
प्रयोग किया गया था । 

संभव पूर्ण बनानेका प्रयत्न किया गया है। 

बेरिस्टर गाधी 
(सत्याग्रह-सम्रामके प्रारभम ) 


दक्षिण अफ्रीकाका सत्याग्रह 


अथम खण्ड 


प्रास्ताविक 


दक्षिण भ्रफ्रीकाम हिंदुस्तानियोकी सत्याग्रहकी लड़ाई भ्राठ बरस चली ॥ 
इस सग्रामक लिए ही सत्याग्रह' शब्दकी खोज की गई और प्रयोग किया 
गया। बहुत दिनोसे मरी इच्छा थी कि इस सग्रामका इतिहास लिखू । उसका 
कितना ही अद तो केवल में ही लिख सकता हूं । कौन-सी बात किस हेतुसे 
की गई, इसका पता तो यूद्धका सचालन करनेवालेको ही हो सकता है ॥ 
राजनीतिक  क्षेत्रमें बड़े पैमाने पर यह पहला ही प्रयोग था । इसलिए इस 
सत्याग्रहके सिद्धातका विकास कैसे हुआ इसकी जानकारी लोगोंकों हो 
जाना हर हालतमें जरूरी समझा जायगा । 

पर इस वक्‍त तो हिंदुस्तानमें सत्याग्रहके लिए विद्याल क्षेत्र है । वीरम- 
गाम' की चुगीकी एक छोटी-सी लड़ाईसे इसका अनिवायं . क्रम प्रारंभ 
हुआ है । 

वीरमगामकी चुगीकी लड़ाईमे निमित्त था बढवाण' का साधुचरित 
परोपकारी दरजी भाई मोतीलाल । १६१५मे में विलायतसे वापस 
श्ाकर काठियावाड जा रहा था । तीसरे दर्जेमे सवार था। बढवाण 
स्टेशनपर यह दरजी . भ्रपनी छोटी-सी टोली लेकर आया था। वीरम- 
गामकी कथा थोडी-सी सुनाकर उसने मु कसे कहा---/इस कष्टको काटिए ॥ 
झापने काठियावाडमे जन्म लिया है, इसे साथंक कीजिए ।” उसकी श्राखोंमें 
दृढता श्लौर करुणा दोनो थी । 

मेने पूछा, “तुम जेल जानेको तैयार हो 7?” 

तुरत जवाब मिला--- हम फासी चढनेतकक लिए तैयार हे ।” 


* वीरसगास श्रहमदाबादसे ४० सील पश्चिसमें एक कसबा है ॥ 
बढ़वाण वोरमगामसे ४० मील पश्चिममें पड़ता है । 


। 


में---मेरे लिए तो जेल ही काफी है; पर देखना, विश्वासधात 
नहो।* 5 

मोत्तीलाल--“यह तो काम पड़नेपर मालूम होगा ।” 

में राजकोट पहुचा | वहा अ्रधिक ब्यौरे मालूम किये और सरकारके 
साथ लिखा-पढी शुरू कर दी। बगसरा' आदिके भाषणोमे मेने लोगोको 
सलाह दी कि वीरमगामकी चुगीके मामलेमे सत्याग्रह करना पड़े तो वे 
उसके लिए तैयार रहे। सरकारकी वफादार खुफिया पुलिसने ये भाषण 
उसके दफ्तरमें पहुचाए | पहुंचानेवालेने सरकारके साथ श्रनजानमे 
जनताकी भी सेवा की। अ्रंतमे लार्ड चेम्सफर्डके साथ इस विषयमें बातचीत 
हुई और उन्होंने दिए हुए वचनका पालन किया। भ्ौौरोने भी कोशिश 
की, यह में जानता हू । पर मेरी पक्की राय है कि इस मामलेको लेकर 
सत्याग्रह किये जानेकी सभावना थी, इसीसे यह चुगी रद्द हुई। 

वीरमगामके बाद गिरमिटके कानूनसे लड़ना पड़ा। इस कानूनको 
रह- करानेके लिए भरपूर कोशिश की गई थी। इस लड़ाईको जोर पहु- 
चानेके लिए सार्वजनिक भ्रादोलन भी भ्रच्छा-खासा हुआ था । बम्बईमे 
हुई सभामें गिरमिट यानी दातंबद कूलीप्रथाको बद करानेके लिए 
१६१७ की ३१ वी जुलाईकी तारीख ते की गई थी। यह तिथि कैसे 
नियत हुई इसका इतिहास यहा नहीं दिया जा सकता । इस झादोलनके 
अतर्गत वाइसरायक पास पहले बहनोंका प्रतिनिधिमंडल गया । इसमे 
खास कोशिश किसकी थी यह लिखे बिना नही रहा जा सकता । वह थी 
चिरस्मरणीय बहन जाइजी पेटिटकी । इस लड़ाईमे केवल सत्याग्रहकी 
तैयारीसे ही हमारी विजय हो गई । पर उसके विषयमें सावंजनिक 
झादोलनकी श्रावश्यकता थी, यह भ्रतर याद रखने लायक है । गिरमिटको 
बंद कराना वीरमगामकी चुगी उठवानेसे ज्यादा वजनदार भामला था | 


'काठियायाड़का एक स्थान । 


(४ ) 


लार्ड चेम्सफडंने रौलट कानूनक बाद गलतियां करनेमें कसर नहीं की १ 
फिर भी भाज मेरा यही खयाल है कि वे चतुर और समभदार वाइस- 
राय थे। सिविल सविसके स्थायी अ्रधिकारियोंके पंजेसे श्रंततक कौन 
वाइसराय बच सकता हैं ? 
तीसरी लड़ाई थी चंपारनकी । इसका ब्यौरेवार इतिहास राजेद्धबाबने 

लिखा है । इसमें सत्याग्रह करना पड़ा, केवल तैयारी काफी नहीं हुई; 
पर विपक्षका स्वार्थ कितना बड़ा था ! तंपारनक लोगोंने कितनी श्ञाति 
रखी, यह बात लिखने लायक है । सभी नेतौझोने मन, वचन भर कायासे 
प्री तरह शाति रखी, इसका साक्षी में स्वयं हूं । तभी तो यह सदियोंकी 
बुराई छः महीनेमें नामशेष हो गई। 

चौथी लडाई थी अ्रहमदाबादक मिलमजदूरोंकी । उसका इतिहास 
गुजरात न जाने तो दूसरा कौन जान सकता हैँ । मजदूरोंने कैसी शाति 
रखी ! उनके नेताझ्ोके बारेमे क्‍या मुझे कुछ कहनेकी जरूरत है ? 
पर यह सब होते हुए भी इस विजयको मे दोषपूर्ण मानता हूं । इसलिए कि 
मजदूरोंकी प्रतिज्ञाका पालन करानेके लिए मेने जो उपवास किया वह 
मालिकोंपर दबाव-सा हो गया। उनके झौर मेरे बीच जो स्नेह था वह 
उपवासका अ्रसर उनपर डाले बिना रह ही नहीं सकता था। फिर भी 
इस संघर्षका सार तो स्पष्ट ही है। मजदूर शातिक साथ अ्रपनी प्रतिज्ञा- 
पर अटल रहते तो उनकी जीत होती ही श्र वे मालिकोंका मन हर 
लेते । वे मालिकोका दिल नही जीत सके, क्योंकि वे मन-वचन-कम्मसे 
निर्दोष--शात रहे, यह नही कहा जा सकता। वे शरीरसे शांत रहे, यह भी 
बहुत माना जायगा। 

पाचवी लड़ाई खेड़ामें लड़ी गईं, इसमें सभी लेताप्रोंने शुद्ध सत्यका 
पालन किया, यह में नहीं कह सकता । हा, शांति श्रवश्य बनाए रखी गई। 
किसानोंकी शाति कुछ मजदूरोंकी तरह केवल, कायिक ही थी! इससे 
महज श्राबरू सलामत रही । जनतामें जबरदस्त जागृति फैली । पर खेड़ाने 

शांतिका पूरा पाठ नही पढ़ा था । मजदूर शातिका शुद्ध रूप नही समझ पाए 
थे। इससे रौलट ऐक्टके विरुद्ध सत्याग्रह करते समय लोगोंकों कष्ट सहना 
पड़ा । मुझे अपनी हिमालय-जैसी भूल कंबूल करनी पड़ी और उपवास 
करना-कराना पडा। 

छठी लडाई रौलट कानूनके विरुद्ध हुई। उसमें हमारे भीतरके दोष 
बाहर भा गए; पर असल बुनियाद पक्की थी। मेने अपनी सब गलतिया 
कबूल की, प्रायश्चित्त किया । रौलट कानुनपर अमल तो कभी हो न सका 
और अतमे यह काला कानून रह भी हो गया । इस संग्रामसे हमें बहुत बड़ा 
सबक मिला। 

हमारी सातवी लड़ाई थी खिलाफत, पजाब और स्वराज्यकी। वह 
अभी चल रही है। उसमे एक भी सत्याग्रही शभ्रविचलित रहा तो 
हमारी विजय निश्चित है, यह मेरा अटल विश्वास है । 

पर जो युद्ध चल रहा हैँ वह महाभारत है । उसकी तैयारी बिना 
इरादेके किस तरह हो गई इसका क्रम मेने ऊपर दें दिया है। वीरम- 
गामकी चुगीकी लडाईके समय क्‍या खबर थी कि मुझे और भो 
लड़ाइयाँ लड़नी होगी । वीरमगामका भी दक्षिण अफ्रीकामें मुझे कहा पता 
था ? सत्याग्रहकी यही तो खूबी है। वह खुद हमारे पास भ्रा जाता है । हमे उसे 
ढूढ़ने नही जाना पडता । यह गुण उसके सिद्धातमें ही निहित है । जिसमें 
कुछ छिपा हुआ नही है, जिसमे कोई चालाकी नहीं करनी होती, जिसमें 
अ्रसत्यके लिए तो स्थान ही नही, ऐसा धर्मयुद्ध श्रनायास ही अपने पास 
झाता है और घमर्ममें आस्था रखनेवाला जन उसके स्वागतके लिए सदा तैयार 
रहता है। जिसकी रचना पहलेसे करनी पडे वह धर्मयुद्ध नही हो 
सकता | धर्मय्‌द्धकी रचना करनेवाला और सचालक तो स्वय ईश्वर हे । 
यह युद्ध ईइ्वरक ही नामपर चल सकता है और जब सत्याग्रहीकी 
सारी बुनियाद ढीली हो जाती है, जब वह नितात निर्बल हो जाता है, 
जब उसके चारों ओर भअ्रंघकार छा जाता है, तभी ईश्वर उसकी मददकों 

पहुंचता है। मनृष्य जब अपने आपको रजकणसे भी छोटा मानता है तभी 
ईइवर उसकी सहायता करता है । राम निर्बलको ही बल देते हे । 

इस सत्यका प्रनुभव तो अभी हमें होना है । इसलिए में मानता हूं कि 
दक्षिण श्रफ़ीकाका इतिहास हमारे लिए सहायकरूप है । 

जो-जो अनुभव वतंमान संग्राममें श्रवतक हुए हें, पाठक देखेंगे कि 
उससे मिलते-जु लते अ्रनु भव दक्षिण अफ्रीकामें भी हुए थे। दक्षिण अ्फ्रीका- 
का इतिहास हमें यह भी बतायेगा कि भ्रमीतक हमारे संग्राममें नेराश्यका 
एक भी कारण नही हैं। विजयके लिए बस इतना ही जरूरी हैं कि हम 
झपनी योजनापर दुढ़ताक साथ श्रारुढ़ रहें। 

यह प्रस्तावना में जुहु' में बैठा लिख रहा हूं । इतिहासके ३० प्रकरण 

यरवडा जेलमें लिखे थे। में बोलता गया और भाई इन्दुलाल याज्ञिक 
लिखते गए । बाकीके प्रकरण पीछे लिखनेकी सोचता हूं । जेलमें मेरे पास 
झाधारके लिए पुस्तकें न थी। यहा भी उन्हें इकट्ठा करनेकी इच्छा 
नही है। व्यौरेवार इतिहास लिखनेकी मुझे फ्रसत नही है। उत्साह 
या इच्छा भी नहीं है । मेरा उद्देश्य इतना ही है कि हमारे वर्तमान संग्राममें 
इससे मदद मिले भर कभी किसी फुरसतवाले साहित्यविलासीक हाथों यह 
इतिहास विस्तारपूर्वकं लिखा जाय तो उसके काममें मेरा यह प्रयत्न 
पतवार--पथप्रद्शंक---हूप हो सके । यद्यपि यह बिना ग्राधारके लिखी हुई 
चीज है, फिर भी कोई यह न समझे कि इसमें एक भी ऐसी बात है जो 
सही नही है या एक जगह भी भ्रतिशयोक्ति की गई है, यह मेरी प्रार्थना हैँ । 


का बुधवार, . 
फाल्गुन वदी १३, सं० १६९८०, / --मोहनदास करमचंद गांधी 
२ भप्रैल, १६२४ 

अफ्रीका दुनियाक बड़ें-से-बड़े भूखंडोंमेंस एक है । हिंदुस्तान 
भी एक भूखंडके बराबर विस्तारवाला देश माना जाता है; 
पर महज रकबेकी दुष्टिसे देखें तो अफ्रीकार्में चार या 
पाँच हिंदुस्तान समा जाएंगे। दक्षिण अफ्रीका अफ्रीकाका 
ठेंठ दक्षिणी भाग है । ५ 34008 तरह अफ्रीका भी 
प्रायद्वीप है । अतः दक्षिण बड़ा हिस्सा समुद्रसे 
घिरा हुआ हैं । अफ्रीकार्क बारेमें आम खयाल यहाँ हैँ कि 
वहां ज्यादा-से-ज्यादा गरमी पड़ती है और एक दृष्टिसे यह 
बात सही भी हैँ । भूमध्यरेखा अफ्रोकाके बीचसे होकर 
गजरती हैं और इस रेखाक॑ आसपासकी गरमीका अंदाजा 
हिंदुस्तानक रहनेवालोंको नहीं हो सकता। हिंदुस्तानके 
ठेठ दक्षिणमें जिस गरमीका अनुभव हम करते हैं उससे 
भूमध्यरेखाके पासकी गरमीका कुछ अंदाजा किया जा सकता 
है। पर दक्षिण अफ्रीकार्में वेसी गरमी बिलकुल नहीं, क्योंकि 
अफ्रीकाका यह भाग भूमध्यरेखासे बहुत दूर है । उसके 
बड़े भागकी आब-हवा तो इतनी सुंदर और ऐसी मोतदिल 
हैं कि वहां यूरोपको जातियां सुखसे घर बना सकती हैं। हिंदु- 
स्तानमें बसना उनके लिए नामुमकिन-सा हैँ । इसके सिवा 

दक्षिण अफ्रीकामें तिब्बत या काइ्मीरके जैसे बहुतसे ऊंचे प्रदेश 
हैं, फिर भी वें तिब्बत या काश्मी रकी तरह दससे चौदह हजार 
फूटतककी ऊंचाईवाले नहीं हें । इससे बहांकी हवा खुश्क 
और बर्दाश्त होने लायक ठंडी रहती है । इसीलिए दक्षिण 
अफ्रोकाके कितने ही भाग क्षयरोगियोंके लिए अत्युत्तम माने 
जाते है । दक्षिण अफ्रीकाकी स्वण्णपुरी जोहान्सबर्ग ऐसे ही 
भागोंमेंस एक है । जमीनके जिस टुकड़ेपर जोहान्सबर्गे 
आबाद है वह आजसे ५० साल पहले बिलकूल वीरान और 
सूखी घासका मेदान था; पर जब वहां सोनेकी खानोंकी 
खोज हुई तब वहां, जादूके महलूकी तरह, मकान-पर-मकान 
बनने लगे और आज तो वह सूंदर बंगलोंका विशाल नगर है । 
वहांके धनिकोंने दक्षिण अफ्रीकाके उपजाऊ भागों और यूरोपसे 
भी एक-एक पौधेके १५-१५ रुपये देकर पेड़-पौधे मंगाये 
और. लगाए हैं । उसका पिछला इतिहास न जाननेवाले 
यात्रीको आज यही जान पड़ेगा कि ये पेड़-पौधे हजारों सालसे 
वहां लग रहे होंगे । 

दक्षिण अफ्रीकाके सभी विभागोंका वर्णन में यहां 
नहीं करना चाहता। जिन विभागोंके साथ हमारे विषयका 
कुछ संबंध हैँ केवल उन्हींका थोड़ा परिचय दे रहा हुं। दक्षिण 
अफ्रीकामें दो हुकमतें हें--ब्रिटिश और पूर्तंगीज । पृरंगीज 
हिस्सेको डेलागोआबे कहते हें, और हिंदुस्तानसे जाते हुए 
वह दक्षिण अफ्रोकाका पहला बंदरगाह माना जाता हे। 
वहांसे थोड़ा दक्षिणीौा ओर और बढ़िये, नीचे उतरिये 
तो पहला ब्रिटिश राज्य नेटाल आता है । उसका 
बंदरगाह पोर्ट नेटाल कहलाता है, पर हम उसे डबंनके नामसे 
जानते हैँ और दक्षिण अफ्रीकामें भी वह आम तौरसे इसी 
नामसे ख्यात हे । नेटालका यह सबसे बड़ा नगर हैँ। नेटाल- 
की राजधानीका नाम पीटर मारित्सबर्ग हैँ | वह डब्बनसे 

अंदरकी ओर आगे जाते हुए रूगभग ६० मीलके फासलेपर 
पड़ता है । समुद्रकी सतहसे उसकी ऊंचाई न २ हजार 
फूट हैँ । डबनकी आब-हवा कुछ-कुछ बंबईसे मिलती हुई 
मानी जा सकती हे; पर बंबईसे वहांकी हवामें कुछ अधिक 
ठंड अवद्य हैँ । नेटालसे आगे बढ़कर ओर अंदर जानेपर 
ट्रांसाल आता हैँ जिसकी जमीन आज दुनियाकों सबसे 
ज्यादा सोना दे रही हें। कुछ बरस पहल वहां होरेकी 
खानें भी मिली हें, जिनसे .दुनियाका बड़े-से-बड़ा हीरा निकला है । 
वह कोहेन्रसे भी बड़ा हीरा रूसके पास है, ऐसा समझा जाता 
हैं। उसका नाम खानके मालिकके नामपर रखा गया हैं 
ओर वह क्लीनन' हीरा कहलाता हैं । 

पर जोहान्सबर्ग 'स्वणंपुरी' हैं और हीरेकी खानें भी 
उसके पास ही हँ, फिर भी वह ट्रांसवालकी राजधानी नहीं हू । 
उसकी राजधानी प्रिटोरिया हैँ । यह जोहान्सबगंसे ३६ 
मीलके फासलेपर हैं और वहां खासकरके राजदरबारी आदमियों 
तथा उनसे संबंध रखनेवालोंकी बस्ती हे । इससे वहांका 
वातावरण कूछ शांत माना जाता है । जोहान्सबगंका वातावरण 
तो अतिशय अशांत कहा जाता हूँ। जंसे हिंदुस्तानके किसी 
शांतिभरें गांव या छोटेसे नगरसे कोई बंबई-जसे 
महानगरमें पहुंचे तो वहांके धम-धड़कक और अशांतिसे 
घबरा जाता है, प्रिटोरियासे जानेवालेको जोहान्सब्गंका 
दृश्य भी वेसा ही मालम होता हैं। अगर यह कहें कि जोहा- 
न्सवर्गके लोग चलते नही, बल्कि दौडते हें तो यह अतिशयोक्ति 
नहीं मानी जायगी। किसीको किसीकी ओर देखने तककी 


'क्लीनन हीौरेका वजन हजार करट है । कोहेन्रका वजन 
१००कैरटक झौर रूसके राजमुकुटक हीरे झोर्लफ' का २०० केरठके 
सगभंग है । 

फ्रसत नहीं होती और हर एक इसी धुनमें गर्क दिखाई देता हे 

कंसे कम-से-क्रम समयमें अधिक-से-अधिक पेसा कमा ले । 
ट्रांसवालको छोड़कर पद्चिमकी ओर और भी अंदर जाइए 
तो आरेंज फ्री स्टेट अथवा आरेंजियाका उपनिवेश आता हे । 
इसकी राजधानी ब्छमफोंटीन है। यह अतिशय शांत और 
छोटा-सा नगर हूँ। आरेंजियामें कोई खान-वान नही हे । 
बहांसे रेलपर कुछ घंटेकी यात्रासे ही हम केप कॉलोनीकी 
सरहदपर पहुंच जाते हें। कप कॉलोनी दक्षिण अफ्रीकाका सबसे 
बड़ा उपनिवेश हैं । उसकी राजधानी और सबसे बड़ा बंदर- 
गाह केप टाउनके नामसे प्रसिद्ध हे। 'केप आव गुड होप' नामका 
अंतरीप इसी राज्यमें है। गुड होपक॑ मानी हें शुभाशा | 
वास्को डी गामा जब पुतंगालसे हिंदुस्तानकी खोजमें निकला 
तब उसने यहीं पहुंचकर अपने जहाजकां लूंगर डाला और 
यही उसे यह आशा बंधी कि अब अपनी मुराद जरूर पूरी 
होगी । इसीसे इस स्थानका नाम 'शुभादा अंतरीप' रखा। 

इन चार मुख्य ब्रिटिश उपनिवशोंके अतिरिक्त और 
कई प्रदेश हें जो ब्रिटिश साम्राज्यके संरक्षणमें हे और जिनमें 
उन छोगोंकी बस्ती हूँ जो दक्षिण अफ्रीकाके यूरोपियनोंके 
आगमनके पहलेसे इस देशमें रहते थे । 

दक्षिण अफ्रीकाका मुख्य धंधा खेती ही माना जायगा । 
खेतीक लिए यह बहुत ही अच्छा देश हे । कितने ही भाग 
तो अतिशय उपजाऊ और सुहावने हे। अनाजोंमे सबसे 
अधिक और आसानीसे उपजनेवाली फसल मकईको है । मकई 
दक्षिण अफ्रीकाके हबशी बाशिदोंका मुख्य आहार है। कुछ 
हिस्सोंमें हूँ भी पद। होता हैं। फलोंके लिए तो दक्षिण 
अफ्रीका हैं । नेटालमें बहुत किस्मोंके और बहुत 
बढ़िया केले, पपीते और अनन्नास पकते हें और इतनी इफरातसे 
कि गरीब-से-गरीब आदमीको भी मिल सकें । नेटाल और दूसरे 

उपनिवेशोंमें भी नारंगी, संतरा, पीच” और ऐएप्रिकाट 
(जर्दाल) इतने बड़े परिमाणमें पैदा होते हें कि हजारों आदमी 
सामान्य श्रमसे देहातमें उन्हें बिना पसेके पा सकते हैें। कृप 
कॉलोनी तो अंगूर और बड़े बेर का देश हैँ । वहां जैसे 
अंगर शायद ही और कहीं उपजते हों। मौसममें वे इतने 
सस्ते हो जाते हें कि गरीब आदमी भी जो भरकर खा 
सके। जहां हिंदुस्तानी बसते हों वहां आम न हों, यह हो 
नहीं सकता । हिदुस्तानियोंने आमकी गुठलियां बोई और 
इसका फल यह हुआ कि दक्षिण' अफ्रीका्में आज आम भी 
अच्छी मात्रामें उपलबभ्य हैँ। उनकी कुछ किसमें तो बेशक 
बबंईक “हापुस-पायरी' के साथ मुकाबला कर सकती हैं। 
साग-भाजी भी इस रसीली भूमिमें इफरातसे उपजती हे 
और कह सकते हूँ कि शौकीन हिंदुस्तानियोंने हिंदुस्तानकी 
लगभग सभी साग-तरकारियां यहां उपजा ली हें। 
मवेशियोंकी तादाद भी यहां काफी कही जा सकती है । 
गाय-बेल हिंदुस्तानके गाय-बेलोंसे बड़े डील-डोलवाले और 
अधिक बलवान होते हूँ। गौरक्षाका दावा करनेवाले हिंदु- 
स्तानमें कितने ही गाय-बेलोंको हिंदुस्तानक लोगोंकी तरह 
ही दुबला-सखा देखकर मेने शर्मसे सिर भुकाया हैं और 
अनेक बार मेरा दिल उनकी दक्ा देखकर रोया हूँ । दक्षिण 
अफ्रीकामें दुबली गाय या दुबला बेल मेने कही देखा हो, ऐसा 
मुझे याद नहीं आता, गोकि में अपनी अंखे प्रायः खुलो 
रखकर उसके सभी भागोंमें फिरा हुं। प्रकृतिने अपनी दूसरी 
देनोंके साथ-साथ इस भूमिको सृष्टि-सौन्दर्यंसे संवारनेमं भी 
कोताही नहीं को है । डबनका दृश्य तो बहुत हीं सुंदर 
माना जाता है; पर कप कॉलोनी उससे भी बढ़-चढ़कर है। 
कप टाउन नगर 'टेबल माउंटेनः नामक पहाड़की तलहटीमें 
बसा हुआ हे जो न बहुत नीचा है और न बहुत ऊंचा । दक्षिण 

अफ्रीकाकी पूजा करनेवाली एक विदृषीने इस पहाड़पर 
एक कविता लिखी है, जिसमे वह कहती है कि जो अलौकिकता 
मेंने टेबल माउंटेन' में अनुभव की हैँ वह मुझे किसी और 
पर्वतमें नहीं मिली। इसमे अतिशयोक्ति भले ही हो--- 
में मानता हूं कि हें--पर इस विदुृषी बहनको एक बात मेरे 
मनमें बैठ गई है । वह कहती है कि टेबुल माउंटेन केप टाउन- 
निवासियोंक मित्रका काम करता है। यह पंत बहुत ऊंचा 
नहीं हैं। इससे डरावना नहीं रूगता। लोगोंको दूरसे ही 
उसका पूजन करके संतोष नहीं करना पड़ता; बल्कि वे 
इस पहाडपर ही घर बनाकर रहते हें और बिलकुल समुद्रके 
किनारे होनेसे समुद्र सदा अपने स्वच्छ जलसे उसके पाव 
पखारा और उसका चरणामृत पिया करता हे । बच्चे और 
बूढ़े, स्‍त्री और पुरुष सब निर्भय होकर लगभग सारे पहाड़पर 
चर सकते हें और हजारों नगरवासियोंके कोलाहलसे सारा 
पर्वत प्रतिदिन गूज उठता है। इसके विशाल वृक्ष, सुगंध- 
भरे और रंग-बिरंगे फूल सारे पहाड़को इस तरह संवार देते 
हैं कि उसकी सुषमा निरखते और उसपर विचरते लछोग 
अघाते ही नही । 
दक्षिण अफ्रीकार्में इतनी बड़ी नदियाँ नहीं हे जिनकी 
तुलना हमारी गगा-जमुताके साथ की जा सके। थोड़ी 
नदियां है, पर वे बहुत छोटी कही जाएंगी । इस देशमें बहुतेरे 
भाग ऐसे हूँ जहां नदीका पानी पहुंचता ही नही । ऊंचे प्रदेशोंमें 
नहरें भी कहसे लाई जाएं ? और जहां समुद्रकी समता 
करनेवाली नदियां न हों वहां नहरे कहांसे हो सकती हें ? 
दक्षिण अफ्रोकार्में जहां-जहां प्रकृतिने पानीकी तंगी कर रखी 
है वहां पाताल जैसे गहरे कुएं खोदकर पवनचक्कियों 
और भापकी कलोंक जरिए इतना पानी खीचा जाता हैं कि 
खेतोंको सींच सके। वहांकी सरकारकी तरफसे खेतीको 

भरपूर मदद मिलती हे । किसानोंको सलाह देनेके लिए 
वह खेती के विशेषज्ञों को भेजा करती है । कितने ही 
स्थानोंमें प्रजाकें छाभक लिए सरकार अनेक प्रयोग किया 
करती हूँ। वह नमनेके खेत रखती हे, छोगोंको मवेशी और 
बीज मिलनेका सूभीता कर देती है, बहुत थोड़े ख्चेसे बहुत 
गहरे कुएं खुदवा देती हें ओर उसकी कीमत क्षिस्तोंमें चुकानेका 
सुभोता किसानोंके लिए कर देती हँ। इसी तरह छोहेंके 
कंटीले तारोंकी बाड भी खेतोंके इदे-गिद लगवा देती है। 

दक्षिण अफ्रीका भूमध्यरेखाके दक्षिणमें पड़ता हैँ और 
हिंदुस्तान उत्तरमें । इससे वहांका सारा वातावरण हिंदुस्ता- 
नियोंको उलटा-सा मालूम होता है। वहांका ऋतुक्रम भी 
विपरीत है । जब हमारे यहां गरमी होती हैँ तब वहां जाड़ेके 
दिन होते हैँ । वर्षाका वहा कोई पक्‍का नियम नहीं दिखाई 
देता । वह चाहे जब हो सकती है । आमतौरपर २० इंचसे 
अधिक बारिश नही होती । 

अफ्रीकाके भूगोलपर निगाह डालते हुए जिन विभागोंको 
हम देख गए हूँ, पाठक यह न समभ लें कि वे आदिकालसे 
ही हे। बिलकुल पुराने जमानेमें वहां कौनसे लोग बसते 
थे इसका पकक्‍का निरचय अभी नही हो सका है । यूरोपके 
लोग जब दक्षिण अफ्रीकामें आबाद हुए उस वक्‍त वहां हबशी 
जातिक लोग रहते थे। यह माना जाता है कि अमरीकामें 
जिन दिनों गुलामीका चक्र जोर-शोरसे चल रहा था उस वक्‍त 
ये हबशी वहांसे भागकर दक्षिण अफ्रीकामें आ गये और 

आबाद हुए। उनकी जुदा-जुदा जातियां हैं, ज॑ंसे जुल, 
स्वाजी, बसूटो, बेकवाना इत्यादि । इनकी भाषामं 
भेद हें। ये हबशी ही दक्षिण अफ्रीकार्क मूलनिवासी माने 
जाएंगे । पर दक्षिण अफ्रीका इतना लंबा-चौड़ा देश हैं कि 
फिलहाल जितने हबशी वहां बसते हें उनसे बीस-तीस गुनी 
बड़ी आबादी उसमें सुखसे समा सकती है। डबंनसे 
केप टाउन रेलक रास्ते लगभग १८०० मीलका सफर हैं। 
समुद्रकी राह भी एक हजार मीलसे कमका फासला नहीं है । 
इन चारों राज्योंका रकबा ४,७३,००० वर्गमील हैं। 

इस विशाल भूखंडमें १९१४ में हबशियोंकी आबादी 
करीब ५० राख और गोरोंकी करीब १३ लाखके थी। 
हबशियोंमें जुलू सबसे ज्यादा कद्दावर और सुंदर कहें जा 
सकते हें। हबशियोंके लिए सुंदर विशेषणका व्यवहार 
मेंने जान-बूककर किया है । सफेद चमड़े और नुकीली नाकपर 
हम रूपका आरोप किया करते हैं। इस वहमको क्षणभरके 
लिए अरूग रख दें तो जुल लोगोंको गढ़नेमें ब्रह्माने कोई 
कसर रखी हे, यह नहीं जान पड़ेगा । स्त्री-पुरुष दोनों 
ऊंचे कदके होते हें, छाती अपनी ऊचाईके अनुपातसे चौड़ी 
होती है । सारे शरोरकी रगें सुगठित और खूब मजबूत होती 
हें । इनकी पिंडलियां और भूजाएं भी सदा मांससे भरी 
हुई और गोलाकार दिखाई देती हैं । कोई स्त्री या पुरुष 
भुंककर या कबड़ निकालकर चलता हुआ शायद ही कभी 
दिखाई देता हो । होंठ अवद्य लंबे और मोटे होते हें, पर 
सारे शरीरके आकारको देखते हुए में तो उन्हें तनिक भी 
बेडोल न का । आंखें गोल और तेजस्विनी होती हैं। 
नाक चपटी और बड़ी होती है, पर इतनी ही कि लंबे-चौड़े मुंह- 
पर फबे । उनके सिरके घुंघराले बाल उनकी शीशम-जैसी काली 
और चमकीली त्वचापर खिल उठते हें। आप किसी जुलसे 

पछें कि दक्षिण अफ्रीकार्मे बसनेवाली जातियोंमें सबसे अधिक 
सुंदर तुम किसे कहोगे तो यह दावा वह अपनी जातिके लिए 
ही करेगा और इसमें मुझे उसका तनिक भी अन्ान नहीं 
दिखाई देता । जो प्रयत्न सेंडो आदि आज यूरोपमें अपने 
गागिदाँकी बाहु, छाती आदिके व्यवस्थित विकासके लिए कर 
रहे हे वेसे किसी भी प्रयत्नके बिना, कुदरती तौरपर ही, इस 
जातिके अंग-प्रत्यंग सुदुढ़ और गठे हुए दिखाई देते हें । 
प्रकृतिका नियम हैं कि भूमध्य रेखाके नजदीक रहने- 
बालोंका चमड़ा काला ही होना चाहिए और हम यह मान 
ले कि प्रकृति जो-जो शकले गढ़ती है उसमें सुंदरता होती 
ही है तो सौंदय्यंविषषक अपने संकुचित और एकदेशीय 
विचारोंसे बच जाय॑ । इतना ही नही, हिंदुस्तानमें अपने ही 
चमड़ेको कुछ काला पाकर हमारे मनमें जो अश्ञोभन लज्जा 
और अरूचि उत्पन्न होती हूँ उससे भी हम मुक्त हो सकते हैं । 
ये हबशी मिट्टी और फूसके गुबददार भोंपड़ोंमें 

हूँ । इन भोंपड़ोंमें एक ही गोल दीवार होती हैँ और ऊपर 
फ्सका छप्पर । छप्पर भीतर लगे हुए एक खंभेपर टिका 
होता हैं। दरवाजा एक ही होता है और इतना नीचा 
कि बिना भके कोई अंदर नहीं जा सकता । यही दरवाजा 
हवाक आने-जानेका रास्ता होता है । उसमें किवाड़ तो शायद 
ही होते हें । हम लोगोंकी तरह ये छोग भी दीवार और 

जमीनको मिट्टी और गोबर-से लछीपते हें। ऐसा माना 
जाता है कि ये लोग कोई भी चौकोर चीज नहीं बना 
सकते। अपनी आंखोंको उन्होंने केबल गोल चीज ही 
देखना और बनाना सिखाया हैँ। हम प्रकृतिको भमितिकी सरल 
रेखाएं, सीधी आक्ृतियां बनाते नहीं पाते और प्रकृतिके 
इस निर्दोष भोले-भाले बच्चोंका ज्ञान उनके प्रकृतिके अनभवपर 
ही आश्रित होता है । 

उनके इस बा साज-सामान भी उसके अनुरूप 
ही होता हैं। य॒ सभ्यताक प्रवेशक पहले ये पहनने- 
ओढ़ने, सोने-बठने सबमें चमंड़ेका ही उपयोग करते थे। 
क्रसी-मेज, संदूक-पिटारा रखनेको तो इस 'महर!'में जगह भी 
नहीं होती और अंग्रेजीके आधारपर आज भी इनके दशेन 
वहां शायद ही होते हे । अब उनके घरोंमे कबलका 
प्रवेश हो गया हूँ । ब्रिटिश राजक पहुंचने पहले हबशी स्त्री- 
पुरुष लगभग नंगे ही फिरा करते थे। आज भी देहातमे 
बहुतेरे इसी तरह रहते हें। गुह्म अंग्रोंको वे एक चमड़ेसे 
ढक लेते हैं । कोई-कोई यह भी नही करते; पर इसका अर्थ 
कोई पाठक यह न कर लें कि ये लोग अपनी इंद्वियोंको वशमें 
नही रख सकते । जहां एक बड़ा समुदाय किसी रूढिसे बंधकर 
व्यवहार करता हो वहां यह बात बिलकूलछ मुमकिन हूँ कि दूसरे 
समुदायको वह रूढ़ि अयोग्य मालम होती हो, फिर भी पहले 
समुदायकी निगाहमे उसमें तनिक भी दोष न हो । इन हबशियों- 
को एक दूसरेकी ओर ताकने-फांकनेकी फ्रसत ही नही होती । 
भागवतकार कहते हूँ कि शुकदेवजी जब नंगी नहाती 
हुई स्त्रियोंके बीचसे होकर चले गए तो न उनके मनमें तनिक 
भी विकार उत्पन्न हुआ, न उन निष्पाप स्त्रियोको तनिक भी 
क्षोभम हुआ या जरा भी हा आईं। मुझे इसमें कूछ भी 
अलोकिक नही दिखाई देता । हिंदुस्तानमें आज ऐसे 
मौकंपर हममेंसे कोई भी इतनी स्वच्छता, इतनी निरविकारताका 
अनुभव नही कर सकता तो यह कुछ मनृष्य-जातिकी पवित्रताकी 
सीमा नही है, बल्कि हमारे दुर्भाग्यकी निशानी हे । हम जो 
इन लोगोंको जंगली मानतें हे यह तो हमारे अभिमानकी 
प्रतिध्वनि है। जेसा हम मानते हैं वैसे जंगली वे नहीं हें । 

ये हबशी जब शाहरमें आते हें तब उनकी स्त्रियोंक लिए 
यह नियम हे कि उन्हें छातीसे घुटनेतकका भाग अवद्य ढक रखना 

चाहिए । इस कारण उन्हें पसंद न होते हुए भी वेसा कपडा 
लपेटना पड़ता है। इससे दक्षिण अफ्रीकार्में इस नापक कपड़ेको 
बहुत खपत होती हैँ और ऐसे छाखों कंबल और चादरें 
हर साल यूरोपसे आती हैं । पुरुषोंके लिए अपनी देहको कमरसे 
घुटनेतक ढक रखना लाजिमी है। इससे उन्होंने यूरोपके 
उतारे हुए कपड़े पहननेका चलन चला दिया है । जो यह नही 
करते वे नेफादार जांधिया पहनते हे । ये सारे कपड़े यूरोपस 
ही आते हैं। 

इन लोगोंकी खास खुराक मकई और जब मिल जाय 
तब मांस है । मसाले वर्ग रहसे तो खुशकिस्मतीसे वे बिलकुल 
अनजान हें। इनके भोजनमें मसाला पड़ा हो या हल्दीका रंग 
भी आ गया हो तो ये नाक-भौं सिकोड़ेंगे और जो निरे जगली 
कहें जाते हे बे तो उसे छुएगे भी नहीं। साबित उबाली 
हुईं मकईको थोड़ा नमक मिलाकर एक वक्‍तमे एक सेर खा लेना 
साधारण जुलके लिए कोई असाधारण बात नही हे । मकईके 
आटेको पानीर्मं पकाकर उसकी लपसी बनाकर खानेमें वे 
संतोष मानते हैं । मांस जब मिल जाय तब कच्चा या पक्का, 
उबालकर या भूनकर, केवल नमकके साथ, खा लेते है । मांस 
चाहें जिस प्राणीका हो, उसे खाते उन्हें हिचक नहीं होती । 

उनकी भाषाक नाम भी जातिक नामपर ही होते हैं । 
लेखन-कलाका प्रवेश गोरोंक ही द्वारा हुआ है । हंबशी वर्ण- 
माला-जंसी कोई चीज नही है । हालमें रोमन लिपिमें बाइबिल 
आदि पुस्तक हबशी भाषाओंमें छापी गईं हें। जुलू भाषा 
अत्यंत मधुर है। अधिकांश डब्दोंके अतमें आ' का उच्चारण 
होता है। इससे भाषाकी ध्वनि कानोंको हलकी और मीठी 
लगती हे। मेने पढ़ा और सुना हैं कि उसके डाब्दोंमें अर्थ 
और काव्य दोनों होते हें। जिन थोड़ेसें शब्दोंका ज्ञान मुझे 
अनायास हो गया हैँ उनके आधारपर मुझे यह मत ठीक मालूम 

होता है । नगरों आदिके यूरोपियनोंके रखे हुए नाम जो मेने 
दिये हैं उनके काव्यमय हबशी नाम भी हे हो; पर बे मुझे 
याद नहीं रहे । इससे उन्हें नही दें सका । 

पादरियोंके मतानुसार तो हवर्शियोका न कोई धर्म था 
और न हू; पर धर्मको व्यापक अर्थमें लें तो कह सकते हैं कि 
वे एक ऐसी अलौकिक शक्तिको अवश्य मानते और पजते 
हैं, जिसे वे खुद पहचान नहीं सकते। इस शक््तिसे वे 
डरते भी हें। शरीरके नाशर्क साथ मनष्यका सर्वथा नाश 
नहीं होता, इसकी भी उन्हें धधली प्रतीति होती है । हम नीतिको 
धमंका आधार मानें तो नीतियालक ,होनेके कारण उन्हें धर्म- 
निष्ठ भी मान सकते हैं । सच और भूठक भेदको थे प्री तरह 
समभते है । अपनी स्वाभाविक अवस्थामें वें जिस सीमातक 
सत्यका पालन करते हैँ, गोरे या हम लोग उस सीमातक उसका 
पालन करते है या नही, इसमें शक है । उनके मंदिर-देवालय नही 
होते । दूसरी जातियोंकी तरह इन लोगोंमें भी बहुत तरहक 
वहम देखनेमें आते हें। पाठक्रोको यह जानकर अचरज होगा 
कि दारीर-बलमें दुनियाकी किसी भी जातिसे हेठी न ठहरनेवाली 
यह कौम वस्तृत: इतनी डरपोक, इतनी बुजदिल हे कि 
हबशी जवान गोरे बालककों भी देखकर डर जाता है । 
कोई उसके सामने तमंचा तान दे तो वह या तो भाग 
जायगा या ऐसे जड बन जायगा कि उसमें भागनेकी शक्ति 
भी न रहेंगी । इसका कारण तो हूँ ही । उसके दिलमे यह बात 
बेठ गई हैं कि मुट्ठीभर गोरोंने जो ऐसी बड़ी और जंगली जाति- 
को वशम कर रखा है यह जरूर कोई जादू होना चाहिए। 
भाले और तीरसे काम लेना हबशी बहुत अच्छी तरह 
जानते थे। ये तो उनसे छीन लिए गए हैं। बंदूक उन्होंने 
न कभी देखी, न चलाईं। जिसको न दियासलाई दिखानी 
पड़ती है, न एक उंगली हिलानेके सिवा और कोई हरकत 

करनी पड़ती हे, फिर भी एक छोटी-सी नलीसे यकायक आवाज 
होती है, आग भड़कती है और गोली लूगकर क्षणभरमें आदमीका 
काम तमाम कर देती हे ! यह ऐसा चमत्कार हैँ जो वेचारे 
हबशीकी समभमें नहीं आ सकता । इससे वह इस चीजको 
काममें लानेंवालेके डरसे हमेशा बदहवास रहता हैँ। उसने 
और उसके बाप-दादोंने देखा हैं कि इन गोलियोंने 
कितने ही असहाय और निरपराध हबशियोंकी जान ले ली है । 
यह क्यों और कंसे होता हे, बहुतेरे हबशी इसे आज भी नहीं 
जानते । 
इस जातिमे सभ्यता' धीरे-धीरे प्रविष्ट होती जा रही हे । 
एक ओरसे भले पादरी इंसामसीहका संदेश, जेसा कुछ उन्होंने 
उसे समझा है, उनके पास पहुंचा रहे हें। उनके लिए मदरसे 
खोल रहें हे और उन्हें सामान्य अक्षरज्ञान दे रहे हें । इनकी 
कोशिशस कितने ही चरित्रवान हबशी भी तैयार हुए हें; 
पर बहुतेरे जो अक्षरज्ञान और सभ्यतासे परिचित न होनेके 
कारण अनेक अनीतियोंसे बचे हुए थे, आज ढोंगी-पाखंडी भी 
हो रहें हैं । जो हबशी सभ्यता के सपकंमें आ चुके हें उनमें 
. शायद ही कोई ऐसा हो जो शराबकी बुराईसे बचा हो। उनके 
तगडे मस्त शरीरपर जब शराबका भूत सवार होता हूँ तब वे 
पूरे पागल हो जाते हैँ और न करनेके सब काम कर डालते हैं । 
सभ्यताक साथ-साथ आवश्यकताओका बढ़ना तो उतना ही 
पक्का हैँ जितना दो और दो मिलकर चार होना। जरूरतें 
बढ़ानेके लिए हो या उन्हें श्रमका मूल्य सिखानेके लिए, हर 
हबशीको मुंट-कर' या व्यक्ति-कर (2०! ७४) और कूटी-कर 
(तर ४ ७ड्ट) देना पड़ता हैं। ये कर न लगाए जाय॑ तो यह अपने 
खेंतोंमें रहनेवाली जाति खानोंसे सोना या ही रा निकालनेक लिए 
जमीनके अंदर सेकड़ों गजकी गहराईमें क्‍यों उतरने जाय ? और 
इन खानोंके लिए इनका श्रम सुलभ न हो तो सोना और हीरे 

पृथ्वीक उदरमें ही पड़े रह जाय॑ । वेसे ही इनपर कर लगाये बिना 
यरोपियनोंको नौकर मिलना भी कठिन होगा । इसका फल यह 
हुआ हैं कि खानोंके भीतर काम करने वाले हजारों हबशियोंको दूसरे 
के साथ-साथ एक प्रकारका क्षय रोग भी हो जाता हैं जिसे 
माइनसे थाइविस (खानमें काम करनेवालोंका क्षय) कहते हें । 
यह रोग प्राणहारी है । इसके पंजेमें पड़नेके बाद बिरल ही उब- 
रते है । ऐसे हजारों आदमी एक खानक अंदर रहें और उनके 
बाल-बच्चें साथ न हों तो उस दक्षामें वे कितना संयम रख 
सकते हैं, पाठक इसका सहज ही अनुमान कर सकते हैं । इसके 
फलस्वरूप पेदा होनेवाले रोगोक भी ये लोग शिकार हो जाते 
हैं। दक्षिण अफ्रीकाक विचारशील गोरे भी इस गभीर प्रश्नपर 
विचार न करते हों, सो बात नही हैँ। उनमेंसे कितने ही 
अवश्य यह मानते हे कि सभ्यताका असर इस जातिपर 
कल मिलाकर अच्छा पड़ा है, यह दावा ज्ञायद ही किया 
जा सकता हूँ । इसका बुरा असर तो हर आदमी देख सकता 
हे । 
इस महान देशमें जहां ऐसी सरल, निर्दोष जाति बसती 
थी, कोई चार सौ साल पहले वलंदा लोगोने पड़ाव डाला । ये 
गुलाम तो रखते ही थे, अपने जावाक उपनिवेशसे कितने ही 
बलंदा अपने मलायोी गुलामोको रूकर उस प्रदेदमें दाखिल 
हुए जिसे आज हम केप कालोनी कहते हे। ये मलायी लोग 
मुसलमान हें । उनमें वरूंदा लोगों का रक्त और वेसे ही उनके 
कितने ही गण भी हे। वे सारे दक्षिण अफ्रीकार्में इक्क-दुकके 
बिखरे हुए दिखाई देते हे, पर उनका केन्द्र केप टाउन ही माना 
जाता हँ। आज उनमेंसे कितने ही गोरोंकी नौकरी करते हूँ 
और दूसरे स्वतंत्र व्यवसाय करते हें। मलायी स्त्रियां बड़ी 
ही मेहनती और होशियार होती हें । उनकी रहन-सहन आम 
तौरसे साफ़-सुथरी दिखाई देती हें। औरते धुलाई और सिलाई- 

का काम बहुत अच्छा कर सकती हें। मर्द कोई छोटा-मोंटा 
रोजगार करते हें। बहुतेरे तांगा-गाड़ी हांकनेका धंधा करके 
गुजर-बसर करतें हें। कुछने ऊंचे दरजेकी अंग्रेजी शिक्षा भी 
प्राप्त की हे । उनमेंसे एक डाक्टर अब्दुलरहमान कंप टाउनमें 
मशहूर हें। वह कंप टाउनकी पुरानी धारा सभामें भी पहुंच 
गए थे। नए विधानमें प्रधान घारा सभामें जानेका यह हक 
छीन लिया गया है। 

वऊंदा लछोगोंका वर्णन करतें हुए बीचमें मछायी लोगोंका 
जिक्र अपने आप आ गया। पर अब हम जरा देखें कि 
वलंदा लोग किस तरह आगे बढे। वलरूदाके मानी 
इच होते हे, यह मुर्भे बतानेकी जरूरत नही होनी चाहिए । 
ये लोग जितने बहादुर योद्धा थे और हे उतने ही कुशल किसान 
थे और आज भी हेँ। उन्होंने देखा कि हमारे आसपासका 
देग खेतीके लिए बहुत ही उपयुक्त हैं । उन्होंने यह भी देखा 
कि इस देशक असल बाशिद सालमें कुछ ही दिन काम करके 
आसानीसे अपना निर्वाह कर सकते है । तब उनसे मजदूरी 
क्यों न करायें ? वलूंदाके पास युद्धकला थी, बंदूक थी 
और दूसरे प्राणियोंकी तरह आदमियौंको भी कंसे बसमे किया 
जाता है, यह जानते थे। उनका विश्वास था कि ऐसा 
करनेमे धर्मकी कोई बाधा नहीं हैं। अतः अपने कायेंके 
औचित्यके विपयमें तनिक भी शंकाशील हुए बिना उन्होंने 
दक्षिण अफ्रीका्के मूलनिवासियोंकी मजदूरीके बलपर खेती आदि 
करना शुरू कर दिया। 

जेसे बलंदा दुनियामें अपना फंलाव करनेके लिए 
अच्छी-अच्छी जमीने ढूढ़ रहे थे बसे ही अंग्रेज भी इस फेरमें 
फिर रहे थे। अत. धीरे-धीरे अंग्रेज भी यहां पहुंचे । अंग्रेज 
और डच चचेरे भाई तो हें ही। दोनोंका स्वभाव एक, लोभ 
एक । एक ही कुम्हारक बनाये हुए मठके जब इकटठे होते 

हैं तो कभी-कभी आपसमें टकराकर फटते भी हें । वेसे ही ये दोनों 
जातियां भी धोरे-धीरे देशमें घुसते और हबशियोंको वशमें 
करते डर एक दूसरेसे टकरा गईं। इनमें भी झगड़े हुए, लड़ा- 
इयां भो हुईं । मजूबाकी पहाड़ीपर अंग्रेजोंने हार भी खाई। 
इस हारका दाग उनके दिलपर रह गया और वह पककर फोड़ा 
बन गया । यह फोड़ा १८९९ से १९०२ ईं० तक जो जगत- 
प्रसिद्ध यद्ध हुआ उसमें फटा । छार्ड राबटंसनने जब जनरल 
ऋंजेको अपने अधीन किया तब उन्होंने स्वर्गीया महारानी 
विक्टोरियाको यह तार किया--  मः ४ बदला ले लिया। 
पर इन दोनोंके बीच जब पहली (बोअर-युद्धके पहले) मुठ- 
भेड़ हुई तब बहुतेरे बलंदा लोग अंग्रेजोंके नामकी हुकूमत भी 
कबल करनेको तैयार न थे। इसलिए दक्षिण अफ्रीकार्के अज्ञात 
भीतरी भागमें चल गये । इसीके फलस्वरूप ट्रांसाल और 
आरेंज फ्री स्टेटकी उत्पत्ति हुईं । 

यही वलंदा या डच लोग दक्षिण अफ्रीका बोअरके 
नामसे पुकारे जाने रऊंगे। उन्होंने अपनी भाषाकी रक्षा उससे 
उसी तरह चिपक रहकर की है जंसे बच्चा मातासे चिपका 
रहता है। अपनी स्वतंत्रताक॑ साथ अपनी भाषाका अतिशय 
निकट संबंध है, यह बात उनके अंतरमें अंकित हो गई हैं । 
उसपर कितने ही हमल हुए, फिर भी वे अपनी भाषाकी रक्षा 
किये जा रहे हे । इस भाषाने भी अब ऐसा नया रूप ग्रहण 
कर लिया हैँ जो यहांक लोगोंके अनुकूल हो । हालंडक साथ 
वे अपना निकट संबंध बनाये नहीं रख सके, इससे जेसे संस्कृत- 
से प्राकृत भाषाएं निकली वेसे ही डच भाषास अपश्ञष्ट डच- 
बोअर लोग बोलने लगे। पर अब वे अपने बच्चोंपर अनाव- 
इयक बोफ डालना नहीं चाहते। इसलिए इस प्राकृत बोलीको 
स्थायी रूप दे दिया हैं और वह टालूके नामसे विख्यात है । 
उसीमें उनकी पस्तकें लिखी जाती हें। बच्चोंकी पढ़ाई इसी 

भाषामें होती हें और घारा सभाक बोअर सदस्य उसीमें 
भाषण भी करते हें। यनियनकी स्थापनाक बाद सारे 
दक्षिण अफ्रीकामें दोनों भाषाओं, टाल या डच और अंग्रेजी- 
को समान पद प्राप्त हैं, यहांतक कि उसके सरकारी गजट और 
धारा सभाकी कारँबाईंका दोनों भाषाओंमें प्रकाशित होना 
जरूरी है । 

बोअर लोग सीधे, भोले और धरममंमें पक्की निष्ठा रखने- 
वाले होते हें। वे बड़े-बड़े खेतोंके बीच बसते हें। उनके 
खेतोंके विस्तारकी कल्पना हमें नहीं हो सकती | हमारे 
किसानोंके खेतक मानी होते है दो या तीन बीघे जमीन । 
अकसर इससे भी छोटे होते हैं। उनके खेतोंका स्वरूप यह 
है कि एक-एक आदमीक पास संकड़ों-हजारों बीघा जमीन 
होती हैं। यह सारी जमीन तत्काल जोत डालनेका लोभ भी 
इन किसानोंको होता । कोई उनसे दलील करे तो 
कहते हें--- पड़ी रहने दो । जिस जमीनको हम न जोतेंगे 
उसे हमारी संतान जोतेगी । 

हर एक बोअर युद्धकलाका प्रा पंडित होता हू । वे आपसमें 
भले ही लडते-भगड़ते रहें, पर अपनी आजादी उन्हें इतनी 
प्यारी होती हैँ कि जब उनके ऊपर हमला होता हैं तो सारे 
बोअर उसका सामना करनेको जूट जाते हैं और एकजान 
होकर लड़ते हैं। उन्हें लंबी कवायदकी जरूरत नही होती 
क्योंकि लड़ना सारी जातिका स्वभाव या सहज गृण है । जनरल 
स्मट्स, जनरल डी वेट, जनरल हज़ोंग, तीनों बड़े वकील और 
बड़े किसान हें और तीनों वसे ही बड़े लड़वेया भी हैँ । जनरल 
बोधाक पास नौ हजार एकड़का एक खेत था। खेतीक सारी 
पेचीदगियां उन्हें मालम थीं। सुलहके लिए जब वह यूरोप गये 
तब उनके बारेमें कहा गया कि ई हो/“करी बे ! के-जसा 
कुशल यूरोपमें भी शायद ही कोई हो#“्रही बनिरेले, बोधा 

स्वर्गीय राष्ट्रपति ऋरगरक स्थानापन्न हुए । उन्हें अंग्रेजी अच्छी 
आती थी, फिर भी इंगलेंडर्में जब वे बादशाह और मंत्रिमंडलसे 
मिल तब उन्होंने सदा अपनी मातृभाषामें ही बातचीत करना 
पसंद किया। कौन कह सकता है कि उनका यह आग्रह उचित 
नहीं था ? अपना अंग्रेजीका ज्ञान दिखानेके लिए गलरूतियां 
करनेकी जोखिम वह क्‍यों उठायें ? उपयुक्त शब्दकी तलाशमें 
उनके विचारोंकी शंखला ट्ट जाय, यह साहस वह किस लिए 
करें ? मंत्रिगण अनजानमें कोई अपरिचित अंग्रेजी मुहावरा 
बोल जाय, वह उसका अर्थ न समभें और कुछ-का-कुछ जवाब 
दे जाएं, शायद घबरा जाएं और यों उनका काम बिगड़ जाय, 
ऐसी संगीन गलती वह क्‍यों करें ? 

बोअर पुरुष जेसे बहादुर और सीधे हे, बोअर स्त्रियां भी 
बसी ही बहादुर और सरल स्वभावकी होती हे । बोअर युद्ध- 
के समय जो बोअर लछोगोंने अपना खून बहाया वह बलि वे 
बोअर स्त्रियोंकी हिम्मत और उनसे मिलनेवाले बढ़ावेके बल- 
पर ही दे सके | इन स्त्रियोको न अपना सुहाग उजड़ने- 
का डर था और न भविष्यकी ही चिता थी । मे कह चुका हूं कि 
वोअर लोग ईसाई हैं और धम्ममें पककी आस्था रखनेवाल हें । 
पर वे हजरत इईंसाके नये इकरा रनामे (न्यू टेस्टामेंट) को मानते 
हैं, यह नहीं कह सकते । सच पूछिए तो यूरोप ही नये इकरार- 
नामेंको कहां मानता हे ? फिर भी यरोपमें नये इकरार- 
नामेका आदर करनेका दावा किया ही जाता है, गोकि 
कुछ ही यरोपवासी इंसामसीहके शांति-धर्मको जानते और 
उसका पालन करते हें। पर बोअर लछोगोंक बारेमें तो कह 
सकते हें कि वे नये करारका नामभर जानते हें । पुराने करार 
(ओल्ड टेंस्टामेंट) को वे अवश्य भावपूर्वक पढ़ते और उसमें 
जो लड़ाइयोंका वर्णन हुं उसे कंठ करते हें । हजरत मसाका 
दांतक बदले दांत और आंखके बदल आंख' की शिक्षाको वें 

पूरे तौरसे मानते हें और जंसा मानते हें वेसा ही आचरण भी 
करते हैं । 

बोअर स्त्रियोंने भी यह मानकर कि अपनी स्वतंत्रताकी 
रक्षाके खातिर जितना भी दु:ख सहन करना पड़े वह धर्मका 
आदेश है, धीरज और आनदसे सारी मुसीबतें सह लीं। उन्हें 
भुकानेके लिए स्वर्गीय ला किचनरने कोई उपाय उठा नहीं 
रखा। उन्हें जुदा-जुदा शिविरों या इह्तोंमें बंद करवा दिया, 
जहां उनपर असह्य आपत्तियां आईं, खाने-पीनेकी सांसत, 
ठंढसे और गरमी-धूपसे बेहाल। कोई शराब पीकर 
बदहवास या का्मांघ सेनिक इन असहाय स्त्रियोंपर आक्रमण 
भी कर बंठता। इन इहातोंमे अनेक प्रकारक उपद्रव 
हुआ करते थे। फिर भी ये बहादुर स्त्रियां न भुकीं । अंतमें 
बादशाह एडवर्डने छा किचनरको लिखा-- मुझसे यह 
सहन नहीं हो सकता। बोअर स्त्रियोंको भुकानंका अगर 
हमारे पास यही इलाज हो तो इसकी बनिस्बत चाहे जेसी भी 
सुलह कर लेना में पसंद करूंगा । आप लडाईको जल्दी 
समेटिये ।” 

इस सारे दु ख-दर्दकी आवाज जब इंगलेंड के तब 
ब्रिटिम जनता बहुत दुखी हुई। बोअरोंकी बहादुरीसे वह 
आइचर्यंचकित हो रही थी | ऐसी छोटी-सी जाति दुनियाको 
घेर रखनेवाली सल्तनतक छक्के छुड़ा दे, यह बात तो ब्रिटिश 
जनताके मनमें चुभती ही रहती थी। पर जब उसे इन इहातोंके 
भीतर बंद स्त्रियोंका आतंनाद, उन स्त्रियोंके द्वारा नही, 
उनके मर्दोंके द्वारा भी नहीं--वे तो रणमें ही जूक रहे थे--- 
बल्कि उन इक्के-दुकके उदार-चरित अंग्रेज स्त्री-पुरुषोंके जरिये, 
जो उस वक्‍त दक्षिण अफ्रीकार्में मौजूद थे, पहुंचा तो उसके 
अंदर अनुतापका उदय हुआ | स्वर्गीय सर हँनरी केम्पबेल 
बैनरमेनने अंग्रेज जनताके हृदयको पहचाना और युद्धके विरुद्ध 

गजना की । स्वर्गीय श्रीस्टेडने प्रकट रूपसे इंश्वरसे प्रार्थना 
की कि वह इस युद्धमें अंग्रेजोंको हरा दे और दूसरोंको भी 
वेसा करनेकी प्रेरणा की। यह दृश्य अदभुत था। सच्चा 
दुःख सचाईक साथ सहा जाय तो वह पत्थरके दिलको भी 
पानी कर देता है। यह है इस कष्ट-सहन अर्थात्‌ तपस्थाकी 
महिमा और इसमें ही सत्याग्रहकी कुजी हे । 

इसका फल यह हुआ कि फ्रीनिखनकी सुलह हुई और 
दक्षिण अफ्रीकार्के चारों राज्य एक शासन-प्रबंधके नीचे आये | 
यद्यपि इस सुलहकी बात अखबार पढनेवाल हर हिदुस्तानीको 
मालम है, फिर भी एक-दो वाते ऐसी हें जिनकी कल्पनातक 
बहुतोंको होना मुमकिन नहीं। फ्रोनिखनकी सुलह होते ही 
दक्षिण अफ्रोकार्के चारों राज्य एकमें मिल गये हों सो 
बात नहीं। हर एककी अपनी घारा सभा थी । उनका 
शासक मण्डल घारा सभाक सामने प्रे तौरपर जवाब-देह 
न था। ट्रांसवाल और फ्री स्टेटकी राज्य व्यवस्था 'क्राउन- 
कॉलोनी'---शाही उपनिवेश--के ढगकी थी। ऐसे संकचित अधि- 
कारसे जनरल बोथा या जनरल स्मट्सको संतोष न हो सकता 
था । फिर भी लाड मिलनरने बिना दुल्हेकी बरात निकालना 
मुनासिब समझा । जनरल बोथा और जनरल स्मटस धारा 
सभासे अलहूग रहे। उन्होंने असहयोग किया। सरकारसे 
संबंध रखनेसे साफ इनकार कर दिया। लाड मिलनरने तीखा 
भाषण किया और कहा कि जनरल बोथाको यह मान लेनेकी 
जरूरत नही हू कि यह सारा भार उन्हींके सिर हैँ । राज्यव्यवस्था 
उनके बिना भी चल सकती हे । 

बोअरोंकी बहादुरी, उनकी स्वतंत्रता, उनकी क्रबानोके 
बारेमें मेने दिल खोलकर लिखा हें। फिर भी पाठकोंके मनपर 
यह छाप डालनेका मेरा इरादा नहीं था कि संकटकालमें भी 
उनमें मतभेद नहीं हो सकता, या उनमें कोई कमजोर दिल- 

वाला था ही नही । लाड मिलनर बोअरोंमें भी सहजमें राजी 
हो जानेवाला दल खड़ा कर सके और यह मानव लिया कि इसकी 
मददसे में घारा सभाको चमका सकूंगा। एक नाटक- 
कार भी मुख्य पात्र--तायक--के बिना अपने ताटककों 
सुदर नहीं बना सकता । फिर इस कठोर संसारमें राजकाज 
चलानेवाला आदमी प्रधान पात्रको भूल जाय और सफल होनेकी 
आशा रखे तो वह पागल ही कहा जायगा। सचम॒च छार्ड मिलनर- 
की यही दद्ञा हुईं । यह भी कहा जाता था कि उन्होंने धमकी 
तो दे दी, पर जनरल बोथाक बिना ट्रांसवाल और फ्री स्टेटका 
राज्य-प्रबंध चलाना उन्हें इतना कठिन हो गया कि अपने बगीचेमें 
अक्सर चितात्र और बदह॒वास दिखाई देते थे । जनरल बोथाने 
स्पष्ट गब्दोंमें कह दिया कि फ्रोनिखनक सुलहनामेका अर्थ मेंने तो 
माफ तौरपर यही समझा था कि बोअर लोगोंको अपनी भीतरी 
व्यवस्थाका प्रा-पूरा अधिकार तुरंत मिल जायगा। उन्होंने यह 
भी कहा कि ऐसा न होता तो में कभी उसपर दस्तखत न करता । 
छाडे किचनरन इसके जवाबमें कहा कि मेंने जनरल बोथा- 
को इस तरहका कोई विश्वास नहीं दिलाया था | बोअर जनता 
ज्यों-ज्यों विश्वासकी अधिकारिणी सिद्ध होती जायगी त्यों-त्यों 
उन्हें स्वतंत्रता मिलती जायगी। अब इन दोनोंके बीच 
कौन इंसाफ करे ? कोई किसीको पंच मान लेनेकी बात कहे तो 
भी जनरल बोथाको वह क्‍यों मंजर होने लगी ” इस अवसरपर 
बड़ी सरकारने जो न्याय किया वह उसको संपूर्ण रीतिसे शोभा 
देनेवाला था। उसने यह मंजर किया कि विपक्षनें--उसमें भी 
निर्बल पक्षने--समभौतेका जो अर्थ समझा हो वह अर्थ सबलू 
पक्षकों स्वीकार करना ही चाहिए। न्याय और सत्यकी नीतिसे 
तो सदा यही अथे ठीक होता है । अपने कथनका मेने अपने मनमें 
चाहे जो अथ रखा हो, फिर भी मे मानना चाहिए कि उसका 
जो असर सनने या पढ़नेवालेके मनपर पड़ता हो उसी अथंमें 

अपनी बात कही या लेख लिखा | इस सुनहरे नियमका 
पालन हम व्यवहारमें अकसर नही करते, इसीसे बहुतसे विवाद 
पेदा होते हें और सत्यके नामपर अधंसत्य--वस्त॒त: डेढ़ 
असत्य--काममें लाया जाता हूँ । 

इस प्रकार जब सत्यकी--यानी यहां जनरल बोथाकी 
पूरी विजये हुईं तब वे काममे जुट गये । इसके फलस्वरूप 
सब राज्य इकट॒ठे हो गये और दक्षिण अफ्रीकाको संपूर्ण स्वाघी 
नता मिल गई। उसका भंडा यनियन जंक हैं। नक्शेमे इस 
प्रदेशका रंग लाल है । फिर भी दक्षिण अफ्रीका परे तौरपर 
स्वतंत्र हे, यह माननेमें तनिक भी अतिशयता नही है । ब्रिटिश 
साम्राज्य दक्षिण अफ्रीकाका कारबार करनेबालोकी रजा- 
मंदीक बिना वहांसे एक पाई भी नहीं ले सकता । इतना ही 
नहीं, ब्रिटिश मंत्रियोंने स्वीकार कर लिया हैँ कि दक्षिण अफ्रीका 
ब्रिटिश झडेको उतार फंकना और नामसे भी स्वतंत्र हो जाना 
चाहे तो उसे कोई रोकनेवाला नही हैं । और अगर  वहांक गोरोंने 
अबतक ऐसा कदम नही उठाया तो इसके सबरू कारण हैं । 
एक तो यह कि बोअर जनताक नेता चतुर और समभदार है । 
ब्रिटिश साम्राज्यके साथ इस तरहकी साभदारी या संबंध, जिसमे 
खुद उन्हें कुछ भी खोना न पड़े, वे रखें तो इसमे कोई दोष 
नहीं । पर इसके सिवा दूसरा व्यावहारिक कारण भी हे। और 
वह यह कि नेंटालमें अंग्रेजोंकी सख्या अधिक है । केप कालोनी- 
में अंग्रेजोंकी संख्या अधिक है, पर बोअर लोगोंसे ज्यादा नहीं 
हैं और जोहान्सबगंम कंवल अंग्रेजोका ही प्रभाव है। इसलिए 
बोअर जाति सारे दक्षिण अफ्रीकामें स्वतंत्र प्रजातंत्र राज्य 
स्थापित करना चाहें तो यह घरमे ही भगड़ा खड़ा कर लेना 
हैं और शायद गृहयुद्ध भी भड़क उठे। इसीसे दक्षिण 
अफ्रोका आज भी ब्रिटिश उपनिवेश कहलाता हैं । 

यूनियनका विधान किस तरह बना यह भी जानने लायक 

बात हैँ। चारों राज्योंकी धारा सभाओंने एकमत होकर 
यूनियन संयुक्तराज्यका विधान बनाया। ब्रिटिश पार्ूमिंट- 

उसे अक्षरश: स्वीकार कर लेना पड़ा। आम सभाक एक 
सदस्यने उसके एक व्याकरण-दोषकी ओर ध्यान खींचकर 
गलत शब्द निकाल देनेंकी सलाह दी। स्वर्गीय सर हेनरी 
कंम्पबेल बेनरमेनने इस सुझावको नामंजूर करते हुए कहा 
कि राज्य-व्यवस्था शुद्ध व्याकरणसे नहीं चला करतो | यह 
विधान ब्रिटिश मंत्रिमंडल और दक्षिण अफ्रीका्क मंत्रियोंमें 
मशवरा होकर तैयार हुआ हैं । उसका व्याकरण-दोषतक 
दूर करनेका अधिकार ब्रिटिश पार्लामेंटके लिए नही रखा गया 
हूँ । फलत: यह विधान ज्यों-का-त्यों आम-सभा और उमराब 
सभा दोनोंको मंजूर करना पड़ा । 

इस प्रसगमें एक तीसरी बात भी उल्लेखनीय हे । विधान- 
मे कितनी ही धाराएं ऐसी हे जो तटस्थ व्यक्तिको अवश्य 
बेकार मालूम होंगी । उनके कारण खर्च भी बहुत बढ़ा हैं । 
यह दोष विधान बनानेवालेकी दृष्टिके बाहर नहीं था; पर 
उनका उद्देश्य पूर्णता प्राप्त करना नहीं था, बल्कि कुछ घट- 
बढ़कर एकमत होना और अपने प्रयत्ननों सफल करना था। 
इसीसे इस वक्‍त यूनियनकी चार राजधानियां मानी जाती हें, 
क्योंकि उपराज्योंमेंस कोई भी अयथनी राजधानीका महत्त्व 
छोड़ देनेंकी तेयार नही है.। चारों राज्योंकी स्थानीय धारा 
सभाए भी कायम रखी गई हें। चारों राज्योंको गवनेर- 
जैसा कोई अधिकारी भी चाहिए ही । इससे चार प्रांतीय 
शासक स्वीकार किए गये हें । हर आदमी समझता हैं कि चार 
स्थानीय धारा सभाएं, चार राजधानियां और चार हाकिम 
बकरीक गलेके सतनकी तरह निरथंक्र और निरे आडंबररूप 
हैं। पशु दक्षिण अफ्रीकार्क व्यवहारकुगल राजनीतिज्ञोंने 
इसकी परवा न की। इस प्रबंधमें आडबर था और खर्च 

बढ़ता था। फिर भी चारों राज्योंका एक हो जाना वॉछनीय 
था। इससे उन्होंने बाहरी दुनियाकी नुक्ताचीनीकी चिता न 
कर जो उन्हें ठीक माल्म होता था वह किया और ब्रिटिश 
पार्लमेंट्से उसे मंजूर कराया । 

इस प्रकार दक्षिण अफ्रीकाका अतिशय संक्षिप्त इतिहास 
पाठकोंकी जानकारीक लिए मेने देनेका प्रत्न किया है । मुझे 
जान पड़ा कि इसके बिना सत्याग्रह महान्‌ संग्रामका रहस्य 
नहीं समकाया जा सकंगा। अब मर विषयपर आनेके पहले 
हमें यह देखना हे कि इस देशमें हिंदुस्तानी कसे आए और 
सत्याग्रह-कालके पहले अपने ऊपर आनेवाली मुसीबतोंसे 
किस तरह जूमे। 

पिछले प्रकरणमें हम यह देंख चुके कि नेटालमें अंग्रेज 
किस तरह आ बसे। उन्होंने जुल लोगोंसे कुछ हक होसिल 
किये । अनुभवसे उन्होंने देखा कि नेटालमें इंख, चाय और 
कहवेंकी फसल खूब अच्छी हो सकती है । बड़े पैमानेपर 
इन्हें उपजानेके लिए हजारों मजदूर होने चाहिए। दस-बीस 
अंग्रेज-कुटृंब इस मददके बिना ऐसी फसलें नहीं उपजा सकते । 
अतः उन्होंने हबशियोंकों काम करनेके लिए ललूचाया और 
डराया भी; पर अब गुलामीका कानून रह नही गया था। 
इससे सफलताके लिए जितना चाहिए था उतना दबाव 
वे हबशियोंपर न डाल सके। हबशी ज्यादा मेहनत करनेका आदी 
नहीं । छः महीनेकी मामूली मेहनतसे वह मजेमें भरुजर कर 
सकता है। फिर किसी मालिकके साथ वह हूंबी मुहत्त- 

के लिए क्‍यों बंधे ? और जबतक पक्के, बारहमासी मजदूर 
न मिलें तबतक अंग्रेज अपना अभीष्ट सिद्ध न कर सकते थे । 
अतः: उन छोगोंने भारत-सरकारक साथ लिखा-पढ़ी शुरू 
को और हिंदुस्तानसे मजदूरोंकी मदद मांगी । भारत-सरका र- 
ने नेंटालकी मांग मगर की और हिंदुस्तानी मजदूरोंका 
पहला जहाज १८६० १६ वीं नवंबरको नेटाल पहुंचा । 
दक्षिण अफ्रीका सत्याग्रहक इतिहासमें यह तारीख महत्व 
पूर्ण है, क्योंकि इस पुस्तक और इसके विषयका मूल 
इसी घटनामें हूँ। 
मेरें विचारसे भारत-सरकारने यह मांग मंजूर करनेमें 
भलीभांति सोचा-विचारा नहीं। यहांके अंग्रेज अधिकारी 
जाने-बेजाने नेटालक अपने भाइयोंकी ओर भुके | अवश्य 
ही जहांतक हो सकता था, मजदूरोंके बचावकी शर्तें उन्होंने 
इकरारनामेमें दाखिल करा दीं और उनके खाने-पीनेका सामान्य 
सुभीता भी करा दिया; पर यों दूर देशको गये हुए अपढ़ मज- 
दूरोंपर कोई कष्ट पड़े तो वे उससे कंसे छूटकारा पा सकेंगे, 
इसका पूरा खयाल तो उन्हें नहीं रहा । उनके धर्मका 
क्या होगा, अपनी नीतिकी रक्षा वे कंसे करेंगे, इसका तो 
विचार भी नहीं किया गया । अधिकारियोंने यह भी न सोचा 
कि गो कानूनमे गुलामी उठ चुकी है, पर मालिकोंके दिलसे 
तो दूसरोंको गुलाम बनानेका लोभ अभी नहीं मिटा हैँ । 
उन्हें यह समभना चाहिए था; पर उन्होंने नहीं समता कि ये 
मजदूर दूर देशमें जाकर एक बंधी मुहृतर्क लिए गुलाम हो 
जाएंगे । सर विलियम विलूसन हंटरने, जिन्होंने इस स्थितिका 
गहरा अध्ययन किया था, इसकी तुलना करते हुए दो शब्दों या 
हका व्यवहार किया था। नेटारूक ही भारतीय 
बारेमें लिखते हुए एक बार उन्होंने लिखा कि यह 
आध्ची गुलामीकी स्थिति है। दूसरे वक्‍त अपने पत्रके अंदर उन्होंने 
३ 


ड््ड वक्षिण भ्रफ्रीकाका सत्याप्रह 


इसकी वर्णन यह कहकर .किया कि यह स्थिति गुलामीकी हृदके 
पास पहुंच रही है--उससे मिलती-जुछती हूँ। नेटालके 
एक कमीशनक सामने गवाही देते हुए वहांक बड़े-से-बड़े 
यूरोपियन--स्वर्गीय श्री एस्कुंबने भी यही बात कबूल की । 
ऐसे बहुतसे सबत तो नेटालके अग्रगण्य गोरोंके मुंहसे--उनके 
बयानोंसे ही दिए जा सकते हैं। उन बयानोंमेसे अधिकांश 
उस अरजीमें शामिल कर लिए गये हें जो इस बारेमें 
भारत सरकारके पास भेजी गई थीं। पर होनहार होकर ही 
रही और जो स्टीमर इन पक नेटाल ले गया 
वह सत्याग्रहके महान्‌ वृक्षका बीज भी अपने साथ ले गया। 

मजदूरोंको नेटालक दलाल हिंदुस्तानियोंनें किस तरह 
ठगा, कंसे उनके जालमें फंसकर ये लोग नेटाल पहुंचे, 
वहां पहुंचनेपर_ उनकी आंखें कंसे खुलीं, आंख खुल 
जानेपर भी वे नेंटालमें क्‍यों बने रहें, कंसे उनके पीछे 
दूसरे भी वहां पहुंचे वहां पहुंचकर उन्होंने धर्म और नीतिके 
सारे बंधन कंसे तोड़ फेंके अथवा ये बंधन खुद टूट गये, कंसे 
विवाहिता पत्नी और वेश्याके बीचका भेदतक नही रहा, इस 
सबकी कहानी तो इस छोटी-सी पुस्तकमें लिखी ही नहीं जा 
सकती । 

इन मजदूरोंको नेटालमें एग्रिमेंट्में गये हुए मजदूर कहते 
हैं । इससे ये अपने आपको “ग्रिरमिटिया' कहने लछगे। 
इसलिए आगेसे हम 'एग्रिमेंटको “गिरमिट' और उसके अंदर 
गये हुए भजदूरोंको “गिरमिटिया' कहेंगे । 

नेटालमें गिरमिटियोंके जानकी खबर जब मारिशस 
पहुंची तब इस तरह॒के मजदूरोंसे संबंध रखनेवाले। 
हिंदुस्तानी व्यापारी वहां जानेंकी लरूचाये। मारिशस 
नेटाल ओर हिंदुस्तानके बीचमें पड़ता है। उस 
देशम हजारों हिंदुस्तानी मजदूर और व्यापारी बसते हैं। 


दक्षिण अफौकार्मे भारतोयोका आागभन श्र 


उनमेंसे एक व्यापारी स्वर्मीय सेठ अबूबकर आमदने 
नेटालमें दुकान खोलनेका इरादा किया । इस वक्‍त नेंटालके 
अंग्रेजोंका हिंदुस्तानी व्यापारी क्या कर सकते हें, इसका पता 
नहीं था, इसको परवा भी नहीं थी | गिरमिटियोंकी 
मददसे वे इंख, चाय, कहवे वर्गरहकी नफा देनेवाली फसल 
उपजा सके ईंखकी शकर बनाकर इतने थोड़े समयमें छोटे 
पेमानेपर दक्षिण अफ्रीकाको ये शकर, चाय और कहवा देने छग्रे 
कि देखकर अचरज हो । अपनी कमाईसे उन्होंने महल खड़े 
किये और सचमुच जंगलमें मंगल कर दिया । ऐसे समय सेठ 
अबूबकर-सरीखा अच्छा, भला और चतुर व्यापारी उनके 
बीचमें जा बसे तो यह उन्हें क्यों न खटकता ? फिर इनके 
साथ तो एक अंग्रेज भी साथी हो गया ! सेठ अबूबकरने 
अपना व्यापार चलाया, जमीन खरीदी और उनके अच्छा 
पैसा कमानेकी खबर उनके वतन पोरबंदर और उसके आस- 
पासके गांबोंमें फंडी । फलत: दूसरे मेमन नेटाल पहुंचे । 
उनके पीछे सूरतकी ओरक बोहरे भी पहुंचे। उन्हें मुनीम 
तो चाहिए हीं। अतः: गृजरात, काठियावाड़के हिंदू मुनीस 
भी वहां पहुंचे । 

इस प्रकार नेटालमें दो वर्गक हिंदुस्तानी बसे : १. स्वतंत्र 
व्यापारी और उनके स्वतंत्र कर्मेंचारी और २. गिरमिटिया । 
कुछ दिनोंमें गिरमिटियोंके बाल-बच्चे हुए । गिरमिटके कानूनके 
अनुसार उनकी संतान यद्यपि मजदूरी करनेके लिए बंधी नहीं 
थी, फिर भी इस कानूनकी कुछ कठोर धाराओंके अधीन तो 
थी ही। गुलामीका दाग गुलामकी औलादको हछगे बिना 
कंसे रहता ? ये गिरमिटिया पांच बरसक इकरारपर जाते, 
थे। पांच साल पूरे हो जानेपर वे मजदूरी करनेको बंधे नहीं थे। . 
उन्हें खुली मजदूरी या व्यापार करना और नेंटालमें स्थायी 
रूपसे बसना हो तो इसका उन्हें हक था । कुछने इस अधिकार: 


श्द् वक्षिय अ्फीकाका सत्याप्ह 


का' उपयोग किया, कुछ हिंदुस्तान लोट आये। जो नेटालमें 
रहगये वे 'फ्री इंडियंस' कहलाने लगे । हम उन्हें “गिरमिट मुक्त 
या, योड़ेम “मुक्त हिंदुस्तानी' कहेंगे। इस अंतरको समझ 
लता जरूरी हैँ; क्‍योंकि जो अधिकार पूर्ण स्वतंत्र भारतीय, 
जिनका जिक्र ऊपर किया गया हूँ, भोग रहे थे वे सभी इस 
बंधनसे मुक्त हुए हिंदुस्तानियोंकों प्राप्त नहीं थे। जसे उन्हें 
एकसे दूसरी जगह जाना हो तो उनके लिए परवाना लेना 
जरूरी था। वे ब्याह करें और चाहते हों कि वह कानूनसे जायज 
माना जाय तो जरूरी था कि गिरमिटियोंकी रक्षाक॑ लिए 
नियुक्त अधिकारी (प्रोटेक्टर आव' इंडियन इमिग्रांट्स) के 
दफतरमें जाकर उसे दर्ज करायें, आदि । इनके सिवा दूसरे भी 
कठोर अंकुश उनपर थे । 

ट्रांसताल और फ्री स्टेटमें १८८०-९० में बोअर लोगों 
प्रजातंत्र राज्य थे। प्रजातंत्र राज्यका अर्थ भी यहां स्पष्ट 
कर देना जरूरी है । प्रजातंत्र यानी गोरातंत्र । हबशी जनता- 
का उसमें कुछ लना-देना हो ही नहीं सकता था। हिंदुस्तानी 
व्यापारियोंने देखा कि हम केवल गिरमिटिया और गिरमिट- 
मुक्त हिंदुस्तानियोंमें ही अपना रोजगार कर सकते हों ऐसी 
बात नहीं हें। हम हबणियोंक साथ भी व्यापार कर सकते हैं। 
हबशी लोगोंके लिए हिंदुस्तानी व्यापारी बड़े सुभीतेकी चीज 
साबित हुए। गोरे व्यापारियोंसे वें बहुत ज्यादा डरते थे। 
गोरा व्यापारी उनके साथ व्यापार करना तो चाहता था; पर 
हबथी ग्राहक उससे यह आशा रख ही नहीं सकता था कि वह 
मीठी जबानसे उसे बुलायेगा । अपने पेसेक बदलेमें पूरा माल 
पा जाता तो वह धन्य भाग समझता । पर कूछको यह कड़वा 
अनुभव भी हुआ कि चार शिलिगकी चींज लेनी हे और 
दुकानदारके सामने एक पौंडका सिक्का रख दिया; पर उसे 
१६ के बदले ४ शिलिग' ही वापस मिले या कुछ भी न मिला।' 


वरक्षिण अफ्रोकाले भारतसोयोका आाभमन श्छ 


गरीब ग्राहक अधिक मांगे, हिसावकी गलती दिखांये 
बदलेमें गंदी गालियां पाए। इतनेसे ही छुट जाय तो 
गनीमत' समभिये, नहीं तो गालीके साथ हर था लात भी 
मिलती । मेरे कहनेका यह मतरूब हगिज नहीं कि सभी अंग्रेज 
व्यापारी ऐसा करते हें। पर ऐसी मिसाल काफी तादादमें 
मिलती हें, यह तो जरूर कहा जा सकता हैं । इसके विपरीत 
हिंदुस्तानी व्यापारी हबशी ग्राहकको मीठी बोलीसे तो 
बुलाता ही है, उसके साथ हँसकर बात भी करता है । 
हबशी भोला होता हे। वह चाहता हूँ कि दुकानके अंदर 
जाकर चीजोंको देखे-भाले । हिंदुस्तानी व्यापारी इस सबको 
सह लंता है। यह क्षही है कि व का दृष्टिसे ऐसा नहीं 
करता, इसमें उसको जा ्रद्ष्टि हें । मौका मिल जाय 
तो हिंदुस्तानी व्यापारी ग्राहकको ठगनेसे भी नहीं चुकता; 
पर हबशियोंमें भारतीय व्यापारीकी प्रियवाका कारण उसकी 
मिठास---उसका मधुर व्यवहार हैँ । फिर हबशी हिंदुस्तानी 
व्यापारीसे डरता तो कभी नहीं । उलटी ऐसी मिसाले 45४ 
हे हे किसी हिंदुस्तानी दुकानदारने हबशी आहकको ठगने 
शश की और वह जान गया तो उसक हाथों उस व्यापारी- 
की मरम्मत भी हो गई। गालियां तो उसे अकसर मिला 
हैं। इस प्रकार हबशी और हिदुस्तानीके संबंधर्मे 
कारण हिंदुस्तानीके लिए ही होता है । अंतर्में इसका 
फल यह हुआ कि भारतीय व्यापारीक लिए हबशियोंकी 
ग्राहकी बहुत लाभजनक सिद्ध हुईं। हबशी तो सारे दक्षिण 
अफ्रीकामें फल हुए हे ही। हिंदुस्तानी व्यापारियोंने सुन रखा 
था कि ट्रांसवाल और फ्री स्टेटमें बोअर लछोगोंके बीच भी व्यापार 
किया जा सकता हैँ । बोअर सीधे, भोले और दिखावेसे 
दूर रहनेवाले होते हें। हिंदुस्तानीकी दुकानसे सौदा खरीद- 
में उन्हें दर्म नहीं लगती । अतः कितने ही हिंदुस्तानी व्यापा- 


ड््द वक्षिण ध्र्रीकाका सत्याभ्रह 


रियोंने ट्रांसताल और फ्री स्टेटकी ओर भी -पयान किया। 
“उन्होंने वहां दुकानें खोलीं। उन दिनों वहां रेल आदि नहीं थीं । 
इसलिए खूब अधिक नफा मिल सकता था। व्यापारियोंका 
खयाल निकला । बोअरों और हबशियोंमें उनका माल 
री बिकने लगा । रह गईं कप कॉलोनी । वहां भी कितने ही 
दुसस्‍्तानी व्यापारी पहुंच गये और अच्छी खासी कमाई करने 
लगे। इस प्रकार छोटी-छोटी संख्याओंमें चारों उपनिवेशोंमें 
हिंदुस्तानी बट गये और तत्काल समस्त स्वतंत्र भारतीयोंकी 
तादाद चालीससे पचास हजारके बीच और गिरमिटमुक्त 
हिंदुस्तानियोंकी एक लाख होनेका अंदाजा किया जाता है । ये 
रंक्तियां लिखते समय इस संख्यामें मुमकिन हैँ, कुछ कमी 
हुईं हो, पर बेशी हरगिज नहीं हुईं है । 


3 ४8४३१ 
मुसीबतोंका सिंहावलीकन---१ 


नेटाल 

नेटालके गोरे मालिकोको महज गुलाम दरकार थे। एस 
मजदूर वे नहीं चाहते थे, जो नौकरी करनेके बाद 
आजाद होकर उनके साथ थोड़ी-सी भी प्रतियोगिता कर के । 
थे गिरमिटिया गो इसीलिए नेटाल गये थे कि हिंदुस्तानमें अपनी 
खेती-आरी आदिमें बहुत सफल नही हो सके थे, फिर भी ऐसे 
नही थे कि खेतीका कुछ भी ज्ञान न रखते हों या जमीन और 
खेतीकी कीमत न समभते हों। उन्होंने देखा कि नेटालमें 
अगर हम साग-भाजी भी बोयें तो अच्छी उपज कर सकते हें 
ओर अगर जमीनका एक छोटा-सा टुकड़ा भी ले लें तो उससे 
ओर ज्यादा पेसा कमा सकते हें। अतः बहुतसे ग्रिरमिटिया 


मुस्तोबलोका सिहाबलोकन---२ ३६, 


' जब नौफरीके बंधनसे मुक्त हुए तब कोई-न-कोई छोठा-मोटा 
धंधा करने लग गये। इससे कूल मिलाकर तो नेटाल-जंसे 
देक्षमें बसनेवालोंको लाभ ही हुआ । अनेक प्रकारकी साग- 
सब्जियां जो कुशल किसानोंके अभावके कारण अबतक पैदा 
नहीं होती थीं अब उपजने लगीं । जो चीजें जहां-तहां थोड़ी- 
बहुत उपजती थीं वे अब अधिक मात्रामें मिलने लूमीं। इससे' 
साम-सब्जीका भाव एकबारगी गिर गया। पर यह बात 
पैसेवाले मोरोंको न रुची । उन्होंने सोचा कि आजतक जिस 
चीजको हम अपना इजारा' मानते थे उसमें अब हिस्सा बटाने- 
वाले पैदा हो गए। इससे इन 3008४ गिरमिटियोंके विरुद्ध 
आंदोलन आरंभ हुआ । पाठकोंकों यह जानकर अचरज 
होगा कि गोरे एक ओर तो ज्यादा-सें-ज्यादा मजदूर मांग रहें 
थे, हिंदुस्तानसे जितने गिरमिटिया आते वे तुरंत खप जातें, 
ओर दूसरी ओर जो मजदूर गिरमिटसे मुक्त होते जाते उनपर 
तरह-तरहके अंकुश रखनेके लिए आंदोलन चल रहा था । 
यह था उनकी होशियारी और जीतोड़ मेहनतका मुआवजा ! 

आंदोलनने”? कितने ही रूप घारण किये । एक पक्षने यह 
मांग पेश की कि जो गिरमिटिया गिरमिटसे मुक्त हो चुके हैँ 
वे हिंदुस्तान लौटा दिए जायं जोर प्राना इकरारनामा 
बदलकर नये इकरारनामेमें नये आनेवाल मजदूरोंसे यह शर्ते 
लिखा ली जाय कि गिरमिटसे मुक्त होनेपर वे या तो हिंदुस्तान 
लौट जाएंगे या फिरसे गिरमिटमें दाखिल हो जाएंगे । दूसरे 
पक्षने यह मत प्रकट किया कि गिरमिटसे छुटकारा पानेपर 
वे नया इकरारनामा लिखना पसंद न करें तो उनसे भारी 
वाधिक “व्य॑ंक्ति-कर' लिया जाय। दोनों दलोंका मतरूब तो एक 
ही था कि जैसे भी हो गिरमिटियावग. किसी भी दक्षा्में नेटाल- 


'एकाधिकार | - 

में स्वतंत्र होकर न रह सके | कोलाहल इतना बढ़ा कि अंत्मे 
नेंटाऊकी सरकारने एक कमीशन नियुक्त कर दिया। जो 
पक्षोंकी मांग सोलह आने गैरवाजिब थी और 
उपस्थिति आथिक दृष्टिसे संपूर्ण जनताके लिए सब प्रकार 
लाभदायक थी । इसलिए कमीशनक सामने जो स्वतंत्र गवा- 
'हियां है 5 वे उक्त दोनों पक्षोंके विरुद्ध थीं। फलत: तात्का- 
लिक तो विरुद्ध पक्षकी दृष्टिसे कूछ भी न हुआ, पर 
जेसे आग बुर जानेके बाद अपना कुछ निशान छोड़ ही 
जाती है, वैसे ही यह भांदोलन भी नेटाल सरकारपर अपनी 
छाप छोड़ गया। नेटालकी सरकारके मानी थे खासतौरसे 
घधनिक वर्गकी हिमायती सरकार ! अतः भारत-सरकारक 
साथ उसका पत्र-व्यवहार आरंभ हुआ और दोनों पक्षोंके सुफाव 
उसके पास भेजे गए। पर हिंद सरकार यकायक ऐसा सुभाव 
कंसे स्वीकार कर सकती थी, जिससे गिरमिटिए हमेशाके 
लिए गुलाम बन जातें ? हिंदुस्तानियोंका ग्रिरमिटर्मं बांधकर 
इतनी दूर भेजनेका एक कारण या बहाना यह था कि गिरमिट- 
को मियाद पूरी होनेपर गिरमिटिए आजाद होकर अपनी 
शक्तिका पूर्ण विकास और उस अनुपातसे अपनी आर्थिक 
स्थितिको सुधार सकेंगे । नेंटाल इस वक्‍त भी क्राउन कॉलोनी 
(शाही उपनिवेश) था और ऐसे उपनिवेज्ञोंके शासन- 
प्रबंधके लिए उपनिर्वेश विभाग भी पूरी तरह जिम्मेदार माना 
जाता था। इसलिए नेटालको अपनी अन्याय-पूर्ण इच्छा प्री 
होनेमें उससे मदद नहीं मिल सकती थी । इससे और ऐसे ही 
दूसरे कारणोंसे नेटालमे उत्तरदायी शासनाधिकार प्राप्त करनेका 
आंदोलन आरंभ हुआ । १८९३ में यह अधिकार उसे मिल 
गया। अब नेंटालमें बल आया । उपनिवेश-विभागक लिए 
भी अब नेटालकी मांग्रोंको, वे कसी ही क्‍यों न हों, मंजूर कर 
छेना अधिक कठिन नही रहा । नेटालको इस नई यानी जवाब- 

देह सरकारकी ओरसे हिंदुस्तानकी सरकारसे भशवरा 
करनेके लिए राजदूत भेजे गए । उनकी माँग यह थी कि 
हर एक गिरमिट मुक्त हिंदुस्तानीपर २५ पौंड यानी २७५) 
रु० का वार्षिक व्यक्तिकर लगाया जाये । इसके मार्नी 
यह होते थे कि कोई भी हिंदुस्तानी यह कर अदा 
न कर सके और फलत: आजाद होकर नेटालमे न रह सके। 
तत्कालीन वाइसराय छार्ड एल्गिनको यह प्रस्ताव बहुत भारी 
लगा और अंतमे उन्होंने ३ पौंडका वाषिक व्यक्ति-कर मंबूर 
किया । गिरमिटियाकी कमाईक हिसाबसे तीन पॉौंडके 
उसकी लगभग दो महीनेकी कमाई होते थे ७ यह कर केवल 
न ही नहीं था। उसकी स्त्री, तेरह बरससे ऊपरकी 
डको और सोलहसे ऊपरके लड़केको भी देना था। ऐसा 
मजदूर शायद ही हो जिसके स्त्री और दो बच्चे न हों। अतः 
मोटे हिसाबसे हर मजदूरकों १२ पौंड वार्षिक कर अदा करना 
था। यह कर कितना कष्टदायक हो गया, इसका वर्णन नहीं 
हो सकता । उस दुःखको कंवल वही जान सकता है जिसने , 
उसका अनुभव किया हो, या थोड़ा बहुत वह समझ सकता हूँ 
जिसने उसे अपनी आंखों देखा हो। नेटाल सरकारके इस 
कार्यका भारतीय जनताने कसकर विरोध किया। बड़ी 
(ब्रिटिश) और भारत-सरकारके पास अजियां भेजी गईं। 
पर इस आंदोलनका नतीजा इससे अधिक ओर कुछ न निकला 
कि २५ के ३ पोंड हो गए। गिरमिटिया बेचारे खूद तो इस 
मामलमें क्या कर सकते थे ? आंदोलन तो महज हिंदुस्तानी 
व्यापारीवर्गने देशक दर्देस कहिये या परार्थ दृष्टिसे किया था । 
जो सलक गिरमिटियोंके साथ किया गया वही स्वतंत्र 
भारतीयोंक साथ कक 2 । नेंटालके भोरे व्यापारियोंने उनके 
खिलाफ भी मुख्यतः इनन्‍्हों कारणोंसे आंदोलन चलाया। हिंदुस्तानी 
व्यापारी अच्छी तरह जम गए थे। उन्होंने नगरक अच्छे 

भांयोंमें जमीनें खरीद ली थीं। गिरमिट्से छूटे हुए हिंदुस्ता- 
नियोंकी आबादी ज्यों-ज्यों बढ़ती गई त्यों-त्यों उनको दरकार 
होनेवाली चीजोंकी खपत अच्छी होने लगी । हजारों बोरा 
चावल हिंदुस्तानस आता और अच्छे नर्फेपर बिकता । यह 
व्यापार अधिकांशर्में और स्वभावत: हिंदुस्तानियोंक हाथमें 
रहा । उधर हबशियोंके साथ होनेवाल व्यापारमें भी उनका 
हिस्सा अच्छा खासा हो गया। छोटे गोरे व्यापारियोंसे 
यह देखा न गया। इसके सिवा इन व्यापारियोंको कुछ अंग्रेजोंने 
ही यह बताया कि कानूनके अनुसार उन्हें नेटालकी धारा 
सभाके सदस्य होने और चुननेका हक हे। मताधिकारियोंकी 
गे कुछ नाम भी दर्ज कराये थे। नेटालक॑ राजकाजी 
रे इस स्थितिको न सह सके । उन्हें यह चिता हो गईं कि 

यों हिंदुस्तानियोंकी स्थिति नेटालमें दृढ़ हो गई और उनकी 
प्रतिष्ठा बढ़ी तो उनकी प्रतियोगितामें गोरे कंसे टिक सकेंगे ? 
अत: नेटालकी जवाबदेह सरकारने स्वतंत्र भारतीयोंक बारेमें 
जो पहला कदम उठाया वह था ऐसा कानून बना देना जिससे 
एक भी नया हिंदुस्तानी वोटर या मताधिकारी न हो सके। 
१८९४ में इस विषयका पहला बिल नेटालकी धारा 
सभामें पेश किया गया । इस बिलका मंशा था हिंदुस्तानीको 
हिंदुस्तानीकी हेसियतसे वोट देनेके हकसे वंचित कर देता । 
यह पहला कानून था जो नेटालमें रंग-भेदके आधारपर भारती- 
योंके विरुद्ध बनाया गया । भारतीय जनताने विरोध किया। 
रातोंरात अरजी तैयार हुईें। उसपर चार सो आदमियोंसे 
दस्तखत कराये गए । इस अरजीक पहुंचते ही धारा 
सभा चौंकी; पर बिल तो पास होकर ही रहा । उन दिलों लाड्ड 
रिपन उपनिवेश-सचिव थें। उनके पास अरजी भेजी गई। 
उसपर दस हजार हस्ताक्षर थे। दस हजार हस्ताक्षरके मानी 
हुए नेटालमें आजाद हिंदुस्तानियोंकी लगभग सारी 


सुसीबत्तोका सिहाबलोकत--- १ डु्ु 
आबादी । छार्ड रिपनने बिलकों नामंजूर किया। उन्होंने 
कहा कि श्रिटिश साम्राज्य कानूनमें रंगभेदको स्वीकार 
नही कर सकता । यह जीत कितने महत्त्वकी थी, पाठक 
इसे आगे चलकर अधिक समभ सकेंगे। इसके जवाबमें 
नेंटार॒की सरकारने नया बिल पेश किया । इसमें रंग-भेद 
नहीं रखा गया, पर अश्रत्यक्ष रीतिसे चोट तो हिंदुस्तानियोंपर 
ही थी। हिंदुस्ततनी जनता इसके विरुद्ध भी लड़ी, पर उसका 
विरोध विफल हुआ। यह कानून दोअर्थी था । उसका 
पक्का अर्थ करानेके लिए वह आखिरी अदालत यानी प्रिवी- 
कौंसिलतक लड़ सकती थी, पर लड़ना ठीक नहीं सममकका गया । 
मेरा अब भी खयाल है कि न लड़ना ठीक ही हुआ । मूल वस्तु 
पान ली गई, यही क्या कम था। 
पर नेटालके गोरों या वहांकी सरकारको इतनेसे संतोष 
होनेवाला नहीं था। हिंदुस्तानियोंकी राजनैतिक दाक्ति 
जमने न देना तो एक बहुत जरूरी काम था ही, पर उनकी 
आंख असलमें तो भारतीय व्यापार और स्वतंत्र भारतीयोंके 
आगमनपर थी । तीस करोडकी आबादीवाला हिंदुस्तान नेटाल- 
को ओर उलट पड़े तो वहांके गोरोंकी क्या दशा होगी ? वे तो 
इस समुद्रमें विलीन हो जाएंगे। इस आशंकासे वे बेचेन हो रहें थे। 
उस वक्‍त नेटालकी आबादी मोटे हिसाब से यह थी : ४ लाख 
हबशी, ४० हजार गोरे, ६० हजार गिरमिटिए, १० हजार गिर- 
मिट- ता और १० हजार स्वतंत्र भारतीय । गोरोंके डरके लिए 
कोई ठोस कारण तो था ही नही, पर डरे हुए आदमीको दलीलसे 
समभाया नहीं जा सकता । हिंदुस्तानकी असहाय स्थिति और 
उसके रस्म-रिवाजसे वे अनजान थे। इससे उनको यह भ्रम 
हो रहा था कि जेसे साहसो और शक्तिमान हम हैं वैसे ही 
हिंदुस्तानी भी होंगे और इस कारण उन्होंने केवल त्रराशिकका 
हिसाब कर लिया । इसलिए उनको दोष कंसे दिया जा 

सकता. है ? जो हो, नतीजा यह हुआ कि नेटालकी धारा 
सभाने जो दो दूसरे कानून पास किए उनमें भी मताधिकारकी 
लड़ाइमें हिंदुस्तानियोंकी जीत होनेके फलस्वरूप रंग-भेदकों 
दुर रखना पड़ा और गभित भाषासे काम निकालना पड़ा। 
इसकी बदोलत स्थिति थोड़ी-बहुत सम्हली रह सको। 
हिंदुस्तानी कौम इस मौकंपर भी खूब लड़ी, फिर भी कानून 
तो पास होकर ही रहे। एक कानून जरिये भारतीयोंके 
व्यापारपर कठोर अंकुश रखा गया, दूसरेके द्वारा उनके प्रवेश- 
पर । पहले कानूनका आशय यह था कि कानूनद्वारा नियुक्त 
अधिकारीकी अनुमतिर्के बिना किसीको भी व्यापारका पर- 
बाना न मिले। व्यवहारमें यह स्थिति थी कि कोई भी गोरा 
जाकर अनुमति-पत्र पा सकता था। पर भारतीयको वह 
बड़ी कठिनाईसे मिलता । उसमें वकील वर्ग रहका तो ख्चे करना 
ही पड़ता । फलतः कच्चे और कमजोर दिलवाले तो बिना 
परवानेक ही रह जाते । दूसरे गा नकी खास शर्त यह थी 
कि जो हिंदुस्तानी यूरोपकी किसी भी भाषामें प्रवेशका 
प्रार्थनापत्र लिख सके वही प्रवेशकी अनुमति पाये । अर्थात्‌ 
करोड़ों हिंदुस्तानियोंके लिए तो नेटालका दरवाजा बिल्कुल 
ही बंद हो गया। जान या अनजानमें मुभसे नेटालके साथ 
अन्याय न हो जाय, इसलिए मुझे यह बता देना चाहिए कि 
जो भारतीय इस कानूनके पास होनेक तीन साल पहलेसे 
नेटालमें घर बनाकर रहता हो वह अगर नेंटाल छोड़कर 
हिंदुस्तान या और कही जाय और फिर लोटे तो वह अपनी 
स्‍त्री और नाबालिग बच्चोंके साथ, यूरोपकी कोई भाषा न 
जाननेपर भी दाखिल हो सकता था। इनके अतिरिक्‍त 
गिरमिटियों और स्वतंत्र भारतीयोंपर दूसरी भी कितनी ही 
कानूनी और बेकानूनी रुकावर्टे थीं और अबतक हेँ। पर 
पाठकोंको उन्हें सुनानेकी जरूरत मुझे नहीं दिखाई देती। 


मुसीबतोंका सिहावलोकल---२ डर 


जितना विवरण इस पुस्तकका विषय समककानेके लिए जरूरी 
है उतनी ही में देना चाहता हूं । दक्षिण अफ्रीकार्क 
हर एक राज्यक हिंदुस्तानियोंकी हालतका इतिहास बहुत 
लबा होगा, यह तो हर पाठक समक सकता हू, पर ऐसा 
इतिहास देना इस पुस्तकका उद्देश्य नहीं हे । 
$ ऐश ३ 
मुबसीतोंका सिंहावलोकन---२ 
ट्रांसवाल और दूसरे उपनिवेश 

जसा नेटालमें हुआ वसा ही कमोबेश दक्षिण अफ्रीकार्क 
दूसरे उपनिवेशोंमं भी हुआ । १८८० के पहलेसे ही हिदुस्ता- 
नियोंकों नफरतकी निगाहसे देखना शुरू हो गया और केप 
कॉलोनीको छोड़कर और सभी उपनिवेशोंमं यह धारणा हो 
गई थी कि ५ कह ग्री मजदूरक रूपमें तो बहुत अच्छे हें। 
पर बहुतेरे गोरोंके मनमें यह बात पक्के तोरस बेठ गई थी 
कि स्वतंत्र भारतीयोंसे तो दक्षिण अफ्रोकाकी हानि ही' है । 
द्रांसवाल प्रजातंत्र राज्य था। उसके अध्यक्षक सामने हिंदुस्ता- 
नियोंका यह कहना कि हम ब्रिटिश प्रजा कहलाते हें, अपनी 
का कराना था। हिंदुस्तानियोंकों कोई भी शिकायत करनी 
हो तो वे ब्रिटिश दूतक ही पास कर सकते थे। पर ऐसा होते 
हुए भी अचरजकी बात यह थी कि ट्रांसाल जब ब्रिटिश 
साम्राज्यसे बाहर था उस वक्‍त ब्रिटिश दृत जो मदद कर सकता 
था वहू मदद जब ट्रांसवाल ब्रिटिश साम्राज्यक॑ अंदर मात्र 
लिया गया, बिलकुरू बंद हो गई। जब छार्ड मोले भारत 
मंत्री थे और ट्रांसवालक हिदुस्तानियोंकी वकालत करनेक 
लिए एक प्रतिनिधि मंडल उनके पास गया तब उन्होंने साफ 


चंद वक्षिण प्रफ्रीकाका सत्याग्रह 


कह दिया कि “उत्तरदायी--स्वराज्य भोगी--सरकारोंपर 
बड़ी (साम्राज्य) सरकारका काबू बहुत ही थोड़ा होता 
है। स्वतंत्र राज्यनों वह लड़ाईंकी धमकी दे सकती है, उससे 
लड़ाई कर भी सकती है; पर उपनिवेशोंके साथ तो महज 
मशविरा ही किया जा सकता हे। उनके साथ हमारा संबंध 
कच्चे धागेसे जुड़ा हुआ है। जरा*ताना कि दृटा। बलसे 
तो काम लिया ही नहीं जा सकता | कलसे--युक्तिसे--जो 
कुछ कर सकता हूं वह सब करनेका विश्वास आपको दिलाता 
हूं ।” ट्रांसालक साथ जब लड़ाई छिड़ी तब लाड्ड लेसडाउन, 
लार्ड सेलबरन आदि ब्रिटिश अधिकारियोंने कहा था कि भारती- 
योंकी दुःखद स्थिति भी इस युद्धका एक कारण है । 

अब हम इस दुः:खके प्रकरणको देखें। द्रांसवालमें हिंदु- 
स्तानी पहले-पहल १८८१ ई० में दाखिल हुए स्वर्गीय सेठ 
अबूबकरने ट्रांसालकी राजधानी प्रिटोरियार्में दुकान खोली 
और उसके एक खास महल्लेमें जमीन भी खरीदी । इसके बाद 
दूसरे व्यापारी भी एक-एक करके वहां के । उनका व्यापार 
खूब तेजीसे चला तो भोरे व्यापारियोंके दिलमें डाह पैदा हुई । 
अखबारोंमें हिंदुस्तानियोंके खिलाफ लेख लिखे जाने लगे। 
धारा सभाको अजियां भेजी गईं, जिनमें हिदुस्तानियोंको 
निकाल बाहर करने और उनका व्यापार बंद करा देनेकी 
प्राथंनाएं की गईं। इस नए देशर्म गोरोंकी धन-तृष्णाकी 
कोई हद न थी! नीति-अनीतिका भेद वे शायद ही समभते 
हों। धारा सभाको उन्होंने जो आवेदनपत्र भेजा था 
उसके अंदर इस तरहक वाक्य हें--“ये लोग (हिंदुस्तानी 
व्यापारी) मानवी सभ्यता क्‍या चीज है यह जानते ही नहीं । 
वे बदचलनीसे पैदा होनेवाले रोगोंसे सड़ रहें हैं । हरएक 


सत्रीकों वे अपना शिकार समभते हें और उन्हें आत्मा-रहित . 


५. ० ५ आ+ 


मानते हैं ।” इन चार वाक्योंमें चार भूठ भरे हैं। ऐसे नमूने 


मुर्तीबर्तोका लिंहायलोकन--२ ४७ 


बीसियों पेश किए जा सकते हें । जैसी जनता, बसे ही' उसके 
प्रतिनिधि । हमारे व्यापारी भाइयोंकों इसकी क्‍या खबर कि 
उनके विरुद्ध कंसा बेहूदा और अन्याय-भरा आन्दोलन चल 
रहा हैं? अखबार वे पढ़ते न थे। अखबारी और अजियोंके 
आंदोलनका असर घारा सभापर हुआ ओर उसमें एक 
बिल पेश किया गया। इसकी खबर प्रमुख भारतीयोंक 
कान तक पहुंची तो वे चोंके । वे राष्ट्रपति क्रगरके पास गए। 
दिवंगत राष्ट्रपतिने तो उन लोगोंकों घरके अंदर कदम भी 
न रखने दिया। आंगनमें ही खड़ा करके उनकी बात 
थोड़ी बहुत सुननेके बाद कहा--“आप लोग तो इस्मा- 
इल'की औलाद हें, इसलिए आप लोग इंसो'की औलादकी 
गुलामी करनेके लिए ही पंदा हुए हें। हम इंसोकी औलाद 
माने जाते हेँ। इसलिए हमारी बराबरीका हक तो आपको 
मिल ही नहीं सकता । हम जो हक दे रहें हें उसीसे आपको 
संतोष मानना चाहिए ।”” इस जवाबमें द्वेष या रोष था, यह 
हम नहीं कह सकते । राष्ट्रपति ऋ्रगरको शिक्षा ही इस प्रकार- 
की थी कि बचपनसे ही बाइबिलक पुराने इकरारनामे (ओल्ड 
टेस्टामेंट) में कही हुई बातें उन्हें सिखाई गईं और वह उनपर 


'इब्राहीम (२२५०-२१०० ई० पू०)के बड़े और भ्रमिशप्त बेटे, 
जो उतकी कनिष्ठा पत्नी (दासी) हाजरासे पैदा हुए थे। ज्येष्ठा पत्नी 
सारा के पेटसे इसहाकका जन्म होनेपर, उसके कहनेसे, इब्राहीम हाजरा 
और इस्माईलको उस जगह ले जाकर छोड़ भाये, जहाँ भव मक्का नगर 
है । मुसलमान हजरत इब्राहीमके समान इन्हें भी पैगंबर मानते हें। 
झरबवका प्रमुखतम कबीला क्रेश, जिसमें हजरत मुहम्मदका जन्म हुआ 
था, इन्हींकी झौलाद माना जाता है। ईसो ईसहाक़के सबसे बड़े बेटे 
थे । बाइबिलके सृष्टिखंडमें इनकी कथाएं विस्तारसे दी हुई हैं। ---अनु ० 


डद दक्षिण कफ़ोकाका सत्याभ्रह 


विश्वास करने लगे। जो आदमी जंसा मानता हो वसा ही 
सच्चे दिलसे कहें तो इसमें उसको कौन दोष दे सकता हे ? 
फिर भी इस सरलूतामें रहनेवाले अज्ञानका बुरा असर तो 
होता ही है और नतीजा यह हुआ कि १८८५ में बहुत 
कड़ा कानून धारा सभामें जल्दी-जल्दी पास किया 
गया, मानों हजारों हिन्दुस्तानी ट्रांसालमें घुसकर 
लट मचानेके लिए तैयार बैठे हों! प्रमुख, भारतीयोंकी 
प्रेरणासे इस कानूनके खिलाफ ब्रिटिश राजदूतको कदम 
उठाना पड़ा। मामला उपनिवेश सचिव तक पहुंचा । 
इस काननके अनुसार ट्रांसवालमें दाखिल होनेवाले 
हरएक हिंदुस्तानीको २५ पौंड देकर अपनी रजिस्ट्री करानी 
पड़ती और वह एक इंच भी जमीन न ले सकता । चुनावमें 
मत देनेका अधिकारी तो वह हो ही नहीं सकता था। यह सारी 
बात इत कि  ट्रांसालकी सरकारकों 
बचावके लिए बा दलील ही नहीं सूकती थी । ट्रॉसवाल 
सरकार और बड़ी सरकारक बीच एक नामा हुआ था 
जिसे “लंडन कन्वेंशन कहते थे । उसमें प्रजाक अधि- 
कारोंकी रक्षा 'करनेकी एक घारा--१४वीं--थी । इस धाराके 
आधारपर बड़ी सरकारने इस कानूनका विरोध किया। 
ट्रांससालकी सरकारने इसके जवाबमें यह दलील दी कि हमने 
जो कानून बनाया हैँ, बड़ी सरकार पहलेसे उसको स्पष्ट या 
गर्भित सम्मति दे चुकी हे । 
यों उभयपक्षममं मतभेद होनेसे मामला पंचक पास गया । 
पंचका पंगु फेसला हुआ । उसने दोनों पक्षोंको राजी रखने- 
की कोशिश की। नतीजा यह हुआ कि हहिदुस्तानियोंने यहां 
भी कुछ खोया ही । लाभ इतना ही हुआ कि अधिक खोनेक 
बदले कम खोया । पंचके इस वि १८८६ में काननमें 
, सुधार हुआ । उसके अनुसार रजिस्ट्रीकी फोस २५ 


सुसोबषतोंका सिंहाबलोकन--२ डह 


बजाय ३ पोंड लेता सब आ और जमीन जो कहीं भी खरीद 
और रख न सकनेकी कड़ी शर्तें थी उसके बदले यह निश्चय 
हुआ कि ट्रांसतालकी सरकार जिस हलके, महल्ले, बाड़ेमें 
ते कर दे उसीमें हिंदुस्तानी जमीन ले सकें। इस दफापर 
अमल करानेमें भी ट्रांसवाल सरकारने दिलमें चोर रखा। 
अतः ऐसे महल्लोंमें भी जरखरीद जमीन लेनेका हक तो नहीं 
ही दिया । हर शहर-कसबेमें जहां हिंदुस्तानी बसते थे, ये 
महल्‍ले नगरसे बहुत दूर और गंदी-से-गंदी जगहोंमें रखे गए । 
वहां पानी-र सुभीता कम-से-कम था, पाखानोंकी 
सफाईका हाल भी वही था। यानी हम हिंदुस्तानी ट्रांसवालके 
'पंचम' बन गए और कह सकते हैं कि इन मह॒ल्लों और 
हिंदुस्तानक भंगी-बाड़ोंमें कुछ भी फर्क न था। लगभग यह 
स्थिति हो गईं कि जेसे हिंदू भंगी-चमारकों छूने और उनके 
पड़ोसमें बसनेसे “अपवित्र' हो जाता हूँ वैसे ही भारतीयक स्पश 
या पड़ोससे गोरा नापाक हो जाता ! फिर इस १८८५ के 
तीसरे कानूनका ट्रांसवालकी सरकारने यह अर्थ किया कि 
हिंदुस्तानी व्यापार भी इन महल्लोंमें ही कर सकते 
हैँ। यह अर्थ सही हे या नहीं, इसके निर्णयका अधिकार 
पंचने ट्रांसालकी अदालतोंको ही दे रखा था। इसलिए 
भारतीय व्यापारियोंकी स्थिति अति विषम हो गई । फिर भी 
कहीं बात-चीत चलाकर, कही मुकदमे लड़कर, कहीं सिफ़ारिशसे 
काम लेकर भारतीय व्यापारी अपनी स्थितिकी रक्षा समुचित 
रोतिसे कर सके। बोअर-युद्ध आरंभ होनेके समय ट्रांसवालमें 
भारतीयोंकी ऐसी दुःखद और अनिश्चित स्थिति थी । 

अब हम फ्री स्टेटकी दशा देखें। वहां दस-पंद्रहस अधिक 
हिंदुस्तानी दुकानें नहीं खुलवाई थीं कि गोरोंने जबदद॑स्त* 
आंदोलन उठा दिया। वहांकी घारा सभानें चौकसीसे काम 
करके खतरेकी जड़ ही काट दी। उसने एक कड़ा कानून 

ईड 

पास करके और नुकसानका नगण्य मुआवजा देकर, हरएक 
हिंदुस्तानी दुकानदारको फ्री स्टेट्स निकाल बाहर किया। 
इस कानूनके अनुसार कोई हिंदुस्तानी व्यापारी, जमीनके 
मालिक या किसानकी हँसियतसे फ्री स्टेटमें नहीं रह सकता 
था। चुनावमें मत देंनेका अधिकारी तो हो ही नहीं सकता 
था। खास तौरसे इजाजत हासिल करके मजदूर या होटलके 
'वेटर (खिदमतगार) के रूपमें रह सकता था! यह 
इजाजत भी हरएक प्रार्थीकों मिल ही जाय, सो बात नहीं 
थी। नतीजा यह हुआ कि फ्री स्टेटमें कोई प्रतिष्ठित भारतीय 
दो-चार दिन रहना चाहें तो भी बडी कठिनाईसे ही रह सकता 
था। बोअर-युद्धके समय वहां कोई चालीस हिंदुस्तानी बेटरों- 
के सिवा और कोई हिंदुस्तानी नहीं था । 
कप कॉलोनीमें यद्यपि हिंदुस्तानियोंक खिलाफ थोडा 
आंदोलन होता रहता था, स्कूलों आदिमें भारतीय बालकका 
प्रवेश नहीं हो सकता, होटलों वर्गरहमें हिंदुस्तानी मुसाफिर 
शायद ही उतर सकता--इस तरहके हिंदुस्तानियोंकी अव- 
हेलना करनेवाले बरताव तो वहां भी होते थे, फिर भी 
व्यापार करने और जमीन रख सकनेके बारेमें कोई रुकावट 
बहुत दिनोंतक वहां नहीं थी । 
ऐसा होनेके कारण मुझे बता देने चाहिए। एक तो, 
जसा कि हम पहले ही देख चुके हें, केपटाउनमें खासतौरसे 
और सारी कंप कॉलोनीमें आमतोरसे मलायी लछोगरोंकी 
आबादी अच्छी खासी तादादमे थी। मलायी लोग खुद मुसल- 
मान हें। इसलिए हिंदुस्तानी मुसलमानोंके साथ तुरंत उनकी 
राह-रस्म हो गईं और उनके जरिये दूसरे हिंदुस्तानियोंसे भी 
“थोड़ी-बहुत तो हो ही गईं। इसके सिवा कुछ हिंदुस्तानी मुसलू- 
मानोंने मलायी स्त्रियोंस ब्याह भो कर लिया । मलायीके 
खिलाफ किसी तरहका कायदा-कानून केपकी सरकार कंसे बना 


मुतीबतोंका सिहाचकोकन---२ घ्१ 


सकती थी ? उनकी तो केंप कॉलोनी जन्मभूमि है। उनकी 
भाषा भी डच हूँ । डच लोगोंके साथ ही वे शुरूसे ही रहते 
आ रहे हैं। अत: रहन-सहनमें भी उनकी बहुत नकल करने लगे 
हें । इन कारणोंसे कंप कॉलोनीमें सदा कम-से-कम वर्णद्वेष 
रहा हैं। इसके सिवा कंप कॉलोनी सबसे पुराना उपनिवेश 
और दक्षिण अफ्रीकाका शिक्षण-केन्द्र हें । इससे वहां 
प्रोढ,, विनयशील और उदारहृदय गोरे भी पैदा हुए । 
में तो मानता हि दुनियामें एक भी ऐसी जगह और एक भी 
जाति ऐसी नहीं है जहां या जिसमें उपयुक्त अवसर मिले 
और संस्कार डाले जाय॑ तो सुन्दर-सें-सुन्दर मानव-पुष्प उत्पन्न 
न हो सकते हों। दक्षिण अफ्रीकार्में सौभाग्यसे मुझे सभी 
जगह इसकी मिसालें दिखाई दीं; पर कप कॉलोनीमे ऐसे 
पुरुषोंका अनुपात बहुत बड़ा हूँ। उनमें सर्वाधिक विख्यात 
और बविद्वान्‌ श्री मरीमन हैं, जो दक्षिण अफ्रीकाके ग्लेडस्टन 
कहे जाते हें और केप कॉलोनोके प्रधान मंत्री भी रह चुके हें । 
श्री मेरीमनर्क बराबर नही तो उनसे दूसरे दरजेपर विराजने- 
वाला हैं संपूर्ण श्राइनर परिवार, और मोल्टीनो परिवार का 
भी वही पद हैँ। श्राइनर घरानेमें कानूनके मशहूर हिमा- 
यती श्री डब्ल्यू० पी० श्राइनर' हो गए हैं । वह एक समय कंप 
कॉलोनीक मंत्रिमंडलमें भी रह चुके हें। उनकी बहन ऑलिव 


' 'श्रीमेरीमेन १८७२में केप कॉलोनीमें उत्तरदायी शासन व्यवस्था 
स्थापित होनेके बाद उसके हरएक मंत्रिमण्डलके सदस्य रहे और १६१०समें 
जब यूंनियनकी स्थापना हुई तो भ्रतिम मंत्रिमण्डलके प्रधान थे । 

"सर जान मोल्टीनो १८७२ के प्रथम मंत्रिमण्डलमें प्रधान मंत्री थे । 
श्रीक्षाइनर कुछ दिनोंतक एटर्नीजनरल रहे और पीछे प्रधान 
मंत्री हुए । 

श्राइनर दक्षिण अफ्रीकाकी लोकप्रिय विदुषी थीं और 
जहां-जहां अंग्रेजी भाषा बोली जाती हे वहां-वहां विख्यात थी । 
मनुष्यम/त्रपर उनका प्रेम असीम था। आंखोंसे जब देखिए 
प्रेमका करना ही भरता होता । इस बहनने जब '«ड्रीम्स' 
(स्वप्न) नामक पुस्तक लिखी तबसे वह 'ड्रीम्सकी लेखिकाके 
नामसे प्रसिद्ध होगई । इनकी सरलता इतनी थी कि ऐसे प्रति- 
ष्ठित और प्ररुयात कुलकी तया विदृषी होते हुए भी घरके 
बरतनतक खुद मांजा करती थी । श्री मेरीमेन ओर इन दोनों 
परिवारोंने सदा हबशियोंका पक्ष लिया | जब-जब उनके हकपर 
हमला होता, उनकी जबदेस्त हिमायत करते । उनके 
प्रमकी धारा हिन्दुस्तानियोंकी ओर भी बहती थी, यद्यपि वे 
सभी हबशी और हिदुस्तानीमें भेद करते णे। उनकी दलील 
यह थी कि हबशी दक्षिण अफ्रीका गोरोक आगमनसे पहलेके 
बाशिदे हें, इसलिए गोरे उनके स्वाभाविक अधिकारोंकों छीन 
नही सकते; पर हिंदुस्तानियोंके बारेमें उनकी प्रतियोगिताका 
खतरा दूर करनेके लिए कोई कानून बनाया जाय तो यह बिल- 
कूल अन्याय नहीं माना जायगा। फिर भी उनकी हमदर्दी 
हमेशा हिंदुस्तानियोंके साथ रहती । स्वर्गीय गोपालक्ृष्ण- 
गोखले जब दक्षिण अफ्रीका पधारे तब उनके सम्मानमें वहां 
जो पहली सभा कंप टाउनके टाउनहालमें हुईं उसमे श्री श्राइ- 
नरने सभापतिका आसन ग्रहण किया था। श्री मेरीमंनने 
भी उनके साथ बड़े सौजन्य और बिनयसे बातें की और हिंदु- 
स्तानियोंके साथ हमदर्दी जाहिर की । कप टाउनके अखबारोंमें 
भी और जगहके पन्नोंकी तुलनामें पक्षपातकी मात्रा बहुत 
कम थी | 

श्री मेरीमेन आदिक बारेमें मेने जो कुछ लिखा है वह 
दूसरे यूरोपियनोंक विवयमें भी कहा जा सकता है। यहां तो 
मेने मिसालके तौरपर उपर्युक्त सर्वमान्य नाम दे दिये हें। 


भारतीयोंने क्‍या किया ट--१ हक 


इन कारणोंसे यद्यपि कप कॉलोनीमों रंगढेष सदा कम 
रहा, फिर भी दक्षिण अफ्रीकार्के शेष तीनों उपनिवेशोंमें जो 
हवा हर वक्‍त बहा करती थी उसकी गंध केप कॉलोनीमें पहुंचे 
ही नहीं, यह कंसे हो सकता था? अतः वहां भी नेटालके 
जसे भारतीयोंके प्रवेश और व्यापार्क लिए परवानेकी शर्ते 
लगा देनेबाले कानून पास हुए । यों कह सकते हें कि दक्षिण 
अफ्रीकाका दरवाजा जो हिंदुस्तानियोंके लिए बिलकुल खुला 
हुआ था, बोअर-युद्धके समय वह लगभग बंद हो गया था। 
टरांसवालमे उनके प्रवेशपर ऊपर बताये हुए तीन पौंडक करके 
सिवा और कोई रोक न थी। पर जब नेटाल और कंप कॉलोनीके 
बंदरगाह उनके लिए बंद हो गए तब बीचमें पड़नेवाले 
ट्रांसवालको जानेवाल हिंदुस्तानी कहां उतरें ?, एक रास्ता 
था--पुतंगीजोंका डेलगोआबे बंदर । पर वहां भी ब्रिटिश 
उपनिवेशोंकी कमोबेश नकल की गईं । इतना कह देना चाहिए 
कि बहुत कठिनाइयां उठाकर या रिशवत देकर नेटाल 
और डेलंगोआबेक रास्ते भी इकके-दुकके हिंदुस्तानी 
टरांसवाल पहुंच पाते थे। 


भारतीयोंने क्या किया (---१ 


भारतीय जनताकी स्थितिका विचार करते हुए पिछले 
प्रकरणोंमे हमः अंशतः देख चुके हें कि उसपर होनेवाले 
हमलोंका उसने किस तरह सामना किया, पर सत्याग्रहकी 
उत्पत्तिकी कल्पना पराठकोंको भलो भांति हो सके इसक लिए 
जरूरी हूँ कि भारतीय जनताकी सुरक्षाके विषयमें किये गए 
प्रयत्नोंपर एक अछूग प्रकरण लिखा जाये । 

१८९३ इं० तक दक्षिण अफ्रीकामें ऐसे स्वतंत्र और यथेष्ट 
शिक्षा प्राप्त भारतीय थोड़े ही थे जो भारतीय जनताके लिए 
लड़ सके | अंग्रेजी जाननेवाले हिंदुस्तानियोंमें ६५७४४ क्डके 
और मुनीम थे । वे अपना काम चलाने भर अंग्रेजी जानते थे, 
पर अजियां आदि उनसे नही लिखी जा सकती थीं। फिर उन्हें 
अपने मालिकको सारा वक्‍त देना ही चाहिए था। इनके सिवा 
अंग्रेजी पढ़ा हु। दूसरा वर्ग उन हिंदुस्तानियोंका था जो दक्षिण 
अफ्रीकार्में ही पैदा हुए थे। इनमें अधिकांश गिरमिटिमोंकी 
संतान थे और उनमसे बहुतरे जिन्होंने थोड़ोसी योग्यता भी 
प्राप्त कर ली हो, कचहरीमें दुभाषियाकी सरकारी नौकरी 
करते थे। अत: जातिकी उनसे बड़ी-से-बड़ी सेवा, हमदर्दी 
दिखानेके सिवा और क्‍या हो सकती थी ? इसके सिवा 
गिरमिटिया और गिरमिटमुक्त दोनों मुख्यतः संयुक्त प्रांत 
और मद्राससे आये हुए हिंदुस्तानी थे । स्वतंत्र भारतीय थे 
गुजरातक मुसलमान और वे खास तौरसे व्यापारी थे। हिंदू 
अधिकांश कक्‍्लके-मुनीम थे, यह हम पीछे देख चुके हैं। इनके 
अतिरिक्त थोड़े पारसी भी व्यापारी और क्लक वर्गमें थे। 
पर सारे दक्षिण अफ्रीकार्में पारसियोंकी आबादी ३०-४० 
से अधिक होनेकी संभावगा न थी। स्वतंत्र व्यापारी 
वर्गमें चौथी जमात थी सिंधक व्यापारियोंकी | सारे दक्षिण 
अफ्रीकामें दो सो या इससे कुछ अधिक सिंधी होंगे । कह सकते 
हें कि उनका व्यापार हिंदुस्तानके बाहर जहां कहीं भी वे बसे 
हें वहां एक ही तरहका होता हूँ । वे 'फंसी गुड्स'क व्यापारी 
कहें जाते हैं। फंसी गुड्स'क मानी हे रेशम, जरी वगेरहकी 
चीजें, बंबईंक बने शोशम, चन्दन और हाथी दांतके 
नक्‌काशीदार संदृूक वर्ग रह घरकी सजावट । इसी तरहका 
सामान वे खास तौरसे बंचते हें। उनके गाहक ज्यादातर 
गोरे ही होते हैं । 


भारतीयोंने क्या किया “१ शुभ 


गिरसिटियोंको गोरे 'कुली' कहकर ही पुकारते हें । कूलीके 
मानी हैं बोफ ,ढोनेवाला | यह नाम इतना चल गया 
हैँ कि गिरमिटिया खुद भी अपने आपको कली” कहते नहीं 
हिंचकता । पीछे तो यह नाम भारतीयमात्रको मिरू गया । 
सैकड़ों गोरे हि ६9४8४ वकील और हिंदुस्तानी व्यापारीको 
ऋमश: 'कुली वकोल' और कली व्यापारी” कहा करते । इस 
विशेषणके व्यवहारमें कोई दोष है, इसे कितने ही गोरे तो 
मानते या जानते भी नहीं; पर बहुतेरे तो तिरस्कार प्रकट 
करनेके लिए ही “'कुली' शब्दका उपयोग करते । इससे 
स्वतंत्र भारतीय अपने आपको गिरमिटियोंसे भिन्न बतानेका 
यत्न करते हें। इस तथा जिन्हें हम हिंदुस्तानसे ही साथ 
ले जाते हें उन कारणोंसे भी स्वतंत्र भारतीय वर्ग और गिर- 
मिटिया तथा गिरमिट्मुक्त वर्गके बीच दक्षिण अफ्रीकामें 
भेंद किया जा रहा था। 

इस दुःखके दरियाके सामने बांध बननेका काम स्वतंत्र 
हिंदुस्तानी व्यापारियों और खास तौरसे मुसलमान व्यापारियोंने 
अपने ऊपर लिया। पर गिरमिटियों या गिरमिटमुक्त हि डे 
स्तानियोंकों साथ लंनेकी कोशिश इरादेके साथ नहीं की 
गई । यह बात उस वक्‍त शायद सूकी भी नहीं । सूकती भी 
तो उन्हें साथ लेनेसे काम बिगड़नेका ही डर होता । दूसरे 
मुख्य आपत्ति तो स्वतंत्र व्यापारी वर्गपर ही हैँ, यह सोचा 
गया। इसलिए बचावक प्रयत्नने ऐसा संकुचित रूप धारण किया। 
इन स्वतंत्र व्यापारियोंमें अंग्रेजीके ज्ञानका अभाव था। हिंदु- 
स्तानमें उन्हें साबंजनिक कामोंका अनुभव नहीं हुआ था, पर 
इन कठिनाइयोंक होते हुए भी कह सकते हैं कि उन्होंने मुसी- 
वतका सामना डटकर किया। उन्होंने यूरोपियन वकीलोकी 
मदद ली, अजियां तैयार कराईं, जब-तब शिष्ट-मण्डल भी ले 
गए ओर जहां-जहां बन पड़ा और सूका वहां-वहां अन्यायसे 

लोहा लिया। यह स्थिति १८९३ इईं० तक थी। हे 

इस पुस्तकको अच्छी तरह समभनेके लिए पाठकोंको 
कुछ मुख्य तिथियां याद रखनी होंगी । पुस्तकर्क अंतर मुख्य 
घटनाओंका तारीखवार परिशिष्ट दिया गया है । उसे वे 
समय-समयपर देख लिया करेंगे तो इस युद्धका रहस्य और 
रूप समभनेमें मदद मिलेगी। १८९३ तक फ्री स्टेटमे हमारी 
हस्ती मिट चुकी थी। ट्रांसवालंमें १८८५का तीसरा कानून 
जारी था और नेटालके अंदर यह विचार चल रहा था कि 
कंसे केवल गिरमिटिया हिंदुस्तानी ही वहां रह सके, दूसरे 
निकाल बाहर किए जाएं, और इस उद्देश्यसे उत्तरदायी 
शासनव्यवस्था प्राप्त कर ली गई थी । 

१८९३ ई० के अप्रैल महीनेमें में दक्षिण अफ्रीका जानेके 
लिए हिंदुस्तानसे रवाना हुआ | गिरमिटियोंके पिछले इति- 
हासका मुझे कुछ भी ज्ञान न था। में केबल स्वार्थ बुद्धिसे 
गया । पोरबंदरक मेमन लोगोंकी दादा अब्दुल्लाके नामकी 
एक भगहूर र कोठी डब्बनमें कारबार करती थी। उतनी ही 
प्रसिद्ध और उसको प्रतिस्पर्द्धी कोठी पोरबदरक दूसरे मेमन 
तेयब हाजी खान मुहम्मदके नामकी प्रिटोरियामें थी । दुर्भाग्य- 
व्म दोनों प्रतिस्पद्धियोंके बीच एक बड़ा मुकदमा चल रहा 
था। दादा अब्दुल लल्‍लाके एक साथीने, जो पोरबंदरमें थे, सोचा 
कि मुझ जसा नौसिखिया फिर भी बेरिस्टर वहां चला जाय 
तो मुकदमा लड़नेमें उन्हें कुछ ज्यादा सहूलियत होगी । मुझ- 
सा निपट अनजान और अनाड़ी वकीऊकू उनका काम बिगाड़ 
देगा, इसका डर उन्हें नहीं था। कारण कि मुझे कुछ 
अदालतमें जाकर काम करना नही था। मुझे तो महज उन 
धुरंधर वकील-बेरिस्टरोंको, जो उन्होंने नियुक्त कर रखे थे, 
मामला समभा देना यानी दुभाषियेका काम करना था। 
मुझे नए अनुभव प्राप्त करनेका शौक था। मुसाफिरी रुचती 

थी । बेरिस्टरके रूपमें दछालको कमीशन देना जहरसा रूगता 
* था। काठियावाड़की साजिशोंमें मेरा दम घुटता था। एक ही 
बरसके बंधनपर जाना था। मेने सोचा कि मेरे लिए तो इस 
इकरारनामेमें कुछ भी अड़चन नही हे । हानि तो हे ही नही; 
क्योंकि मेरे जाने-आने और रहनेका खर्च दादा अब्दुंहला ही 
देनेवाले थे। इसके अलावा १०५ पौंडका मेंहनताना भी 
मिलता । मरे स्वर्गीय बड़े भाईंकी मारफत ये सारी बातें ते 
हुईं थीं। मेरे लिए तो वह पिता तुल्य थे। उनकी रजामंदी 
मेरी रजामंदी थी। उन्हें मेरे दक्षिण अफ्रीका जानेकी बात 
पसंद आई और १८९३ ई० के मई महीनेमें में डबन जा पहुंचा । 
बैरिस्टरकी बात तो पूछनी ही क्‍या ? में अपनी समभके 
अनुसार बढ़िया फ्रॉक-कोट इत्यादि डाठकर शानसे जहाजसे 
उतरा । पर उतरते ही मेरी आंखें कुछ-कुछ खुल गईं। 
दादा अब्दुल्लाके जिस साभोक साथ बात हा थी उसने जो 
वर्णन मुझे सुनाया था वह तो. मुझे उलटा ही दिखाई दिया । 
इसमें उसका कोई दोष न था। यह था उसका भोलापन, 
सरलता और परिस्थितिका अज्ञान | नेंटालमें हिंदुस्तानियोंको 
जो-जो तकलीफें भुगतनी पड़ती थीं उन सबका उसे पता नहीं 
था। और जिन बर्तावोंमें हमारा तीढआ अपमान था वे उन्हें 
अपमानकारक नहीं जान पड़े थे; पर मेरी आंखोंने तो 
पहले ही दिन यह देख लिया कि गोरोंका बर्ताव हमारे साथ 
बहुत ही अशिष्ट और अपमानकर है । 
नेटाल पहुंचनेंके १५ दिनके अंदर ही कचह्रियोंमें मु्के 
जो कड़वे अनुभव हुए, ट्रेनके अंदर जो कष्ट उठाने पढ़े, 
रास्तेमें जो मार खाईं, होटलमें जगह पानेमें जो कठिनाई हुईं, 
बल्कि जगह पाना लगभग नामुमकिन था---इस सबका वर्णन में 
यहां नहीं करूंगा । इतना ही कहुंगा कि ये सारे अनुभव मेरी 
रग-रग में समा गए। में तो सिफ एक मुकदमेके लिए गया था, 

स्वार्थ और कतृहलकी दृष्टिसे, इसलिए इस पहुले वर्षमें तो 
में इन दुःखोंका साक्षो ओर अनुभवकर्ता मात्र रहा। मेरे 
धमेंका पालन यहींसे आरंभ हुआ मेंने देखा कि स्वार्थे- 
रअ दक्षिण अफ्रीका मेरे लिए बेकार मुल्क हैं । जहां अपमान 
ता हो वहां रहकर पैसा कमाने या सेर-सपाठा करनेका 
लोभ मुझे तनिक भी न था। यही नहीं, इससे अत्यन्त अरुचि 
थी। मरे सामने धरंसंकट खड़ा हो गया। मेरे सामने दो 
रास्ते थे। एक यह कि जिस स्थितिको में जान नहीं सकता 
था उसे अब जान लिया | इसलिए दादा अब्दुल्लाक॑ साथ 
किए हुए इकरारनामेंसे छुटकारा प्राप्तकर भाग जाऊं । दूसरा 
यह कि चाहे जो संकट सहने पडे सहूं और अंग्रीकृत कामको 
पूरा करूँ। कड़ाकेकी ठडमें मारित्सबर्ग स्टेशनपर रेलवे 
पूलिसक धक्के खाकर, यात्रा स्थगित कर और ट्रेनसे उतरकर, 
वेटिंग रूममें बेठा था। मेरा सामान कहां हैँ, इसकी खबर 
मुझे न थी। किसीसे पूछनेकी हिम्मत भी नहीं होती थी। 
कही फिर अपमान हो, मार खानी पड़े तो ? ऐसी दशामें, 
ठंडसे कांपते हुए नींद कहांसे आती ! मन चक्‍करदार भूलेपर 
सवार हुआ । बड़ी रातको निश्चय किया, निकल भागना तो 
नामर्दी है, लिए हुए कामको पूरा करना ही चाहिए। व्यक्तिगत 
अपमान सहना पड़े, मार खानो पड़े, तो सह और खाकर भी 
प्रिटोरिया पहुंचता ही चाहिए।” प्रिटोरिया मरे लिए केंद्र 
स्थान था। मुकदमा वही चल रहा था। अपना काम करते 
हुए कोई उपाय हो सके तो करूं। यह निश्चय कर 
लनेपर मनको कुछ शांति हुईं, हृदयमें कुछ बल भी आया। 
पर में सो तो नहीं ही सका । 
सवेरा होते ही मेने दादा अब्दुल्लाकी कोठी और रेलवेके 
जनरल मैनेजरकों तार क्रिया। दोनों जगहसे जवाब भी 
आ गया। दादा अब्दुल्हा और उनके उस वक्‍त नेठालमें 

रहनेवाले साभी सेठ अब्दुल्ला हाजी आदम 'कव्रेरीने फौरन सब 
प्रबंध कर दिया । भिन्न-भिन्न स्थानोंमें अपने हिंदुस्तानी आढ़- 
तियोंकों मेरी फिक्र रखनेके लिए तार किए । जनरल मेनेजरसे 
भी मिले । आढ़तियेको भेजे हुए तारक फलस्वरूप मारित्सवर्गंके 
भारतीय व्यापारी आकर मुभसे मिले। उन्होंने मुझे ,आइवा- 
सन दिया और कहा कि आपके जेसे कड़वे अनुभव हम सबको 
हो चुके हें । पर हम इसके आदी हो गये हें, इसलिए इसकी 
परवा नहीं करते। व्यापार करना और नाजुक दिल रखना 
दोनों बातें साथ कंसे चल सकती हें ? इसलिए पंसेके साथ- 
साथ अपमान भी मिल तो उसे भी बकसमें धर लेनेका नियम 
हमने स्वीकार कर लिया है। उन्होंने मुझे यह भी बताया 
कि इस स्टेशनपर हिंदुस्तानियोंको सदर दरवाजेसे, आनेकी 
मनाही हैँ और टिकट लेनेमें भी उन्हें बड़ी कठिनाई होती 
हैं। उसी रातमें जो ट्रेन आई उससे में रवाना हो गया । 
मेरा निश्चय ठीक था या नही, इसकी परीक्षा अंत्यामीने पूरे 
तौर॒पर की। प्रिटोरिया पहुंचनेके पहले मुझे और अपमान 
सहने पड़े और मार बर्दाश्त करनी पड़ी। पर इस सबका 
मेरे मनपर यही असर हुआ कि मेरा निद्वचय और पक्‍का 
हो गया। 
यों १८९३ में मुझे अनायास दक्षिण अफ्रीकार्क भारतीयों- 
को स्थितिका सच्चा अनुभव हो गया। वसा अवसर आनेपर 
प्रिटोरिया्के भारतीयोंक साथ में इस विषयमें बातचीत करता, 
न्हे समझाता भी, पर इससे अधिक मेंने कुछ नहीं किया । 
मुझे ऐसा जान पड़ा कि दादा अब्दुल्लाक मुकदमेकी पेरवी 
करना ओर दक्षिण अफ्रोका्क हिंदुस्तानियोंके दुःखके निवा- 
रणको चिता करना, ये दोनों बाते साथ नहीं चल सकती। 
मेने देखा कि दोनोंको साधनेकी कोशिशें दोनों जाएंगे । इस 
तरह करते-करते १८९४ आ पहुंचा । मुकदमा भी खतम हो 

गया। में डबंन लौोटा। देश लौटनेकी तेयारी की। दादा 
अब्दुल्लाने मेरी बिदाइंके लिए-एक जलसा भी किया । उसमें 
किसीने डर्बनके 'मकरी” अखबारका एक पर्चा मेरे हाथमें 
दिया । उसमें घारा सभा नेटाल असेंबलोकी कारवाईके 
विवरणुमें कुछ पंक्तियां मेंने 'भारतीय मताधिकार” ( इंडियन 
फ्रेंचाइज ) उपश्लीषंकके नीचे पढ़ीं । सरकारकी ओररसे 
उसमें एक बिल पेश किया गया था जो हिदुस्तानियोंको 
धारा सभाके चुनावमे मत देनेके अधिकारसे वंचित करता 
था। मेने देखा कि हिंदुस्तानियोके सारे हक छीन लेनेकी 
यह शुरूआत हूँ । उस मौकंपर किये गए भाषणोंमे ही यह 
इरादा स्पष्ट था। जलसेमें आये हुए सेठों आदिको मेने वह 
खबर पढ़कर सुनाई । जितना समभाते बना समझाया भी । 
सारी हकीकत तो में जानता नही था। मेने उन्हें सलाह 
दी कि हिंदुस्तानियोंको इस हमलेका सामना डटकर करना 
चाहिए। उन्होंने भी इस बातको कबूल किया; पर कहा 
कि इस तरहकी लड़ाई हमारे लड़े नहीं लड़ी जा सकती 
ओर मुभसे रुक जानेका आग्रह किया। मेने यह लडाई 
लडने तक, यानी महीने दो महीने, रुक जाना मंजूर किय। । 
उसी रात धारा सभाको भेजनेके लिए अर्जी तैयार की । 
बिलके और वाचन मुल्तवी रखनेक लिए तार भेजा गया। 
तुरंत एक कमेंटी बनाई गई । उसके अध्यक्ष सेठ अब्दुल्ला 
हाजी बनाये गये । तार उन्हीके नामसे भेजा गया। बिलकी 
कारवाईं दो दिन रुकी रही | दक्षिण अफ्रीकाकी धारा सभाओं- 
मेंसे नेंटाऊकी धारा सभामे हिदुस्तानियोंका यह पहला आवबे- 
दनपत्र था। उसका असर तो अच्छा हुआ, पर बिल पास हुआ ही। 
उसका अंत क्‍या हुआ, यह तो चोथे प्रकरणमें बता चुका हु। 
इस तरह लड़नेका वहां हिंदुस्तानियोंका यह पहला अनुभव 
था। इससे उनमें खूब जोश पैदा हुआ । रोज सभाएं होतीं और 


भारतीमोंने क्या किया 7-०१ ., ६१ 


अधिकाधिक लोग उनमें सम्मिलित होते। इस कामके लिए 
जितना चाहिए था उससे अधिक पैसा इकट्ठा हो गया। नकले 
करने, दस्तखत लेने आदिके कामोंमें मदद करनेके लिए बिना 
पैसा लिए और पासका पैसा रूगाकर काम करनेवाले भी 
बहुसंख्यक स्वयंसेवक मिल गये । गिरमिट्मुक्त हिदुस्तानियोंकी 
सतान भी इस काममें उत्साहके॑ साथ शामिल हुई । ये 
सभी अंग्रेजी जाननेवाले और सुंदर अक्षर लिखनेवाल युवक 
थे। उन्होंने नकले तेयार करने आदिका काम रात-दिनका 
ख्याल न कर बड़े उत्साहसे किया। एक महीनेंके अंदर ही 
दस हजार हस्ताक्षरों वाला आवेदनपत्र लार्ड रिपनके पास 
भेज दिया ओर मेरा तात्कालिक काम पूरा हुआ । 

मेने विदा मांगी; पर भारतीय जनताकों इस संधषंमें 
इतना रस मिलने लगा था कि अब वह मुझे छोड़ना ही 
नहीं चाहती थी। उसने कहा-- आप ही तो हमें समभाते 
हूँ कि हमें जड़मूलसे उखाड़ फेंकनेंका यह पहला कदम हे । 
विलायतसे क्या जवाब आयेगा, इसे कौन जानता हैं ? हमारा 
उत्साह आपने देख लिया । हम काम करनको तंयथार 
हें। करना चाहते भी हें। हमारे पास पंसा भी हेँ। पर 
रास्ता दिखानेवाला न हुआ तो इतना किया-धरा बेकार 
हो जायगा । इसलिए हम तो मानते हें कि कुछ दिन यहां 
ओर रह जाना आपका फरज हूँ ।” मुझे भी दिखाई दिया कि 
कोई स्थायी संस्था हो जाय तो अच्छा हूँ । पर रहूं कहां और 
किस तरह ? उन छोगोंने मुझे तनख्वाह देनेकी बात कही, 
पर मेंने तनख्वाह लेनेसे साफ इनकार कर दिया। सार्वजनिक 
कार्य बड़ी-बड़ी तनख्वाह लेकर नहीं हो सकता । फिर में तो 
नीव डालनेवाला था। रहना भी ऐसे ढंग चाहिए कि उस 
वक्‍तक मेरे विचारोंक अनुसार बरिस्टरको फबे और जातिको 
भी शोभा दे । अर्थात्‌ खच भी भारी था। लोगोंको दबाकर 

उनसे ऐसा करके आंदोलन बढाना और इसके साथ-साथ 
अपनी रोजी भी कमा लेना, यह दो परस्पर विरोधी बातोंका संगम 
होगा । इससे मेरी अपनी काम करनेकी शक्ति भी घट जायगी। 
ऐसे अनेक कारणोंसे मेने छोकसेवार्के कार्यके लिए पैसा लेनेसे 
साफ इनकार कर दिया। पर मेने यह सुझाव पेश किया कि आप 
लोगोंमेसे बड़े व्यापारी अपनी वकारूुतका काम मुझे दें और इसके 
लिए मुझे पेशगी “रिटेनर'" दें तो में रकनेको तेयार हूं । एक 
बरसका रिटेनर आप दें। एक बरस हम एक-दूसरेका अनु- 
भव प्राप्त करें, सालऊभरक कामका हिसाब करके देखें और 
फिर ठीक जान पड़े तो आगे काम चलाएं। इस सुभावका 
सबने स्वागत किया । मेते वकालूतकी सनदर्क लिए दरख्वास्त 
दी। वहांकी ला सोसायटी” अर्थात्‌ वकील मंडलने मेरी 
दरख्वास्तका विरोध किया । उनकी दलील एक ही थी कि 
नेटालके कानूनके मंशाक्क 9४: काले या गेहुंए रंगके 
लोगोंको वकालूतकी सनद नही दी जा सकती । मेरी दरख्वास्त- 
की हिमायत बहांके मशहूर वकील श्री एस्कंबने की, जो पहले 
एटर्नी जनरल थे और पोछे नेटालक प्रधान-मंत्री हो गये थे । 
आमतौरपर लंबे अरसेसे यह रिवाज चला आ रहा था कि 
वकालतकी सलदकी दरख्व।स्त कानून-पडितोंमेंसे जो अग्रणी 
हो वह बिना मेहनतानेके अदालतक सामने पेश करें। इसी 
प्रथाके अनुसार श्री एस्कबन मेरी वकालत मंजूर की । वह 
दादा अब्दुल्लाक बड़े (सोनियर) वकील भी थे। वकील- 
मंडलकी दलील बड़ी अदालत (सीनियर कोट) ने रद्द करदी 
और मेरी दरख्वास्त मंजूर कर ली। यों वकीर-मंडलूका 
विरोध बिना चाहे मेरी दूसरी प्रसिद्धिका कारण हो गया। 


'वकील-बैरिस्टरको इस दृष्टिसे दिया हुआ पेशगी मेहनताना कि 
घरूरत पड़नेपर काम लेनेका हक रहे । 


भारतीयोंने क्या किया ०-१ ६३ 


दक्षिण अफ्रोकाक अखबारोंने वकोील-मंडलकी हंसी उड़ाई 
और कछने मुझे बधाई भी दी । 

जो कामचलाऊ कमेटी बनाई गई थी उसे स्थायी रूप 
दिया गया। मेंने कांग्रेसकी एक भो बंठक देखी तो नहीं थी, 
पर कांग्रेसक बारेमें पढ़ा था। हिंदक दादा (दादा भाई) 
के दशन कर चुका था। उनकी में पूजा करता था । अतः 
कांग्रेसका भक्त तो होना ही चाहिए था । उसके नामको 
लोकप्रिय बनानेका भी ख्याल था। नया जवान नया नाम क्‍यों 
ढूंढने जाय ? फिर उसमें भूल कर बंठनेका भी भारी भय था । 
अत: मेने सलाह दी कि कमेटी नेटाल इंडियन कांग्रेस! नाम 
ग्रहण करे । कांग्रेसके विधयमें अपना अधूरा ज्ञान अधूरी 
रीतिसे मेंने लोगोंके सामनें रखा । १८९४ इं० के मई 
या जूनमें कांग्रेसकी स्थापना हुई। भारतीय संस्था और 
इस संस्थामें इतना अंतर था कि नेटाल कांग्रेसकी बेठकें बारहो 
मास हुआ करती थी ओर जो सालमें कम-से-कम तीन 
पौड दे सके वही उसका सदस्य हो सकता था। अधिक-से- 
अधिक तो जो कुछ भी दिया जाय वह सघन्यवाद स्वीकार 
किया जाता । पांच-प्तात सदस्य साऊझाना २४ पौंड देनेवाले 
भी निकक आए। १२ पौंड देनेवालोंकी तादाद तो काफी 
थी । एक महीनेक अंदर कोई तीन सौ सदस्योंके नाम दर्ज 
हो गये। हिन्दू, ६38४३ पारसी, ईसाई आदि जितने धर्मों 
और प्रान्तोंक वहां थे उसमें शा मल हुए । पहले 
बरसभर काम बड़े जोशर्से चला । सेठ लोग सवारियां 
लेकर दूर-द्रक गावोंमें नये मेंबर बनाने और चंदा इकट्ठा 
करने जाते थे। हर आदमी मांगते ही पंसा नही दे देता था। 
उन्हें समकाना होता था। समभानेमें एक प्रकारकी राजनंतिक 
शिक्षा मिलती थी और लोग परिस्थितिसे परिचित होते थे । 
फिर हर महीने कम-से-कम एक बार तो कांग्रेसकी बेठक होती 

ही थी। उसमें उस महीनेका पाई-पाईका हिसाब सुनाया 
जाता और वह पास होता। महीनेक अंदर घटित सारी घटनाएं 
भी सुनाई जातीं और कार्रवाई कि ली जाती । सदस्य- 
गण जुदा-जुदा सवाल पूछते । नए काम्मोंपर मशवरा होता। 
यह सब करते हुए जो लोग कभी ऐसी सभाओंमे नही बोलते थे 
वे वक्‍ता बन जाते थे। भाषण भी शिष्टता, औचित्यका 
ध्यान रखकर ही करते थे । यह सारा हमारे लिए नया अनु- 
भव था। छोगोंने इसमें बहुत रस लिया। इस बीच लाड्ड- 
रिपनके नेंटालका (मताधिकार हरण) बिल नामंजर कर 
देनेकी खबर आई । इससे लोगोंका हर्ष और आत्म-विद्वास 
दोनों बढे । * 
जैसे बाहर काम हो रहा था वंसे लोगोंके अंदर काम करनें- 
का आदोलन भी चल रहा था। हमारी रहन-सहनके बारेमें 
सारे दक्षिण अफ्रीकार्मे गोरे जोरदार आंदोलन कर रहे थे। 
हिंदुस्तानी बहुत गंदे हें, कंजूस हैं, _ जिस मकानमें व्यापार करते 
हैं उसीमें रहते भी हें, उनके घर जसे मांद हों, अपने आरामके 
लिए भी वे पैसा नही खर्च करते। ऐसे मंलऊे, मक्खीचस 
लोगोंके साथ साफ-सथरे, उदार और बहुत ज्यादा जरूरतों 
वाले गोरे व्यापारम कंसे प्रतियोगिता कर सकते हे ? 
यह उनकी हमेशाकी दलील थी। इससे घर साफ-सुथरा 
रखने, घर और दुकान अलूग-अलूग रखने, कपड़े साफ रखने, 
बड़ी कमाईवाल व्यापारीको फबने लायक रहन-सहन रखने 
आदिक बारेमें भी कांग्रेसकी बठकोंमें विवेचन और विवाद 
होता, सुझाव रखे जाते । कार्रवाई सारी मातृभाषामें ही होती। 
इस सबसे लोगोंको अनायास कितनी व्यावहारिक शिक्षा 
और राजनेतिक काम-काजका कितना अनुभव मिल रहा 
था, पाठक इसे समऋ सकते हे । कांग्रेसके ही अंतर्गत गिरमिट- 
मुक्त हिंदुस्तानियोंकी सन्‍्तान अर्थात्‌ नेटालमें ही जन्मे हुए 


भारतोधोंने क्या किया ?--१ ६५ 


अंग्रेजी बोलनेवाल भारतीय युवकोंक सुभीतेक लिए एक शिक्षण- 
मंडल भी स्थापित किया गया। उसमें कप 8 रखी 
गईं। मुख्य उद्देश्य था उन को इकट्ठा करना, 
उनमें हिन्दुस्तानके प्रति प्रेम उत्पन्न करना और उसका 
सामान्य ज्ञान करा देना । साथ ही यह हेतु भी था कि 
स्वतंत्र भारतीय व्यापारी उन्हें अपना ही समझते हँ। यह उन्हें 
दिखा दिया जाय और व्यापारीवर्गमें भी उनके लिए आदर 
उत्पन्न किया जाय । अपना खचच चलाते हुए भी कांग्रेसक 
पास एक बड़ी रकम इकट्ठी हो गईं थी। उसकी जमीन 
खरीदी गई और इस जमीनकी आमदनी आजतक उसे मिला 
करती हैं । हे 
इतना व्यौरा मेंने जानबूक कर दिया है। सत्याग्रह 
कैसे स्वाभाविक रीतिसे उत्पन्न हुआ और छोग कंसे उसके 
लिए तंयार हुए । ऊपरके व्यौरे जानें बिना पाठक इस बात- 
को पूरी तरह नहीं समझ सकते थे। कांग्रेसके ऊपर मुसीबतें 
आईं, सरकारी अधिकारियोंकी ओरसे हमले हुए, उन हमलोंसे 
वह कंसे बची, यह ओर ऐसी दूसरी बातोंका जानने लायक 
इतिहास मुझे छोड़ देना पड़ रहा हें । पर एक बात बता देना 
जरूरी है । अतिशयोक्तिस भारतीय जनता सदा बचती 
रहती । उसकी कमियां उसे दिखानेका यत्न सदा किया 
जाता । गोरोंकी दलीलोंमें जितनी सचाई होती, वह तुरंत 
स्वीकार कर ली जाती और गोरोंके साथ स्वतंत्रता और 
आत्मसम्मानकी रक्षा करते हुए सहयोग करनेके हर अवसरका 
स्वागत किया जाता। हिन्दुस्तानियोंके आन्दोलनका जितना 
समाचार वहांके अखबार ले सकते थे उतना उन्हें ता दिया जाता 
ओर अखबारोंमें हिंदुस्तानियोंपर बेजा हमला होता तो उसका 
जवाब भी दिया जाता। 
नेटालमें जेसी 'नेटाल इंडियन कांग्रेस' थी बसी ही संस्था 
४ 

ट्रांसवालमें भी थी। पर ट्रांसवालकी संस्था नेटालसे सर्वथा 
स्वतंत्र थी। उनके विधानमें भी अंतर था। पर उसकी 
चर्चामें पाठकोंको उलभाना नहीं चाहता। ऐसी संस्था 
केप टाउनमें भी थी। उसका विधान नेटाल और ट्रांसवाल 
दोनोंकी संस्थाओंसे भिन्न प्रकारका था। फिर भी तीनोंके 
कार्य लगभग एक ही तरहक॑ कहे जा सकते हें । 

१८९४का साल खतम हुआ । कांग्रेसका पहला बरस भी 
१८९५के मध्यमें पूरा हो गया। मेरा वकालतका काम भी 
मवक्किलोंको पसंद आया। मेरा प्रवासकारू और लंबा 
हो गया । १८९६ में लोगोंसे इजाजत लेकर ६ महीनेके लिए 
हिंदुस्तान छोटा, पर पूरे छः महीने भी न रह पाया था कि 
नेटालसे तार मिला ओर मुझे तुरंत छौट जाना पड़ा 
१८९६-९७ का हाल हमें अलग अध्यायमे मिलेगा । 


$ 9 $ 
भारतीयोंने क्‍या किया ?---२ 


इस प्रकार नेंटाल इंडियन कांग्रेसका काम स्थिर हो गया। 
मेंने भी लगभग ढाई बरस अधिकतर राजनैतिक काम करते 
हुए नेटालमें बिता लिए | अब मेंने सोचा कि अगर मुझे 
दक्षिण अफ्रीकार्मे अभी और रहना हो तो बाल-बच्चोंको 
भी साथ रखना जरूरी हे । क्ड समय देशका दौरा कर आनेका 
भी मन हुआ । सोचा कि उस बीच भारतक नेताओंको 
नेटाल और दक्षिण अफ्रीकार्क दूसरे भागोंमें बसनेवाले 
भारतीयोंकी स्थितिकी संक्षिप्त कल्पना भी करा दूंगा। 
कांग्रेसने ६ महीनेकी छुट्टी दी और मेरी जगह नेटालक 
सुप्रसिद्ध व्यापारी स्व० आदमजी मियां खांको मंत्री 


भरतीपोंने क्या किया ?--२ ७ 


नियुक्त किया। उन्होंने बड़ी होशियारीसे काम किया। 
स्व० आदमजी मियां खां अंग्रेजी अच्छी जानते थे। अनभवसे 
अपने कामचलाऊ ज्ञानको उन्होंने खूब बढ़ा लिया था। गुजराती- 
का सामान्य अभ्यास था । उनका व्यापार खासतौरसे हबशियोंमें 
था। अतः जूल भाषा ओर हबशियोंके रस्म-रिवाजकी उन्हें 
अच्छी जानकारी थी। स्वभाव शांत और बहुत ही मिलन- 
सार था। जितना जरूरी हो उतना ही बोलनेकी आदत थी । 
यह सब लिखनेका हेतु इतना ही हे कि बड़ी जिम्मेदारीक पदपर 
काम करनेके लिए अंग्रेजीक या दूसरे अक्षरज्ञानकी जितनी 
आवश्यकता होती है उससे कही अधिक आवश्यकता सचाई.,, 
शान्ति, सहनशीलता, दृढ़ता, अवसरकी पहचान और त' 
रूप कार्य करनेकी योग्यता, हिम्मत और बा 

होती है। ये गृण न हों तो अच्छे-से-अच्छे 

सामाजिक काममें घेले भर कीमत नही होती । 

१८९६ के मध्यमें में हिंदुस्तान लौटा। कलकत्तेके 
रास्ते आया; क्‍योंकि उस वक्‍त नेटालसे कलकत्ते जानेवाले 
स्टीमर आसानीसे मिल जाते थे । गिरमिटिया कलकत्ते या 
मद्राससे जहाजपर सवार होते थे। कलकत्तेसे बंबई आते 
हुए रास्तेमें मेरी ट्रेन छूट गईं । इससे मुझे एक दिन इलाहा- 
बादमें अटकना पड़ा। वहीसे मेने अपना काम शुरू किया | 
पायोनियर'क मि० चेजनीसे मिला। उन्होंने सौजन्यक साथ 
बातें कीं। सचाईक साथ मुझे बता दिया कि उनका भऋुकाव 
उपनिवेशोंकी ओर हे; पर कहा कि आप जो कुछ लिखेंगे 
उसे पढ़ जाऊंगा और अपने पत्रमें उसपर टिप्पणी भी लिखूंगा । 
मेंने इतनेकों ही काफी संमका। 

देशमें रहनेके दिनोंमें दक्षिण अफ्रीकार्क भारतीयोंकी 
स्थितिक विबयमें सेने एक पुस्तिका लिखी । उस पर रूगभग 
सभी अखबारोंमें टीका-टिप्पणी हुई। उसके दो संस्करण 

छपवाने पड़े। पांच हजार प्रतियां देशर्क भिन्न-भिन्न स्थानों- ' 
में भेजी गईं। इन्हीं दिनों मेने भारतक नेताओंके दहन 
किये--बंबईमें सर फीरोजशाह मेहता, न्यायूमृति बदरुद्दीन 
तैयबजी, न्यायमूर्ति रानडें इत्यादिक, पूनामें लोकमान्य- 
सिलूक और उनके मंडल, प्रोफेसर भांडारकर, गोपाल कृष्ण 
गोखले और उनके मंडल वालोंके । बंबईसे आरंभ करके 
चूना और मद्रासमें भाषण भी किये । इनका विवरण यहां 
नहीं देना चाहता । 

पर पूनाका एक पवित्र संस्मरण दिये बिना नहीं रह सकता, 
यद्यपि अपने विषयक साथ उसका कोई संबंध गा । पूनामें सावे- 
जनिक सभा लोकमान्य तिरूकके हाथमें थी। स्वर्गीय गोखले- 
जीका संबंध दविखन सभाके साथ था। में पहल मिला 
तिलक महाराजसे । उनसे मेने जब पूनामें सभा करनेकी बात 
कही तो उन्होंने मुझसे पूछा-- आप गोपालरावसे मिल 

चुक है 

मेने पहले उनका आशय नहीं समभा। अतः उन्होंने फिर 
पूछा-- श्री गोखलेसे आप मिल चुके हें ? उन्हें जानते हें ?” 

मेने जवाब दिया--“अभी मिला नही। उन्हें नामस ही 
जानता हूं। पर मिलनेका इरादा हे ।” 

लोकमान्य--- आप हिंदुस्तानकी राजनीतिसे परिचित 
नहीं जान पड़ते ।” 

मेने कहा--विलायतसे पढ़कर लोटनेक बाद में हिंदु- 
स्तानमें थोड़े ही दिन रहा और उस अल्पकालमें भी राजनैतिक 
मामलोंमें जया भी दखल नहीं दिया । इस चीजको में 
अपने बसके बाहरकी बात मानता'था |” 

लोकमान्य---- तब मुझे आपको कुछ परिचय देना पड़ेगा । 
पूनामें दो पक्ष हँ--एक सार्वजनिक सभाका, दूसरा दक्खिन 
सभाका ।” 

मेने कहा-- इसके बारेमें तो में कुछ-कुछ जानता हूं ।” 

लोकमान्य--- यहां सभा करना तो आसान हैं; पर में 
देखता हूं कि आप अपना सवाल सब पक्षोंक सामने रखना 
चाहते हें और मदद भी सबकी चाहते हें । यह बात है 
पसंद आती है; पर आपकी सभाका सभापति हममेंसे कोई 
हो तो दक्खिन सभावाले नहीं आयंगे और दक्खिन सभाका कोई 
आदमी सभापति बने तो हममेंसे कोई नहीं जायगा । अतः 
आपको तटस्थ सभापति ढूंढना चाहिए । में तो इस मामलेमें 
सलाह भर दे सकता हूं । दूसरी मदद मुभसे नही हो सकेगी। 
आप प्रोफेसर भांडारकरको जानते हें ? न जानते हों तो 
भी उनके पास जाइए | वह तटस्थ माने जाते हें। राजनैतिक 
कामोंमें शामिल भी नहीं होते; पर शायद आप उन्हें ललचा 
सकें । श्री गोखलंसे इस बारेमें बात कीजिए। उनकी सलाह 
भी लीजिए । बहुत करके वह भी आपको यही सलाह देंगे । 
प्रोफेसर भांडारकर जसा हू सभापति बनना स्वीकार कर 
ले तो मुझे विश्वास हे कि दोनों पक्ष सभाका आयोजन करनेका 
काम उठा लूंगे । हमारी मदद तो इसमें आपको पूरी रहेगी ।” 

यह सलाह लेकर में गोखलेजीके पास गया। इस पहले 
मिलनमें ही उन्होंने मेरे हृदयमें कंसे राज्याधिकार प्राप्त कर 
लिया, इसे तो दूसरे प्रसंगमे लिख चुका हूं। जिज्ञासूजन 
यंग इंडिया' या नवजीवन की फाइल देखनेका कष्ट करें।' 
लोकमान्यकी सलाह गोखलेजीको भी पसंद आईं। में तुरंत 
प्रोफेसर भांडारकरके पास पहुंचा । उन विद्वान्‌ बुजुगंके 
दर्शन किए। नेटालको कहानी ध्यान-पूर्वक सुनकर उन्होंने 
कहा--- आप देखते हैँ कि में तो सावंजनिक जीवनमें क्वचित्‌ 
ही पड़ता हुं। अब तो बूढ़ा भी हुआ। फिर भी आपकी 


देखिये यग इडिया' १३ जुलाई १६२१, नवजीवन' २८ जुलाई ' २१ 


् 

बातोंने मेरे मनपर बहुत असर किया है। आपके सब पक्षोंकी 
सहायता प्राप्त करनेके विचारको में पसंद करता हूं। फिर आप 
हिंदुस्तानकी राजनीतिस अनजान जान पड़ते हें और युवक 
हैं । अत: दोनों पक्षोंसे कहिए कि मेंने आपका रा ध स्वीकार 
कर लिया। जब सभा हो तो उनमेंसे कोई भी मुझे खबर 
दे देगा तो में जरूर हाजिर हूंगा । पूनामें सुंदर सभा हुई । 
दोनों पक्षोंके नेता उपस्थित हुए और भाषण दिये । 

अनन्तर में मद्रास गया । वहां जस्टिस सुब्रह्मण्यम्‌ 
ऐयरसे मिला। श्री आनंद चार्ल, हिंदू” के तत्कालीन संपादक 
श्री जी० सुन्रह्मण्यम्‌, मद्रास स्टडर्ड'के संपादक श्री परमेश्व रम्‌ 
पिलले, प्रख्यात वकील श्री भाष्यम्‌ आयंगार, मि० नॉटेन आदिसें 
भी मिला । वहां भी सभा हुईं | वहांसे में कलकत्ते गया। 
श्री सुरेन्रनाथ बनर्जी, महाराज ज्योतीन्द्रमोहन ठाकुर, 
“ंग्लिशमंन' के संपादक मि० सांडर्स आदिसे भी मिला । वहां 
सभाकी तंयारी हो रही थी कि इतनेमें, यानी १८९६ ई० के 
नवंबर महीनेमे, मुझे नेटालसे तार मिला--“अविलूंब आइए ।” 
में समझ गया कि हिंदुस्तानियोंके खिलाफ कोई नया आन्दोलन 
उठा होगा । अत: कलूकत्तेका काम पूरा किये बिना ही पीछे 
फिरा और बम्बईले जानेवाले पहले ही जहाजपर सवार हो 
गया । यह स्टीमर दादा अब्दुल्लाकी फर्मने खरीद लिया था 
और उसके अनेक साहसोंमें नेटाल और पोरबंदरक बीच 
जहाज चलानेका यह पहला साहस था। इस स्टीमरका नाम 
कोलेंड' था। इस स्टीमरक॑ बाद तुरंत ही पशियन स्टीम 
नेविगेशन कंपनीका स्टीमर नादरी' भी नेटालक लिए रवाना 
हुआ । मेरा टिकट कोलेंड'का था। मेरा कुदुंब भी मेरे साथ 
था। दोनों जहाजोंमें सब मिलाकर दक्षिण अफ्रोका जाने 
वाले कोई ८०० मुसाफिर रहे होंगे । 

हिंदुस्तानमें जो आंदोलन मेने किया वह इतनी बड़ी चीज 

हो गया--ओऔर बड़े अखबारोंमेंसे अधिकाशने उसपर लेख- 
टिप्पणियाँ लिखीं--कि रायटरने उसके बारेमें विछायत तार 
भेजें । यह खबर मुझ नेटाल पहुंचते ही मिली। विलायत- 
के तारोंपरसे रायटरके वहांके प्रतिनिधिनें एक मुख्तसर तार 
दक्षिण अफ्रीका भी भेजा। इस तारमें जो कुछ मेंने हिंदु- 
स्तानमें कहा था उसमें थोड़ा नमक-मिर्च लगा दिया गया था । 
ऐसी अतिशयोक्ति हम' अकसर होते देखते हें । यह सब जान- 
बूककर नहीं किया जाता। बहुधंघी छोग किसो चीजकों 
ऊपर-ऊपरसे पढ़ लेते हें । उनका कुछ अपना खयाल तो होता 
ही हे। उसका एक खुलासा होता हैँ । दिमाग उसका एक 
दूसराही खुलासा बना लेता हैँ । फिर वह जहां-जहां जाता है 
वहां उसका एक नया ही अथ किया जाता हैँ। ये सारी बाते 
अनायास ता करती है । सार्वजनिक कामोंमं यह खतरा 
रहता हैं और यह उनकी हद भी होती है! िडस्तानमें [ में मेंने 
नेटालक॑ गोरोंपर आक्षेप किए। गि पर लगाये 
गए तीन पौंडक करके विरुद्ध बहुत कड़ी बातें कही । 
सूबहाण्यम्‌ नामक निरपराध गिरमिटियाको उसके मालिकने 
पीट दिया । उसके जख्म मेंने अपनी आंखों देखे । उसका सारा 
मामला मेरे ही हाथर्मं था। इससे उसकी तसवीर अपनी 
शक्तिके अनुसार में ठीक-ठीक खीच सका था। इस सबका 
खुलासा जब नेटालवासी गोरोंने पढ़ा तब बे मुझपर बहुत 
ऋडद्ध हुए । खूबी यह थी कि जो कूछ मेंने नेटालमें लिखा 
था वह हिंदुस्तानमें कही और लिखी हुईं बातोंसे अधिक 
तीखा और अधिक व्योरेवार था। हिंदुस्तानमें मंने एक भी 
बात नहीं कही थी जिसमें तनिक भी अतिशयोक्ति हो; पर 
अनुभव में इतना जानता था कि किसी भी घटनाका वर्णन 
अनजान आदमीके सामने करो तो जितना अर्थ हमने उसमें 
रखा हो वह अनजान श्रोता या पाठक उससे अधिक अर्थ उसमें 

देखता हे। इससे जानबूककर हिंदुस्तानमें नेंटाऊका चित्र 
मेंने कूछ हलका ही खींचा था। पर नेटालमें तो मेरा लेख 
बहुत थोड़े गोरे पढ़ते और उसकी परवाह करनेवाले और भी 
कम होते । हिंदुस्तानमें कही हुईं बातक विषय इसका उलठा 

होता और हुआ । रायटरक खुलासोंको तो हजारों गोरे 
पढ़ते थे। फिर जो बात तारमें लिखने लायक समभी गईं 
हो उसका महत्व जितना व्वास्तवमें हा अधिक समा 
जाता है। नेटालक गोरे जितना सोचते थे उतना असर 
हिंदुस्तानमें किए हुए मेरे कामका पड़ा होता तो गिरमिटकी 
प्रथा शायद बंद हो जाती और इससे सेकड़ों गोरे म।लिकोंका 
नुकसान होता । इसके सिवा यह भी समझा जा सकता हे 
कि नेटालक गोरोंकी हिंदुस्तानमें बदनामी हुई । 

इस प्रकार नेटालके गोरोंका पारा गरम हो रहा था 
कि इतनेमें उन्होंने सुना कि में बाल-बच्चोंके साथ कोलेंड' 
जहाजसे लौट रहा हूं । उस जहाजमें ३-४ सौ हिंदुस्तानी 
यात्री हैं। उसीक साथ “नादरी” नामका दूसरा स्टीमर भी 
उतने ही मुसाफिर लेकर आ रहा है । इससे बलती आममें 
घी पड़ा और वह बड़े जोरसे भड़क उठी। नेटालक गोरोंने 
बड़ी-बड़ी सभाएं की और लगभग सभी प्रमुख यूरोपियन 
उनमें शामिल हुए। खासतौरसे मेरी और आमतोरसे हिंदु- 
स्तानी कौमकी कड़ी आलोचना की गई । कोलेंड' ओर 
नादरी' के आममनको नेटालपर चढ़ाई” का रूप दिया गया । 
सभामें बोलनेवालोंने यह अर्थ निकाला कि में इन ८०० यात्रि- 
योंको साथ ले आया हूं और नेटालको स्वतंत्र भारतीयोंसे 
भर दनेक प्रयत्नमें यह मेरा पहला अ कदम हैँ । सभामें एक- 
मतसे यह प्रस्ताव पास हुआ कि दोनों स्टीमरोंके मुसाफिरोंको 
और मुझे जहाजसे उतरने न दिया जाय | नेटालकी सरकार 
उन्हें न रोके या न रोक सके तो अपनी जो कमेटी बनाई गई हैँ 

बहू कानूनको अपने हाथर्म ले ले और अपने ही बलसे हिंदु- 
स्तानियोंको उतरनेसे रोके । दोनों स्टीमर एक ही दिन 
नेटालके बंदर डर्बन पहुंचे । 

पाठकोंको याद हैक कि १८९६ ई० में हिदुस्तानमें 
प्लेगक प्रथम दर्शन हुए। नेटालकी सरकारक पास हमें 
पीछे लौटानेका कोई कानून-संगत साधन तो था ही नही, प्रवेश 
प्रतिबंधक कानून तबतक नहीं बना था। नेटाल सरकारकी 
सारी हमदर्दी तो ऊपर लिखी हुईं कमेंटीकी तरफ ही थी। 
उसके एक मंत्री स्व० मि० एस्कंब उसके काममें पूरा हिस्सा 
ले रहे थे। उसको भड़का भी वही रहे थे। सभी बदर- 
गाहोंम यह नियम है कि किसी भी जहाजमें छतके रोगकी 
शिकायत हो या वह ऐसे बंदरगाहसे होकर आ रहा हो जहां 
कोई छुतवाला रोग फंला हुआ हो तो वह इतने दिनोंतक 
“क्वारंटाइन में रखा जाय यानी उस जहाजके साथ संसग बंद 
रखा जाय और मुसाफिर, माल आदिको उस अवधितक 
उतारनेकी मनाही रहे । यह रोक आरोग्य-नियमोंक अंदर 
और बंदरगाहके डाक्टरकी आज्ञासे ही लगाई जा सकती हे । 
नेटालकी सरकारने इस प्रतिबंधक अधिकारका छुद्ध राज- 
नैतिक उपयोग अर्थात्‌ दुरुपयोग किया और दोनों स्टोमरोंपर 
कोई भी छूतका रोगी न होनेपर भी दोनोंको २३ दिनतक 
डबनक बंदरगाहक प्रवेशपथर्म रोक रखा। इस बीच कमेटी- 
का काम चलता रहा। दादा अब्दुल्ला 'कोलेंड'के मालिक 
और तादरी' के एजेंट थे। कमेटीने उन्हें खूब धमकाया । 
जहाजोंको लौटा दें तो रकाभका छोभ भी दिखाया गया और . 
न छोटानेपर व्यापारको धक्का पहुंचानेका डर भी कितनोंने 
दिखाया । पर कोठीक हिस्सेदार डरपोक न थे। धमकी 
देनेवालोंकों जवाब दिया--जबतक हमारा सारा कार-बार 
चौपट न हो जाय, हम बिलकुल बरबाद न हो जाय॑, हम 

लड़ते रहेंगे। पर डरकर इन निर्दोष यात्रियोंकों लौटा देनेका 
पाप हम करनेवाले नहीं । जेसे आपको अपने देशका अभिमान 
हैं वेसे ही मान लोजिए कि हमें भी कुछ होना चाहिए ।” 
इस कोठीक जो पुराने वकील मि० एफ० ए० लॉटन थे वह 
भी हिम्मतवाले और बहादुर थे । 

इसी बीच भाग्यवश स्वर्गीय श्री मनसुखलाल हीरालाल 
नाजर ' (सूरतके कायस्थ और स्वर्गीय न्यायमूर्ति नानाभाई 
हरिदासक भानजे)अफ्रीका पहुंचे । में उन्हें जानता नहीं था । 
उनके जानेकी भी मुझे खबर नहीं थी। मुझे यह कहनेकी 

जरूरत शायद ही हो कि नादरी”' और कोलेंड' के यात्रियोंके 
लानेमें मेरा कुछ भी हाथ नहीं था। उनमें अधिकतर तो दक्षिण 
अफ्रीकार्के पुराने बाशिदे थे। उनमेंसे भी बहुतेरे ट्रांसवाल 
जानेके लिए सवार हुए थे। इन मुसाफिरोंक लिए भी कमेटीने 
धमकीके नोटिस भिजवाये । कप्तानने उन्हें पढ़कर यात्रियों- 
को सुनाया । उनमें साफ लिखा हुआ था---“नेटालके गोरे 
बहुत उत्तेजित हें ओर उनके मिजाजकी हालत जानते हुए 
भी अगर हिंदुस्तानी यात्री उतरनेकी कोशिश करेंगे तो 
बंदरगाहक ऊपर कमेटीक आदमी खड़े रहेंगे और एक-एक 
भारतीयको उठाकर समुद्रमें फेंक देगे ।” 'कोलड'के मुसाफिरों- 
को इस नोटिसका उलथा मेने सुनाया। नादरी' के मुसाफिरों- 
को उनमेंसे किसी अंग्रेजी जाननवालेने उसका आशय सम- 
भाया । दोनों जहाजोंक यात्रियोनें वापस जानेसे साफ इनकार 
कर दिया | यह भी जता दिया--बहुतेरे यात्रियोंको तो 
ट्रांसाल' जाना हैं। जो नेटालमें उतरना चाहते हें उनमें 
भी बहुतसे नेठालक पुराने निवासी हे । कुछ भी हो, हरएककों 
नेटालमें उतरनेका कानूनन्‌ हक हे और कमेटीकी धमकीके 
बावजूद अपना हक साबित करनेके लिए मुसाफिर यहां 
उतरेंगे ही ।” 

नेटालकी सरकार भी हारी। अनुचित प्रतिबंध कितने 
दिन चल सकता है ? २३ दिन तो हो गए, पर दादा अब्दुल्ला 
न डिगे और न ता दुस्तानी यात्री ही । अतः २३ दिन बाद 
रोक हटा ली गई और जहाजोंको अंदर आनेकी इजाजत मिली । 
इस बीच मि० एस्कंबने उत्तेजित कमेटीको ठंडा कर दिया। 
उन्होंने सभा करके कहा-- डरब्बनमें यूरोपियनोंने खूब एकता 
और हिम्मत दिखाई । आप लोगोंसे जितना हों सकता था 
उतना आपने किया, सरकारने भी आपकी सहायता की। 
इन लोगोंको २३ दिनतक जहाजसे उतरने नहीं दिया। अपनी 
भावना और अपने जोशका जो दृश्य आपने दिखाया है. वह 
काफी हूँ । इसका गहरा असर बड़ी सरकारपर पड़ेगा। 
आपके कामसे नेटाल सरकारका रास्ता आसान हो गया। 
अब आपने बलू-प्रयोग करके एक भी हिंदुस्तानी मुसाफिरको 
उतरनेसे रोका तो अपना काम आप अपने हाथों बिगाड़ देंगे। 
नेटाल सरकारकी स्थिति भी कठिन हो जायगी और ऐसा 
करके भी इन लोगोंको रोकनेमें आप सफल नहीं होंगे | मुसा- 
फिरोंका तो कोई दोय हू ही नहीं। उनमें स्त्रियां और बच्चे भी 
हैं । बम्बईमें जब वे जहाजपर सवार हुए उस वक्‍त आपकी 
मनोदशाकी उन्हें खबर भी नही थी। इसलिए अब आप मेरी 
सलाह मानकर अपने-अपने घर चल, जाएं और इन लोगोंके 
आनेमें तनिक भी रुकावट न डाले। पर में आप छोगोंकों 
यह बचन देता हूं कि इसके बाद आनेवालोंकों रोकनेका अधि- 
कार नेटाठकी सरकार धारा सभासे प्राप्त करेंगी ।” 
यह तो भाषणका सारमात्र है । मि० एस्कंबर्क श्रोता निराश 
तो हुए, पर नेटालके गोरोंपर उनका बहुत भारी प्रभाव था। 
अतः उनके कहनेसे वे बिखर गए। दोनों जहाज बंदरगाहके 
अंदर आये। 

मेरे बारेमें उन्होंने कहा भेजा--आप दिन रहते जहाज- 

सेन उतरें। शामको में (मि० एस्कंब) बंदरगाहके सुप- 
रिंटेडेंटटो आपको लेनेके लिए भेजूंगा | उनके साथ आप घर 
जाय॑ । आपके घरवाले जब चाहें उतर सकते हें ।” यह कोई 
जाब्तेका हुक्म नहीं था, बल्कि कप्तानके लिए मुझे उतरने 
न देनेकी सलाह थी और मेरे सिरपर जो खतरा भूल रहा था 
उसकी चेतावनी थी। कप्तान मुझे जबदंस्ती तो रोक नही सकता 
* था। पर मेने सोचा कि मुझे यह सलाह मान लेनी चाहिए । 
बाल-बच्चोंको मेंने घर न भेजकर डबेनक प्रसिद्ध व्यापारी 
और मेरे पुराने मवककिल तथा मित्र पारसी रुस्तमजीके 
यहां भेजा और उनसे कहा कि वहीं तुम लोगोंस मिलूंगा । 
मूसाफिर वगरह उतर गए। इतनेसे मि० लॉटन, दादा 
अब्दुल्लाक वकील और मरे मित्र, आये और मुझसे मिले। 
उन्होंने ने पूछा---“आप अबतक क्‍यों नहीं उतरे ?” मेंने मि० 
एस्कबक्क पत्रकी बात कही । उन्होंने कहा--'मुझे तो शामतक 
इंतजार करना और फिर चोर या अपराधीकी तरह 
शहरमें दाखिल होना पसंद नहीं आता। आपको कोई डर 
न हो तो अभी मेरे साथ चलें अफैर हम इस तरह पेदल दहरसे 
होकर चले जायंगे कि जेसे कुछ हुआ ही न हो | मेंने जवाब 
दिया---में यह नहीं मानता कि मुझे किसी तरहका डर 
ह। मि० एस्कंबकी सूचनाका आदर करूं या नहीं, यही 
सवाल मरे सामने हें। इसमें कप्तानकी कुछ जिम्मेदारी 
है या नहीं, इसको भी थोड़ा सोच लेता चाहिए ॥” मि० 
लॉटनने हंसकर कहा--मि० एस्कंबने ऐसा क्‍या किया 
हैं कि उनकी सूचनापर आपको तनिक भी ध्यान देना हो पड़े । 
फिर इस सूचनामें शुद्ध भलमनसी ही है, कोई छल-कपट नहीं 
है, यह माननेके लिए भी आपके पास क्‍या आधार है ? शहर- 
में क्या हुआ है और उसमें इन भाईसाहबका कितना हाथ हैं, 
यह जितना आप जानते हें उससे ज्यादा में जानता हूं । ( मेंने 

बीचमें सिर हिंलाया। ) फिर यह मानलें कि उन्होंने अच्छे 
इरादेसे सलाह दी है तो भी उसपर अमल करनेमें आपकी 
प्रतिष्ठाकी हानि है, यह में पक्का मानता हूं। इसलिए 
मेरी तो सलाह हु कि आप तैयार हों तो अभी चलें। कप्तान 
तो अपना ही आदमी हे। इसलिए उसकी जिम्मेदारी अपनी 
जिम्मेदारी हे। उससे पूछनेवाले केबल दादा ६:28 हो 
सकते हेँ। वह क्‍या सोचंगे, यह में जानता हूं; क्योंकि इस 
लड़ाईमें उन्होंने खूब बहादुरी दिखाई हैँ ।” मेने कहा--“तो 
फिर चलें। मुझे कोई तैयारी नहीं करनी है । सिर्फ पगड़ी 
सिरपर धर लेना बाकी है । कप्तानको बताऊं और चल दें।” 
हमने कप्तानकी इजाजत ले ली । 

मि० लॉटन डबेनक बहुत पुराने और प्रसिद्ध बकील 
थे। हिंदुस्तान लौटनेके पहले ही उनके साथ मेरा बहुत 
निकटका संबंध स्थापित हो चुका था। अपने टढेढ़े मम, 
में उनकी ही मदद लेता और अकसर उन्हें बड़ा (सीनियर) 
वकील भी बनाता था। वह खुद हिम्मतवाले आदमी थे। 
क॒द्ग ऊंचा-पूरा था । 

हमारा रास्ता डबंनके बड़े-से-बड़ महल्लेसे होकर जाता 
था। हम जब रवाना हुए तब शामक चार-साढ़े चार बजे 
होंगे । आकाशमें कुछ योंहीस बादल थे, पर सूरजको छिपा 
देनेके लिए काफी थे । सेठ रुस्तमजीके मकान का पैदल जानेपर 
कम-से-कम एक घंटेका रास्ता था । ज्योंही हम जहाजसे उतरे, 
कुछ लड़कोंने हमें देख लिया । उनमें कोई बड़ी उम्रवाला 
तो था ही नहीं। आमतौरसे बंदरमाहपर जितने आदमी 
रहा करते हें उतने ही आदमी दिखाई देते थे। मेरी जंसी 
पगड़ी पहननेवाला अकेला में ही था। इससे लड़कोंने मुभे 
तुरंत पहचान लिया और 'गांघी' 'गांधी', इसको मारो, श्री 
चिल्लाते हुए हमारी ओर बढ़ आए। कुछ लड़के ढेले भी 


छ्द दक्षिण अफ्रीकाका सत्याग्रह 


फेंकने लगे। कुछ अधेड़ उम्रवाले गोरे भी उनमें शामिल | 
हो गए। धीरे-धीरे हल्ला बढ़ा। मि० लॉटनने देखा कि | 
पैदल जानेमें खतरा लेना है । अतः उन्होंने 'रिकृशा' बुलाया । 
“रिक्शा क मानी हें आदमीक खोचनेकी छोटो-सी गाड़ी । 
में तो कभी “रिक्शा'में बंठा ही न था, कारण कि जिस सवारी- 
को आदमी खींचता हो उसमे बंठनेस म्॒भे सख्त नफरत थी । 
मगर आज मुझे जान पड़ा कि रिक्‍्शार्म बेठ जाना मेरा धर्म 
हे । पर भगवान्‌ जिसको बचाना चाहते हों वह॒ गिरना चाहे 
तो भी नहीं गिर सकता, इसका तो मुझे अपने जीवनक पांच- 
सात कठिन प्रसंगोंमें प्रत्यक्ष अनुभव हो चुका है। में नही 
गिरा, इसका तनिक भी यश में नहीं ले सकता। रिक्शा 
खींचनवाल हबशी ही होते हे । छोकरों और बड़ी उम्रवाले 
गोरोंने भी रिक्शावालको धमकाया कि तुमने इस आदमीको 
रिक्‍्शामें बंठाया तो हम तुम्हें पीटेंगे और तुम्हारा रिक्शा भी तोड़ 
डालेंगे । अत: रिक्शावाला खा अर्थात्‌ ना कहकर चलता बना 
और मेरा रिक्‍्शामें बंठना रह गया । 

अब पैदल चलकर जानेके सिवा हमारे पास दूसरा रास्ता 
नहीं रहा । हमारे पीछे खासा मजमा जुट गया। ज्यों-ज्यों 
हम आगे बढ़ते, मजमा भी बढ़ता जाता था। मुख्य रास्ते 
वैस्ट स्ट्रीटमें पहुचनेपर तो छोटे-बड़े सेकड़ों लोग उसमें शामिल 
हो गये । एक तगड़े आदमीने मि० लॉटनको दोनों हाथोंमें 
पकड़कर मुझसे अलूग कर दिया । अतः: अब उनकी स्थिति 
ऐसी न रही कि मेरे पास पहुंच सके। मुभपर गालियों, 
पत्थरों और जो कुछ भी उनके हाथमें आया उस सब की वर्षा 
होने लगी | मेरी पगड़ी सिरसे गिरा दी गई । इतनेमें एक 
मोटे-तगड़े आदमीने पहुंचकर मुझको थप्पड़ जमाया और 
किर लात भी मारी। में चक्‍क्र खाकर गिरही रहा था 
कि इतनेमें रास्तेक पासक एक मकानके आंगनकी रेछिंग मेरे 

हाथमें आ गई । मेंने जरा दम लिया और चक्‍कर दूर होनेपर 
आगे बढ़ा । जीता घर पहुंचनेकी आशा लगभग छोड़ चुका 
था; पर इतना मुझे अच्छी तरह याद हैं कि उस वक्‍त भो मेरा 
दिल मारनेवालोंका रत्ती भर भी दोष नहीं देखता था । 

इस तरह में अपना रास्ता ते कर रहा था कि इतने में डबंनके 
पुलिस सुपरिंटेंडेंटकी पत्नी सामनेकों ओरसे आ निकली । 
हम एक-दूसरेको अच्छी तरह पहचानते थे। यह महिला 
बहादुर थीं। यद्यपि आकाशमें बादल घिर रहे थे और सूरज 
भी ड्बनेकी था, फिर भी इस महिलाने अपनी छतरी मेरी 
रक्षाक लिए खोल दी और मेरी बगलमें होकर चलने लगीं। 
सत्रीका अपमान और वह भी डबंनक बहुत पुराने और लछोक- 
प्रिय कप्तानकी पत्नीका यह गोरे नहीं कर सकते थे। उन्हें 
चोट भी नही पहुंचा सकते थे । अत: उनको बचाते हुए मुझपर 
जो मार पड़ती बह बहुत हल्की होती । इस बीच पुलिस सुप- 
रिंटेंडेंटटी इस हमलेको खबर मिली और उन्होंने पुलिसका 
एक दस्ता भेज दिया, जिसने मुझको घेर लिया। हमारा 
रास्ता पुलिस चौकीकी बगलसे होकर जाता था। वहां पहुंचे 
तो देखा कि पुलिस सूपरिंटरडेंट खड़े हमारी दाह देख रहे है । 
उन्होंने मुझे चौकीमें ही चले जानेकी सलाह दौ। मेंने उन्हें 
धन्यवाद दिया और उसमें आश्रय लेनेंसे इनकार कर दिया । 
मेने कहा कि मुझे तो अपने ठिकाने पर ही पहुंचना है । मे 
डर्बनरके लोगोंकों न्‍्यायवृत्ति और अपने सत्यपर विश्वास है। 
आपने जो मेरे रक्षार्थ पुलिस भेजी उसके लिए अहसानमंद हूं । 
इसके सिवा मिसेज अलक्जेंडरने भी मेरी रक्षा की हैं ।” 

में सही-सलामत रुस्‍्तमजीक यहां पहुंचा । वहां पहुंचते- 
पहुंचते लगभग शाम हो गईं थी। कोलड' के डाक्टर दाजी 
बरजोर रुस्तमजी सेठक यहां मौजूद थे। उन्होंने मेरी 
चोटोंका इलाज शुरू किया। चोटे देखीं । वे अधिक नहीं थी । 

एक भीतरी बंद मुंहकी चोट बहुत दुख रही थी, पर अभी मुझे 
शांति पानेका अधिकार नहीं मिला था। रुस्तमजी सेंठके 
धरक सामने हजारों आदमी जमा हो गए। रात हुईं तो 
से लफंगे लोग भी उस मजमेमें मिल गए। उन 
रुस्तमजी सेठको कहला भेजा कि गांधीको हमारे हवाले नही 
कर दोगे तो उसके साथ ही तुम्हें और तुम्हारी दुकानकों भी 
जलाकर खाक कर देंगे। रुस्तमजी ऐसे भारतीय न थे जो 
किसीक डरानेसे डर जाते। सुपरिंटेंडेंट अलेक्जेंडरको 
इसकी खबर मिली तो वह अपनी खुफिया पुलिसके साथ आकर 
चुपकेसे इस मजमेमें घुस गए। एक चोकी मंगाकर वह उसके 
ऊपर खड़े हो गए। यों लोगोंसे बातचीत करनेके बहाने 
रुस्तमजीक मकानके दरवाजेपर कब्जा कर लिया, जिससे 
कोई उसको तोड़कर घुस न सके। सा पुलिसके आद- 
मिथोंको उन्होंने पहले ही मुनासिब जगहों पर रख दिया था । 
पहुंचनेक साथ ही उन्होंने अपने एक अहलकारकों कह दिया 
था कि हिंदुस्तानोकी पोशाक पहन और चेहरा रंगकर हिंदु- 
स्तानी व्यापारीका भेष बना ले और मुझसे मिलकर कहे--- 
“आप अपने मित्रकी, उनके मेहमानोंकी, उनके मालकी और 
अपने बालबच्योंकी रक्षा चाहते हों तो हिंदुस्तानी सिपाहीका 
पहनावा पहनकर रुस्तमजीके गोदामसे निकलकर मजमेमेसे 
ही मेरे आदमीके साथ चुपकेस निकल जाइए और पुलिस 
चौकीप्र पहुंच जाइए। इस गलीक मोड़पर आपके लिए गाड़ी 
तेयार खड़ी हे। आपको और दूसरोंको बचानेंका मरे पास 
बस यही एक रास्ता हे । मजमा इतना उत्तेजित हे कि उसे 
रोक रखनेके लिए मेरे पास कोई साधन नहीं । आप जल्दी 
न करेंगे तो यह मकान जमीदोज कर दिया जायगा। यही नहीं, 
जानमालका कितना नुकसान होगा, इसका अंदाजा भी में नहीं 
कर सकता । 


लोगी न 
७ ७ 

में स्थितिको तुरंत समझ गया । मेंने उसी क्षण सिपाहीकी 
पोशाक मांगी और उसे पहनकर निकल गया और उक्त पुलिस 
कमचारीके साथ सही-सलामत चौकीपर पहुंच गया। इस 
बीच श्री अलेक्जेंडर अवसरक अनुरूप गीतों और भाषणसे 
भीड़को रिका रहे थे। जब उन्हें यह इशारा मिल गया कि 
में पुलिस चोकीमें पहुंच गया तब उन्होंने अपना सच्चा भाषण 
आरंभ किया : 

“आप लोग क्या चाहते हें ?” 

“हम गांधीको चाहते हें ।” 

“उसको क्या करना चाहते हें ? ” 

“उसे हम जलाएंगे ।” 

“उसने आपका क्‍या बिगाड़ा है ?”” 

“उसने हमारे कमाल म॑ बहुतसी भूंठी बातें कही हैं 
और नेठालमें हजारों ६६ को घुसा देना चाहता है ।” 

“पर वह बाहर न निकले तो क्या कीजिएगा ?” 

“तो हम' इस मकानमें आग लगा देंगे ।” 

“ इसमें तो उसके बाल-बच्चे हें। दूसरे स्त्री-पुरुष हें। 
स्त्रियों और बच्चोंको आगमें भूनते आपको शर्म नही आती ? ” 

“यह तो आपका दोष हें। आप हमें लाचार करते हें 
तो हम क्या करें ? हम तो और किसीको कष्ट देना नहीं 
चाहते। गांधीकोी सांप दी जिए । बस हमें और कुछ नही चाहिए । 
आप अपराधीको न सौंपें और उसे पकड़नेमे दूसरोंकों नुक- 
सान पहुंचे तो इसका दोष हमारे सिर डालना कहांका न्याय 
हर हर 

सुपरिंटेंडेंटने हलकी हंसी हंसकर उन लोगोंको यह्‌ खबर 
दी कि गांधी तो उन छोगोंके बीचसे होकर सही-सलामत 
दूसरी जगह पहुंच गया ! लोग खिलखिलाकर हंस पड़े और 
“भूठ-भूठ' चिल्ला उठे । & 

सुपरिंटेंडेंट बोले--आप अपने बूढ़े कप्तानकी बातका 
विश्वास न करते हों तो जिन तीन या चार आदमियोंको पसंद 
करें उतकी कमेटी चुन दें । दुसरे सब लोग यह वचन दें कि 
कोई मकानके अंदर न घुसेगा और अगर कमेटी ग्रांधीको 
घरके भीतर न पा सके तो सब लोंग शांत होकर घर लौट 
जाएंगे । आप लोगोंने जोशमें आकर पुलिसकं अधिकारको 
आज नहीं माना, इसमें बदनामी पुलिसकी नहीं, आपकी 
ही है। इसीसे पुलिसने आपके साथ चार चली । आपके 
शिका रको आपके बीचसे ही निकाल लेंगईं और आप हार गए, 
इसमें पुलिसको तो आप दोष दें ही नही सकते । जिस पुलिस को 
आपने ही नियुक्त किया हे उसने अपने कतंव्यका पालन किया 


यह सारी बातचीत सुपरिंटेंडेंटने इतनी मिठास, इतने 
हास्य और इतनी दृढ़ताके साथ को कि जो वचन वह मांग 
रहे थे लोगोंने दे दिया । कमेंटी बनी । उसने पारसी 
रुस्तमजीक॑ मकानका कोना-कोना छान डाला और लछोगोंसे 
कहा--“सुपरिंटरडेंटकी बात सच हें । उसने हमें हरा दिया ।” 
लोग निराश तो हुए; पर अपने वचनपर स्थिर रहे, कोई नुकसान 
नहीं किया और अपने-अपने घर चल गए । यह दिन १८९७ 
इं० की १३ वी जनवरीका था। 
इसी दिन सवेरे ज्योंही मुसाफिरोंपर लगी हुईं रोक हटी, 
डर्बनके एक अखबारका रिपोटर मेरे पास आया 23382 म 
सारी बातें पूछ गया था। मुझपर लगाये गए | 
पूरी सफाई दे देना बहुत ही आसान था। मेने मिसाल देकर 
देखा दिया था कि मेने तिलूभर भी अत्युक्ति नहीं की हे । 
जो कुछ मेंने किया हे वह मेरा धर्म था। वह में न करूं तो 
कहलानेका भी अधिकारी न होऊंगा । यह सारी 
दूसरे दिन पूरी-की-पूरी प्रकाशित हुई और समकदार 


भारतीयोंने क्या किया १-२ च्दे 


यूरोपियनोंने अपना दोष स्वीकार किया। अखबारोंने 
नेटालकी परिस्थितिसे सहानुभूति प्रकट की, पर साथ ही मेरे 
कार्यका पूरा समर्थन किया। इससे मेरी प्रतिष्ठा बढ़ी और 
साथ-साथ हिंदुस्तानी कौमकी भी । गोरोंपर यह बात 
साबित हो गई कि गरीब | 2 34 भी नाम नहीं हें, और 
व्यापारी भी अपने व्यापारको परवा किए बिना स्वाभिमान 
और स्वदेशकक लिए लड़ सकते हें । 

इससे एक ओर यद्यपि जातिको दुःख सहन करना 
पड़ा और स्वयं दादा अब्दुल्लाकों भारी नुकसान उठाना पड़ा, 
फिर भी में मानता हूं कि इसके अंतर्में तो छाभ ही हुआ । 
जातिको अपनी हशक्तिका कुछ अंदाजा मिला और उसका 
आत्मविश्वास बढ़ा । में भी कुछ अधिक कामका बना, 
बहुमूल्य अनुभव प्राप्त किया। उस दिनका विचार करता 
हूं तो देखता हूं कि ईश्वर मुझे सत्याग्रहके लिए तैयार 
कर रहा था। 

नेटालकी घटनाओंका असर विलायतमें भी हुआ | 
उपनिवेश-सचिव श्री चेंबरलनने नेंटाडकी सरकारकों तार 
दिया कि जिन छोगोंने मुझपर हमला किया उनपर मुकदमा 
चलाया जाना चाहिए और मुझको न्याय मिलना चाहिए। 

मि० एस्कंब न्याय-विभागक प्रधान एटर्नी-जनरल थे। 
उन्होंने मुझे बुलाया और मि० चेंबरलनके तारकी बात 
कहीं। मुझे जो चोट पहुंची थी उसके लिए दुःख प्रकट 
किया और में बच गया इसपर प्रसन्नता प्रकट की । उन्होंने 
कहा--- में आपको विश्वास दिलाता हूं कि आपको या आपकी 
कौमके किसी आदमीको कष्ट पहुंचे, यह में तनिक भी नहीं 
चाहता था। आपको कष्ट पहुंचनेका मुझे डर था, इसीसे रातमें 
जहाजसे उतरनेके लिए संदेसा भेजा; पर आपको मेरा 
सुझाव पसंद नहीं आया | मि० लॉटनको सलाह आपने मानी 


चर वक्षिण अफ्रीकाका सत्याभ्रह 


इसके लिए में आपको तनिक भी दोष नहीं देना चाहता। 
आपको जो ठीक जान पड़े उसे करनेका आपको पूरा अधिकार 
था। मि० चेंबरलेनकी माँगके साथ नेंटालकी सरकार 
पूरी तरह सहमत हैँ । हम चाहते हें कि अपराधियोंको दंड 

। हमला करनेवालॉमेंसे आप किसीको पहचान सकते 
हैं ?” मैने जवाब दिया--मुमकिन है, एक-दो आद- 
मियोंकों में पहचान सक्‌ं; पर यह बात आगे बढ़े इसके पहले 
ही मुझे आवको यह बता देना चाहिए कि मेंने अपने दिलमें यह 
निशतय कर रखा है कि अपने ऊपर हुए हमलेके बारेमें में 
किसीके खिलाफ अदालतमें फरियाद नहीं करूँगा । हमला 
करनेवालोंका तो में कोई दोष भी नहीं देखता । उन्हें जो 
कूछ भी खबर मिली वह अपने नेताओंसे मिली । उसकी 
सचाईकी जांच करने वह थोड़े बंठ सकते हैं ? मरे 
बारेमें उन्होंने जो कुछ सुना वह सही हो तो वे भड़क उठें 
और आवेशमें आकर जो न करना चाहिए वह कर बढठें, इसके 
लिए में उन्हें दोष नहीं दें सकता । उत्तेजित जनसमह इसी 
रीतिसे न्याय करता आया हू । अगर इस विपयमें किसीका दोष 
हैं तो उस कमेटीका है जो इस मामलेमें बनाई गईं थी, और 
खुद आपका है और इसलिए नेटालकी सरकारका हैं । 
रायटरने चाहे जसे तार भेज हों, पर जब आप जानते थे कि 
में खुद यहा आ रहा हुं तब आपका और कमेंटीका फर्ज था 
कि जो अनुमान आपने किए उनके बारेमें पहले मुभसे पूछते 
और मेरा जवाब सुनतें, फिर जो आपको मुनासिब मालूम 
होता हैं बह करते । अब मुझपर जो हमला हुआ उसके लिए 
में आपपर या कमेटीपर मुकदमा चला सक॑, ऐसा तो ह ही 
नहीं और यह मुमकिन हो तो भी अदालतके द्वारा न्याय पानेकी 
इच्छः मे नहीं हे। नेटालक गोरोंके हककी रक्षाक लिए 
आपको जो कुछ करना ठीक जान पड़ा वह आपने किया । 


, भारतोयोंने क्या किया ?--२ प्र 


यह राजनैतिक विषय हुआ | मुर्के भी इसी मंदानमें आपसे 
लड़ना और आपको और दूसरे गोरोंको यह दिखाना हैँ कि 
भारतीय राष्ट्र ब्रिटिश साम्राज्यके एक बड़े भागके रूपमें, 
गोरोंको 8838 पहुंचाए बिना, केवल अपने सम्मान और 
अधिकारकी रक्षा करना चाहता हैं ।” 

मि० एस्कंब बोले-- आपने जो कुछ कहा वह मेने समझ 
लिया और वह मुझे पसंद भी आया । आपसे यह सुननेकी में 
आशा नही रखता था कि आप मुकदमा चलागा नहीं चाहते, 
और्‌ आप मुकदमा चलाना चाहते तो में जरा भी नाखुश 
न होता; पर जब आपने फरियाद न करनेका विचार प्रकट 
कर दिया हैँ तब मुझे यह कहनेमें हिंचक नहीं कि आपने उचित 
निशचय किया हैं। इतना ही नहीं, अपने इस संयमसे आप 
अपनी कौमको विशेष सेवा करेंगे। साथ ही मुझे यह्‌ भी कबूल 
करना चाहिए कि अपने इस नि३रचयसे आप नेटाल सरकारको 
विषम स्थितिसे बचा छेंगे। आप चाहें तो हम धर-पकड़ 
वरगरह करेंगे, पर आपको यह बतानेकी जरूरत नही हैँ कि 
यह सब करनेसे गोरोंका क्रोध फिर उमड़ेगा, अनेक प्रकारकी 
टीकाएं होंगी और ये बातें किसी भी सरकारको नही रुच सकती । 
पर अगर आपने अंतिम निश्चय कर लिया हो तो आप अपना 
विचार जतानेवाली एक चिट्ठी मुझको लिख दे। हमारी 
बातचीतका खुलासा भेजकर हो हम मि० चेंबरलेनक सामने 
अपनी सरकारका बचाव नहीं कर सकते । मुझे तो आपके 
पत्रके भावार्थका ही तार करना होगा । पर में यह नहीं कहता 
कि यह चिटूठी आप मुझे अभी लिखकर देदें । अपने मित्रोंक 
साथ आप मशविरा करले। मि० लॉटनकी भी सलाह हछंलें। 
इसके बाद भी अगर आप अपनी रायपर कायम रहें 0898 भ्के 
लिखें। पर इतना मुझे कह देना चाहिए कि अपनी चिट्ठीमें 
फरियाद न करने जिम्मेदारी आपको साफ तौरपर अपने 


प्‌ बक्षिण प्रफ्रीकाका सत्याप्रह 

ही ऊपर लेनी होगी । तभी में उसका उपयोग कर सकूंगा ।” मेंने 
कहा--““इस बारेमें मेंने किसीके साथ मशविरा नहीं किया 
है । आपने इस बातके लिए मुझे बुलाया है, यह भी में नहीं 
जानता था । और इस विषयम किसीस सलाह-मशविरा 
करनेकी इच्छा भी नहीं हें। जब मि० लॉटनके साथ चल 
देनेका निश्चय किया तभी अपने दिलमें ते कर लिया था कि 
मुझे कोई चोट पहुंचे तो इसके लिए दिलमें बुरा नहीं 
मानूंगा । अत: पीछे फरियाद करनेका तो सवाल ही नहीं 
हो सकता । मेरे लिए तो यह धामिक प्रइन है और जंसा 
कि आप कहते हैं, में यह मानता भी हूं कि अपने इस संयमसे 
में अपनी कॉमको सेवा करूँगा । यही नहीं, खुद मेरा भी 
इससे लाभ हो हैं । इसलिए में अपने ऊपर सारी जिम्मेदारी 
लेकर यहीं आपको पत्र लिख देना चाहता हूं ।” और मेने वहीं 
उनसे सादा कागज लेकर चिट्ठी लिख दी। 


है: . ६३: 5३ 
भारतीयोंने क्या किया १-३ 
विलायतसे संबंध 

पिछले प्रकरणोंमें पाठकोंने देखा होगा कि भारतीय 
समाजने अपनी स्थिति सुधारनेके लिए विशेष और सामान्य 
रूपसे कितना प्रयत्न किया और उससे अपनी प्रतिष्ठा बढ़ाई । 
दक्षिण अफ्रीकार्मं जैसे उसने अपने सभी अंगोरोंका विकास 
करनेके लिए यथाशक्ति प्रयत्न किया उसी तरह हि. 
स्तान और विलायतर्स जितनी मदद मिल सकती हो 


पानेकी कोशिश भी क्री । हिं्ुस्तानक बारेमें तो थोड़ा पहले ही 
लिख चुका हूं | विछायतर्स मदद पानेके लिए क्या-क्या किया 


छः 

गया, अब इसका उल्लेख आवश्यक है। कांग्रेसको ब्रिटिश कमेंटीके 
साथ तो संबंध जोड़ना ही चाहिए था। इसलिए हर हफ्ते 
हिंदके दादा (दादाभाई नवरोजी) और कमेंटीके अध्यक्ष सर 
विलियम बेडरबर्नकोी पूरे विवरणकी चिट्ठी लिखी जाती 
और जब-जब आवेदन-पत्रकी नकल वगेरह भेजनेकी जरूरत 
होती तब-तब डाक-खर्च वर्ग रह और कमेटीके साधारण खर्चेमें 
सहायताके रूपमें कम-से-कम १० पौंड भेज दिए जाते । 

यहीं दादाभाईका एक पवित्र संस्मरण लिख दूं। वह 
इस कमेंटीकें अध्यक्ष न थे, फिर भी हमें यही जान पड़ा कि 
रुपये उन्हींकी मात भेजना हमें शोभा देगा, वह भल ही 
उन्हें हमारी ओरसे अध्यक्षको दे दिया करें। पर पहली ही 
बार जो रकम हमने भेजी, दादाभाईने उसे लौटा दिया और 
लिखा कि रुपये भेजने आदि कमेटीसे संबंध रखनेवाले काम 
आपको सर विलियम बेडरबनेकी मार्फंत ही करने चाहिए । 
मेरी अपनी (दादाभाईकी) मदद तो रहेगी हीं। पर 
कमेटीकी प्रतिष्ठा सर विलियम वेडरबनंकी मार्फत काम 
लेनेमें ही बढ़ेगी । मेने यह भी देखा कि दादाभाई इतने 
बूढ़े होनेपर भी अपने पत्रव्यवहारमें बहुत ही नियमित थे। 
उन्हें कुछ लिखना न हो तो भी पत्रकी पाप चर तो लोटती डाकसे 
आ ही जाती और उसमें आश्वासनक दो शब्द तो होते ही । 
ऐसी चिट्ठियां भी खुद ही लिखते और इन पहुंचवाली 
चिट्ठियोंकी नकरहू भी अपनी टिश्‌ पेपर बुकर्म छाप लंते। 

एक पिछले प्रकरणमें में यह्‌ भी दिखा चुका हूं कि यद्यपि 
कांग्रेसका नाम आदि हमने रखा था, पर अपने मसलको एक पक्ष- 
का प्रश्न बना देनेकी बात हमने कभी सोची ही नही थी । इससे 
दादाभाईकी जानकारीमें दूसरे पक्षोंके साथ भी हमारा पत्र- 
व्यवहार चलता रहता | इसमें दो आदमी मुख्य थे : एक सर 
मंचेरजी भावनयरी और दूसरे सर विलियम विलसन हंटर | सर 


घद दक्षिण झ्फ्रोकाका सत्यात्रह 


मंचेरजी भावनगरी उन दिनों पार्लामेंटके सदस्य थे। इनको 
अच्छी मदद मिलती और वह सदा उपयोगी सूचनाएं भी दिया 
करते; पर दक्षिण अफ्रीकाक प्रश्नक महत्त्वकों भारतीयोंसे 
भी पहले समभने और कीमती मदद देनेवाले थे सर विलियम 
बविलसन हंटर । ये टाइम्स'के भारतीय विभागके सम्पादक 
थे । उनको जब हमारा पहला पत्र मिला तभीसे वह दक्षिण 
अफ्रीकाकी स्थितिका सच्चा रूप ब्रिटिश जनताक सामने रखने 
लगे और' जहां-जहां ठीक जान पड़ा वहां-वहां निजी पत्र भी 
लिखे । जब कोई जरूरी मसला पेश होता तब उनकी डाक 
लगभग हर हफ्ते आती । अपने पहले ही उत्तरमें उन्होंने 
लिखा--- आपने जो स्थिति जताई है उसे पढ़कर मुझे दुःख 
हुआ हैं । अपना काम आप विनयसे, शांतिसे और अत्युक्तिसे 
बचते हुए कर रहे हें । मेरी हमदर्दी इस मामलेमें पूरे तौरपर 
आपकी तरफ हैँ और आपको न्याय मिल इसके लिए जो 
कुछ मुझसे हो सके वह निजी और सावंजनिक रूपमें भी 
करना चाहता हूं। मुझे निश्चय हे कि इस मामलेमें हम एक 
इंच भी पीछे नहीं हट सकते। आपकी मांग ऐसी हैँ कि 
निष्पक्ष मनुष्य उसमें काटछांट करनेकी बात कह ही नहीं 
सकता । 'रूगभग यही शब्द 'टाइम्स'में इस विषयपर उन्होंने 
जो पहला लेख लिखा उसमें भी लिखे। यही स्थिति उन्होंने 
अंततक कायम रखी । लेडी हंटरने एक पत्रमें लिखा था 
कि जीवन आखिरी दिनोंमें भी वह भारतीय प्रदनपर एक 
लेखमाला लिखनेकी बात सोच रहे थे और उसका खाका 
तेयार कर लिया था। 

मनसूखलाल नाजरका नाम पिछले प्रकरणमें दें चुका 
३ । अपने प्रइनको अधिक अच्छी तरह सममानेके लिए 
। कौमकी तरफसे विलायत भेजे गए थे। उन्हें दोनों पक्षोंसे 
मिलकर काम करनेकी हिंदायत की गईं थी और विलायतमें 


योशर-यद्ध घशे 


रहनेके दिनोंम वह स्व० सर विलियम हंटर, सर मंचेरजी 
भावनगरी और  कांग्रेसकी ब्रिटिश कमेटीके साथ बराबर 
मिलते रहते थे। वसेही वे भारतीय सिविल स्विसके पेंशनर कर्म- 
चारियों, भारतीय सचिवर्क दफ्तर और उपनिवेश विभाग 
आदिसे भी सम्पर्क रखते थे। इस प्रकार एक भी दिशा, जहां 
हमारी पहुंच हो सकती थी, कोशिशर्स खाली नहीं रखी। 
इस सबका फल इतना तो पक्के तौरसे हुआ कि प्रवासी भार- 
तीयोंको स्थिति बड़ी सरकारक लिए एक 5332९ | प्रदन 
बन गई और उसका भला-बुरा असर दूसरे उपनिवेशोंपर भी 
पड़ा । यानी जहां-जहां हिंदुस्तानी बसते थे वहाँ-वहां हिंदु- 
स्‍्तानी और गोरे दोनों जाग्रत हो गए । 


े $ 6 $ 

जिन पाठकोंने पिछले प्रकरणोंकों ध्यानपूर्वक पढ़ा होगा 
उन्हें इसकी कल्पना हो गई होगी कि बोअर-युद्धके समय 
दक्षिण अफ्रीकाक भारतीयोंकी क्या स्थिति थी । तबतक हुए 
प्रयत्नोंकी चर्चा भी की जा चुकी है। 

१८९९ ई० में डाक्टर जेमिसनने, खानोंके मालिकोंके 
साथ हुए गृप्त परामशंक अनुसार, जोहान्सबर्गंपर घावा किया । 
दोनोंको आशा तो यह थी कि जोहान्सबगंपर कब्जा हो जानेंके 
बाद ही बोअर सरकारको उनके धावेकी खबर होगी; पर यह 
हिसाब छगानेमें डा० जेमिसन और उनके दोस्तोंने भारी भूल 
की । उनका दूसरा अंदाजा यह था कि उनकी गुप्त योजना 
प्रकट हो भी गई तो रोडेशियामें सिखाये हुए निशानबाजों- 
के सामने रण-शिक्षास कोरे बोअर किसान क्‍या कर 

सकेंगे; उन्होंने यह भी सोच रखा था कि जोहान्सबगंकी 
आबादीका बहुत बड़ा भाग तो हमारा स्वागत ही करेगा। 
पर इस भले डाक्टरका यह हिसाब भी गलत रहा। राष्ट्रपति 
क्रगरको सारी योजनाकी खबर वक्‍तसे मिल गई थी। उन्होंने 
अतिशय शांति और कुशलताक साथ गुप्त रीतिसे डाक्टर 
जेमिसनका सामना करनेकी तैयारी कर ली और साथ-साथ 
जो लोग साजिशमें उनके साथी थे उन्हें गिरफ्तार कर 
लेनेकी तेयारी भी कर रखी । अतः डाक्टर जेमिसन 
जोहान्सबगंके पास पहुंच पाएं इसके पहले ही बोअर सेनाने 
गोलियोंकी बौछारसे उनका स्वागत किया। इस सेनाके 
सामने डाक्टर जेमिसनका जत्था टिक नहीं सकता था। 
जोहान्सबगेमें कोई बगावत न कर सके, इसका भी पूरा प्रबंध 
कर लिया गया था । इससे वहां किसीने सिर उठानेका साहस 
गा किया । राष्ट्रपति क्रूगरकी सरगर्मीसे जोहान्सबर्गंके 
अवाक्‌ रह गये। इतनी बढ़िया तैयारी कर 
रखनेका अति सुंदर फल यह हुआ कि इस संकटका सामना 
करनेमें सरकारका कम-सें-कम पेसा खर्चे हुआ और जानका 
नुकसान भी कम-से-कम हुआ । 
डा० जेमिरान और उनके दोस्त सोनेकी खान्नोंके मालिक 
पकड़े गए। उनपर तुरंत मुकदमा चलाया गया। कितनोंको 
फांसीकी सजा हुईं । इनमें अधिकांश तो करोड़पति हो थे। 
बड़ी सरकार इसमें क्या कर सकती थी ? दिन-दहाड़ेका हमला 
था। राष्ट्रपति ऋगरका महत्व एकबारगी बढ़ गया। उप- 
निवेश-सचिव मि० चेंबरलेनने दीनवचन-युक्त तार भेजा 
और राष्ट्रपति क्रगरके दयाभावको जगाकर उन बड़े आदमियोंके 
लिए दयाकी भीख मांगी । राष्ट्रपति क्रगर अपना दाव' अच्छी 
तरह खेलना जानते थे। दक्षिण अफ्रीका्में कोई शक्ति 
उनको राजशक्ति छीन सकती है, इसका डर उन्हें था ही नहीं। 

डाक्टर जेमिसन और उनके मित्रोंकी साजिश उनकी गणनाके 
अनुसार तो सुयोजित वस्तु थी, पर राष्ट्रपति ऋरगरके हिसाबसे 
वह बालबुद्धिका काये थी | इसलिए उन्होंने मि० चेंबरलेनको 
बविनती स्वीकार कर ली और किसीको भो फांसीकी सजा नहीं 
हा । इतना ही नहीं, सभी अपराधियोंको क्षमा देकर छोड़ 
या! 

पर उछला हुआ अन्न कबतक पेटमें रह सकता हैं ? 
राष्ट्रपति ऋ्रगर भी जानते थे कि डा० जेमिसनका हमला तो 
गंभीर रोगका छोटासा चिन्ह-मात्र था। जोहान्सबगगंक 
करोड़पति अपनी बेइज्जतीको किसी तरह भी धो डालनेका 
प्रयत्न न करें, यह हो नहीं सकता था। फिर जिन सुधारोंके 
लिए डा० जेमिसनकक हमलकी योजना की गई थी उनमेंसे तो 
एक भी नहीं हो पाया था। इसलिए करोडपति मुंह बंद 
किये बंठे रहें यह मुमकिन नही था। उनको मांगोंके साथ दक्षिण 
अफ्रीकामें ब्रिटिश साम्राज्यके प्रधान प्रतिनिधि ( हाई 
कमिइनर) लाड्ड मिल्तरकी पूरी हमदर्दी थी। वंसे ही मि० 
चेंबरलेनने भी ट्रांसवालके विद्रोहियोंके प्रति राष्ट्रपति 
क्रंगअरकी महती उदारताकी सराहना करनेके साथ ही सुधार 
करनेकी आवश्यकताकी ओर भी उनका ध्यान खींचा था । 
सभी मानते थे कि बिना तलवार उठाये यह झगड़ा मिटनेवाला 
नहीं है । खानोंके मालिकोंकी मांगें ऐसी थीं कि उनका अन्तिम 
परिणाम ट्रांसवालमें बोअरोंकी प्रधानताका नष्ट हो जाना 
ही हो सकता था । दोनों पक्ष समझते थे कि आखिरी नतीजा 
लड़ाई ही है। इसलिए दोनों उसकी तेयारी कर रहे थे । इस 
समयका शब्द-युद्ध देखने लायक था। राष्ट्रपति ऋगर बाहरसे 
अधिक हथियार मंगाते तो ब्रिटिश एजंट उन्हें चेतावनी 
देता कि आत्मरक्षाके लिए अंग्रेज सरकारको भी दक्षिण 
अफ्रीकार्में थोड़ी सेना लानी होगी । जब ब्रिटिश सेना दक्षिण 

अफ्रीकार्में दाखिल होती तो राष्ट्रपति क्रगरकी ओरसे ताना 
मारा जाता और ज्यादा तेयारी की जाती। यों एक पक्ष 
दूसरेपर दोष लगाता और दोनों युद्धकी ,तेयारी करते हे । 
राष्ट्रपति कृगर जब पूरी तेयारी कर चुके तब उन्होंने 
देखा कि अब बंठे रहना तो अपनी गरदन खुद दुश्मन हाथमें 
दें देना हैँ । ब्रिटिश साम्राज्यके पास धन-जनका अक्षय्य भंडार 
है । वह लंबे अरसेतक धीरे-धीरे तेयारी करते और राष्ट्रपति 
ऋ्रगरको समभाते-बुकाते न्‍्यायकी विनती करते हुए वक्‍त गुजार 
सकता है और यों का दिखा सकता है कि जब राष्ट्रपति 
ऋगर खान मालिकोंको न्याय दे ही नही रहे हे तब हमें निरुपाय 
होकर युद्ध करना पड़ रहा है । यों कहकर वह ऐसी जबर्दस्त 
तेयारीक साथ युद्ध करेगा कि बोअर उसके सामने टिक ही 
नहीं सकेंगे और उन्हें दीन बनकर उसकी मांगें मंजूर करनी 
पड़ेंगी। जिस जातिक १८ से लगाकर साठ सालतकक सारे पुरुष 
कुशल योद्धा हों, जिसकी स्त्रियां भी चाहें तो तलवारके हाथ 
दिखा सकती हों, जिस जातिमें स्वतंत्रता धामिक सिद्धांत माना 
जाता हो, वह जाति चत्रवर्ती राजाके बलके सामने भी देन्य 
ग्रहण नहीं करेगी ! बोअर जनता ऐसी ही वीर थी । 
* आरेज फ्री स्टेटके साथ राष्ट्रपति क्ररने पहले ही 
मंत्रणा कर ली थी । इन दोनों बोअर राज्योंकी एक ही पद्धति 
थी। राष्ट्रपति कऋरगरका यह इरादा बिल्कुल ही नहीं था कि 
ब्रिटिश मांगको पूरा-पूरा या इस हृदतक मंजूर कर लें 
खानोंके मालिकोंको संतोष हो जाय । अतः दोनों राज्योंने 
सोचा कि जब युद्ध होना ही है तब अब इसमें जितनी देर की 
जायगी उतना ही वक्‍त ब्रिटिश सल्तनतको अपनी तेयारी बढ़ानेके 
लिए मिलेगा। फलत: राष्ट्रपति क्ररने अपना अंतिम विचार 
और आखिरी मांग लाड मिल्नरको लिख भेजी। इसके 
साथ ही द्वरांसवाल और आरेंज फ्री स्टेटकी सरहदोंपर फौज 

भी जमादी । इसका नतीजा दूसरा कुछ हो ही नहीं सकता था । 
ब्रिटिश साम्राज्य जैसा चक्रवर्ती राज्य धमकीक सामने कब 
भुक सकता हैँ ? “अल्टिमेटम की अवधि पूरी हुई और बोअर 
सेना विद्युद्वेग्स आगे बढ़ी। उसने लेडी स्मिथ, किबरली 
और मेफेकिगका घेरा डाल दिया । इस प्रकार १८९९ में यह 
महायुद्ध आरंभ हा । पाठक जानते ही हैं कि इस डे 

कारणोंमें यानी ब्रिटिश मांगोंमें बोअर राज्योंमें भारतीयों 
परिस्थिति, और उनके साथ होनेवाला व्यवहार भी शामिल था । 

इस अवसरपर दक्षिण अफ्रीका्क भारतीयोंका कतंव्य' 
क्या है, यह महत्वपूर्ण प्रश्न उनके सामने उपस्थित हुआ ॥ 
बोअर लोगोंमेंसे तो सारा पुरुषबर्ग लड़ाइंपर चला गया। 
बकीलोंने वकालत छोड़ी, किसानोंनें अपने खेत छोड़े, व्यापा- 
रियोंने अपनी कोठियों-दुकानोंपर ताले डाल दिए, नौकरी 
करनेवालोंने नौकरी छोड़ी । अग्रेजोंकी तरफसे बोअरोंके बराबर 
तो नहीं, फिर भी कप कॉलोनी, नेटाल और रोडेशियामें असेनिक 
वर्गक बहुसंख्यक छोग स्वयंसेवक बने । बहुतसे बड़े अंग्रेज 
वकीलों और व्यापारियोंने उनमें नाम लिखाया। जिस 
अदालतमें में वकालत करता था उसमें भी अब बहुत ही थोड़े 
वकील दिखाई दिये । बड़े वकीलोंमेंसे तो अधिकांश लड़ाइंक 
काममें लग गये थे। हिन्दुस्तानियों पर जो तुहमतें लगाई जाती 
हें उनमेंसे एक यह है, ये लोग दक्षिण अफ्रोकार्में केवल पंसा 
कमाने और जोड़नेक लिए आते हैं । हम (अग्रेजों) पर वे निरे 
भार रूप हें और जेसे कीड़ा काठके भीतर बसकर उसको 
क्रेदकर खोखला कर देता हे बसे ही ये छोग हमारा कलेजा 
क्रेदकर खा जानेके लिए ही आये हें। इस देशपर्‌ हमला 
हो, हमारा घरबार लूट जानेका वक्‍त आजाय तो ये हमारे 
कुछ भी काम आनेवाल नहीं । हमें लुटेरोंसे अपना ही बचाव 
नहीं करना होगा, इन लोगोंकी रक्षा भी करनी होगी ।” 


ह्ड वक्षिण अ्रफ्रीकाका सत्यात्रह 


इस आरोपपर भी हम सभी भारतीयोंने विचार किया। 
हम सबको जान पड़ा कि यह आरोप मिथ्या, निराधार हैं। इसे 
सिद्ध करनेका यह बहुत बढ़िया मौका हें। पर दूसरी ओरसे 
लीचे लिखी बातें भी सोचनी पड़ी : 

“हमें तो अंग्रेज और बोअर दोनों एकसा सताते हैं। 
ट्रांसवालमें दुख हो और नेटाल, कप कॉलोनीमें न हो, सो 
बात नहीं हैं। कोई अंतर हँ तो केवल मात्राका | फिर 
हमारी स्थिति तो गुलाम कौमकी-सी कही जाती है । हम 
जानते हैं कि बोअर जंसी मृदठीभर आदमियोंकी कोम अपने 
अस्तित्वक लिए लड़ रही है । इस दशामें भी हम उसका 
विनाश होनेमें सहायक व्मों हों ? अंत व्यवहारकी दृष्टिसे 
देखें तो कोई यह कहनेका साहस नहीं कर सकता, कि बोअर 
इस लड़ाईमें हार जाएंगे । वह जीत गए तो हमसे बदला 
चुकानेमं कब चूकनेवाल हैं ?” 

इस दलीलको पेश करनेवाला हममेंसे एक सबल पक्ष 
था । में खुद भी इस दलीलको समभता और उसको 
मुनासिब वजन भी देता था। फिर भी वह मुझे ठीक नहीं 
लगी और उसके भीतर भरे हुए अथ्थंका उत्तर मेंने अपने 
आपको और कौमको इस प्रकार दिया : 

“दक्षिण अफ्रोकारमें हमारी हस्ती महज ब्रिटिश प्रजाकी 
हसियतस ही हँ। हरएक अर्जीममें हमने ब्रिटिश प्रजाकी 
हेसियतसे ही हंक मांगे हे । ब्रिटिश प्रजा होनेमें हमने गौरव 
माना है, मा अपने ऊपर शासन करनेवालों और दुनियासे 
यह मनवाया हूँ कि उसमें हमारा गौरव है । राज्याधिकारियोंने 
भी हमारे हकोंकी रक्षा केवल इसीलिए को हूँ कि हम ब्रिटिश 
प्रजाजन हैं और जो थोड़ें-बहुत हक बचाए जा सके हें वह भी 
हमारे ब्रिटिश प्रजा होनेस हो । जब अंग्रेजोंका और हमारा 
भो घरबार लुट जानेका खतरा हो तब महज दक्शककी 


बोपर-पुद ध्द्‌ 


तरह दूरसे तमाशा देखते रहें तो यह हमारे मनुष्यत्वको शोभा 
नहीं देगा। यही तहीं, यह अपने कष्टको और बढ़ा लेना भी 
होगा । जिस आरोपको हम भिथ्या मानते हें उसको भूठा 
साबित कर देनेका हमें अनायास अवसर मिला हूँ। इस 
अवसरको खो देना अपने हाथों ही उस इल्जामकी सचाईका 
सबूत पेंश कर देना होगा। फिर हमारें ऊपर अधिक 
दुःख आए और अंग्रेज और ज्यादा ताना मारें तो यह जचरज- 
को बात नहोगी । यह तो हमारा ही अपराध माना जायगा । 
अंग्रेजोंक सारे आरोप आधार-रहित है, उतमें दलोलके 
लायक भी दम नही हैँ, यह कहना अपने आपको ढगने जेसा 
हैं । यह सही हूँ कि ब्रिटिश साम्राज्यमें हमारी हँसियत 
गुलाम की-सी है, पर अबतक हमारा व्यवहार यही रहा है कि 
साम्राज्यमें रहते हुए गुलामीसे छूटनेकी कोशिश करते रहें। 
हिंदुस्तानके सभी नेता इसी नीतिका अनुसरण कर रहे हें। 
हम भी यही करते रहे हें। अगर हम चाहते हों कि ब्रिटिश 
साम्राज्यक अंग बने रहकर ही अपनी स्वाधीनता प्राप्त करें 
और उन्नति करें तो इस वक्‍त लड़ाईमें तन-मन-धनसे अंग्रेजों 
की मदद करके वसा करनेका यह सुनहला मौका हैँ। बोअरोंका 
पक्ष न्‍्यायका पक्ष हैँ, यह बात अधिकांशर्में स्वीकार की जा 
सकती हूं; पर किसी राज्यतंत्रक अंदर रहकर प्रजावर्गंका 
प्रत्येक जन हर मामलेमें अपनी निजकी 'रायपर अमल नहीं 
कर सकता । राज्याधिकारी जितने काम करें सब ठीक ही 
हों, यह नही होता । फिर भी प्रजावर्ग जबतक शासन-विशेषको 
स्वीकार करता हूँ तबतक उसके कार्योंके अनुकूल होना और 
उनमें सहायता करना उसका स्पष्ट धर्म हे । 

“फिर प्रजाका कोई वर्ग धामिक दृष्टिसे राज्यके किसो 
कार्यकों अनीतिमय्‌ मानता हो तो उसका फर्ज हें कि उस 
कार्यमें विध्न डालने या सहायता करनेके पहले राज्यको उस 


3 वर्क्षिण ग्रफीकाका सत्याग्रह 


अनीतिसे बचानेकी कोशिश पूरे तौरस और जानकी जोखिम 
उठाकर भी करें। हमने ऐसा कुछ नहीं किया। ऐसा धर्म 
हमारे सामने उपस्थित भी नहीं हैँ और न हममेंसे किसीने 
यह कहा या माना है कि ऐसे सावंजनिक और व्यापक कारणसे 
हम इस लड़ाईमें शामिल होना ५४५ ड्ीं चाहते । अतः प्रजारूपमें 
हमारा सामान्य धर्म तो यही है लडाईक गुण-दोषका 
विचार न कर जब वह हो ही रही हू तो उसमें यथाशक्ति सहायता 
करें। अंतर्में यह कहना या मानना कि बोअर राज्योंकी 
जीत होनेपर--वे न जीतेंगे यह माननेके लिए कोई भी 
कारण नहों हे--हम चूल्हेसे निकलकर भाड़में गिरेंगे ओर 
पीछे वे मनमाना बेर चुकाएंगे, वीर बोअर-जाति और खुद 
अपने साथ भी अन्याय करना हैँ । यह बात तो महज हमारो 
नामर्दीकी निशानी गिनी जायगी। ऐसा सोचना तक अपनी 
वफादारीको बद्दा लगाना होगा । कोई अंग्रेज क्या क्षणभरके 
लिए भी यह सोच सकता' है कि अंग्रेज हार गए तो मेरी अपनी 
क्या दशा होगी ? लड़ाईके मंदानमें उतरनवाला कोई भी 
आदमी अपनी मनुष्यता गंवाए बिना ऐसी दलील कर ही नहीं 
सकता ।” 

यह दलील मेंने १८९९ में सामने रखी थी और आज 
भी उसमें कही रदृदोबदलककी गुजाइश नही दिखाई देती। 
अर्थात्‌ ब्रिटिश राज्यतंत्रक प्रति जो मोह उस वक्‍त मेरे मनमें 
था, उस राज्यतंत्रक अधीन रहकर अपनी आजादी हासिल 
कर लनेकी जो आशा उस समय मेने बांधी थी वह मोह और 
वह आशा आज भी मेरे मनर्म बनी हो तो मैं अक्षरशः 
यही दलीकू दक्षिण अफ्रोकार्मे और वेसी परिस्थिति- 
में यहां भी पेश करूगा। इस दलीलका खंडन करने- 
वाली बहुतेरी दलील मेंने दक्षिण अफ्रीकार्में सुनीं और उसके 
बाद विलायतमें भी सुनीं। फिर भी अपने विचार बदलतेका 


बोधर-बुद्ध शै७ 


कोई भी कारण में नहीं देख सका । में जानता हूं कि मेरे 
आजके विचारोंका प्रस्तुत विषयक साथ कुछ भी संबंध 
नही; पर ऊपरका भेद जता देनेके लिए दो सबल कारण 
हैं। एक तो यह कि यह पुस्कक उतावलीसे हाथमें 
लनेवाला इसे घोरजक॑ साथ और ध्यानपूर्वक पढ़ेगा, यह 
आशा रखनेका .मुझे कोई हक नहीं। ऐसे पाठकको मेरी 
आजकलकी सरगर्मीके साथ उपर्यक्त विचारोंका मेल 
बेठाना कठिन होगा । दूसरा कारण यह हे कि इस विचार- 
श्रेणीके अन्दर भी सत्यका ही आग्रह है। ज॑सा अन्तरमें है 
वसा ही दिखाना और तदनुसार आचरण करना धर्माचरणकी 
आदिरी नहीं, पहली सीढ़ी हूँ | धर्मकी इमारत इस नीवके 
बिना खड़ी करना असंभव हैं । 

अब हम पिछले इतिहासकी ओर लौटें । 

मेरी दलोल बहुतोंकों पसंद आई । में पाठकोंसे यह 
मनवाना नहीं चाहता कि यह दलील अकंले मेरी ही थी। 
फिर यह दलील पेश की जानेके पहले भी लड़ाईमें साथ देनेका 
विचार रखनेवाले बहुतेरे हिंदुस्तानी थे ही; पर अब व्याव- 
हारिक प्रइन यह उपस्थित हुआ कि युद्धक इस नक्‍कारखानेमें 
हिंदुस्तानी तूतीकी आवाज कौन सुनेगा ? उसकी क्‍या 
गिनती होगी ? हथियार तो हममेंसे किसीने कभी हाथमें 
लिया ही नही था। युद्धके बिना हथियारत्राक काम करनेके 
लिए भी तालीम तो मिलनी ही चाहिए । यहां तो एक तालपर 
कच करना भी हममेंसे किसीको नहीं आता था। सेनाके साथ 
लंबी मंजिलें करना, अपना सामान खुद लादकर चलना, यह भी 
हमसे कंसे होगा ? फिर गा सबको कुली ही सममेंगे । 
अपमान भी करेंगे, तिर दृष्टिसे देखेंगे। यह सब 
केसे सहन होगा ? हमने फौजमें भरती होनेकी मांग को 
तो इस मांगको मंजूर कंसे करायेंगे ? अन्तर्में हम सब इस 

ह 

निश्चयपर पहुंचे कि इस मांगको मंजूर करानेके लिए जोरदार 
कोशिश करें। काम कामको सिखाता हेँ। इच्छा होगी तो 
शक्ति ईश्वर देगा ही। सौंपा हुआ काम कंसे होगा, इसकी 
चिता छोड़ दें | युद्ध-कायंकी जितनी शिक्षा मिल सके उतनी 
ले लें और एक बार सेवा-घर्मं स्वीकार करनका निश्चय कर 
लें तो फिर मान-अपमान के विचारको दूर रखें। अपमान हो 
तो उसे सहकर भी सेवा करते रहें । 

अपनी मांगको मंजर करानेमें हमें बेहद कठिनाइयोंका 
सामना करना पड़ा । उनका इतिहास रोचक है, पर उसे देनेका 
यह स्थान नहीं । इसलिए इतना ही कह देना काफी होगा 
कि हममेंसे मुख्य जनोंनें घायलों और रोगियोंकी सेवा- 
शश्रषा करनेकी शिक्षा प्राप्त की, अपनी शारीरिक स्थितिक 
विबथर्मे डाक्टरका सार्टिफिकेट हासिल किया और लड़ाईपर 
जानेकी मांग सरकारके पास भेज दी । इस पत्र और भांगको 
मंजर करनेके लिए उसमें जो आग्रह दिखाया गया था उसका 
बहुत अच्छा असर हुआ । पत्रके उत्तरमें सरकारनें हमारा 
उपकार माना, पर उस वक्‍त हमारी मांग मंजर करनेस इन्कार 
किया । इस बीच बोअरोंका बल बढ़ता गया। उनका बढ़ाव 
जबदंस्त बाढ़की तरह हुआ और नेटालकी राजधानीतक 
पहुंच जानेका खतरा दिखाई देने लगा। हजारों जख्मी हुए 
हमारी कोशिश तो जारी ही थी। अंतर्मं ऐम्ब्यलेस कोर 
(घायलोंको उठाने और उनकी सेवा करनेवाले दस्तें) के 
रूपमें हमें स्वीकार कर लिया गया । हम तो लिख ही चुके थे कि 
अस्पतालों में पाखाने साफ करने या भाड़ लगानेका काम भी 
हमें मंजर होगा। अत: ऐम्ब्यूलंस कोर बतानेका सरकारका 
विचार हमें स्वागत करने योग्य जान पड़े, इसमें कोई 
अचरजकी बात नहीं। हमारा प्रस्ताव स्वतंत्र और गिरमिट-मुक्त 
भारतीयोंक विषयमें ही था, पर हमने सछाह दी थी कि 

ग्रिरमिटियोंको भो इसमें शामिल कर हछेना वांछनीय हैं । 
इस' वक्‍त तो सरकारको जितने भी आदमी मिल सके उतने 
दरकार थे। इससे सब कोठियोंमें भी निमंत्रण भेजे गये । 
फलत: लगभग ११०० भारतीयोंका शानदार विद्ञाल दस्ता 
डबेतरसे रवाना हुआ। उसके प्रस्थानक समय श्री एस्कंबने, 
जिनके नामसे पाठक परिचित ही हें और जो नेटालक गोरे स्वयं- 
सेवकोंक महानायक थे, हमें धन्यवाद और आशीर्वाद दिया। 

अंग्रेजी अलबारोंको यह सब चमत्कार-सा लगा। हिंदु- 
स्तानी युद्धमं कुछ भी मदद देंगे इसकी उन्हें आशा ही नही थी । 
एक अंग्रेजने अपने एक प्रमुख पत्रमें एक स्तुतिकाव्य लिखा, 
जिसके टेककी पक्तिका अर्थ यह है, 'अन्तत: हम सभी एक ही 
साम्राज्यक बच्चे हें ।' 

इस दस्तेमें ३२०० से ४०० तक गिरमिट-म्‌ृक्‍्त हिंदुस्तानी 
थे जो स्वतंत्र भारतीयोंकी कोशिशसे इकट्ठा हुए थे । इनमेंसे 
३७ मुश्रिया माने जाते थे। इन्हीं लोगोक हस्ताक्षरसे 
सरकारक पास प्रस्ताव भेजा गया था और दूसरोंको इकट्ठा 
करनेवा् भी यही थे। नेताओंमें बेरिस्टर, क्लर्क, मुनीम आदि 
थे। बाकीक लोगोंमें कारीगर, राज, बढ़ईं ओर मामूली मजदूर 
वरगरह थे। इनमें हिंदू, मुसलमान, मद्रासी, उत्तर भारत 
वाल इस प्रकार सभी वर्गोंक लोग थे। व्यापारी वर्ममेंसे, 
कह सकते हें कि एक भी आदमी नहीं था; पर व्यापारियों- 
ने अपना हिस्सा पंसेके रूपमें दिया और काफी दिया। 

इतने बड़े दस्तेक़ो जो फोजी भत्ता मिलता हैँ उसके अति- 
रिक्त दूसरी जरूरतें भी होती हैँ और बे पूरी हो जायं तो इस 
कठित जीवनमें कुछ राहत मिल जाती हैं। ऐसी राहत देने- 
वाली चीजें जुटानेका भार व्यापारी वर्गने अपने सिर लिया । 
इसके साथ-साथ जिन घायलोंकी हमें सेवा करनी 
पड़ती थी उनके लिए भी मिठाई, बीडी-सिगरेंट आदि देनेमें 

उन्होंने अच्छी मदद की । हमारा पड़ाव जब किसी नगरक 
पास होता तो वहांक व्यापारी ऐसी मदद देनेमें पूरा हिस्‍सा 
खते थे । 

जो गिरमिटिए हमारे दस्तेमें शामिल हुए थे उनके लिए 
उनकी अपनी कोठियोंते अंग्रेज नायक भेजे गए थे; पर काम 
तो सबका एक ही था। सबको साथ ही रहना भी होता था। 
ये गिरमिटिए हमें देखकर बहुत खुश हुए और एक पूरे दस्तेकी 
व्यवस्था सहज ही हमारे हाथर्म आ गईं। इससे यह सारा 
दस्ता हिंदुस्तानी दस्ता ही कहा गया और उसके कामका यश 
भो भारतीय जनताको ही मिला । सव पूछिये तो गिरमिटियोंके 
इसमें शामिल होनेका यश भारतीय जनता नहीं ले सकती थी, 
उसके अधिकारी तो कोठीवाले ही थे। पर इतना सही हैं 
कि दस्ते संगठित हो जानेके बाद उसको सुव्यवस्थाका यश 
स्वतंत्र भारतीय अर्थात्‌ भारतीय जनता ही ले सकती थी 
और इसका स्वीकार जनरल बूलछरने अपने खरीतोंमें किया 
हे । 

हमें घायलों और पीड़ितोंकी सेवा-शुश्रूषाकी शिक्षा देने- 
वाले डाक्टर बूथ भी मेडिकल सुर्परिटेडेंटके रूपमें हमारे दस्तेके 
साथ थे। ये भर पादरी थे और भारतीय इंसाइयोंमें काम 
करते हुए भी सबके साथ मिलते-जुछते थे। ऊपर जिन ३७ 
आदमियोंकी भेने नेताओंमें गिनाया हे उनमेंसे अधिकाश इस 
भले पादरीक शिष्य थे । 

जसे (हिदुस्तानियोंका दस्ता बना था वैसे ही यरोपियनोंका 
भी बनाया गया था। दोनोको एक ही जगह काम भी करना 
होता था। 

हमारा प्रस्ताव बिना शर्तके था। पर स्वीकार-पत्रमें यह 
जता दिया गया था कि हमें तोप या बंदूककी मारकी हदमें 
जाकर काम नहीं करना होगा । इसके मानी यह होते थे कि 

रणक्षेत्रमं जो सिपाही घायल हों उन्हें सेनाके साथ रहनेवाल़ा 
स्थायी सेवाइल (ऐम्ब्यूलंस कोर) उठाकर फौजक पीछे, तोप- 
बंदुककी मारके बाहर पहुंचा दं। गोरोंका और हमारा 
तात्कालिक सेवादल संगठित करनेका कारण यह था कि लेडी 
स्मिथमें घिरे हुए जनरल व्हाइटको छुड़ानेके लिए जनरल बूलर 
महाप्रयास करनेवाले थे और इसमें इतने आदमियोंक घायल 
होनका डर था कि स्थायी सेवादल उन्हें सम्हाल नहीं सकता था | 
लड़ाई ऐसे प्रदेशमें हो रही थी जहा रणक्षेत्र और केन्द्रके बीच 
पक्की सड़क भी नहीं थी। इस कारण घोड़ा-गाड़ी आदि सवा- 
रियोंसे घायलोंकों ले जाना भी मुमकिन नहीं था । केन्द्रीय 
शिविर सदा किसी-न-किसी रेलवे स्टेशनक पास रखा जाता 
था और बह मंदानसे सात-आठसे लगाकर पच्चोस मीलतकक्क 
फासले पर होता था। ' 

हमें काम तुरत मिल गया और वह जितना हमने सोचा 
था उससे ज्यादा कड़ा आ। घायलोंको उठाकर ७-८ मील 
ले जाना तो मामूली बात थी; पर अकसर बुरी तरह घायल 
सेनिकों और अफसरोंको उठाकर हमें पच्चीस-पच्चीस मील' 
ले जाना पड़ता था । रास्तेमें उन्हें दवा भी देनी पड़ती थी । 
कच सवेरे ८ बजे शुरू होता और शामके पांच बजे छावनीके 
अस्पतालपर पहुच जाना पड़ता । यह बहुत कठिन काम समझा 
जाता । घायलको उठाकर एक ही दिनमें २५ मील ले जानेका 
मौका तो एक ही बार आया । फिर शुरूमें अंग्रेजोंकी हार-पर-हार 
हो गई और जस्मियोंकी तादाद बहुत बढ़ गई। इससे हमें मारक 
अंदर ले जानेका विचार भी अधिकारियोंको ताकपर रख दना 
पड़ा । पर मुझे यह बता देता होगा कि जब ऐसा माौका आया 
तब हमसे यह कह दिया गया कि आपके साथ की हुईं झतेके 
अनुसार आप लोग ऐसी जगह नहीं भेज जा सकते जहां आपको 
तोपका गोला या बंदुककी गोली रूगनेका खतरा हो । इसलिए 

अगर आप इस खतरेमें न पड़ना चाहते हों तो आपको इसके 
लिए मजबूर करनेका जनरल बूलरका जरा भी इरादा नहीं | 
पर आप यह जोशिम उठा छेगे तो सरकार आपका अहसान 
मानेगी । हम तो जोखिम लेना चाहते ही थे । खतरेसे बाहर 
रहना हमें कभी पसंद नहीं आया था। अत. हम सबने इस 
अवसरका स्वागत किया; पर किसीको न गोली लगी और न 
कोई और तरहकी चोट पहुंची । 

इस दस्तेक रोचक अनुभव तो कितने ही हे, पर उन सबको 
देनेके छिए यहां स्थान नही । फिर भी इतना बता देना चाहिए 
कि हमारे दस्तेको, जिसमें अनघड़, शिक्षा-संस्कार-रहिंत 
गिरमिटिए भी शामिल थे, य्रोपियनोंक स्थायी सेवादर 
और काली फौजक गोरे सिपाहियोंस अकसर मिलने-जुलने और 
साथ काम करनेक मौके आते, पर हममेंसे किसीको यह नही जान 
पड़ा कि गोरे हमारे साथ अ्जिष्ट व्यवहार करते हें या हमें तुच्छ 
समभते है। गोरोक तात्कालिक दस्तेंमे तो दक्षिण अफ्रीकामें 
बसे हुए गोरे ही भरती हुए थे। छडाईक पहले वे हिंदुस्तानी 
विरोधो आन्दोलन करनंवालोंम से थे, पर इस संकट-कालमे 
हिंदुस्तानी अपने निजके दुख भूलकर हमारी मददक लिए 
आगे आये हे, इस ज्ञान और इस दृश्यने उनके दिलको भी क्षण 
भरके लिए पिघलका दिया था। जनरल बूलरके खरीतेमें 
हमारे कामकी तारीफ की गई थी, यह लिख चुका हूं । ३७ 
मुल्ियोको लडाईमे अच्छा काम करनेके लिए तमगे भी दिए 
गये । 

लेंडी स्मिथके छुटकारेके लिए जनरल बूलरने जो यह हमला 
किया था उसके पूरा होनेके दो महीनेके अंदर ही हमारे और 
गोरोंक दस्तोंको भी घर जानेकी इजाजत दे दी गई। लड़ाई 
तो इसके बाद बहुत दिनोंतक चलती रही । हम तो फिर 
शामिल होनेके लिए सदा ही तैयार थे और विघटनके आदेशक 

साथ यह कह दिया गया था कि फिर ऐसी जबदंस्त जंगी कारे- 
॥(+ पड़ी तो सरकार आपकी सेवाका उपयोग अवश्य 
करेंगी । 
दक्षिण अफ्रीकार्क भारतीयों द्वारा युद्धमें अपित यह सहा- 
यता नगण्य गिनी जायगी। उनके काममें जानका खतरा तो कह 
सकते हें कि बिलकुल ही नहीं था। फिर भी शुद्ध इच्छाका 
असर तो हुए बिना रहता ही नही । फिर इस इच्छाका अनु - 
भव ऐसे वक्‍त हो जब कोई उसकी आशा न रखता हो तब त 
उसकी कीमत दूनी आँकी जाती हैँ। जबतक लड़ाई चलती 
रही, भारतीयोंके विषयमें ऐसी सुदर भावना बनी रही। 
इस प्रकरणको समाप्त करनेके पहले मु्के एक जानने 
योग्य वृत्तांत सुना देना चाहिए। छंडी स्मिथमें घिरे हुए 
लोगोंमें अंग्रेजोंक साथ-साथ वहां बसनेवाले दे 
हिंदुस्तानी भी थे। उनमें कुछ व्यापारी और शेष ट्या 
थे, जो रेलवे कमंचारी ओर गोरे गृहस्थोंक यहां विदमतगारी 
करते थे। उनमें एक प्रभुसिह नामका गिरमिटिया था। 
घिरे हुए आदमियोंको अफसर कुछ काम तो सोंपता ही हे । 
एक बड़ा ही जोलिमवाला और उतना ही मूल्यवान्‌ काम 
कूुलियोंमें गिने जानेवाले प्रभुसिहक जिम्मे किया गया था। 
लेडी स्मिथक पासकी पहाड़ीपर बोअर लोगोंकी एक 'पोम- 
पोम! तोप थी । इसके गोलोंसे बहुत-से मकान धराशायी 
हुए और बहुत-से लोगोंने जानसे भी हाथ धोया । तोपसे गोलछेके 
दगने ओर दूरक निशानेतक पहुं चनेमें एक-दो मिनट तो लग ही 
जाते हैं। इतनी देरकी चेतावनी भी घिरे हुए लोगोंको मिल 
जाय तो वे किसोी-न-किसी आड़में छिप जाते और अपनी जान 
बचा लेते । महा एक पेड़क नीचे बंठनेकी डूयूटी दी* 
गई थी । जबसे तोप दगने लगीं और जबतक दगती रही तबतक 
उसे वहां बेठे और तोपवाली पहाड़ीकी ओर आंख लगायें 

रहना पड़ता । ज्योंहो उसे आग भड़कतो दिखाई दें, तुरंत 
घंटा बज! देना होता। उसे सुनकर जेसे बिललीको देखकर 
चूहें अपने बिलम घुस जाते हैं वेसे ही जानलेवा गोौलेक 
आनेकी सूचनाका घंटा बजते ही नगरवासी अपनी-अपनी 
छिपनेकी जगहमें छिप जाते और अपनी जान बचा लेते । 

प्रभुसिहकी इस अमूल्य सेवाकी सराहना करते हुए लंडी 
स्मिथ्के फौजी अफसरने लिखा है कि प्रभुसिहने ऐसी निष्ठासे 
काम किया कि एक बार भी वह घंटा बजानेस नहीं चूका । 
यह बतानेकी जरूरत शायद ही हो कि प्रभुसिहको खुद तो 
सदा खतरेमें ही रहना पड़ता था । यह बात नेठालमें तो मशहूर 
हुई ही, ला कर्जन (दिदुस्तानक तत्कालीन वाइसराय) के 
कानतक भो पहुंची । उन्होने प्रभुसिहकों भेंट करनेके लिए 
एक काश्मीरी जामा भेजा और नेटालकी सरकारको लिखा 
कि प्रभुसिहको यह उपहार समारोह-पूर्वक प्रदान किया जाय 

जिस कारगुजारीक लिए उसे यह दिया जा रहा हैँ उसका 
जितना ढिंढोरा पीटा जा सकता हो पीटा जाय । यह काम 
डबेतक मे+रको सौंपा गया और डर्बनके टाउनहालमे 
सावंजनिक सभा करके प्रभूसिहको उक्त उपहार अंवित 
किया गया। यह दुृष्टांत हमें दो बातें सिखाता हे. एक 
तो यह कि हम किसी भी मनुष्यको तुच्छ न समभे। 
दूसरी यह कि डरपोक-से-डरपोक आदमी भी अवसर आनेपर 
वीर बन सकता हूं । 


$ १० ३ 

गा मुख्य भाग १९०० में प्रा हो गया । इस बीच 
छेड़ी स्मिय, किबरलो और मेफेकिंगका छुटकारा हो गया 

था। जनरल कोंजे हार चूके थे। बोअरोंने ब्रिटिश उपति- 
बेशोंका जितना भाग जीत लिया था वह सब ब्रिटिश सल्त- 
नतको वापस मिल चुका था। छाड किचनरने ट्रांसवाल 
और आऑररेंज फ्री स्टेटको भी जीत लिया था। अब कुछ बाकी 
था तो कंबल बानर युद्ध/ (गोरीला वारफेयर) । 

मेने सोचा कि दक्षिण अफ्रीकार्में अब मेरा काम प्रा 
हो गया मान लिया जा सकता हैँ। एक महीनेक बदले में 
छ: बरस रह गया । कार्यकी रूप-रेखा बंध गई थी । फिर भी 
भारतीय जनताक खुशीस इजाजत दिये बिना मेरा निकास 
नहीं हो सकता था। मेंने अपने साथियोंकों बताया कि मेरा 
इरादा हिदुस्तानमें लोकसेवा करनेका हे। स्वार्थंक बदले 
सेबाधमंका पाठ में दक्षिण अफ्रीकार्में पह चुका था। उसकी 
धुन समा चुकी थी। मनसुखलाल नाजर दक्षिण अफ्रोकामें 
थे ही। खान भी थे। दक्षिण अफ्रीका ही गये हुए कितने 
ही भारतीय युवक बेरिस्टर होकर लौट भी चुके थे। 
अतः मेरा देश लोटना किसी तरह अनुचित नही माना जा 
सकता था। यह सब दलील देते हुए भी मुझे इस शत्तपर 
इजाजत मिली कि दक्षिण अफ्रीकाम कोई अनसोची अड़चन 
आ पड़े और मेरी जरूरत समभी जाय तो कोम मुझे 
चाहें जब वापस बुला सकती हूँ और म॒झे त्रंत वापस जाना 
होगा । यात्राका और मरे रहनेका खर्च कौमको उठाना 
होगा । यह शर्त मंजर कर में देश छौटा। 

मेने बम्बईमें बैरिस्टरी करनेका निरचय किया और 
चेंबर ले लिया । इसमें मख्य हेतु तो था स्वर्गीय गोखलेकी 
सलाहसे और उनकी देखरेखमे सार्वजनिक कार्य करता, 
पर साथ ही आजीविका कमानेंका भी उद्देश्य था । 
मेरी वकालत भी कुछ चल निकली। दक्षिण अफ्रीकार्क 
साथ जो मेरा इतना गहरा संबंध जुड़ गया था उससे 

बहांसे लौटे हुए मवक्किलोंसे ही मुझे इतनौ पेसा मिल जाता 
था कि मेरा खर्च आसानीसे चल जाता। पर मरे भाग्यम 
स्थिर होकर बैठना लिखा हो न था। मुश्किलसे तीन-चार 
महीने बंबईमें स्थिर होकर बैठा गा कि दक्षिण अफ्रीका्से 
तार आया--- स्थिति गंभीर है । मि० चेंबरलून जल्दी ही आ 
रहे हैं। आपकी उपस्थिति आवश्यक हे ।” 

बम्बईका दफ्तर और घर समेठा और पहले ही जहाजसे 
दक्षिण अफ्रीकाक लिए रवाना हो गया। यह सन्‌ १९०२ 
के अतका समय था। १९० १के आदिरमें में हिंदुस्तान लौटा 
था। १९०२के मार्च-अप्रेलमें बंबईमें दफ्तर खोला । तारसे 
में पूरी बात जान नही सका था । मेने अटकल लगाई कि संकट 
कहीं ट्रांसवालमें हो होगा । पर चार-छ: महीनेक अंदर लोट 
सक्‌गा, यह सोचकर बाल-बच्चोंकों साथ लिए बिना ही 
में चल दिया था। मगर ज्योंही डबबंत पहुंचा और सारी 
हकीकत सुनी में दिग्मूड हो गया । हममेंसे बहुतोंने सोचा था 
कि युद्धके बाद सारे दक्षिण अफ्रीकार्में हिंदुस्तानियोंकी हालत 
सुधर जायगी । ट्रांसवाल और फ्री स्टेटमें तो कोई कठिनाई 
हो ही नहीं सकती, क्योंकि ला लेंसडाउन, लाड सेलबर्न 
आदि बडे ब्रिटिश अधिकारियोंने कहा था कि बोअर सज्योंमें 
भारतीयोंकी विषम स्थिति भी इस युद्धका एक कारण है। 
परिटोरियामें रहनेवाला ब्रिटिश राजदुत भी अनेक बार मरे 
सामने कह चुका था कि ट्रांत्वाल ब्रिटिश उपनिवेश हो 
जाय तो हिदुस्तानियोंक सारे कष्ट तुरंत मिट जायंगे। य्रो- 
पियन भी मानते थे कि राज्य-व्यवस्था बदल जानेपर टूरस- 
वालके पुराने (भारतीय विरोधी) कानून हिंदुस्तानियोंपर लाग 
नहीं हो सकेंगे | यह बात इतनी सर्वमान्य हो गई थी कि 
नीलछाम करनेवार जो गोरे जमीनकी बोली बोडते समय 
लड़ाईक पहले हिंदुस्तानियोंकी बोली मंजूर नहीं करते थे वे 

अब खुले तौरपर उसे स्वीकार करने लगे। कितने हो हिंदु- 
स्तानियोंनें इस तरह नीलाममें जमीन खरीद भी ली। पर 
जब वे तह॒तीलमें जमीनकी रजिस्ट्री कराने गये तो मालके 
अफसरने १८८५ का कानून सामने रख दिया और दस्तावेजकी 
रजिस्ट्री करनेसे इन्कार कर दिया । डब॑नमें उतरनेपर मेने इतना 
तो सुन लिया। नेताओंने मुझसे कहा कि आपको द्टांसवाल 
जाना है। मि० चेंबरलन पहले तो यहीं आयंगें। यहांकी 
(नेंटालकी) स्थितिस भी उनको वाकिफ करा देना जरूरी 
हैँ । यहांका काम निबटाकर उन्हीके पीछ-पीछे आपको 
द्रासवाल जाना होगा । 

नेटालमें श्री चेंबरलेनसे एक शिष्टमंडड मिला । 
उन्होंने सारी बातें बड़े सौजन्यके साथ सुन लीं और 
नेटालके मंत्रिमंडलके साथ बाते करनेका वचन्‌ दिया। नेटालरूमें 
जो कानून युद्धके पहले बन गए थे उनमें तुरंत हेर फेर 
होनेकी आशा में खुद नहीं करता था। इन कानूनोंका 
वर्णन विछले प्रकरणोंमें किया जा चुका हैं। 

पाठक यह तो जानते ही हें कि लड़ाईक पहले चाहे जो 
हिंदुस्तानी चाहे जब ट्रांसवालमें दाखिल हो सकता था। 
पर मेने देखा कि अब ऐसी स्थिति नहीं हे । फिर भी इस 
वक्‍त जो रुकावर्ट थी वें गोरे और हिंदुस्तानी दोनोंपर समान 
रूपसे लागू होती थी | आज भी देशकी दशा ऐसी थी कि 
बहुतसे छोंग एक साथ उसमें भर जाय॑ तो सबको अन्न-वस्त्र 
भी पूरा न मिल सके | लड़ाईक कारण बन्द हुई बदल तसी 
दुकान अब भी बन्द थी। दुकानोंका अधिकांश माल बोअर 
सरकार साफ कर गई थी। अत. मेने मनमें सोचा कि अगर 
यह रुकावट एक बधी मुद्दतक लिए ही हो तो भय करनेका 
कारण नही; पर गोरे और हिदुस्तानीक॑ लिए ट्रांसवाल 
जानेका परवाना लेनेकी रीतिमें अंतर था और यह भेद ही 

भयका कारण हो गया । परवाने देनेके दफ्तर दक्षिण अफ्रोकार्के- 
दा-जुदा बंदरगाहोंमं खोले गये थे । गोरेको तो कह 
सकते हैं कि मांगते ही परवाना मिल जाता था; पर हिंदु- 
स्तानियोंके लिए तो द्वांसवालमें एक एशियाटिक विभाग 
स्थापित किया गया था| 
यह अल्‍रूग महकमेकी स्थापना एक नयी घटना थी । 
हिंदुस्तानियोकों इस महकमेके अफसरक पास अर्जी भेजनी 
होती । बह मंजूर हो गईं तो डर्बत या किसी दूसरे बदर- 
गाहसे आमर्तौरस परवाना मिल जाता था। यह अर्जी मुझे 
भी देनी होती तो मि० चेंबरलेनके ट्रांसवालसे चल देनके 
पहले परवाना मिलनेकी आशा नहीं रखी जा सकती थी। 
ट्रासवालके भारतीय वसा परवाना प्राप्त कर मुझे नही भेज सके 
थे। यह बात उनके बसके बाहर थी । मेरे परवानेका 
आधार उन्होंने डर्बतसे मेरे परिचय, मेरे सबंधका बनाया 
था। परवाना देनेवाले अफसरसे मेरी जान-पहचान नही थी, 
पर डर्बनके पुलिस सुर्परिटंडंट्स थी । इसलिए उन्हें साथ 
लेजाकर अपनी पहचान दिला दी । १८९३ में में एक सालूतक 
ट्रांधवालमे रह चुका हू, यह अधिकार बताकर मेने परवाना 
हासिल किया और प्रिटोरिया पहुचा । 
यहां मेने बिलकुल दूसरा ही बातावरण पाया। मेने 
देखा कि एशियाटिक विभाग एक भयानक महकमा हैं और 
महज ढिंदुस्तानियोंकों दबानेंके लिए कायम किया गथा हूँ । 
उसके अफसर उन छोगोंमेंसे थे जो युद्धकालमें हिंदुस्तानी 
सेनाके साथ दक्षिण अफ्रीका गए थे और भाग्यपरीक्षाक लिए 
वहाँ रह गए थे। उनमेंसे कितने तो घूसखोर थे। दो अफ- 
सरोंपर मुकदमा भी चला। जूरीने तो उन्हें छोड दिया, पर 
चूंकि उनके घूस खानेके बारेमें कोई सदेह नही रह गया 
था, इसलिए वे नौकरीसे अलग कर दिये गए। पक्षपातकी 

तो कोई हद ही न थी, जहां इस तौरपर एक खास महकमा 
कायम कियो गया हो ओर जब वर्ग-विशेषक स्वत्वोंपर अंकुश 
रखनेके लिए ही उप्तका निर्माण हुआ हो तब अपनी हस्ती 
कायम रखनेके लिए और वह अपने कतेव्यका पालन ठीक 
तौरसे कर रहा है यह दिखानेक॑ लिए उसका भूुकाव नए-नए 
अंकुश ढूंढ़ते रहनकी ओर ही होता हैँ । हुआ भी यही । 

मेंने देखा कि मुर्भे फिरसे श्रीगणेश करना होगा। 
एशियाटिक महकमेको तुरंत इसका पता नहीं रूग सका 
कि में ट्रांसवालमें कंसे दाखिल हो गया। मुझसे पूछनेकी 
तो यकायक उसकी हिम्मत हुई नहीं । में मानता हुं हे 
उसके अधिकारिथोंने इतना तो माना होगा कि में मे 
नहीं दाखिल हुआ हुंगा। इधर-उचरसे पूछताछकर उन्होंने 
यह भी मालूम कर लिया कि मेने परवाना कंसे हासिल कर 
लिया । प्रिदौरियाका शिष्ट-मण्डल भी सि० चेंबरलेनके पास 
जानेको तेयार हुआ । जो आवेदनपत्र उनके सामने पेश 
किया जानेवाला था उसका मसविदा मेंने बना दिया। पर 
एशियाटिक महकमेने मुझे उनके सामने जानेकी मनाहीं कर 
दी। भारतीय नेताओंने सोचा कि ऐसी दशामें हमें भी 
मि० चेंबरलूनसे मिलने नहीं जाना चाहिए; पर मुझे 
यह विचार नही रुचा। मेने उन्हें यह सलाह दी कि मेरा जो 
अपमान हुआ है उसे मुझे तो पी ही जाना चाहिए, कौमको 
भी उलका प्रवा नहीं करनी चाहिए । अर्जी तो तैयार 
हैं ही, भि० चेंबरलनको उसे सुना देना बहुत जरूरी हें। 
हिंदुस्तानके एक बेरिस्टर मि० जाज गाडफ़े वहां मौजूद थे । 
मैंने उन्हें अर्जी पढ़ देनेके लिए तैयार कर लिया । शिष्ट-मण्डरू 
गया । मेरी बात उठी तो मि० चेंबरलेनने कहा--“मि० 
गांधीसे तो में डबेतर्मे मिल चुका हूं हे इसलिए यह सोचकर कि 
यहांके लोगोंका वृत्तांत यहीके छोगोंसे सुनना ज्यादा अच्छा 

हा मेने उनसे मिलनेसे इन्कार कर दिया ।” मेरी दृष्टिसे 
इस उत्तरनें आगमें घोका काम दिया । एशियाटिक 
महकमेने जो सिखाया था, मि० चेबरलेन वही बोले । 
जो हवा हिंदुस्तानमें बहा करती हूँ वही उक्त विभागने 
ट्रांसवालमें बहा दी। गुजराती भाइयोंको यह बात मालूम होनी 
ही चाहिए कि बम्जईका रहनेवाला चंपारनमें अंग्रेज अफसरोंके 
लिए परदेसी होता हे । इस नियमके अनुसार डबैनमें 
रहनेवाला में ट्रांसवालकी स्थिति कंसे जान सकता हूं, यह 
पाठ एशियाटिक विभागने मि० चेंबररूनकों पढाया। उनको 
क्या मालम कि में ट्रासबालमे रह चुका हु और न रहा होऊं 
तो भी ट्रांसवालको पूरी परिस्थितिसं परिचित हु। सवाल 
एक ही था : द्वांसवालकी परिस्थितिसे सर्वाधिक परिचित 
कोन हूं ? हिदुस्तानसे मुझे खास तौरसे बुलाकर भारतीय 
जनताने इस प्रइनका उत्तर दे दिया था; पर हुकूमत 
करनेवालेके सामने न्यायशास्त्रकों दलोल नहीं चल सकती, 
यह कोई नया हब । मि० चेंबरलेनपर इस वक्‍त 
स्थानीय ब्रिटिश का इतना असर था और गोरों- 
को सर ष्ट करनेके लिए वह इतने आतुर थे कि उनके हाथों 
न्याय होनेकी आशा तनिक भी नही थी या बहुत ही कम 
थी । पर न्याय पानेका एक भी उचित उपाय भूलसे या स्वाभि- 
मानवश किये बिना न रह जाय, इस खयालसे छ्षिष्ट-मण्डल 
उनके पास भेजा गया। 

पर मेरे सामने १८९४से भी अधिक विषम प्रसंग उप- 
स्थित हो गया। एक दृष्टिसे देखनेसे मुझे ऐसा दिखाई 
दिया कि भि० चेंबरलेन यहांसे रवाना हुए कि में हिंदुस्तान- 
को वापस जा सकता हूं। दूसरी ओर में यह भी साफ देख सकता 
था कि अगर में कौमको भयावह स्थितिमें देखते हुए भी हिदु- 
स्तानमें सेवा करनेके अभिमानसे वापस जाऊ तो जिस सेवा- 

घमकी ांको मुझे हुईं हे वह दृषित हो जायगी। मेंने सोचा 
कि मेरी सारी जिंदगी भर्ू ही दक्षिण अफ्रीकार्में बीत जाय, 
पर जबतक घिरे हुए बादल बिश्षर नहीं जाते या हमारी सारी 
कोशिशके बावजूद और अधिक उमडकर कौमपर फट नहीं 
पड़ते, तबतक मुझे ट्रांसवालमे ही रहना चाहिए। मेंने नेता- 
ओके साथ इस प्रकारकी बातचीत की और १८९४ की तरह 
वकालतकी आमदनीसे गुजर करनेका अपना निदरचय भी बता 
दिया । कौमको तो इतना ही चाहिए था। 

मेने तुरंत ट्रांसालमें वकालत करनेकी इजाजतकी 
दरख्वास्त दे दी । डर था कि यहां भी वकीलोंका मण्डल मेरी 
अर्जीका विरोध करेगा, पर वह निराधार निकला। मुझे 
सनद मिल गई और मेने जोहान्सबगरमें दफ्तर खोला। 
ट्रांसवालमें 40328 0038 सबसे बड़ी आबादी जोहान्सबगेमें 
ही थी । इसलिए मेरी आजीविका और सावेजनिक काम 
दोनोंक़ी दृष्टिसे जोहान्सबर्ग ही मेरे लिए अनुकूल केन्द्र था। 
एशियाटिक विभागको अश्रष्टताका कटु अनुभव मुर्भे दिन- 
दिन हो रहा थाऔर वहांक भारतीय मंडल (ट्रांसवाल ब्रिटिश 
इंडियन असोसियेशन) का सारा जोर इस सड़नको दूर करनेकी 
ही ओर लग रहा था। १८८५ के कानूनको रद कराना 
तो अब दूरका लक्ष्य हो गया था | तात्कालिक कार्य एशियाटिक 
विभागके रूपमें जो बाढ़ हमारी ओर चढ़ी आ रही थी उससे 
अपना बचाव करना था। लार्ड मिल्तर, लछाड्ड सेल- 
बोन जो वहां आये थे, सर आथर लॉलो जो ट्रांसवालमें 
लफ्टिनेंट गवर्नर थे और पीछे मद्रासके गवनेर हुए, इन 
तथा इनसे नीचेकी श्रेणीके अधिकारियोंके पास भी शिष्ट- 
मण्डल गये। में अकेले भी अकसर उनसे मिलता। थोड़ी- 
बहुत राहत भी मिलती। पर वह सभी फटे कपड़में पेव॑द 
लगा देना जेसा था। लुटेरे हमारा सारा धन हर ले और पीछे 

हम गिड़गिड़ावें तो उसमेंसे कुछ लोटा दें, इसमें हम जिस 
प्रकारका सन्‍्तोष मान सकते हें कुछ वेसा ही संतोष हमें 
मिलता | जिन अहलकारोंक बरखास्त किये जानेंकी बात ऊपर 
लिख चुका हूं उनपर इस आन्दोलनके फलस्वरूप ही मुकदमा 
चलाया गया। भारतीयोंके प्रवेशके विषयमें जो आशंका होने- 
की बात पहले बता चुका हूं वह सही निकलो। गोरोंको 
परवाना लेना जरूरी नहीं रहा; पर हिदुस्तानियोंके लिए 
उसकी पथ लगी ही रही । ट्रांसवालकी पुरानी बोअर सर- 
कारने जेसे कड़े कानून बनाये थे वेसी कड़ाईंसे उनपर अमल 
नहीं होता था। यह कुछ उसकी उदारता या भलमनसाहत 
नहीं थीं, बल्कि उसका शासन-विभाग लरापरवाह था और इस 
विभागक अधिकारी भले हों तो भरूमनसी बरतनेका उन्हें 
जितना अवकाश पिछली सरकारकी अधीनतामें था उतना 
ब्रिटिश सरकारकी मातहतीमे नहीं था। ब्रिटिश राज्यतंत्र 
पुराना होनेसे दुढ और व्यवस्थित हो गया हैं और अफसरों-अह॒लू- 
कारोंको उसमे यंत्रकी तरह काम करना पड़ता हैं; क्योंकि 
उनके ऊपर एकके बाद एक चढते-उतरते अंकुश लगे हुए 
हैं । इससे ब्रिटिश विधानमें राज्यपद्धति उदार हो तो प्रजाको 
उसकी उदारताका अधिक-सें-अधिक छाभ मिल सकता 
है और अगर वह पद्धति जुल्म करनेवाली या कंजूस हो तो 
इस नियत्रित शासनतंत्रमं उसका दबाव भी वह प्रा-्पूरा 
अनुभव करती हूँ । इसकी “उलदी स्थिति ट्रांसवालकी पुरानो 
शासन-व्यवस्था जंसे राज्यतत्रमें होती हें । उदार कायदे- 
कानूनका छाभ मिलना न मिलना अधिकांशमें उस विभागके 
अधिकारियोंके भले-बुरे होनेपर अवलंबित होता हूँ। अतः 
जब ट्रांसवालमे ब्रिटिश राज्य स्थापित हुआ तो भारतीयोंसे 
संबंध रखनेवाल सभी कानूनोंपर उत्तरोत्तर अधिक कड़ाइंसे 
अमल होने लगा | पकड़से बचनेक जो रास्ते पहले खुल रह 

गये थे वें सब बन्द कर दिये गये। यह तो हम देख ही चुके 
हैं कि एशियाटिक विभागकी नीति कड़ाईंकी होनी हो चाहिए 
थीो। अत: पुराने कानून कंसे रद कराये जायं, यह सवाल 
तो अलग रहा, पर उनकी कठोरता अमलूमें नरम कंसे कराई 
जा सकती है, फिलहाल तो इसी दृष्टिसे भारतीय जनताको 
प्रयत्न करना रहा । 

एक सिद्धांतकी चर्चा जल्दी या देरसे हमें करनी ही होगी 
और इस जगह कर देवेसे आगे पेंदा होनेवाली परि- 
स्थिति और भारतीय दृष्टिविन्दुकों समभनेम कुछ आसानी 
हो सकती हे । ज्योंही द्रांधवालू और औरेंज फ्री स्ट८में ब्रिटिश 
पताका फहराने लगी, लार्ड मिल्नरने एक कमेटी नियुक्त की | 
उसका काम था दोवनों राज्योंक पुराने कानूनोंकी जांचकर 
ऐसे कानूनोंकी सूची तेयार करना जो प्रजाके अधिकारपर 
प्रतिबंध लगाते हो या ब्रिटिश विधानके तत्वके विरुद्ध हों। 
भारतीयोंकी स्वतंत्रतापर आघात करनेवाले कानून भी साफ- 
तौरसे इस सूचीमें आते थे। पर यह कमेटी नियुक्त करनेमें 
लार्ड मिलनरका उद्देश्य हिंदुस्तानियोंके कष्टोंका नहीं, 
बल्कि अंग्रेजोंके कष्टोंका निवारण था । जिन कानूनोंसे 
अप्रत्यक्ष रीतिसे अंग्रेजोंको बाधा होती थी उन्हें जितनी 
जल्दी हो सके रद कर देना उनका उद्देश्य था। कमेंटीकी 
रिपोर्ट बहुत ही थोड़े समयमें तेयार हो गई और छोटे-बड़ 
कितने ही कानून जो अग्रेजोंके स्वार्थथ विरोधी थे, कह 
सकते है कि कलमके एक ही फर्राटेमें रद कर दिये गए । 

इसी कमेटीने भारतीय विरोधी कानूनोंको भी छांटकर 
अलग किया। वें एक पुस्तकर्क रूपमें छापे गये, जिसका 
उपयोग या हमारी दृष्टिसे दुरुपयोग एशियाटिक विभाग 
आसानीसे करने लगा । 

अब अगर भारतीय विरोधी कानून बिना हिंदुस्तानियोंका 


प् 

नाम उनमें रखे और इस ढंगपर बनाये गए हों कि वे खास तोरसे 
उन्हींके खिलाफ न हों; बल्कि सबपर लाग होते हों, सिफे उनपर 
अमल करना न करना अधिकारीकी मर्जीपर छोड़ा गया 
हो, या उन कानूनोंके अंदर ऐसे प्रतिबंध रखें गये हों जिनका 
अर्थ तो सार्वजनिक हो; पर उनकी अधिक चोट हिंदु- 
स्तानियोंपर ही पड़ती हो, तो ऐसे कानूनोंस भी कानून बनाने- 
वालोंका अथ सिद्ध हो सकता था और फिर भी 
वे सार्वजनिक रूपसे लागू होनेवाले कहें जाते। 
उनसे किसीका अपमान न होता और कालक्रमसे जब विरोधका 
भाव नरम हो जाता तब कानूनमें कोई हेरफेर किये बिना, 
कंबल उदार दृष्टिस उसपर अमल होनेसे, जिस जाति-बग्गेक 
विरुद्ध वह कानून बना होता वह बच जाता । जिस प्रकार दूसरी 
श्रेणीके कानूनोंकों मेंने सावंजनिक कानून कहा हे, बेस ही 
पहले प्रकारक कानूनोंकों एकदेशीय या जातीय कानून कह 
सकते हैं । दक्षिण अफ्रीकामें उन्हें रंग-मेदकारी कानून कहते हे, 
इसलिए कि उनमें चमड़ेके रगका भेंद करके काले या गेहुंआ 
रंगर्क चमड़ेवाली जनतापर गोरोंक मुकाबले अधिक अंकुश 
रखा जाता हैं । 

जो कानन बन चुके थे उनमेसे हो एक मिसाल लीजिये। 
पाठकोंकी याद होगा कि मताधिकार (हरण ) का जो पहला कानून 
नेटालमे पास हुआ और जो पीछे साम्राज्य सरकार द्वारा 
रद कर दिया गया उसमें इस आशयकोी धारा थी कि एशियाई 
मात्रको आगेसे चुनावमे मत देनेका अधिकार न होगा। अब 
ऐसे कानूनको बदलना हो तो लोकमतको इतना शिक्षित करना 
होगा कि अधिकांश जन एशियाइयोंसे देष करनेके बदले 
उनकी ओर मित्रभाव रखनेवाले हो जायं । जब ऐसा ते 
सर आये तभी नया कानून बनाकर यह रंगका दाग दूर किया 
जा सकता हूँ | यह हुआ एकदेशीय या रंग-भेद करनेवाले 

काननका दृष्टान्त । अब ऊपर बताया हुआ कानून रद होकर 
उसकी जगहपर जो दूसरा कानून बना उसमें भी मूल उद्देश्यकी 
लगभग रक्षा कर लो गईं थी, फिर भी/ वह सार्वजनिक 
था और रंग-भेदका डंक उसमेंसे दूरकर दिया गया था। इस 
कानूनकी एक दफाका भावार्थ यह है : “ जिस देशकी जनताकों 
वार्लामेंटरी फ्रेंचाइज' अर्थात्‌ ब्रिटिश जनताको अपनी साधारण 
सभा-सदस्यके चुनावमें मत देनेका जेसा अधिकार प्राप्त हे 
बैसा मताधिकार नहीं हैं उस देशका निवासी नेटालमें मताधिकारी 
नहीं हो सकता ।” इसमें कही भी हिंदुस्तानी या एशियाईका 
नाम नही आता । हिंदुस्तानमें इंगलंडका-सा मताधिकार है या 
नहीं, इस विषयमें विधान-शास्त्री तो भिन्न-भिन्न मत देंगे । 
पर दलोलकी खातिर मान लीजिये कि हिंदुस्तानमें उस 
बकत यानी १८९४ में मताधिकार नहीं था या आज भी 
नही है, फिर भी नेटालमें मताधिकारियों--वोटके अधि- 
कारियोक॑ नाम दर्ज करनेवाला अधिकारी हिदुस्तानियोंका 
नाम वोटर-सूचीमें लिख ले तो यकायक कोई यह नही कह 
सकता कि उसने गेरकानूनी काम किया। सामान्य अनुमान 
सदा प्रजाके अधिकारकी ओर किया जाता हेँ। अत. उस 
वकक्‍तकी सरकार जबतक विरोध करनेका इरादा न करले 
तबतक ऊपर लिखे हुए कानूनक मौजूद रहते हुए भो भारतीयों 
ओर दूसरोंक नाम वोटर-सूचीमें दर्ज किये जा सकते हें अर्थात्‌ 
कुछ दिनोंमें नेटालमें हिंदुस्तानीसे नफरत करनेका भाव घट 
जाय, वहांकी सरकार हिदुस्तानियोंका विरोध न करना 
चाहे तो कानूनमें कुछ भी फेरफार्‌ किये बिना हिंदुस्ता- 
नियोंके नाम वोटरोंके रजिस्टरमें दर्ज किये जा सकते हें । 
सामान्य या सार्वजनिक कानूनकी यह खूबी होती हें। ऐसी 
ओर भिसालें दक्षिण अफ्रीकाक उन कानूनोंसे दी जा सकती 
हैं जिनका जिक्र पिछले प्रकरणोंमें किया जा चुका हे । इसलिए 


११६ दक्षिण भ्रक्रीकाफका सत्याप्रह 


बुद्धिमानी की राजनीति यही मानी जाती हूँ कि एकदेशीय-- 
वर्ग या जाति विशेषपर ही लागू होनेवाले---कानून कम-से-कम 
बनाये जाय॑ । बिलकुल ही न बनाना तो सर्वोत्कृष्ट नीति है । 
कोई कानून जब एक बार बन गया तो उसे बदलनेमें अनेक 
कठिनाइयां आती हें । छोकमत जब बहुत शिक्षित समभकदार 
हो जाय तभी कोई कानून रद किया जा सकता है । जिस 
लोकतंत्रमें सदा कानूनोंमें रदृदोबदक होती रहती हैं वह 
लोकतंत्र सुव्यवस्थित नहीं माना जा सकता । 

द्रांसवालमें एशियाइयोंके खिलाफ जो कानून बने थे 
उनमें भरे हुए जहरका अन्दाजा अब हम अधिक अच्छी तरह 
कर सकते हैँ। ये सारे कानून एकदेशीय थे। इनके अनुसार 
एशियावासी चुनावमें मत नहीं दे सकता था। सरकारने जो 
रकबे या महल्ले ठहरा दिये थे उनके बाहर न जमीन खरीद 
सकता था और न रख सकता था। इन का के रद हुए 
बिना अधिकारी वर्ग ता नयोंकी मदद कर ही नही सकता 
था। ये कानून सावंजनिक नही थे। इसीसे लाड्ड मिल्नरकी 
कमेटी उन्हें अछग छांट सकी थी। वे सार्वजनिक होते तो 
दूसरे काननोंके साथ वें सब कानून भी रद हो गये होते, 
जिनमे एसियाइयोका नाम तो खासतौरसे नही लिया गया है, 
पर जिनका अमल उन्हीके बिलाफ होता था। अधिकारीजर्ग 
यह तो कह ही नही सकता था--“हम कया कर सकते हैं? 
हम लाचार हे। जबतक नई घारा सभा इन कानूनोंको 
रद नही कर देती तबतक हमें तो उनको अमलमें लाना 
ही होगा । 

_जब ये कानून एशियाटिक महकमेक हाथमें आये तो 
उसने उनपर पूरे तौरसे अमल करना शुरू किया। इतना 
ही नही, शासक-मडल अगर उन कानूनोंकों अमल करने योग्य 
माने तो उनमें जो त्रुटियाँ छूट गई हों, बचाबके रास्ते रह गये 


लड़ाईके बाद ११७ 


हों, उन्हें बंद कर देनेके नये अधिकार भी उसे प्राप्त करने ही 
होंगे। दलील तो सीधी-सादी माल्म होती है । हंस न अगर बुरे 
हैं तो उन्हें रर कर देना चाहिए और अच्छे हें तो उनमें जो 
त्रुटियाँ रह गईं हों उन्हें दूर कर देता चाहिए । कानूनोंपर 
अमल करानेकी नीति शासक-मंडलने स्वीकार कर ली थी। 
भारतीय जनता बोअर-युद्धमें अंग्रेजोंके क्घे-से-कंघा सटाकर 
खड़ी हुईं थी और जानकी जोखिम उठाई थी, पर यह तो तीन- 
चार बरसकी पुरानी बात हो गई थी । ट्रासवालका ब्रिटिश 
राजदूत भारतीय जनताका पक्ष लेकर लड़ा था, यह भी पुराने 
राजतत्रकी बात थी। युद्धक कारणोंम भारतीयोंके कष्ट भी 
बताये गये थे; पर यह ऐसे अधिकारियोंकी घोषणा थी जो 
दूरदशितासे रहित और स्थानीय अनुभवसे कोरे थे । स्थानीय 
अनुभवने तो स्थानीय अधिकार्योंको साफ बता दिया 
कि बोअर-राज्यमें ढिंदुस्तानियोकें खिलाफ जो कानून बनाये 
गये थे वे न यथ्थेष्ट थे और न व्यवस्थित । हिंदुस्तानी जब 
जीमें आये द्रांसवालमें घुस आयें और जहां जंसे जीमें आये 
रोजगार करने लगे तब तो अंग्रेज व्यापारियोंकी भारी हानि 
होगी । इन और ऐसी दूसरी दलीलोंने गोरों और उनके 
प्रतिनिधि शासक-मंडलक दिमागपर कसकर कुृब्जा जमाया। 
गोरे कम-से-कम समयमें अधिक-से-अधिक पैसा इकट्ठा कर 
लेना चाहते थे। हिंदुस्तानी इसमें थोड़ा भी हिस्सा बठाएं, 
यह उन्हें कब पसन्द आता ? राजनीतिमें तत्त्वज्ञानका ढोंग 
भी घुसा। दक्षिण अफ्रीकार्क बुद्धिमान पृरुषोंका सन्‍्तोष 
निरी बनतियाशाही, अपने लाभ, स्वार्थकी दलीलस नहीं हो सकता 
था। अन्याय करनेके लिए भी मानव-्बुद्धि सदा ऐसी दलीले 
दूंढती हे जो उसे ठीक लगे। दक्षिण अफ्रीकाकी बृद्धिने भी 
यही किया। जनरल स्मद्स आदिने जो दलोलें दी वे इस 
' प्रकार थी : 

“दक्षिण अफ्रीका पश्चिमकी सम्यताका प्रतिनिधि हूँ। 
हिंदुस्तान ५8 सभ्यताका केंद्र-स्थान है । दोनों सभ्यताओोंका 
सम्मिलन हो सकता है, इस बातको इस जमानेक तत्त्वज्ञानी 
तो स्वीकार नहीं करते | इन दोनों सभ्यताओंकी प्रतिनिधि 
जातियोंका छोटे समुदायोंमें भी संगम हो तो इसका परिणाम 
विस्फोटक सिवा और कुछ नहीं हो सकता । पश्चिम सादगी- 
का विरोधी है, पूर्वक लोग सादगीको प्रधान पद देते हें । 
इन दोनोंका मेल कंसे हो सकता हैं ? इन दोनोंमें कौन 
सभ्यता अधिक जच्छी हूँ, यह देखता राजकाजी अर्थात्‌ व्याव- 
हारिक पुरुषोंका काम नहीं। पश्विमकी सभ्यता अच्छी हो 
या बुरी; पर पश्चिमकी जनता उसे ही अपनाये रहना 
चाहती है। उस सम्यताक रक्षा्थ पश्चिमकी जनताने अथक 
प्रयत्त किया हैं। खूनकी नदियां बहाई हें । अनेक प्रकारके 
दूसरे दुःख सह हें। अत: पश्विमकी जनताकों अब दूसरा 
रास्ता नही सूमनेका । इस दृष्टिसे देखा जाय तो हिंदुस्तानी और 
गोरोंका सवाल न व्यापारद्वेकका हें और न वर्णद्रेषका । 
कवल अपनी सभ्यताक रक्षणका, अर्थात्‌ आत्मरक्षाके उच्चतम 
अधिकारके उपयोग और उससे प्राप्त कतेंव्यक पालनका 
सवाल हैँ। हिदुस्तानियोंके दोष निकालना भाषणकर्ताओंको 
लोगोंको भड़कानेके लिए भर ही रुचता हो, पर राजनैतिक 
दृष्टिसे विचार करनेवाले तो यही मानते और कहते हें कि 
भारतीयों के गुण ही दक्षिण अफ्रीकार्मे दोषरूप हो रहे हे । 
अपनी सादगी, अपने लबे समयतक श्रम करनेके धैय, अपनी 
किफायतशारी, अपनी परलोक-परायणता, अपनी सहन- 
शीलता, इत्यादि गुणोंके कारण हो हिंदुस्तानी दक्षिण अफ्रीकामें 
अधिय हो रहें हें। पश्चिमकी जनता साहसिक, अधघीर, 
दुनियवी आवश्यकताओं को बढ़ाने और उन्हें प्री करनेमें मग्न, 
खाने-पीनेकी शोकोन, शरीरशअ्म बचानेको आतुर और उड़ाऊ 

स्वभावकी है । इससे उसे यह डर रहता हे कि पूवंकी सम्यताके 
हजारों प्रतिनिधि दक्षिण अफ्रीकार्में बस गये तो पश्चिमके 
लोगोंका पछाड़ा जाना निश्चित ही हें। इस आत्मघातके 
लिए दक्षिण अफ्रीकार्म बसनेवाली पश्चिमकी जनता हगिज 
तेयार नहीं हो सकती और इस जनताक॑ हिमायती उसे 
इस खतरेमोें कभी नहीं पड़ने देंगे ।”” 

में समभता हूं, भलें-से-मले और चरित्रवान्‌ यूरो- 
पियन इस दलीरूकों जिस शबलमें पेश करते हैं मेने उसी 
रूपमें निष्पक्षमावसे यहा उसे उपस्थित किया हैं। में ऊपर 
इस दलीलको तत्त्वज्ञानका ढोंग बता गा ह पर इससे 
में यह सूचित करना नहीं चाहता कि इस दलीलमें कुछ भी 
सार नही है । व्यावहारिक दृष्टि, अर्थात्‌ तात्कालिक स्वार्थ- 
दृष्टिसे तो उसमें बहुत-कुछ सार हूँ; पर तात्तविक दृष्टिसे 
वह निरा ढोंग हें । मेरी छोटीसो अक्लको तो यही दिखाई 
देता हें कि तठस्थ मनुष्यकी बुद्धि ऐसे नि्णेयको स्वीकार 
नहीं कर सकती । कोई सुधारक अपनी सभ्यताकों वेसी असहाय 
स्थितिमें नहीं डालंगा जसी स्थितिमें ऊपरकी दलीलें देनेवालोंने 
अपनी सभ्यताको डाल दिया हूँ। पूर्वक किसी तत्त्वज्ञानीको 
यह भय होता हो कि पश्चिमकी जनता पूर्वक साथ आजादीसें 
मिले-जुल तो पूव॑की सभ्यता पश्चिमकी बाढ़में बालकी तरह 
बह जायगी। यह में नहीं जानता। पूर्वक तत्त्वज्ञानको 
जहांतक में समझ पाया हूं, मुझे तो ४ दिखाई देता है कि 
पूर्वेकी सभ्यता -पश्चिमके स्वतंत्र संगम निर्भय रहती है। यही 
नहीं, वेसे सम्पकंका स्वागत करती हे । इसकी उलटी मिसाल 
पू्वेमें दिखाई दें तो जिस सिद्धांतका प्रतिपादन मेंने किया हैं 
उसको इससे आंच नहीं आती, क्‍योंकि में मानता हूं कि इस 
सिद्धांतक समर्थनर्में अनेक दृष्टान्त दिये जा सकते हें। कुछ 
भी हो, पश्चिमक तत्त्वज्ञानियोंका दावा तो यह है कि 

पश्चिमकी सम्यताका मूल सिद्धांत यही हैँ कि पशुब॒ल सर्वो- 
परि हैं और इसीसे इस सभ्यताक हिमायती पशुबलके रक्षणमें 
अपने समयका अधिक-से-अधिक भाग लगाते हेँ। उनका तो 
यह भी लिद्धांत हुँ कि जो राष्ट्र अपनी आवश्यकताएं नही 
बढ़ाता उसका अंतर्मे नाश होना निश्चित हें। इसी सिद्धांत- 
का अनुसरण करके तो पश्चिमकी जातिया दक्षिण अफ्रोकामे 
बसी हें और अपनी संलख्याकी तुलनामें सेकड़ों गुना बड़ी 
तादादवाले हबशियोंकों अपने वशर्म कर लिया है। उन्हें 
हिंदुस्तानकी रक जनताका भय हो ही कंसे सकता है ? इस 
सभ्यताकी दृष्टिसे वस्तुतः उन्हें कुछ भी भय नहीं है, इसका 
सबसे बड़ा सबूत तो यह हें कि हिंदुस्तानी अगर सदार्क लिए 
दक्षिण अफ्रीकार्में मजदूर बनकर हो रहते तो उनके बसनेक 
विरुद्ध कोई आन्दोलन उठा ही नहीं होता । 

अत' जो चीज बाकी रह जाती हूँ बह है केवल व्यापार 
ओर वर्ण। हजारो यूरोपियनोंने लिखा और कबूल किया 
हैं कि हिदुस्तानियोंका व्यापार छोटे अग्रेज' व्यापारियोके लिए 
हानिकर हैँ और गेंहुए रगस नफरत तो फिलहाल गोरे चमड़- 
वाली जातियोंकी हड्डी-हड्डीमें व्याप्त हो गईं हँ। उत्तरी 
अमरीकामें कानूनमें सबका बराबर हक हे, पर वहां भी बुकरटी 
वाशिंगटन जंसा परुष, जिसने ऊची-से-ऊंची पाइचात्य शिक्षा 
प्राप्त की थी, जो अतिशय चरित्रवान और इंसाई धर्मको 
माननेवाला था और जिसने पश्चिमकी सभ्यताको पूरे 
तौरपर अपना लिया था, राष्ट्रपति रूजवेल्टके दरबारमें न 
जा सका और न आज तक जा सकता है। वहांके हबशियोंने 
पश्चिमी सभ्यताकों स्वीकार कर लिया हे। वे ईसाई 
बन गये हैं; पर उनका काला चमड़ा उनका अपराध हैं 
ओर उत्तरी अमरीकामें अगर छोक व्यवहारमें उनका तिर- 
सस्‍्कार किया जाता हूँ तो दक्षिण अमरीकझ्ञामें अपराधके संदेह- 

मात्रसे गोरे उन्हें जिंदा जला देते हेँं। दक्षिण अमरीकामें 
इस दंडनीतिका एक खास नाम भी हूँ जो आज अंग्रेजी भाषाका 
प्रचलित शब्द हो गया है। वह है 'लिच-लछा ! लिच-ला 
के मानी उस दंडनीतिके हे जिसके अनुसार पहले सजा दी 
जाती हें, पीछे अपराधका विचार किया जाता हेँ। यह 
प्रथा लिच नामके व्यक्तिसे चली हूँ । अत: उसीके नाम पर 
इसका नामकरण हुआ हैं । 

इस विवेचनस पाठक देख सकते हें कि ऊपर दी हुई 
तात्त्विक मानी जानेवाली दलीलमें अधिक तत्त्व या सार नहीं 
है पर वे यह अर्थ भी न करें कि यह दलील देनेवालें सभी 

उसे भूठी जानते हुए भी पेश करते हें। उनमेंसे बहुतेरे 
सचाईक साथ मानते हे कि उनकी दलील तात्तविक है । हो 
सकता हैँ कि हम वेसी स्थितिमें हों तो हम भी बसी ही दलील 
पेश करे। कुछ ऐसे ही कारणोंसे “बुद्धि: कर्मानुसारिणी' 
कहावत निकली होगी। इसका अनुभव किसको नहीं हुआ 
होगा कि हमारी अन्तवृत्ति जसी बनी हो वधी ही दलीले हमें 
सूका करती हें और वे दूसरेक गले न उतरें तो हमें असन्तोष, 
अधीरता और अन्तमे रोष भी होता हे । 

इतनी बारीकीमें में जान॑बुककर 808 5 में चाहता 
हूं कि पाठक भिन्न-भिन्न दृष्टियोंको समझें जो अबतक 
वैसा न करते आये हों वे भिन्न-भिन्न दृष्टियोंको समझने और 
उनका आदर करनेकी आदत डाल । सत्याग्रहका रहस्य 
समभने और खासकर इस अस्त्रकों आजमानेके लिए ऐसी 
उदारता और ऐसी सहनशक्तिकी अति आवश्यकता हैं । 
इसके बिना सत्याग्रह हो ही नहीं सकता । यह पुस्तक कुछ 
लिखनेऊफे शौकसे तो लिखी नहीं जा रही हैँ । दक्षिण अफ्रीका- 
के इतिहासका एक प्रकरण जनताक आगे रखना भी उसका 
उद्देश्य नहीं । मेरा हेतु तो यह हे कि जिस वस्तुके लिए में जीता 

हूं, जीना चाहता हूं और यह मानता हूं कि जिसके लिए 
मरनेंको भी उतना ही तेयार हूं, वह वस्तु कंसे पेदा हुईं, 
उसका पहला सामुदायिक प्रयोग किस तरह किया गया, 
इसको सारी जनता जाने, समझे और जहांतक पसन्द 
करे और उसकी शक्ति हो वहांतक उसे अमलमें भी 
लाये । 

अब हम अपनी कहानीको फिर चलायें | हम यह देख 
चुके कि ब्रिटिश शासनाधिकारियोंने यह निर्णय किया कि 
ट्रांसवालम नये आनेवाले हिदुस्तानियोंकों रोक और पुराने 
बाशिन्दोंकी स्थिति ऐसी कठिन कर दें कि वे ऊबकर ट्रासवाल 
छोड़ दें और न छोडें तो लगभग मजदूर वनकर ही रह सके। 
दक्षिण अफ्रीकार्के महान माने जानेबाले कितने ही राजप्रुष 
एकाधिक बार कह चुके हे कि इस देक्षमे हिदुस्तानों रकड़हारे 
और पानी भरने वालके रूपमें ही खप सकते हें । ऊपर जिस 
एशियाटिक विभागकी चर्चा की गईं हू उसके अधिकारियोंमें 
मि० लायनल क्टिस भी थे जो हदुस्तानमें रह चुके थे और दो 
अमली शासन पद्धति (डाथर्की) की खोज और प्रचार करने- 
वालेके रूपमें प्रतिद्ध हे। वह एक कुलीन घरानेके नौजवान 
हैं। कम-से-कम उस वक्‍त, १९०५-६ में तो नौजवान ही थे। 
लार्ड मिल्नरके विदवासपात्र थ। हर कामको शास्त्रीय 
पद्धतिसे ही करनेका दावा करते थे, पर उनसे भारी भूलें भी 
हो सकती थीं। जोडान्सबगेंकी म्युत्रितिपै डिटीको अपनी 
एक ऐसो 22 गलतीसे १४ हजार पोंडक घाटेमें डाल दिया 
था। उन्होंने इस बातकी खोज की कि नये हिदुस्तानियोंका 
आना रोकना हो तो इस बारेमें सरकारका पहला कदम यह 
होता चादिए कि हरएक पुराने हिंदुस्तानीका नाम-पता इस 
तोर॒पर दर्ज कर लिया जाय कि उसके बदले दूसरा इस देशमे 
दाखिल न हो सके और हो तो तुरंत पकड़ लिया जाय । ट्रांस- 

वालमें अंग्रेजी राज्य कायम होनेक बाद हिंदुस्तानियोंके लिए 
जो परवाने निकाले गए थे उनमें उनके हस्ताक्षर और जो 
हस्ताक्षर न कर सके तो उनके अंगूठे की निशानी ली जाती थी। 
पीछे किसी अधिकारीने सुझाया कि उनका फोटो भी ले लिया 
जाय । यों फोटो, अंगूठेकी निशानी और दस्तखत तीनों लिए 
जाने लंगे। इसके लिए किसी कानून-कायदेकी जरूरत तो 
थी नही, अत. नेताओंको तुरंत इसकी खबर भी नहों हो सकी । 
धीरे-धीरे उन्हें इन नवीनताओंकी खबर हुईं । जनताकी 
ओरओसे अधिकारियोंक पास आवेदनपत्र भेजे गए, शिष्ट-मण्डलू 
भी भेजे गए। अधिकारियोंकी दलीरू यह थी कि चाहे जो 
आदमी चाहे जिस रीतिसे इस देशमें दाखिल हो जाय, यह हमसे 
सहन नहीं हो सकता । अत: सभी हिदुस्तानियोंके पास एक ही 
तरहका परवाना होना चाहिए और उसमें इतना व्योरा होना 
चाहिए कि परवाना पानेवाल असल आदमी ही उसके जरिए 
इस देशमें दाखिल हो सकें, दूसरा कोई नहीं। मेंने यह 
सलाह दी कि गोकि कोई कानून तो ऐसा नहीं है जिसकी रूसे 
हम ऐसे परवान रखनेको बंधे हों, फिर भी जबतक झांति-रक्षा 
कानून मौजूद हैँ तबतक ये लोग हमसे परवाना तो मांग ही 
सकते हें। जंसे ढिंदुस्तानमें भारतरक्षा कानून (डिफेंस आव 
इडिया ऐक्ट)था वैसे ही दक्षिण अफ्रीकार्में शांति-रक्षा कानून 
(पीस प्रिजवेशन आडिनेंस) था और जंसे हिदुस्ता- 
नमें भारत-रक्षा कानून महज जनताको तंग करनेके लिए 
ही लंबी मुद्दततक कायम रखा गया वेसे ही यह शांति- 
रक्षा कानून भी महज दुस्तानियोंको हेरान करनेके लिए रख 
छोड़ा गया था। गोरोंके ऊपर एक तरहसे उसका अमल 
बिलकुल हो नहीं होता था। अब अगर परवाना लेना ही हो 
तो उसमें पहचानकी कोई निशानी तो होनी ही चाहिए । 
इसलिए जो छोग अपना नाम न लिख सकते हों उनका अंगूठे- 


श्र्ड दक्षिण अ्फ्रोकाका सत्याग्रह 


की निशानी लगाना ठीक ही था। पल्सिवालोंने यह बात 
ढुंढ॒ निकाली हे कि दो आदमियोंकी उंगलियोंकी हो एकसी 
होती ही नहीं । उनके रूप और संख्याका नहोंने वर्गीकरण 
किया है और इस शास्त्रक जानकार दो _अंगूठोंकी छापकी 
तलना करके एक-दो मिनटमें ही कह सकते हें कि वें अलूग- 
अलग आदमियोंके अंगूठेकी है या एक ही आदमीके अंगूठेकी । 
फोटो देना मुझे तो तनिक भी पसंद नहीं था और मुसलमानोंकी 
दृष्टिसे तो इसमें घामिक आपत्ति भी थी। 

अन्तमें अधिकारियोंक साथ हमारी बातचोतके फलस्वरूप 
यह ते पाया कि हरएक हिंदुस्तानी अपना पुराना परवाना 
देकर उसके बदलेमें नये नमूनेके परवानें बनवाले और 
नये आनेवाले (88 नये नम्‌नेके परवाने ही लें। यह 
करना हिदुस्तानियों क्र कानूनन फर्ज नहीं था, पर इस आशासे 
लगभग सभी भारतीयोन अपनी खुशीस फिरसे परवाने लेता 
मज्र कर लिया कि कही उनपर नई रुकावटे न लगादी जाय॑, 
दूसरे वे दुनियाकों यह दिखा देना चाहते थे कि भारतीय 
जनता धोखा देकर किसीको इस देशमें नहीं जा चाहती 
और शांतिरक्षा कानूनका उपयोग नये आनेवाले दिदुस्तानियोंको 
हेरान करनेके लिए न किया जायगा | यह कोई ऐसी-बैसी 
बात न थी। जो काम करना हिदुस्तानियोंको कानूनसे तनिक 
भी फज नहीं था उसे उन्होने पूरे एका और बड़ी ही शीक्षतासे 
कर दिखाया। यह उनकी सचाई, व्यवहा र-कृशलूता, भलमनसी, 
समभदारी और नम्रताका चिह्न था। इस कामसे भारतीय 
जनताने यह भी साबित कर दिया कि ट्रांसालक किसी भो 
कानूनका किसी भी रीतिसे उल्लघन करना वह चाहती ही 
नहीं । हिंदुस्तानी समझते थे कि जिस सरकारके साथ जो 
जनसमाज इतनी भलमनसीका बरताव करेगा वह उसे अपना- 
येगी, अपना विशेष प्रेमपात्र समभेगी। ट्रांसवालकी ब्रिटिश सर- 

कारने इस भारी भलमनसीका बदला किस प्रकार दिया, इसे 
हम अगले प्रकरणमें देखेंगे । 

परवानोंका रद्दोबदल होनेतक हम १९०६ में प्रवेश 
कर चुके थे। १९०३ में में ट्रांसवालमें फिर दाखिल हुआ 
था। उस सालक लगभग मध्यमें मेने जोहान्सबर्गमें दफ्तर 
खोला । यानी दो बरस ऐशियाटिक महकमेके हमलोंका 
सामना करनेमें ही गये । हम सबने मान लिया था कि परवानों 
का भगड़ा ते होते ही सरकारको पूरा संतोष हो जायगा 
और भारतीय जनताको कुछ शांति मिलेगी । पर उसके भाग्य- 
में शांति थी ही नहीं। मि० छायनल कटिसका परिचय 
पिछले प्रकरणमें दे चुका हूं । उन्होंने सोचा कि हिंदुस्तानियोंके 
नये परवाने ले लेनेस ही गोरोंका उद्देश्य सिद्ध नही होता । 
उनकी दृष्टिसे बड़े कामोंका आपसके समभोतेस होना ही काफी 
नहीं था । ऐसे कामोंक पीछे कानूनका बल होना चाहिए । तभी 
उनकी शोभा हे और उनके मूलभूत सिद्धातोंकी रक्षा हो 
सकती है । मि० कटिसका विचार था कि ह6िदुस्तानियोंको 
जकड़नेक लिए कोई ऐसा काम किया जाय जिसका असर 
सारे दक्षिण अफ्रीकापर पड़े और अंतमें दूसरे उपनिवेश भी 
उसका अनुकरण करें । उनकी रायमें जबतक दक्षिण अफ्रीका- 
का एक भी दरवाजा हिदुस्तानियोंके लिए खुला रहेगा तबतक 
ट्रांसवाल सुरक्षित नहीं माना जा सकता । फिर उनकी बन 
से सरकार और भारतीय जनताक बीच समझकोता होने 
तो भारतीय जनताकी प्रतिष्ठा और बढ़ जाती थी। उनका 

इरादा इस प्रतिष्ठाको बढ़ानेंका नहीं, बल्कि घटानेका था। 
उनको ह6िदुस्तानियोंकी रजामंदीकी जरूरत नहीं थी। बह तो 
चाहते थे उनपर बाहरी प्रतिबंध लगाकर उन्हें थर्रा देना। 
अतः उन्होंने एशियाटिक ऐक्टका मसविदा बनाया और 
सरकारको सलाह दी कि जबतक इस मसबविदेके 348 
कानून बनकर तेयार नहीं हो जाता तबतक हिंदुस्तानियोंका 
लुक-छिपकर ट्रांसवालमें दाखिल होना रोका नहीं जा सकता 
और जो इस तरह यहां पहुच जाय॑ उन्हे निकाल बाहर करनेकी 
प्रचलित कानूनोंमे कोई व्यवस्था नहीं हें। मि० कथिसकी 
दलीलें और मसविदा सरकारको पसंद आया और उसने 
इस मसविदेके अनुरूप बिल ट्रांसवालकी धारा सभामें 
पेश करनेके लिए ट्रांसवालके सरकारी गजटमें प्रकाशित कर 
दिया । 
इस बिलकी तफसीलम जानेके पहले एक महत्त्वकी घटना- 
की चर्चा थोड़े शब्दोंमें कर देता आवश्यक है । सत्याग्रहकी 
प्रेरणा करनेवाछा में ही हु। इसलिए यह बहुत जरूरी हें 
कि पाठक मेरी स्थितियोंकी पूरी तरह समभलें। यों जब 
ट्रांसवालमें हिंदुस्तानियोंपर प्रतिबंध लगानेके प्रयत्न हो रहे 
थे, नेटालमें वहांके हबशियों--जुलू छोगोंने बगावत कर 
दी। इस भगड़ेको बगावत कह सकते हें या नहीं, इस 
बारेमें मुझे शका थी ओर आज भी है । फिर भी नेटालूमें इस 
घटनाका परिचय सदा इसी नामसे दिया गया हैं । इस मौकरेपर 
भी नेटालमें रहनेवाले बहुतसे गोरे इस विप्लवको शांत 
करनेमे सहायता देनेके लिए स्वयसेंवकके रूपम सेनामें भरती 
। में भी नेटालका ही निवासी माना जाता था। इसलिए 
मेंने सोचा कि मु्के भी उसमे काम करने चाहिए। भारतीय 
जनताकी अनुमति प्राप्तकर मेने सरकारको लिखा कि घायलों - 
की सेवा करनेवाली एक छोटी-सी टुकड़ी खड़ी करनेकी 

इजाजत मुभ दे दी जाय । सरकारले प्रस्ताव स्वीकार किया । 
अत: मेंने ट्रांसवालका घर तोड़ दिया । बालबच्चोंको नेटाल- 
में उस खेतपर भेज दिया जहांसे 'इंडियत ओपीनियन' नामका 
साप्ताहिक अखबार निकाला जाता था और जहां मेरे सह- 
कारी रहते थे। दफ्तर कायम रखा, क्योंकि में जानता था 
कि मुझे इसमें बहुत दिन नहीं छगेंगे । 

२०-२५ आदमियोंकी छोटीसी टुकड़ी खड़ी करक में 
फौजम हामिल हो गया । इस छोटी-सी टुकड़ीमें भी लगभग 
सभी जातियोंके भारतीय थे । इस दुकड़ीको एक महीने सेवा 
करनी पड़ी । हमें जो काम सौंथा गया उसको मेंने सदा इंश्वर- 
का अनुग्रह माना हेँ। मेने देखा कि जो हबशी जख्मी होते 
थे उन्हें हम ही उठाये तो वे उठें, नही तो वही पड़े सड़ा करें । 
इन जल्मियोंक जख्मोंकी मरहम-पट्टी करनेमें कोई भी गोरा 
हाथ न बटाता । जिस शस्त्रवेद्य डा० संवेजकी मातहतीमे 
हमें काम करना था वह स्वयं अतिशय दयाल थे । घायलोंकी 
उठाकर अस्पताल पहुंचा देनेके वाद उनकी संवा-शुश्रूषा हमारे 
कार्य-क्षेत्रक बाहरकी बात हो जाती थी। पर हम तो यह सोच 
कर गए थे कि जो भी सेवा हमें सौंपी जाय वह हमारी 
कत्तेव्य-परिधि के अन्दर ही होगी । अतः इस भले डाक्ट रने हमसे 
कहा कि मुझे कोई भी गोरा हबशियोंकी सेवा करनेके लिए 
नही मिलता और मुझमें यह शक्ति नहीं कि किसीको इसके 
लिए मजबूर कर सकू । आप यह दयाका काम करें तो आप- 
का अहसान मसान्‌ृंगा। हमने इस कामका स्वागत किया। 
कितने ही हबशियोंके जम पांच-पांच, छ-छ: दिनसे साफतक 
नहीं किये गये थे, इससे उनसे दुर्गंध आ रही थी । इन सबको 
साफ करना हमारे सिर पड़ा और हमें यह सेवा बहुत रुचीः। 
हबशी हमारे साथ बात तो कर ही नही सकते थे; पर उनकी 
चेष्टाओं और उनकी आंखोंमें हम यह देख सकते थे कि उनका 

मन कह रहा है कि मानों भगवानने ही हमें उनको सहायताके 
लिए भेज दिया हो । इस काममें अकसर हमें चालीस-चालीस 
मीलकी मंजिल करनो होती । अकाली 

एक महीनेमें हमारा काम समाप्त हो गया । - 

संतोष हुआ । गवनंरने क्ृतज्ञता-प्रकाशका पत्र लिखा । 
हमारी टुकड़ीम तीन गुजराती थे, जिन्हें सार्जेटता अधिकार 
दिया गया था। उनके नाम जानकर गुजरातियोंको प्रसन्नता 
होगी । उनमें एक थे उमियाशंकर, दूसरे सुरेन्द्रराय मेढ और 
तीसरे हरिशंकर जोशी । तीनों कसे हुए बदनके थे और 
तीनोंने बड़ी कड़ी मेहनत की। दूसरे भारतीयोके नाम मुर्के 
इस वक्‍त याद नहीं आ रहें हें । पर एक पठान भी उनमें 
था, यह मुझे अच्छी तरह याद हैँ । यह भी याद है कि हम 
उसके बराबर बोक उठा छेते थे और कूचमें भी उसके साथ- 
साथ रहते थे, यह देखकर उसे अचरज होता था । 

इस टुकडीके कामके सिलत्षिलेम मेरे दो विचार, जो 
अरसेस मनमे धीरे-धीरे पक रहें थे, पूरो तरह पक गये। 
उनमें एक तो यह हें कि सेवाधमंका प्रधानपद देनेवालेको 
ब्रह्म चयेंका पालन करना ही चार्टिए, दूसरा यह कि सेवाधर्म 
स्वीकार करनेत्रालको गरीबीको सदाक लिए अपना लेना 
चाहिए । वह किसी ऐसे धधेमें न लगे जिससे सेवाधर्मके पालनमें 
उसे कभी संकोच होनंका अवसर आये, या उसमें तनिक भी 
रुकावट हो सके । 

में इस टुकड़ीमें काम कर रहा था तभी जितनी जल्दी 
हो सके उतनी जल्दी ट्रांसाल लौट आनेकी चिट॒ठियां और 
तार आ रहे थे। अतः फिनिक्समें सब लोगोंते मिलकर 
में. त्रंत जोहान्सबर्ग पहुचा और वहां वह बिल पढ़ा जिसके 
बारेमें ऊपर ल्खि चुका हु। बिलवाला गजट २२ अगस्त 
१९०६ ई० का में दफ्तरसे घर ले गया था। घरके पास एक 

छोटीसी पहाड़ी थी । वहां अपने साथीको रूँकर इस बिलूका 
उलथा इंडियन ओपीनियन” के लिए करने रूगा'। ज्यों- 
ज्यों में उसकी घाराओंको पढ़ता गया त्यों-त्यों मेरा कलेजा 
अधिकाधिक कांपने लगा । उसमें में भारतीयोंक द्वेबके सिवा 
और कुछ भी नहीं देख सका । मुझे दिखाई दिया कि अगर यह 
बिल पास हो गया और भारतीयोंने उसे मंजूर कर लिया 
तो दक्षिण अफ्रीका उनके पेर जड़मूलस उखड़ जायंगे। 
मुझे स्पष्ट दिखाई दिया कि भारतीय जनताक लिए यह जीवन- 
मरणका प्रइन है। म॒झे यह भी दिखाई दिया कि अर्जी अब देने- 
से सफलता नहीं मिली तो वह चुप नहीं बेठ सकती । इस कानून- 
के सामने सिर भुकानेसे मर मिटना बेहतर हे । पर मरें कंसे ? 
भारतीय जनता किस खतरेमें कूदे या क्दनेका साहस करें कि 
उसके सामने विजय या मृत्यु इन दोके सिवा तीसरा रास्ता 
रह ही न जाय ? मेरे सामने तो ऐसी संगीन दीवार खड़ी 
हो गई कि मुझे रास्ता सूका ही नहीं । जिस प्रस्तावित बिलनें 
मरे अंतरमें इतनी हलूचल मचा दी थी उसका व्यौरा पाठकों- 
को जान लेना ही चाहिए । उसका सार यह हैं: 
“ट्रांसवालमें रहनेका हक रखनेवाला हरएक भारतीय 
पुरुष, स्त्री और आठ बरस या इससे ऊपरका लड़का-लड़की 
एशियाई दफ्तरमें अपना नाम दर्ज कराके परवाना हासिल 
करे। यह परवाना लेते समय पुराना परबाना अधिकारी 
(रजिस्ट्रार) को सौंप दे। नाम दर्ज करनेकी अर्जीमें नाम, 
ठिकाना, जाति, उम्र आदि लिख दें। रजिस्ट्रार प्रार्थीक 
दरीरपर जो खास निशान हों उन्हें नोट कर के और उसकी 
दसों उंगलियों और अँगूठेका निशान ले लू। जो भारतीय 
सत्रो-पुरुष नियत अवधिके अंदर ऐसी दर्खास्त न दे, उसका 
ट्रांसवालमें रहनेका हुक रद हो जायगा। दरख्वस्त न देना 
कानूनन्‌ अपराध माना जायगा। उसके लिए जेलकी सजा 

मिल सकती हूं है जुर्माना किया जा सकता हैँ और अदालत 
उचित समझे तो देशनिकालेका दंड भी दे सकती हूँ । बच्चों- 
की ओरसे माँ-बापको दर्ख्वास्त देनी होगी और उंगलियों- 
के निद्यान आदि लेनेके लिए उन्हें रजिदारके सामने हाजिर 
करनेकी जिम्मेदारी भी मॉ-बापपर होगी। मां-बापने इस 
कत्तेब्यका पालन नहीं किया हो तो १६ बरसका होनेपर बालूकको 
खुद यह फर्ज अदा करना चाहिए। उसके अदा न किये जानेपर 
मां-बाप जिस-जिस दंडके पात्र होते हें उस दंडके अधिकारी 
१६ की उम्रको पहुंचते हुए लड़की-लड़के भी माने जायंगे। 
प्रार्थीकी जो परवाना या रजिस्टरीका सार्टिफिकेट दिया जाय 
उसे हर पुलिस अफसरके सामने, जब ओर जहां वह मांगा 
जाय, पेश करना लाजिमी होगा । उसे पेश न करना अपराध 
माना जायगा और अदालत उसके लिए कंद या जुर्मानेकी सजा 
दें सकती हूँ । राह चलते व्यक्तिस भी परवाना पेश करनेको 
कहा जा सकता है। परवानेकी जांचक लिए पुलिस अफसर 
घरमें भी घुस सकते हैं। ट्रांसवालक बाहरसे आनेवार भार- 
तीय स्त्री-पुरुषको जांच करनेवाले अफसरके सामने अपना 
परवाना पेश करना ही होगा | कोई कामसे अदालतमें जाय 
या मालके दफ्तरमें व्यापार या बाइसिकिल रखनेकों अनुमति- 
पत्र छूने जाय तो वहां भी अफसर उससे परवाना मांग 
सकता हे । अर्थात्‌ कोई भारतीय किसी भी सरकारी दफ्तर- 
में उस दफ्तरस संबद्ध कार्यके लिये जाय तो अफसर 
उसकी प्रार्थेना स्वीकार करनेसे पहले उससे उसका परवाना 
मांग सकता हें। उसे पेश करने या उसे रखनेवाले व्यक्तिसे 
अधिकारी इस बारेंमें जो कुछ पूछे उसे बतानेसे इन्कार 
करना भी अपराध माना जायगा और अदाऊत उसके लिए 
भी जेल था जुर्मानंकी सजा दे सकती है ।” 

दुनियाके किसी भी हिस्सेमें स्वतंत्र मनुष्योंके लिए इस 

तरहका कानून है, इसका पता मुझे नहीं हैँ। में जानता हूं 
कि नेंटाऊके गिरमिंटिया हिंदुस्तानियोंके लिए परवानेका 
कानून बहुत सख्त है पर वे बचारे तो स्वतंत्र लोग माने ही 
नहीं जा सकते । फिर भी कह सकते हें कि उनके परवानेका 
कानून इस कानूनकी तुलनामें नरम है, और उस कानूनक तोड़- 
नेकी सजा तो इस कानूनमें निर्दिष्ट दण्डक सामने कुछ भी 
नही हैँ । लाखोंका कारबार करनेवाला रोजगारी इस कानून- 
के. अनुसार देश निकालेकी सजा पा सकता हे, यानी इस 
कानूनका भंग होनेसे उसके बिलकुल तबाह हो जानेकी स्थिति 
उत्पन्न हो सकती हैँ। धेयंवान्‌ पाठक आगे चलकर देख सकेंगे 
कि इस अपराधकलिए लोगोंको देशनिकालेकी सजा भी मिल 
चुकी हैं। जरायम पेशा जातियों किम कितना 
कंडा कानून है। इस कानूनमें जो दसों उंगलियोंकी निशानी 
लेनेकी दफा थी बह तो दक्षिण अफ्रीकार्में बिलकुल नई बात 
थी। इस विषयका कुछ साहित्य पढ़ जाना चाहिए, यह सोच- 
कर में मि० हेनरी नामक पुलिस अफसर की लिखी हुईं 'उंग- 
लियोंकी निश्ञानी' (फिगर इंग्रेशन्स) पुस्तक पढ़ गया। उसमें मेने 
देखा कि इस प्रकार कानूनन्‌ उंगलियोंका निशान केवल अप- 
राधियोंस ही लिया जा सकता हे । अतः जबद॑स्ती दसों उंगलियों- 
की छाप लेनेकी बात मुझे अति भयानक लगी। स्त्रियोंको और 
बसे ही १६ बरसके अंदरके लड़के-लड़कियोंकों भी परदाना लेना 
होगा, यह बात इस बिलमें पहलुंपहल रखी गई थी । 

३... अगले दिन कुछ गण्यमान्य हिंदुस्तानियोंको इकटूठा कर 
मेने इस कानूनका अक्षर-अक्षर समझाया। फलत: उसका जो 
असर मुभपर हुआ था वही उनपर भी हुआ। उनमेंसे एक 
तो आवेशमें आकर बोल उठे--“कोई मरी स्त्रीसे परवाना 
मांगने आया तो में उसको वहीं गोलो मार दूंगा, पीछे मेरा 
जो होता हो वह होता रहे ।” मेने उन्हें शांत किया और सबको | 

सुनाकर कद -- यह मामला बहुत ही यभीर हे । यह बिल 
अगर पास हो गया और हमने उसे मान लिया तो उसका अनु- 
करण सारे दक्षिण अफ्रीकार्मे किया जायगा । मुझे तो उसका 
उद्देश्य ही इस देशमें हमारी हस्ती मिटा देना मालूम होता 
हूँ । यह कानून आबिरी सीढ़ी नहीं हे, बल्कि हमें सताकर 
दक्षिण अफ्रीका्से भगा देनेका पहला कदम हूँ। अतः 
हमपर केवल ट्रांसवालमें बसनेवाले १०-१५ हजार हिंदुस्तानि- 
योंकी ही जिम्मेदारी नही है, बल्कि दक्षिण अफ्रोकाके भारतीय 
मात्रकी हैं। फिर अगर हम इस बिलका अर्थ पूरे तौरपर 
समभ सकते हों तो संपूर्ण भारतवर्षकी प्रतिष्ठाकी जिम्मेदारी 
भी हमपर ही आती है; क्योकि इस बिलसे केबल हमारा 
ही अपमान नहीं होता, बल्कि इसमें सारे हिंदुस्तानका अपमान 
है । अपमानका अर्थ ही हे निर्दोष व्यक्तिका मान भंग होना । 
हम इस का गा पात्र हें यह तो कोई कह ही नही सकता । 
हम निर्दोष हूँ और राष्ट्रक एक भी निर्दोष व्यक्तिका 
अपमान सारे राष्ट्रका अयमान हैं । अत: इस कठिन अवसरपर 
हमने जल्दबाजीकी, अधीरता दिखाई, क्रोध किया तो उससे 
इस हमलेसे नहीं बच सकेंगे । पर अगर शांतिसे उपाय दृढ़- 
कर वकक्‍तपर उसका अवलूम्बन करें, आपसमें एकता रखें और 
अपमानका सामना करते हुए जो कष्ट पड़ें उन्हें मेल ले तो में 
मानता हूं कि इंश्वर स्वयं हो हमारी सहायता करेंगा।” बिलकी 
गभीरता सबने समक लो और यह निरचय किया कि 
सार्वजनिक सभा करके कुछ प्रस्ताव पास किये जाय॑। 
यहूदियोंकी एक नाटकशाला भाड़ेपर रूकर उसमें सभा 
की गईं । 

अब पाठक समभ सकते हें कि इस प्रकरणक शीष॑कमें 
इस बिलका परिचय खूनी कानून कहकर क्यो दिया गया 
हैं । यह विशेषण मेने इस प्रकरणके लिए नहीं गढ़ा ह, 


सत्याप्रहका जन्म ११३ 


बल्कि इस विशेषणका उपयोग दक्षिण अफ्रीकार्मे ही इस 
कानूनका परिचय देनेके लिए प्रचलित हो गया था। 

१९०६ की ११ वीं सितंबरकों उक्त नाटकशालामें सभा 
हुई । द्रांसवालके भिन्न-भिन्न नगरोंते प्रतिनिधि बुलाये गये। 
पर मुझे कबूल करना होगा कि जो प्रस्ताव मेंने बनाये थे उनका 
पूरा। अर्थ में खुद नही समझ सका । उनसे क्या नतीज निक- 
लेंगे, इसका भी अंदाजा उस वक्‍त नही कर सका था। सभा 
हुईं । नाटकशाला ठसाठस भर गईं थी। कुछ नया करना 
है, कुछ नथा होना हे--य्रह भाव में हरएकक चेहरेपर 
देश सकता था। ट्रांसवाल ब्रिटिश इंडियन एसोसियेशनक 
अध्यक्ष श्री अब्दुलगनी सभापतिके आसन पर विराज रहे 
थे। वह ट्रांसवालक बहुत ही पुरानेवाऊल बाशिदोंमेंसे थे। 

मुहम्मद कासिम कमरुददीन नामक प्रसिद्ध फ़्क हिस्सेदार 
र उसकी जोहान्सबगंकी शाखाक व्यवस्थापक थे । जो 
प्रस्ताव सभामें उपस्थित किये गये उनमें सच पूछिए तो एक 
ही महत्त्वका प्रस्ताव था। उसका आशय यह था कि इस 
बिल्‍हके विरोधर्मं सब उपाय करते हुए भी अगर वह पास हो 
जाय तो भारतीय उसके आगे सिर न भुकाएं और सिर न भुका- 
नेसे जो-जो कष्ट सहन पड़ें उन्हें सह ले । 

यह प्रस्ताव मेने सभाकों पूरी तरह समझा दिया। 
सभाने भी शांतिसे उसे सन लिया । सभाका सारा कामकाज 
तो हिंदी या गुजरातीमें ही होता था, इसलिए यह तो हो ही 
नहीं सकता था कि कोई भी उसकी कोई बात न समझ पाये । 

हिंदी ने समकतेवाले तामिरू और तेलगू भाइयोंके लिए उन 
भाषाओं के बोलनेवाले सारी बातोंकों प्रे तौरपर समभा 
देते थे । प्रस्ताव नियम-पूर्वंक उपस्थित किया गया | बहुतों- 
ने अनुमोदन-समर्थंशभ भी किया। उनमें एक बोलनेजाले 
सेठ हाजी हबीब थे। ये भी दक्षिण अफ्रीकार्क बहुत पुराने 
और अनुभवी बाशिदे थे। उन्होने बड़ा ही जोशीला भाषण 
दिव्रा। आवेशर्म आकर यहांतक कह गयें--“'यह प्रस्ताव 
हमें खुदाकों साक्षी करके स्वीकार करना हेँ। हमें चाहिए 
कि नाम बनकर इस कानून सामने कभी सिर न भुकाएं। 
इसलिए में खुदाकी कसम खाकर कहता हूं कि हरगिज इस 
कानूनक॑ ताबे न होऊंगा। और में इस सारे जल्सेको 
सलाह देता हूं कि सब लोग खुदाकों सक्षी करके कसम 
खाय॑ । 

प्रस्तावक समर्थनमें और भी तीले ओर जोरदार भाषण 
हुए थे। सेठ हाजी हबीब जब बोल रहें थे और कसमकी बातपर 
पहुंचे तो मं तुरंत चोक़ा और सावधान हो गया । तभी में अपनी 
निजकी और कौमकी जिम्मेंदारीकों पूरे तौरपर समझ सका। 
कौमने अबतक कितने ही प्रस्ताव पास किये थे । अधिक 
विचार या नये अनुभवर्स उतमें फेरफार भी किये गये । यह 
भी हुआ कि सबने उन निश्चयोंपर अमल नही किया । स्वीकृत 
प्रस्तावमें रद्दोबदल, उससे सहमत हुए लोगोंका इन्कार आदि 
सारी दुनियामें सावंजनिक जीवनके सामान्य अनुभव हैं । 
पर ऐसे प्रस्तावोंमें कोई इंश्वरका नाम बीचमें नहीं लाता। 
तात्विक दृष्टिसे विचार किया जाय तो निए्चय और इंश्वरका 
ताम लेकर की हुई प्रतिज्ञामें कोई अन्तर होनाही नहीं चाहिए। 
बुद्धिशाली मनुष्य सोच-समभझकर कोई निश्चय करे तो उससे 
वह डिगरता नहीं। उसकी निगाहमें उसका वजन ईंश्वरको 
साक्षी करके को हुई प्रतिज्ञाक बराबर ही होता हेँ। पर 

दुनिया तात्त्विक निर्णयोंस नहीं चलछती। ईश्वरको साक्षी 
बनाकर की हुईं प्रतिज्ञा और सामान्य निशचयक बीच* वह 
जमीन-आसमानका अंतर मानती हैं । सामान्य निरचयको बद- 
लनेमें निश्चय करने वाला हर्माता नहीं, पर प्रतिज्ञा करनेवाला 
अगर अपनी प्रतिज्ञाकों तोड़ता हैँ तो वह खुद तो शर्माता 
ही है, समाजभी उसको धिककारता हैँ और पापी समझता 
हैं। इन बातोंकी जड़ इतनी गहरी हो गई है कि कानून भी 
कसम खाकर कही हुईं बात भूठी ठहरे तो कसम खानें- 
वालेको अपराधी मानता हूँ और सख्त सजा मिलती हैँ । 
इन विचारोंसे भरा हुआ में जो प्रतिज्ञाओंका अनुभवी 
था ओर उनके मीठे फल चख चुका था, ऊपर लिखी श्रतिज्ञाकी 
बात सुनकर भयसे स्तब्ध हो गया । उसके परिणाम एक क्षण- 
में मेरे मानसचक्षुके सामने आ गये। इस घबराहटसे जोश पैदा 
हुआ और यद्यपि में इस सभामें प्रतिज्ञा करने या लोगोंसे कराने- 
का इरादा छूकर नहीं गया था फिर भी सेठ हाजी हबीबका 
जी मुझे बहुत पसंद आया । पर इसके साथ-साथ मेने यह 
भो सोचा कि इस प्रतिज्ञाकं सारे नतीजोंसे छोगोंको वाकिफ करा 
देना चाहिए, प्रतिज्ञाका अर्थ स्पष्ट रूपसे समझा देता चाहिए । 
इसके बाद अगर वे प्रतिज्ञा कर सकें तो उसका स्वागत करना 
चाहिए और न कर सके तो मुझे समझ लेना होगा कि अभी वे 
आधिरी कसौटीपर चढनेको तंथार सजी हुए हें। अतः मेने 
सभापतिस प्रार्थना की कि मुझे सेठ हबीबक कथनका 
अर्थ समभानेकी इजाजत दें। मुझे इसको इजाजत मिल 
; गईं। में उठा ओर जो कुछ कहा उसका खुलासा जेसा आज 
मुझे याद हें वंसा नीचे दे रहा हूं : 
“में सभाको यह वात समभा देना चाहता हूं कि आजतक 
जो प्रस्ताव' हमने स्वीकार किये हें और जिस रीति तेसे स्वीकार 
किये हें उन प्रस्तावों और उस रीतिसे इस प्रस्ताव और इसकी 

रीतिमें भारी अंतर हैँ। यह प्रस्ताव अति गंभीर हूँ, क्योंकि 
इसपरै प्रा-पूरा अमल होनेपर दक्षिण अफ्रीकार्मं हमारी हस्ती- 
का रहुना-मिटना अवलंबित हैँ । यह प्रस्ताव स्वीकार करने- 
' की जो रीति हमारे भाईने सुकायी हैं वह जितनी गंभीर 
हैं उतनी ही नवीन है । में खुद इस रीतिस निश्चय करानेका 
विचार करके यहां नहीं आया था। इस यशर्क अधिकारी 
अकेले सेठ हाजी हबीब हें ओर इसकी जवाबदेही भी उन्हींपर 
है । उन्हें में मुबारकबाद देता हूँ । इनका सुझाव पु बहुत 
रुचा हैँ, पर आप उसे स्वीकार कर लेंगे तो आप भी उनको 
जिम्मेंदारीमें साफी हो जाएंगे। यह जिम्मंदारी क्‍या हैँ, यह 
आपको समभ लेना चाहिए और कौमक सलाहकार और 
सेवकर्क रूपमें उसे पूरे तौरपर समभा देना मेरा फज है । 
“हम सभी एक ही सिरजनहारको माननेवाल हें। 
उसको मुसलमान भर ही खुदा कहकर पुकारें, हिंदू भले ही 
उसको इंश्वरक नामसे भजजे, पर हे वह एक ही स्वरूप । उस- 
को साक्षी करके, उसको बीचमें रखकर हम कोई प्रतिज्ञा करें 
या कसम खाएं, यह कोई ऐसी-वंसी बात नही हैँ । ऐसी 
कंसम खाकर अगर हम उससे फिर ज/यूं तो हम कौमके, दुनिया- 
के और खुदाक सामने गुनहवार होंगे। में तो मानता हूं कि 
सावधानीस, शुद्धबुद्धिसे य ष्य कोई प्रतिज्ञा करे और पीछे 
उसको तोड़ दे तो वह अपनी इंसानियत, अपनी मनुष्यताको 
खो बेठता है। और जंसे पारा चढ़ा हुआ तांबेका सिक्का 
रुपया नहीं हे--यह मारझूम होते ही उसकी कोई कीमत नही 
रहती, इतना ही नही, बल्कि उस खोटे सिक्कका मालिक 
दण्डका पात्र हो जाता हे--वसे ही भूठी कसम खाने- 
बालेंकी भो कोई कीमत नहीं होती, बल्कि लोक-परलोक 
दोनोंमें वह दण्डका अधिकारों होता है । सेठ हाजी हबीब 
ऐसी ही गंभीर कसम खानेकी हमें सलाह दे रहे हेँ। इस सभामें 


का 

ऐसा एक भी आदमी नहीं हूँ जो बालक या नासमझ माना 
जा सके । आप सभी पा उम्रवाले हैं, दुनिया देखे हुए हें; 
बहुतेरे तो प्रतिनिधि हे ओर कमोबेश जिम्मेदारी भी उठा 
चुके हैँ। अतः इस सभामें एक भी आदमी नहीं हू जो 'मेंने 
बिना समभे प्रतिज्ञा कर दी थी' कहकर कभी उस बंधनसे 
निकल सके । 

/ में जानता हूं कि प्रतिज्ञाएं, ब्रत आदि गंभीर अवसरोंपर 
ही लिए जाते है । उठते-बेठते प्रतिज्ञा करनेवाला जरूर 
ठोकर खायगा और गिरेगा। पर इस देशमें, अपने सामाजिक 
जीवनमें में प्रतिज्ञा करने योग्य किसी अवसरकी कल्पना कर 
सकता हूं तो बहू अवसर अवश्य उपस्थित हे । बहुत सम्हाल- 
कर और डर-डरके कदम उठाना बुद्धिमानी हें । पर डर और 
सम्हालकी भी हद होती हे । हम उस हृदकों पहुंच गये हे । 
सरकार सभ्यताकी मर्यादा लांघ गईं हें। हमारे चारों ओर 
जब उसने दावानरूू ६४७३ दिया हें तब भी हम बलिदानकी 
पुकार न करें और सोच-विचारमें पड़े रहें तो हम नालायक 
ओर नामद साबित होंगे। अतः यह अवसर शपथ लेनेका 
है, इस विबयमें तनिक भी शंका नहीं । पर इस शपथकी दाक्ति 
अपनेमें हे या नहीं, यह हरएक को खुद सोच लेना होगा। 
ऐसे प्रस्ताव बहुमतसे पास नहीं किये जाते। जितने लोग 
कसम खाएं उतने ही उस कसमसे बंधेंगे । ऐसी कसम 
दिखावेक लिए नहीं खाईं जाती । उसका असर यहांकी सरकार, 
बड़ी (साम्राज्य) सरकार या भारत सरकारपर क्या होगा, 
इसका ख्यार कोई तनिक भी न करें। हरएक अपने 

हर हाथ रख उसको ही टटोले । अगर उसकी अन्त- 
त्मा कहे कि तुममें शपथ लेनेकी शक्ति हैँ तभी शपथ ले, 
तभी वह फलवती होगी । 

“अब दो शब्द परिणाम विवयमें । बड़ी-सें-बड़ी आशा 

बाँबें तो यह कह सकते हें कि अगर सब लोग अपनी कसमपर 
कायम रहें और भारतीय जनताका बड़ा भाग कसम खा सके 
सो यह कानून (आडिनेंस) या तो पास ही न होगा या पास 
होगा तो तुरंत रद हो जायगा। कौमको अधिक कष्ट न 
सहना पड़ेगा । हो सकता है कि कुछ भी कष्ट न सहना पड़े । 
पर कसम खानेवालका धर्म जसे एक ओरसे श्रद्धापूर्वक आशा 
रखना है, बसे ही दूसरो ओरसे नितात आशा-रहित होकर 
कसम खानेको तंयार होना हैँ। इसलिए में चाहता हूं कि 
हमारी लड़ाईमें जो कड़वे-से-कड़वे परिणाम हमारे सामने 
आ सकते हैँ, उनकी तसवीर इस सभाक सामने खींचद। 
मान लीजिए कि यहां उपस्थित हम सब लोग दपथ ले लते हे । 
हमारी संख्या अधिक-से-अधिक ३ हँजार होगी । यह भी हो 
सकता है कि बाकीके १० हजार भारतीय कसम न खाय॑। 
शुरूमें तो हमारी हसी होनी ही है । फिर इतनी सारी चेंता- 
बनी दे देनेपर भी यह मुमकिन हे कि कसम खाने वालोंमें कुछ 
था बहुत-से पहली ही परीक्षा्में कमजोर साबित हो जाय । 
हमें जेल जाना पड़े, जेलमें अपमान सहने पड़े । भूख-प्यास, 
सरदी-गरमी भी सहनी पड़े । कड़ी मशक्‌कत करनो पड़े । 
उद्धत दरोगाओं (वाडरों) के कोड खाने पड़ें। जुर्माना हो 
और कूकीमें हमारा माल-असबाब भी बिक जाय । लड़नेवाल 
बहुत थोड़े रह गये तो आज हमारे पास बहुत पैसा होते हुए 
भी हम कल कंगाल हो जा सकते हे। हमे देशनिकालेकी 
सजा भी मिल सकती हैं। जेलमें भूखे रहते और दूसरे 
कष्ट सहते हुए हममेंसे कुछ बीमार हो सकते हें और कोई 
मर भी सकता हे। अर्थात्‌, थोड़ेमं कह्ठा जा सकता है कि 
यह बात तनिक भी नामुमकिन नहीं कि जितने कष्टोंकी 
कल्पता हम कर सकते हें वे सभी हमें सहने पड़ें और समभझ- 
दारी इसीमें हे कि ये सारे कष्ट सहन करने होंगे यह मानकर ही 

हम कसम खाय॑ । मुझसे कोई पूछे कि इस लड़ाईका अंत क्या होगा 
और कब होगा तो में कह सकता हूं कि अगर सारी कौम 
परीक्षाम पूरो तरह उत्तीर्ण हो गई तो लड़ाइंका फंसलछा बहुत 
जल्दी हो जायगा । पर अगर हममेंसे कर से संकटका सामना 
होनेपर फिसल गये तो लड़ाई लंबी होगी । पर इतना तो में 
हिम्मतके साथ और निश्चयपूवंक कह सकता हू कि जबतक 
मुट्ठीभर लोग भी अपनी प्रतिज्ञापर दृढ़ रहनेवाले होंगे 
बंप एक ही अंत समक्रिये---अर्थात्‌ इसमें हमारी 
र्ज गी। 

“अब दो छाब्द अपनी व्यक्तिगत जिम्मेदारीक बारेमें भी 
कह दूं। यग्रद्यवि में प्रतिज्ञा करनेकी जोखिमोंको बता रहा 
हूं, पर साथ ही आपको शयथ खानेंकी प्रेरणा भी कर रहा हुं । 
इसमें मेरी अपनी जिम्मेदारी कितनी हे, इसे मे पूरे तौरपर 
समभता हूं। हो सकता हे कि आवेशर्म या गुस्समें 
आकर इस सभामें उपस्थित लोगोंका बड़ा भाग प्रतिज्ञा करले, 
पर संकट-कालमें कमजोर साबित हो, और मुठ्ठीभर लोग 
ही अंतका ताप सहन करनेके लिए रह जाय॑ । फिर भी मुझ 
जसे आदमीकलिए तो एक ही रास्ता होगा--“मर भिटना, पर 
इस कानूनक आगे सिर न भुकाना ।' में तो मानता हूं कि 
मान लीजिये ऐसा होनेकी तनिक भी संभावना नही, फिर भी 
फर्ज कर लीजिए कि सब गिर गये और में अकेला ही रह 
गया, तो भी मेरा विश्वास हैँ कि प्रतिज्ञाका भंग मुझसे हो 
ही नहीं सकता। यह कहनेका मतलब आप समभ ले। 
यह घमंडकी बात नहीं, बल्कि खासतौरसे इस मंचपर बंठे हुए 
नेताओंकी सावधान करनेकी बात हूँ । अपनी मिसाल लेकर 
में नेताओंसे विनयपूर्वक कहना चाहता हूं कि अगर आपमें 
अकेला रह जानेपर भी दृढ़ रहनेका निश्चय या वसा करनेकी 
शक्ति न हो तो आप इतना ही न करें कि खुद प्रतिज्ञा न करें, 

बल्कि लोगोंक सामने यह प्रस्ताव रखकर के प्रतिज्ञा कराई 
जाय, इसके पहले ही आप अपना विरोध लोगोंपर प्रकट कर 
दें और अपनी सम्मति उसमें न दें । यह प्रतिज्ञा यद्यवि हम 
सब साथ भिलकर करना चाहते हें तो भी कोई इसका यह 
अथ कदापि न करें कि एक या अनक लोग अपनी प्रतिश्नाको 
तोड़ दें तो दूसरे सहज ही उसके बंधनसे मुनत हो से्कते 
हैं। हरएक अपनी-अपनी जिम्मेदारीकों समझ कर स्वतंत्र 
रूपसे प्रतिज्ञा करे और यह सममकर करे कि दूसरे कुछ 
५ करें, पर में खुद तो मरते दम तक उत्षका पालन करूंगा 
ही। 

इस आशयका। भाषण करक में अपनी जगहपर बेठ गया। 
लोगोने अतिशय शांतिस उसका एक-एक ढछाब्द सुना । दूसरें 
नेता भी बोले । सबने अपनी और श्रोताओकी 'जिम्मंदारीका 
विवेचल किया । सभापति उठे। उन्होंने भी स्थितिको 
समकाया और अंत सारी सभाने खड़े होकर हाथ उठाकर 
और इंश्वरको साक्षी करके प्रतिज्ञा की कि यह क/नून पास हो 
गया तो हम उसके आगे सिर न भूकाएगे। वह दृश्य मुझे 
तो कभी भूलनेका नहीं। लोगोंके उत्साहकी सीमा न थी। 
अगले ही दिन ईंस नाटकशालामें कोई दुर्घटना हुईं और सारी 
नाटकशाला जलकर खाक हो गई | तीसरे दिन लोग मरे 
पास यह खबर लाये और कोमको यह कहकर मुबारकबाद 
देने लगे कि नाटकशालहाका भस्म हो जाना शुभ शक्‌न हैँ । 
जेध नाटकशाला जल गई वेसे ही यह कानून भी एक दिन 
आगकी नजर हो जायगा। इन लक्षणोंक्रा मुकपर कभी असर 
न हुआ था। अतः मेंने इस घटनाको कोई महत्त्व न दिया । 
यहां उसका उल्लेश्व केबल यह बतानेके लिए किय/ हे कि लोगों 
इस समय कितना झशोये और श्रद्धा थी। इन दोनों बातों रे 
दूसरे बहुतसे चिह्न पाठक अगले प्रकरणोंमें देखेगे। 

यह विराट सभा करनेके बाद काम करनेवाले बेठ नहीं 
रहे । जगह-जगह सभाएं की गईं और सर्वत्र स्वंसम्मतिसे 
प्रतिज्ञाएं दुहराई गईं । 'इडियन ओपीनियन 'में अब यह 
खूनी कानून ही चर्चाका मुख्य विषय था। दूसरी ओर स्थानीय 
(प्रादेशिक ) सरकारसे मिलनेके भी यत्न किये गये । 
उपनिवेश सचिव मि० डन्कनक पास एक शिष्ट-मंडल 
भेजा गया। प्रैतिज्ञाकी बात उन्हें सुनाई गईं । इस शिष्ट- 
मंडलमें सेठ हाजी हबीब भी थे । उन्होंने कहा--“'कोई 
अफसर मेरी स्त्रीकी उंगलियोंका निशान लेने आया तो में 
अपने गुस्सेको जरा भी काबूमें न रख सकूंगा। में उसको 
वही मार डालूंगा और फिर अपने आपको खतम कर दूंगा ! ” 
मंत्री महोदय क्षण भर सेठ हाजी हबीबके मुंहकी ओर ताकते 
रह गये | फिर कहा-- यह कानून औरतों पर लागू हो या 
नही, इस बारेमें सरकार विचार कर ही रही है । इतना इत- 
मोनान ती में आप लोगोंकों अभी दिला सकत। हूं कि स्त्रियोंसे 
संबंध रखनेवाली धाराएं वापस ले ली जाएंगी। इस विषयमें 
आपकी भावनाकों सरकार समझ सकती है ओर उसका लिहाज 
करना चाहती हूँ । पर दूसरी दफाओंक बारेमें तो मुझे खेदके 
साथ बता देना होगा कि सरकार दृढ़ हें और रहेगी । 
जनरल बोथा चाहते हें कि आप भली भांति सोच-विचारकर 
इस कानूनकों मंजूर कर ले। गोरोंकी हस्तीक लिए सरकार 
उसको जरूरी समभती है। कानूनके मूल उद्देश्यकी रक्षा 
करते हुए व्यौरेके बारेमें आपको कोई सुभाव पेश करना हो 
तो सरकार उसपर अवश्य ध्यान देंगी । शिष्ट-मंडलको 
मेरी सलाह हूं कि अगर आप कानूनको स्वीकार करके 
तफसीलक बारेमें ही सुझाव पेश करें तो इसमें आपका 
हित है ।” मंत्री महोदयके साथ जो दलील की गईं उन्हें में 
यहां नहीं देत।; क्योंकि वे सभी दलीलें पीछे दो जा चुको 

हैं। उनके सामने रखनेमें भेद केवल भाषाका था। दलोलें 
बही थीं । मंत्रीजीको यह सूचित करके कि आपकी सलाह 
होते दूए भी कोई इस कानूनको मंजूर नहीं कर सकता 
और  स्त्रियोंको उससे मुक्त रखनेक इरादक लिए सरकारको 
धन्यवाद देकर शिष्ट-मंडलने उनसे बिंदा ली। स्त्रियोंकी 
मुक्ति भारतीय जनताक आन्दोलन की बदौलत हुईं या सरकार- 
ने ही और विचार करके मि० क्सकी शास्त्रीय पद्धतिको 
अस्वोकार करके कुछ लोक-व्यवहा रका भी लिहाज किया, 
यह कहना कठिन है । सरकारी पक्षका कहना था कि सरकार- 
ने भारतीयोंके आन्दोलनक कारण नहीं, बल्कि स्वतत्र 
रूपसे विचार करके ही यह निश्चय किया हैँ । चाहे जो हो, 
पर भारतीय जनताने तो “काकतालीय न्यायसे यह मान ही 
लिया कि यह उसके आन्दोलनका ही फल हैँ और इससे 
लड़नेका उत्साह बढ़ा । 
कौमके इस संकल्प या आन्दोलनको कौनसा नाम दिया 
जाय, यह हममेसे कोई नहीं जानता था। उस वक्‍त में इस 
आन्दोलनको 'पैसिव रेजिस्टेंस' कहता था | 'पैसिव रेजिस्टेंस- 
का अर्थ भी पूरी तरह नही समझता था। इतना ही 
समभा था कि किसी नई वस्तुका जन्म हुआ हैं। लड़ाई 
ज्यों-ज्यों आमे बढ़ती गई त्यों-त्यों पेसिव रेजिस्टेंस' नामसे 
उलभन पेंदा होने लगी ओर इस महान्‌ युद्धका अंग्रेजी नामसे 
ही परिचय देना मुझे लज्जा-जनक जान पड़ा । फिर कौमकी 
जबानपर यह शब्द चढ़ भी नहीं सकता था। अतः इंडियन 
ओपीनियन' में सबसे अच्छा नाम ढूंढ़ निकालनेवारुके लिए 
छोटे-सें इनामकी घोषणा की । कुछ नाम मिले । इस बकक्‍त तक 
इस युड्धक अर्थ की ' इंडियन ओपीनियन में भली भांति चर्चा 
हो चुकी थी। इससे प्रतियोगिता करनेदालोंके पास खोजके 
लिए काफो मसाला हो गया था। मगनलाल गांधीने भी इस 

प्रतियोगितामें भाग लिया। उन्होंने 'सदाग्रह' नाम भेजा ॥ 
इस शब्दको पसंद करनेका कारण बताते हुए उन्होंने लिखा 
कि हिंदुस्तानी कौमका यह आन्दोलन एक भारो आग्रह हे. 
और यह आग्रह 'सद्‌” अर्थात्‌ शुभ है। इसलिए यह नाम पसंद 
किया । उनकी दलीलका सार मेंने थोड़ेमें दिया है। मु 
यह नाम रुचा। फिर भी जिस बस्तुका समावेश में करना 
चाहता था उम्रका समावेश उसमें ८353 था। इसलिए 
मेंने द' को त्‌' करके और उसमें य' जोडकर सत्याग्रह! नाम 
बनाया । सत्यमें झांतिका अंतर्भाव माना और आग्रह 
किसी भी वस्तुका किया जाय तो उसमेंसे बल उत्पन्न होता 
हैं। अत: आग्रहमें बलका भी समावेश किया, और भारतोय 
आन्दोलनको “सत्याग्रह” अर्थात्‌ छांतिसि उत्पन्न होनेवाले 
बलके नामसे पुकारना शुरू किया। तभीसे इस संग्राम 
लिए पंसिव रेजिस्टेंस” शब्दका उपयोग बंद कर 
दिया गया, यहांततक कि अंग्रेजी लेखोंमें भी पैसिव रेजि- 
स्टेंस! का उपयोग त्याग दिया और उसके बदल 'सत्याग्रह' या 
कोई दूसरा अंग्रेजी शब्द लिखना आरंभ किया। इस प्रकार 
जिस वस्तुका परिचय सत्याग्रहके नामसे दिया जाने लगा 
उस बस्तु और सत्याग्रह नामका जन्म हुआ। अपने इतिहासकों 
आगे बढ़ानक पहले पसिव रेजिस्टेंसः और 'सत्याग्रह' का भेद 
हम समभ लें, यह जरूरी हें । इसलिए अगले प्रकरणमें हम 
यह भेद समभेंगे । 

भी उससे दिलचस्पी होती गई। मुझे यह बता देना चाहिए 
कि यद्यपि ट्रांसवालके अंग्रेजी अखबार आम तौरसे ख्नी 
कान के पक्षमें ही लिखते थे और गोरोंके विरोधका समर्थन 

थे, फिर भी कोई प्रसिद्ध भारतीय उनको कुछ लिख 
भेजता तो वें खुशीसे उसको छापते थे। भारतीय सरकारके 
पास जो अरजियां भेजते उन्हें भी पूरा-पूरा या उनका सार 
प्रकाशित कर देते । बड़ी सभाओंमें कभी-कभी अपने रिपोर्टर 
भेजते और जब ऐसा न होता तो जो रिपोर्ट हम लिखकर भेज 
देते बह छोटी होती तो छाप देते । 

यह भलमनसी भारतीय जनताक लिए बहुत उपयोगी 
सिद्ध हुई और आन्दोलन बढनेपर कुछ प्रमुख यूरोपियन भी 
उसमें रस लेने लगे । इन मुखियोंम जोहान्सबगंके लखपती 
मि० हॉस्किन भी थे । इनमें वर्ण-द्ेष तो आदिस ही नहीं था। 
पर आन्दोलन आरंभ होनेके बाद हिंदुस्तानियोंके मसलेसे 
उन्हें गहरी दिलचस्पी हो गई | जमिस्टन नामका एक नगर 
है जो जोहान्सब्गंका उपनगर-मा है । वहांके गोरोंने मेरा 
भाषण सुननेकी इच्छा प्रकट की । सभा हुई । मि० हॉस्किनने 
उसमे हमारे आन्दोलनका और मेरा परिचय देते हुए कहा-- 
“ट्रासबालक़े भारतीयोने न्याय प्राप्तिके लिए, दूसरे उपाय 
निष्फल हो जातेपर पैसिव रेजिस्टेंस” का अवरूंबन किया 
है। उन्हें चुनावमे मत देनेका अधिकार नहीं । उनकी संख्या 
४ व वे निबेल हे, उनके पास हथियार नहीं। इसलिए 
6 पेसिव रेजिस्टेस' को, जो निरबेलोंका हथियार हे, ग्रहण 
किया है।” यह सुनकर मे चौका और जो भाषण करने में 
गया था उसने दूसरा ही रूप ले लिया । मि० हॉस्किनकी 
दलीलका खंडन करते हुए मेने 'पेसिव रेजिस्टेस” को 'सोल- 
फोस' यानी आत्मबल बताया। इस सभामे मेने देखा कि 
पेसिव रेजिस्टेस”' शब्दके उपयोगसे भयानक भ्रम होनेकी 

संभावना है । सभामें दी हुई दलील और पसिव रेजिस्टेंस' 
और आत्मबलका भेद समभानेके लिए जो कुछ और कहनेकी 
आवश्यकता है उसे मिलकर में दोनोंके बीच रहनेवाले विरो- 
धको समभानेकी कोशिश करूंगा । 
पैसिव रेजिस्टेंस' इन दो शब्दोंका उपयोग अंग्रेजी भाषामें 
पहले-पहल किसने किया और कब किया, इसका पता तो 
2 नही*हे । पर ब्रिटिश जनतामें जब-जब किसी छोटे समुदाय- 
कोई कानन पसंद नहीं आया तब-तब उसने उस काननके 
विरुद्ध विद्रोह करनेके बदले उस काननके सामने सिर न भकाने- 
का पेसिव' अर्थात्‌ हलका कदम उठाया और उसके फलस्वरूप 
जो सजा मिले उसे भुगत लेना पसंद किया । कुछ बरस पहले 
जब ब्रिटिश पार्लमेंटने शिक्षाका कानन (एजकेशन-ऐक्ट) 
पास किया तब डाक्टर क्लिफडक नेतृत्वमें 'नान-कनफार्मिस्ट! 
नामक इसाई सम्प्रदायने 'पंसिव रेजिस्टेंसका अवलंबन किया 
था। इंगलेंडकी स्त्रियोंन मताधिकार पानेंके लिए जो जब- 
देस्त आन्दोलन किया था उसे भी 'पेसिव रेजिस्टेंसका नाम 
दिया गया था। इन दोनों आन्दोलनोंको ध्यानमें रखकर ही 
मि० हॉस्किनने कहा कि पसिव रेजिस्टेंस!” निरबेल अथवा मता- 
घिकार-रहितका हथियार है। डाक्टर क्लिफडेके पक्षकों 
मताधिकार प्राप्त था, पर आम सभामें उसकी संख्या 
इतनी कम थी कि वह वोटक बलसे शिक्षा-काननका पास होना 
नहीं रोक सका, अर्थात्‌ यह पक्ष संख्याबलमें कमजोर ठहरा। 
अपने उद्देश्यकी सिद्धिक लिए यह पक्ष शस्त्रका उपयोग कभी 
करता ही नहीं, सो बात नहीं थी। पर इस काममें उसका 
उपयोग करके वह सफल नहीं हो पाता । सुव्यवस्थित राज्य- 
तंत्रमें हर वक्‍त यकायक बगावत करके ही हक हासिल करने- 
का तरीका चल ही नहीं सकता | फिर डाक्टर क्लिफडेके 
पक्षके कुछ इंसाई सामान्य रीतिसे हथियारका इस्तेमाल हो 
१० 

सकता हो तो भी उसका विरोध करते। स्त्रियोंके आन्दो- 
लनमें मताधिकार तो था ही नहीं। संख्या और शरीर-बलमें 
भी वे कमजोर थीं। अत. यह उदाहरण भी मि० हॉस्किनको 
दल्लीलका पोषण ही करता था। स्त्रियोंके आन्दोलनमें हथि- 
यारके उपयोगका त्याग नहीं किया गया था। उनके एक पक्षने 
तो मकानोमें आग लगाई और पुरुषोंपर हमला भी किया। 
किसीकी हत्या करनेका इरादा उन्होंने कभी किया हो यह 
तो में नहीं सोचता; पर मौका मिलनेपर लोगोंकी मरम्मत' 
करना और इस प्रकार कुछ-न-कुछ उपद्रव खड़ें करते रहना 
तो अवश्य उतका उद्देश्य था । 

परः हिंदुस्तानियोके आन्दोलनमें हथियारके लिए तो 
कही और किसी भी स्थितिमें स्थान ही नहीं था, और ज्यों- 
ज्यो हम आगें बढ़ेगे पाठक देखेंगे कि बड़े-बड़े कष्ट पड़नेपर 
भी सत्याग्रहियोने शरीरबलसे काम नहीं लिया ओर बह 
भी ऐसे मौकोंपर जब इस बलका सफलता-पूर्वक उपयोग करने- 
में वे समर्थ थे। फिर हिंदुस्तानियोको मताधिकार नही था 
ओर थे कमजोर थे यह दोनों बातें सही हे । फिर भी आन्दो- 
लनकी योजनाका इनके साथ कोई संबंध नहीं था। यह 
कहनेमें मेरा आशय यह नही हैँ कि भारतीय जनताके पास 
मताधिकारका या हथियारका बल होता तो भी वह 
सत्याग्रह ही करती | मताधिकारका बल हो तो सत्याग्रहके- 
लिए बहुत करके अवकाश ही नहीं होता । हथियारका बल 
हो तो विपक्षी अवश्य सम्हलकर चलता हैँ। अत: यह भी समभमें 
आनेवाली बात है कि हथियार-बलवालेके लिए सत्याग्रहके 
अवसर थोड़े ही आएंगे । मेरे कहनेका तात्पयें इतना ही है 
किम निश्चयपूर्वक कह सकता हू कि भारतीय आन्दोलनकी 
कल्पनामें शस्तबलकी शक्यता-अशक्यताका सवाल मेरे मनमें 
उठा ही नही । सत्याग्रह केवल आत्माका बल है और जहां 

और जितने अंशमें हथियार यानी शरीरबरू या पशुबलका 
उपयोग होता हो या सोचा जाता हो ब्रहां उतने अंश आत्म- 
बलका कम उपयोग होता है । में मानता हूं कि ये दोनों शुद्ध 
विरोधी शक्तियां हें और आन्दोलनर्के जन्मकालमें भी 
यह विचार मेरे मनमें पूरा-पूरा बेठ गया था । 

पर यहां हमें इसका निर्णय नहीं करना है कि ये विचार 
योग्य हैं या अयोग्य । हमे तो केवल 'पैसिव रेजिस्टेंस' और 
सत्याग्रहके बीचके अंतरको ही समझ लेना है। हमने यह 
देख लिया कि इन दोनों शक्तियोंके बीच मूलमे ही बहुत बड़ा 
अंतर हैं। इस भेदको समझे बिना अपने आपको पैसिव रेजि- 
स्‍्टर' या सत्याग्रही माननेवाले दोनोंको एक ही चीज मान 
ले तो यह दोनोंके साथ अन्याय है और इसके बूरे नतीजे भी 
होंगे। हम खुद दक्षिण अफ्रीकामं 'पेसिव रेजिस्टेंस' शब्दका 
उपयोग किया करते थे। उससे मताधिकारके लिए लड़ने- 
वाली स्त्रियोक़ी वीरता और आत्मबलका हमपर आरोप 
करके हमें यश देनेवाले तो बहुत थोड़े होते, पर हम भी उन 
स्त्रियोंकी तरह लोगोंके जान-मारूको नुकसान पहुचानेवाले मान 
लिये जाते और मि० हॉस्किन जेंसे उदार हृदयके सच्चे मित्रने 
भी हमें कमजोर मान लिया । विचारमें यह बल हैं कि मनुष्य 
अपने आपको जेसा मानता है अंतमें बेसा ही बन जाता है । 
हम यह मानते रहें कि हम निर्बेल हे, इसलिए निरुपाय होकर 
दैसिव रेजिस्टेंस! का उपयोग कर रहें हे और दूसरोंसे भी 
यही मनवाया करें तो पैसिव रेजिस्टेंस' करते हुए हम कभी 
बलवान हो ही नहीं सकेगे और मौका मिलते ही इस निबंलोंके 
हथियारको फेंक देगे । इसके विपरीत अगर हम सत्याग्रही 
हो और अपने आपको सबल मानकर इस ताकतको इस्तेमाल 
करें तो इसके दो स्पष्ट परिणाम होते हैं। बलके विचारका 
पोषण करते हुए हम दिन-दिन अधिक बलवान होते जाते हैं 

और ज्यों-ज्यों हमारा बल बढ़ता जाता है त्यों-त्यों सत्याग्रहका 
तेज बढ़ता जाता हैं और इस शक्तिका उपयोग छोड़ देनेका 
मौका हम कभी ढूंढ़ते ही नहीं। फिर 'पेसिव रेजिस्टेंस'में 
जहां प्रेम-मावका अवकाश नही, वहां सत्याग्रहम बरभावक लिए 
अवकाश नही। इतना ही नही, बल्कि वह अधर्म माना जायगा । 
'ैसिव रेजिस्टेंस' में मौका मिले तो झास्त्र-बलका उपयोग 
किया जा सकता है, सत्याग्रहमें शस्त्र-बलके उपयोगके लिए 
अच्छे-से-अच्छे अवसर उपस्थित हों तो भी वह सव्वेथा त्याज्य 
है'। 'पैसिव रेजिस्टेस”' अक्सर दास्त्र-बलके उपयोगकी तैयारी 
समझा जाता हैं। सत्याग्रहका उपयोग इस रूपमे किया ही 
नही जा सकता । पेसिव रेजिस्टेस' हथियारकी ताकतके 
साथ-साथ चल सकता है । सत्याग्रह तो शस्त्र-बलका नितान्त 
विरोधी हैं । इसलिए दोनोका मेल कभी मिल ही नही सकता, 
यानी दोनोका साथ निभ ही नहीं सकता । सत्याग्रहका उप- 
योग अपने प्रिय जनोके साथ भी हो सकता है और होता हें, 
'वैसिब रेजिरटेंस' का उपयोग वस्तुत. प्रियजनोंके साथ हो 
ही नहीं सकता, अर्थात्‌ प्यारोंकों बेरी मानिये तभी उसके 
साथ 'पेसिव रेजिस्टेंस' किया जा सकता है । 'पंसिव रेजिस्टेंस'- 
में विपक्षकों दुःख देने, हैरान करनेकी कल्पना सदा विद्यमान 
रहतो है और उसे दु.ख देते हुए खुद कष्ट सहना पड़े तो उसे 
सह लेनेको तयार रहना होता है । पर सत्याग्रहमे विरोधीको 
दु.ख देनेंका खयाल तक नहीं होना चाहिए। उसमे तो स्वयं 

कक मोल लेकर-सहकर विरोधीको जीत लेनेकी ही बात 
सोची जानी चाहिए । 

किक 2 कक दो शक्तियोंके बीचक मुख्य भेद मेने गिना 
दिये। मेरे कहनेका यह मतलूब नही कि 'पेसिव रेजिस्टेस' के जो 
गुण-या दोष कहिए-मेने गिनाये हे वे हर प्रकारके 'पैसिव 
रेजिस्टेस में पाये जाते हे । पर यह दिखाया जा सकता है कि 

मुझे यह भी को बता देना चाहिए कि ईसा मसीहको 
बहुतसे इसाई 'पेसिव रेजिस्टेंस' के आदि-नेताके रूपमें मानते हे; 
पर वहां तो पेसिव रेजिस्टेंस' का अर्थ शुद्ध सत्याग्रह ही मानता 
चाहिए । इस अथेमें 'पैसिव रेजिस्टेंस के अधिक उदाहरण 
इतिहासमें नहीं मिलते । टॉलस्टॉथने रूसके दुखोबोर लोगोंकी 
मिसाल दी हैं। वह ऐसे ही पैसिव रेजिस्टस' यानी सत्या- 
ग्रहकी हैं। हजरत ईंसाक बाद हजारों इंसाइयोंने जो जुल्म 
बर्दाइत किये हें उस वक्‍त 'पैसिव रेजिस्टेंस' शब्दका उपयोग 
होता ही नहीं था। अतः उनके समान निर्मल उदाहरण जो 
मिलते हें उन्हें मे तो सत्याग्रह ही कहूंगा और अगर आप 
उन्हें 'पेसिव रेजिस्टेंस|की मिसाल मानें तो 'पैसिव रेजिस्टेंस' 
और सत्याग्रहमें कोई भेद नहीं रहता। इस प्रकरणका 
सद्देश्य तो यह दिखाना है कि अंग्रेजीमें पेंसिव रेजिस्टेंस' 
शब्दका व्यवहार आमतौरसे जिस अर्थमें होता है, सत्याग्रहकी 
कल्पना उससे बिलकुल जुदी है । 

जैसे पैसिव रेजिस्टेंस' के लक्षण गिनाते हुए, इस शक्तिका 
उपयोग करनेवालेके साथ किसी भी रीतिसे अन्याय न हो 
इस खयालसे मुझे ऊपर लिखी चेतावनी देनी पड़ी है, वेसे ही 
सत्याग्रहक गुण गिनाते हुए मुझे यह बता देना भी जरूरी हे 
कि जो लोग अपने आपको सत्याग्रही कहते हैं उनकी ओरसे 
में उन सारे गुणोंका दावा नहीं करता। में इस बातसे अनभिज्ञ 
नही हूं कि सत्याग्रहके जो गुण मेने ऊपर बताये हे उनसे . 
कितने ही सत्याग्रही निरे अनजान हें। बहुतेरे यह मानते हे कि 
सत्याग्रह निबेलोंका हथियार है । कितनोके मुहसे मेने यह भी 
सुना है कि सत्याग्रह शस्त्र-बलसे काम लेनेकी तैयारी है । पर 
मुझे फिरसे कह देना चाहिए कि सत्याग्रही किन गुणोंसे युक्त 
देखनेमें आते हें यह मेंने नही बताया है, बल्कि यह दिखानेका यत्न 

किया है कि सत्याग्रहकी कल्पनामें कौन-कोतसी बातें हैं और 
उसके अनुसार सत्याग्रहीको कंसा होना चाहिए। जिस शक्तिसे 
काम लेता ट्रांसवालमें भारतीयोंने आरंभ किया, पाठक उस 
शक्तिको स्पष्ट रूपसे समझ लें और वह शक्ति पैसिव रेजिस्टेंस' 
के तामसे परिचित शक्तिके साथ मिला नदी जाय, इस 
विचारसे इस शक्तिके अथेका सूचक शब्द ढृढ़ना पड़ा और उस 
वक्त उसमें किन-किन वस्तुओंका समावेश माना गया था, 
यही बता देना, थोड़ेमें, इस प्रकरणके लिखनेका उद्देश्य हे । 


$ १४७ ३ 
विल्ाायतको शिष्ट-मणडल 


ट्रांस।लमे खनी कानूनके खिलाफ अर्जियां आदि भेजनेके 
जो-जो काम करने थे सब कर दिये गए। घारा सभाने 
स्त्रियोसें सबंध रखनेवाली दफा निकाल दी। बाकीका 
बिल लगभग उसी रूपमे पास हुआ जिस रूपमें प्रकाशित 
हुआ था। कोौममे इस वक्‍त भरप्र हिम्मत थी ओर 
उतना ही एका और एकमतता भी । अत: कोई निराश नहीं 
हुआ । फिर भी कोई वेघ उपाय उठा न रखनेका निश्चय 
भी कायम रहा। ट्रासवाल इस वक्‍त क्राउन कॉलोनी था। 
'काउन कॉलोनी' का शब्दार्थ हे बादशाही उपनिवेश, अर्थात्‌ 
ऐसा उपनिवेश जिसके कानून, शासन-प्रबंध आदिके लिए 
बड़ी सरकार जवाबदेह समझो जाती हैं। अत. जो कानन 
शाही उपनिवेशकी धारा सभा पास करें उनपर बादशाहको 
मंजूरी महज रस्म और सौजन्यकी रक्षाके लिए नही लेनी 
होती, बल्कि जो कानून ब्रिटिश विधानके सिद्धांतके विरुद्ध हो 
उस कानूनको बादशाह अपने मंत्रिमंडलकी सलाहसे स्वीकृति 

देनेसे इन्कार कर सकता है, और ऐसा करनेके मौके भी 
काफी आते हैं। इसके विपरीत उत्तरदायी शासन-व्यवस्था 
(रस्पांसिबल गवनंमेंट) वाले उपनिवेशकी धारा सभा जो 
कानून बनाये उसके लिए बादद्ाहकी मंजूरी मुख्यतः सोजन्य- 
की खातिर ही ली जाती हैं । 

शिष्ट-मण्डल इंगलेड जाय तो कौमको अपनी जिम्मेदारी 
और अच्छी तरह समझ लेनी चाहिए। इसे बतानेका भार 
मेरे ही सिर रहा। इसलिए मेने अपने मंडलक सामने तीन 
सुभाव रखे। एक तो यह कि यद्यपि यहूदी नाटकशाला (इम्पा- 
यर थियेटर) वाली सभामें हम प्रतिज्ञाएं कर चुके हे फिर 
भी प्रमुख भारतीयोसे फिरसे व्यक्तिगत प्रतिज्ञा करा लेनी 
चाहिए जिससे लोगोंके मनमें कोई शंका या कमजोरी आ गई 
हो तो मालूम हो जाय। यह सुझाव पेश करनेमें मेरी 
एक दलील यह थी कि शिष्ट-मण्डल सत्याग्रहके बलसे जाय 
तो निर्भय होकर जाय और कौमका निश्चय विलायतमें उप- 
निवेश सचिव और भारत सचिवक्क सामने निर्भयताके साथ 
रख सके । दूसरा यह कि शिष्ट-मण्डलके खेका पूरा बंदोबस्त 
पहलेसे ही हो जाना चाहिए। तीसरा यह कि शिष्ट- 
मंडलमें कम-से-कम आदमी जायं । अक्सर लोगोंका यह 
खयाल देखनेमें आता हैँ कि ज्यादा आदमी जाय॑ तो ज्यादा 
काम हो सकता है। इसीसे यह सूचना की गई । शिष्ट-मण्डलमें 
जानेवाले अपने सम्मानके लिए नहीं, बल्कि शुद्ध सेवार्क उद्देदय- 
से जाय॑ इस विचारको सामने लाने और खर्च बचानेकी व्याव- 
हारिक दृष्टि इस सुझावमें थी। तीनों सुझाव मंजूर हुए। प्रतिज्ञा- 
पत्रपर लोगोंसे हस्ताक्षर कराये गये। बहुतोंने हस्ताक्षर . 
किये । पर मेंने देखा कि जो लछोग सभामें प्रतिज्ञा कर चुके 
थे उनमें भी कुछ ऐसे थे जो दस्तखत करते हिचकते थे। 
एक बार कोई प्रतिज्ञा कर चुकनेंके बाद उसे फिर पचास बार 

दुहराना पड़े तो इसमें हिंचक होनी हो नहीं चाहिए। फिर 
भी किसे यह अभय नहीं हुआ है कि लोगोंने जो प्रतिशा सोच- 
समभकर की हो उसमें भी पीछ ढीले पड़ जाते हैं या मुंहसे 
की हुई प्रतिज्ञाकों लिखते हुए घबराते हें ! पेसा भी हमारे 
अंदाजके अनुसार इकट्ठा हो गया। सबसे अधिक कठिनाई 
प्रतिनिधियोक चुनावमे पड़ी। मेरा नाम तो था ही। पर 
मेरें साथ कौन जाय ? इस विचारमें कमेटीने 5८ 2-80 
गजारा, कितनी ही रातें बीत गई और सभा. में 
बुरी आदतें देखनेमें आती हे उनका अनुभव पूरे तौरपर 
हुआ । कोई कहता कि अकेले गाधी ही जायं, इससे सबका 
संतोष हो जायगा । पर मेने ऐसा करनेसे साफ इन्कार कर 
दिया । मोटे हिसाबसे यह कह सकते हे कि दक्षिण अफ्रीका 
हिंदू मुसलमानका सवाल नहीं था, पर यह दावा नहीं किया 
जा सकता कि दोनो कौमोके बीच जरा भी अतर नहीं था। 
और इस भेदनें कभी जहरीली शक्ल नही अख्तियार की तो 
इसका कारण वहांकी विचित्र परिस्थिति किसी हृदतक भरे 
ही हो, पर इसका असल और पक्‍का कारण तो यही है कि 
नेताओंने एकनिष्ठा ओर सच्चे दिलसे अपना काम किया 
ओर कौमको सही रास्ता दिखाया | मेरी सलाह यह थी 
कि मेरे साथ एक मुसलमान सज्जनको तो होना ही चाहिए 
हक अधिक आदमियोकी जरूरत नही; पर हिंदुओंकी 
रसे त्रत कहा गया कि आप तो सारी कौमक प्रतिनिधि 
माने जाते है, इसलिए हिंदुओका भी एक प्रतिनिधि होना ही 
चाहिए । गुलकम कुछ यह अप कहते कि एक प्रतिनिधि कोंकणी 
+ , एक मेमनोंका और हिदुओंमें एक किसानोंका 
एक अनाविल छोगोका होना चाहिए । इस प्रकार अनेक 
जातियोक दावे पेश हुए | अंतमें सब समझ गये और हाजी 
वजीर अली और में यही दो आदमी एकमतसे चुने गये । 

हाजी वजीर अली आधे मलायी कहें जा सकते हैं । उनके 
बाप हिंदी मुसलमान और मां मलायी थीं। इनकी मादरी 
जबान डच कही जा सकती है; पर अंग्रेजी भी इतनी पढ़ 
ली थी कि डच और अंग्रेजी दोनों अच्छी तरह बोल सकते थे । 
अंग्रेजीमें भाषण करनेमें उन्हें कही अटकना नहीं पड़ता । अख- 
बारोंमें पत्र लिखनेका अभ्यास भी कर लिया था। द्रांसवाल 
ब्रिटिश इंडियन एसोसियेशनके सदस्य थे और हरूंबे अरसेसे 
सार्वजनिक कामोंमें हिस्सा लेते आ रहे थे। हिंदुस्तानी भी 
अच्छी तरह बोल लेते थे। उनका ब्याह एक मलायी स्त्रीसे 
हुआ था और इस स्त्रीसे उनके बहुतसे बाल-बच्चे थे। विलायत 
पहुंचते ही हम दोनों काममें जुट गये। उपनिवेश सचिव 
और भारत सचिवके सामने जो आवेदनपत्र पेश करना था 
उसका मसविदा तो जहाजपर ही बना लिया था । उसको छपा 
डाला । लार्ड एल्गिन उपनिवेश मंत्री थे, लार्ड मॉल भारत- 
मंत्री थे। हम हिंदके दादा (दादाभाई नवरोजी) से मिले। 
फिर उनके जरिये कांग्रेसकी ब्रिटिश कमेटीसे मिले । हमने अपना 
पक्ष उसे सुनाया और बताया कि हम तो सब पक्षोंकों साथ 
लेकर काम करना चाहते हे। दादाभाईकी तो यह सलाह 
थी ही । कमेंटीको भी यह ठीक जान पड़ा । इसी तरह हम 
सर मंचेरजी भावनगरीसे मिले । उन्होंने भी खूब मदद की। 
इनकी और दादाभाईकी भी सलाह थी कि छाडे एल्गिनके 
पास जो दिष्ट-मण्डलक जाय उसका नेता कोई तठस्थ 
ओर प्रसिद्ध एंग्लो इंडियन बनाया जा सके तो अच्छा हूँ। 
सर मंचेरजीने कुछ नाम भी सुझाए। उनमें सर लेपलू 
ग्रिफिनका भी ताम था । पाठकोंको जान लेना चाहिए कि सर 
विलियम विल्सन हंटर इस वक्‍त जीवित नही थे। वह होते 
तो दक्षिण अफ्रोका्के भारतीयोंकी स्थितिसे उनका गहरा परिचय 
होनेके कारण वही शिष्ट-मण्डलके नेता हुए होते या उन्हींने 

उमराव (छार्ड) वर्गके किसी बड़े नेताको इस कामके लिए ढूंढ 
दिया होता । 

हम सर छेपल ग्रिफिनसे मिले । उनकी राजनीति तो 
हिंदुस्तानमें चलते हुए सावंजनिक आन्दोलनोंको विरोधी हो 
थी; पर इस मसलेसे उनको गहरी दिलचस्पी का गई ओर 
सौजन्यकेलिए नहीं, बल्कि न्यायको दृष्टिसे उन्होंने हमारा 
अगआ बनना मंजूर कर लिया। उन्होंने सारे कागज-पत्र पढ़ 
डाले ओर हमारे मसलेसे पूरी जानकारी कर छी | हम दूसरे 
एंग्लो इडियन सज्जनोंसे भी मिले। आस सभाके बहुतसे सदस्यों- 
से ओर जिनका कुछ भी प्रभाव था ऐसे जितने आदमियों 
तक हमारी पहुंच हो सकती थी उन सबसे मिले। लाड्ड 
एल्गिनके पास शिष्ट-मण्डल गया । उन्होंने सारी बातें ध्यानपूर्वक 
सुनली । अपनी हमदर्दी जाहिर की और साथ-ही-साथ अपनी 
कॉठनाइयां भी बताईं। फिर भी जितना हो सके उतना 
करनेका वचन दिया। यही शिष्ट-मंडल लाई मॉल्से 
भी मिला। उन्होंने भी सहानुभूति प्रकट की। उनके 
उत्तरका सार पीछे दे चुका हु। सर विलियम वेडरबनंकी 
कोशिशस आम सभाके हिंदुस्तानके राज-काजसे लगाव 
रखनेवाले सदस्योंकी सभा उसी भवनके एक दीवानखानेमें हुई 
ओर हमने उसके सामने भी अपना पक्ष जितना हमसे हो सका 
रला । इस वक्‍त आइरिश पक्षके नेता मि० रेडमंड थे। 
इसलिए हम उनसे भी खास तौरसे मिलने गये । खुलासा 
यह कि आम सभाके सब पक्षोके जिन-जिन सदस्योंस हम 
मिल सकते थे उन सबसे मिले । इंगलेंडमें हमें कांग्रेसकी ब्रिटिश 
ऋरमेटीकी भरपूर मदद तो थी ही । पर यहांके रीति-रिवाजके 
मुताबिक उसमे तो पक्ष-विज्वेष ओर मतविशेषके आदमी ही आ 
सकते थे। ऐसे बहुतेरे थे जो उक्त कमेटीमें तो नहीं आते थे; 
पर हमारे कामम पूरी मदद देते थे। हमने सोचा कि इन सबको 

इकट्ठा करके हम इस काममें रूगा सकें तो अधिक अच्छा काम 
हो सकता है और इस विचारसे एक स्थायी कमेटी बनानेका 
निरुचय किया । सब पक्षोंके लोगोंको यह विचार पसंद आया । 

हरएक संस्थाका आधार मुख्यतः उसका मंत्री होता है। 
मंत्री ऐसा होना चाहिए जिसे संस्थाके उद्देश्यपर प्रा-प्रा 
विश्वास हो, साथ-ही-साथ उसमें इस उद्देश्यकी सिद्धिके लिए 
अपना अधिकांश समय देनेंकी शक्ति और काम करनेकी 
योग्यता भी हो। मि० एल० डब्ल्यू० रिचमेंये सभी गुण थे । 
वह दक्षिण अफ्रीकाके ही थे। वहां मेरे दफ्तरमें गुमाइ्तेका 
काम करते थे और इन दिनों लंदनमें बेरिस्टरी पढ़ रहे थे। बह 
इंगलेंडमें मौजद थे और यह काम करनेके इच्छुक भी थे। 
इससे कमेटी (साउथ अफ्रीका ब्रिटिश इंडियन कमेटी) बनाने- 
की हिम्मत हम कर सके। 

विलायतमें, बल्कि सारे पश्चिममें, मेरी दृष्टिसे एक असभ्य 
रिवाज यह है कि अच्छे-से-अच्छे कामका मुहत्ते भोजनके समय 
रखा जाता है। ब्रिटिश प्रधान मंत्री हर साल ९ नवंबरको 
लरलूदनके लार्ड मेयरके सरकारी वासस्थान मेंशन हॉउसमें जो 
भाषण दिया करते हे उसमें वह अगर बरसके अपने कार्येक्रम- 
का संकेत करते हें और भविष्यके विययमें अपना निजका 
अनुमान बताते हे और इस कारण यह भाषण सारी दुनियाका 
ध्यान अपनी ओर खींचता है। लंदनके लार्ड मेयरकी ओरसे 
मंत्रिमंडलके सदस्यों आदिको उसमें भोंजनका निमंत्रण दिया 
जाता है और वहां भी भोजनक बाद शराबकी बोतलें खुलती 
हैं और मेजबान तथा मेहमानकी स्वास्थ्य-कामनाकें लिए 
सुरापान किया जाता हैं। जब इस शुभ या अशुभ (सब 
अपनी-अपनी दृष्टिके अनुसार विशेषण चुनलें) कार्यका दौर 
चल रहा हो उस वक्‍त भाषण भी दिये जाते हें। इसमें बाद- 
शाहके मंत्रिमंडलका टोस्ट' (स्वास्थ्य-कामना) भी शामिल 

होता है। इसी (टोस्ट) के जवाबमें प्रधान मंत्रीका उपर्युक्त 
महत्त्वपर्ण भाषण होता है। और जेसे सार्वजनिक रूपमें 
वैसे ही निजी तौरपर किसीके साथ खास मशविराया बातचीत 
करनी हो तो उसे मोजनका न्यौता देनेका रिवाज है। कभी खाते- 
खाते तो कभी खाना खतम होनेपर बह विषय छिड़ता हैं । 
हमें भी एक नही, अनेक बार इस रिवाजके सामने नत मस्तक 
होना पडा था। पर कोई पाठक इसका अर्थ यह न करें कि 
हममेंसे किसीने कभी अभक्ष्यका भक्षण या अपेयका पान 
किया । इस प्रकार हमने एक दिन दोपहरके भोजनके निमंत्रण 
भेजे और उसमें अपने सभी मुख्य सहायकोंकों आमंत्रित 
किया । लगभग सौ निमंत्रण भेजे गये थे । इस भोजका प्रयोजन 
सहायकोके प्रति कृतज्ञता प्रकट करना और उनसे बिंदा लेना 
और साथ ही स्थायी समितिकी स्थापना भी था। 
उसमें भी प्रथाके अनुसार भोजन उपरांत भाषण हुए और 
कमेटीकी स्थापना भी हुई। इस आयोजनसे हमारे आन्दो- 
लनकी और अविक प्रसिद्धि हुई। 
इस प्रकार कोई ६ हफ्ते बिताकर हम दक्षिण अफ्रीकाकों 
वापस हुए । मदीरा पहुचनेपर हमें मि० रिचका तार मिला 
कि छाड्ड एल्गिनने घोषणा की है कि मंत्रिमंडलने बादशाहसे 
ट्रांसलालक एशियाटिक ऐक्टको नामंजूर करनेकी सिफारिश 
की हैं। अब हमारे हर्षका क्या पूछना ! मदीरासे केप टाउन 
पहुचनेम १४-१५ दिन लगते हूँ। यह्‌ बक्‍त तो हमने बड़े 
चनसे गुजारा ओर दूसरे कष्टोंके निवारण के लिए शेखचिल्ली- 
केसे हवाई महल बनाते रहें । पर देवगति विचित्र है! हमारे 
ये महल कंसे 23302 गये, इसे हम अगले प्रकरणमें देखेंगे । 
, पर इस गप्रकरणको पूरा करनेके पहले एक-दो पवित्र 
संस्मरणोको दिये बिना नहीं रहा जा सकता। कप यह 
तो कह ही देना होगा कि विलायतमें हमने एक क्षण भी 

बेकार नहीं जाने दिया। बहुतसे सरक्‍्यूछर (गश्ती चिट्‌- 
ठियां) आदि भेजनेका सारा काम एक आदमीके किये नहीं हो 
सकता था । उसमें मददकी बड़ी जरूरत थी । पैसा खर्च करने- 
से बहुत-कुछ मदद मिरू सकती है, पर अपने ४० सालके 
अनुभवसे कह सकता हूं कि यह मदद डक सहा- 
यता जेसी फलदायिनी नही होती । दे ऐसी मदद 
हमें मिल गई | बहुतसे भारतीय युवक जो वहां पढ़ते थे 
हमारे आसपास बने रहते और उनमेसे अनेक सुबह-शाम, 
इनाम या नामकी आशा रखे बिना हमारी मदद करते । 
पते लिखना, नकलें करना, टिकट चिपकाना, डाकधघर जाकर 
चिट्ठियां आदि छोड़ना--किसी भी कामको उनमेंसे किसीने 
अपनी शानके खिलाफ कहकर करनेसे इन्कार किया हो, यह 
मुझे याद नही आता । पर इन सबको एक ओर रखदे ऐसी 
मदद देनेवाला दक्षिण अफ्रीकामें मिला हुआ एक अंग्रेज मित्र 
था। वह हिदुस्तानमें रह चुका था। उसका नाम था सिमं- 
ड्स । अंग्रेजीम कहावत है कि देवता जिसे प्यार करते हे उसे 
जल्दी अपने पास ले जाते हे। इस 'परदुःखभंजन” अंग्रेजको 
भी यमदूत भरी जवानीमें उठा ले गये। “'परदुःखभंजन' 
विशेषणक व्यवहारका विशेष कारण है। यह भला भाई 
जब बंबईमें था तव यानी १८९७ में प्लेग-पीड़ित भारतीयोंके 
बीच निर्भय होकर विचरता और उनकी मदद करता था। 
छुतके रोगियोंकी सेवा करते हुए मौतसें तनिक भी नही 
डरना तो उसके खूनमें भर गया था। जाति या रंगका द्वेष 
उसे छू तक नही गया था। उसका स्वभाव अतिशय स्वतंत्र 
-था। उसका एक सिद्धांत यह था कि सत्य सदा अल्पसंख्यक 
पक्ष यानी 'माइनारिटी के साथ ही रहता हैं। इसी सिद्धांत- 
से प्रेरित होकर वह जोहान्सबर्गमें मेरी ओर आऊकृष्ड हुआ 
ओर अनेक बार विनोदमें मुझे सुना देता था कि आपका 

पक्ष बड़ा हो जाय तो आप पक्का जानिये कि में हरगिज आपका 
साथ नहीं दूंगा, क्योंकि में मानता हूं कि 'मेजारिटी (बड़े पक्ष) 
के हाथमें सत्य भी असत्यका रूप ले लेता हें । उसका अध्ययन 
विस्तृत था। जोहान्सबगंक एक करोड़पति सर जाज फेररका 
वह विश्वास-भाजन प्राइवेट सेक्रेटरी था। शार्ट हेंड (लघु- 
लेखन) लिलनेमें तो निष्णात था । जब हम विलायत पहुंचे 
तो वह अनायास हमसे आ मिला। मुझे उसका पता-ठिकाना 
भी मालूम नही था। पर हम तो सावंजनिक लोग थे, इसलिए 
अखबारकी चचकि विषय ठहरे । इससे इस भले अंग्रेजने हमें ढृढ़ 
निकाला और कहा-- मुझसे जो कुछ सहायता हो सके बह 
करनेको तैयार हू । मुझे चपरासीका काम सौपिये तो वह भी 
करूंगा और शार्ट हेडकी आवश्यकता हो तो आप जानते ही हैं 
कि मुभसा कुशल स्टेनोग्राफर आपको दूसरा नही मिलनेका ।* 
, हमें तो दोनो सहायताए दरकार थी और यह कहनेमें में 
तनिक भी अतिशयोक्ति नही कर रहा हूं कि यह अंग्रेज रात- 
दिन, बिना पैसा लिए, हमारी बेगार करता था। रातके 
बारह-बारह और एक-एक बजेतक वह सदा टाइपराइटरपर 
ही बैठा होता । संदेश ले जाना, डाकखाने जाना, ये काम भी 
सिमंड्स करता ओर हंसते चेहरेसे । मुझे माल्म था कि 
उसको माहवार आमदनी लगभग ४५ पॉंडके थी; पर यह 
सारी आय वह मित्रो आदिकी मदद करनेमें खचे कर डालता। 
उसकी उम्र उस वक्‍त कोई तीस बरसकी रही होगी। पर 
बह अविवाहित था और योंही जिंदगी बिता देनेका विचार 
था । मेने उससे कुछ स्वीकार करनेके लिए बहुत आग्रह किया, 
पर उसने ऐसा करनेसे साफ इन्कार कर दिया । उसका उत्तर 
था--- मे इस सेवाके बदलेमें कुछ लू तो में घर्म-अ्रष्ट हो 
जाऊंगा ।” मुझे याद है कि आखिरी रातको सामान वगैरह 
बांधते हमें तीन बज गये। तबतक वह भी जागता रहा। 

अगले दिन हमें जहाजपर सवार कराके ही वह हमसे जुदा 
हुआ । यह वियोग हमारे लिए अति दुःखद था। मुझे अनक 
अवसरोंपर इसका अनुभव हो चुका हैं कि परोपकार कृछ गेहुंए 
रंगवालोंकी बपोती नही है । 
सार्वजनिक काम करनेवाले युवकोंकी जानकारीके लिए 
में यह भी बता दूं कि शिष्ट-मण्डलके ख्चका हिसाब रखनेका काम 
हमने इतनी सावधानीसे किया कि जहाजपर सोडावाटरश पीना 
तो उसकी जो रसीद मिलती वह भी उतने पैसेफे खचके 
सबृतक सौरपर रखली जादी । तारोंकी रसीद भी इसी तरह 
रखी जातीं। व्योरेवार हिसाबमें फूटकर खर्चके नामसे 
एक भी रकम लिखी जानेकी बात मुझे याद नहीं है। यह 
मंद तो हमारे हिसाबमें थी ही नहीं। याद नही शब्द 
बढ़ानेका कारण यही है कि कभी शामको हिसाब लिखते वक्‍त' 
दो-चार पेनी या दो चार शिलिंगका ख््े याद न रहा हो और 
फूटकरक नामसे लिख दिया गया हो तो नही कह सकता। 
इसीलिए अपवाद रूपमें याद नही' शब्दका व्यवहार किया है। 
इस जीवनमें एक बात मुझे साफ तौरपर दिखाई दी है। 
वह यह कि जबसे हम होश सम्हालते हें तभीसे द्वस्टी या जवाब- 
देह बन जाते हूँ । जबतक माँ-बापक साथ होते हें तबतक 
जो कोई काम या जो पेसा वे सोंपते हें उसका हिसाब हमें 
उनको देना ही चाहिए। हमारा विश्वास करके वें हमसे 
हिसाब न मांगें तो इससे हम अपनी जवाबदेहीसे मुक्त नहीं 
होते । जब हम स्वतंत्र होते हें तब स्त्री-पुत्र आदिक प्रति 
जवाबदेह हो जाते हैं। अपनी कमाईके मालिक अकंले हम ही 
नही हे । वें भी उसमें हिस्सेदार हें । उनकी खातिर हमें पाई- 
पाईका हिसाब रखना चाहिए । फिर जब हम सार्वजनिक 
जीवनमें आते हें तब तो कहना ही क्‍या ! मेने देखा हैं कि 
स्वयंसेवकोंमें यह माननेकी आदत पड़ जाती है कि मानों अपने 

हाथमें रहनेवाले काम या पैसेका हिसाब देना उनका फर्जे नहीं 
है, क्योंकि वे अविश्वासके पात्र तो हो ही नही सकते। यह 
घोर अज्ञान ही माना जा सकता है । हिसाब रखनेका विश्वास 
या अविश्वासके साथ कुछ भी संबंध नही । हिसाब रखना 
ही स्वतंत्र धर्म है। उसके बिना हमें अपने कामको खुद ही 
मैला मानना होगा । और जिस संस्थामें हम स्वयंसेवक हों 
उसका नेता अगर भूठी भलमनसीके डरसे हमसे हिसाब न मांगे 
तो वह भी दोषभागी हे । काम और पैसेका हिसाब रखना 
जितना तनख्वाह देनेवालेका फर्ज हैँ, स्वयंसेवकका उससे 
दूना फर्ं हैं। इसलिए कि उसने अपने कामकी ही अपना 
बंतन मान लिया है। यह बात अति महत््वकी है और में 
जानता हूं कि आमतौरसे बहुतेरी सस्थाओमें इसपर जितना 
चाहिए उतना ध्यान नहो दिया जाता । इसीसे उसके लिए 
मेने इस प्रकरणमें इतना स्थान देनेका साहस किया है । 


$ १४ ३ 
वक्र राजनीति अथवा ज्णिक हे 


. कैप टाउनमें उतरते ही और खास तौरसे जोहान्सबर्गं 
पहुंचने पर मेने देखा कि मदीरामें मिले हुए तारकी जो कीमत 
हमने आंको थी वह कीमत उसकी नही थी । इसमें भेजनेवाले 
मि०_ रिचका दोष नहीं था। उन्होंने काननके नामंजर होनेके 
बारेमें जेसा सुना वेसा तार कर दिया । हम ऊपर देख चुके 
हैं कि इस वक्‍त यानी १९०६ में ट्रासवाल शाही उपनिवेश था । 
ऐसे उपनिवेशोंके राजदूत अपने उपनिवेशसे सम्बद्ध विषयोंमें 
उपनिवेश सचिवको आवश्यक सलाह देनेकेलिए इंगलेड 
(लंदन) में रहा करते हें। ट्रांसवालके दृत दक्षिण अफ्रीका- 

के प्रसिद्ध वकील सर रिचर्ड सॉलोमन थे। खूनी कानून- 
को नामंजर करनेका निरचय लार्ड एल्गिनने सर रिचडके 
साथ मशविरा करके किया था। १९०७ की पहली 
जनवरीसे द्रांसवालको उत्तरदायी शासनका अधिकार मिलने 
वाला था। अतः लाडे एल्गिननें सर रिचर्डको यह आश्वा- 
सन दिया--“'यही कानून ट्रांसवालको उत्तरदायी शासन 
मिलनेके बाद वहांकी धारा सभा*“पास करे तो बड़ी सरकार 
उसे नामंजूर नही करेगी। पर जबतक ट्रांसाल शाही उप- 
निवेश माना जाता हैं तबतक ऐसे भेदभाववाले कानूनके 
लिए बड़ी सरकार सीधी जिम्मेदार समभकी जायगी और 
चूंकि साम्राज्य सरकारके विधानमें भेदभाववाली राजनीति- 

स्थान नहीं दिया जाता, इसलिए इस सिद्धांतका सम्मान 
करनेके लिए फिलहाल तो मुझे बादशाहको यह कानून नामंजूर 
करनेकी सलाह देनी ही होगी ।” 

इस प्रकार महज नामके लिए कानून रद हो जाय और 
साथ ही टद्रांसालके गोरोंका काम भी बन जाय तो सर 
रिचर्डको इसमें कोई एतराज न था। होता क्‍यों ? इस 
राजनीतिको मेने “वक्र' विशेषण लगाया.हैं; पर में मानता 
४ कि इससे अधिक तीखे विशेषणका व्यवहार किया जाय 
तो भी इस नीतिका संचालन करनेवालोंके साथ वस्तुतः कोई 
अन्याय नहीं होगा । शाही उपनिवेशके काननोंके लिए बड़ी 
सरकार प्रत्यक्षतः जिम्मेदार होती हैं । उसके विधानमें रंगभेद 
और जातिभेदके लिए स्थान नही । ये दोनों बातें बहुत सुंदर 
हैं। यह बात भी समभमें आ सकती हें कि बड़ी सरकार 
उत्तरदायी शासन प्राप्त उपनिवेशोंके आग हर कानूनोंको 
एकबारगी, रद नहीं कर सकती; पर बेशर्क राज- 
दूतोंके साथ गुप्त मंत्रणा करना, उन्हें पहलेसे साम्राज्यके 
विघानके विरुद्ध कानूनको नामंजूर न करनेका वचन दे देना, 

इसमें क्या उन लोगोंके साथ दगा और अन्याय नहीं है जिनके 
हक छीने जा रहे हों ? सच पूछिये तो ला्ड एल्गिनने पहलेसे 
बचन देकर ट्रांसालके गोरोंको भारतीयोंके विरुद्ध अपना 
आन्दोलन जारी रखनेका बढ़ावा दिया । उन्हें ऐसा करना 
था तो भारतीय प्रतिनिधियोंको इसे साफ बता देना था। 
सच तो यह है कि उत्तरदायी शासन भोगनेवाले उपनिवेश्षोंके 
काननोंके लिए भी बड़ी सरकार जिम्मेंदार होती ही है । 
ब्रिटिश विधानके मूल सिद्धात स्व॒राज्य-भोगी उपनिवेश्ञोंको 
भी मानने ही होते हे। जैसे, कोई भी उत्तरदायित्व प्राप्त 
उपनिवेश कानूनन्‌ जायज गुलामीकी प्रथाका पुनरुद्धार नही 
कर सकता। लाड्ड एल्गिनने अगर खूनी कानूनकों अनुचित 
मानकर नामंजूर किया हो--और ऐसा मानकर ही वह 
नामंजूर किया जा सकता था--तो उनका स्पष्ट कतेव्य था 
कि सर रिचर्ड सॉलोमनको अकंलेमे बुलाकर कह देते कि 
उत्तरदायी शासन मिलनेके बाद ट्रासवालकी सरकार ऐसा 
अन्यायकारी कानून न बनाये और उसका इरादा उसे बनानेका 
ही हो तो उसे जिम्मेदारी सौपी जाय या नही, इसपर बड़ी 
सरकारको फिरसे विचार करना होगा। या हिदुस्तानियोंके 
हंकोंकी पूरी रक्षाकी शर्तपर ही द्रांसालकों जवाबदेह 
इस सोंपनी चाहिए थी । यह करनेके बदले छाड्ड 
एल्गिनने ऊपरसे तो हिंदुस्तानियोंकी हिमायत करनेका ढोंग 
किया, पर भीतरसे उसी वक्‍त ट्रासवालकी सरकारकी सच्ची 
हिमायत की ओर जिस कनूनको खद रद ' किया 
उसीको फिरसे पास करनेका बढ़ावा दिया। ऐसी वक्र राज- 
नोतिका यह एक ही या पहला उदाहरण नहीं था। ब्रिटिश 
साम्राज्यक इतिहासका साधारण विद्यार्थी भी ऐसी दूसरी 
मिसालें याद कर सकता है। हे 


इसलिए जोहान्सबर्गमें हमने एक ही बात सुनी कि लाडे , 

एल्गिन और बड़ी सरकारने हमें धोखा दिया । हमें तो मदीरा- 
में जितनी खुशी हुई थी, दक्षिण अफ्रीकार्में उतनी ही मायूसी 
हुईं। फिर भी इस कूटिलताका तात्कालिक परिणाम तो 
यही हुआ कि कौममें और जोश फेला ओर सब कहने लगे-- 
“अब हमें चिता क्‍या है ? हमें क्या बड़ी सरकारकी सहायताके 
भरोसे लड़ना हैं ? हमें तो अपने बलपर और जिसका नाम 
लेकर हमने प्रतिज्ञा की है उस भगवनके भ रोसे लड़ना हैं 
और हम सच्चे रहे तो टेढ़ी राजनीति भी सीधी हो ही 
जायगी । 

ट्रांसालमे उत्तरदायी शासनकी स्थापना हुईं। नई 
उत्तरदायी धारा सभाने जो पहला कानन पास किया 
बह था बजट ओर दूसरा कानून यही खूनी कानून (एशिया- 
टिक रेजिस्ट्रेशन ऐक्ट) था। यह कानन' ज्यों-का-त्यों उसी 
रूपमें पास हुआ जिस रूपमें पहले बना और पास हुआ था । 
उसकी एक दफामें तारीख दी ही थी। उसे बदलना तो 
अधिक दिन बीत जानेंसे जरूरी ही हो गया था। अतः यह 
तारीख उसमें बदली गईं। २१ मार्च १९०७ की एक ही 
बेठकर्में इस कानूनकी सारी विधियां पूरी करके वह पास कर 
दिया गया। इस शाब्दिक परिवर्तेनका कानूनकी सख्तीके 
साथ कोई संबंध नहीं था। वह तो जैसी थी वेसी ही बनी रही। 
अतः यह कानून रद हुआ था, इस बातको लोग सपनेकी तरह 
भूल गये । भारतीय जनताने अपनी रीतिके अनुसार आवेदन- 
पत्र आदि तो भेजे ही, पर इस तृतीकी आवाज उस नक्कार- 
खानेमें कौन सुनता ? इस काननके १ जुलाई १९०७ से 
जारी होनेकी घोषणा की गईं थी और भारतीयोंको ३१ जुलाई- 
के पहले परवानेके लिए दर्खास्त देनेंको हुक्म दिया गया था । 
इतनी मुद्दत रखनेका कारण हिंदुस्तानियोंपर कोई मेहर- 
बानी करना नहीं था। पद्धतिके अनुसार इस कानूनकों बड़ी 

सरकारकी मंजूरी मिलनी चाहिए थी। इसमें कुछ वक्‍त 
ऊूमना ही था। फिर उसके परिशिष्टके अनुसार परे, 
प्रवाने वगैरह तैयार कराने और भिन्न-भिन्न स्थानोंमें परवाने- 
के दफ्तर (परमिट आफिस) खोलनेमें भी कुछ वक्‍त लगता। 
इससे यह पांच-छः महीतेकी मुहरूत द्वासशारू सरकारने 
अपने ही सुभीतेक लिए दी थी। 


8 १६ 

शिष्ट-मण्डल जब विलायत जा रहा था तब एक अंग्रेज मुसा- 
फिरने जो दक्षिण अफ्रीकामे रह चुका था, द्रांसवालके कानून 
और हमारे विलछायत जानेका कारण भी हमारे मुहसे सुना । 
वह तुरंत बोल उठा--“आप कूत्तेका पट्टा (डॉग्स कॉलर) 
पहननेसे इन्कार करना चाहते हे ।” इस अंग्रेजने ट्रांसवालके 
परवानेकों यह नाम दिया। उसने यह बात पट्टेपर अपना 
हे और भारतीयों प्रति तिरस्कार प्रकट करने या अपनी 
हमदर्दी दिखानेके लिए कही, इसे में उस वक्‍त नहीं समझ सका 
था और आज इस घटनाका उल्लेख करते समय भी इस बारेमें 
कोई निश्चय नहीं कर सकता । किसी भी मनुष्यके कथनका 
ऐसा अर्थ हमें नहीं करना चाहिए जिससे उसके साथ अन्याय 
हो। इस सुनीतिका अनुसरण करते हुए में यह माने लेता हुं कि 
इस अंग्रेजने अपनी हमदर्दी दिखानेके लिए ऊपरके जेसे, भावता- 
की तसवीर खीच देनेवाले शब्द कहे। एक ओर ट्टरांस- 
वाल सरकार हमें यह पट्ठा पहनानंकी तैयारी कर रही 
थी, दूसरी ओर भारतीय जनता इसकी तैयारी कर रही थी 
कि यह पट्टा न पहलनेके अपने निशचयपर वह किस तरह 

कायम रहे और ट्रांसालकी सरकारकी कूुनीतिक विरोधमें 
किस तरह युद्ध किया जाय । विलायत और हिदुस्तानके 
अपने सहायकोंको पत्र लिखने और चाल परिस्थितिस उनको 
परिचित कराते रहनेका काम तो चल ही रहा था। पर 
सत्याग्रहकी लड़ाई बाह्योपचारपर बहुत कम अवलंबित होती 
है । भीतरी उपचार ही सत्याग्रहमें अकसीर उपचार होता है । 
अतः कौमके सभी अंग ताजे और चुस्त रहें, इसके यत्ूमें हो 
नेताओंका समय जा रहा था । 

कोमके सामने एक महत्त्वका अरन उपस्थित हुआ : सत्या- 
ग्रहका काम किस मंडलकी मारफत लिया जाय ? ट्रांस- 
बाल ब्रिटिश इंडियन एसोसियेशनमें तो बहुतसे सभासद 
थे। उसकी स्थापनाके समय सत्याग्रहका जन्म भी नहीं हुआ 
था। उस संस्थाकों अनेक कानूनोंका विरोध करना पड़ा था 
और आज भी करना था। कानूनोंका विरोध करनेके अति- 
रिक्त उसे दुसरे राजनतिक, सामाजिक आदि काम भी करने 
होते थे। फिर इस संस्थाके सभी सदस्योंने प्रतिज्ञा की थी, 
यह भी नहीं कहा जा सकता था। इसके साथ-साथ सत्या- 
ग्रहमें सम्मिलित होनेसे उस संस्थाको जो बाहरकी जोखिमें 
उठानी पड़ती उनका विचार करना भी जरूरी था। सत्या- 
ग्रहकी लडाईको ट्रांसालकी सरकार राजद्रोह मान ले 
और ऐसा मानकर यह युद्ध चलानेवाली संस्थाओंको गैर- 
कानूनी घोषित कर दें तो ? इस संस्थाके जो सदस्य सत्याग्रही 
नहीं होंगे उनकी स्थिति क्‍या होगी ? सत्याग्रहक पूर्व जिसने 
पैसा दिया हो उनके पेसेका क्‍या होगा ? ये बातें भी सोचने- 
की थी। अंतर्में सत्याग्रहियोंका यह दृढ़ निश्चय था कि 
जो लोग अश्रद्धा, अशक्ति या दूसरे किसी भी कारणसे सत्या- 
ग्रहमें शामिल न हों उनके प्रति द्वेघष न रखा जाय, इतना ही 
नही, उनके साथ बर्ताव करनेमें आजके स्नेह-भावमें कोई अंतर 

न आने दिया जाय ओर सत्याग्रहको छोड़कर और आन्दो- 
लनोंमें उनके साथ-साथ काम किया जाय । 

इन विचारोंसे अंतमें सारी कोमने यही निश्वय किया 
कि सत्याग्रहकी लड़ाई किसी वतंमान संस्थाके जरिये न 
चलाई जाय । दूसरी संस्थाएं जितनी सहायता दें सकती हों 
दे और सत्याग्रहकों छोड़नर और जो उपाय खूनी कानूनके 
बिरोधमं कर सकती हों करें । अतः 'पैसिव रेजिस्टेंस एसो- 
सियेशन' अथवा 'सत्याग्रह-मंडल' नामकी नई संस्था सत्या- 
ग्रहियोंने स्थापित की । अंग्रेजी नामसे पाठक यह समभ लेंगे 
कि जिस वक्‍त इस नये 8८३० स्थापना हुई उस वक्‍्ततक 
सत्याग्रह नामकी खोज हो सकी थी। ज्यों-ज्यों समय 
बीतता गया त्यों-त्यों हमें यह मालम होता गया कि अलग संस्था 
स्थापित करनेसे जनताका हर तरह छाभ ही हुआ ओर अगर 
वैसा न हुआ होता तो सत्याग्रहके आन्दोलनकी शायद हानि ही 
हुई होती । बहुतसें लोग इस नई संस्थाके सदस्य हुए और 
जनताने पैसा भी खुले हाथों दिया। 
. . मेरे अनुभवने मुर्े यह बताया है कि कोई भी आन्दोलन 
पैसेकी कमीसे टूटता, अटकता या निस्तेज नहीं होता । 
इसके मानी यह नही हे कि कोई भी छोकिक आन्दोलन बिना 
पेसेके चल सकता हैं । पर इसका यह अर्थ अवश्य हैं कि जहा 
सच्चे संचालक हे वहां पेसा अपने आप चला आता है। इसके 
विपरीत मुझे यह भी अनुभव हुआ है कि जिस आन्दोलनको 
पैसेका अतिरेंक हो जाता है उसकी उसी समयसे अवनति 
आरंभ हो जाती हैँ। इससे कोई सार्वजनिक संस्था पूंजी 
इकट्ठी करके उसके ब्याजसे अपना कारबार चलाये इसे 
पाप कहनेकी हिम्मत तो नहीं होती, इससे इतना ही कहंता 
हूं कि यह अयोग्य है। सार्वजनिक संस्थाकी पूजी तो जन- 
समुदाय ही है । जबंतक वहे चाहता हूँ तभी तक उसे जीवित 

रहना चाहिए । पूंजी इकट्ठी करके ब्याजसे काम चलानेवाली 
सी 3 नही रद बल्कि स्वतंत्र डा 
जाती है। सार्वजनिक टीकार्क अंकुशके वश नहीं रहती। 
ब्याजपर चलनेवाली अनेक धामिक और लौकिक संस्थाओंमें 
कितनी बुराइयां घुस गई हैं, इसे बतानेका यह स्थान नहीं । 
यह लगभग स्वयंसिद्ध बात है । 
अब हम फिर अपने मूल विषयपर आएं। बालकी खाल 
निकालना ओर नुक्ताचीनी करना कुछ वकीलों ओर अंग्रेजी 
पढ़े हुए लोगोंका ही ठेका नहीं है। मेने देखा कि दक्षिण 
अफ्रीका अपढ़ हिंदुस्तानी भी बहुत ही बारीक दलीलें कर 
सकते हैं । कितनोंने यह दलोल निकाली कि पहला खूनी 
कानून रद हो गया है, इसलिए नाटकशालामें की हुई प्रतिज्ञा 
पूरी हो गई । जो लोग ढीले पड़ रहे थे उन्होंने इस दलीलकी 
छायामें आश्रय लिया | इस दलीलमें कुछ दम न था, यह तो 
नहीं कहा जा सकता । फिर भी जिन लोगोंने उस कानूनका 
विरोध कानूनकी हेसियतसे नहीं, बल्कि उसके भीतर निहित 
तत्वके कारण किया था उनपर तो इस नुक्ताचीनीका कोई 
असर नहीं हो सकता था। पर यह होते हुए भी सलामतीकी 
खातिर, जन-जागरण बढानेंके लिए और लोगोंके भीतर जो 
कमजोरी आ गई हैं उसकी गहराई कितनी हैँ यह देख लेनेके 
लिए लोगोंस फिरसे प्रतिज्ञा कराना जरूरी समझा गया। 
इसलिए जगह-जगह सभाएं करके लोगोंको परिस्थिति सम- 
फाई गई और उनसे फिरसे प्रतिज्ञाएं भी कराई गईं। 
लोगोंका जोश कुछ ठंडा हो गया हो, यह नही दिखाई दिया । 
इस बीच जुलाईंक महीनेका अंत निकट बता जा 
रहा था। उसकी आखिरी तारीखको हमने ट्रांसवालकी 
राजधानी प्रिटोरियामें विराट सभा करनेका निएचय किया 
था। दूसरे शहरोंसे भी प्रतिनिधि बुलाये गये थे। सभा 

प्रिदोरियाकी मस्जिदक मंदानमें हुईं। सत्याग्रह आरंभ 
होनेके बादसे लोग सभाओंमें इतनी बड़ी तादादमें आने लगे थे 
कि किसी मकानमें सभा करना नामुमकिन हो गया था। 
सारे ट्रांसवालमें हिंदुस्तानियोकी आबादी १३ हंजारसे अधिक 
नही मानी जाती थी, जिसमेंसे १० हजारसे कुछ ऊपर जोहा- 
न्सव्गं और प्रिटोरियामें ही बसतेथे। इस तादादमेसे पाच- 
छः हजार लोग सभामें उपस्थित हों, यह संख्या दुनियाके किसी 
भी भागमें बहुत बड़ी और अति संतोषजनक मानी जा सकती 
हैं। सार्वजनिक सत्याग्रहकी लड़ाई और किसी शर्तपर लड़ी 
भी नही जा सकती । जहा युद्धका आधार केवल अपना बल हो 
वहां उस विषयकी सावंजनिक शिक्षा नहीं दी गईं हो तो लड़ाई 
चल ही नहीं सकती । इससे यह उपस्थिति हम कार्यकर्ताओके 
लिए कोई अचंभेकी चीज नहीं थी । हमने शुरूस ही नि३चय 
कर लिया था कि अपने आम जलसे खुले मेदानमें ही करेंगे । 
इससे हमारा खर्च कुछ नहीं होता था और जगह॒की तंगीके कारण 
एक भी आदमीको वापस नहीं जाना पड़ता था । यही यह बात 
भी लिख देना चाहिए कि ये सारी सभाएं अधिकांशमे बहुत शात 
का । आनेवाले सारी बातोको बड़े ध्यानसे सुनते । 
ई बहुत दूरपर खड़ा होनेके कारण सुन न सकता तो वकक्‍तासे 
ऊंची आवाजमे बोलनेका अनुरोध करता। पाठकोंकों यह 
बतानेकी जरूरत नही होनी चाहिए कि इन सभाओंमें कुसियों 
वर्ग रहका इंतजाम बिलकूल ही न होता । मंच इतना ही बड़ा 
बनाया जाता कि कंबल सभापति, वक्‍ता और सभापतिके 
अगल-बगल दो-चार आदमी और बेठ लें। उसके ऊपर एक 
छोटीसी मेज और दो-चार कुसिया-तिपाइर्या रख दी जाती । 
प्रिटोरियाकी इस सभाके सभापति ब्रिटिश इंडियन 
एसोसियेशनके कार्यकारी अध्यक्ष यूसुफ इस्माइल मिया 
थे। खूनो कानूनके अनुसार परवाने निकालनंका वक्‍त 

नजदीक आता जा रहा था। इससे जेसे हिदुस्तानियोंमें 
गहरा जोश होते हुए भी वे चिंतातुर थे वेसे ही जनररू 
बोचधा और जनरल स्मट्स भी, उनकी सरकारके पास अमोघ 
बल होते हुए भी, 32 87 ॥। एक सारी कौमको ताकतसे 
काम लेकर भूकाना रुच तो सकता हो नहीं । 
अत: जनरल बोथाने मि० हॉस्किनको इस सभामें हमें 
समभानेके लिए भेजा । मि० हॉस्किनका परिचय मेँ ७ में 
प्रकरणमें करा चुका हूं । सभाने उनका स्वागत किया । 
अपने भाषणमें उन्होनें कहा-- आप जानते हें कि में आप 
लोगोंका मित्र हर । मरी सहानुभूति आपके साथ हैँ, यह कहने- 
की जरूरत नहीं होनी चाहिए । मेरे बसकी बात हो तो में 
आपकी मांग जरूर मंजूर करा दूं; पर यहांक सामान्य गोरोंके 
विरोधक विषयमें मुझे आपको कुछ बताना तो है ही नही । 
आज में आपके पास जनरल बोथाका भेजा हुआ आया हूं। 
उन्होंने इस सभामें आकर आपको उनका संदेसा' सुना देनेको 
कहा है। भारतीय जनताक लिए उनके दिलमें इज्जत है । 
उसकी भावनाओंको वह समभते हे। पर वह कहते हैं--- 
'में लाचार हूं। ट्रांसालके सारे यूरोपियन ऐसा कानून 
मांगते हें। में खुद भी इस कानूनकी जरूरत देखता हूं। 
ट्रांसवाल सरकारकी शक्तिको भारतीय जनता जानती है। 
इस कानूनको बड़ी सरकारकी सम्मति प्राप्त है। भारतीय 
जनताको जितना करना चाहिए था उतना उसने किया और 
अपने सम्मानकी रक्षा कर ली। पर जब उसका विरोध 
सफल नहीं हुआ और कानून पास हो गया तब उसको चाहिए 
कि इस कानूनको शिरोधार्य कर अपनी बफादारी और 
शान्ति-प्रियताका सबूत दे ।इस कानूनक अनुसार जो नियम 
बने हें उनमें कोई छोटा-मोटा हेर-फेर कराना हो तो 
इस विषयमें आपका कहना जनरल स्मट्स ध्यानपूर्वक 

नेंगे / ” यह सदेसा सुनाकर मि० हॉस्किनने कहा---“में खुद 
गो आपस यह सलाह देता हूं कि जनरल बोथाके संदेसेको 
आप मान ले। में जानता हुं कि ट्रांसालकी सरकार इस 
कानूनके बारेमें दृढ हे । उसका विरोध करना दीवारसे सिर 
टकराना जैसा है। में चाहता हूं कि आपकी कौम विरोध करके 
बरबआद न हो या बेकार कष्ट न भोगे ।” मेने इस भाषणके 
शब्द-शब्दका उलथा जनताको सुना दिया । खुद अपनी ओरसे 
भी चेतावनी दी। मि० हॉस्किन तालियोंकी आवाजके बीच 
बिदा हुए । 
अब भारतीयोंके भाषण शुरू हुए। इस प्रकरणके और 
सच पूछिये तो इस इतिहासके, नाथकका परिचय समझे अभी 
कराना बाकी है। जो लोग बोलनेको खड़े हुए उनमे स्वर्गीय 
अहमद मुहम्मद काछलिया भी थे। में तो उन्हें एक मवक्किल 
और दुभाषियेके रूपमें ही जानता था। वह अबतक सादवे- 
जनिक कामोंम आगे बढ़कर हिस्सा नही लेते थे। उनका 
अंग्रेजीका ज्ञान कामचछाऊ था। पर अनुभव उसको इतना 
बढ़ा लिया था कि अपने दोस्तोंको अंग्रेज वकीलोंके पास 
ले जाते तो खुद ही दुभाषियेका काम करते। दुभाषियेका 
काम कुछ उनका पेशा नहीं था। यह काम तो वह मित्ररूपमें ही 
करते थे। धधा पहले कपडेकी फेरीका करतें थे, फिर अपने 
भाईके सामभेमें छोटे पेमानेपर व्यापार करने लगे। बह 
सूरती मेमन थे। उनका जन्म सूरत जिलेमे हुआ था और 
सूरती मुसलमानोंमें उनकी अच्छी इज्जत थी | उनका गुज- 
रातीका ज्ञान भी साधारण ही था और जनुभवसे उसे भी 
काफी बढ़ा लिया था। पर उनकी बुद्धि इतनी तीक्ष्ण 
थी कि चाहें जो विषय हो उसे बहुत आसानीसे समझ लेते 
थे। मुकदमोंकी गृत्यियां इस तरह सुरूका लेते थे कि 
अकसर में देखकर दंग रह जाता । वकीलोके साथ कानूनकी 

बहस करते भी नहीं हिंचकते थे और अकसर उनकी दलीलें 
वबकीलोंके लिए भी विचारणीय होतीं । 

बहादुरी ओर एकनिष्ठामें उनसे बढ़ जानेवाला आदमी न 
मुझे दक्षिण अफ्रीकार्में दिखाई दिया ओर न हिदुस्तानमें । 
कौमके लिए उन्होंने अपना सर्वस्व होम दिया था। जितनी 
बार उनसे मेरा सम्पर्क हुआ, मेने उन्हें एक बातवारा पया। 
खुद पक्के मुसलमान थे। सूरतकी मेमन मस्जिद मुतबल्लियों- 
मेसे भी थे। पर इसके साथ-साथ हिंदू-मुसलूमान दोनोंको 
एक निगाहसे देखते थे। मुझे एक भी ऐसा मौका याद नहीं 
जब उन्होंने धर्मान्धता्क भावसे और अनुचित रीतिसे हिंदूके 
मुकाबिले मुसलमानकी तरफदारी की हो। वह नितांत 
निर्मेय और पक्षपात-रहित थे। इसलिए जब जरूरी मालूम 
होता तब हिंदू-मुसलमान दोनोंको उनके दोष बतानेमे तनिक 
भी संकोच न करते। उनकी सरलता और निरभिमानता 
अनुकरण करने योग्य थी। उनके साथ बरसोंक गाढ़ परि- 
चयके बाद बनी हुई मेरी यह पक्की राय हैं कि स्वर्गीय अहमद 
मुहम्मद काछलिया जेसा मनुष्य कौमको मिलना मुश्किल हे । 

प्रिटोरियाकी सभामें बोलनेवालोंमें यह नर-रत्न भी 
था। उन्होंने बहुत ही छोटा भाषण दिया। वह बोले-- 
“इस खूनी कानूनकों हर हिंदुस्तानी जानता है। उसका 
अर्थ हम सभीको मालम हेँ। मि० हॉस्किनका भाषण मेने 
ध्यान-पूर्वकं सुना हैँं। आपने भी सुना हैं। मुभपर तो 
उसका एक ही असर हुआ है कि अपनो प्रतिज्ञापर में और 
पक्‍का हो गया हूं। ट्रांसालकी सरकारका बल हम 
जानते हे। पर इस खूनी कानूनके डरसे बड़ा डर वह हमें 
कौन-सा दिखा सकती है ? वह हमें जेल भेजेगी, हमारा 
माल नीलाम कर देंगी, हमें देशसे निकाल देगी, फांसीपर चढा 
देगी। ये सारी बातें सहन हो सकती हें, पर यह कानून तो 

सहन नहीं होगा ।” में देख रहा था कि ये वाक्य बोलते हुए 
अहमद मुहम्मद काछलिया बड़े उत्तेजित होते जा रहें थे। 
उनका चेहरा सुख हो गया था, ग्देन और माथेकी रगें खूनके 
जोरसे दोरा करनेंके कारण उभर आई थीं। शरीर कांप 
रहा था। अपने दाहिने हाथकोी उंगलियां गर्दनपर फेरते हुए 
बहू गरज उठे---में खुदाकी कसम खाकर कहता हुं कि में 
कत्ल हो जाऊंगा, पर इस कानूनके सामने सिर न भुकाऊंगा । 
और में चाहता हूं कि यह सभा भी यही निरचय करे। 
यह कहकर वह बेंठ गये । उन्होंने जब गर्दनपर उंगलियां फेरी 
तो मंचपर बेठे हुए कुछ लोगोंक चेहरोंपर मुस्कराहुट आगई । 
जहांतक मुझे याद है, मेने भी उनका साथ दिया | सेठ काछ- 
लियाने अपने शब्दोंमें जितना बल भरा था उतना वह अपने 
कामोमें दिखा सकेंगे, इस विषयमें मेरे मनमें थोड़ी शंका थी । 
जब-जब मे इस शंकाकी बात सोचता हूं तब-तब और यहां 
इस बातका उल्लेख करते हुए भी में लज्जित हो रहा हूं । 
इस महान संग्राममें जिन बहुतोने अपनी प्रतिज्ञाका अक्षरंशः 
पालन किया उनमें सेठ काछलिया सदा आगे रहें । उनका 
रग बदलता हुआ मेने कभी देखा ही नही । 

सभाने तो इस भाषणका तालियोकी गड़गड़ाहटसे 
स्वागत किया । उस वक्‍त में उनको जितना जानता था 
उसकी बनिस्वत और सभासद कही ज्यादा जानते थे, क्योंकि 
उनमेंसे अधिकांशकों तो इस गुदड़ीके लालका निजी परिवय 
था। वे जानते थे कि काछलियाकों जो करना होता हैं बही 
कहते हे और जो कहते हैं वही करते हे । जोशीले भाषण और भी 
कई हुए । पर काछलिया सेठके भाषणको उल्लेखके लिए इस 
कारण चुना हैं कि यह भाषण उन्तकी भावी कार्यावलीकी भविष्य- 
वाणी सिद्ध हुआ । जोशीले भाषण करनेवाले सभी नहीं टिक 
सके । इस पुरुषसिहको मृत्यु अपने देश-भाइयोकी सेवा करते हुए 

ही १९१८ में अर्थात्‌ युद्ध समाप्तिके चार साल बाद 
हुई । 

इनके एक संस्मरणकों और कहीं स्थान मिलना संभव 
नहीं । इसलिए उसे भी यही दिये देता हूं। पाठक टाल्स्टाय 
फार्मकी बात आगे चलकर पढ़ेंगे । उसमें सत्याग्रहियोंके 
कुदुब बसते थे। सेठ काछलियाने अपने बेटेको भी शिक्षा 

के लिए इस फाममें भेजा था, केवल इस दृष्टिसे कि 
दूसरोंके लिए उदाहरण उपस्थित करें और अपने बेटेको भी 
सरल जीवनका अभ्यासी और जनताका सेवक बनाएं। और 
कह सकते हे कि इसको देखकर ही दूसरे मुसलमान लड़कोंको 
भी उनके मां-बापने इस फार्ममें भेजा । बालक काछलियाका 
नाम अली था । उसकी उम्र उस वक्‍त १०-१२ सालूकी होगी। 
वह नम्प्र, चंचछ, सरल और सत्यवादी बालक था। काछ- 
लिया सेठके पहले, पर लड़ाईके बाद, फरिद्ते उसे भी खुदाके 
दरबारमें उठा लाये। में मानता हूं कि वह जिंदा रहता तो 
पिताकी कीतिको अवश्य चार चांद लगाता । 

१९०७की पहली जुलाई आईं। परवाना जारी करनेके 
दफ्तर (परमिट आफिस) खुले। कौमका हुक्म था कि 
हरएक दफ्तरकी खुलुतौरपर पिकंटिंग की जाय, यानी 
दफ्तरोंको जानेंवाल रास्तोंपर स्वयंसेवक रखे जाएं और 
वे दफ्तरमें जानेवालोंको सावधान करें। हरएक स्वयंसेवकको 
एक खास बिल्ला दिया गया था और हरएककों खासतौरसे 
यह समझा दिया गया था कि परवाना लेनेवाले किसी भी 

हिंदुस्तानीके साथ विनय-विरुद्ध व्यवहार न करे। उनका 
नाम पछें, पर वह न बताएं तो बलात्कार या अविनय न करें । 
काननको मान लेनेंसे होनेवाली हानियोंकी जो सूची छपा 
रखी गई थी उसे एशियाई दफ्तरमें जानेवाले हर हिंदुस्तानी- 
को दे दें और उसमें क्या लिखा हैँ यह समभा दें | पुलिसके 
साथ भी बिनयका व्यवहार करें। वह गाली दे, मारे तो 
शान्तिसे सह लें । मार बर्दाइतन हो तो वहांसे हट जाय॑। 
पुलिस पकड़े तो खुशीसे गिरफ्तार हो जाय॑ं । जोहान्सबर्गमें 
ऐसी कोई बात हो तो मुझको ही खबर दे । और कहीं हो तो 
उन स्थानोंमें नियुक्त मंत्रियोंकों खबर दे और उनकी 
सलाहके अनुसार काम करे। स्वयंसेवकोंकी हरएक टुकड़ीका 
एक मुखिया था नायक था। उसकी आज्ञाका पालन करना 
दूसरे स्वयंसेवकों (पहरेदारों) का फर्ज था । 

भारतीय जनताक लिए इस प्रकारका यह पहला ही 
अनुभव था । १२ बरससे ऊपरकी उम्रवाले सब लोग पिकेट' 
या पहरेदारका काम करनेके लिए चुन लिये गये थे । 
इससे १२ से १८ बरस तकके नवथुवक भी बडी संख्यामे 
स्वयंसेवक बना लिए गये थे; पर स्थानीय कार्यकर्ता जिसे 
न जानते हों ऐसा कोई भी व्यक्ति स्वीकार नहीं किया जाता 
था। इतनी सावधानीके अतिरिक्त हर सभामे दूसरे तौरपर 
लोगोंको जता दिया गया था कि नुकसानके डरसे या और 
किसी कारणसे जो कोई नया परवाना निकलवाना चाहे, 
नेता उसके साथ एक स्वयंसेवक कर देगा जो साथ जाकर 
उसे एशियाटिक दफ्तरमें पहुंचा देगा और काम हो जानेपर 
उसे फिर स्वयंसेवकोंके घरक बाहर पहुचा आयेगा। बहुतोंने 
इस सुरक्षाके प्रबंधका लाभ भी उठाया। स्वयंसेवकोंने 
हर जगह बड़े उत्साहसे काम किया। वें सदा अपने काममें 
मुस्तेद और चोकल्ने रहते। मोटे हिसाबसे यह कह सकते 

हैं कि पुलिसने उन्हें बहुत तंग नहीं किया । कभी-कभी करती 
तो स्वयंसेवक उसे सह लेते । 

स्वयंसेवकोंने इस काममें हास्य रसका भी मिश्रण 
किया था जिसमें कभी-कभी पुलिस भी शामिल होती । अपना 
वक्‍त आनंदमें बितानेके लिए वे अनेक चूटकुले ढूंढ़ निकालते । 
एक बार रास्ता रोकनेक इंतजामपर वे राहुदारीक कानूनके 
अंदर गिरफ्तार कर लिये गये। यहां सत्याग्रहमें अरूहयोग 
न था। इसलिए अदालतमें बचाव न करनेका नियम नहीं था, 
यद्यपि यह सामान्य नियम था कि जनताका पैसा खर्च करके 
वकील रखकर बचाव नहीं कराया जायगा । इन स्वयसेवको- 
को अदालतने निरपराघ कहकर छोड़ दिया। इससे उनका 
उत्साह और बढ़ा । 

इस प्रकार जो हिंदुस्तानी परवाना लेना चाहते थे यद्यपि उन- 
पर प्रकटम स्वयंसेवकोकी ओरसे कोई असभ्य व्यवहार या जोर- 
जबदंस्ती नहीं होती थी, फिर भी मुझे यह तो स्वीकार करना ही 
होगा कि लड़ाईक सिलूसिलेमें एक ऐसा भी दल खड़ा हो गया 
था जिसका काम बिना स्वयंसेवक बने छिपे तौरपर परवाना 
लेनेवालोंको मारपीटकी धमकी देना या दूसरे तौरपर नुकसान 
पहुंचाना था। यह दुःखद बात थी। ज्योंही इसकी खबर 
मिली, इसे रोकनेके लिए खूब कड़े उपाय किये गये। इसके 
फलस्वरूप धमकियां देना बंद-सा हो गया, पर उसका जड़- 
मूलसे नाश नहीं हुआ । धमकियोंका असर रह ही गया और 
में यहे भी देख सका कि उतने अंशमें लड़ाईंको नुकसान पहुंचा । 
जिन्हें डर लग रहा था उन्होंने तुरंत सरकारी सरक्षण ढूढ़ा 
और वह उन्हें मिला । यों कौममें विषका प्रवेश हुआ और जो 
कमजोर थे वे और भी कमजोर हो गये । इससे विषको 
पोषण मिला, क्योकि दुबंलताका स्वभाव बदला लेनेका 


होता ही है । 

इन धमकियोंका असर बहुत ही थोड़ा हुआ, पर ६८220 
और स्वयंसेवकोंकी उपस्थितिसे परवाना लेनेवालोंके नाम 
जनतापर प्रकट होंगे, इन दोनों बातोंका असर बहुत गहरा 

हु । में एक भी हिंदुस्तानीकों नहीं जानता जो यह मानता 
हो कि खूनी कानूनक सामने सिर भुका देना अच्छा हे । 
जो परवाने लेने गये वे महज इसलिए गये कि कष्ट सहने या 
हानि उठानेका दम उनमें नहीं था। इसीसे वे जाते हुए 
शरमाये भी । 

एक ओर लोकलाज और दूसरी ओर अपने व्यापारको 
नुकसान पहुंचनेका डर इस दुहरी कठिनाईसे निकलनेका 
रास्ता कुछ मुखिया हिंदुस्तानियोंने ढूढ निकाछा । एशिया- 
टिक दफ्तरके साथ बातचीत कर उन्होंने यह प्रबंध किया 
कि दफ्तरका कोई अहलकार किसी निजी मकानमें और वह 
भी रातमें नो-दस बजेके बाद जाकर उन्हें परवाने दें दे। 
उन्होंने सोचा कि इस प्रबंध कुछ वकक्‍ततक तो उनके खूनी 
कानूनके सामने घुटने टेक देनेकी किसीको खबर ही नहीं होगी, 
और चुंकि वे नेता थे, इसलिए उनको देखकर दूधरे भी उस 
कानूनको मान छेंगे। इससे और कुछ न हो तो लज्जाका 
बोक तो कुछ हलका हो ही जायगा। पीछे बात लोगोंपर 
प्रकट हो गई तो उसकी चिता नहीं । 

पर स्वयंसेक्कोंकी चौकसी इतनी कड़ी थी कि कौमको 
पल-पलूकी खबर मिला करती थी। एशियाटिक दफ्तरमे 
भी ऐसा कोई होगा ही जो सत्याग्रहियोंको इस तरहकी सच- 
नाएं देता रहा हो। फिर कुछ ऐसे लोग भी थें जो खद तो 
कमजोर थे, पर नेताओंका खूनी कानूनके सामने सिर भुका 
देना बर्दाश्त नहीं कर सकते थे और जो इस सद्भावसे सत्या- 
अहियोंको खबर दे दिया करते थे कि वे दृढ रहें तो हम भो 
रह सकेंगे। यों एकबार इस चोकन्नेपनकी बदोलत कौमको 

खबर मिली कि अमुक रातको अमुक दुकानमें फला-फलां 
आदमी परवाना लेनेवाले हैं। इसस कोमने पहले तो यह 
इरादा रखनेवालोंको समभकानेका यत्न किया, फिर उस 
दुकानपर पहरा भी बंठवा दिया । पर मनुष्य अपनी कमजोरी- 
को कबतक दबा सकता है ? रातके दस-ग्यारह बजे कुछ 
मुखियोंने इस तरह परवाने लिये और एक सुरमें बजनेवाली 
बांसरीमे विसंवादी स्वर बज उठा । दूसरे ही दिन इनके 
नाम भी कोौमने प्रकाशित कर दिये। पर झमकी भी 
एक हद होती हैं ! स्वार्थ जब सामने आकर खड़ा होता हैं 
तब लाज-संकोच काम नहीं देता ओर मनुष्य सत्पथसे अ्रष्ट 
हो ही जाता हे। इस पहली फूटक॑ फलस्वरूप धीरे-धीरे 
कोई पांच सौ आदमियोंने परवाने ले लिये | कुछ दिनोंतक 
परवाने देनेका काम निजी मकानोंमें ही होता रहा, पर ज्यों- 
ज्यों छाजका बल घटता गया त्यों-त्यों इन पांच सौ आदमियोंमें 
कितने ही खुले आम भी अपने नाम दर्ज करानेके लिए एशिया- 
टिक दफ्तरम जाने लगे । 


$ १८ $ 

अथक प्रयत्न करनेपर भी जब एशियाटिक दफ्तरकों 
५०० से अधिक आदमी नाम दर्ज करानेवाले नहीं मिल सके 
तब उस महकमेके अफसरोंने निरम्चय किया कि अब 
हमें किसी-न-किसीको गिरफूतार करना चाहिए । पाठक 
जमिस्टन नगरका नाम जानते हेँ। वहां बहुतसे हिंदुस्तानी 
बसते थे। उनमें पंडित रामसुदर नामका एक आदमी था। 
वह देखनेमें बहादुर आदमी-सा रगता था और वाचाल था | 

श्र 

थोड़े-बहुत इलोक भी याद थे। उत्तर भारतका रहनेवाला 
था, इसलिए रामायणके कुछ दोहें-चौपाइयां तो उसे याद 
होने ही चाहिए। वह पंडित कहलाता था, इससे छोगोंमें 
उसकी प्रतिष्ठा भी थी। उसने जगह-जगह भाषण दिये । 
अपने भाषणोंमे वह खूब जोश उंडेल सकता था । अतः 
वहांके कुछ विध्नसंतोषी भारतीयोंने एशियाटिक दफ्तरकों 
सुभाया कि रामसुदर पंडितको गिरफ्तार करलें तो जमिस्टनके 
बहुतसे हिंदुस्तानी परवाने ले लेंगे। उस विभागके अधिकारी 
रामसुंदर पडितको पकड़नेके लिए इस लोभके वश हुए बिना 
नहीं रह सके । रामसुदर पंडित गिरफ्तार कर लिया 
गया । इस तरहका यह पहला ही मुकदमा था। इसलिए 
सरकार और भारतीय जनतामे भी इससे गहरी हलूचल मची । 
जिस रामसुदर पंडितको अबतक केवल जमिस्टन ही जानत्ता 
था, उसको क्षणभर॑में सारा दक्षिण अफ्रीका जानने लगा। 
जेसे किसी महान्‌ पुरुषपर मुकदमा चल रहा हो और वह 
सबकी निगाह अपनी ओर खीच ले वेसे ही सबकी आंखें राम- 
सुंदर पडितपर लूग गईं । शाति-रक्षाक लिए किसी प्रकारके 
प्रबधकी आवश्यकता सरकारको नहीं थी, फिर भी उसने वसा 
बदोबस्त भी कर लिया। अदालतमे भी यह मानकर राम- 
सुदरकी इज्जत की गई कि वह सामान्य अपराधी नही, 
बल्कि हिंदुस्तानी कौमका एक प्रतिनिधि है। अदालतका 
कमरा उत्सुक भारतीय दशशकोंसे भर गया था। राम- 

२७३४ एक महीनेकी सादी कंदकी सजा मिली । वह 

हान्सबरगकी जेलमें रखा गया । उसके लिए य्रोपियत 
वार्ड्में अलग कोठरी दी गई । उससे मिलने-जुलनेम तनिक भी 
कठिनाई नहीं होती थी। बाहरसे खाना भेजनेकी इजाजत 
थी ओर भारतीय जनता नित्य उसके लिए सुदर पकवान 
बनाकर भेजा करती । वह जिस चीजकी इच्छा करता वह 

हाजिर कर दी जाती। जनताने उसका जेंल-दिवस बड़ी 
धूम-धामसे मनाया । कोई हताश नहीं हुआ, बल्कि लोगोंका 
उत्साह और बढ़ा। जेल जानेको सेकड़ों तेयार थे। एशि- 
याटिक विभागवालोंकी आशा फलीभूत नहीं हुईं। जमिस्टनके 
भारतीय भी परवाना लेने नहीं गये । हिंदुस्तानी कौम ही 
नफेमें रही । महीना पूरा हुआ। रामसुंदर छूटा और बाजे- 
गाजेक साथ जुलूस बनाकर उसको सभाके लिए: नियत स्थानपर 
ले गये। वहां उत्साह बढ़ानेबाले भाषण हुए। छोगोंने 
फूल-मालाओंसे रामसुन्दरको ढक दिया। स्वयंसेवकोंने उसके 
सम्मानमें दावत दी और सेकड़ो भारतीय यह सोचकर राम- 
सदर पंडितसे मीठी ईर्ष्या करने लगें कि हम भी जेल गये 
होते तो कंसा अच्छा होता ! - 

पर रामसुदर खोटा सिक्का निकला। उसका बल 
झूठी सतीका-सा था। एक महीनेके पहले तो जेलसे 
निकला ही नहीं जा सकता था; क्योकि उसकी गिरफ्तारी 
अचानक हुई थी । जेलमे तो उसने वह अमीरी की जो बाहर 
कभी मुयस्सर नहीं हुई थी । फिर भी स्वच्छंद विचरनेवाला 
और व्यसनी मनुष्य जेलके एकांत-वास और अनेक प्रकारके 
भोजन मिलते रहनेपर भी वहां रखे जानेवाले संयमको सहन 
नही कर सकता | यही बात रामसुदर पंडितकी हुईं,। भार- 
तीय जनता और जेलके अमले उसकी इतनी खुशामद बजा 
रहे थे, फिर भी जेल उसको कड़वी लगी और उसने ट्रासवाल 
और युद्ध दोनोस आखिरी सलामकर अपना रास्ता लिया । 
हर कौममे कुछ चतुर दाव-पेच जाननेवाले छोग तो होते ही 
हैं। यही बात हरएक संग्रामक विबयमें भी कही जा सकती 
हैं। लोग रामसुदरके रग-रेशेसे वाकिफ थे। पर उससे 
भी कौमका कोई अर्थ सघ. सकता है, यह सोचकर उन्होंने 
उसका गुप्त इतिहास, उसकी पोर खुलनेसे पहले, मुझपर 

प्रकट नहीं होने दिया | पीछे मुझे मालूम हुआ कि रामसुंदर 
गिरमिटिया था जो अपना गिरमिट पूरा किये बिना भाग आया 
था । उसके गिरमिटिया होनेकी बात में यहां घृणासे नहीं लिख 
रहा हूँ । गिरभिटिया होना कोई ऐब नहीं । पाठक अंतम्में 
देखेंगे कि जिनसे इस युद्धको अतिशय शोभा मिली वे गिर- 
मिटिए ही थे। लडाई जीतनेमे भी उनका हिस्सा बड़े-से- 
बड़ा था| हां, गिरमिटसे भाग निकलना अवश्य दोष था | 
पर खत, दरका सारा इतिहास मेने उसके दोष दिखा- 
नेके लिए नही लिखा है, बल्कि उसमें जो तत्त्व छिपा हें उसे 
प्रकट करनेक लिए ही उसका समावेश किया हैं। हरएक 
शुद्ध संग्रामके नेताओंका फर्ज होता है कि केवल शुद्ध 
जनोंको ही लड़ाईमें ले; पर कितनी ही सावधानी क्‍यों न 
रखी जाय, अशुद्ध मनुष्योंका प्रवेश रोका नहीं जा सकता । 
फिर भी नेता निडर और सच्चे हों तो अशुद्ध जनोंके अनजानमें 
घुस आनेसे अंतमें लड़ाईको नुकसान नही पहुंचता । राम- 
चुदर पंडितका सच्चा रूप प्रकट हो गया तो उसकी कोई 
त नही रही। वह बेचारा पंडित न रहकर केवल रामसुदर 
रह गया। कोम उसको भूल गईं, पर युद्धको तो उससे 
बल ही मिला। युद्धके निर्मित्त भोगी हुई कंद बट्टेखाते 
डी ने आप 5 
नहीं गई | उसके जेल जानेंसे जो शक्ति जगी वह कायम 
रही और उसके उदाहरणसे दूसरे कमजोर दिलवाले 
अथने आप लड़ईके मंदानस खिसक गये । ऐसी कमजोरीकी 
कुछ और मिसालें भी सामने आईं; पर उनका इतिहास में 
नाम-धाम-सहित नहीं देना चाहता। उसे देनेसे कोई अर्थ 
नही सध सकता । पर हा, कौमको सबलता-निबंलता पाठकों- 
की निगाहसे बाहर न रहे, इस दृष्टिसे इतना कह देना 
जरूरी हैँ कि रामसुंदर अकेला ही रामसुंदर नहीं था; पर 
मेंने देखा कि सभी रामसुदरोंने संग्रामकी सेवा ही की । 


पुंडियत झोपोतियन' श्द्व१ 


पाठक रामसुंदरक॑ दोष न देखें। इस जगतूम मनुष्य- 
मात्र अयूर्ण है। किसीकी अपूर्णता अधिक देखनेमें आती 
है तो हम उसकी ओर उंगली उठाते है । वस्तुतः यह भूल है । 
रामसुदर कुछ जान-बभकर निबंर नहीं बना । मनुष्य 
अपने स्वभावकी दशा बदल सकता है, उसपर अंकुश रख 
सकता है; पर उसे जड़म्‌लसे कोन मेंट सकता हैँ ? जगत- 
कर्तानें इतनी स्वतंत्रता उसको दी ही नहीं। बाघ अपनी 
खालकी विचित्रताकों बदल सकता हैं तो मनुष्य भी अपने 
स्थभावकी विचित्रता बदर सकता हैँ। भाग जानेपर भी 
रामसुंदरको अपनी कमजोरीपर कितना पर्चाताप हुआ 
होगा, यह हम कंसे जान सकते हें ? अथवा उसका भाग 
जाना ही क्‍या उसके पश्चातापका एक सबलरू प्रमाण नहीं 
माना जा सकता ? बह बेशम होता तो उसे भागनेकी क्‍या 
जरूरत थी ? परवाना निकलवाकर खूनी कानूनके अनुसार 
बह सदा जेल-मुक्त रह सकता, था। यही नही, बह चाहता तो 
एशियाटिक दफ्तरका दलाल बनकर दूसरोंको बहका सकता 
था और सरकारका प्रिय भी बन सकता था। हम यह उदार 
अर्थ क्यो न करे कि यह करनेके बदले अपनी कमजोरी कौमको 
दिखानेमे उसको शर्म लगी और उसने मुहं छिपा लिया, और 
यह करके भी उसने कौमकी सेवा ही की ? 


$ १६ $ 
इंडियन ओपीनियन! 


सत्याग्रहकी लड़ाईमें बाहरक॑ ओर भीतरके जितने भी 
साधन अपने पास थे उन सबको मुझे पाठकोके सामने रखना 
हैं। इसलिए 'इडियन ओपीनियन नामका जो साप्ताहिक पत्र 

दक्षिण अफ्रीकामें आज भी निकर रहा हैं उसका 543 परिचय 
भी उन्हें करा देना जहूरी हँ। दक्षिण अफ्रीकार्में पहला 
हिंदुस्तानी छापाखाना खोलनेका यश मदनजीत व्यावहारिक 
नामके गूजराती सज्जनको हैं। यह छापाखाना कुछ बरसोंतक 
कठिनाइयोंके बीच चलाते रहनेके बाद उन्होंने अखबार निका- 
लनेका भी इरादा किया। इसमे उन्होंने स्व० मनसुखलाल नाजर- 
की और मेरी सलाह ली । अखबार डबंनसे निकला, मनसुख- 
लाल नाजर उसके अवेतनिक संपादक हुए। अखबारमें 
शुरूसे ही घाटा रहने लगा। अंतमें यह निश्चय हुआ कि 
उसमें काम करनेंवालोंको हिस्सेदार या हिस्सेदार सरीखा 
बना लें, एक खेत खरीदकर उसमें उन लोगोंको आबाद करे 
और वहीसे अखबार निकालें । यह खेत डबंनसे १३ मीलके 
फासलेपर एक सुदर पहाड़ीपर अवस्थित हैँं। उसके पासका 
रेलवे स्टेशन खेंतसे ३ मील दूर हैं । उसका नाम फिनिक्स है । 
अखबारका नाम शुरूसे ही 'इंडियत ओपीनियन' है । एक समय 
वह अग्नेजी, गुजराती, तामिल और हिंदी इन चार भाषाओं मे 
निकलता था। तामिल ओर हिंदीका बोक हर तरह भारी 
लगता था। ऐसे तामिल और हिंदी लेखक नहीं मिलते 
थे जो खेतपर रहनेको तेयार हों और उनके लेखॉपर नियं- 
शत्रण भी नही रखा जा सकता था। इससे ये विभाग बंद कर 
दिये गये ओर अग्रेजी तथा गुजराती विभाग चाल रखें 
गये । सत्थाग्रहकी लडाई जब शुरू हुईं उस वक्‍त वह इसी 
रूपमें निकल रहा था। इस सस्थाम बसनेवालोंमे गुजराती, 
हिंदुस्तानी, तामिल, अंग्रेज सभी थे। मनसुखलाल नाजरकी 
अकाल मृत्युके बाद एक अंग्रेज मित्र हबंटे किचन संपादक 
हुए । अनन्तर हेनरी एस० एल० पोलक संपादक हुए और 
अनेक वर्षोंतक यह भार उठाये रहे। मेरे और उनके कारा- 
वास-कालमें भले पादरी स्वर्गीय जोसफ डोकने भी कुछ दिनोंतक 

संपादकका काम सम्हाछा। इस अखबारके जरिये हर 
हफूते कौमको हफ्तेकी सारी खबरें देनेका काम भलीभांति 
हो सकता था। अंग्रेजी विभागके द्वारा गुजराती न जानने- 
वाले हिन्दुस्तानियोंको लड़ाईकी थोड़ी-बहुत जानकारी होती 
रहती और हिंदुस्तान, इंगलेड ओर दक्षिण अफ्रीका 
अंग्रेजोंके लिए तो इंडियन ओपीनियन साप्ताहिक समाचारपत्र- 
का काम देता । में मानता हुं कि जिस युद्धका मुख्य आधार 
आंतरिक बल हो वह अखबारके बिना लड़ा जा सकता है । 
पर इसके साथ-साथ मेरा यह भी अनुभव है कि 'इंडियन- 
ओपीनियन के कारण हमें जो सुभीते मिले थे, जो शिक्षा 
कौमको सहज ही मिल सकती थी, जो खबरें दुनियामें जहां- 
जहा हिंदुस्तानी बसते थे वहां-बहां फंलाई जा सकती थीं, बह 
शायद दूसरी तरहसे नही हो सकता था । इसलिए इतना तो 
पक्के तौरपर कहा जा सकता हैं कि लड़ाई लड़नेके साधनोंमें 
इंडियन ओपीनियन भी एक बड़ा उपयोगी और प्रबल 
साधन था। 

युद्धकी प्रगतिक साथ-साथ और अनुभव प्राप्त करते- 
करते जैसे-जैसे कौममें अनेक परिवतेन हुए, वैसे ही 'इंडियन ओपी- 
नियन' में भी हुए। इस अखबारमें पहले विज्ञापन. और 
बाहरकी फूटकर छपाईके काम भी लिये जाते थे। मेने देखा 
कि इन दोनों कामोंमें अपने अच्छे-से-अच्छे आदमियोंको लगना 
पड़ता था। विज्ञापन लेने ही हों तो कौन-से लिये जायं और 
कौन-से न लिये जाय॑ इसको ते करनेमें सदा घर्म-संकट उपस्थित 
होता था। फिर कोई विशेष विज्ञापन न लेनेंका बिचार हो 
फिर भी उसे भेजनेवाला जातिका कोई मुखिया हो तो उसका 
दिल दुखनेके डरसे भी न लेने योग्य विज्ञापन लनेके लोभमें 
फंसना पड़ता । विज्ञापन प्राप्त करने और उसके पैसे वसूल 
करनेमें हमारे अच्छे-से-अच्छे आदमियोंका वक्‍त जाता, खुशामद 

करनी होती वह अरूग । इसके साथ-साथ यह बात भी सोची 
गई कि अगर यह अखबार पैसा कमानेकी गरजसे नही, बल्कि 
कौमकी सेवा उददेश्यसे ही चलाया जा रहा हो तो यह सेवा 
जवर्दस्ती नहीं होनी चाहिए | कौम चाहे तभी होनी चाहिए। 
और कौमकी इच्छाका पकका प्रमाण तो यही माना जा सकता था 
कि वह आवश्यक सख्यामें ग्राहक होकर उसका खच्चे उठा छे। 
फिर हमने यह भी सोचा कि अखबार चलानेके लिए महीनेका 
खचे निकालनेमें थोडेसे व्यापारियोंको सेंवाभावके नामपर 
अपने विज्ञापन. देनेको समभानेसे कौमके आम लोगोंको 
अखबार खरीदनेका कत्तेव्य समझाना लुभानेवाले और लुब्ध 
होनेवाले दोनोंकेलिए कंसी सुदर शिक्षा होगी। यह निश्चय 
हुआ और तुरंत काममे लाया गय।। फल यह हुआ कि जो 
लोग अबतक विज्ञापन आदिके भमेलेमें उलभे हुए थे वे अब 
अखबारको | बनानेकी कोशिशमे रूगे। कौम तुरत 
समझ गई कि इंडियन ओपीनियनकी मालिकी और उसे 
चलानेकी जिम्मेदारी दोनों उसी की हे। हम सब काम करनेवाले 
निर्श्चित हो गये । हमे बस इतनी चिता करनी रही कि कौम 
अखबार मांगे तो पूरी-पूरी मेहनत करदे और छुट्टी पाए । 
और अब हर हिंदुस्तानीकी बांह पकड़कर उससे इंडियन 
ओपीनियन” लेनेकों कहनेमे शर्म नहीं रही, बल्कि यह कहना 
हम अपना घममें समभने लगे । इंडियन ओपीनियन' का 
आंतरिक बल और स्वरूप भी बदला और वह एक महाशक्ति 
बन गया। उसकी साधारण ग्राहक-सख्या १२००-१५०० 
तक थी। वह दिन-दिन बढने लगी | उसका चंदा बढाना 
पडा था, फिर भी जब युद्धने उग्र रूप ग्रहण किया तब ग्राहक 
इतने बढ गयें कि ३५०० प्रतियातक छापनी पडती | 'इडि- 
यन ओपीनियन का पाठक-वर्ग अधिक-से-अधिक २० हजार 
माना जा सकता हैँं। उनमें ३ हजारसे अधिक प्रतियोका 

खपना आदचर्यजनक विस्तार कहा जा सकता हैं। कौमने इस 
बक्ततो इस अखबारको इतना अपना लिया था कि बंधे वक्‍तपर 
उसकी प्रतियां जोहान्सबर्ग न पहुंच जाती तो मुझपर शिका- 
यतोंकी कड़ी लग जाती । आमतोौरसे वह इतवारको सवेरे 
जोहान्सबग्ग पहुंच जाता | में जानता हूं कि अखबार आनेपर 
बहुतसे लोगोका पहला काम उसका गुजराती भाग आदिसे 
अततक बांच जाना होता था। एक आदमी पढ़ता और 
उसके इदे-गिर्द बेठे हुए दस-बीस लोग सुनते। हम लोग गरीब 
ठहरे ! इसलिए कितने ही लोग साभेमें भी अखबार 
मंगाते । 

छापेखानेमें बाहरका काम न लढनेके बारेमें भी मे लिख 
आया हूं । उसे बंद करनेके कारण भी प्रायः वही थे जो 
विज्ञापन बद कर देनेके थे। और उसे बद कर देनेसें कपोज 
करनेवालोका जो वक्‍त बचा उसका उपयोग हमने छापेखानेसे 
पुस्तके प्रकाशित करनेमें किया । कौमको मालूम था कि इस 
काममें भी हमारा उद्देश्य पेसा कमाना नहीं था ओर पुस्तकें 
चूकि सग्राममें सहायता देनेके उद्देश्यस ही छापी जाती थीं, 
इसलिए उनकी खपत भी अच्छी होने रूगी। इस प्रकार 
अखबार और छापाखाना दोनोंने यूद्धमें अपना भाग अपंण 
किया और सत्याग्रहकी जड ज्यों-ज्यों कौममें गहरी होती गई 
त्यो-त्यों अखबार और छापेखानेकी सत्याग्रहकी दृष्टिसे नेतिक 
प्रगति भी होती गई, यह बात साफ तौरसे दिखाई दे सकती थी । 

हम यह देख चुके कि रामसुंदरकी गिरफ्तारी सरकारके 

लिए मददगार नहीं साबित हुई हि दूसरी ओर अधिकारियोंने 
यह भी देखा कि कोम बड़े के साथ एकदिल होकर आगे 
बढ़ रही है। इंडियन ओपीनियन के लेख तो एशियाटिक 
महकमेंके अधिकारी ध्यानपूर्वक पढ़ते ही थे। लड़ाईसे संबंध 
रखनेवाली कोई भी बात छिपाई तो जाती ही नहीं थी । 
कौमकी निरबंलता-सबलता सभी, शत्रु-मित्र-उदासोन जो कोई 
भी देखना चाहें इस अखबारमें देख सकता था। काम करने- 
वाले शुरूसे ही यह सीख गये थे कि जिस लड़ाईमे बुरा करनेको 
कुछ है ही नही, जिसमें फरेब ओर चालाकीक लिए जगह ही 
नहीं और जिसमें बल हो तभी विजय -हो सकती हे, उसमें 
छिपा रखनेको कुछ हो ही नहीं सकेगा । कौमक स्वार्थका ही 
यह आदेश था कि निबेलता रूपी रोगको निर्मूल करना हो तो 
निर्बलताकी परीक्षा करके उसे समुचित रूपम प्रकट करना 
चाहिए । अधिकारियोंने जब देखा कि इंडियन ओपीनियन 
इसी नीतिसे चल रहा है तब उनके लिए वह हिंदुस्तानी कौमके 
बत्तेमन इतिहासका दर्पण रूप हो गया और इससे उन्होंने 
सोचा कि जबतक हम कुछ खास नेताओंको न पकड़े, लड़ाईका 
बल टूटनेका नही। अत: १९०७ के दिसंबर, बड़े दिनके 
हफ्तेम, कुछ नेताओंको अदालतमें हाजिर होनेका नोटिस 
मिला । मुझे यह स्वीकार करना होगा कि यह नोटिस तामील 
करानेमें अधिकारियोंने सभ्यताका व्यवहार किया। वें 
चाहते तो नेताओको वारंट गिरफ्तार कर सकते थे। 
इसके बदले उन्होंने हाजिर होनेका नोटिस देकर सभ्यताके 
साथ-साथ अपना यह विश्वास भी प्रकट किया कि नेता अपने 
आपको गिरफ्तार करानेको तैयार हैं। जिन छोगोंकों 
नोटिस मिला था वे नियत तिथि अर्थात्‌ शनिवार २२ दिसंबरको 
अदालतमे हाजिर हुए। नोटिसमे लिखा था कि कानूनके 
अनुसार तुम्हें परवाना लेना चाहिए था, वह तुमने नही लिया । 


पकड़-धकड़ श५्८द 


अत: कारण बताओ कि तुम्हें एक विश्वेष अवधिके अंदर 
ट्रांसवाल छोड़ देनेका हुक्म क्‍यों न दिया जाय ? 
इन लोगोंमें क्विन नामका चीनी भी था जो जोहान्स- 
बर्गमें बसनेवाले चीनियोंका मुखिया था। जोहान्सबग्म 
उनकी आबादी ३-४ सौ व्यक्तियोंकी होगी। वे सभी व्यापार या 
छोटी-मोटी खेतीका धंघा करते थे । हिंदुस्तान खेतीके लिए 
मशहूर मुल्क है । पर में मानता हूं कि चीनके लोग इप धंधेमें 
जितना आगे बढ गये हैं वहांतक हम नहीं पहुंच पाये हे । 
अमरीका आदि देशोंमें खेतीकी जो आधुनिक 820. है 
उसका वर्णन नही हो सकता । पर पश्चिमकी खें में 
अभी प्रयोग रूप ही मानता हुं। परंतु चीन तो हमारे देश 
ज॑सा ही प्राचीन देश हे और वहां पुराने जमानेसे ही इस 
कलाका विकास किया गया हे। इससे चीन ओऔ< हिंदुस्तानकी 
ता करके हम कुछ सोख सकते हैं। जोहान्सब्गंर्क 
नियोंकी खेती देखकर और उनकी बाते सुनकर मुझे तो यही 
जान पड़ा कि चीनियोंका ज्ञान और उद्यम हमसे बहुत बढा- 
चढा हैं। जिस जमीनको हम पड़ती मानकर उसका कोई 
उपयोग नही करते, चीनी उसमें भिन्न-भिन्न प्रकारकी जमीन- 
के अपने सूक्ष्म ज्ञाकी बदौलत अच्छी फसल उपजा सकते 
हे । 
यह उद्योगी और चतुर जाति भी खूनी कानूनकी श्रेणीमें 
आती थी। इससे उसने सत्याग्रहकी लड़ाईमें भारतीयोंका 
साथ देना मुनासिब समझा । पर यह होते हुए भी दोनोंके 
सारे काम-काज आदिसे अंततक बिलकुल अरूग रहें। दोनों 
अपनी-अपनी संस्थाओंके जरिये लड़ रहें थे। इसका शुभ 
' फल यह होता है कि जबतक दोनों कौर्म अपने निशचयपर 
अटल रहती हैं वबतक दोनोंका लाभ होता है; पर अगर 
एक गिर भी जाय तो दूसरेका कोई नुकसान पहुंचनेका 

कारण नहीं रहता । गिरनेका तो रहता ही नहीं। अतमें 
बहुत-से चीनी फिसल गये, क्योंकि उनके नेताने उन्हें 
दगा दिया । उसने खूनी कानूनके सामने घुटने तो नहीं 
टेके, पर एक दिन किसीने मुझे खबर दी कि वह बिना 
हिसाब-किताब दिये भाग गया। सरदारक॑ चल देंनेपर 
अनुयायियोंका टिका रहना सदा ही कठिन होता हैँ । फिर 
उसमें कोई मलिनता देखनेमें आये तब तो दूना नेराश्य उत्पन्न 
होता हैं। पर जब पकड़-घकड़ शुरू हुई उस वक्‍त तो चीनियोंका 
जोश खूब बढ़ा हुआ था । उनमसे शायद ही किसीने परवाना 
लिया हो। इससे जैसे भारतीय नेता गिरफ्तार किये गये 
वेसे ही चौनियोंके कर्ता-धर्ता श्री क्विन भी पकड़े गये । कुछ 
दिनोंतक तो कह सकते हे कि उन्होंने बहुत अच्छा काम किया । 

गिरफ्ताद किये गये छोगोमें जिस दूसरे नेताका परिचय 
यहां देना चाहता हू वह हे थम्बी नायडू । थंबी नायडू तामिल 
थे । उनका जन्म भोरीशसमे हुआ था। पर माँ-बाप 
मद्रास इलाकेसे आजीविकार्के लिए वहा गये थे । थबी नायड़ 
सामान्य व्यापारी थे, स्कूलकी पढ़ाई एक तरहसे कुछ 

न॒ थी, पर अनुभव-ज्ञान ऊचें प्रकारका था । 
अग्रेजी बहुत अच्छी बोल-लिख सकते थे, यद्यपि भाषाशास्त्रकी 
दृष्टिसे उसमें दोष दिखाई देते थे। तामिलका ज्ञान भी 
अनुभवसे ही प्राप्त किया था। हिंदुस्तानी भी अच्छी तरह 
समझ और बोल लेते थे। तेलग भी काफी जानते थे, पर 
हिंदी या तेलगू लिपि बिलकुल नहीं जानते थे। मोरीशसकी 
भाषाका भी, जिसे क्रोओल कहते हैं ओर जो फ्रेंचका अपभ्रश 
कही जा सकती हूं, थंबी नायड्को बहुत अच्छा ज्ञान था। 
दक्षिणके भारतीयों इतनी भाषाओंका कामचलाऊ ज्ञान 
होना अपवादरूप नहीं था। दक्षिण अफ्रीकामें सेकड़ों हिहु- 
स्तानी मिलेंगे जिन्हें इन सभी भाषाओंका सामान्य ज्ञान 

है । इन सबके साथ हबशी भाषाका ज्ञान तो उन्हें होता हो 
है। इन सारी भाषाओंका ज्ञान उन्हें अनायास हो जाता 
हैं और हो सकता है । इसका कारण मुझे तो यही दिखाई 
दिया कि पर-भाषाक द्वारा शिक्षा प्राप्त करके उनका दिमाग 
थक नहीं गया था। उनकी स्मरण-शक्ति तीआ होती है और 
उन भाषाओं बोलनेवालोंक साथ बात-चीत और अवलोकन 
करके ही वे विविध भाषाओंका ज्ञान प्राप्त कर लेते हें । इसमे 
झनके दिमागको बहुत श्रम नहीं करना पड़ता, पर दिमागकी 
इस हलकी कसरत उनकी बुद्धि स्वाभाविक रीतिसे खिल 
उठती हैँ । यही बात थबी नायड्की भी थी। उनकी बुद्धि 
बहुत तीक्ष्म थी। नये-नयें मसलोंकी झट समभ लेते थे। 
उनकी हाजिर-जवाबी देखकर तो लोग दंग रह जाते थे । 
हिदुस्तानके उन्होंने दशन नहीं किये थे, फिर भी उसपर उनका 
अगाध प्रेम था । स्वदेशाभिमान उनकी नस-नसमें भर रहा था । 
उनकी दृढता उनके चेहरेपर चित्रित थी। उनके शरीरकी 
गठन बड़ी मजबूत और कसी हुईं थी। मेहनत करते थकना 
जानते ही नहीं थे । कुरसीपर बंठकर नेतृत्त्व करना हो तो 
इस पदको भी सुशोभित कर सकते थे और इतनी ही स्वाभा- 
विक रीतिसे मोटियेंका काम भी कर सकते थे। सरेआम 
बोक उठाकर चलते वह तनिक भी नही शरमाते थे। मेहनत 
करनी हो तो रात-दिनका भेंद नहीं जानते थे और कौमके 
लिये सर्वस्व होमनेमें हरएककक साथ प्रतिस्पर्द्धा कर सकते थे। 
अगर थंबी नायड्‌ हदसे ज्यादा साहसी न होते ओर उनमें ऋ्रोध 
न होता तो आज यह वीर पुरुष काछलियाकी अनुपस्थितिमें 
ट्रांसवालमे कौमके नेताकी जगह सहज ही ले सकता था । 
जबतक द्रांसाालकी लड़ाई चलती रही, उनके क्रोधका 
विपरीत परिणाम नहीं हो सका और उनमें जो अमूल्य गुण थे 
वे रत्नकी भांति चमक रहे थे। पर पीछे मुझे मालूम हुआ कि 

उनका क्रोष ओर साहसिकता (£2४7॥८७७) उनके प्रबल शत्रु 
सिद्ध हुए और उन्होने उनके गृणोंकों ढक दिया । कुछ भी 
हो, दक्षिण अफ्रीकर्क सत्याग्रह-संग्राममे थंबी नायडूका नाम 
सदा प्रथम वर्भमें रहेंगा। 

हम सबको अदालतमें साथ ही हाजिर होना था; पर 
सबके मुकदमे अलग-अलग चलाये गये। मजिस्ट्रेटने कुछ 
अभियुक्तोंको ७ या १४ दिनके अंदर और बाकी सबको 
४८ घटेके अदर ट्रासवाल छोड़ देनेका हुक्म दिया । आज्ञा- 
की अवधि १९०८की १० वी जनवरीको पूरी होती थी | उसी 
दिन सजा सूनानेकेलिए हमे अदालतमे हाजिर होनेका हुक्म 
मिला । हममेसे किसीकों कोई बचाव तो करना नही था। 
सबको यह स्वीकार करता था कि हमने कानूनके अनुसार 
प्रवाने नही लिये हे और इस कारण मजिस्ट्रेटने जो हमें 
निर्दिष्ट अवधिक भीतर ट्रांसवाल छोड़ देनेका हुक्म दिया 
है उसका सविनय अनादर करनेका अपराध हमने किया है । 

मेने अदालतसे छोटा-सा बयान देनेकी इजाजत माँगी और 
वह मिल गई। मेने इस आर यका बयान दिया--“मेरे और मेरे 
बाद सुने जाने वाले मुकदमोंमे भेद किया जाना चाहिए। 
मुझे अभी-अभी प्रिटोरियासे खबर मिली है कि वहाँ मेरे देश- 
बधुओको तीन महीनेकी कड़ी कंदकी सजा मिलो है और 
भारी जुर्माना भी किया गया है, जो अदा न किया गया तो 
तीन महीनेकी कड़ी कंद और भुगतनी होगी। इन लोगोंने, 
अगर अपराध किया हैँ तो मेने और बड़ा अपराध किया 
हैं । अत. मजिस्ट्रेटसे मेरी प्राथेना है कि वह मुझे बड़ी-से-बड़ी 
सजा दे ।” पर मजिस्ट्रेटने मेरी प्रार्थना स्वीकार नही की और 
मुझे दो महीनेकी सादी कंदकी सजा दी। जिस अदालतमें में 
सकड़ो बार वकीलकी हेसियतसे खडा हुआ, वकील-मंडलीके 
साथ बठता था उसमें आज मुलजिमके कटघरेमें खड़ा हू, यह 


पकड़-धकड़ १९१ 


विचार कुछ विचित्र अवद्य लगा; पर इतना तो मुझे अच्छी 
तरह याद हूँ कि वकील-मंडलकी बेठकर्में बेठभेमें जो कुछ 
सम्मान मेने माना होगा, अभियुक्तके पींजड़ेमे खड़े होनमें 
उससे कही अधिक सम्मान समझा । उसमें प्रवेश करनेमें 
लेशमात्र भी क्षोभ मेरे मनमें हुआ, हे मे याद नहीं आता । 
अदालतमें तो संकड़ों हिंदुस्तानी |, वकील, मित्रों 
आदिके सामने में खड़ा था। ज्योंही सजा सुनाई गई, सिपाही 
मुझे, कैदियोंको बाहर ले जानेके दरवाजेसे उस जगह ले गया, 
जहां कंदी पहले रखे जाते हैं। 

उस बक्‍त मुझे अपने आस-पास सब कुछ शून्य, निस्तब्ध 
दिखाई दिया । कंदियोंके बेठनेके लिए एक बेंच पड़ी थी। 
उसपर बेठनेको कहकर और दरवाजा बंद करके पुल्सि 
कर्मचारी चलता बना । यहां मुझे क्षोभम अवश्य हुआ। में 
गहरे विचारमे ड्ब गया। कहा हैँ घर-बार ! कहां हैं 
वकालत ! कहा हैं सभाए !! यह सब क्या स्वप्नवत्‌ था 
और आज मे कंदी हू ! दो महीनेमें क्या होगा ? दो महीने 
पूरे काटनही होंगे ” लोग अपने बचनके अनुसार जेल चले 
आएं तो दो महीने क्‍यों बिताने पड़ेंगे ? पर वे न आएं तो दो 
महीने कंसे पहाड़से हो जाएंगे ? इन विचारोंको लिखनेमें 
जितना समय लग रहा हैं उसका सोवां हिस्सा भी दिमागमें 
इन और ऐसे अन्य विचारोके आनेमें नही लगा | ये विचार 
ज्योंही मनमे आये, में लज्जित हुआ । यह कितना बड़ा मिथ्या- 
भिमान हैं ! में तो जेलको महल मनवानेवाला हु ! खूनी 
कानूनका सामना करते हुए जो कुछ सहन करना पड़े उसे 
दुख नहीं। बल्कि सुख मानता चाहिए । उसका सामना करते 
हुए जान-माल सब अपंण कर देना पड़े तो इसे तो सत्याग्रहमें 
बड़ा आनंद मानना चाहिए। यह सारा ज्ञान आज कहां चला 
गया ? ये विचार मनमें आते ही म॑ फिर होशमें आया 

और अपनी मूख्खंतापर हंसने लगा। दूसरे भाइयोको कंसी 
केद मिलेगी ? क्‍या उन्हें भी मेरे साथ ही रखेंगे ? इन 
व्यावहारिक विचारोंमें अब में उछक गया। में इस उधेड़- 
बुनमें पड़ा था कि इतनेमें दरवाजा खुला और एक पुलिस 
कर्म चारीने मुझ्के अपने पीछे आनेका हुक्म दिया । में चला तो 
उसने मुझे आगे कर दिया और खुद पीछे हो लिया । वह मुझे 
जेलकी जंगलेदार गाड़ीके सामने के गया और उसमें बेठ 
जानेको कहा । मुर्झे जोहान्सबर्गक जेलखानेकी ओर ले गये । 

जेलमें के जानेके बाद मेरे कपड़े उतरवाये गये। मुझे 
मालम था कि जेलमें कंदियोंकों नंगा कर दिया जाता हे। हम 
सबने निइचय कर लिया था कि जेलक कायदे जहांतक व्यक्तिगत 
अपमान करनेवाले या धर्म विरुद्ध न हों वहांतक उनका 
इच्छा-पूवंक पालन करेगे । इसे हमने सत्याग्रहीका धर्म 
माना था। जो कपड़े मुझे पहननेको मिले वे बहुत मेले थे। 
उन्हें पहलना तनिक भी नहीं रुचा। उन्हें पहनते और मनको 
इसके लिए भूकाते दुःख हुआ । पर यह सोचकर मनको 
दबाया कि थोड़ा मेल बर्दाश्त करना ही होगा। नाम-धाम 
लिखकर मुझे एक बड़े कमरेमें ले गये। वहां कुछ ही देर रहा 
हूंगा कि मरे साथी भी हंसते-बोलते आ पहुचे और उनका 
मुकदमा कंसे चला और क्‍या हुआ यह सब कह सुनाया । 
में इतना जान सका कि मेरा मुकदमा हो जानेके बाद 
लोगोंने काले भडे हाथमें लेकर जुल्स निकाला। कुछ 
रोग उत्तेजित भी हो गये । पुलिसिने दखल दिय। और कुछ 
लोगोंपर मार भी पड़ी । हम सब एक ही जेलमे और एक ही 
बड़ी कोठरीमें रखें गये, इससे हम बहुत प्रसन्न हुए । 

कोई छ: बजे हमारा दरवाजा बद कर दिया गया । वहाकी 
जेंलोंकी कोठरियोंके दरवाजोंमें छड़ें बमरह नही होतीं। बहुत 
ऊंचाईपर दीवारमे एक छोटा करोखा हवाके लिए रखा जाता हैं। 

अतः हमें जान पड़ा, जेसे हम संदूकमें बंद कर दिये गये हों । 
पाठक देखेंगे कि जो आदर-सत्कार जेल-अधिकारियोंने राम- 
सुदरका किया था वसा कुछ हमारा नही किया । इसमें कोई 
अचरजकी बात नहीं । रामसुंदर पहला सत्याग्रही कंदी 
था। इसलिए उसके साथ किस तरह बर्ताव किया जाय, 
अधिकारी इसे पूरी, तरह समझ भी नहीं पाये थे। हमारी 
तादाद तो शुरूसे ही खासी थी और दूसरोंको भी गिरफ्तार 
करनेका इरादा तो था ही । इसलिए हम हबशी वाडमें रखे 
गये । दक्षिण अफ्रीकाम कंदियोंके दो ही विभाग होते हे-- 
गोरे और काले । और हम हिंदुस्तानी कंदियोकी गिनती भी 
हब॒शी विभागमें ही होती हे । मेरे साथियोंको भी मेरी जितनी 
ही और सादी कंदकी सजा हुई थी । 

सवेरा होनेपर हमे मालूम हुआ कि सादी कंदवालोंकों 
अपने निजके कपड़े पहननेंका अधिकार होता हैँ और 
वे उसे न पहनना चाहें तो सादी कंद वालोंक लिए जो खास 
पोशाक होती है वह दी जाती है । हमने ते कर लिया था कि 
घरके कपड़े जा नना अयोग्य हैं और जेलके ही कपड़े पहनना 
हमें मुनासिब । हमने अधिकारियोंको यह बता दिया । 
इससे हमें सादी कंदवाले हबशी कैदियोंका पहनावा दिया 
गया । पर सादी कंदवाले सेकड़ों हबशी कंदी दक्षिण अफ्रीकाकी 
जेलमे होते ही नहीं । अत: जब दूसरे सादी कंदवाले हिंढु- 
स्तानी पहुंचने लगे तो सादी कंदवाले कपड़े जेलमें चुक गये । 
हमें इस बारेमें तो कोई तकरार करनी थी ही नही, इसलिए 
हमने मशक्‍कतवाले कंदियोंके कपड़े पहननेमें आनाकानी 
नही की । कुछ लोग जो पीछे आये उन्होंने ये कपड़े पहननेके 
बदले अपने हो कपड़े पहने रहना पसंद किया। यह मुझे 
ठीक तो नहीं लगा, पर इस विषयमें आग्रह करना मुन्ासिब 
नहीं मालूम हुआ । 

श्३ 

दूसरे या तीसरे दिनसे ही सत्याग्रही कंदी जेलमें भरने 
लगे। वे जानबूककर गिरफ्तार होते 0-85 । उनमें अधिकांश 
फेरी करनेवाले ही थे। दक्षिण अफ्रीकार्में हरएक फेरी करने- 
वालेको, वह गोरा हो या काला, फेरी करनेका परवाना 
लेना पड़ता है। उसे हर वक्‍त अपने पास रखना होता है 
और पुलिस जब मांगे तब दिखाना होता है । बहुत करके 
रोज ही कोई-न-कोई पुलिस कर्मचारी परवाना मागा ही करता 
है और जो न दिखाये उसे गिरफ्तार कर लता है। हमारी 
गिरफ्तारीक बाद कौमने जेलको भर देनेका निश्चय किया 
था। फेरीवाले इसमें आगे बढे । उनके लिए गिरफ्तार 
होना आसान भी था। फेरीका परवाना नही दिखाया और 
गिरफ्तार हुए। यों गिरफ्तार होकर एक हफ्तेके अंदर 
१०० से ऊपर सत्याग्रही कंदी हो गये । और थोड़े बहुत तो 
आते ही रहते, इसलिए हमें तो एक तरहसे बिना अखबारके 
ही अखबार मिल जाता । रोजकी खबरे ये भाई लाया करते । 
जब सत्याग्रही बड़ी तादादम गिरफ्तार होने लगे तब मजि- 
स्ट्रेट या तो थक गया या, ज॑सा कि हम मानते थे, सरकारसे 
उसे आदेश मिला कि सत्याग्रहियोंकों आगेसे सादी कंद दी 
ही न जाय, मदक्‍कतवाली कंदकी ही सजा दी जाय । कारण 
कुछ भी हो, पर अब सत्याग्रहियोको कड़ी कंदकी ही सजा मिलने 
लगी । मुझे तो आज भी जान पड़ता हे कि कौमका अनुमान 
सही था, क्‍योंकि शुरूके मुकदमोमे जो सादी कंदकी सजाएं 
दी गईं उसके बाद इसी वक्‍तकी लडाईमे और पीछे समय- 
समथपर जो और लड़ाइया लड़ी गईं उनमें कभी पुरुष क्या, 
स्त्रियोंको भी सादी कंदकी सजा ट्रांसलाल या नेटालकी एक 
भी अदालतमें नही सुनाई गई । जबतक सबको एक ही तरहकी 
हिंदायत या हुक्म न_मिला हो तबतक हरएक मजिस्ट्रेटका 
हर बार हर पुरुष और स्त्रीको मशक्‍्कतवाली ही सजा देना 

अगर आकस्मिक संयोग मात्र हो तो यह चमत्कार-सा माना 
जायगा । 

इस जेलमें सादी कंदवाले कंदियोंको भोजनमें सवेरे मकई- 
की लवसी मिलती थी । उसमें नमक नही होता था, पर हर 
कंदीको अरूगसे थोड़ा नमक दिय। जाता था । दोपहरको बारह 
बजे पाव भर भात, थोड़ा नमक और आधी छटांक घी और 
पाव भर डबल रोटी दी जाती थी। शामको फिर मकईके 
आटेकी लपसी और उसके साथ थोड़ी तरकारी, रे आलू 
दिया जाता था। आल छोटे हों तो दो और बड़े हों तो एक दिया 
जाता था। इस खुराकसे किसीका पेट नहीं भरता । चावलरू 
गीला पकाया जाता था। वहांके डाक्टरसे हमने कुछ मसाला 
मांगा । उन्हे बताया कि हिंदुस्तानकी जेलोंमे भी मसाला मिलता 
हैं। “यह हिंदुस्तान नही है और कंदीके लिए स्वाद होता ही 
नही । इसलिए मसाला भी नही हो सकता ।” यह दोटूक जवाब 
मिला । हमने दालकी मांग की, क्योकि उपर्युक्त आहारमें 
मांसपेशी या पट्ठे बनानेंका गुण नहीं था। डाक्टरने जवाब 
दिया--- कंदियोंको डाक्टरी दलील नही देनी चाहिए । 
पट्ठे बनानेवाली खुराक आप लोगोंकों दी जाती है, क्‍योंकि 
हफ्तेम दो बार मकक्‍केके बदलेमे उबलो हुईं मटर दी,जाती है ।” 
मनृष्यका जठर यों हफ्तेमे या पखवाड़ेम भिन्न-भिन्न गुणोंवाला 
आहार भिन्न-भिन्न समयपर लेकर उसके सत्वको खीच ले सके 
तो डाक्टरकी दलील सही थी। बात यह थी कि डाक्टरका 
इरादा किसी तरह हमारे अनुकूल होनेका था ही नही। 
सुर्पा टटेंडेंटने हमारी यह मांग मंजूर कर ली कि अपना खाना 
हम खुद पका लिया करें। थंबी नायड्को हमने अपना पाक- 
बा ना । रसोईमे उसको बहुत झगड़ा करना पड़ता । 
शाक- तौलमें कम मिले तो वह पूरी मंगता। यही 
बात दूसरी चीजोंके बारेमे भी थी । केवल दोपहरका खाना 

पकाना ही हमारे जिम्मे किया गया था। वह हमारे हाथमें 
आनेके बाद हम अपना भोजन कुछ सतोषपूर्वक करने लगें। 

पर ये सुभीते मिलें, या न मिले, हर ला प्रसन्नतापूवक 
जेलकी सजा भोगनी हूँ, इस निश्चयसे इस मंडलीमेंसे कोई 
भी नहीं डिया। सत्याग्रही कंदियोंकी संख्या बढते-बढ़ते १५० 
से ऊपर हो गई थी। हम सब सादी कंदवाले थे, इसलिए 
अपनी कोठरी वगरह साफ करनेके सिवा हमारे लिये और 
कोई काम नहीं था। हनने काम मांगा। सुर्पा ट्टेंडेटने जवाब 
दिया--में आप छोगोकी काम दू तो माना जायगा कि मेने 
अपराध किया | इससे में लाचार हू । सफाई आदि 
करनेमें आप जितना पसंद करें उतना वक्‍त लगा सकते हैं।” . 
हमने डिझ (कवायद) आदि किसी तरहकी कसरतकी मांग 
की, क्योकि मशक्‍्क्रतवाले हबशी कंदियोंसे भी ड्रिल कराई 
जाती थी । जवाब मिला---“आपके रखवाले (वार्डर) के पास 
वक्‍त हो और वह आपको कसरत कराये तो में एतराज नहीं 
करूगा । पर उसे कराना में उसका फर्ज नहीं बना 
सकता । रखवाला बडा भलामानस था। उसे तो इतनी 
इजाजत भरकी दरकार थी । उसने बड़ी दिलचस्पीके 
साथ हमे रोज सवेरेकी ड्रिल कराना शरू किया । यह हम 
अपनी कीठरीक छोटे-से आगनमें ही कर सकते थे। इसलिए 
हमे तो चकक्‍क्र-सा काठना होता था। यह भला रखवाला 
जिस तरह सिखा जाता उसी तरह नवाबखां नामके एक 
पठान भाई उसे जारी रखते और कवायदके अंग्रेजी शब्दोंका 
उद्द उच्चारण करके हमे हसा देते । 'स्टेड ऐट इंज' का व 
संडलीज' कहते । कुछ दिनोतक तो हम समझ हीन सके 
कि यह कौनसा हिंदुस्तानी शब्द हैँ। बादमें सका कि यह तो 
नवाबखानी अंग्रेजी है । " 


पहला समभ्लेता १६७ 
; २१ 

इस तरह जेलमें एक पखवाड़ा बीता होगा कि नये आने- 
वाले यह खबर लाने लगे कि सरकारक साथ समभौतेकी कुछ 
बातचीत चल रही हैं। दो-तीन दिन बाद जोहान्सबर्गर्क 
ट्रांसाल लीडर' नामक अंग्रेजी देनिकर्क संपादक अलबर्ट 
क/टेराइट मभझसे मिलने आये । जोहान्सबगंसे उन दिनों 
जितने देनिक निकलते थे, सबका स्वामित्व सोनेंकी खानवाले 
किसी-न-किसी गोरेक हाथमें था; पर जो उनके विशेष 
स्वार्थ विषय न हों उन सभी प्रइनोंपर संपादक अपने स्वतंत्र- 
विचार प्रकट कर सकता था। इन अखबारोंक संपादक विद्वान 
और विख्यत पुरुष ही चुने जाते थे। जेसे स्टार' नामके 
देनिकके संपादक किसी वक्‍त लाड्ड मिल्नरके प्राइवेट सेक्रेटरी 
थे और स्टारसे टाइम्स'के संपादक मि० बकलकी जगह लेने 
विलायत गये । मि० अलबर्ट कार्टेराइट बुद्धिमान होनेके साथ- 
साथ अतिशय उदार थे। आमतौरसे वह सदा अपने 
अग्न लेखोंम भी भारत तीयोंके पक्षका समर्थन करते थे। उनके 
और मेरे बीच गहरा स्नेह हो गया था। मेरे जेल जानेंके 
बाद वह जनरल स्मट्ससे मिल आये थे। जनरल स्मद्सने 
उन्हें संधिकर्ता मंजर कर लिया था। भारतीय नेताओंसे 
भी वह मिले। नेताओंने उन्हें एक ही जवाब दिया-- 
कानूनी न॒क्‍तोंकों हम नहीं समझ पाते । गांधी जेलमें हें 
और हम समभौतेकी बातचीत करें, यह नहीं हो सकता । हम 
समभौता चाहते हें; पर सरकार चाहती हो कि हमारे 
आदमी जेलमें बंद रहें ओर समभकोता हो जाय तो आपको 
गांधीसे मिलना चाहिए । वह जो करेंगे वह हमें मंजर होगा। 


है दक्षिण अफ्रीकाका सत्याप्रह 


इसपर अलबर्ट कार्टराइट मुझसे मिलने आयें और 
अपने साथ जनरल स्मट्सका बनाया हुआ या पसंद किया 
हुआ समभौतेका मसविदा भी ले आये। उसकी भाषा गोलू- 
मटोल थी। वह मुझे नहीं रुची । फिर भी एक परिवतनके 
साथ उस मसविदेपर दस्तखत करनेको में खुद तैयार था। 
पर मेने उन्हें बताया कि बाहरवालोंकी इजाजत होनेपर 
भी जेलके अपने साथियोंकी राय लिये बिना में हस्ताक्षर नही 
कर सकता। इस मसविदेका मतलब यह था कि हिंदुस्तानी 
अपने परवाने स्वेच्छासे बदलवा ले। उनपर किसी कानूनका 
प्रयोग नहीं हो सके, नये परवानेका रूप सरकार भारतीयोंके 
साथ मर्शावरा करके ते करे और भारतीय जनताका बड़ा भाग 
स्वेच्छासे परवाना ले ले तो सरकार खूती कानूनको रद 
कर देगी और अपनी खुशीसे लिए हुए परवानेको बाकायदा 
मान लेनेके लिए एक नया कानून पास करेगी। खूनी कानून 
रद करनेकी बात इस मसविदेम स्पष्ट नहीं थी। मेरी दृष्टिसे 
उसे स्पष्ट करनेके लिए जो सुधार आवश्यक था वह मेने सुकाया। 
पर अलबढें ले कार्टराइटको इतना परिवतेन भी पसद नहीं 
आया। उन्होंने कहा-- जनरल स्मट्स इस मसविदंको अंतिम 
मानते है । मेने खुद भी इसे पसंद किया है और इस बातका 
तो में आपको इतमीनान दिलाता हु कि अगर आप सबने 
प्रवाने ले लिये तो खूनी कानूनको रद हुआ ही समभिये ।” 
मेंने जवाब दिया-- समभकौता हो या न हों, पर आपकी 
सहानुभूति और सहायताके लिए हम सदा आपके अहसानमंद 
रहेगे। में एक भी गेरजरूरी फेरफार नही कराना चाहता । 
जिस भाषासे सरकारकी प्रतिष्ठाकी रक्षा होती हो मे उसका 
विरोध नही करूंगा । _पर जहा मुझे खुद ही अथंके विषथर्मे 
दका हो वहां तो मुझे हेर-फेर सुझाना ही होगा और 
अंतको अगर समभौता होना ही है तो दोनों पक्षोंकों मसिदेमें 

अदल-बदल करनेका अधिकार होना ही चाहिए | यह अंतिम 
है, कहकर जनरल स्मट्सको पिस्तौल हमारे सामने नहीं कर 
देना चाहिए | खूनी कानून रूपी पिस्तौल तो हमारे सामने 
धरा ही है, अब इस दूसरे पिस्तौलका असर हमारे ऊपर क्या 
हो सकता है ? ” मि० कार्टराइट इस दलीलके खिलाफ कुछ कह 
नहीं सके और सुकाया हुआ परिवर्तन जनरल स्मट्सके सामने 
रखना स्वीकार किया । मेने साथियोंसे मशविरा किया | उन्हें 
भी भाषा नहीं भाई, पर जनरल स्मट्स इस सुभाये सुधारके साथ 
मसविदेको मंजूर कर ले तो समझौता कर लना चाहिए, यह 
उन्हें भी पसंद आया । जो लोग बाहरसे आये थे उन्होंने मुझे 
नेताओंका यह संदेसा दिया शा कि मुनासिब समभौता होता हो 
तो उनकी मंजूरीकी राह नर्देखकर में उसे कर लू । इस मसविदें 
पर मेने मि० क्वित और थंबी नायडूकी सही ली ओर तीनोंके 
हस्ताक्षरक साथ मसर्जिदा कार्टराइटक हवाले किया। 

दूसरे या तीसरे दिन १९०८ की ३० वी जनवरीकों 
जोहान्सबग्गंक पुलिस सुर्परिटेंडेंट मुके जनरल स्मट्सके पास 
प्रिटोरिया ले बये । हममें बहुतसो बातें हुईं। मि० कार्टे- 
राइटक साथ उनकी जो बातचीत हुई थी वह उन्होंने हक 
बताई । हिंदुस्तानी कौम मेरे जेल जानेके बाद भी दृढ़ रही, 
इसके लिये भी उन्होंने मुझे मुबारकबाद दी और कहा-- मुझे 
आपके देशवासियोंसे नफरत हो ही नहीं सकती । आप जानते 
ही हे कि में भी बरिस्टर हू। मेरे वकक्‍तमें कुछ हिंदुस्तानी 
विद्यार्थी भी मेरे साथ पढ रहे थे। मुझे तो अपने कतेव्यका 
पालन भर कर देना हैं । गोरे यह कानून मागते हें और आप 
स्वीकार करेंगे कि वे मुख्यतः: बोअर नहीं, बल्कि अंग्रेज हें । 
आपका सुधार में स्वीकार करता हूं। जनरल बोथाके साथ 
भी मेने बातचीत कर ली हे और म॑ आपको विश्वास दिलाता 
हूं कि आप लोगोंमेंसे अधिकांश परवाना ले लेंगे तो में एशिया- 

टिक ऐक्टको रद कर दूंगा। अपनी मर्जीसे लिये जानेवाले 
परवानेकों जायज बनानेवाले कानूनका मसविदा 00:88 383 बनाने 
लगूंगा तब उसकी एक नकल आपकी नाके लिए भेज 
६५] । में यह नही चाहता कि यह लड़ाई पीछे फिर शुरू हो 
और आपके देशवासियोंकी भावताओंका आदर करना चाहता 
हूं ।” यह कहकर जनरल स्मट्स उठकर खड़े हो गये। मेने 
पृछा--“अब मुझे कहां जाना हैं? ओर मेरे साथके दूसरे 
कैदियोंका क्‍या होगा ?” उन्होंने हंसकर जवाब दिया-- 
“आप तो अभीसे आजाद हें। आपके साथियोंको कल 
सवेरे छोड़ देनेके लिए टेलीफोन करता हूं । पर मेरी यह 
सलाह है कि आपके लोग बहुत जलसा-तमाशा न करें। 
करेंगे तो सरकारकी स्थिति कुछ कठिन हो जा सकती हे ।” मेंने 
जवाब दिया--आप इतमभीनान रखें, जलूसेकी खातिर 
में एक भी जलसा नहीं होने दूंगा । पर समभोता कंसे हुआ, 
उसका स्वरूप क्‍या हैँ और अब हिदुस्तानियोंकी जिम्मेदारी 
कितनी बढ़ गई हैँ, यह समभानेके लिए तो मुझे सभाएं करनी 
ही होंगी । जनरल स्मटसने कहा-- ऐसी सभाएं आप 
जितनी भी करनी चाहें करें। में क्या चाहता हूं यह आपने 
समझ लिया, इतना ही काफी हैं ।” 

इस वक्‍त शामके कोई सात बजे होगे। मेरे पास तो 
एक धेला भी नहीं था। जनरल स्मद्सके सेक्रेटरीने मुझे 
जोहान्सबर्गे जानेका भाड़ा दिया। यह बातचीत प्रिटोरियामे 
हुई थी। प्रिटोरियाक॑ भारतीयोंके पास रुकना और वहा 
समभौता प्रकट करना जरूरी नही था। मुख्य लोग जोहान्सबगेमें 
ही थे। हमारा केद्र भी वही था। वहां जानेवाली आखिरी 
ट्रेन बाकी थी। वह मुझे मिल भी गई। 


समफऑोतेका विरोध : लुरूपर हमला एण्ड 
॥ २२ 5६ 
समभौतेका विरोध : मुझपर हमला 


रातके कोई नौ बज जोहान्सबर्ग पहुंचा | तुरंत अध्यक्ष 
सेठ इसप मियांके यहां गया। मुझे प्रिटोरिया के जानेकी 
खबर उन्हें मिल गई थी | इससे कुछ मेरी राह भी देखते रहे 
होंगे । फिर भी मुझे अकेला पहुंचा हुआ देखकर सबको अचंभा 
हुआ और ह॒षे भी । मेने कहा कि जितने आदमी इकट्ठे किये 
जा सके उतने ही को इकट्ठाकर हमें इसी वक्‍त सभा करनी 
होगी । इंसप मियां आदि मित्रोंको भी यह सलाह पसंद आई 
अधिकांश भारतीय एक ही मुहल्लेमें रहते थे, इसलिए सूचना 
देना कठिन नहीं था । अध्यक्षका मकान मस्जिद पास ही 
था, और सभाएं तो मस्जिदक मंदानमें ही हुआ करती थी । 
इससे कोई भारी प्रबंध करता था ही नहीं। मंचपर एक 
बत्ती रूगवा लेना, बस यही प्रबंध करना था। रात ११ 
या १२ बजेके लगभग सभा हुईं। सूचनाक लिए समय बहुत 
कम मिला था, फिर भी कोई एक हजार आदमी इकट्ठे हो 
गये थे । 

सभा होनेक पहले जो खास-खास लोग मोजूद थे उन्हें मेने 
समभोतेकी शर्तें समझा दी थीं। कुछ उसका विरोध करतें 
थे । फिर भी उस मंडलीक सभी लोग मेरी दलीलें सुन लेनेके 
बाद समभझौतेका औचित्य समझ गये । पर एक दांको तो सबके 
मनमें थी-- जनरल स्मट्सने विश्वासघात किया तो ? खूनी 
कानून भर्ू ही अमलमे न लाया जाय, पर हमारे सिरपर 
मूसलूूकी तरह खड़ा तो रहेगा ही। इस बीच हमने अपनी 
मर्जीसे परवानें लेकर अपना हाथ कटा #दिया तो इस कानूनसे 
लड़नेके लिए हमारे पास जो एक बड़ा हथियार हे उसे हाथसे 

छोड़ देंगे । यह तो जानबूऋकर अपने आपको दुश्मनकें पंजेमें 
फंसा देना-सा होगा । सच्चा समभोता तो यह कहा जायगा 
कि पहले खूनी कानून रद करदें और फिर हम स्वेच्छासे 
परवाने निकलवा ले ।” मय 
मुझें यह दलील पसंद आई। दलील करनेव 
तीक्ष्ण बुद्धि और हिम्मतपर मुझे गवे हुआ औरः मेने देखा कि 
सत्याग्रही ऐसे ही होने चाहिए। इस दलीलके जवाबमें मने 
कहा-- आपकी दलील बहुत अच्छी हें और विचारने योग्य 
हैं । खूनी कानून रद हो जानेके बाद ही हम अपनी इच्छासे 
परवाने लें, इससे अच्छी तो दूसरी कोई बात हो ही नही सकती, 
पर इसको में समभौतेका लक्षण नहीं मानता। समभमौतेका 
अर्थ ही यह होता है कि जहां सिद्धान्तका भेद न हो वहां दोनों 
पक्ष खुद बहुत-कुछ करें और भगड़ा निबटालें। हमारा 
सिद्धान्त यह है कि हम खूनी कानूनके डरसे तो, उसके 
अनुसार जो कुछ करनेमे कोई बाधा न हो वह काम भी न करें । 
इस सिद्धान्तपर हमें अटल रहना हैं। सरकारका सिद्धान्त 
यह है कि हिंदुस्तानी नाजायज तौरपर ट्रांसवालमे दाखिल 
न हों। इसके लिए बहुतसे भारतीय ऐसे परवाने निकलवा लें 
जिनपर वह पहचानके निशान हों और जिनकी अदल-बदलू 
न हो सके, और यों गोरोंका शक दूर कर उन्हें निर्भय कर दें । 
सरकार इस सिद्धान्तको नहीं छोडने की। आजतक अपने 
व्यवहारसे हमने इस सिद्धान्तकों स्वीकार भी कर रखा हैं । 
अतः उसका विरोध करनेकी बात सोचें तो भी जबतक नये 
कारण उत्पन्न न हों तबतक उसके विरुद्ध नहीं लड़ा जा सकता । 
हमारी लड़ाई इस सिद्धान्तको काटनेके लिए नही, बल्कि काननका 
काला दाग दूर करनेके लिए हैं। अत. कौममे जो नया और 
प्रचंड ब॒ल प्रकट हुआ है उसका उपयोग करनेके लिए अब हम 
एक नई बातको सामने रखें तो सत्याग्रहीके सत्यको लांछन 

लगेगा । अतः: सच पछिये तो इस समभौतेका विरोध किया 
ही नही जा सकता । 

अब इस दलीलपर विचार करें कि खूनी कानून रद 
किये जानेके पहले हम अपना हाथ कंसे कटा दें ? क्यों अपने शस्त्र 
छोड़ दें ? इसका जवाब तो बहुत आसान है । सत्याग्रही मयको 
तो कोसों दूर रखता है। इसलिए विश्वास करते वह कभी 
डरता ही नही । बीस बार विश्वासका घात हो तो भी इक्की- 
सवी बार विश्वास करनेको तेयार रहता हैं । कारण यह है कि 
सत्याग्रही अपनी नाव विश्वासके सहारे ही चलाता है और 
विश्वास रखनेंमें हम अपने हाथ कटा देते हैं यह कहना यह 
प्रकट करना हैं कि हम सत्याग्रहकों नहीं समभते । 

मान लीजिये, हमने अपनी इच्छासे नये परवाने हे 
लिये । पीछे सरकार विश्वासघात करती हे और कानूनको 
रद नहीं करती । तो क्‍या उस वक्‍त हम सत्याग्रह नहीं कर 
सकते ? यह परवाना ले लेनेपर भी हम मुनासिब वक्‍्तपर 
उसे दिखानेंसे इन्कार कर दें तो उसकी क्‍या कीमत होगी ? 
तब जो हजारों हिंदुस्तानी छिपे तौरपर ट्रांसवालमे दाखिल हो 
जाए । सरकार उनमे और हममें किस तरह अंतर कर सकेगी ? 
अतः कानून हो या न हो, किसी भी दशामें सरकार हमारी सहा- 
यताके बिना हमपर प्रतिबंध नहीं ऊलगा सकती। कानूनका 
अर्थ इतना ही है कि जो रोक सरकार लगाना चाहती है उसे 
हम स्वीकार न करें तो हम दंडक पात्र होते हें। और आम- 
तौरसे ऐसा होता है कि मनृष्य सजाके डरसे अंक्शके अधीन 
होते है; पर सत्याग्रही इस सामान्य नियमका उल्लंघन करता 
है । वह अंकशक अधीन होता है तो सजाके डरसे नहीं; बल्कि 
उसके माननेमें लोक-कल्याण है, यह मानकर अपनी इच्छासे 
चेसा करता हैं। ठीक यही स्थिति हमारी इस वक्‍त इन 
| परवानोंके बारेमें हें । इस स्थितिको सरकार कसा ही विश्वास- 

घात करके भी बदल नहीं सकती। इस स्थितिको उत्पन्न 
करनेवाले हम हें और उसे बदल भी हमद्दी सकते हैं। जबतक 
सत्याग्रहका हथियार हमारे हाथम हैं तबतक हम स्वतत्र 
और निर्भय हैं। की 

“और अगर कोई ममसे यह कहे कि कौममें जो बल आज 
आ गया है वह फिर आनवाला' नही तो में यह जवाब दूंगा कि 
यह कहनेवाला सत्याग्रही नही, वह सत्याग्रहतों समभता ही 
नहीं। यह कहनेका अर्थ तो यह होता है कि आज जो बल 
प्रकट हुआ हे वह सच्चा नहीं है, बल्कि नशेके जेसा भूठा और 
क्षणक है। यह बात सहो हो तो हम विजयक अधिकारी 
नहीं । और जीत जाए तो जीती हुई बाजी भी हार जायंगे । 
मान लीजिये, सरकारने खूनी कानूनको रद कर दिया । 
पीछे हमने ऐच्छिक परवाने ले लिये। इसके बाद सरकारनें 
यही खूनी कानून फिर पास कर दिया और हमें परवाने लेनेको 
मजबूर करने लगे, तो उस बक्त उसे कौन इससे रोक सकता 
हैं? और अगर इस वक्‍त अपने बलके विषयमे हमे शंका हो 
तो उस वक्‍त भी हमारी ऐसी हो दुर्देशा होगी । अत. चाहें 
जिस दृष्टिसे हम इस समभौतेको देखें, हम यह कह सकते हे कि 
उसे करनेमें कौम कछ खोयेगी नही; बल्कि कुछ नफ़ेमें ही रहेगी। 
ओर में तो यह भी मानता हु कि हमारे विरोधी भी हमारी 
नम्रता और न्याय-बुद्धिको पहचान लेनेपर बिरोध त्याग देंगे 
या उसे नरम कर देंगे ।” 

इस प्रकार जिन एक-दो आदमियोंने उस छोटी-सी मंडलीमें 
विरोध प्रकट किया था उनके मनका में पूरा समाधान कर सका । 
पर आधी रातवाली बड़ी सभामे जो बबंडर उठनेवाला था 
उसका तो मुझे स्वप्नमे भो ख्याल नही था। मेंने सभाको प्रा 
समभोता समझाया ओर कहा---/इस समभौतेस कौमकी जिम्में- 
दारी बहुत बढ़ गई हे । हमे यह दिखानेके लिए अपनी खुशीसे 


समभतेका विरोष : सुझूपर हसला श्ग्श्‌ 


परवाना ले लेता है कि हम धोखा देकर या नाजायज तरीकंसे 
एक भी हिंदुस्तानीको ट्रांसवालमें घुसाना नहीं चाहते। 
कोई परवाना न ले तो इस वक्‍त तो उसे कोई सजा भी नहीं दी 
जायगी; पर न लेनेका अर्थ यही होगा कि कौम समभोतेको 
मंजूर नहीं करती । अतः: यह जरूरी हैँ कि आप लोग हाथ 
ऊंचा करके समभौतेका स्वागत करें। यह में चाहता भी हूं । 
पर इसका अर्थ यही होगा ओर म॑ यही करूंगा कि आप हाथ 
उठानेवाले लोग, ज्योंही नये परवानें निकालनेका प्रबंध हो 
जाय, परवानें लेनेमें लग जाएंगे और आजतक जेसे परवाना 
न लेनेकी समभानेके लिये आपमेंसे बहुतेरे स्वयंसेवक बने 
थे बसे अब लोगोंकों परवाने लेनेको समभानेके लिए स्वयंसेवक 
बनेंगे । जो काम हमें करना है वह कर देंगे तभी इस जीतका 
सच्चा फल हम पा सकेंगे ।” 

ज्योंही मेरा भाषण पूरा हुआ, एक पठान भाई खड़े हुए 
और मुझपर सवालोंकी भड़ी लगादी : 
कक. समभौतेक अंदर हमें दसों उंगलियोंकी छाप देनी 

न /् जे 

“हा और नहीं भी । मेरी अपनी सलाह तो यही होगी कि 
सब लोग दसो उंगलियोंकी छाप देदें; पर जिन्हें धर्मकी 
बाधा हो या जो निशानी देनेमें अपने आत्मसम्मानकी हानि 
मानते हों वे न दें तो भी चल सकता हैं ।” 

“आप खुद क्या करेंगे ? 

“मेने तो दसों उंगलियोंकी छाप देनेका निश्चय कर रखा 
हैं। में खुद न दू और दूसरोंको देनेकी सलाह दू, यह मुभसे 

हो ही नहीं सकता । 

“दसों उंगलियोंकी निशानीक बारेमे आप रा त॑ लिखा 
करते थे। यह तो अपराधियोंसे ही ली जाती हैँ, इत्यादि 
सिखानेवाले आप ही थे | यह लड़ाई दस उंगलियोंकी छापकी 

लड़ाई है, यह कहनेवाले भी आप ही हे । ये सारी बातें आज 
ँ गई भर?! ५ हे 

“दसों उंगलियोंकी निशानीके बारेमें जो कुछ मेने लिखा हें 
उसपर आज भी कायम हू। में आज भी कहता हूं कि उंग- 
लियोंकी छाप हिंदुस्तानमें जरायम पेशा या अपराधी 
जातियोंसे ली जाती है। मेने कहा है और आज भी कहता हूं कि 
खूनी कानूनके अनुसार दसों उगलियोंकी निशानी देना तो 
क्या, दस्तखत करना भी पाप है। यह बात भी सच हे कि उंग- 
लियोंकी निशानीपर मेने बहुत जोर दिया हैं और में मानता हूं 
कि वसा करनेमें मेने समभदारीसे काम लिया । खूनी कानून- 
की बारीक बातोंपर, जिन्हें अबतक करते आ रहे थे, जोर देकर 
कौमको समभानेके बदल दसों उगलियोंकी निशानी जेसी 
बड़ी और नई बातपर जोर देना आसान था और मेंने देखा कि 
कौम इस बातको तुरंत समक गई । 

“पर आजकी स्थिति भिन्न है। में जोर देकर कहना 
चाहता हूं कि जो बात कल अपराध थी वह्‌ आजकी नई 
स्थितिम भलमनसी और शराफतका निशान है। आप मुभसे 
जबदेंस्ती सलाम कराना चाहें और में करूं तो में आपकी, 
दुनियाकी और खुद अपनी निगाहमे भी गिर॑ जाऊंगा । 
पर में आपको अपना भाई या इसान समककर अपनी मर्जीसे 
सलाम करू तो यह मेरी नम्रता और सज्जनताका सबूत होगा 
ओर खुदाक दरबारमें भी यह बात मेरी नेकीक खातेम लिखी 
जायगी । इसी दलीलसे में कौमसे उगलियोंकी निशानी देनेंकी 
सलाह देता हू । 

हमने सुना हे कि आपने कोमके साथ दगा की हूँ और 
१५ हजार पोंड लेकर उसे जनरल स्मट्सक हाथ बेच दिया 
हूं। हम कभी दसों उगलियोंकी निशानी देनेबाले नही और 
किसीको देने देंगे भी नही । में खुदाकी कसम खाकर कहता हूं 

कि जो आदमी एशियाटिक दफ्तरमें जानेमें अगुआई करेगा 
उसे जानसे मार डालूगा ।” 

“पठान भाईइयोंको भावना में समझ सकता हूं। ६8४५ 
विश्वास है कि मेने घस खाकर कौमको बेच दिया है इसपर कोई 
भी विश्वास नही करेगा। यह बात मेने पहले ही समझा दी हैं 
कि जिन लोगोंने उंगलियोंकी निशानी न देनेकी कसम खाई है 
उन्हें कोई निशानी देनेके लिए मजब्र नही कर सकता और 
जो कोई पठान या दूसरे भाई उंगलियोंके निशान दिये बिना 
परवाना लेना चाहें उन्हें परवाना दिलानेमें में प्री-पूरी 
मदद करूंगा। में आपको इतमीनान दिलाता हूं कि बिना 
उंगलियोंकी निशानी दिये वे ऐच्छिक परवाना हे सकेंगे। 

“मुझे यह बात कबूल करनी होगी कि मार डालनेकी 
धमको मुझे पसंद नही आती । में यह भी मानता हूं कि किसी- 
को मार डालनेकी कसम खुदा नामपर नहीं खाईं जा सकती । 
इसलिए म॑ यही माने लेता हूं कि क्रोधर्क आवेशर्मं आकर ही 
इन भाईने मार डालनेकी कसम खाई है, पर इस कसमपर 
अमल करना हो या न करना हो, समझौता करनेमें मुख्य आदमी 
होनेकी हैसियतर्स और कौमक सेवकके रूपमें मरा स्पष्ट कतंब्य 
हैं कि उंगलियोंकी निशानी देनेमें में ही अगुआ बनूं । और में तो 
इंइवरसे प्रार्थना करूंगा कि वह मुभकों ही इसका श्रेय दे । 
मरना तो एक दिन सभीको है। रोग या इस तरहके दूसरे कारण- 
से मरनेके बजाय में अपने किसी भाईक हाथसे मरूं तो इसमें 
मु्े तनिक भी दुख नहीं होगा । और अगर उस वक्‍त भी में 
तनिक भी क्रोध या मारनवालेक प्रति हष न करूं तो में जानता 
हि मेरा तो भविष्य बनेगा ही और मारनेवाला भी पीछे 

समभ ही जायगा कि में सर्वथा निर्दोष था 

ऊपरके सवाल क्‍यों किये गये, यह बता देना जरूरी है । 
जिन छोगोंने खूनी कानूनके आगे सिर भुका दिया था उनके 

प्रति यद्यपि कोई बैर-भाव नही रखा जाता था, फिर भी उस 
कार्यके विषयमें तो खुले और कड़े शब्दोंम.ं बहुत-कुछ कहा 
और “इंडियन ओपीनियन'में लिखा गया था। इससे कानूनको 
मान लेनेवालोंका जीवन अप्रिय अवश्य हो गया था। उन्होंने 
कभी सोचा ही न था कि कौमका बड़ा भाग अपने निरचयपर 
अटल रहेगा और इतना जोर दिखायेगा कि समझौता होनेकी 
नौबत आ जाय | पर जब १५० से ऊपर सत्याग्रही जेलमें 
पहुंच गये और समभौतेकी बातचीत चलने लगी तब कानूनकी 
शरण जानेवालोंको और भी नागवार रूगा और कुछ ऐसे 
भी निकले जो चाहते थे कि समझौता न हो और हो जाय 
तो उसको तुडवा देना भौ चाहते थे । 

ट्रांसवालमे रहनेवाले पठानोंकी संख्या बहुत थोड़ी थी । 
मेरा ख्याल हे कि कूल मिलाकर ५० से अधिक नहीं होंगे। उनमें 
बहुतेरे बोअर-युद्धके समय ९३३ कं सिपाही थे। जंसे युद्ध- 
कालम आये हुए बहुतसे गोरे दक्षिण अफ्रीकाम आबाद हो 
गये, वेसे ही लड़ाइंक सिलसिलेमे आये हुए पठान और दूसरे 
हिंदुस्तानी भी बस गये थे। उनमेसे कुछ मेरे मवक्किल भी 
थे और दूसरे तौरपर भी उनके साथ मरा खासा परिचय हो 
गया था। वे स्वभावसे बड़े भोले होते हें। शूरवीर तो 
होते ही हे । मारना और मरना उनकी निगाहमें बहुत 
मामूली बातें हैं । उनको किसी पर गुस्सा आये तो उसको 
पकड़कर पीटते अथवा उनकी भाषामे कहना चाहे तो उसकी 
पीठ गरम करते हे ओर कभी-कभी जानसे भी मार डालते है । 
इसमें वे नितांत निष्पक्ष होते हे। सगा भाई हो तो उसके 
साथ भी यही बर्ताव करेगे। पठानोंकी तादाद यहां इतनी 
कम है, फिर भी उनमें आपसमे तकरार होनेपर मार-पीटकी 
नौबत आ ही जाती है । ऐसे भगड़ोंमें मुके अकसर बीच-बचाव 
करना पडता । इसमें भी जब विश्वासघातकी बात हो तब तो वे 

पास सबसे बढ़िया कानून मारपीट ही है । 

पठानोंने इस लड़ाईमें पूरा हिस्सा लिया था। उनमें 
एक आदमीनें भी खूनी कानूनक सामने घुटते नही ठेके थे 
उनको बहकाना आसान है। उंगलियोंकी निशानी देनेके बारेमें 
गलतफहमी होना समभमे आ सकनेवाली बात है और 
इसको लेकर उनको भड़काना तनिक भी कठिन नहीं था । शूस 
न खाई होती तो उंगलियोंकी निश्ञानी देनेकी बात में क्यों 
कहता, इतता कहना पठानोंको भ्रमर्में डालनेके लिए काफी था । 

इसके सिवा ट्रांसवालमें एक और पक्ष भी था। यह था 
उन लोगोंका जो बिना परवाना लिये छिपे तौरपर ट्रांसवालमें 
आये थे या जो दूसरे हिंदुस्तानियोंको 32 फंड की से बिता पर- 
वाना लिये या जाली परवानोंके जरिये ट्रांसवालमें प्रविष्ट 
कराया करते थे। इस पक्षका स्वार्थ समझौता न होनेमें ही 
था। जबतक लड़ाई चल रही हो तबतक किसीको परवाना 
दिखौना होता ही नहीं । इसलिए ये लोग निर्मम होकर 
अपना रोजगार चलाते रहते। लड़ाई चलती रहनेके दर- 
मियान ये लोग जेल जानेसे आसानीसे बच सकते थे । अतः 
लडाई लंबे अरसेतक चले तो यह पक्ष इसे अपने लिए अच्छा ही 
मानता । इस प्रकार ये लोग भी पठानोंको समभोतेके खिलाफ 
भड़का सकते थे । अब पाठक समझ सकते हें कि पठान 
यकायक क्‍यों उत्तेजितूकुहो गये थे। 

पर इस मध्यरात्रिक उद्गारोंका असर सभाके ऊपर कुछ 
भी नहीं हुआ। मेने सभाका मत मांगा था। सभापति 
और दूसरे नेता दृढ़ थे। इस संवादके बाद समभापतिने 
भाषण दिया, जिसमे समभोतेका स्वरूप समकाया और उसको 
मंजर कर लेनेकी आवदयकता बताई । अनन्तर उन्होंने 
सभाका मत लिया । दो-चार पठान जो उस वक्‍त वहां मोजूद 

श्ड 

थे उनके सिवा और सबने समभौतेको स्वीकार किया और 
में रातके दो या तीन बजे घर पहुंचा । सोना तो कहांसे मिलता, 
क्योंकि मुझे तड़के ही उठकर दूसरोंको छुड़ानेके लिए जेल 
जाना था। ७ बजे में जेलपर पहुंच गया। सुपरिटेंडेंटको 
टेलीफोनसे हुक्म मिल गया था और वह मेरी राह देख रहे 
थे। एक घंटेक अंदर सभी सत्याग्रही कैदी छोड़ दिये गये । 
अध्यक्ष और दूसरे भारतीय उन्हें लेनेके लिए आये थे । जेंलसे 
हमारा ज्ड्स पैदल सभा-स्थानकों गया। वहां सभा हुई । 
यह दिन और दूसरे दो-चार दिनयों ही दावतों आदिमें तथा 
लोगोंको सममानेमे लग गये । 

ज्यों-ज्यों दिन बीतते गये त्यों-त्यों एक ओर तो लोग 
समभोतेका अर्थ अधिकाधिक समभने रंगे और दूसरी ओर 
गलतफहमी भी बढने लगी। उत्तेजनाके कारण तो ऊपर 
हम देख ही चुके हें। उनके अतिरिक्त जनरल स्मट्सको 
लिखे हुए पत्रमे भी स्रमका सबल कारण था । इसलिए जो 
अनेक प्रकारकी दलील पेश की जा रही थी उनका जवाब ' देनेमें 
मुझे जो तकलीफ हुईं वह उन कष्टोंसे कहीं अधिक थी जो 
लड़ाई चलती रहनेक दिनोंमें मुझे उठाने पड़े थे। लड़ाईके 
दिनोमें जिसे हम अपना दुश्मन मानते हों उसके साथ व्यव- 
हार करनेमें कठिनाई पड़ती है; पर मेरा अनुभव यह है कि 
इन कठिनाइयोंको हम आसानीसे दूर कर सकते हैें। उस 
वक्‍त आपसके भगड़े, अविश्वास आह्दु होते ही नहीं या बहुत 
कम होते हें । अप द्ध समाप्त होनेक बाद आपसके विरोध 
आदि जो सामने आईं हुईं आपत्तिको देखकर दबे रहते हें, 
बाहर आ जाते हें और लड़ाईंका अंत समभौतेसे हुआ हो तो 
उसमें दोष निकालनेका काम सदा सहल होता है। इससे हि रे 
उसे उठा लेते हें और जहां व्यवस्था राष्ट्रीय या छोक- 
तंत्रीय हो वहां छोटे-बड़े सबको जवाब देना और उनका समा- 

धान करना पड़ता है। यह दीक ही है। जितना अनुभव 
आदमी ऐसे समय, यानी दोस्तोंके दरमियान होनेवाले 
झगड़े या गलतफहमीके समय प्राप्त कर सकता हैँ उतना 
विरोधीक सामने लड़ते हुए नहीं प्राप्त किया जा सकता। 
विरोधीक साथ की जानेवाली लड़ाईमें एक तरहका नशा 
रहता हैँ और इससे उसमें उल्लास होता हैँ । पर जब मित्रोंक 
बीच गरूतफहमी या विरोध उत्पन्न हो जाता हे तब वह असा- 
धारण घटना माना जाता हे ओर सदा दुःखद ही होता है । 
फिर भी आदमीकी परख तो ऐसे ही वक्‍त होती हू । मेरा 
तो यह अपवाद-रहित अनुभव है और मुझे जान पड़ता हे कि 
ऐसे ही समयमे में अपनी सारी आंतरिक सम्पत्ति प्राप्त 
कर सका हूं ? थुद्धका शुद्धस्वरूप जो लोग लड़ते-लड़ते नहीं 
समभ सके थे वे सममकौतेकी बातचीतके दरमियान और उसके 
बाद उसे पूरी तरह समझ गये । सच्चा विरोध तो पढानोंसे 
आगे नही बढ़ा। 

यों करते-कराते दो-तीन महीनेमें एशियाटिक दफ्तर 
अपनी इच्छासे लिया जानेबाला नया परवाना निकालनेंको 
तेयार हो गया। परवानेका रूप बिलकूल बदल गया था। 
उसे बनानेमे सत्याग्रही मंडलके साथ मशविरा कर लिया 
गया था। 

१९०८ की १० वीं फरवरीको सवेरे हम कुछ आदमी 
परवाने लेनेके लिए जानेको तेयार हुए। (30४०-४६ समझा 
दिया गया था कि परवाने लेनेका काम अऋटपट 
कर डालना हैँ । यह भी ते कर लिया गया था कि पहले दिन 
नेतागण ही सबसे पहले परवाने लें। इसमें उद्देश्य यह था कि 
लोगोंकी हिंचक दूर हो जाय, एशियाटिक दफ्तरक अफसर- 
अहलकार अपना काम सौजन्यके साथ करते हें या नहीं, इसको 
देख लें और कामकी और तरह पर निगरानी भी रखें । 


२१२ दक्षिण अफ्रीकाका सत्याग्रह 


मेरा दफ्तर ही सत्याग्रह-मंडलका भी दफ्तर था। 
वहां पहुंचा तो दफ्तरकी दीवारके बाहर मीर आलम और 
उसके साथियोंको खड़ा पाया। मीर आलम मेरा पुराना 
मवबक्कल था और अपने सभी कामोंमें मेरी सलाह लिया 
करता था। बहुतसे पठान ट्रांसवालमें घास या नारियलके 
रेशेंके गदद बनानेका काम करते हें । इसमें वे अच्छा नफा 
करते हें। ये गददे वे मजदूरोंके जरिये बनवातें और 
पीछे अच्छे नफेपर बेचते हें। मीर आलम भी यही काम 
करता था। वह छः: फूट्स अधिक ऊंचा होगा। 
लंबे-चौड़े कद और दुहरे बदनका था। आज पहली ही बार 
मेने मीर आलमको दफ्तरक भीतरके बजाय बाहर खड़ा देखा 
और हमारी आंखें मिलनेपर भी उसने सलामक लिए हाथ 
नहीं उठाया तो यह भी पहली ही बार हुआ । पर मेने सलाम' 
किया तो उसने भी जवाब दिया। अपने अभ्यासक अनुसार 
मेने पूछा, “कंसे हो ?” मुझे ऐसा खयाल हूँ कि उसने 
जवाबमं “अच्छा हूं” कहा । पर आज उसका चेहरा रोजकी 
तरह हंसता हुआ नहीं था। मेने उसकी आंखोंमें क्रेधकी फलक 
देख ली और अपने मनमें इसे नोट कर लिया। यह भी सोचा 
कि आज कुछ होनेवाला है । में दफ्तरके अंदर गया | अध्यक्ष 
इंसप मियां और दूसरे मित्र भी आ पहुंचे और हम एशियाटिक 
दफ्तरकी ओर रवाना हुए। मोर आलम और उसके साथी 
भी साथ हों लिये। 

एशियाटिक आफिसके लिए लिया हुआ मकान फॉन 
ब्ंडिस सक्‍वायरमें था और मेरे दफ्तरसे एक मीलके 
अंदर ही होगा । वहां पहुंचनेंके लिए आम सड़कोंसे होकर 
जाना था। फाँन ब्रांडिस स्ट्रीट्से जाते हुए हम मंससे 
आर्नाट एड गिब्सनकी कोठीसे आगे पहुंचे थे, जहांसे एशियाटिक 
दफ्तरका तीन मिनिट्से अधिकका रास्ता न था कि मीर आलम 

मेरी बगलमें आ गया और पूछा, “कहां जाते हो ? ” मेने जवाब - 
दिया---“में दस उंगलियोंकी निशानी देंकर रजिस्ट्रीका सार्टी- 
फिकट लेना चाहता हूं। अगर तुम भी चलो तो तुम्हें दसों 
उंगलियोंकी निशानी देनेकी जरूरत नही हैँ। कंक्‍्ल' दोनों 
अंगठोंकी निशानी दिलाकर में पहले तुम्हें सार्टीफिकेट दिला 
दूगा, फिर अपनी उंगलियोंकी छाप देकर अपना सार्टीफिकेट 
निकलवाऊंगा ।” में यह कहही रहा था कि इतनेमें मेरी खोप- 
डीपर लाठी गिरी और में हे राम” कहते हुए बेहोश होकर 
मुहके बल गिरा। इसके बाद जो कुछ हुआ उसके 
खबर नहीं। पर मोर आलम' और उसक साथियोंने और 
लाठियां मारीं और लछातें भी जड़ी । उनमेंसे कछको इंसप 
मिया और थंबी नायडने अपने ऊपर ले लिया । इससे वे भी 
थोड़ी मार खा गये। इतनेमें शोर मचा । आते-जाते गोरे 
इकट्ठा हो गये । मीर आलम और उसके साथी भागे; पर 
गोरोंने उन्हें पकड़ लिया । इस बीच पुलिस भी आ पहुंची 
और वे पूलिसके हवाले कर दिये गये । 
बगलसे ही एक यूरोपियन मि० गिब्सनका दफ्तर था। 
लोग मुझे वहां उठा ले गये थोड़ी दरमें मझभ होश आया 
तो मेने रेबरेड डोकको अपने ऊपर भूका हुआ पाया। ' 
उन्होंने मुझसे पूछा---“कंसे हो ?” मेंने हंसकर जवाब दिया--- 
मे तो अच्छा हूं, पर मेरे दांत और पसलियां दुख रही 
है ।” मेने पछा--मीर आलम कहां है ?” उन्होंने जवाब 
दिया*- बह तो पकड़ लिया गया है और उसके साथ दूसरे 
लोग भी ।” मेने कहा--उन्हें छटना चाहिए । मि० 
डोकने जवाब दिया-- “यह सब तो होता रहेगा । यहां तो 
तुम एक पराये दफ्तरमें पड़े हो । तुम्हारा होठ फट गया हैं। 
तुम्हें अस्पताल ले जानेको तेयार है । पर तुम मेरे 
यहां चलो तो मिसेज डोक और में जितनी तुम्हारी सेवा हमसे 

हो सकती है करेंगे ।” मेने कहा-- मुझे तो अपने ही यहां 
ले चलिये। पुलिस जो सहायता करना चाहती है उसके लिए 
उसको धन्यवाद दीजिए, पर उन लोगोंसे कह दीजिये कि 
में आपके कहां जाना पसंद करता हूं ।* 

इतनेंमें एशियाटिक आफिसर (रजिस्ट्रार आब एशि- 
याटिक्स) मि० चमनी भी आ पहुंचे । एक गाड़ीमें लिटाकर 
मुझे इस भले पादरीक मकानपर ले गये, जो स्मिट स्ट्रीटमें था। 
डाक्टर बुलाया गया। इस बीच मेने मि० चमनीसे कहा-- 
“मेरी आशा तो यह थी कि आपके दफ्तरमें आकर और 
दसों उंगलियोंकी निशानी देकर पहला परवाना अपने नाम 
निकलवाऊंगा । यह इंइबर को मंजूर नहीं था । पर 
अब मरी प्रार्थना हैं कि आप अभी जाकर कागज हे आएं 
और मेरी रजिस्ट्री कर ले। में आशा करता हूं कि आप 
मुझसे पहले और किसीकी रजिस्ट्री नही करेगे। उन्होने 
जवाब दिया-- ऐसी क्या उत्तावली है ? अभी-अभी डाक्टर 
आते हे। आप आराम करे। पीछे सब होता रहेगा। 
दूसरोंको परवाने दूंगा तो भी आपका नाम पहला रहेगा |” 
मेने कहा-- ऐसे नहीं हो सकता | मेरी भी प्रतिज्ञा है कि 
मे जीवित रहा और इंश्वरको मंजूर हुआ तो सबसे पहले 
खुद में ही परवाना लूगा। इसीसे मेरा आग्रह हैं कि आप 
कागज ले आएं ।” इसपर वह कागज लाने गये । 

मेरा दूसरा काम था एटर्नी जनरल अर्थात्‌ बड़े सरकारी 
वकीलको इस आशयका तार भेजना--“मीरआलरूम और 
उसके साथियोंने मेरे ऊपर जो हमला किया उसके लिए में 
उन्हें दोषी नहीं मानता । जो हो, उनपर फौजदारी मुकदमा 
चले यह में नही चाहता । मुझे आशा है कि मेरी खातिर आप 
उन्हें छोड़ देंगे ।” इस तारके जवाबम मीर आलम और 
उसके साथी छोड़ दिये भये । 

पर जोहान्सबगंक गोरोंने एटर्नीं जनरलको इस तरहका 
कड़ा पत्र लिखा--अपराधियोंको सजा मिलनेके बारेंमें 
गांधीक विचार कुछ भी हों, वह इस देशमें नहीं चल सकते। 
उनपर जो मार पड़ी है उसके विषयमें वह भले ही कुछ न करें, 
पर अपराधियोंने उन्हें घरक कोनेमें नहीं मारा, सरेआम 
बीच रास्तेमें मारा है । यह साव॑जनिक अपराध माना जायगा । 
कितने ही अंग्रेज भी इस अपराधकी शहादत दें सकते हेँ। 
अपराधियोंको पकड़ना ही होगा।” इस आन्दोलनक कारण 
सरकारी वकीलने मीर आलम और उसके एक साथीको 
फिर गिरफ्तार कराया और उन्हें तीन-तीन महीनेकी कड़ी 
कंदकी सजा मिली | हां, में गवाहकी हँसियतसे तलब नहीं 
किया गया। 

अब हम फिर बीमारक कमरेकी ओर निगाह फेरें। मि० 
चमनी कागजात लेने गये, इतनेमें डाक्टर थ्वेट्स आ पहुंचे । 
उन्होंने मुझे देखा'। मेरा ऊपरका होट फट गया था । 
उसके और गालके जख्ममें भी टांका लगाया । पसलियों 
आदिको देखकर उनमें लगानेके लिए दवा लिखी और जबतक 
टांका न खुले तबतक बोलनेकों मना किया। खानेमें भी 
पतली चीजोंको छोड़कर ओर कुछ खानेको मना किया। 
उन्होंने यह निदान किया कि मुझे कहीं भी बहुत गहरी चोट 
नही आई हैँ। हफ्तेके अंदर अपना मामूली काम-काज करने 
लायक हो जाऊंगा । हां, एक-दो महीने इसका ध्यान रखना 
होगा कि शरीरपर अधिक श्रम न पड़े । यह कहकर वह विदा 
हुए । यों मेरा बोलना बंद हुआ, पर मेरा हाथ तो चल 
सकता था। मेंने कौमक लिए अध्यक्षकी मारफत एक छोटा 
गुजराती संदेश लिखकर प्रकाशित करनेके लिए दे दिया। वह 
इस प्रकार है : 

“मेरी तबीयत अच्छी हे। मिस्टर और मिसेज डोक 

मेरे लिए जान दे रहे हे। में थोड़े ही दिनोंमें अपनी ड्यूटीपर 

फिर हाजिर हो जाऊंगा। जिन्होने मुझे मारा है उनपर मुझे 
प्च्या नही है। उन्होंने नासमकीबश यह काम किया। उनपर 

, कोई मुकदमा चलानेकी जरूरत नही। दूसरे लोग शांत रहेंगे 
तो इस घटनास भी हमें लाभ ही होगा । 

/(हुंदू भाई अपने मनमें तनिक भी रोष न रखें। में चाहता 
| कि इस घटनासे हिंदू-मुसलूमानक बीच कटुता पेदा न होकर 

ठास उत्पन्न हो, ईश्वरसे ऐसी प्रार्थना करता हूं। 

“मुभझपर मार पड़ी और उससे ज्यादा पड़े तो भी में तो 
एक ही सलाह दूगा। ओर वह यह कि आमतौरसे सभी 
दस उंगलियोंकी निशानी दे दे । जिनके लिए सच्ची धामिक 
अडचन हो उन्हें सरकार छट देगी। इसमें ही कौमका और 
गरीबोंका भला हैं और इसीसे उनकी रक्षा होगी। 

“अगर हम सच्चे सत्याग्रही होंगे तो मार या भविष्यमें 
किये जानेवाल विश्वासघातके डरसे तरिक भी नही डरेगे। 

“जो लोग दसों उंगलियोंकी निशानीकी बातको लेकर 
अड़े हुए हें उन्हें में अज्ञानी समझता हू । 

"में परमात्मासे प्रार्थना करता हूं कि कौमका भला 
करे, उसे सही रास्तेपर लगाये और हिंदू-मुसलमानोंको मेरे 
रकतके एक करे ।” 

मि० चमनी जाये । बड़ी मुशिकलसे मेने उगलियोंकी 
निशानी दें दी। मेंनें देखा कि इस वक्‍त उनकी आंखें 
गीली हो रही थी। इनके खिलाफ तो मुझे कड़े लेख भी. 
लिखने पड़े थे । पर अवसर आनेपर मनुष्यका हृदय 
कितना कोमल हो जाता हे, इसका चित्र मेरी आखोंके सामने 
खड़ा हो गया। 

हम यह अनुमान तो कर ही छेंगे कि यह सारी विधि 
पूरी होनेमें कुछ मिनटसे अधिक न छगे होंगे। मि० डोक 

और उनकी भरी पत्नी इसके लिए चिंतित हो रहे थे कि में 
बिलकुल शांत और स्वस्थ हो जाऊं। घायल होनेके बाद 
भी मुर्भे मानसिक श्रम करते देख उन्हें दुःख हो रहा था। 
उन्हें डर था कि शायद मेरी तबियतपर इसका बुरा असर 
पड़े । इसलिए इशारा करके और दूसरी युकक्‍्तियोंसे मरी 
खाटके पाससे सबको हटा ले गये ओर मुझे लिखने या कोई 
भी काम करनेसे मता कर दिया । मेने प्रार्थना की और उसे 
लिखकर जताया कि में बिलकुल शांत होकर सो जाऊं, इसके 
पहले और इसके लिए उनकी बंटी आलिव, जो उस वक्‍त निरी 
बालिका थी, मेरा प्रिय अंग्रेजी भजन “लोड काइंडली लाइट 
(प्रेमल ज्योति) मुझे सुना दे। मि० डोकको मेरी यह प्रार्थना 
बहुत रुची । अपने मधुर हास्यसे उन्होंने मुझे इसकी सूचना दी 
और आलिवको इशारेसे बुलाकर आज्ञा की कि दरवाजेक बाहर 
खड़ी रहकर धोमे स्वरसे उक्त भजन गाये । ये पंक्तर्या 
लिखते समय यह सारा दृश्य मेरी आंखोके सामने फिर 
रहा हैं और आलिवका दिव्य स्वर आज भी मेरे कानोंमें 
गूज रहा हैं । ॥ 

इस प्रकरणमे में ऐसी बहुतसी बातें लिख गया हूं जिन्हें 
में इस प्रकरणके लिए अग्रस्तुत मानता हूं और पाठक भी मानेंगे । 
फिर भी उनमें एक संस्मरण और बढ़ाय बिना में इस प्रकरणको 
पूरा नही कर सकता। इस समयक सभी संस्मरण मेरे लिये 
इतने पवित्र हे कि उन्हें में छोड़ नहीं सकता । डोक कुदुंब- 
की सेवाका वर्णन में किस तरह कर सकता हूं ? 

जोसफ डोक बेपटिस्ट संप्रदायके पादरी थे। उनकी 
उम्र उस वक्‍त ४६ बरस की थी । दक्षिण अफ्रीका आनेके पहले 
न्यूजीलेडमें थे। इस हमलेसे कोई छः महीने पहलेकी बात 
हैं । वह मेरे दफ्तरमें आये और अपने नामका कार्ड मेरे पास 
भेजा । उसमें नामके साथ रेवरेंड विशेषण लगा था। इससे 

मेनें यह गलत अनुमान कर लिया कि जंसे कितने पादरी 
मुझे ईसाई बनानेके इरादेसे या लड़ाई बंद करनेके लिए 
समभाने आते हैं, बसे ही ये भी आये होंगे या बुजग | बनकर 
लड़ाईमें हृशदर्दी दिखाने आये होंगे। पर मि० अंदर 
आये और हममें बात-चीत होते दो-चार मिनटर्से अधिक न 
हुए होंगे कि मैंने अपनी भूल देख ली और दिल-ही-दिलमें उनसे 
क्षमा मांगी । उस दिनसे हम गहरे दोस्त हो गये । अखबारों- 
में लड़ाइंके जो समाचार छपते थे उन सबसे उन्होंने अपनी जान- 
कारी प्रकट की। उन्होंने कहा--इस लड़ाईमें आप मुझे 
मित्र ही मानियेगा । मुभसे जो कुछ सेवा बन पड़े उसे में 
अपना धर्म समभकर करना चाहता हूं। इसा्क जीवनका 
चितन करके जो कुछ मेने सीखा है वह यही है गा 
ट बटाना चाहिए । यों हमारा परिचय हुआ दिन- 

हमारा स्नेह-संबंध बढ़ता ही गया । 

डोकका नाम इस इतिहासमें इसके बाद अनेक प्रसंगोंमें 
मिलेगा, पर डोक-कुटुबने मेरी जो सेवा की उसका वर्णन 
करते हुए इतना परिचय पांठकोंको दे देना जरूरी था । 
रात और दिन कोई-न-कोई तो मेरे पास मौजूद रहता 
ही । जितने दिन में वहां रहा उतने दिन उनका घर 
धमंशाला बन गया था । हिदुस्तानियोंम फेरी करनेवाले 
भी के । उनके- कपड़े मजदूरों जंसे होते, मेले भी होते, 
जूतोंपर सेर भर धूल होती । फिर उनकी गठरी या 
टोकरी भी साथ होती । इन लोगोंसे छूगाकर अध्यक्ष जैसों 
या सभी श्रेणियोंक हिंदुस्तानियोंका मि० डोकके घर मेला 
लग रहा था। सब मेरा हाल पूछने और जब डाक्टरकी 
अनुमति मिल गई तब मुभसे मिलनेके लिए आते । मि० 

सबको समान आदर-भावसे अपने दीवानखानेमें बेठाते 
और जबतक मेरा रहना डोक-परिवारके साथ हुआ तबतक 

मेरी सेवा-शुश्षूषा और मुझे देखने आनेवाले सेकड़ों छोगोंके 
आदर-सत्कारमं उनका सारा वक्‍त जाता। रातमें भी दो- 
तीन बार आकर चुपचाप मेरे कमरेमें कांक जाते। उनके 
घरमें में कभी यह सोच ही नहीं सका कि यह मेरा घर नहीं हैं 
और मेरा प्रिय-सें-प्रिय आत्मीय भी होता तो इससे अधिक 
मेरी सेवा करता । 

पाठक यह भी न सोचें कि हिंदुस्तानी कौमकी लड़ाईकी 
इतनी खुले तौरपर तरफदारी करने या मुझे अपने घरमें 
आश्रय देनेके कारण मिं० डोककों कुछ नुकसान नही उठाना 
पड़ा । अपने पंथक गोरोंक लिए बह एक गिरजाघर चलाते 
थे। उनकी आजीविका इन पंथवालोंसे ही चलती थी। इन 
लोगोंमें सभी उदार हृदयक होते हों, सो बात तो हे नहीं । 
हिंदुस्तानियोंके लिए गोरोंमें जो आम नफरत है वह इनमें भी 
थी ही। डोकने इस बातकी परवा ही नहीं की। हमारे 
परिचयक प्रारंभमें ही मेंने इस नाजुक विषयकी उनके साथ 
चर्चा की । उनका जवाब लिखने लायक है। उन्होंने कहा--- 
“मेरे प्यारे दोस्त, ईसाके धर्मको तुम कसा मानते हो ? 
जो आदमी अपने धर्मकी खातिर सूलीपर चढ़ा और जिसका 
प्रेम जगतक जितना ही विशाल था, उसका में अनुयायी हूं । 
जिन गोरोंक द्वारा मेरे त्यागका तुमको भय हैँ अगर में चाहता 
हूँ कि उनके सामने इंसाके अनुयायीकी हेसियतमें खड़े होकर 
तनिक भी शोभा पाऊं तो इस युद्धमें मुझे खुले तौरपर योग 
देना ही चाहिए और यह करते हुए मुझे मेरा मंडल छोड़ दे तो 
मुझे इसमें रत्तीभर भी दुःख नहीं मानना चाहिए। मेरी रोजी 
उनसे मिलती है यह सही हें; पर तुम्हें यह तो नहीं ही मानना 
चाहिए कि में आजीविकाकी खातिर उनके' साथ संबंध रखता 
हूं, या वे मेरी रोजी देनेवाले हें । मेरी रोजी तो खुदा देता हैं । 
वे तो निमित्त मात्र हें। उनके साथ संबंध रखनेकी मेरी यह 

बिना कहे मानी हुईं शर्त हे कि मेरी धामिक स्वतंत्रतामें 
उनमेंसे कोई दखल नहीं देगा | इसलिए मेरे बारेमें तो तुम 
बेफिक्र रहो। में कुछ हिंदुस्तानियोंपर मेहरबानी करनेके 
लिए इसे छड़ाईमें शामिल नहीं हुआ हूं। मेरा तो यह 
धर्म हैं और यह समभकर ही इसमें भाग दे रहा हूं। पर 
सच यह हैं कि अपने डीन (चर्चके मुखिया) के साथ मेने इस 
बारेमें सफाई कर ली है । उन्हें मेने विनय-पुबंक जता दिया 
हैं कि अगर हिंदुस्तानी कोमके साथ मेरा संबंध आपको न रुचता 
हो तो आप मुझे खुशीसे विदा दे सकते हें और दूसरा पादरी 
नियुक्त कर सकते हे । पर उन्होंने मुझे इस विशबयमें 
बिलकुल निश्चित कर दिया हे, मुझ्कें बढावा भी दिया है । 
फिर तुम यह भी न समभो कि सभी यूरोपियन तुम छोगोंको 
एकसी नफरतकी निगाहसे देखते हे । बहुतोंकी परोक्ष 
रीतिसे तुम्हारे साथ कितनी हमदर्दी है, इसका अदाजा तुम्हें 
नहीं हो सकता; पर मुझे इसका पता होना चाहिए, यह 
तो तुम मानोगे ही । 

इतनी स्पष्ट बातचीत हो जानेके बाद मेने इस विषयको 
फिर कभी छेडा ही नहीं और पीछे जब मि० डोक अपना 
घमंकायें करते-करते देवलोक सिधारे, हमारी लडाई उस 
बकत चल ही रही थी, तब उनके पथवालों---बप्टिस्ट लोगों--ने 
गिरजेमें सभा की और उसमें स्व० काछलिया और दूसरे 
हिंदुस्तानियों तथा मुभकों भी बुलाया था। उसमे मुभसे 
बोलनेका अनुरोध किया गया था। 

मरे अच्छी तरह चलने-फिरने लायक होनेमें कोई 
दस दिन लगे होंगे। ऐसी दशा हो जानेपर मेने इस स्नेही 
कूटुबसे विदा ली। हम दोनोंके लिए यह वियोग बहुत दुखदाई 
हो गया था । | 

इस लड़ाईमें इतने अधिक और प्रतिष्ठित यूरोपियनोंने 
हिंदुस्तानी कौमकी ओरसे आगे बढ़कर हिस्सा लिया कि 
इस स्थानपर उनका एक साथ परिचय करा देना अनुचित 
नहीं समझा जायगा। इससे आगे चलकर जब जगह-जगह 
उनके नाम आयगे तो उस वक्‍त पाठकोंको वे अपरिचित नही 
लगेगे और लड़ाईके चलते वर्णनर्में उनका परिचय देनेके लिए 
मुभको रुकना भी नहीं पड़ेगा । जिस क्रमसे में उनके नाम 
दे रहा हूं उस क्रमको पाठक उनकी प्रतिष्ठा या सहायताके 
मूल्यका क्रम नमानें । उसको कुछ तो उनसे परिचय होनेके 
कारण और कुछ लड़ाईके जिस-जिस उपविभागमें उनकी 
मदद मिली उसके क्रमसे रखा हुआ समभना होगा। 

इनमें पहला नाम अल्बर्ट वेस्टका आता हे। भारतीय 
जनताके साथ उनका संबंध तो लड़ाईक पहले ही जुड़ गया । 
मेरा उनका वास्ता तो और भी पहलेका था । मेने जब 
जोहान्सबरगंम दफ्तर खोला तब मेरा क॒दुंब मेरे साथ नहीं था । 
पाठकोको याद होगा कि दक्षिण अफ्रीका्क भारतोयोंका तार 
पाकर १९०३ ई० में में यकायक रवाना हो गया था और वह 

एक बरसके अंदर लौट आनेके इरादेसे । जोहान्सबगेमें 
एक निरामिष भोजन-गृह था । उसमें में नियमसे दोपहर 
और शामको खाना खाने जाया करता था। वहां वेस्ट भी 
आते और वहीं हमारी जान-पहचान हुईं। वह एक और 
यूरोपियनके साभेमें छापाखाना चलाते थे। 

१९०४में जोहान्सबर्गक हिंदुस्तानियोंमें भयानक प्लेग 
फंला। में पीड़ितोंकी सेबामें लग गया और उक्त भोजन- 

गहमें मेरा जाना अनियमित हो गया। जब जाता भी तब 
मरी छत दूसरोंको लगनेका डर न रहें इस ख्यालसे और भोजन 
करनेवालोंके आनेके पहले ही वहां हो आता । जब दो दिन 
लगातार मुझे नहीं देखा तब वेस्ट घबराय । उन्होंने अख- 
वारोंमें देखा कि में प्लेग पीड़ितोंकी सेवार्में लूगा हूं। तीसरे 
दिन सवेरे ६ बजें में हाथ-मुह धो रहा था कि वबंस्टने मरे 
कमरेका दरवाजा खटठखटाया। मेंने दरवाजा खोला तो 
बेस्टका हंसता चेहरा दिखाई दिया। 

वह तुरंत ही प्रसन्न होकर बोल उठे--- तुम्हें देखकर 
इतमीनान हुआ । तुम्हें भोजन-गृहमें न देखा तो में घबराया । 
मुभसे तुम्हारी कोई मदद हो सकती हो तो जरूर कंहना ।” 

मेने हंसकर जवाब दिया--“रोगियोकी सेवा ? ” 

“क्यों नही ? में जरूर तेयार हुं ।” 

इस विनोदर्के बीच मेने अपनी बात सोच लो। भेंने 
कहा-- आपसे मुझे दूसरे उत्तरकी आशा ही नहीं थी । पर 
इस काममें तो मरे बहुतसे मददगार हे। आपसे तो में 
इससे अधिक कठिन काम लेना चाहता हूं । मदनजीत यहीं 
है। इडियन ओपीनियन के प्रेसको कोई देखने-सम्हालनें- 
वाला नहीं । मदनजीतको तो मेने प्लेगके काममें लगा 
लिया हे। आप डबेन जाय॑ं और उस कामको सम्हालें तो 
यह सच्ची सहायता होगी। इसमें कोई ललचानेवाली चीज 
तो हे ही नही । में तो आपको एक बहुत छोटी रकम ही नजर 
कर सकता हुं--१० पोंड प्रति मास और जो प्रेसमें नफा 
हो तो उसमे आधा आपका होगा ।” 

“यह काम हैं तो जरा अटपटा । मुझे अपने साभीदारसे 
इजाजत लेनी होगी । कुछ उगाही भी वसूल करना हैं। पर 
कोई चिता नही । आज शामतककों मुहरत मुझे दे सकतेह ?” 

“हां, छः बजे हम पाकंमें मिले । 

“में जरूर पहुंचूगा । 

इस निरचयर्क अनुसार हम मिले। बेस्टने अपने साभी- 
दारकी अनुमति भी प्राप्त कर लो। उगाहीकी वसूली मुझे सोप 
दी और अगले दिन शामकी ट्रेनसे रवाना हो गये। एक महीनेके 
अंदर उनकी रिपोर्ट मिली--“इस छापेखानेमें नफा तो हे ही 
नही, घाटा बहुत है । उगाही बहुत पड़ी है; पर हिसाब ठीक- 
ठिकानेसे नहीं रखा गया है। ग्राहकोंके पूरे नाम नहीं लिखें 
है, ठिकाना नही लिखा है । दूसरी अव्यवस्था भी बहुत है। 
यह सब में शिकायतर्क तौरपर नही लिख रहा हूं। में यहां 
नफेके लिए नही आया हूं । इसलिए यह ऊपर लिया हुआ 
काम छोड़नेका नहीं, इसे पक्का समभिये । पर यह नोटिस 
में अभीस दिये देता"हु कि आपको लूंबे अरसेतक घाटा तो 
भरते ही जाना होगा । 

मदनजीत जोहान्सबर्ग आये थे ग्राहक बनाने और छापे- 
खानेके प्रबंधर्क बारेमें मुकसे बातचीत करने । में हर 
महीने प्रेसका थोड़ा-बहुत घाटा पूरा किया ही करता था। 
इससे यह जान लेना चाहता था कि इस गड़्ढेमें और कितना पैसा 
भकोंकना होगा । पाठकोंको में बता चुका हूं कि मदनजीतको 
शुरूके दिनोंमें भी छापेखानेके कामका बिलकुल अनुभव नहीं 
था। इसलिए यह तो में शुरूसे ही सोचा करता था कि छापे- 
खानेका काम जाननेवाे किसी आदमीको उनके साथ कर 
सकू तो अच्छा हो । इस बीच प्लेंग फंला और मदनजीत ऐसे 
कामोंमें तो बहुत कुशछ और निर्भय थे। इसलिए उन्हें रोक 
लिया। इससे वेस्ट जब हमारी सहायता करनेको तंयार हो 
गये तो मेंनें इस अनपेक्षित प्रस्तावको सहर्ष स्वीकार कर 
लिया और उन्हें यह समझा दिया कि उन्हें केबल प्लेगक 
दिनोंके लिए नहीं, बल्कि सदाके लिए जाना होगा । इसीसे 
उनकी उपर्युक्त प्रकारकी रिपोर्ट मिली । 

पाठक जानते हे कि अखबार और छापाखाना अंतमें 
फिनिक्स गये । वहा वेस्टको माहवार १० पौडके बदले 
३ ही पौंड दिये जाने लछगे। इन सारे परिवतंनोंमें उनकी 
परी सम्मति थी । मेंने एक दिन भी उनको इसकी चिता करते 
नहीं देखा कि उनकी आजीविका कंसे “चलेगी। उन्होंने 
घमंशास्त्र नही पढ़ा था, फिर भी में उन्हें अत्यन्त घामिक 
मनुष्यके रूपमें जानता हूं। वह अतिशय_ स्वतंत्र स्वभावके 
मनुष्य थे। जिस चीजकों जंसी मानते थे वेसी ही कहते थे । 
कालेको कृष्णबर्ण न कहकर काला ही कहते । उनकी रहन- 
सहन अत्यन्त सादी थी। मुभसे परिचय होनेके समय ब्रह्म- 
चारी थे और में जानता हूं कि वह ब्रह्म च्यंका पालन करते 
थे। कुछ बरस बाद वह मा-बापके दर्शन करने विलायत गये 
और वहांसे ब्याह करके लौटे। मरी सलाहसे अपनी स्त्री, 
सास और कुंवारी बहनकों साथ लाये। ये सभी फिनिक्समे 
निहायत सादगीसे और हर तरह हिंदुस्तानियोंसे घुल- 
मिलकर रहते । 

कुमारी एडा वेस्ट (या देवी बहना--हम उन्हें इसी 
नामसे पुकारते थे) इस वक्‍त ३५ बरसकी रही होंगी, पर अब 
भी कुमारी थीं और बहुत ही पवित्र जीवन बिताती थी। 
फिनिक्समें बा बच्चोंको रखना, उन्हें अंग्रेजी पढ़ाना, 
सार्वजनिक रसोईमें खाना पकाना, घर साफ करना, हिसाब- 
किताब रखना, कंपोज करना और छापेखानेके दूसरे 
काम करना--इन सारे कामोंमें उन्होंने कभी आना-कानी 
नहीं की। इस वक्‍त वे लोग फिनिक्समे नही हें तो 
इसका कारण इतना ही है कि उनका छोटा-प्ा खच् भी मेरे 
हिंदुस्तान लौट आनेक बाद छापेखानेक उठाये नहीं उठ सका । 
बेस्टकी सासकी उम्र ८० के ऊपर होगी । बह सिलाईका 
काम बहुत अच्छा जानती हैं। अतः इस काममें यह वुद्धा 

भी पूरी सहायता करतीं। फिनिक्समे उनको सब “दादी' 
कहते और मानते । भिसेज वेस्टके बारेमें तो कुछ कहनेकी 
जरूरत ही नहीं । जब फिनिक्स आश्रमर्क बहुतसे लोग जेल 
चले गये तब' वेस्ट-कुटुंबने मगनलाल गांधीके साथ मिलकर 
फिनिक्सका काम-काज सम्हाला । अखबार ओर छापेबानेक 
बहुतसे काम वेस्ट करते। मेरी और दूसरोंकी अनुपस्थितिमें 
डबनसे गोखलेके पास भेजे जानेवाले तार वही भेजते। अंतमें 
जब वेस्ट भी पकड़ लिये गये (यद्यपि वह तुरंत छोड़ दिये 
गये) तब गोखले घबराये ओर ऐड्ज तथा पियसंनको भेजा । 

दूसरे हे मि०_ रिच ! इनेंके बारेमें लिख चुका हूं। 
ये भी लड़ाईक पहले ही मेरे दफ्तरमें दाखिल हो गये थे। 
मेरे पीछे मेरा' काम सम्हाल सकनेकी आशासे वह बेरिस्टरी 
पास करने बविलायत गये, वहांकी कमेटी (साउथ अफ्रिकन 
न इंडियन कमेटी ) के कामकी सारी जिम्मेदारी उन्हीपर 
थी । 

तीसरे हे मि० पोलक । वेस्टकी तरह उनसे जान-पहचान 
भी अनाथास भोजन-गृहमें हुईं । वह भी क्षगभरमें 'द्रांसवाल 
क्रिटिक के उपसंपादककी जगह छोड़कर इंडियन ओपीनियन! 
में आये। उन्होंने लड़ाईके सिलसिलेमें इंगलेड और पूरे हिंदु- 
स्तानमें ल्रमण किया, यह तो सभी जानते हें। रिच विला- 
थत गये तो मेने उन्हें फिनिक्ससे अपने दफ्तरमें बुला लिया। 
वहां आडटिकिल्स दिये और फिर खुद भी वकील (एटर्नी) हो 
गये । पीछे ब्याह भी किया । मिसेज पोलकको भी हिंदुस्तान 
जानता हैं। इन बहनने लड़ाईके काममें अपने पतिका पूरा- 
का हाथ बटाया । उसमें विध्न कभी नही डाछा। इस वक्‍त 

ये दंपती असहयोगकी लड़ाईमें हमारे सहयोगी न होते 
हुए भी हिदुस्तानकी यथाशक्ति सेवा कर रहें हें । 

इनके बाद हमेंन केलेनबेकका नंबर आता हें । इनका परिचय 

१५ 

भी लड़ाईके पहले ही हुआ । ये जातिके जमंन हैं और 
अंग्रेज-जमंनों की लड़ाई व छिड़ गई होती हज हिदुस्तानमें 
होते । इनका हृदय विशाल हैं। इनके की हंद नहीं । 
इनकी भावनाएं अति तीन हे । इनका धंधा शिल्पीका हें । 
ऐसा एुक भी काम नही जिसे करनेमें इन्होंने कमी आनाकाती 
को हो | जब मेने जोहान्सबगेंकी अपनी गृहस्थी तोड़ 
दी तब हम दोनों साथ ही रहते थे। अतः मेरा खर्च वही उठाते । 
घर तो इनका अपना ही था। खाने खेमे में अपना हिस्सा 
देनेको कहता तो नाराज होते और यह कहकर चुप कर देते 
कि मुभको फिजूल खर्चीसे बचानेवाले तो तुम्ही हो। उनके 
इस कथनमे सचाई थी; पर यूरोपियनोंके साथ अपने निजी 
संबंधोके वर्गनका यह स्थान नहीं | गोखले जब जोहान्सबर्ग 
आये तब भारतीय जनताने उन्हें केलनबेंकर्के बंगलेमें ही 
उतारा। यह स्थान गोखलेको बहुत पसंद आया । गोखलेको 
बिदा करनेके लिए वह मेरे साथ जंजीबारतक गये । पोलकके 
साथ वह भी पकड़े गये । जेल गये और अतमें जब दक्षिण 
अफ्रीकास विदा होकर ओर इंगलंडम गोखलेसें मिलकर में 
हिंदुस्तान लौट रहा था तब केलनबेक मेरे साथ थे और लडाईके 
कारण ही उन्हें हिंदुस्तान आनेकी इजाजत नहीं मिली 
ओर सब जमेनोक साथ वह भी इंगलूडमें नजरबंद रखे गये 
थे। युद्ध समाप्त होनेपर वह जोहान्सबर्गको वापस गये 
और अवना धंघा फिर शुरू किया । जोहान्सवर्गम जब सत्या- 
ग्रही कंदियोंके कुटदुबोका एक साथ रखनेका विचार हुआ तब 
केलनबेकने अपना ११०० बीघेका खेत भारतीय जनताकों 
बिना किसी छगानके सौप दिया । उसका विवरण पाठक 
आगे पढ़ेगे। 

._ अब एक पवित्र बालिकाका परिचय दू। गोखलेने जो 
उसे प्रमाणपत्र दिया उसे पाठकोंके सामने रखे बिना मुभसे 

नहीं रहा जाता । इस बालिकाका नौम है मिस सोंजा इलेजीन । 
गोखलेकी आदमियोंको पहचाननेकी शक्ति अदभुत थी। 
डेलागोआ बेसे जंजीबारतक हमें बातें करनेकी सुदर और 
शांति-भरा अवसर मिल गया था । दक्षिण अफ्रीकाके हिंदु- 
स्तानी और गोरे नेताओंका भी उन्हें अच्छा परिचय हो गया 
था। इन सभी मुख्य पान्नोंके चरित्रका उन्होंने सूक्ष्म 
विश्लेषण कर दिया और मुझे अच्छी तरह याद हैँ कि मिस 
इलेजीनको उन्होंने भारतीय और गोरे सबमें प्रथम स्थान दिया 
था। इसके जसा निर्मल अंतःकरण और काममें एकाग्रता, 
दृढता मेंने बहुत ही थोड़े लछोगोंमें पाई है और भारतीयोंके 
संग्राममें, किसो भी रछाभकी आशाके बिना इतना सर्वार्षण 
देखकर में तो दंग रह गया। फिर इन सारे गुणोके साथ 
उसकी होशियारी और चुस्तीने तो तुम्हारी इस लड़ाईमें 
उसे एक अमूल्य सेविका बना दिया हूँ । मेरे कहनेकी जरूरत 
तो नहीं, फिर भी कह देता हूं कि उसको तुम अवश्य अपनाना ।” 
एक सस्‍्काच कुमारिका मेरे यहां झार्टहेंड और टाइपका 
काम करती थी। उसकी वफादारी और नीतिमता सीमा- 
रहित थी। इस जिंदगीमें मुझे कड़वे अनुभव तो बहु तेरे 
हैं, पर सुंदर चरित्र वाले इतने अधिक यूरोपियनों और 
भारतीयोंस मेरा सम्पर्क हुआ है कि में इसको सदा अपना 
सौभाग्य ही मानता आया हुं। इस स्काच कुमारिका मिस 
डिकके विवाहका अवसर आया तो मुझसे उसका वियोग 
हुआ। तब मि० केलनबेक मिस इलजीनको लाये और 
मुभसे कहा--इस लड़कीको इसकी मांने मुझे सोंपा हैँ । 
यह चतुर है, ईमानदार है, पर इसमें नटखटपन और 
स्वतंत्रता बहुत अधिक हैं । शायद कुछ उद्घत भी कही जाय । 
तुमसे चल सके तो इसे रखो। में इसे तनख्वाहकी खातिर 
तुम्हारे पास नहीं रखता ।” मे तो अच्छे स्टेनो-टाइपिस्टको 

२० पौंड माहवार देंनेंकी तेयार था। मिस इलेजीनकी 
योग्यताका मुझे पता नहीं था। मि० केलनबेकने कहा--- 
“फिलहाल तो इसे ६ पौड प्रति मास देना ।” मुझे तो यह 
मंजर क्ना ही चाहिए था। 

मिस इलेजीनक नटखटपनका अनुभव तो मुझे तुरंत ही 
हुआ; पर एक महीनेके अंदर ही उसने मुझे अपने बसमें 
कर लिया । रात और दिन चाहें जिस' वक्‍त आप उसे काम 
दे सकते थे। उसके लिये न हो सकनेवाला या कठिन तो 
कुछ था ही नहीं । इस वक्‍त वह १६ बरसकी थी । मनक्कलों 
और सत्याग्रहियोंका मन भी उसने अपनी सरलता और 
सेवाकी तत्परतासे हर लिया । दफ़्तर और आन्दोलनकी 
नीतिकी यह कुमारिका चौकीदार और रखवाली करनेवाली 
हो गई । किसी भी कामके नीतियुक्त होनेके विषयमें उसको 
तनिक भी शंका हो जाय तो पूरी आजादीके साथ मुझसे बहस 
करती और जबतक में उस वस्तुके नीतियृकत होनेका उसे 
इतमीनान न करा देता तबतक उसको सतोष नही होता था । 

जब लगभग सभी नेता पकड़ लिये गये और अकेले 
सेठ काछलिया ही बाहर रह गये तब इस बालिकाने लाखों 
रुपयेका हिसाऋ रखा ओर भिन्न-भिन्न प्रकृतिके मनुष्योंस काम 
लिया। सेठ काछलिया भी उसका सहारा, उसकी सलाह लेते । 
हम सबके जेल चले जानेंके बाद 'इंडियन ओपीनियन की कमान 
सि० डोकने सम्हाली। पर यह घवलकंश अनुभवी बुजुर्ग 
भी 'इंडियन ओपीनियन” के लिए लिखे हुए लेखोंको मिस 
इलेजीनसे पास कराता । मुभसे उन्होंने कहा-+'मिस इलेजीन 
न होती तो नहीं जानता कि किस तरह अपने कामसे में 
अपने आपको भो संतोष दे पाता । उसकी सहायता और 
सुभावोंका मूल्य मे आंक ही नही सकता। अक्सर उसके 
सुभाये हुए सुधारोंको ठीक मानकर मेंने स्वीकार किया है ।” 

पठान, पटेल, गिरमिटिया हर वर्ग और हर उम्रर्क भारतीय उसे 
घेरे रहते, उसकी सलाह लेते और ज़ेसा वह कहती वैसा करतें। 

दक्षिण अफ्रीकार्में गोरे आमतौरसे रेलमें हिदुस्तानियोंक 
साथ एक ही डब्बेमें नही बठते । द्रांसवालमें तो बैठनेको मना 
भी करते हैं। सत्याग्रहियोंका नियम तो तीसरे दरजेमें ही 
यात्रा करतका था। यह होते हुए भी मिस इलेजीन जान॑- 
बूककर (दुस्तानियोंके ही डब्बेमे बेठती ओर रोकटोक करने- 
वाले गार्डों# साथ लड़ भी पड़ती । मिस इलेजीनको खद भी 
गिरफ्तार होनेका हौसला था और मुफ्े डर था कि किसी दिन 
वह पकड़ न ली जाय; पर उसकी शक्ति, युद्धके विषयमें उसका 
पूरा ज्ञान और सत्याग्रहियोंकि हृदयपर उसने जो साम्राज्य 
स्थापित कर लिया था, ट्रासवाल सरकारको इन तीनों बातोंका 
पता होते हुए भी मिस इलेजीनको गिरफ्तार न करनेकी अपनी 
नीति और अपनी भरूमनसीका उसने त्थाग नही किया । 

मिस इलेजीनने अपनी ६ पौंड मासिकको वृत्तिको बढाने- 
की न कभी मांग की और न कभी चाही। उसकी कितनी 
ही जरूरतोंका जब मुझे पता लगा तब मेने उसको १० पौंड 
देना शुरू किया। इसे भी उसने बड़ी हिचकिचाइटसे स्वीकार 
किया । इससे अधिक लेनेसे तो उसने साफ इन्कार कर दिया--- 
“मेरी जरूरत इससे ज्यादा है ही नही। फिर भी में अधिक लू 
तो जिस निष्ठासे आपके पास आई हूं वह भूठी ठहरेगी (/ इस 
जवाबसे उसने मुझे चुप कर दिया । पाठक शायद यह जानना 
चाहते हों कि मिस इलेजीनकी पढ़ाई क्या थी। केप यूनी बर्सिटीकी 
इंटरमीडियेट परीक्षा उसने पास की थी और छाट्टहेंड इत्यादि- 
में अव्वल दरजेका प्रमाणपत्र प्राप्त किया था। लड़ाईके 
कामसे छुट्टी पानेके बाद वह उसी यूनीवर्सिटीकी ग्रेजुएट 
हुई ओर इस वक्‍त ट्रांसवालक किसी सरकारी बालिका 
द्यालयमें प्रधानाध्य(पिका हें । 

हबंट किचन एक शुद्ध हृदयक और हक काम 
जाननेवाले अंग्रेज थे। बोअर-युद्धमें उन्होंने हमारे साथ 
काम किया था। थोडे दिनोंतक वह इंडियन ओपीनियन 
के संपादक भी रहें। उन्होंने आजीवन , ब्रह्मचयका पाऊन 
किया । 

ऊपर जिन लोगोंके नाम गिनाये गये हैं वे तो ऐसे लोग 
हें जिनसे मेरा निजी और निकटका संबंध रहा। उनकी 
गिनती द्रांसवालके अग्रगी यूरोपियनोंमें नहीं की जा सकती । 
फिर भी कह सकता हू कि उनसे हमे मदद भरपूर मिली । 
प्रतिष्ठाकी दृष्टिस मि० हास्किनका स्थान पहला हैँ। वह 
दक्षिण अफ्रीकाक एसोसियेशन आव चेबस आव कामसंके 
भूतपूर्व अध्यक्ष और ट्रासवालकी धारा सभाके सद- 
स्थ थे । उनका परिचय पहले करा चुका हु । उतकी 
अध्यक्षतामे सत्याग्रह-सग्रामरें सहायक गोरोका स्थायी मंडल 
भी स्थापित किया गया था। इस मंडलूने उससे जितनी हो सकी 
उतनी हमारी मदद की थी। लड़ाईंका सच्चा रंग जमनेके 
बाद स्थानीय सरकारके साथ बातचीतका व्यवहार कंसे रह 
सकता ? बह इसलिए नहीं कि हमने असहयोगका सिद्धान्त 
स्वीकार किया था, बल्कि सरकार ही अपने कानून तोड़ने- 
वालोंके साथ बातचीतकी रस्म रखना पसद नहीं करती थी । 
इसलिए इस वक्‍त गोरोकी यह कमेटी सरकार और सत्या- 
ग्रहियोंको जोड़नेवाली कडी बन रही थी । 

अलबटे काट्टंराइटका परिचय भी पहले करा चुका हूं। 
एक ओर भले पादरी थे जिनका हमारे साथ डोक जेंसा हो 
संबंध रहा ओर जिन्होंने हमारी बहुत मदद को । उनका 
नाम हू रेवरेंड चाल्स फिलिप । थ ट्रांसवालमें अरसेतक 
'कांग्रिगेशनल मिनिस्टर' थे। उनकी भली पत्नी भी हमारी 
सहायता करतीं । एक तीसरे भ्रसिद्ध पादरी थे रेवरेंड डच्यूडनी 

डघ, जिन्होंने पादरीका काम छोड़कर पतन्रका संपादकंत्व 

स्वीकार किया था। वह ब्लोम फोंटीनसे प्रकाशित होनेवाले 
फ्रेंड नामक' दैनिक पत्रके संपादक थे। उन्होंने गोरोंकी 
अवगणना और बिरोध मोल लेकर भो अपने पत्रमें हिंदुस्ता- 
निरयोंकी हिमायत की थी । दक्षिण अफ्रीकार्क प्रसिद्ध वक्‍ताओं में 
उनकी गिनती होती थी। 

“प्रिटोरिया न्यूज' के संपादक मि० वेर स्टेंट भी इसी तरह 
स्वतंत्रतापू्वक सहायता करनेवालोंमें से थे । एक बार प्रिटो- 
रियाके टाउनहालमें गोरोंने वहांके मेयरके सभापतित्वमें 
विराट सभाका आयोजन किया था । उसका उद्देश्य एशिया- 
वासियोंको कोसना और खूनी कानूनकों सराहना था। 
बेर स्टेंटने अकेले ही इस सभामें इसके विरोधमें आवाज उठाई। 
सभापतिने उन्हें बंठ जानेको कहा, पर उन्होंने ऐसा करनेसे 
साफ इन्कार कर दिया । गोरोंने उनके शरीरकों हाथ लगानेकी 
भी धमकी दी, पर यह पुरुष सिंहके समान गजता हुआ उस 
सभामे अडिग रहा। अंतम्मे प्रस्ताव पास किये बिना ही सभा 
भंग कर देनी पड़ी ! 

में ऐसे दूसरे गोरोंके नाम भी गिना सकता हूं जो किसी 
भी संस्था सम्मिलित नही हुए, मगर हमारी मदद करनेका 
एक भी अवसर नहीं चूक । पर अधिक न लिखकर कंबल 
तीन बहनोंका परिचय देकर ही इस प्रकरणको पूरा कर देना 
चाहता हु । उनमेंसे एक हें मिस हॉबहाउस | वह छाडे 
हॉबहाउसकी बेटी थीं। यह बहन बोअर-युद्धमें लाड्ड 
मिल्तरका विरोध करके भी दक्षिण अफ्रीका पहुंची थीं। 
जब छाडे किचनरने दुनियाभरमें ख्यात या किए + निदित 
अपना कॉ्सेंट्रेशन कंम्प/* ट्रांसताल और फ्री स्टेटमें कायम 


*लड़नेवाले बोशरोंकी स्त्रियोंकी इकट्ठा करके कैदमें रखनेकी छावती। 

किया उस वक्‍त यह वीर महिला बोअर स्त्रियों अकेलो 
फिरती और उन्हें वूढ़ रहनेकी समझाती और बढ़ावा देतीं। 
वह मानती थी कि बोअर-युद्धक॑ विषथमें अंग्रेजोंकी राजनीति 
सोलह आने अन्यायकी हे । इसलिए स्व० स्टेडकी तरह वह 
उनकी हार मनाती और ईश्वरसे इसके लिए प्रार्थना करती । 
बोअरोंकी इतनी बड़ी सेवा करनेके बाद जब उसे मालम 
हुआ कि जिस अन्यायके विरुद्ध बोअरोंने तलवार उठाई थो 
वही अन्याय वह अज्ञानवश भारतीयोंके साथ करनेको तैयार हे 
तब उससे सहन न हो सका । बोअर जनता उसके प्रति बहुत 
सम्मान और प्रेम रखती थी । जनरल बोथाके साथ उसका 
अति निकटका संबंध था । उन्हीके यहां वह ठहरा करती 
थी। खूनी कानूनको रद करानेके लिए बोअर लोगोंसे कहनेमें 
उसने कुछ उठा नहीं रखा था । 

दुसरी बहन थी ऑलिव श्राइनर। इनके बारेमें में 
पांचवें प्रकरणमें लिख 2, ई। ये दक्षिण अफ्रीकार्क 
प्रस्थात श्राइनर परिवारमें जन्मी हुईं विदुषी महिला थीं । 
श्राइनर नाम इतना प्रसिद्ध हे कि जब उनका ब्याह हुआ तब 
उनके पतिको यही नाम ग्रहण करना पड़ा जिसमें श्राइनर- 
परिवारके साश उनका संबंध दक्षिण अफ्रीका गोरोंमें लुप्त 
न हो जाय। यह उनका कुछ मिथ्या स्वाभिमान न था। 
में मानता हूं कि उनके साथ मेरा अच्छा परिचय था। इस 
बहनकी सादगी ओर नम्रता भी वेसे ही उनका आभूषण थी 
जैसे उनकी विद्वत्ता। उनके हबशी नोकरों और खुद उनके 
बीच कोई अंतर है, यह उन्होंने कभी नहीं माना । अग्रेजी 
भाषा जहां-जहां बोली जाती हैँ वहां-वहां उनकी '“ड्रीम्स” नामक 
385 आदरके साथ पढ़ी जाती है । यह है तो गद्य, पर काव्य- 

पंक्तिमें रखी जाती है । उन्होंने और भी बहुतसी चीजें 
लिखी हूँ । लेशनीपर इतना अधिकार होते हुए भी वह अपने 

हाथ खाना पकाते, घरकी सफाई करते, बरतन मांजते झ्र्माती 
नहीं थीं, न उससे परहेज करती थीं। वह मानती थी कि यह 
उपयोगी शरीर-श्रम उनकी लेखन-शक्तिको मंद करनेके बदल 
उसे उत्तेजित करता हैं और भाषा तथा विचारोंको एक 
प्रकारका अभिजात्य और गाभीयं प्रदान करता है। यह बहन भी 
दक्षिण अफ्रीकाके गोरोंपर जो कुछ असर डाल सकती थीं उस 
सबका उपयोग भारतीय पक्षका समर्थन करनेंसें किया था। 

तीसरी बहन थी मिस माल्टीनो । यह भी दक्षिण 
अफ्रीकार्क पुराने घरानेकी वयोवुद्ध महिला थीं। इन्होंने भी 
भारतीयोंकी अपनी शक्तिभर सहायता की । 

पाठक पूछ सकते हें कि इन सारे यूरोपियनोंकी सहायता- 
का फल क्या रहा ? इसका जवाब में यह दूंगा कि फल बताने- 
के लिए यह प्रकरण नही लिखा गया है। उनमेंसे कुछका 
काम ही, जिसका उल्लेख ऊपर किया गया है, उसके फलका 
साक्षी रूप हैं ? पर इन हितेच्छु गोरोंकी सारी सहायता- 
सहानुभूतिका नतीजा क्‍या निकला, यह सवाल पंदा हो सकता 
हैं। यह लड़ाई ही ऐसी थी कि उसका फल उसमें ही समाया 
हुआ था। यह लड़ाई थी स्वावलंबन, आत्म-बलि और भग- 
वानपर भरोसा रखनेकी । 

गोरे सहायकोंके नाम ग्रिना जानेका एक हेतु तो यह हैं 
कि दक्षिण अफ्रीकार्क सत्याग्रहके इतिहासमें उनसे मिली हुई 
सहायताका उल्लेख न हो तो वह इस इतिहासकी कमी मानी 
जायगी । मेंने सभी गोरे सहायकोके नाम नही दिये हें। 
पर जितने दिये हें उतनेसे सहायक मात्रके प्रति हम अपनी 
कृतज्ञता इस प्रकरणमें प्रकट कर देते हें । दूसरा कारण है 
इस सिद्धान्तमें सत्याग्रही रूपसे अपनी श्रद्धा प्रकट करना कि 
यद्यपि कमेविशेषका परिणाम हम स्पष्ट रीतिसे नहीं देख सकते 
हों, फिर भी शुद्ध चित्तसे किये हुए कमंका फल शुभ ही होता 

है, फिर वह दृश्य हो या । इसका तीसरा 
सबल कारण हूँ यह दिखाना कि ऐसी अनेक प्रकारकी 
शुद्ध और निस्स्‍्वार्थ सहायताएं अपनी ओर अनायास खींच 
लेते हें । इस प्रकरणमें यह बात अबतक समभा नहीं दी गईं हो 
तो में यह स्पष्ट कर देना चाहता हूं कि सत्याग्रहकी लड़ाईमें 
स॒त्यके पालनकों ही अगर हम प्रयास मानें तो इसे छोड़कर 
और कोई भी प्रयास इन यूरोपीय सज्जनोंकी सहायता 
पानेके लिए नहीं किया गया। युद्धके अंतर्निहित बलसे ही 
वे आकृष्ट हुए थे । 


$ २४ : 
ओर भीतरी कठिनाइयां 


२१ वें प्रकरणमे हमें कुछ भीतरी कठिनाइयोंका अंदाजा 
हो गया हैँ। मुभपर हमला होनेके समय मेरे बाल-बच्चे 
फिनिक्समें रहते थे । हमलेकी खबरसे उनका उद्विग्न होना 
स्वाभाविक था; पर हे देखनेके लिए पेसा खर्च करके 
फिनिक्ससे जोहान्सबग्ग  दौड़े आएं, यह तो मुमकिन नहीं था । 
इसलिए अच्छा हो जानेपर मुझीको जाना था । नेटाड और 
ट्रांसालक॑ बीच मेरा आना-जाना, कामके सिलसिलमें, 
हुआ ही करता था। समभौतेक बारेमें नेटालमें भी खूब 
भ्रम फैल रहा था, इससे में अनजान नही था। मेरे और 
दूसरोंके पास जो चिटिठग्रां आती थी उनसे मुझे इसका पता 
था और इंडियन ओपीनियन'को जो गहरे कटाक्ष करनेवाले 
पत्र मिले थे उनका बंडल तो मेरे ही पास था। यद्यपि सत्या- 
ग्रह अबतक ट्रांसवालके भारतीयोंकों ही करना था तो भी 
नेटालके भारतीयोंकोी सम्मति और सहानुभूति तो प्राप्त करनी 

ही थी। ट्रांसालक॑ भारतीय द्वांसालक निमित्तसें सारे 
दक्षिण अफ्रीकाकी लड़ाई लड़ रहे थे । इससे नेटालमें पेदा 
हुई गलतफहमी दूर करनेके लिए भी मेरा डबेन जाना जरूरी 
था। अत: मौका मिलते ही में वहां गया । 

डबनके हिंदुस्तानियोंकी आम सभा को गईं । कुछ 
मित्रोंने मुझे चेंता दिया था कि इस सभामें तुमपर हमला 
होनेवाला हैं। इसलिए या तो तुम सभामें जाओ ही नहीं या 
अपने बचावका कुछ उपाय कर लो। दो में से एक भी बात 
मुझसे हो सकनेवाली नहीं थी । नौकरको मालिक बुलाये और 
बह डरसे न जाये तो उसका सेवक धर्म गया और मालिककी 
सजासे डरे तो वह सेवा कंसी ? जनताकी सेवा सेवाकी 
खातिर करना खांडेकी घारपर चलना हैँ। लोकसेवक 
स्तुति लेनेंको तेयार हो जाता हे तो निदासे कंसे भाग सकता 
है ? अतः: में तो नियत समथपर सभामें पहुंच ही गया । 
समभौता कंसे हुआ, यह समभाया | जो सवाल किये गये 
उनके जवाब भी दिये । 

यह सभा रातके कोई आठ बजे हुईं थी । काम लगभग 
पूरा हो चला था कि इतनेमें एक पठान अपनी लाठी लेकर 
मंचपर चढ आया । इसी वक्‍त कत्तियां भी बुझभ गईं। में 
स्थिति समझ गया | सभापति सेठ दाऊद मुहम्मद अपनी 
मेजपर चढ गये और लोगोंको समभाने लगे। मेरा बचाव 
करनेवालोने मुझे घेर लिया। मेने अपने बचावका कोई 
उपाय नहीं किया था। पर मेने पीछ देखा कि जिन्हें हमलेका 
डर था वे तो सब तरहसे तेयार होकर आये थे । उनमेंसे एक 
तो अपनी जेबमे तमंचा रखकर आये थे और उसका खाली 
फेर भी किया | इस बीच पारसी रुस्तमजी, जिन्होंने हमलेकी 
तेयारी देख ली थी, कप गले वेगसे दौड़कर थानेपर पहुंचे और 
पुलिस सुर्परिटेंडेंट खबर दी । उन्होंने पुलिसिका 


२३६ दक्षिण आफ्रोकाका सत्याप्रह 


एक दस्ता भेज दिया और पुलिस गड़बड़में रास्ता करके 
मुझे अपने बीचमें कर पारसी रुस्तमजीक यहां ले गई । 
दूसरे दिन सवेरे पारसी रुस्तमजीने डबनक पठानोंको 
इकट्ठा करके कहा कि आप लोगोंको गांधीजीसे जो कुछ 
शिकायतें हों उन्हें उनके सामने रखें । में उनसे मिला । उन्हें 
शांत करनेकी कोशिश की, पर में तही समझता कि में 
उन्हें शान्त कर सका । वहमकी दवा दलील देने या सम भाने- 
से नही हो सकती । उनके मनमें यह बात जम गईं थी कि 
मेने कौसको घोखा दिया है और जबतक यह मेल उनके दिमागसे 
न निकल जाय, मेरा समभझाना बेकार था। 
में उसी दिन फिनिक्स पहुंचा । जिन मित्रोंने पिछली 
रात मेरी रक्षा की थी उन्होंने मझे; अकेले भेजनेस साफ इन्कार 
कर दिया और मुझे सुना दिया कि हम भी चलकर फििक्पमें 
डेरा डालेंगे । मेने कहा--“आप छोग मेरी “ना' को अन- 
सुनी करके आना चाहेगे तो मे आपको रोक नहीं सकता; पर 
वहाँ तो जंगल है और वहां बसने वाले हम लोग आपको भोजन 
भी तन दें तो आप क्या करेंगे ? ”” उनमेंसे एकने जवाब दिया--- 
हमें यह डर दिखानेकी जरूरत नहीं । अपना प्रबंध हम' खुद 
कर लेंगे । पर जबतक हम सिपाहीगिरी करते होंगे तबतक 
आपका भंडार लटनेसे हमें कौन रोकने वाला है ?* 
इस प्रकारका विनोद करते हुए हम फिनिक्स पहुंचे। 
इस रक्षकदलका नेता जक मडली नामका व्यक्ति था, जो 
हिंदुस्तानियोंमें काफी मशहूर था । उसका जन्म नेंटालमें 
तामिल मा-बापक धर हुआ था । उसने घूसेबाजी (बाकूसिग) 
की खास तौरसे तालीम हासिल की थी और वह और उसके 
साथी भी मानते थे कि घूसबाजीमें दक्षिण अफ्रीकामें गोरा या 
काला कोई भी जैक मुडलीका मुकाबल्य नहीं कर सकता | 
दक्षिण अफ्रीकामें जब बारिश त हो रही हो तब में बिलकुल 

बाहर खुलेमें सोता । अनेक वर्षोत मेरी यह आदत थी। 
इसमें कोई फेरफार करनेको में इस वक्‍त तैयार नहीं था । इससे 
स्वर्निनित रक्षकदलने रातमें मेरी खाटके पास पहरा देनेका 
निरचय किया। गोकि फिनिक्समें मेने इस दलसे मजाक 
किया था और उसे आनेसे रोकनेकी भी कोशिश की थी, फिर भी 
मुझे अपनी इतनी कमजोरी कबल करनी होगी कि जब उन 
लोगोंने पहरा देना शुरू किया तो मेंने कुछ अधिक निर्मयता 
अनुभव की और मनमें यह भी सोचा कि अगर ये लछोग ने 
आय होते तो कया में इतना ही निभेय होकर सो सकता ? मुझे 
यह भी जान पड़ता है कि किसी आवाजसे में अवश्य 
उठता था। 
में मानता हूं कि ईइ्वरपर मेरी अविचल श्रद्धा है। मेरी 
बुद्धि बरसोंसे इस बातकों भी स्वीकार करती आ रही है कि 
मृत्यु जीवनमें एक बड़ा परिवतेन मात्र हे और चाहें जब आये, 
सदा स्वागत करने योग्य है। दिलमेंसे मौतक और दूसरे 
डरोंको निकाल देनेका मेंने ज्ञानपूर्वक महाप्रयत्न किया है । 
फिर भी अपने जीवनमें ऐसे अवसर याद कर सकता हूं जब 


क 


मय मिलनेका विचार करते हुए में वेसा उल्लसित नहीं 
ह्ठी सका जेसा अरसेस बिछुड़े हुए मित्रस मिलनेकी बात सोचने- 
पर हम हो जाया करते हे । इस्त प्रकार सबल होनेका महाप्रयत्न 
करते हुए भी मनुष्य अक्सर निर्बेल बना रहता हैँ और बुद्धिसे 
गृहीत ज्ञान अनुभवका अवसर आनेपर बहुत काम नहीं आता । 
फिर जब उसको बाहरका सहारा मिलता हूँ और वह उसको 
स्वीकार कर लेता हैं तब तो वह अपना अन्तबेल अधिकांशर्मे 
खो देता हैँ । सत्याग्रहीको इस प्रकारके भयोंसे सदा बचते 
रहना चाहिए । ५ 

फिनिक्समें मेनें एक हो काम किया। गलतफहमी 
दूर करनेके लिए मेंने खूब लिखना शुरू किया । संपादक 

ओर शंकाशील वाचक वर्गेके बीच एक कल्पित संवाद लिख 
डाला । जो-जो शकाएं और आक्षेप मेने सुन रखे थे उन सबपर 
जितनी तफ्सीलक॑ साथ मूभसे हो सका विचार किया | 
में मानता हूं कि इसका फल अच्छा ही हुआ। यह तो 
प्रकट हो गया कि उन लोगोंके दिलमें गलतफहमी जड़ न 
जमा सकी, जिनको अगर वह सचमुच हुईं होती या बनी 
रहती तो दुःखद परिणाम होता । समभझौतेको मानता 
न मानना कवर ट्रासवालके हिंदुस्तानियोंका काम था। 
अतः उनके कामोंस उनकी और नेता तथा सेवकके रूपमें 
मेरी भी परीक्षा होनेबाली थी। बहुत ही थोड़े हिंदुस्तानी 
रहे होंगे जिन्होंने अपनी इच्छासे परवाना नहीं ले लिया 
हो । इतने अधिक छोग परवाना लेने जाते थे कि परवाना 
देनेवाले अहलकारोंकों दम मारनेकी फुरसत भी नहीं मिलती 
थी । भारतीय जनताको समभौतेकी शर्तोंगेंसे जिनका पालन 
करना था उनका पालन उसने बड़ी शीघ्रतासे कर दिया। 
सरकारको भी यह वात कबूल करनी पड़ी। मेंने यह भी 
देखा कि गलतफहमियोंने यद्यपि उम्र रूप ग्रहण कर लिया था, 
फिर भी उनका क्षेत्र बहुत ही संकुचित था। कुछ पठानोंने 
जब कानून अपने हाथम ले लिया और बलरू-प्रयोगका रास्ता 
पकड़ा तब भारी खलबली मच गई, पर इस खलबलीका 
विश्लेषण करने बेठिये तो मालूम हो जायगा कि उसकी कोई 
बुनियाद नही होती और अकसर तो वह कंबल क्षणिक होती 
हैं। पर यह होते हुए भी उसका जोर आज भी दुनियामें 
कायम है, क्योंकि खून-खराबीस हम कांप उठते हे । पर हम 
भीरजक साथ विचार करने बेठें तो तुरत मालूम हो जाय कि 
कांपनेका कुछ भी कारण नही । मान लीजिये कि मोर आलम 
ओर उसके साथियोंक प्रहारस मेरा शरीर जखमी होनेके बदले 
नष्ट हो गया होता और साथ ही यह भी मान लीजिये कि कौम 

बृद्धिपू्वक अनुद्विग्न ओर शांत रही होती, मीर आलम अपनी बुद्धि- 
का अनुसरण करते हुए दूसरा कुछ कर ही नहीं सकता था, यहसम क- 
कर उसने उसके प्रति मित्रभाव ओर क्षमाभाव रखा होता तो 
इससे कौमकी कोई हानि नहीं हुईं होती, बल्कि अतिशय लाभ ही 
हुआ होता | कारण यह है कि कौममें तो उस दशामें गलतफढ्मी- 
का अभाव होता और वह दूने जोशसे अपनी प्रतिज्ञापर अटल 
रहती और अपने कतंव्यका पालन करती | मुझे तो विशुद्ध 
लाभ होता, क्‍योंकि सत्याग्रही इससे अधिक मंगल-परिणामकी 
तो कल्पना ही नहीं कर सकता कि अपने सत्यका आग्रह रखते 
हुए, सत्याग्रहके प्रसंगम ही, वह अनायास मृत्यु प्राप्त करे । 

ऊपर दी हुई दलीले सत्याग्रहकी जंसी लड़ाईपर ही लागू 
हो सकती हें, क्योकि उसमें बेर-भावके लिए स्थान ही नही । 
आत्मशक्ति या स्वावरुंबन ही एकमात्र साधन होता हूँ । 
उसमें एकको दूसरेका मुह ताकते बेठ रहना नही होता। उसमें 
कोई नेता नहीं होता, इसलिए कोई सेवक भी नही, 
अथवा सभी नेता और सभी सेवक होते हे । इसलिए प्रौढ-से- 
प्रौढ़ पुरुषकी मृत्यु भी युद्धको शिथिल नहीं करती, बल्कि 
उसका वेंग और बढा देती हैँ । 

यह सत्याग्रहका णुद्ध ओर मूल स्वरूप हे। अनुभवर्मे 
हमें इसके दर्शन नही होते, क्योंकि सभी वर त्याग दें यह नहीं 
होता । सब सत्याग्रहका रहस्य समभते हों यह भी अनुभवम 
देखनेमें नहीं आता । थोड़ोंको देखकर बहुसंख्यक उनका 
मूढ़ अनुकरण करते हे। फिर सामुदायिक और सामाजिक 
सत्याग्रहीका ट्रांसवालका प्रयोग तो टाल्सूटायके कथनानुसार 
पहला ही माना जायगा। में खुद शुद्ध सत्याग्रहका ऐति- 
हासिक उदाहरण नही जानता था। मेरा इतिहास-ज्ञान नगण्य 
है । इसलिए इस विषयमे में कोई पक्‍की राय कायम नही कर 
सकता । पर सच पूछिये तो ऐसे ऐतिहासिक उदाहरणोंसे 

हमारा कोई संबंध नहीं । सत्याग्रहक म्‌ल्तत््वको आप स्वीकार 
कर लें तो आप देखेंगे कि जो फल मेने बताये हें वे उसमें पहले 
हीसे मौजूद हैँ । यह दलील देकर हम इस अमल्य वस्तुको 
त्याग नहीं सकते कि इसका आचरण करना कठिन या 
अशक्य है। झस्त्रबलके दूसरे प्रयत्न तो हजारों बरससे होते 
ही आ रहें हे । उसके कड़वे फल तो हम प्रत्यक्ष देख रहे हैं । 
भविष्यमें उससे मोौठे फल उपजनेकी आशा थोड़ी ही रखी 
जा सकती हें। अंधकारमेंस अगर उजाला उत्पन्न किया 
जा सकता हो तो बेर-भावसे प्रेम-भाव भी प्रकट किया जा सकता 
हे। 


ड़ 


दक्षिण अफ्रीकाका सत्याग्रह 
द्वितीय खण्ड 


प्रस्तावना 


पाठक जानते है कि दक्षिण श्रफ्रीकाके सत्याग्रहका इतिहास उप« 
वासादि कारणोसे में जारी न रख सका था। उसे श्रब इस श्रक से फिर 
शुरू करता हु। मुझे उम्मीद है कि अब में उसे निविध्न पूरा 
कर सकगा। 


इस इतिहासकी स्मृतियोंपरसे में देखता हूं कि हमारी भ्राजकी स्थितिमें 
एक भी चीज ऐसी नही है जिसका प्रनुभव, छोटे पैमानेपर, दक्षिण भ्रफ्रीकार्मे 
मुझे न हुआ हो । श्रारभमे यही उत्साह, यही एका, यही भाग्रह, मध्यमें 
यही नैराश्य, यही अश्ररुचि, आपसमें कगड़ा और द्वेषादि; ऐसा होते हुए 
भी मुट्ठीभर लोगोमें भ्रविचल श्रद्धा, दुढता, त्याग, सहिष्णुता, वैसे ही अनेक 
प्रकारकी सोची-पअनसोची कठिनाइयां। हिंदुस्तानकी लड़ाईका अंतिम 
काल भ्रभी बाकी है। इस आखिरी मंजिलकी में तो जो स्थिति दक्षिण 
अफ्रीकार्मे अनूभव कर चुका हूं उसकी ही भ्राशा यहा भी रखता हूं । 
दक्षिण श्रफ़ीकाकी लड़ाईका अतिम काल पाठक प्रभी श्रागे देखेंगे । उसमें 
कैसे बिना मागी मदद हमारे पास चली आई, लोगोमें कैसे भ्रनायास 
उत्साह उपजा और पअंतमें हिंदुस्तानी कौमकी संपूर्ण विजय किस प्रकार 
हुई, यह सब पाठक देखेगे । 





'यहू इतिहास 'नवजीवन' में धारावाहिक रूपसे प्रकादित हुआ 
था -- प्रनु ० 


( २४४ ) ह 


इस प्रकार मेरा दृढ़ विध्वास है कि जैसा दक्षिण अ्रफ्रीका्में हुआ 
वैसा ही यहा भी होगा । कारण यह कि तपदचर्यापर, सत्यपर, भ्रहिसापर 
मेरी अविचल श्रद्धा है । में इस बातको श्रक्षरशः सत्य मानता हूं कि सत्यका 
पालन करनेवालेके सामने सपूर्ण जगत्‌की समृद्धि रहती है और वह ईश्वरका 
साक्षात्कार करता है। अहिसाके सान्निध्यमें वैरभाव टिक नहीं सकता, 
इस वचनको भी में भ्रक्षरश' सत्य मानता हू । कष्ट सहन करनेवालोके 
लिए कुछ भी भ्रशक्य नही होता, इस सूत्रका में उपासक हुं । इन तीनों 
वस्तुश्रोंका मेल में कितने ही सेवकोमे पाता हूं । उनकी साधना कभी 
निप्फल नही होती, मेरा यह निरफवाद अ्रनृभव है । 
पर कोई कह सकता हैँ कि दक्षिण श्रफ्रीकार्म पूरी जीत होनेका श्र्थ 
तो इतना ही है कि हिंदुस्तानी जैसे थे वैसे ही बने रहे । ऐसा कहनेवाला 
झज्ञानी कहलायेगा। दक्षिण अ्रफ्रीकामे लड़ाई न लड़ी गई होती तो आज 
दक्षिण भ्रफ्रीकासे ही नही, बल्कि सारे श्रग्नेजी उपनिवेशोंसे हिंदुस्तानियोके 
कदम उठ गये होते और किसीने उनकी खोज-खबर भी न ली होती । 
पर यह उत्तर यथ्थेष्ट या सतोषजनक नहीं माना जायगा। यह दलील 
भी दी जा सकती है कि सत्याग्रह न किया गया होता और समभाने-ब्‌ कानेसे 
जितना काम हो सकता था उतना काम लेकर हम बैठ गये होते तो आज 
जो स्थिति है वह नहीं होती । यह्‌ दलील यद्यपि सचाईसे खाली है, फिर 
भी जहा केवल दलीलों और अटकलोंसे ही काम लिया जाता हो वहा 
किसकी दलीलें और किसके अनुमान अच्छे हे, यह कौन कह सकता है ? 
अटकलें लगानेका हक सभीको है । जिसका जवाब नहीं दिया जा सकता, 
जिसका खडन नही किया जा सकता, वैसी बात तो यह है कि जो वस्तु 


जिस शास्त्रके द्वारा प्राप्त की जाती है, उसकी रक्षा उसी हथियारसे 
हो सकती है । 


( रड४ं५ ) 


'काजे भ्र्जुन लुंटियो वही धनृष वही बाण" 

जिस अर्जुनने शिवजीकों हराया, कौरवोका मद उतारा, वही अर्जुन 
जब कृष्णरूपी सारथिसे रहित हुए तब एक दस्यू दलकों अपने गाडीव 
धनूषसे न हरा सके ! यही स्थिति दक्षिण भ्रफ्रीकाके हिंदुस्तानियोकी है । 
श्रभी तो वे लड़ ही रहे हे। पर जिस सत्याप्रहके द्वारा उन्होंने लड़ाई 
जीती थी उस हथियारको वे खो बैठ हो तो पझंतमें वे जीती हुई बाजी हार 
जायंगे । सत्याग्रह उनका सारथि था और वही सारथि उनकी सहायता 
करने में समर्थ है । 
० | --मोहनदास करमचंद गांधी 


'अनजूके हाथोंमें वहीं धनुष झौर वही वाण था; पर डाकुओोंने 
उन्हें लूट लिया। 


दक्षिण अफ्रीकाका सत्याग्रह 


द्वितीय खण्ड 
8१५ 


जनरल स्मट्सका विश्वासघात (१) 


पाठकोंने भीतरी कठिनाइयां तो कुछ-कुछ देख लीं। 
उनके वर्णनमें अधिकांशत: मुझे आत्मकथा ही देनी पड़ी । 
यह अनिवार्य था, क्योंकि सत्याग्रहसे संबंध रखनेवाली मेरी 
कठिनाइयां सत्याग्रहियोंकी भी कठिनाइयां हो गई । अब 
हम वाहरी कठिनाइयोंकी कथा फिरसे उठाते हैं । 

इस प्रकरणका शीर्षक लिखते हुए मुझे शर्म आती है 
और यह प्रकरण लिखते हुए भी । इसलिए कि इसमें मनुष्य- 
स्वभावकी वक्रताका वर्णन किया गया हैं। जनरल स्मट्स 
१९०८ में भी दक्षिण अफ्रीकार्में तो योग्यतम नेता माने जाते थे, 
आज दुनियामें नही तो ब्रिटिश साम्राज्यमें तो वह ऊंचे 
दरजेक कार्यक्शल पुरुष गिने जाते हें। उनकी शक्ति बहुत 
बड़ी हे, इस विषयम मेरे मनमें तनिक भी शंका नहीं । वह 
जैसे कुहाल वकील हैं बसे ही कुशल सेनापति हें और राज- 
काज चलानेमें भी वैसे ही कुशल हें। दक्षिण अफ्रीकामें दूसरे 
कितने ही राजनीतिज्ञ आये और गये, पर १९०७से आजतक 
वहाँके राजकाजकी बागडोर यह पुरुष अपने हाथमें रखें 
हुए हैं और आज भी दक्षिण अफ्रीकार्में एक भी आदमी ऐसा 
नही हैं जो उनके मुकाबलेमें खड़ा रह सके। ये पंक्तियां 


श४ं८ वक्षिण अफ्रोकाका सत्याग्रह 


लिखते समय मुझे दक्षिण अफ्रीका छोड़े ९ बरस हो चुक हैं । 
में नहीं जानता कि आज दक्षिण अफ्रीका उन्हें किस विशेषणसे 
याद करता हैँ! जनरल स्मठ्सका घरका (क्रिश्चियन) 
नाम जॉन है और दक्षिण अफ्रीकाके लोग उन्हें 'स्लिम जेनी' 
कहकर पुकारते हैं। 'स्लिम'का अर्थ यहां हैं जो सरक 
जाय' 'जो पकड़में न आये / हिंदीमें उससे मिलते-जुलते 
अर्थंका धूर्त या मीठा विशेषण व्यवहार करें तो विपरीत 
अर्थ्में चालाक शब्द काममें ला सकते हें। अनेक अंग्रेज 
मित्रोंने मुकसे कहा था-जनरल स्मद्ससे होशियार रहना। 
यह बड़ा काइयां हे । बात कहकर पलटते उसे तनिक भी 
देर नही लगती । अपने शब्दोंका अर्थ वही जान सकता हैं । 
अकसर वह इस तरह बोलता हे कि दोनों पक्ष उसके शब्दोंका 
वही अर्थ कर सकते हें जो उन्हें प्रिय होता है । फिर जब मौका 
आता है तब वह दोनों पक्षक अर्थव्रो किनारे रखकर अपना 
तीसरा ही अर्थ दिखाता है, उसको अमलूमें लाता हे और 
उसके समर्थनमें ऐसी चतुराईभरी दलीलें देता है कि दोनों 
पक्ष क्षणमर तो यह मानने लगते हे कि भूल हम हीसे हुईं होनी 
चाहिए । जनरल स्मट्स जो अर्थ कर रहे हे वहीं सही 
अर्थ है । ऐसे ही एक विषयका वर्णन मुझे इस प्रकरणमे करना 
है। वह घटना जिस समय घटित हुईं उसी वक्‍त वह विश्वासघात 
मानी ओर कही गई । आज भी भारतीय समाजकी दृष्टिसे 
उसको में विश्वासधात मानता हू। फिर भी इस शब्दके सामने 
मेने जो प्रशनचिक्त रखा है उसका कारण यह है कि उनका 
' काम वास्तवमें शायद इरादेके साथ किया हुआ विश्वासघात 
न हो। जहां घातका इरादा न हो वहां विश्वासका भंग कैसे 
माना जा सकता है? १९१३-१४ में मुझे जनरल स्मट्स- 
का जो अनुभव हुआ, उसे मेंने उस वक्‍त कड़वा नहीं 
माना था और आज जब उसपर कुछ अधिक तटस्थ दृष्टिसे 


जनरल स्मद्सका विश्वासघात (? ) २४४ 


विचार करता हुं तब भी उसे कड़वा नही मान सकता। इसलिए 
यह सर्वथा संभव हे कि १९०८ में भारतीयोंके साथ उन्होंने 
जो व्यवहार किया वह ज्ञानपूर्वक किया हुआ विद्वास- 
भंग न हो । 

इतनी प्रस्तावना मेने इसलिए दी है कि जनरल स्मठसके 
साथ न्याय कर सकूं और उनके नामके साथ विश्वासधात 
शब्दका जो मेने व्यवहार किया हे उसका, और जो कुछ इस 
प्रकरणमें मुभे कहना हैँ उसका भी बचाव हो सके । पिछले 
प्रकरणमें हम देख चुके कि भारतीयोंने ऐच्छिक परवाने इस 
रीतिसे निकलवा लिये जिससे ट्रांसवालकी सरकारको संतोष हो 
जाय । अब खनी काननकों रद करना उक्त सरकारका 
फर्ज था। वह यह कर देती तो सत्याग्रहकी लड़ाई बंद हो जाती। 
इसका अर्थ यह नहीं है कि ट्रांसवालमें हिंदुस्तानियोंके खिलाफ 
जितने कानून बने थे वे सभी रद हो जाय॑ या हिदुस्तानियोंके 
सारे दुःख दर हो जाय॑ । उन्हें दूर करनेके लिए तो जैसे पहले 
बवेध आंदोलन किया जाता था वेसे करना ही था। सत्या- 
ग्रह तो खनी काननरूपी नयें डरावने बादलकों हटाने भरके 
लिए था। उस कानूनको स्वीकार करनेमें कौमकी जिल्लत 
होती थी और पहले द्वांसाल और अंतममे)ं सारे दक्षिण 
अफ्रीकाममें उसकी हस्ती ही मिट जाती थी । पर खूनी कानन रद 
करनेके बजाय जनरल स्मट्सने नया ही कदम उठाया । उन्होंने 
जो बिल प्रकाशित किया उसके जरिये खूनी कानूनको बहाल 
रखा और अपनी मर्जीसे लिए हुए परवानेकों कानूनके अनु- 
कूल माना । पर बिलके अंदर एक दफा ऐसी रख दी जिससे 
जिसने परवाना के लिया हो उसपर खूनी कानून लागू न हो । 
इसके मानी यह होते थे कि एक ही उद्देश्यवाले दो कानून साथ- 
साथ चलते रहें और नये आनेवाले या बादमें परवाना लेने- 
वाले हिंदुस्तानी भी खूनी कानून द्वारा शासित हों । 


२४० दक्षिण अफ्रीकाका सत्याप्रह 


यह बिल पढ़कर में तो दिग्मढ़ हो गया। कौमको में 
क्या जवाब दूंगा ? जिन पठान भाइयोंने पिछली मध्यरात्रिकी 
सभामें मुझपर कठोर आक्षेप किये थे उनको कंसी बढ़िया 
खूराक मिली ? पर मुझे यह बता देना चाहिए कि सत्याग्रहपर 
मेरा विश्वास इस धककेसे ढीला न होकर न ४ हो गया। 
अपनी कमेटीकी बैठक बुलाई और उसे स्थिति समभाई। 
कूछने मुझे ताना भी मारा-- हम तो आपसे कहते आ रहें 
हैं कि आप बहुत भोले हे । जो कुछ भी कोई कह दे उसे सच 
मान लेते हे । आप अपने निजी कामोंमें ही भोलापन' बरतते 
तब तो अधिक हानि न थी; पर कौमी कामोंमें जो आप 
यह सरलताका व्यवहार करते हे उससे कौमको नुकसान 
उठाना पड़ता हैं। अब पहलेका-सा जोश फिर जगना हमें 
तो बहुत कठिन दिखाई देता हे । अपनी कौमको क्‍या आप 
नही जानते ? वह तो सोडावाटरकी बोतलरू है। क्षणभरके 
लिए उफान आता हैं, उसका उपयोग कर लेना होता है। 
यह उफान ठंडा हुआ और सब गया ।” इस शब्द-बाणमें विष 
नथा। ऐसी बाते में दूसरे मौकोंपर भी सुन चुका था। मेने 
हँसकर जवाब द्विया-- जिसे आप मेरा भोलापन कहते हैं 
बह तो ऐसी चीज है जो मेरे स्वभावका एक अंग हो गया है । 
यह भोलापन नहीं, विश्वास है और विश्वास रखना तो मेरा 
और आपका सबका धर्म हैे। फिर भी यदि आप इसे दोष 
मानते हों, पर अगर मेरी सेवासे कुछ लाभ होता हो तो मेरी 
खोट-खामीसे होनेवाली हानि भी आपको सह्य होनी चाहिए । 
आपकी तरह में यह भी नही मानता कि कौमका जोश सोडा- 
वाटरके उफान-जैसा हैं । कौममें में और आप भी हे। मेरे 
जोशको अगर आप यह विशेषण दें तो में इसको अवश्य अपना 
अपमान मानूंगा । और मुझे विश्वास हैं कि आप अपनेको 
तो अपवादरूप ही मानते होंगे और वैसा न मानते हों 

और अपने पैमानेसे कौसमको नापते हीं तो आप कौमका अपमान 
करते हैं। ऐसे महान्‌ संग्रामोंमें ज्वार-भाटा तो आया ही 
करता हैं। आपने कितनी ही सफाई कर ली हो, पर विपक्षी 
विद्वासघात करना ही चाहें तो उसे कौन रोक सकता है ? 
इस मंडलमें ऐसे कितने ही लोग हें जो मेरे पास प्रामिसरी नोट 
नालिश करनेके लिए लाते हें । दस्तखत करके अपना हाथ 
कटा देनेसे अधिक सावधानी और क्‍या हो सकती है ? फिर 
भी ऐसे लोगोंपर भी अदालतमें नालिश दायर करनी पड़ती 
हैं। वे अनेक प्रकारके बचाव पेश करते हैं, डिगरियां होती 
हें । ककियां निकलती हैं। ऐसी अयोग्य घटनाओंके लिए 
कौन-सी सावधानी रखी जा सकती हैँ, जिससे उनकी आवत्ति 
न हो? अतः मेरी सलाह तो यही हैं कि जो उलभन हमारे 
सामने आ गई है उसे धीरजके साथ सुलूभाएं । हमें फिर लडना 
ही पडे तो हम क्या कर सकते हैं, यानी दूसरे क्‍या करेंगे, इसको 
चे बिना हरएक सत्याग्रही खुद क्‍या करेगा या कर सकता 
हे--इसीका विचार करना है । मुझे तो ऐसा लगता है कि हम 
इतने लोग सच्चे रहें तो दूसरे भी वैसे ही रहेंगे, या उनमें 
कोई कमजोरी आ गईं हो तो हमारी मिसाल लेकर वे उसको 
दूर कर सकेंगे । 
मेरा खयाल है कि जिन लोगोंने फिर लड़ाई चल सकनेके 
बारेंमें नेक इरादेसे तानेके रूपमें शंका प्रकट की थी वे समझ 
गये । इस अवसरपर सेठ काछलिया दिन-दिन अपना जौहर 
दिखा रहे थे। सभी विषयोंमें कम-से-कम बोलकर अपना 
निरचय बता देते और फिर उसपर अठल रहते। मुझे एक 
भी ऐसा अवसर याद नहीं आता जब उन्होंने कमजोरी 
दिखाई हो या अंतिम परिणामके विषयमें शंका ही प्रकट की 
हो। ऐसा मौका भी आया जब इईंसप मियां तफानी 
समृद्रमें कौमकी नेयाकी पतवार पकड़े रहनेको तैयार न थे । 

उस वक्‍त सबने एकमतसे कर्णधारके रूपमें काछलियाका 
स्वागत किया और तबसे अंतिम घडीतक उन्होंने पतवार 
हाथसे न छोडी । जो कष्ट-कठिनाइयां बिरले ही सहन कर 
सकते हे उन्हें उन्होंने निश्चित और निर्भय होकर सहन किया । 
लड़ाई आगे बढ़ी तो एक ऐसा अवसर आया जब कितनोंके लिए 
जेलमे जाकर बैठ जाना आसान काम था, आराम था, पर 
बाहर रहकर सब बातोंको बारीकीसे देखना, उनका प्रबंध करना, 
बहुतोंको समकाना, यह सब कही अधिक कठिन था । 

ऐसा अवसर भी आया कि सेठ काछलियाके पावनेदारोंने 
उन्हें अपने शिकजेमें कस लिया । 

बहुतसे भारतीय व्यापारियोंका रोजगार गोरे व्यापारियों- 
की कोठियोंपर अवलंबित था। वे लाखों रुपयेका माल 
बिना किसी जमानतके हिंदुस्तानी व्यापारियोंके हाथ उधार 
बेच देते थे। भारतीय व्यापारियोंका इतना विश्वास 
संपादन कर लेना भारतीय व्यापारकी सामान्य प्रामाणिक्ता- 
का एक सुंदर प्रमाण हैं। सेठ काछलियापर भी बहुत-सी 
गोरी कोठियोंका पावना था। सरकारकी ओरसे प्रत्यक्ष 
या अप्रत्यक्ष रीतिसे उकसाये जाकर इन व्यापारियोंने काछ- 
लियाको लिखा कि हमारा पावना तुरत चुका दो । उन्होंने 
काछलियाकों बुलाकर भी यह कहा कि आप इस लड़ाईसे 
अलग हो जाय तो हमे अपने पैसेकी कोई जल्दी नहीं; पर 
आप उससे अलग न होगे तो हमें डर हैं कि सरकार आपको 
किसी भी क्षण गिरफ्तार करा सकती है। उस दश्षामें हमारे 
पेसेका क्‍या होगा ? इसलिए आप इस लडाईसे अलरूग हो ही 
ने सकते हों तो हमारा पावना आपको तुरत चुका देना 
चाहिए ।” इस वीर पुरुषने इसका यह जवाब दिया--- लडाई- 
में शामिल होना मेरी अपनी बात है, मेरे व्यापारके साथ 
उसका कोई लगाव नहीं। इस लड़ाईमे सेरा धर्म, 

कौसका माल और सेरा अयना आत्मसम्मान भी समाया हुआ *: 
है । आपने मुझे उधार माल दिया, इसके लिए आपका अहसान 
मानता हूं, पर इसको या अपने व्यापारको में सर्वोपरि नहीं 
मान सकता । आपके पैसे मेरे लिए सोनेकी महरें हे। जबतक 
में जीवित हूं तबतक अपने आपको बेचकर भी आपका पेसा 
भर सकता हूं । पर मान लीजिए कि मेरा कुछ हो गया तो भी 
मेरी उगाही और मेरे मालको अपने हाथमें ही समभिए। आजतक 
आपने मेरा विश्वास किया है और में चाहता हूं कि अब भी 
आप विश्वास करें ।” यद्यपि यह दलील भोजही आने सही 
थी और काछलियाकी दुृढ़ता गोरे व्यापारियोंके लिए 
विश्वासका एक अतिरिक्त कारण थी, फिर भी इस वक्‍त उनपर 
उसका असर नही हो सकता था । हम सोते हुएको जगा 
सकते हैं; पर जो जागते हुए सोनेका ढोंग करता हो उसको 
नही जगा सकते । गोरे व्यापारियोंके विषयमें भी यही हुआ । 
उन्हें तो सेठ काछलियाकों दबाना था। उनके पंसेको कोई 
खतरा न था। 

मेरे दफ्तरमें लेनदारोकी बंठक हुईं। उनको मेंने 
स्पष्ट शब्दोंमे बता दिया कि काछलियापर जो दबाव आप 
लोग डाल रहे हैं उसमें व्यापार-नीति नहीं, राजनंतिक 
चाल हैं, व्यापारियोंको वेसा करना शोभा नही देता । इससे 
बे उलटे और चिढ़ गयें। सेठ काछलियाके माल और 
उनकी उग्राहीका जो लेखा मेरे पास था वह मेने उन्हें 
दिखाया और इससे यह सिद्ध किया कि उनका पावना पाई- 
पाई वसूल हो सकता है। इसके सिवा वे यह व्यापार 
दूसरेके हाथ बेंच देना पसंद करें तो काछलिया यह सारा मार 
और पावना खरीदारके हवाले कर देनेको तैयार हैं । यह 
न करें तो जरे माल दुकानमें मौजूद हैं उसको असल दामपर 
ले लें और इसमें उन्हें कुछ घाटा लगे तो उसके एवजमें जो 

पावना वे पसंद करें बह ले छे। पाठक समझ सकते हें कि 
यह प्रस्ताव स्वीकार करनेमें गोरे व्यापारियोंको कुछ खोना न 
पड़ता और में अपने अनेक मवक्किलोंके लिए संकटकालमें 
पावनेदारोंके साथ ऐसा बदोबस्त कर सका था, पर व्यापारी 
इस मौकेपर न्याय करना नही चाहते थे । वें तो काछलिया- 
को भूुकाना चाहते थे। काछलिया नही भुके और दिवालिया 
कर्जदार करार दे दिये गये, गो कि उनका पावना देनेसे 
बहुत ज्यादा निकला । 

यह दिवालियापन उनके लिए कलंकरूप नहीं, बल्कि 
उनका भूषण था। कौममे उनकी प्रतिष्ठा बढ़ी और उनकी 
दृढ़ता और बहादुरीके लिए सबने उनको मुबारकबादी दी । 
पर इस प्रकारकी वीरता अलौकिक हैँं। सामान्य 
मनष्य इसको' समझ ही नहीं सकता । दिवाला किस तरह 
दिवाला न रहकर, बेइज्जती न रहकर, आदर और मान माना 
जा सकता है, इसकी वह कल्पना भी नहीं कर सकता। 
काछलियाको यही वस्तु स्वाभाविक लगी । बहुतरे व्यापारियोंने 
दिवालेके डरसे ही खनी कानूनके सामने सिर भूकाया था। 
काछलिया चाहते तो दिवालियेपनसे बच सकते थे। लड़ाईसे 
अलग होकर बचनेका उपाय तो था ही, पर इस समय में कुछ 
और ही कहना चाहता हु । बहुतसे भारतीय उनके मित्र थे। वें 
ऐसे संकटके समय उन्हें पैसा उधार दे सकते थे। पर ऐसा 
प्रबंध करके वह अपना व्यापार बचाते तो उनकी वीरता 
लज्जित होती । जेल जानेका जो खतरा उनके लिए था 
बह तो सभी सत्याग्रहियोंके लिए था। इसलिए किसी 
सत्याग्रहीसे पेसे लेकर गोरोंका ऋण चुकाना उनको कदापि 
शोभा न देता | पर जंसे सत्याग्रही व्यापारी उनके मित्र थे 
बसे ही जिन्होंने खूनी कानूनके सामने घुटने टेक दिये थे वे 
भी मित्र थे। उनकी मदद मिल सकती थी, यह में जानता 

हूं । मेरी स्मृति अनुसार एक-दो मिन्नोंने उनसे इसके लिए 
कहलाया भी; पर उत्तकी मदद लेना तो यह मान लेने जैसा 
होता कि खूनी कानूनके सामने सिर भुका देना बुद्धिमानी 
है । अतः: हम दोनोंने निश्चय किया कि उनकी मदद हमें 
हरशिज न लेनी चाहिए। इसके सिवा हम दोनोंने यह 
भी सोचा कि अगर काछलिया अपने आपको दिवालिया 
करार दिया जाने दें तो उनका दिवाला दूसरोंके लिए 
ढालका काम देगा। कारण कि अगर सौमें नहीं तो ९० 
फीसदी दिवालोंमें पावनेदारकों कुछ-न-कछ नुकसान उठाना 
ही पड़ता है। अतः उसे अगर रुपयेमें आठ आने मिल जाएं 
तो वह प्रसन्न होता है और बारह आने मिल जाएं तब तो वह 
मान लेता है कि हमारा पूरा पावना वसूल हो गया। दक्षिण 
अफ्रीकार्के बडे व्यापारी आमतौरसे ६। फीसदी नहीं, बल्कि 
२५ फीसदी नफा लिया करते हें। अतः उन्हें रुपयेमें बारह 
आने मिल जाएं तो थे इसे घाटेका रोजगार नहीं मानते। 
पर दिवालेमें प्रा-प्रा पावना तो शायद ही मिलता है । इसलिए 
कोई भी पावनेदार कर्जदारको दिवालिया बनवाना नहीं 
चाहता । 

अतः काछलियाके दिवालेसे गोरे व्यापारियोंका दूसरोंको 
धमकाना तो बंद हो ही जाना चाहिए था । हुआ भी यही । 
गोरोंका मतलब यह था कि काछलियाको दबाकर युद्धसे 
अलग करा दें और वह ऐसा न करें तो अपना सौ फीसदी पावना 
उनसे वसूल करें। दोमेंसे एक भी उद्देश्य सिद्ध न हुआ, 
उलटा प्रतिकूल परिणाम हुआ । प्रतिष्ठित भारतीय व्यापारी- 
के दिवालियेपनका स्वागत करनेका यह पहला उदाहरण 
देखकर गोरे व्यापारी हतबृद्धि हो गये और सदाके लिए झांत 
हो गये । एक सालके अंदर सेठ काछलियाके मालसे गोरोंका 
पावना प्रा-पूरा, शत-प्रतिशत वसूल हो गया । दिवालेमें 


२५६ वक्षिण अफ्रीकाका सत्याग्रह 


पावनेदारोंकों सौ फीसदी मिलनेकी मेरी जानकारीमें तो 
दक्षिण अफ्रीकामें यह पहली ही मिसाल थी। इससे, लड़ाई 
जब चल रही थी उसी वक्‍त काछलियाका मान गोरे 
व्यापारियोंमें अतिशय बढ़ गया और वही व्यापारी लडाईके 
जारी रहते हुए उनको जितना माल चाहिए उतना उधार देनेंको 
तैयार हो गये । पर काछलियाका बल तो दिन-दिन बढ़ता 
ही जाता था। युद्धका रहस्य भी वह समझ गये। लड़ाई 
कितनी लबी होगी यह पीछेसे तो कोई कह ही न सकता था । 
इसलिए दिवालिया ठहराग्रे जानेके बाद हमने ते कर लिया 
था कि जबतक लडाई चल रही है तबतक वह लंबे व्यापारमें 
पड़ें ही नही । एक गरीब आदमी जितनेमें अपना खर्चे 
चला सकता हैं उतना कमा लेने भर कारबार रखकर बाकी 
व्यापार लड़ाईके दरमियान बंद रखनेका उन्होंने निश्चय किया । 
इससे गोरे उन्हें जो सुभीता दे रहे थे उसका लाभ उन्होंने नही 
उठाया । पाठक इतना तो समझ ही लेंगे कि काछलिया सेठके 
जीवनकी जिन घटनाओंका वर्णन मेने ऊपर किया हैं वे 
सारी इस प्रकरणमे वरणित कमेटीकी बेठकर्के बाद ही नहीं. 
घटित हुईं । पर इस वर्णनको एक ही साथ देना ठीक सम'भझ- 
कर यहा मेने उन्हें दे दिया है। तिथिक्र्मकी दृष्टिसे देखें तो 
दूसरी लडाई शुरू होनेके (१० सितंबर १९०८) के कुछ दिन 
बाद काछलिया अध्यक्ष हुए और इसके कोई पाच महीने बाद 
दिवालिया करार दिये गए। 

अब हम कमेटीकी बेठकके नतीजेपर विचार करें। इस 
बेठकके बाद मेनें जनरल स्मट्सकों पत्नमें लिखा कि 
आपका नया बिल समभोौतेका भंग हे । समभोौतेके एक 
हफ्तेके अंदर उन्होंने जो भाषण दिया था उसकी ओर भी 
मेने अपने पत्रमें ध्यान खीचा । उस भाषणमें उन्होंने ये शब्द 
कहे थे--ये लोग (एशियावासी) एशियाटिक कानून रद 

कर देनेके लिए मुभसे कहते हें। मेंने उनसे कह दिया 
है कि जबतक सभी एशियावासी ऐच्छिक परवाना 
नही ले लेते तबतक कानून रद नहीं किया जा सकता ।” 
अधिकारी लोग ऐसी बातोंका जवाब नहीं दिया करते 
जो उन्हें उल्भनमें फंसा दें । देते भी हें तो वह गोल-मटोल 
होता हैं। जनरल स्मट्स तो इस कलाके आचार्य थे। आप 
चाहें जितना लिखें, चाहें जितना बोलें, शब उनकी जवाब 
देनेकी इच्छा न होगी तब उनके मुंहसे आप कोई उत्तर नहीं 
निकलवा सकते । अपनेको मिले हुए पत्रोंका उत्तर देना ही 
चाहिए, यह सामान्य शिष्टाचार उनके लिए बंधनकारक 
नहीं था। अतः अपने पत्रोंके उत्तरसें में कुछ भी संतोष न 
प्राप्त कर सका । 

अपने मध्यस्थ अलबरदे कार्टराइटसे में मिला। वह 
के स्तब्ध हो गये और कहा--“सचमुच में इस आदमी- 
को समझ नहीं सकता । एशियाटिक कानून रद कर देनेकी 
बात मुझे अच्छी तरह याद हैँ । मुझसे जो हो सकेगा करूंगा, 
पर तुम जानते हो कि यह आदमी जब एक निश्चय कर लेता 
है तब उसपर किसीकी कुछ चलती नही । अखबारोंके लेखों- 
को तो वह कुछ गिनता ही नहीं । इसलिए मुझे पूरा डर है 
कि मेरी मदद तुम लोगोंके कुछ काम न आ सकेगी ।” मि० 
हास्किन आदिसे भी मिला । उन्होंने जनरल स्मट्सको पत्र 
लिखा । उन्हें भी बहुत ही असंतोषकारक उत्तर मिला । 
“विश्वासघात' शीर्षक देकर मेने इंडियन ओपीनियन 
में कई लेख भी लिखें; पर जनरल स्मट्स उनकी 
परवा क्‍यों करने लगे ? तत्त्ववेत्ता अथवा निष्ठुर मनुष्यके 
लिए चाहें जैसे कड़वे विशेषण व्यवहार करो उसपर 
कोई असर नहीं होनेका । वह अपने सोचे हुए काम करनेमें 
तन-मनसे छंगा रहता हैं। जनरल स्मट्सके विषयमें दोमेंसे 

किस विशेषणका व्यवहार हो सकता है, यह में नहीं जानता । 
मुझे यह तो स्वीकार करना ही होगा कि उनकी वृत्तिमें एक 
प्रकारकी दार्शनिकता है। जिस वक्‍त उनके साथ मेरा 
पत्र-व्यवहार हो रहा था ओर अखबारों में मेरे लेख निकल रहें 
थे उस वक्‍त तो मुझे याद है कि मेंने उन्हें निष्ठुर ही माना था । 
पर यह युद्धका अभी पहला भाग, उसका दूसरा ही बरस, 
था और हमारी छड़ाई तो आठ बरस चली । इस बीच में 
उनसे कितनी ही बार मिला । हमारी पीछेकी बात-चीतसे मुझे 
अकसर ऐसा लगता कि जनरल स्मट्सके काइयांपनके बारमें 
जो आम खयाल दक्षिण अफ्रीकामे हैं उसमें परिवर्तन होना 
चाहिए । दो बातें तो मझ्के साफ दिखाई दीं : अपनी राज- 
नीतिके विषयमें उन्होंने कुछ सिद्धांत स्थिर कर रखे हैँ और वे 
नितान्त अनीतिमय तो नही ही हैँ, पर इसके साथ-साथ मेने 
यह भी देखा कि उनके राजनीतिशास्त्रमे चालाकी और मौका 
पड़नेपर सत्याभासके लिए भी स्थान है ।' 

एक ओर जनरल स्मट्ससे समभौतेकी शर्तोंका पालन 
करनेके लिए विनती की जा रही थी तो दूसरी ओर कौमको 
फिरसे जगानेका उद्योग उत्साहपूर्वक चल रहा था। अनुभव 
यह हुआ कि हर जगह लड़ाई फिर शुरू करने और जेल जानेको 
लोग तैयार थे ।' हर जगह सभाएं की जाने लगी, जिनमें 


* ये पंक्तियां छपते समय हमें यह मालूम हो गया है कि जनरल 
स्मट्सकी सरदारीका भी अंत ही सकता है ।--मो० क० गांधी 

सरकारके साथ हमारा जो पत्र-व्यवहार चल रहा था वह 
समभाया जाता । इंडियन ओपीनियन' में तो हर हफ्तेका 
रोजनामचा दिया ही जाता था। इससे कौमको स्थितिकी 
पूरी जानकारी रहती। सबको समभा दिया गया कि हमारा 
अपनी खुशीसे परवाने लेना निष्फल सिद्ध होनेवाला हैं और 
खूनी कानून किसी तरह रद न हुआ तो हमें अपने परवाने 
जला डालने होंगे। इससे स्थानीय स़रकारकों यह मालम 
हो जायगा कि हिंदुस्तानी अडिग हे, निर्भय हें और जेल जाने- 
को भी तंयार हे । इस दृष्टिसे हर जगह परवाने भी इकट्ठा 
किये जा रहें थे । 

जिस बिलके बारेमें हम पिछले प्रकरणमें पढ चुके हें 
सरकारकी ओरसे उसको पास करानेंकी त॑यारी होने लगी ॥ 
ट्रांसालकी धारा सभाका अधिवेशन आरंभ हुआ / 
भारतीयोंने उसमें आवेदनपत्र भेजा; पर इसका भी नतीजा 
कुछ न निकला । अतमें सत्याग्रहियोंका “अल्टिमेटम! 
सरकारके पास भेजा गया। “अल्टिमेटम” के मानी होते हें 
“निरचयपन्र” या धमकीका पत्र जो लड़ाईके इरादेसे ही भेजा 
जाता हैं । इस शब्दका व्यवहार कौमकी ओरसे नहीं किया 
गया, बल्कि उसके निश्चयकी सूचना देनेवाला जो पत्र सरका रको 
भेजा गया उसको जनरल स्मट्सने धारा सभामें यही 
नाम दिया और साथ-साथ यह भी कहा कि जो लोग ऐसी 
घमकी इस सरकारको दे रहे हें उनको उसके बलका पता नहीं 
है। मुझे खेद इतना ही हैँ कि कुछ आंदोलनकारी (एजिटेटर ) 
गरीब हिंदुस्तानियोंको उकसा रहे हे और गरीब लोगोंमें उनका 
जोर हुआ तो वे बरबाद हो जायंगे । अखबारोंके संवाददाताओं- 
ने इस प्रसंगका वर्णन करते हुए लिखा था कि घारा 
सभाक बहुसंख्यक सदस्य अल्टिमेंटमकी बात सुनकर आग- 
बबूला हो गये । उनकी आंखें सुर्खे हो गईं और उन्होंने 

जनरल स्मट्सके पेश 4 हुए बिलको एकमतसे तथा 
उत्साहपवंक पास कर दिया । 
उपर्यक्त अल्टिमेटममें इतनी ही बात थी--- “जो समभौता 
हिंदुस्तानी कोम और जनरल स्मद्सके बीच हुआ था उसकी स्पष्ट 
शते यह है कि हिंदुस्तानी अपनी इच्छासे परवाने ले लें तो उनको 
बाऊायदा मान लेनेके लिए एक बिल विधान-सभामें पेश किया 
जायगा और एशियाटिक कानून रद कर दिया जायगा। यह 
तो प्रसिद्ध बात हैं कि हिंदुस्तानी कौमने इस रीतिसे ऐच्छिक 
परवाने ले लिए जिससे सरकारी अधिकारियोंको संतोष हो 
जाय । इसलिए अब एशियाटिक कानून रद हो ही जाना 
चाहिए । कौमने इस बारेमें जनरूू स्मट्सको बहुत लिखा । 
न्याय पानेके लिए जो दूसरे कानूनी उपाय किये जा सकते थे वे सब 
भी किये गये; पर अबतक उसका सारा प्रयत्न निष्फल 
आ है । मसविदा विधान-सभामें पास होने ही जा रहा है । 
शसे वक्‍त कौममे फैली हुईं बेचेनी और उसकी तीज भावना 
सरकारको बता देना नेताओका फर्ज हैं। और हमें खेदके 
साथ कहना पड़ता है कि अगर समभौतेकी दर्तोके अनुसार 
एशियाटिक कानून रद न कर दिया गया और ऐसी करनेके 
निरचयकी सूधना कौमको अमुक अवधिके अदर न मिल 
गई तो उसने जो परवाने इकट्ठा किये हें वे जला डाले जायंगे 
और ऐसा करनेसे जो मुसीबते उसपर आयेंगी उनको वह 
विनय और दृढताक साथ सहन कर लेगी ।” 
इस पत्रको “अल्टिमेंटम' माननेका एक कारण तो यह था 
कि उसमें जवाब देनेके लिए एक अवधि रख दी गई थी। दूसरा 
कारण था गोरोंका यह्‌ आम खयाल कि हिंदुस्तानी एक जंगली 
कौम है। अगर हिंदुस्तानियोंको वे अपने-जैसा समभते 
होते तो इस चिट्ठीको विनय-पत्र मानते और उसपर ध्यान 
देते, पर गोरोंकी यह जंगलीपनकी घारणा ही हिंदुस्तानियोंके 

ऊपरके जेसा पत्र लिखनेका पर्याप्त कारण था। कौमके सामने 
दो स्थितियां थीं : एक तो यह कि जंगरलीपनका आरोप 
स्वीकार कर दबी पड़ी रहे। दूसरी यह कि उक्त आरोपसे 
इन्कार करनेके अमलछी कदम उठाये । ऐसे कदमोंमें यह पत्र 
पहला था । इस पत्रके पीछे उसपर अमल करनेका दृढ़ निश्चय 
न होता तो यह पत्र उद्धत समझा जाता और हिंदुस्तानी 
विचाररहित और उजड्डू कौम हें, यह साबित होता । 

पाठकोंक मनमें शायद यह शंका पैदा हो कि जंगली होने- 
से इन्कार करनेका कदम तो १९० ६में, जब सत्याग्रहकी प्रतिज्ञा 
की गई उसी वक्‍त उठाया जा चुका था और यदि यह सही 
हो तो इस पत्रमे ऐसी कौन-सी नई बात थी जिससे में उसको 
महत्त्व देता है कम यह मानता हू कि उसके लिखे जानेके 'वक्तसे 
कौमने जंग आरोपको अस्वीकार करना आरंभ किया ? 
एक दृष्टिसे यह दलील सही मानी जा सकती है, पर विशेष 
विचारसे मालम होगा कि अस्वीकारका सच्चा आरंभ निरचय- 
पत्रसे ही हुआं। पाठकोंको याद रखना चाहिए कि सत्याग्रहकी 
प्रतिशाका सयोग अनायास बना। उसके बादकी जेल 
आदि तो उसका अनिवार्य परिणाम ही था। उसमें 
कौमकी प्रतिष्ठा बढ़ी, पर अनजानमें । यह पत्र लिखें जानेके 
समय तो प्रा ज्ञान और प्रतिष्ठाका दावा करनेका पूरा इरादा 
था। खूनी कानूनको रद करनेका उद्देश्य तो था ही, जसे 
पहले बसे अब । पर उसके साथ भाषाकी शेली, काम करनेके 
ढंगके चुनाव आदिसें फर्क था। गुलाम मालिकको सलाम 
करें और एक मित्र दसरे मित्रकों करे तो दोनों सलाम तो हैं ही. 
पर दोनोंमें इतना बड़ा अंतर हैं कि उससे तटस्थ प्रेक्षक तुरंत 
जान जायगा कि एक गरम और दूसरा दोस्त है । 

अल्टिमेटम भेजते समय हम लोगोंमें यह चर्चा भी हुई थी 
कि अवधि नियत करके जवाब मंग्राता क्या अविनय न माना 

जायगा ? क्‍या इसीसे यह नही हो सकता कि सरकार हमारी 
माँग मंजर करनेवाली हो तो भी न करे ? कौमका निरचय 
परोक्ष रीतिसे सरकारपर प्रकट कर देना क्या काफी न होगा ? 
इन सब बातोंपर विचार कर लेनेके बाद हम सबने एकमतसे 
निश्चय किया कि हम जिसको सही और मुनासिब समझे वही 
करे । अविनयी कहे जानेका इलजाम सिरपर आये तो उसे 
कबल कर ले । सरकार जो देनेवाली हो वह भूठा रोष दिखाकर 
न दे तो यह जोखिम भी उठा लें । अगर हम मनुष्यरूपमें अपने 
आपको दूसरोंसे किसी तरह हेठा न मानते हों और यह भी 
मानते हों कि चाहें जितना दुख चाहे जितने दिनतक उठाना 
पड़े उसे सह लेनेकी शक्ति हममे है, तो जो सही और सीधा 
रास्ता हो वही हमें स्वीकार करना चाहिए । 

अब शायद पाठक यह समभ सकें कि इस वक्‍त जो कदम 
उठाया गया उसमे कुछ नवीनता और विशेषता थी । उसकी 
प्रतिध्वनि विधान-सभामे और बाहरके यूरोपीय मडलोंमें 
भी हुई। कछने हिंदुस्तानियोंकी हिम्मतकी सराहना की और 
कितने ही उनपर अति कुद्ध हुए। उन्होंने यह भी कहा कि 
हिंदुस्तानियोंको इस गुस्ताखीको पूरी सजा मिलनी चाहिए । 
उभयपक्षने अपने व्यवहारसे हिंदुस्तानियोंके कदमका नया- 
पन स्वीकार किया। सत्याग्रह जब आरंभ हुआ उस वक्‍त 
सच पूछिए तो वह नया कदम था। फिर भी उससे जो हलूचल 
मची थो उसकी बनिस्बत इस पत्रसे बहुत अधिक हलचल मची । 
इसका एक कारण तो स्पष्ट ही है। सत्याग्रह आरभ होनेके 
समय कौमकी शक्तिका अदाजा किसीको न हुआ था। अतः 
उस वक्‍त एंसा पत्र या उसकी भाषा हमें शोभा न देती । अब 
कौमकी थोड़ी-बहुत परीक्षा हो चुकी थी। सबने देख लिया 
था कि सामाजिक कठिनाइयोंका सामना करनेमें जो कष्ट 
सिरपर आयें उन्हें सह लेनेकी शक्ति उसमें हैं। अतः 

निश्चयपत्रकी भाषा स्वाभाविक रीतिसे उद्भूत हुई और 
तनिक भी अशोभनीय न लगी । 

अल्टिमेंटम' या निरचयपत्रकी अवधि उसी दिनकी 
रखी गईं थी जिस दिन दूसरा एशियाटिक कानून विधान- 
सभामें पास होनेवाला था। अवधि बीतनेके एक-दो घंटे 
बाद परवानोंको जलानेकी सार्वजनिक क्रिया करनेके लिए 
सभा बुलाई गई थी। सत्याग्रह-कमेटीनें सोचा था कि शायद 
अनसोची रीतिसे सरकारका अनुकूल उत्तर मिलू जाय तो 
भी सभा व्यर्थ न जाय। उस दक्षाम सरकारका अनुकूल निरचय' 
उसके जरिये लोगोंपर प्रकट किया जा सकता था। 

कमेटीका खयाल तो यह+था कि इस निरुवयपत्रका 
सरकार कोई जवाब ही नहीं देगी। हम सभी पहलेहीसे सभा- 
स्थानपर पहुंच गये थे। इसका प्रबंध भी कर रखा गया था 
कि सरकारका तारसे भी कोई जवाब आये तो वह सभामें 
तुरंत मिल जाय । सभाका समय चार बजेका रखा गया था। 
नियमानुसार वह मस्जिदक मेदानमें १६ अगस्त १९०८ को 
की गई थी। 

सारा मेदान हिदुस्तानियोंसे ठसाठस भर गया था। 
दक्षिण अफ्रीकामें हबशी अपना खाना पकानेके लिए लोहेकी 
बनी चार पायोंवाली छोटी या बड़ी कढ़ाई काममें लाते हैं। 
परवाने जलानेके लिए ऐसी ही एक कढ़ाई जो बड़ी-सें-बड़ी 
मिल सकी, एक हिंदुस्तानी व्यापारीकी दुकानसे मंगा रखी 
गई थी । यह कढ़ाई एक कोनेमें चबूतरेके ऊपर रखी गई थी । 

सभाका काम शुरू करनेका समय हुआ कि इतनेमें 
एक स्वयंसेवक बाइसिकिलपर आ पहुंचा। उसके हाथम 
तार था। यह तार सरकारका जवाब था । उसमें हिंदुस्तानी 
कौमके निशचयपर खेद प्रकट किया गया था और यह भी 
जता दिया गया था कि सरकारके लिए अपना निशुचय बदल 
सकना मुमकिन नहीं। यह तार सभाको पढ़कर सुना दिया गया । 
सभाने उसका स्वागत किया। सरकार निरचयपत्रकी मांगें 
मंजर कर लेती तो कौमको परवानोंकी होली जलानेका शुभ 
कार्ये करनेका जो अवसर मिला था वह हाथसे निकल जाता ! 
यह हर्ष योग्य माता जाय कि अयोग्य, इसका निश्चय करना 
बहुत कठिन हैं । जिस-जिसने जवाबका तालियोंसे स्वागत 
किया उनका हेतु समझे बिना योग्यता-अयोग्यताका निर्णय 
नही हो सकता । पर इतना तो कहा ही जा सकता है कि यह 
हर्ष सभाके उत्साहका सुदर लक्षण था। सभाको अपनी 
शक्तिका कुछ अंदाजा मिल गया था। 

सभा आरंभ हुईं । सभापतिने सभाकों सावधान किया। 
सारी स्थिति समझभाई। सभाने अवसरके अनुरूप प्रस्ताव 
स्वीकार किये। जो भिन्न-भिन्न स्थितियां हमारे सामने अभी 
आई थी मेने उन्हें स्पष्ट रीतिसे समका दिया और कहा--जिन 
लोगोंने अपने परवाने जलानेके लिए दिये हे उनमेंसे कोई 
अपना परवाना वापस लेना चाहता हो तो ले सकता है । परवाने 
जला देनेसे ही कोई अपराध नही होता और जिन्हें जेल 
जानेका हौसला हो उनका हौसला इतनेहीसे प्रा नही होनेका। 
परवानें जलाकर तो हम महज अपना यह निच्चय प्रकट करते 
हे कि हमें खूनी कानूनके आगे सिर नहीं भुकाना है और 
परवाना दिखानेभरकी शक्ति भी अपने पास नहीं रखना 
चाहते। पर जो आदमी परवाना जलानेकी क्रियामें आज 
शामिल हों वह अगले ही दिन जाकर नया परवाना निकलवा 

लें तो कोई उनका हाथ पकड़नेवाला नहीं । जिसका ऐसा 
ककमम करनेका इरादा हो या जिसे परीक्षाके समय अपनी 
शक्तिके विषयमें शंका हो उसके लिए अब भी वक्‍त हैँ कि अपना 
परवाना वापस ले ले और वह ले सकता है । इस वक्‍त 
अपना परवाना छोटा लेनेवालेके लिए लज्जाका कोई कारण 
नहीं । में तो इसको एक तरहकी हिम्मत ही मानूगा । पर 
पीछेसे परवानेकी नकल लेनेमें शर्म और जिल्लत है और 
कौमकी हानि हैं । इसके सिवा कौमको यह भी समझ रखना 
चाहिए कि यह लड़ाई लंबी हो सकती है । हमें यह भी मालूम 
है कि हमारे कूछ साथी नि*चयसे गिर गये हे । अतः स्पष्ट है 
कि कौमकी गाड़ी खीचनेवाले जो बाकी रह गये हे उन्हें उतना 
जोर और लगाना होगा । मेरी सलाह हैँ कि इन सारी बातों- 
को सोच-समभकर ही आप आनेका साहस करें ।” 

मेरे भाषणके बीचमें ही ये आवाजें तो आ ही रही थीं--- 
“हमें परवाने वापस नही लेने हें, उनकी होली जलाइये ।” 
जंतमें मेसे कहा कि किसीको प्रस्तावका विरोध करना हो तो 
वह खड़ा हो जाथ। पर कोई खड़ा न हुआ । इस सभामें 
मीर आलम भी हाजिर था । उसने जाहिर किया कि मुभको 
मारकर उसने भूल की और अपना असल परवाना जलानेके 
लिए दिया । ऐच्छिक परवाना तो उसने लिया ही नहीं था । 
मेने मीर आलमका हाथ पकड़ा और हषषंसे दबाया । मेने फिर 
उसे जताया कि मेरे मनमें तुम्हारे प्रति कभी कोई रोष नही 
था। मीर आलमके इस कामसे सभाके हषेका ठिकाना न रहा । 

कमेटीके पास दो हजारसे ऊपर परवाने जलानेके लिए 
आ चुके थे । उनकी गठरी उपर्यक्त कढाईमें फ्ॉककर ऊपरसे 
मिट्टीका तेल उंडेल दिया गया और इंसप मियांने उसे दिया- 
सलाई लगा दी । सारी सभा खडी हो गई और यह होली जबतक 
जलती रही तबतक तालियोंसे मंदानकों गुंजा रखा। कुछ 

लोगोंने अपने परवाने अभीतक अपने पास ही रख छोड़े थे । 
वे मंचपर उनकी वर्षा करने लगे। कढ़ाईंमें अं! भी आहुति 
कर दी गईं । होली जलनेसे पहले तक वे क्‍यों नहीं दिये गए, यह 
पुछनेपर किसीने जवाब दिया कि हमारा ख्याल था कि होली 
जूते समय देनेमे अधिक शोभा है और दूसरोंपर उसका 
असर भी अधिक होगा । दूसरे कितनोंने सरल भावसे स्वीकार 
किया कि हमारी हिम्मत न होती थी और अंतिम क्षणतक यह 
भी सोचते थे कि शायद परवाने न जलागे जाय॑ । पर यह 
होली देखकर हमसे रहा न गया । जो गति सबकी होगी वह 
हमारी भी हो जायगी । इस लड़ाईमें ऐसी सरल हृदयताके 
अनुभव हमें अनेक हुए । 

लंदनके 'डेली मल' अखबारके जोहान्सबर्गके संवाददाताने 
उक्त पत्रको इस सभाका विवरण भेजा । उसमें परवानोंकी 
होली जलानेकी तुलना उस घटनाके साथ की गईं जब 
अमरीकाके अंग्रेजोंने विलायतसे भेजी चायकी पेटियोंकों 
बोस्टन-बंदरगाहमें जलसमाधि दे दी और इंग्लेंडके अधीन 
न रहनेके निर्वयकी घोषणा की। दक्षिण अफ्रीकामें १३००० 
हिंदुस्तानियोंके असहाय समुदायका ट्रासवालके बलवान राज्यसे 
सामना था । उधर अमरीकामे वहाके हर बातमें कुशल लाखों 
गोरे ब्रिटिश साम्राज्यके बलका सामना कर रहें थे। इन 
दोनों स्थितियोंकी तुलना करके देखनेपर 'डेलीमेल' के संवाद- 
दाताने भारतीयोंके विषयमे अतिशयोक्ति की, ऐसा नहीं जान 
पड़ता । हिंदुस्तानी कौमका हथियार अपने सत्यपर विश्वास 
ओर भगवानक भरोसेके सिवा और कुछ न था । इसमें संदेह 
नही कि श्रद्धालुकं लिए यह शस्त्र सर्वोपरि हैं। पर जन- 
समाजमें अभी यह दृष्टि नहीं आई थी और जबतक वह 
नही आती तबतक निह॒त्थे १३ हजार हिंदुस्तानी हर हथियारसे 
लेस अमरीकाके गोरोंके सामने तुच्छ ही गिने जाएंगे; पर 

इंडवर तो निर्बलका ही बल हे। इसलिए दुनिया इनको तुच्छ 
समझे, यह ठीक ही हैं । 


कोमपर नया सवाल उठानेका आरोप 


विधानसभाकी जिस बैठकमें एशियाटिक कानून (दूसरा) 
पास हुआ उसीमें जनरल स्मट्सने एक और बिल भी पेश 
किया । उसका नाम था 'इमिग्रंट्स रिस्ट्रिक्‍्शन ऐक्ट', यानी नई 
बस्तीपर रोक लगानेवाला कानून। यह कानून सबपर लागू 
होता था; पर उसका मुख्य उद्देश्य नये आनेबाले हिदुस्ता- 
नियोंको रोकना था | इस कानूनको गढ़नेमें नेटालके वैसे ही 
कानूनका अनुकरण किया गया था। पर इसमें एक दफा 
यह थी कि जिनपर एशियाटिक कानून छाग होता है वे भी 
प्रतिबद्ध बस्तीकी व्याख्यामें आ जाएं । अर्थात्‌ परोक्ष रीतिसे 
उस कानूनमें ऐसी युक्ति की गई थी कि एक भी नया हिंदुस्तानी 
ट्रांसवालमें दाखिल न हो सके । इससे लोहा लेना तो कौमके 
लिए जरूरी था ही, पर उसको सत्याग्रहमें शामिल करें या नहीं, 
यह सवाल सामने खड़ा हो गया । सत्याग्रह कब और किस 
विषयमें करें, इस बारेमें कौम किसीके साथ बंधी हुईं नहीं थी। 
उसकी सीमा कौमके विवेक और शक्तिमें थी। बात-बातमें 
कोई सत्याग्रह करे तो वह दुराग्रह होगा। वैसे ही अपनी 
दक्तिकी नाप-तौल किये बिना कोई इस शस्त्रका उपयोग 
करे और पीछे हार खाय तो इसमें भी वह खुद तो कलंकित 
होता ही है, इस अविवेकसे इस बेजोड़ हथियारको भी दूषित 
करता है । 

कमेटीने देखा कि हिंदुस्तानी कौमका सत्याग्रह खूनी 

कानूनके ही खिलाफ हैं। वह रद हो जाय तो बस्तीसंबंधी 
कापून (इमिग्रंट्स रिस्ट्रिक्शन ऐक्ट) में छिपा हुआ जहर, जो 
ऊपर बताया गया है, अपने आप नष्ट हो जायगा | फिर भी 
अगर यह सोचकर कि खूनी कानून रद हो गया तो बस्तीवाले 
कानूनके लिए अछूगसे चर्चा या आंदोलनकी आवश्यकता न 
होगी । कौमें चुप बेठी रहें तो यह समभा जायगा कि हिंदुस्ता- 
तियोंकी नई बस्तीपर लगाये गये सारे प्रतिबंधोंको उसने 
स्वीकार कर लिया। इसलिए उस कानूनका तो विरोध 
करना ही होगा । विचार केवल इस बातका करना है कि 
इस संघषको सत्याग्रहमें शामिल करें या नहीं। कौमने सोचा कि 
सत्याग्रहके दौरानमें ही उसपर कोई नया हमला हो तो इस 
हमलेको भी सत्याग्रहमं शामिल कर लेना उसका फर्ज होगा। 
अशक्तिवश वसा न किया जा सके तो यह जुदी बात है । नेताओंने 
देखा कि शक्तिके अभाव या न्यूनताका बहाना बनाकर हम इस 
जहरीली दफाकी धूटको पी नही सकते, इसलिए उसको भी 


सत्याग्रहका विषय बना ही लेना 3 । 
अत: इस विषयमे स्थानीय के साथ लिखा- 


पढी आरंभ हुई । इससे कानूनमें कोई हेर-फेर तो नहीं हुआ; 
पर जनरल स्मट्सको उसमें कौमको, सच पूछिय तो 
मुझको, बदनाम करनेका एक नया औजार मिल गया । वह 
जानते थे कि जितने गोरे जाहिरा हमारी मदद करते हे उनसे 
कही अधिककी हमदर्दी निजी तौरपर हमारे साथ हैं और 
वह हमदर्दी नष्ठ की जा सकती हो तो उसकी फिकर की जाय। 
उनका यह सोचना स्वाभाविक ही था। इसलिए उन्होंने 
मुझपर नया सवारू उठानेका इलजाम रूगाया और अपने 
साथ बातचीतमें तथा लिखकर भी हमारे अग्नरेज सहायकोंको 
बताया-- गाधीको जितना में पहचानता हु उतना आप लोग 
नहीं पहचानते । आप उसे एक इच दें तो वह एक हाथ मांगेगा। 

नहीं कर रहा हूं है जब उसने सत्याग्रह आरंभ किया था तब नई 
बस्तीकी तो कोई बात ही नहीं थी । ट्रांसवालकी रक्षा लिए 
हम नये हिंदुस्तानियोंका आना रोकनेका कानून बना रहें 
हैं तो यह उसमें भी अपना सत्याग्रह चलाना चाहता है । ऐसी 
चालाकी (कर्निंग) कबतक बर्दाइत की जा सकती हैं ? उसे 
जो करना हो करे, भले ही एक-एक हिंदुस्तानी बरबाद हों जाय, 
में एशियाटिक कानूनको रद करनेवाला नहीं ओर द्रांसबाल 
सरकारने हिंदुस्तानियोंके विषयमें जो नीति ग्रहण की है उसका 
भी त्याग नहीं किया जायगा। इस न्यायसंगत नीतिका 
समर्थन करना हर यूरोपियनका फर्ज हैँ ।” 

तनिक-सा विचार करनेसे ही यह देखा जा सकता हैं 
कि उपयुक्त दलील सोलहो आने गैरवाजिब और नीतिविरुद्ध 
थी। नई बस्ती रोकनेक कानूनका जब जन्म ही नहीं 
हुआ था उस वक्‍त में या कौम उसका विरोध कंसे कर सकती थी ! 
जनरल स्मट्सने मेरी चालाकीके अनुभवकी बात कही है, 
पर इसकी एक भी मिसाल वह पेश नहीं कर सके और में 
खुद तो जानता हूं कि दक्षिण अफ्रीकामें में इतने बरस रहा 
उसमें कभी चालाकी बरतनेकी बात मुझे याद ही नहीं आती; 
बल्कि इस मौकेपर तो मुझे आगे बढ़कर यह कहनेमें भी हिचक 
नहीं होती कि अपनी सारी जिदगीमें मेने चालाकीसे कभी काम 
लिया ही नहीं । में मानता हूं कि चालाकीसे काम लेना तीति- 
विरुद्ध है । इतना ही नहीं, में तो उसे युक्तिविरुद्ध भी मानता 
हूं । इसलिए व्यवहार-दृष्टिसे भी उसका उपयोग मेंने सदा 
नापसंद किया है । अपने बचावमें इतना लिखनेकी भी जरूरत 
में नहीं समभता | जिस पाठकवर्गके लिए में यह लिख रहा हूं 
उसके सामने अपने मुंह अपनी सफाई देते मुझे शर्म मालूम 
होती है । में चालाकीसे रहित हूं इसका अनुभव अगर उन्हें 

अबतक न हुआ हो तो अपनी सफाईसे मे इस विषयको सिद्ध कर 
ही नहीं सकता । ऊपरके वाक्य लिखनेका हेतु इतना ही है 
कि सत्याग्रहकी लड़ाई कैसे संकटके बीच लड़ी जा रही थी 
इसकी कल्पना पाठकोंको हो जाय और वें समभ लें कि 
कौम नीतिकी पगडंडीसे बाल बराबर भी हट जाती तो लड़ाई 
कैसे खतरेमें पड जाती । बाजीगर जब बीस फुट ऊंचे खंभेसे 
लटकाई गई रस्सीपर चलता है तो उसे जैसी एकाग्र दृष्टि रख- 
कर चलना पड़ता है--तनिक भी निगाह चूके तो दाहिने गिरे या 
बायें, उसके लिए मौत रखी ही होती हे--सत्याग्रहीको उससे भी 
अधिक एकाग्र दृष्टि रखकर चलना होता हैं। आठ बरसके लंबे 
कालमे मेने यह बात सीख ली थी। जिन मित्रोंके सामने 
जनरल स्मट्सने उक्त आरोप लगाया थावे मुझे अच्छी तरह 
पहचानते थे। अत उनपर जनरल स्मट्स जो चाहते थे उसका 
उलटा ही असर हुआ। उन्होंने मेरा या युद्धका त्याग नही किया, 
बल्कि हमारी सहायता करनेमें अधिक उत्साह दिखाने लगे 
और कोौमने पीछे देख लिया कि हमने नई बस्तीके कानूनको 
सत्याग्रहमे शामिल न कर लिया होता तो हम भारी मुसीबतमें 
पड़ जाते । 

मेरे अनुभवने मुझे सिखाया हे कि जिसे में वृद्धिका नियम 
कहता हूं वह हरएक शुद्ध युद्धभघर घटित होता हैं। पर 
सत्याग्रहके विषयमें तो मे इस वस्तुको सिद्धांतरूपमें मानता 
हूं। जैसे गंगानदी ज्यों-ज्यों आगे बढती हे त्यों-त्यों अनेक नदियां 
आकर उसमें मिलती जाती हैँ और मुहानेपर तो उसका पाट 
का हो जाता है कि दायें-बाये किसी ओर किनारा 
।ईं नहीं देता और नावमें बेठे हुए यात्रीको विस्तारमें 
उसमें और समुद्रमें कोई फर्क नही दिखाई देता। उसी तरह 
सत्याग्रहकी लड़ाई ज्यों-ज्यो आगे बढ़ती है त्यों-त्यों उससे 
उत्पन्न होनेवाले परिणाममें वृद्धि होती जाती है । मे मानता 

हूं कि सत्याग्रहका यह परिणाम अनिवाये हैं। उसका कारण 
उसके मल तत्त्वमें ही विद्यमान हैं। कारण कि सत्याग्रहमें 
कम-से-कम ही अधिक-सें-अधिक है । कम-से-कममें कुछ घटाना 
तो हो ही नहीं सकता, इसलिए इससे पीछे हटा ही नहीं जा 
सकता और स्वाभाविक क्रिया वृद्धिकी ही हो सकती है। 
दूसरी लड़ाइयां शुद्ध हों तो भी मांगमें कमीकी गुंजाइश शुरूसे 
ही रखी जाती हैं। इससे वृद्धिका नियम उनपर निरपवाद- 
रूपसे घटित हो सकता हैँ । इस विषयमें मेने शंका प्रकट की । 
पर जब कम-से-कम अधिक-से-अधिक ही हो तब वृद्धिका नियम 
केसे घटित होता है, यह बात मुभे समभानी होगी । जैसे 
गंगा वृद्धिकी खोजमें अपनी गति छोड़ती नहीं, बेस ही सत्या- 
ग्रही भी अपनी तलवारकी धार-सरीखा रास्ता नहीं छोड़ता । 
पर जैसे गंगाकी धारा ज्यों-ज्यों बढ़ती जाती है त्यो-त्यों दूसरी 
नदियां अपने आप आकर उसमें मिलती जाती हैं, वही बात 
सत्याग्रही गंगाकी भी है । 

बस्तीका कानून सत्याग्रहके विषयमें शामिल कर लिया ' 
गया तो यह देखकर सत्याग्रहका सिद्धांत न 20587 4६ 
स्तानियोंने आग्रह किया कि ट्रांसालके भारतीय 
सभी कानून उनमें ले लिये जाएं । दूसरे कितने लोगोंने कहा 
कि जबतक लड़ाई चल रही हूँ, नेटाल, केप कालोनी 
आरेंज फ्री स्टेट इन सबको निमंत्रित करके दक्षिण अफ्रीकाके 
भारतीयोंक विरोधी हरएक कानूनके विरुद्ध सत्याग्रह छेड 
दिया जाय । इन दोनों बातोंम सिद्धांत भंग था। मेने 
साफ बता दिया कि जो स्थिति सत्याग्रह आरंभ होनेके समय 
हमने नहीं ग्रहण की थी वह अब मौका देखकर ग्रहण कर लें तो 
यह इंमानदारीके खिलाफ होगा। हमारी शक्ति कितनी ही 
क्यों न हो, यह सत्याग्रह जिन मांगोंके लिए किया गया हैं उन 
मांगोंके प्री हो जानेपर वह समाप्त होना ही चाहिए । मेरा 

दृढ़ विध्वास है कि इस सिद्धांतपर हम दृढ़ न रहते तो जीतके 
बदले हमारी हार हुईं होती। इतना ही नहीं, जो हमदर्दी 
हम पा सके वह भी गंवा बैठते । इसके विपरीत जब सत्याग्रह 
चल रहा हो उस वक्‍त प्रतिपक्षी खुद नई अड़चनें पेदा करता 
है तो वे अपने आप सत्याग्रहमें शामिल हो जाती हैं । सत्याग्रही 
जब अपनी दिश्ामें चला जा रहा हो उस वक्‍त जो चीजें उसके 
रास्तेमें आकर मिलती जाएं उनकी उपेक्षा वह अपने सत्याग्रहका 
त्याग किये बिना कर ही नहीं सकता। और प्रतिपक्षी तो सत्या- 
ग्रही होता ही नही। सत्याग्रहक विरुद्ध सत्याग्रह करना असंभव 
हैं। इसलिए न्यूनतम और अधिकतमका बंधन उसको होता ही 
नहीं । वह कोई नई बात खड़ी करके सत्याग्रहीको डराना चाहे 
तो डरा सकता है; पर सत्याग्रही तो भयसे मुक्त हो चुका होता 
है। इसलिए प्रतिपक्षी नई आपत्तियां खड़ी कर तो उनके सामने 
भी वह अपना मंत्रोच्चार करता है ओर यह विश्वास रखता है 
कि उसकी राहमें आनेवाली सभी बाधाओंके सामने यह मंत्रो- 
” छवार अवश्य फलदायी होगा। इसीसे सत्याग्रह ज्यों-ज्यों लंबा 
होता है, यानी प्रतिपक्षी उसे ज्यों-ज्यों लंबा करता है, त्यों-त्यों 
उसकी अपनी दृष्टिसे तो वह गांठकी पूंजी ही गवाता है और 
सत्याग्रहीका अधिकाधिक लाभ होता हैं। इस नियमकी 
चरिताथंताके दूसरे दृष्टांत हमें इस युद्धके इतिहासमें मिलेंगे । 


के 


| पे इ$ 
सोराबजी शापुरजी अडाजनिया 


जब नई बस्तीका सवाल--इमिग्रेशन ऐक्ट भी लड़ाईके 
विषयोंमें शामिल कर लिया गया तब सत्याग्रहियोंके छिए इस 
अधिकारकी परीक्षा कर लेना भी जरूरी हो गया । कमेटीने 

तय किया था कि,चाहे जिस भारतीयके जरिये यह परीक्षा 
नहीं कराई जायगी । खयाल यह था कि ऐसे आदमीको ट्रांस- 
बौलमें दाखिल कराके जेल-महलमें बैठा दें जो नई 
बस्तीक कानूनकी उन दूसरी शर्तोको पूरा करता हो जिनसे 
हमारा कुछ भी विरोध नही हे । इससे हमें यह साबित करना . 
था कि सत्याग्रह मर्यादा-धर्म हे । इस कानूनमें एक दफा इस 
आशयकी थी कि नये आनेवालेको यूरोपकी किसी एक भाषाका 
ज्ञान होना ही चाहिए | इसलिए कमेटीने अंग्रेजी जाननेवाले 
ऐसे हिंदुस्तानीकों दाखिल करानेकी बात सोची थी जो 
ट्रांसालमें पहले रह चुका हो। कितने ही ६ तन 
नौजवानोंने इस परीक्षाके लिए अपने आपको पेश | 
पर उनमेंसे सोराबजी शापुरजी अडाजनियाका नाम बतौर 
कसौटीक स्वीकार किया गया । 
नामसे ही पाठक समभ लेंगे कि सोराबजी पारसी थे । 
सारे दक्षिण अफ्रीकार्में पारसियोंकी संख्या सो से ऊपर नहीं 
होगी। पारसियोंके बारेमें जो मत मेने हिंदुस्तानमें प्रकट किया 
हैं, दक्षिण अफ्रीकामें भी मेरा वही मत था । सारी दुनियामें 
कूल मिलाकर एक राखसे अधिक पारसी न होंगे। इतनी छोटी- 
जाति अपनी प्रतिष्ठाकी रक्षा कर रही हैँ । अपने धर्मपर 
दृढ़तासे आरूढ़ हैं और दानशीलतामें दुनियाकी कोई भी कौम 
उसकी बराबरी नही कर सकती । इतनी ही बात इस जातिकी 
उत्तमताका प्रमाणपत्र हे ) उनमें भी सोराबजी तो काम पड़ने- 
पर रत्न निकले । जब वह लड़ाईमें शामिल हुए उस वक्‍त में उनको 
कुछ यों ही मामूली-सा जानता था । .लडाईमें शामिल होनेके 
विषयमें उन्होंने जो पत्र लिखे थे उन्होंने मुझपर अच्छा असर 
डाला था। में जैसे पारसियोंके गुणोंका पुजारी हूं वेसे ही 
जातिरूपमें उनमें जो अनेक खामियां हैं उनसे भो अनजान 
नहीं था और न हूं । इसलिए. सच्ची परीक्षाका अवसर आनेपर 
श्८ 

सोराबजी टिक सकेंगे या नही, इस विषयमें मेरे मनमें शंका 
थी। पर विपक्षी इसके विरुद्ध बात कहता हो तो अपने शक- 
शुबहेपर अमल न करना मेरा नियम था। इसलिए मेने तो 
* कमेटीसे यही सिफारिश की कि सोराबजीने अपने पत्रोंमें जो 
, दृढ़ता दिखाई हे उसको पक्की मान लें। और अंतमें तो सोराबजी 
प्रथम श्रेणीक सत्याग्रही सिद्ध हुए। जिन सत्याग्रहियोंने लंबी-से- 
लंबी कँदें भुगती उनमें वह भी थे । इतना ही नहीं, उन्होंने 
इस युद्धका इतना गहरा ज्ञान प्राप्त कर लिया था कि वह जो 
कुछ कहें उस सबको ध्यानसे सुनना पड़ता । उनकी सलाहमें 
सदा दृढ़ता, विवेक, उदारता, शाति आदिकी झलक रहती। राय 
कायम करनेमे वह जल्दबाजी न करते और जो कायम कर ली 
उसे बदलते भी नही। उनमें जितना पारसीपन था--और वह 
भरपूर था--उतना ही हिंदुस्तानीपन भी था। संकुचित जाति- 
अभिमानकी तो उनमें कभी गंध भी नही मिली। युद्ध समाप्त 
होनेके बाद डाक्टर मेहताने अच्छे सत्याग्रहियोंमेस क्सीको 
बविलायत भेजकर बेरिस्टर बनवानेक लिये छात्रवृत्ति दी थी । 
इसका चुनाव मुभीको करना था। दो-तीन योग्य भारतीय थे, 
पर सारी मित्रमंडलीकी रायमें कोई दूसरा आदमी नहों था जो 
विचारकी प्रीढ़ता और समभदारीमें सोराबजीकी बराबरी 
कर सके। अतः वही चुने गये। ऐसे एक हिंदुस्तानीकों विछायत 
भेजनेमें उद्देश्य यह-था कि वह वापस आकर मेरी जगह ले 
और कौमकी सेवा करे। कौमका आशीर्वाद और सम्मान लेकर 
सोराबजी विलायत गये और बैरिस्टर बने । गोखलेसे उनका संपके 
तो दक्षिण अफ्रीकार्मे ही हो गया था। विलायतमें वह अधिक 
निकटका हो गया। उनका मन सोराबजीने हर लिया । 
उन्होंने सोराबजीसे यह आग्रह भी किया कि हिंदुस्तान लौटने- 
पर भारत सेवक स्िति (सरवेंटस्‌ आव इंडिया सोसायटी) में 
शामिल हो जाओ । विद्यार्थीवर्गमें सोराबजी अतिशय प्रिय 

हो गये थे। वह हरएक दुःख-ददमें शरीक होते । विलायतके 
ठाट-बाट और बिलासिताका उनके मनपर ततनिक भी असर 
न हुआ। जब वह विलायत गये, उनकी उम्र' ३० से 
ऊपर थी । उनका अंग्रेजीका अभ्यास ऊंचे दरजेका नहीं था। 
व्याकरण आदि भूलछभालः गये थें; पर मनुष्यक अध्य- 
बसायके सामने ऐसी कठिनाइयां टिक नही सकतीं। सोराबजी- 
ने शद्ध विद्यार्थीजीवन बिताया और परीक्षाओंमें पास होते 
गये । मेरे जमानेकी बेरिस्टरीकी परीक्षा आजकी तुलनामें 
आसान थी। अब तो बंरिस्टर बननेवालेको तबसे बहुत 
अधिक पढना पड़ता हे; पर सोराबजीने हार न मानी। विला- 
यतमें जब एम्बुलेस कोर' (युद्धमें सेवा-कार्य करनेवाला दस्ता ) 
बना तो जो लोग इसमें अग॒आ बने उनमें वह भी थे और अंततक 
उसमें बने रहें। इस दस्तेको भी सत्याग्रह करना पड़ा 
था। सदस्योंमेंसे बहुतेरे गिर गये । जिनके पाव अचल रहें 
उनमें सोराबजी सबसे आगे थे । यहा यह भी बता दू कि इस 
दस्तेके सत्याग्रहमें भी हमें जय ही मिली थी। 

विलायतसे बैरिस्टरी पास कर लेनेके बाद सोराबजी 
जोहान्सबग्गं लौटे । वहां उन्होंने सेवा और वकालत दोनों 
साथ-साथ शुरू कर दी । दक्षिण अफ्रीकासे मुझे जो चिट॒ठियां 
मिलीं उनमें सभी सोराबजीकों तारीफ करते थे----/बह पहले 
जसे सीधे-सादे थे वेसे ही अब भी हैं । आडंबर नामको नही । 
छोटे-बड़े सबके साथ हिले-मिले रहते हे।” पर इंश्वर जैसा 
दयाल दिखाई देता हे वेसा ही निर्देय भी लूगता है। सोराबजीको 
तीब्रक्षय (गैलपिग थाइसिस) हुआ और कुछ महीनेमें वह 
कौमका नया प्रेम संपादन करके और उसे रोती छोड़कर 
चल बसे ! इस तरह ईश्वरने थोड़े ही समयके बीच कौमसे दो 
पुरुषरत्न छीन लिये । काछलिया और सोराबजी ! चनाव 
करना हो तो में इन दोनोंमेंसे किसे प्रथम पद दे सकता हूं ? 

में इनमें चुनाव कर ही नही सकता। दोनों अपने-अपने क्षेत्रमें 
बेजोड़ थे। जैंसे काछलिया जितने शुद्ध मुसलमान थे उतने 
ही शुद्ध भारतीय थे, वेसे ही सोराबजी भी जितने सच्चे पारसी 
थे उतने ही सच्चे हिंदुस्तानी थे । है 

यही सोराबजी सरकारको पहलेसे नोटिस देकर आज- 
माइशके लिए ट्रांसवालमें दाखिल हुए । सरकार इस कदमके 
लिए बिलकुल तैयार न थी । इससे सोराबजीके साथ क्‍या 
कार्रवाई की जाय इसका तुरंत निईचय न कर सकी। सोराब- 
जीने खुले तौरपर सरहद लांघी और ट्रांसवालमें दाखिल 
हुए । सरहदपर परवानोंकी जांच करनेवाला अफसर उन्हें 
जानता था। सोराबजीने उससे कहा, “मे ट्रांसवालमें 
जान-बूककर अपने अधिकारकी परीक्षाके लिए प्रवेश कर रहा 
हूं । तुम्हें मेरी अंग्रेजीकी परीक्षा लेनी हो तो लो और गिरफ्तार 
करना हो तो कर छो ।” अधिकारीने जवाब दिया--“मुझे 
मालम हैँ कि आप अंग्रेजी जानते हें, इसलिए यह परीक्षा मुभे 
लेनेकी जरूरत ही नहीं। आपको गिरफ्तार करनेका मुझे 
हुक्म नहीं । इसलिए आप खुशीसे जाएं । जहां जाय॑गे वहां 
सरकारको आपको गिरफ्तार करना होगा तो करेगी ।” 

इस प्रकार अनसोची रीतिसे सोराबजी जोहान्सबग तक 
पहुंच गये । हम सबने उनका हर्षके सथ स्वागत किया । 
किसीको ग्रह आशा नहीं थी कि सरकार ट्रांसवालके सरहदी 
स्टेशन वोक्सरेस्टसे उनको एक कदम भी आगे न बढ़ने देगी । 
अकसर ऐसा होता हैं कि जब हम अपना कदम सोच-समभ- 
कर और निर्मय होकर तुरत उठाते हैं तो सरकार उसका 
सामना करनेको तयार नहीं होती । हरएक सरकारका यह 
स्वभाव माना जा सकता हैं । सामान्य आंदोलनोंमें सरकारका 
कोई भी अधिकारी अपने महकमेको इतना अपना नहीं लेता 
कि हर मामलेमें पहलेसे विचार स्थिर और व्यवस्थित कर 

रक्‍खे और तदनुसार तैयारी भी । फिर अधिकारीका 
एक ही काम नहीं होता, बल्कि अनेक काम होते हें जिनमें 
उसका ध्यान बट जाता है । इसके सिवा अधिकारीको अधि- 
का रका मद होता है जिससे वह बेफिकर रहता हैं और मान लेता 
हैं कि कैसा ही आंदोलन हो उसका उपाय कर छेना 
सत्ताधीश के बाएं हाथका खेल है । इसके विपरीत आंदोलन 
करनेवाला अपना ध्येय जानता हो, उसके साधनको जानता 
हो और अपनी योजनाके बारेंमें उसका मन पक्‍का हो तो वह 
तो पूरी तरह तैयार होता हैं और उसे एक ही कामका विचार 
रात-दिन करना होता हैं । इसलिए अगर वह सही कदम 
पक्के तौरपर उठा सके तो वह सरकारसे सदा आगे ही 
रहता हैँ । बहुतसे आंदोलन जो विफल हो जाते हैं उसका 
कारण सरकारकी असामान्य शक्ति नही, बल्कि संचालकोंके 
ये ऊपर बताये हुए गुणोंका अभाव होता हूँ । 

सारांग, सरकारकी गफलतके कारण या जान-बूककर 
की हुईं वेसी योजनाक कारण सोराबजी जोहान्सबर्गंतक 
पहुंच सके और उनके जैसे मामलेमे अधिकारीका क्या कतंव्य 
है, इसकी कल्पना स्थानीय अधिकारीको न थी और न 
इस विषयमें बड़े अफसरका आदेश मिला था। सोराबजीके 
इस तरह आनेसे कौमके उत्साहमें बहुत वृद्धि हुईं। कुछ 
नौजवानोंकोी तो ऐसा जान पड़ा कि सरकार हार गई और 
जल्दी ही समभौता कर लेगी । वैसा कुछ नहीं था, यह उन्होंने 
त्रंत ही देख लिया; बल्कि उन्होंने यह भी देखा कि समभौत्ता 
होनेके पहले शायद बहुतेरे युवकोंको आत्मबलि देनी होगी। 

सोराबजीने अपने जोहान्सबर्ग आनेकी सूचना वहांके 
पुलिस-सुर्पारिटेंडेंटटी, दी और उसके साथ यह भी लिखा 

नई बस्तीके कानूनके अनुसार में अपने आपको ट्रांसवालसें 
राहनेका हकदार मानता हूं, इसलिए कि मुझे अंग्रेजी भाषाका 

सामान्य ज्ञान है और स्थानीय अधिकारी इसकी परीक्षा लेना 
चाहें तो देनेको तैयार हूं ! इस पत्रका उन्हें कोई जवाब न 
मिला था । कुछ दिन बाद उसका जवाब समनके रूपमें मिला । 
अदालत मुकदमा चला । १९०८ की ८ वी जुलाईको 
उसकी सुनवाई हुई । अदालतका कमरा भारतीय दर्जकोंसे 
भर गया था। मुकदमा शुरू होनेके पहले अदालतके अहातेमें 
उपस्थित भारतीयोंको इकट्ठा करके तात्कालिक सभा की गई । 
सोराबजीने उसमें जोशीला भाषण दिया । उसमें यह प्रतिज्ञा 
की कि जबतक हमारी विजय न हो तबतक जितनी बार जेल जाना 
पड़े उतनी बार जानेको तैयार रहुगा और चाहे जो संकट आये 
उसे सहन करूंगा । यह अरसा इतना लंबा था कि इस बीच मेने 
सोराबजीको अच्छी तरह पहचान लिया था और समभ गया था 
कि वह अवश्य सच्चे रत्न निकलेंगे । मकदमा पेश हुआ। में 
वकीलकी हेसियतसे खडा ४8 । समनमें कई दोष थे । उन 
दोषोंके कारण मेने सोराबजीके विरुद्ध निकाले हुए समनको रद 
कर देनेकी मांग की । सरकारी वकीलने जवाबमे दलील पेश 
की; पर अदालतने अगले दिन मेरी दलीरकूफो मान कर समन 
रद कर दिया और सोराबजीको रिहा कर दिया। कौम 
खुशीसे पागल हो गई और कह सकते है कि उसके पागल हो 
जानेका कारण भी था। दूसरा समन निकाल कर फौरन ही 
सोराबजी पर पुनः मुकदमा चलानेकी हिम्मत तो सरकार- 
को किस तरह हो सकती थी ? और हुआ भी यही ! 
इसलिए सोराबजी सार्वजनिक कामोंमें लूग गये । 
._ पर यह छुटकारा सदाके लिए नही था । सोराबजीको तुरंत 
चेतावनी मिली कि १० जुलाईको फिर अदालतमें हाजिर 
हों। उस दिन मजिस्ट्रेटने उन्हें सात दिनके अंदर ट्रांसवाल 
छोड़ देतेका हुक्म दिया। अदालतका हुक्म तामील हो जानेके बाद 
सोराबजीने पुलिस-सु्पारिटेंडेंट मि० वरनोंनकों सूचना दी कि 

मेरा द्रांसवालसे चले जानेका इरादा नहीं है। कि ती आ 
वह फिर अदालतके सामने लाये गये और आज्ञा 
न माननेके जमंमें उन्हें एक महीनेकी कड़ी कंदकी सजा दी गईं। 

पर स्थानीय हिदुस्तानियोंकों सरकार गिरफ्तार ही नहीं 
करती थी । उसने देखा कि गिरफ्तारियां जितनी ज्यादा होंगी 
हिंदुस्तानियोंका जोश उतना ही बढता जायगा | फिर किसी 
मुकदमे में किसी-न-किसी काननी बारीकीक॑ कारण भारतीय 
अभियुक्‍त छट जाता था तो इससे भी जोश बढता। सरकारको जो 
कानून बनाने थे वे सव पास कर चुकी थी। बहुतसे हिदुस्तानियोंने 
अपने परवानें जला जरूर डाले थे; पर उन्होंने परवाने लेकर 
द्रांसवालमें रहनेका अपना हक तो साबित कर ही दिया था। 
अत. उन्हें जेल भेजनेके लिए ही उनपर है आह, चलानेमें 
सरकारको कोई फायदा नहीं दिखाई दिया और उसने यह भी 
सोचा कि वह खामोश रहेगी तो आंदोलन करनेवाले आंदोलन- 
का कोई दरवाजा खला न रहनेके कारण अपने आप ज्ञांत 
हो जायगे। पर सरकारका यह हिसाब गलत था। कौमने 
उसकी चृप्पी तोड़नेके लिए ऐसा नया कदम उठाया कि चह 
टूटकर ही रही और सोराबजी पर फिर मुकदमा 
चलाना पड़ा । 


$ ६5६६ ६ 
सेठ दाऊद मुहम्मद आदिका लड़ाईमें 
शामिल होना 


कौमने जब देखा कि सरकार खुद कुछ न करके उसको थका 
देना चाहती है तब द्सरा कदम उठाना उसके लिए जरूरी हो 
गया। सत्याग्रहीमें जबतक कष्ट सहन करनेकी दाक्ति हो 

तंबतक वह थकता ही नहीं । इसलिए कौम सरकारकी धारणाको 
गलत साबित कर देनेमें समर्थ थी। _ कहे हे 

नेटालमें अनेक ऐसे हिदुस्तानी बसते थे जिन्हें ट्रांसवालमें 
बसनेका पूराना हक था। उन्हें व्यापारक॑ लिए ट्रांसवालमें 
दाखिल होनेकी आवश्यकता नही थी। पर कौम मानती थी कि 
उन्हें यहां आनेका हक है। फिर वे थोड़ी बहुत अंग्रेजी तो जानते 
ही थे। इसके सिवा सोराबजी जितनी शिक्षा पाये हुए 
भारतीयोंके प्रवेशसे तो सत्याग्रहके निंयमका किसी तरह भंग 
होता ही नहीं था। अतः हमने दो तरहके हिदुस्तानियोंको दाखिल 
करनेका निश्चय किया : एक तो वे जो पहले ट्रांसवालमें रह 
चूके थे, दूसरे वे जिन्होंने खास तौरसे अंग्रेज़ी पढी हो, यानी 
जो शिक्षित कहे जाते हों । 

इनमें सेठ दाऊद मुहम्मद ओर पारसी रुस्तमजी ये दो बड़े 
व्यापारियोंमेंसे थे और सुरेन्द्रराय मढ़े, प्रागजी खंडूभाई देसाई, 
हरिलाल गाधी, रतनशी सोढा आदि शिक्षित जनोंग्रेसे थे । 

सेठ दाऊद मुहम्मदका परिचय पाठकोंको करा दूं। ये नेटाल 
इंडियन कांग्रेसके अध्यक्ष थे और उन भारतीय व्यापाग्योंमेंसे 
थे जो सबसे पहले दक्षिण अफ्रीकामें पहुंचे थे। वह सूरतके सुन्‍नी 
जमातके बोहरा थे । दक्षिण अफ्रीका मुझे ऐसे थोड़े ही हिंदु- 
स्तानी मिले जो चतुराईमें उनकी बराबरी कर सकें । उनकी 
समभनेकी शक्ति बहुत अच्छी थी। अक्षरज्ञान थोड़ा ही था, 
पर अभ्याससे अंग्रेजी ओर डच अच्छी बोल लेते थे। यूरोपियन 
व्यापारियोंके साथ अपना काम मजेसे चला लेते थे। उनकी 
दानशीलता विख्यात थी । उनके यहां नित्य कोई ५० मेहमानों- 
का खाना तो होता ही था, कौमी चन्दोंमें उनका नाम मुखियओं - 
में होता । उनके एक बेटा था जो अमूल्य रत्न था। वह चारित्र्य- 
में बापसे बहुत बढा-चढा था। उसका हृदय स्फटिक मणिके 


ले 


समान था। इस बेटेके चारिश्य-वेगकों दाऊद सेठने कभी रोका 

नहीं । यह कहना अतिशयोक्ति नहीं कि वह अपने पृत्रकों पूजते 
थे। वह चाहते थे कि उनक्रा एक भी दोष हुसेनमें न हो । 
उन्होंने उसे विलायत भेजकर अच्छी शिक्षा दिलाई थी; 
पर सेठ दाऊद इस रत्नको भरी जवानीमें खो बेठे । क्षय 
रोगने हुसेनकोी पकड़ा और उसका प्राण हर लिया। यह घाव 
कभी भरा नहीं । हुसेनके साथ हिंदुस्तानी कौमकी बड़ी-बड़ी 
आश्याएं भी डूब गईं। हुसेनके लिए हिंद-मुसलमान दाईं- 
बाईं आंखें थे। उसका सत्य तेजस्वी था। आज दाऊद सेठ 
भी इस लोकमें नहीं हें। काल कब किसीको छोड़ता है ? 

पारसी रुस्तमजीका परिचय में करा चुका हुं। शिक्षित 
भारतीयोंमेंसे अधिकांशको पाठक जानते हैं। यह प्रकरण में बिना 
कोई पुस्तकादि अपने सामने रखे लिख रहा हूं। इस कारण 
कुछ नाम छूट गये होंगे। वे भाई मुझे इसके लिए माफ करेंगे। ये 
प्रकरण नाम अमर करनेके लिए नहीं लिखे जा रहे हैं; बल्कि 
सत्याग्रहका रहस्य समझाने और यह बतानेके लिए लिखें जा 
रहे हें कि उसकी विजय केसे हुईं । उसमें कैसे-कसे विध्न आये 
और वे किस तरह दूर किये जा सके । जहां-जहां नामों और 
उन नाम्रोंको धारण करनेवालोंकी चर्चा भी हैँ वहां भी उद्देश्य 
यही है कि पाठक जान लें कि दक्षिण अफ्रीकार्में अपढ़ कहलानें- 
वालोंने कैसा पराक्रम किया | हिंदू, मुसलमान, पारसी, इंसाई 
आदि कंसे साथ मिल सके और कैसे व्यापारियों, शिक्षितवर्म 
आदिने अपने कतंव्यका पालन किया । जहां गुणीका परिचय 
दिया हैँ वहां उसका नहीं, उसके गृणका स्तवन किया है । 

इस प्रकार जब दाऊद सेठ अपनी सत्याग्रही सेना लेकर ट्रांस- 
वालकी सरहदपर पहुंचे तब सरकार उनका सामना करनेको 
तयार थी । वह इतने बड़ें दलको ट्रांसवालमें प्रवेश करने देती 
तो उसकी हँसी होती, इसलिए उन्हें गिरफ्तार करनेसे ही छुट- 
कारा था। वे पकड़ लिये गये । मुकदमा चला। १८ अगस्त १९०८को 

मजिस्ट्रेटने उन्हें सात दिनके अंदर ट्रांसवालकी सरहदसे बाहर 
हो जानेका हुक्म दिया । उन्होंने आज्ञाका से किया 
और २८ अगस्तको प्रिटोरियार्म फिर गिरफ्तार्‌ किये गये 
और बिना मुकदमा चलाये ही देशसे निकाल दिये गये। ३१ 
तारीखको वे फिर ट्रांसवालकी सीमामें दाखिल हुए और अंतम्में 
८ सितंबरको वोक्सरस्टमें उन्हें ५० पौंडके जुर्माने या तीन 
भहीनेकी कड़ी कंदकी सजा सुनाई गई । कहनेकी आवश्यकता 
नही कि उन्होंने खुशीसे जेल जाना पसंद किया। 

कौमका जोश बढा। ट्रांसवालके भारतीय नेटालसें उनकी 
मददको आये हुए अपने भाइयोंको छुडा न सके तो जेलमें उनका 
साथ तो उन्हें देता ही चाहिए | इस विचारसे ट्रांसबआालके 
भारतीय भी जेलकी राह ढूढने लगे । उनकी गिरफ्तारीके 
कितने ही रास्ते थे । ट्रॉसवालमें बसनेवाला हिंदुस्तानी परवाना 
न दिखाये तो उसे व्यापारका परवाना न मिलेगा और परवानेके 
बिना व्यापार करे तो अपराधी माना जाता । नेटालसे ट्रांसवालकी 
सरहदमें दाखिल होना हो तो भी परवाना दिखाना जरूरी था। 
न दिखानेवाला गिरफ्तार कर लिया जाता । परवाने तो जला 
डाले गये थे, इसलिए रास्ता साफ था । दोनों रास्ते पकड़े गये । 
कुछ लोग बिना परवाना दिखाये फेरी करने लगे और कुछ 
ट्रांसवालकी सरहदमें दाखिल होते समय. परवाना न दिखाकर 
गिरफ्तार होने लगे। * 

अब युद्धका रंग जमा । सबकी परीक्षा होने लगी, नेटालसे 
ओर भारतीय आये । जोहान्सबगंमें भी घर-पकड़ शुरू हुईं । 
स्थिति यह हो गई कि जो चाहे बह गिरफ्तार हो सकता था। 
जलखाने भरे जाने लगे । नेटालसे आये हुए आक्रमणकारियोंको 
तीन-तीन महीनेकी सजा मिली, ट्रांसवालके फेरीवालोंको चार 
दिनसे लगाकर तीन महीनेतककी । 


जो लोग इस तरह गिरफ्तार हुए उनमें हमारे इमाम 


सेठ बाऊब म्‌हस्मव झारदिका लड़ाईसें शासिल होता. २८४३ 


साहब इमाम अब्दुलुकादिर बावजीर भी थे। वह फेरी करके 
गिरफ्तार हुए थे। उनकी सजाकी शुरुआत चार दिनकी 
कडी कैदसे हुई | उनका शरीर इतना नाजुक था कि छोग 
उनके जेल आनेकी बात सुनकर हँसते थे । कुछ लोग आकर 
मभसे कहते कि भाई, इमाम साहबको न लो तो अच्छा है । 
बह कौमको लज्जित करेंगे । मेने इस चेंतावनीको अनसुनी 
किया। इमाम साहबकी शक्तिकी नाप-तौल करनेवाला में 
होता था ? इमाम साहब कभी नंगे पांव न चलते, शौकीन 
थे, मलायी स्त्रीसे ब्याह किया था, घर सजा हुआ रखते और 
घोड़े-गाड़ीके बिना कही नहीं जाते थे । यह सब सच था, पर 
उनके मनको कौन जान सकता था ? चार दिनकी सजा भगत 
कर. रिहा होनेके बाद इमाम साहब फिर जेल गये। वहां 
आदरश कंदीक रूपमें रहे, कही मशककत करके भोजन करते 
और जिसे नित्य नयी चीजें खानेकी आदत थी वह मकईके 
आटेकी लूपसी खाकर खुदाका शुक्र बजा लाता । इन कष्टोंसे 
उन्होंने हिम्मत नही हारी; बल्कि सादगी अख्तियार की । कैदीकी 
हेसियतसे उन्होंने पत्थर तोड़े, फाड़ लगाई, केदियोंकी पातमें 
खड़े रहे। अंत फिनिक्समे पहुंचकेर पानी भरने और अक्षर 
जोडने (कंपोज करने)का काम भी किया। फिनिक्स- 
आश्रमर्म रहनेवालेके लिए अक्षर जोड़नेकी कला सीख लेना 
जरूरी था । इमाम साहबने इस कार्यकों यथाशक्ति 
सीख लिया था। ये इमाम साहब इन दिनों हिंदुस्तानमें 
अपना भाग अर्पण कर रहे हैं । 

पर ऐसे तो बहुतेरे इस जेलमें शुद्ध हो गये । 

जोसफ रॉयपेन बेरिस्टर, कैम्ब्रिजके ग्रेजएट, नेटालूमें 
गिरमिटिए भा-बापके घर जन्मे थे, पर साहब लोग बन गये थे । 
वह तो घरमें भी बटके बिना एक कदम भी नही चलते थे। इमाम 
साहबके लिए वजू करते समय पेर धोना जरूरी था। नमाज नंगे 

पांव करनी चाहिए थी। बेचारे रॉयपेनको तो इतना भी नहीं 
करना था । उन्होंने बेरिस्टरीसे छुट्टी लेकर साग-तरकारीकी 
टोकरी बगलमें दबाई और फेरी करके गिरफ्तार हो गये। 
उन्होंने भी जेल भुगती। रॉयपेनने मुझसे पूछा-“पर मुझे तीसरे 
दरजेमें सफर करना चाहिए ?” मेने जवाब दिया-“अग्र 
आप पहले या दूसरे दरजेमें सफर करेंगे तो में किसको तीसरे 
दरजेमें बैठाऊंगा ? जेलमें आपको बेरिस्टरके रूपमें कौन 
पहचानेगा ?” जोसफ रॉयपेनके लिए यह जवाब काफी था । 
वह भी जेलमें चले गये । 

सोलह बरसके नौजवान तो कितने ही जेलमें पहुंचे थे । 
मोहनलाल मानजी घेलानी तो चौदह ही बर्सका था । 
जेलमें अधिकारियोंने हमें सतानेमे कूछ उठा नहीं रखा। 
पाखाने साफ कराये । हिंदुस्तानी कैदियोंने उन्हें हँसते-हँसते 
साफ किया । पत्थर तुडवाये और अल्ला या रामका नाम 
लेकर सत्याग्रहियोंने उन्हें तोडा। तालाब खुदवाये, पथरीली 
जमीन खुदवाई । उनकी हथेलियोंमें छाले पड़ गये, कोई-कोई 
असह्ाय कष्टसे मूछित भी हो गये; पर किसीने हिम्मत 
नही हारी । 

कोई यह न समझे कि जेलमें आपसमें झगड़े या ईर्ष्या-हंष 
नहीं होता था। ज्यादा जोरकी तकरार तो खानेको लेकर 
होती हैं; पर हम उससे भी उबर गये । 

में भी दूसरी बार गिरफ्तार हुआ । वोक्सरस्टके जेल- 

खादेम एक वक्‍त हम लगभग ७५ हिदुस्तानी कंदी इकट्ठे हो 
गये थे । दे रसोई हमने अपने हाथमें ले ली। भझंगडेका 
बचाव मेरे ही हाथों हो सकता था, इससे में ही रसोइया बना । 
मरे साथी प्रेमके वश मेरे हाथकी बनी कच्ची-पक्की, बिना 
गुड़-शक्करकी पतली लपसी पी लेते थे । 

सरकारने सोचा कि मुझे और कैदियोंसे अलग कर दें 

तो में भी जरा आंच खा जाऊं और दूसरे कंदी भी ढीले हो 
जाएं; पर इसका उसे कोई बढ़िया मौका नहीं मिला। 

मुझे प्रिटोरियाकी जेलमें ले गये। यहां में तनहाई- 
वाली कोठरीमें रखा गया, जिसमें केबल खतरनाक कंदी रखे 
जाते हैं। सिर्फ दो बार कसरत करानेके लिए बाहर निकाला ' 
जाता। वोक्सरस्टमें हमें घी दिया जाता था, यहां वह भी 
नदारद । इस जेलके गौण कष्टोंक वर्णनमें में नहीं उलभना 
चाहता । जिसको उसकी जिज्ञासा हो वह दक्षिण अफ्रीकाके 
जेलक मेरे अनुभव पुस्तक पढ़ लें। 

इतनेपर भी हिंदुस्तानियोंने हार नहीं मानी । सरकार 
सोच-विचारमें पड़ी । जेलमें कितने हिंदुस्तानियोंकों भरे ? 
इससे उलटा खर्च बढ़ता था। अब वह क्‍या करे ? 

खनी काननमें तीन तरहकी सजाएं रखी गई थीं : जुर्माना, 
कैद और देशनिकाला । अदालतको तीनों सजाएं एक साथ 
देनेका अधिकार था और यह अधिकार छोटे-छोटे मजिस्ट्रेंटों- 
को भी दे दिया गया था। पहले तो देशनिकालेके मानी थे 
अपराधोको ट्रांसवालकी हदसे बाहर नेटाल, फ्री स्टेट या 
डेलागोआ बे (पृतंगाली पूर्वी अफ्रीका) की हंदमें ले जाकर छोड़ 
देन। । उदाहरणाथथ नेटालकी तरफसे आधे हुए भारतीयोंको 
योक्सरस्ट स्टेशनकी हदसे बाहर ले जाकर छोड़ देते थे । 
इस तरहके देशनिकालेमें थोड़ी-सी तकलीफके सिवा और 
कोई नृकसान न था। यह दंड तो केवल खिलवाड़ था। हिंदु- 
स्तानियोंमें इससे उल्टा और ज्यादा जोश आता था। 

अत: स्थानीय सरकार॒को हिंदुस्तानियोंकों हैरान करनेकी 
नई तरकीब सोचनी पड़ी । जेलोम जगह रह नही गई थी । 
सरकारने सोचा कि हिंदुस्तानियोंको अगर हिदुस्तानतक 
पहुंचा सके तो वें जरूर डरकर हमारी शरण आयंगे । इसमें 
कुछ सचाई जरूर थी। इस प्रकार एक बड़े जत्थेको 
सरकारने हिंदुस्तान भेजा । इत निर्वासितोंको बहुत कष्ट 
सहने पड़े । खाने-पीनेको भी जो सरकार दे वही मिलता, यानी 
भारी कप्ट था । सब डेकमे ही भेजे गए, फिर इस तरह निर्वा- 
सित होनेवालोंके पास अपनी जमीन होती, दूसरी मिल्कियत 
होती । अपना धंघा-रोजगार होता, अपने आश्रित बाल- 
बच्चे होते, कुछके सिर॒पर कर्ज भी होता । शक्ति होते यह सब 
गवानें, दिवालिया बननेको तैयार होनेवाले लोग अधिक 
नहीं हो सकते थे । 

यह सब होते हुए भी बहुतसे भारतीय अपने नि३चयपर 
अटल रहें । बहुतेरे ढीले भी पड़ गये; पर उन्होंने इतना ही 
किया कि अपने आपको जान-बूभकर गिरफ्तार नही कराया। 
उनमेसे अधिकांशने इतनी कमजोरी नहीं दिखाई कि जलाए 
हुए परवानोंको फिरसे निकलवा लें; पर कूछने डरकर 
फिरसे परवान ले लिए । 

फिर भी जो लोग दृढ़ रहे उनकी सख्या नगण्य नहीं थी । 
उनकी वहादुरीकी हद न थी। मेरा विद्वास है कि उनमें 
कितने ही ऐसे थे जो हँसते-हँसते फांसीके तख्तेपर चढ़ जाते । 
माल-जायदादकी चिता तो उन्होंने छोड ही दी थी; पर जो 
हिंदुस्तान भेज दिये गये उनमें बहुतेरे गरीब और सीधे-सादे 
आदमी थे। वे केवल विश्वासके बलपर ही लड़ाईमें शामिल 
हुए थे। उनपर इतना जुल्म होना असह्य लूगा। उनकी 
भदद भी कंसे की जाय, यह समझना कठिन था। पैसा तो 
अपने पास थोड़ा ही था। ऐसी लड़ाईमें पेसेकी मदद देने 

जाय॑ तो लड़ाई ही हार जायं । उसमें लालची आदमी न घुस 
आएं, इस डरसे पैसेका लालच एक भी आदमीको नहीं दिया 
जाता था। हां, सहानुभूतिकी सहायता देना हमारा घम्मे 
था। 

अनुभवसे मेने देखा हे कि सहानुभूति, मीठी निगाह और 
मीठे बोल जो काम कर सकते हैं वह पैसेसे नहीं हो सकता । 
पेसेका लोभी भी अगर उसको हमदर्दी न मिले तो अंतमें वह 
उसे त्याग देता है । इसके विपरीत जो प्रेमसे वश हुआ है वह 
अनेक संकट सह लेनेके लिए तैयार रहता है। 

अतः हमने निशरचय किया कि इन निर्वासित भाइयोंके 
लिए हमदर्दी जो कुछ कर सकती है वह किया जाय | उन्हें 
आश्वासन दिया कि हिंदुस्तानमें आप लोगोंके लिए यथोचित 
प्रबंध किया जायगा। पाठकोंको जान लेना चाहिए कि इन 
लोगोंमेंसे बहुतेरे तो ग्रिरमिट-मुक्त थे । हिंदुस्तानमें उनका 
कोई सगा-संबंधी न मिलता । कुछ तो दक्षिण अफ्रीकामें ही 
जन्मे भी थे । सैबके लिए हिंदुस्तान परदेश-सा तो हो ही गया 
था । ऐसे निराधार जनोंको समुद्रके किनारे उतारकर भटकनें- 
को छोड़ देना तो क्ररता ही मानी जायगी। इसलिए उन्हें 
इतमीनान दिलाया गया कि हिदुस्तानमें उनके लिए सब 
आवश्यक प्रबंध कर दिया जायगा । 

यह सब करते हुए भी जबतक उनके साथ कोई मददगार 
न हो तबतक उनको शांति नहीं मिल सकती थी। देशनिकाला 
पानेवालोंका यह पहला ही जत्या था। स्टीमर छूटनेके कुछ 
ही घंटे बाकी रह गये थे। चुनावके लिए वक्‍त त था। साथियों- 
मसे भाई पी० के० नायडूपर मेरी नजर गईं। मेंने पूछा-- 
“इन गरीब भाइयोंको पहुंचाने हिंदुस्तान जा सकते हो ? ” 

“्क्ष्यों नही 7 ५ 

“पर स्टीमर तो छूटने ही वाला है ।' 

“छुटने दीजिए ।” दे 
“वर तुम्हारे कपड़े-लत्तेका क्या होगा ? खानेका क्या 
१ न्‍ 

होगा “कपड़े जो पहने हूं वही काफी होंगे । खाना स्टीमरसे 
मिल जायगा ।* 

मेरे हं५ं और आश्चयेंकी सीमा न रही । यह बातचीत 
पारसी रस्तमजीके मकातपर हुई थी। वहीं उनके लिए कुछ 
कपड़े-कंबल आदि मांग-मूंगकर उन्हें रवाना किया। 

“देखना, रास्तेमें इन भाइयोंकी पूरी सम्हाल रखना । 
उन्हें सुलाकर सोना | में मद्रासमें श्रीनटेसन्‌कों तार दे रहा 
हूं। वह जो कहें सो करना ।” 

“हैं अपने आपको सच्चा सिपाही साबित करनेकी कोशिश 
करूंगा ।/ यह कहकर नायडू रवाना हो गए। मेंने सोच 
लिया कि जहां ऐसे वीर पुरुष हों वहां हार हो ही नहीं सकती । 
भाई नायड्का जन्म दक्षिण अफ्रीकार्में ही हुआ था। हिंदु- 
स्तानके उन्हें कभी दर्शन ही नही हुए थे। मेंने श्रीनटेसन्‌के 
नाम सिफारिशी चिट॒ठी दी थी। उन्हें तार भी दे दिया । 

यह कहना अत्युक्ति न होगा कि हिंदुस्तानमें इस वक्त 
प्रवासी भारतीयोंक कष्टका अध्ययन करनेवाले, उनकी सहायता 
करनेवाले और उनके बारेमें नियमित तथा ज्ञानपूर्वक लिखने- 
वाले अकेले श्रीनटेसन्‌ ही थे। उनके साथ मेरा पत्रव्यवहार 
नियमित रूपसे हुआ करता था। ये निर्वासित भाई जब 
मद्रास पहुंचे तो श्रीनटेसनने उनकी पूरी मदद की। भाई 
नायडूके जैसे समझदार आदमीके साथ रहनेसे उन्हें भी 
समुचित सहायता मिली । उन्होंने नगरवासियोंसे चंदा किया 
ओर निर्वासितोंको यह मालूम नहो होने दिया कि हम 
देशनिकालेका दंड पाकर यहां आये हैं। 

ट्रसिवाल सरकारका यह काम जितना क्रता-भरा था 

उतना ही गेरकानूनी भी था। वह खुद भी इसको जानती 
थी । आमतौरसे लोगोंको इस बातकी जानकारी नहीं रहती 
कि सरकारें अकसर जान-बूभकर अपने कानून तोड़ा करती 
हैं। कठिनाईमें पड़नेपर नया कानून बनानेका समय रहता 
नहीं, इसलिए कानूनको तोड़कर मनमानी कर लेती हैं और 
पीछे या तो नये कानून बना लेती हें या ऐसी स्थिति 
पैदा करती हें कि जिससे जनता इस बातको भूल जाय कि 
सरका रने कानून तोड़ा है । 

सरकारके इस गैरकानूनी कामके खिलाफ हिदुस्तानियोंने 
जबर्दस्त आंदोलन चलाया । हिंदुस्तानमें भी शोर मचाया 
और द्रांसवाल सरकारके लिए इस तरह गरीब हिदुस्तानियोंको 
देशनिकाला देना कठिन हो गया। हिंदुस्तानियोंको जो 
कानूनी कारंवाइयां करनी चाहिए थीं वे सब उन्होंने कीं । 
अपीलें की और उनमें भी उनकी जीत हुईं। अंतमें निर्वा- 
सितोंको ठेठ हिंदुस्तान भेजनेकी प्रथा बंद हुई । 

पर इसका असर सत्याग्रही सेनापर पड़े बिना न रहा । अब 
उसमें सच्चे योद्धा ही रह गये । सरकार कहीं पकड़कर हिंदु- 
स्तान न भेज दे” इस भयका त्याग सब नहीं कर सके । 

कौमका उत्साह भंग करनेके लिए सरकारने यही एक 
काम नही किया । पिछले प्रकरणमें में बता चुका हूं कि सत्या- 
ग्रही कदियोंकों दुःख देनेमें उसने जरा भी कसर नहीं रखी । 
उनसे पत्थर तुड़वाने तकके काम कराये जाते। इतनेसे भी आगे 
सरकार बढ़ गई। पहले सभी केदी साथ (रखे जाते थे । अब उन्हें 
अलग-अलरूग रखनेकी नीति ग्रहण की गई और हर जेलसे 
उन्हें खब तकलीफ दी गईं। द्वांसवालका जाड़ा बहुत सख्त 
होता है। ठंड इतनी अधिक होती है कि सबेरे काम करते 
हुए हाथ अकड़ जाते हैं। इससे केदियोंके लिए जाड़ेके दिन 
बहुत कठिन हो गये । ऐसी दशामें कुछ कंदी एक छोटीसी 

जेलमें रखे गये जहां कोई उनसे मिलने भी नहीं जा सकता । 
इस जत्थेमें स्वामी नागप्पा नामका एक १८ वरसका नौजवान 
सत्याग्रही था । वह जेलके नियमोंका पालन करता और जो 
काम उसे सौंपा जाता प्रा करता । सबेरे, पौ फटते ही, उसे 
सड़कपर मिट्टी कूटनेके लिए ले जाते थे। इससे उसे फेफडेके 
शोथ (डबल निमोनिया) का कठिन रोग हो गया और अंतरमें 
७ जलाईं १९०९ को उसने अपने प्रिय प्राणोंकी बलि दे दी । 
तागप्पाके साथियोंका कहना हैं कि अंतिम क्षणतक वह लड़ाई- 
की टो बात सोचता, करता रहा। जेल जानेका उसे कभी 
पछतावा न हुआ । देशकी खातिर मिली हुई मौतको उसने इस 
तरह गले लगाया जैसे कोई मित्रसे मिलता है। हमारे पैमानेसे 
तापा जाय तो नागप्पाको निरक्षर कहना होगा। अंग्रेजी, 
जुल आदि भाषाएं वह अभ्याससे बोल लेता था। अंग्रेजी 
टूटी-फटी शायद लिख भी लेता हो; पर उसे विद्वानोंकी 
पंक्तिमें तो नही ही बिठा सकते थे। फिर भी नागप्पाके 
धीरज, उसकी शक्ति, उसकी देशभक्ति, आमरणान्त बनी 
रहनेवाली उसकी दृढताका विचार करें तो क्या उसके विषयम 
और कूछ चाहने लायक रह जायगा ? बड़े विद्वानोंके न 
मिलनेपर भी ट्रांसालकी लड़ाई चल सकी; पर नागप्पा- 
जैसे सिपाही न मिले होते तो क्या वह चल सकती थी ? 
जैसे नागप्पाकी मृत्यु जेलके कप्टोंसे हुईं, बसे ही नारा- 
यण स्वामीकी देशनिकालेसे हुईं (१६ अक्तूबर १९१०)। 
देशनिकालेकी तकलीफें उसकी मौत साबित हुईं। पर इन 
घटनाओंसे कौमने हिम्मत न हारी। हाँ, कमजोर दिलवाले 
मेदानसे खिसक गये। पर वे भी अपनी शक्तिभर कर्बानी 
तो कर ही चुके थे। कमजोर जानकर हमें उनकी अवगणना 
नही करनी चाहिए। हममें यह रिवाज हो गया है कि आगे बढ़ 
जानेवाले पीछे छूटनेवालोंका तिरस्कार करते और अपनेको ! 

बड़ा वीर मानते हैं । हकीकत अकसर इसकी उलटी होती है । 
जिसकी शक्ति पचास रुपये देैभेकी हो वह पच्चीस देकर बैठ 
जाय और पांच देनेकी शक्ति रखनेबवाला परे पांच हाजिर कर 
दें तो हम यही मानेंगे कि पांच देनेवालेने अधिक दिया । फिर 
"भी पच्चीस देनेवाला पांच देनेवाऊलेके सामने अकसर इतराता 
हैँ । पर हम जानते हें कि उसके इतरानेका कोई भी कारण 
नही । वेसे ही अपनी निर्बंछताके कारण आगे न जा सकते- 
वाला अगर अपनी सारी शक्ति खर्च कर चुका हो ओर दक्ति 
चुरा रखनेवाला उस नाप-तौलमें उससे अधिक दक्ति लगा 
रहा हो तो भी पहला उससे अधिक योग्य हैं । इसलिए 
जो लोग यूद्धके अधिक कठोर होनेपर बेंठे रहे उन्होंने भी 
देशकी सेवा तो की ही। अब वह वक्‍त आया जब अधिक सहन- 
शक्ति और अधिक हिम्मतकी आवश्यकता थी। इसमें भी 
ट्रांसवालके भारतीय पीछे न रहे । युद्ध जारी रखनेके लिए 
जितनेकी जरूरत थी उतने तो रहे ही । 

इत तरह हिदुस्तानियोंकी दिन-दिन अधिक कठिन परीक्षा 
होने लगी। ज्यों-ज्यों वे अधिक बल प्रकट करते त्यों-त्यों 
सरकार भी और ज्यादा ताकत काममें लाती । खतरनाक 
कंदियोंके लिए या जिन्हें खास तौरसे सीधा करना होता है 
उनके लिए हर देशमें कछ खास कंदखाने रखे जाते हैं। द्रांस- 
वालमें भी ऐसा ही था। ऐसे एक जेललानेका नाम 'डायकलूफ 
थ। | वहांका दारोगा भी सख्त, वहांकी मशक्‌कत भी सख्त ॥ 
फिर भी उसको भी प्रा कर देनेवाले कंदी मिल गये। के 
महाककत करनेको तैयार थे, पर अपमान सहनेको तैयार नहीं 
थे। दारोगाने उनका अपमान किया, इसलिए उन्होंने उप- 
बास आरंभ किया। शर्ते यह थी--जबतक तुम इस 
दारोगाको नहीं हटाते या हमारी जेल नहीं बदलते तबतक 
हम अन्न भ्रहण नहीं करेंगे ।” यह उपवास शुद्ध था। उपवास 

करनेवाले ऐसे आदमी नहीं थे जो छिपे तौरपर कुछ खा-पी लेते 
हों । पाठकोंको जान लेना चौहिए कि ऐसे मामलेमें यहां 
हिंदुस्तानमें जो आंदोलन हो सकता हू द्वांसवालम उसके 
लिए अधिक अवकाश नही था। वहांकें जेल-नियम भी अधिक 
कडे थे । ऐसे समयमें भी कैदियोंकों देखने जानेका वहां रिवाज 
नहीं था। सत्याग्रही जब जेलमें पहुंच गया तब आमतौरसे उसे 
अपनी फिक्र खुद करनी पड़ती | यह छड़ाई गरीबोंकी थी 
और गरीबोंके तरीकेसे चलाई जा रही थी । अतः ऐसी प्रतिन्ना- 
की जोखिम बहुत बड़ी थी, फिर भी ये सत्याग्रही दृढ़ रहे । 
उस वक्‍तका उनका कार्य आजकी तुलनामें अधिक स्तुत्य 
गिना जायगा; व्योंकि उस समय अनशनकी आदत लोगोंको 
नही पड़ी थी । पर वे सत्याग्रही अडिग रहें और उनकी जीत 
हुई । सात दिन के उपवासके बाद उन्हें दूसरी जेलमें भेजनेका 
हुक्म आ गया । 

. इस प्रकार सत्याग्रहियोंको जेलमे ठूंसने और देशनिकाला 
देतेका चक्र चल रहा था । इसमें ज्वारभाटा आता रहता। दोनों 
पक्ष कुछ ढीले भी हो रहे थे। सरकारने देखा कि जेलोंको भरने- 
से पकक सत्याग्रही हारनेवाले नहीं। देशनिकालेसे उसकी 
बदनामी होती थी। मामले अदालूतमें ६ 5 तो उनमें 
उसकी हार भी होती थी। हिंदुस्तानी भी मुकाबले- 
क लिए तैयार नही थे । न इतने सत्याग्रही अब रह ही गये 
अ। कुछ थक गये थे, कुछने बिलकुल हिम्मत हार दी थी 
भौर अपने निश्चयपर अटल रहनेवालोंको मूर्खे समभते थे । 


फिर शिप्ट-मंडल रश्शञ 


पर ये मूर्ख अपने आपको बुद्धिमान मानकर भगवान्‌ और अपनी 
लड़ाई तथा उसके साधनोंकी सचाईपर प्रा भरोसा रखें 
हुए बंठे थे । वे मानते थे कि अंतमें तो सत्यकी ही जय होती हैं । 

दक्षिण अफ्रीकाकी राजनीति तो एक क्षणके लिए भी स्थिर 
नहीं होती थी । बोअर और अंग्रेज दोनों चाहते थे कि दक्षिण 
अफ्रीकाके सब उपनिवेशोंकों इकट्ठा करके और अधिक 
स्वतत्नता प्राप्त करें । जनरल हटंजोग' चाहते थे कि ब्रिटेनसे 
बिलकुल नाता टूट जाय। दूसरे लोग उससे नामका 
संबंध बनाए रखना पसंद करते थे। अंग्रेज संबंधका पूर्ण 
विच्छेद तो सहन न कर सकते थे। जो कुछ मिलना था वह 
ब्रिटिश पार्लामेंटटे जरिये ही मिल सकता था, इसलिए 
बोअरों और अंग्रेजोंने यह ते किया कि दक्षिण अफ्रीकाकी ओरसे 
एक शिष्ट-मंडल विछायत जाय और उसका मामला ब्रिटिश 
मंत्रि-मंडलके सामने रखे । 

भारतीयोंने देखा कि चारों उपनिवेश एक हो गयें, उनका 
यूनियन! (संघ) बन गया तो हमारी जैसी दक्षा हे उससे भी 
बुरी हो जायगी। सभी उपनिवेश सदा हिंदुस्तानियोंको 
अधिक-से-अधिक दबायें रखना चाहते थे। यह तो स्पष्ट 
ही था कि ये सब भारतके हेषी आपसमें और ज्यादा मिल गयें 
* तो हिंदुस्तानी और ज्यादा दबाये जायंगे | गो हिंदुस्तानियोंकी 
आवाज नकक्‍कारखानेमें तृतीकी आवाज-जंसी ही थी, फिर भी 
हमे एक भी कोशिशसे बाज न रहना चाहिए, यह सोचकर 
भारतीयोंका एक शिष्ट-मंडल फिर विलायत भेजनेका निश्चय 
हुआ । इस बार पोरबंदरके मेमन सेठ हाजी हबीब शिष्ट-मंडल 
में मेरे साथी चुने गये। इनका ट्रांसवालका कारबार बहुत 
पुराने जमानेसे था। अनुभव विस्तृत था। अंग्रेजी पढ़ी 
नहीं थी, फिर भी अंग्रेजी, डच, जूलू आदि भाषाएं आसानीसे 
समझ लेते थे | इनकी सहानुभूति सत्याग्रहियों की ओर थी; 

पर पूरे सत्याग्रही नही कहे जा सकते थे । हम दोनों केपटाउन 
से जिस जहाज (केनिलवर्थ कासिल) पर रवाना हुए। उसपर 
दक्षिण अफ्रीकाक मशहूर बुजुर्ग मेरीमेन भी थे। वह यूनियन 
बनवानेके लिए जा रहे थे। जनरल स्मट्स आदि तो पहलेसे , 
बहुंचे हुए थे। नेटालकी तरफसे भी एक अलग भारतीय 
शिष्ट-मडल इस वक्‍त विलायत गया था। यह सत्याग्रहके 
सिलसिलेमें नही, बल्कि नेटालमें हिंदुस्तानियोंको जो विशेष 
कष्ट और कठिनाइयां थी उनकी वात कहने गया था । 
इस वक्‍त लार्ड क्र उपनिवेश मंत्री थे और लार्ड मॉरले 
भारत मंत्री। खूब बातचीत हुईं। हम बहुतोंसे मिले। जितने पत्रों- 
के संपादकों और साधारण या उमरावोकी सभाके सदस्योंसे 
हम मिल सकते थे उनमेंसे एकसे भी मिले बिना नही रहे । लाड्ड 
एम्प्टहिलके बारेमे कह सकता हू कि उन्होंने हमारी बेहद 
मदद की। वह मि० मेरीमेन, जनरल बोथा आदिसे मिला 
करते थे और अंतमें जनरल बोथाका एक संदेसा भी लाये । 
उन्होंने कहा--''जनरल बोथा आपकी भावनाकों समभते 
हैं। आपकी छोटी मांगें मजर कर लेनेको तैयार हे; पर 
प्र ४ अफ्रीकामें अर 
एशियाटिक कानून रद करने और दक्षिण अफ्रीकामें नये 
आदमियोंके आनेके संबंधके कानूनमें अदलू-बदल करनेको 
तेयार नहीं हे । आप चाहते हूँ कि कानूनमें जो काले-गोरे- 
का भेद किया गया हैँ वह दूर कर दिया जाय । उनको इससे 
इन्कार हैं । भेद रखना उनके लिए सिद्धांतरूप हे और 
शायद वह सोचते हें कि में इस भेदको दूर कर भी दूं तो दक्षिण 
अफ्रीकाके गोरे इस बातको कभी सहन नहीं करेंगे। जनरल 
स्मट्सकी राय भी जनरल बोथाकी जैसी ही है । दोनों कहते 
हैं कि यह हमारा अंतिम निर्णय और अंतिम प्रस्ताव है। आप 
इससे अधिक मांगेगे तो आप दुखी होंगे और आपकी कौम 
भी दु.खी होगी । अत: आप जो निर्णय करें सोच-समझककर करें । 

जनरल बोधाने मुभसे कहा है कि आपसे यह कह दूं और आपकी 
जिम्मेदारीका खयाल आपको करा दूं।” 

यह संदेसा सुनानेके बाद छार्ड एम्प्टहिलने कहा--देखिये, 
आपकी सारी व्यावहारिक मांगें तो जनरल बोथा मंजूर कर ही 
रहे हैं और इस दुनियामें हमें कहीं लेना और कहीं देना तो पड़ता 
ही है । हम जो चाहते हें वह सब तो हमें मिल नहीं सकता । 
इसलिए आपको मेरी अपनी सलाह यही हैँ कि आप इस प्रस्ताव- 
को स्वीकार कर लें। आपको सिद्धांतके लिए लड़ना हो तो 
आगे चलकर लड़ सकते हें । आप दोनों इस बातपर विचार कर 
लें और फिर जो मुनासिब हो वह जवाब दें।' 

यह सुनकर मेंनें सेठ हाजी हबीबकी ओर देखा । उन्होंने 
कहा--मेरी तरफसे कहिये कि में समभौता-पक्षकी ओरसे 
कहता हूं कि में जनरल बोथाका प्रस्ताव स्वीकार करता हूं । 
वह इतना दे देंगे तो तत्काल हम संतोष कर लेंगे और सिद्धांत- 
के लिए पीछे लड हछेंगे। अब कौमका और बरबाद होना 
मुझे पसंद नहीं । जिस पक्षकी ओरसे में बोल रहा हूं उसकी 
संख्या अधिक हे और उसके पास पैसा भी अधिक हैं ।” 
मेने इन वाक्योंके अक्षर-अक्षरका उलथा कर दिया और फिर 
अपने सत्याग्रही पक्षकी ओरसे कहा--आपने जो कष्ट किया 
उसके लिए हम दोनों आपके अहसानमंद हें। मेरे साथीने 
जो बात कही है वह ठीक है । वह उस पक्षकी ओरसे बोले 
हैं जो संख्या और पसा दोनोंमें अधिक बलवान हैं। जिनकी 
ओरसे में बोल रहा हूं वे पसेमें उनसे गरीब और संख्यामें थोड़े 
हे। पर वे सिरपर कफन बांधे हुए हें । उनकी लड़ाई व्यवहार 
ओर सिद्धांत दोनोंके खातिर हैें। अगर दोमेंसे एकको छोड़ना 
ही पड़े तो वे व्यवहारको जाने देंगे और सिद्धांतके लिए लड़ेंगे । 
जनरल बोथाकी शक्तिका हमें अंदाजा है, पर अपनी प्रतिज्ञाको 
हम उससे ज्यादा वजनदार मानते हें, इसलिए उसका पालन 

करनेमें हम मर-मिटनेको तैयार हें। हम धीरज रखेंगे । 
हमारा विश्वास हैं कि हम अपने निश्चयपर अटल रहे तो जिस 
इईंदवरके नामपर हमने प्रतिज्ञा की हैं वह उसे पूरी करेगा । 

“आपकी स्थिति में पूरी तरह समभता हूं । आपने 
हमारे लिए बहुत किया है । अब आप हम' मुट्ठीभर सत्या- 
ग्रहियोंका और साथ न दें सकें तो हमें उससे श्रम न होगा 
और इससे हम आपके उपकारोंकों भूलेंगे नहीं । हमें आशा 
हैं कि आप भी हमें आपकी सलाह कबूल न कर सकतनेके 
लिए माफ कर देंगे।। जनररू बोथाको हम दोनोंकी 
बाते सुखसे सुनाइएगा और कहिएगा कि हम जो थोड़ेसे सत्या- 
ग्रही हैं थे अपनी प्रतिज्ञाका अवश्य पालन करनेवाले और 
यह आशा रखनेवाले हे कि हमारी दुःख-सहनकी शक्ति अंतमें 
उनके हृदयकों भेदेगी और वे एशियाटिक कानूनको रद 
कर देंगे ।” 

लार्ड एम्प्टहिलने उत्तर दिया, “आप यह न समझभिएगा 
कि में आपको छोड़ दूगा । मुझे भी अपनी भलरूमनसीकी रक्षा 
तो करनी ही है । अंग्रेज जिस कामको एक बार हाथमें लेता 
हैँ उसको यकायक छोड़ता नहीं । आपकी लड़ाई न्यायसंगत 
हैं। आप शुद्ध साधनोंसे लड़ते हे। में आपको कैसे छोड़ 
सकता हूं ? पर मेरी स्थिति आप समझ सकते हें। कष्ट तो 
आपको ही सहने होंगे। इसलिए समझौता हो सकता हो 
तो उसे स्वीकार करनेकी सलाह देना मेरा धर्म हे । पर 
आप जिन्हें कष्ट बा करना है, अपनी टेकके लिए चाहें 
जितना कष्ट सहनेको तैयार हें तो में आपको कैसे रोक सकता 
हूं ! में तो आपको बधाई हो दूंगा। अतः आपकी कमेंटीका 
अध्यक्ष तो बना ही रहूंगा और मुझसे जो मदद बन पड़ेगी 
वह भी जरूर करता रहूंगा; पर आपको इतना ध्यानमें 
रखना होगा कि में उमराव सभाका एक छोटा सदस्य समभझा 

जाता हूं। मेरा वजन ज्यादा नहीं है। फिर भी जो कुछ हूँ 
वह आपके लिए काम आता ही रहेगा, .इस विषयमें आप 
निदशंक रहें ।” 

ये प्रोत्साहनके वचन सुनकर हम दोनोंको प्रसन्नता हुई । 
इस प्रसंगकी एक मधुर वस्तुकी ओर शायद पाठकोंने ध्यान 
न दिया हो ! सेठ हाजी हबीब और मुभमें, जेसा कि ऊपर 
बता चुका हूं, मतभेद था, फिर भी हममें परस्पर इतना प्रेम और 
विश्वास था कि सेठ हाजी हबीबको अपना विरोधी वक्‍तव्य मेरे 
ही जरिये कहलानेमें हिचक न हुई । वह इतना विश्वास रख 
सकते थे कि उनका प्रश्न में लाडे एम्प्टहिलके सामने ठीक तौरसे 
उपस्थित कर दूंगा। 

यहां पाठकोंसे एक ४६०० ५३॥४५ भी कह दू। विलायतर्मे 
रहनेके दिनोंमें बहुतसे अराजकतावादियोंके साथ 
मेरी बातचीत हुईं। उन सबकी दलीलोंका खंडन करके और 
दक्षिण अफ्रीकाके वैसे विचारवाले लोगोंका समाधान करनेके 
प्रयत्नसे 'हिंदस्वराज' की है 2 के है । उसके मुख्य तत्त्वोंकी 
मेने लाड्ड एम्प्टहिलके साथ भी की थी। उसमें उद्देश्य 
यही था कि वह जरा भी यह न सोच सके कि मेने अपने 
विचारको दबाकर उनके नाम और उनकी सहायताका दक्षिण 
अफ्रीकार्के कामके लिए दुरुपयोग किया । उनके साथ हुई मेरी 
बहस और बातचीत मुझे सदा याद रही है । उनके घरमें 
बीमारी होते हुए भी वह मुझसे मिले थे और यद्यपि 'हिंद- 
स्व॒राजमें प्रकट किये हुए मेरे विचारोंसे वह सहमत नहीं हुए, 
फिर भी दक्षिण अफ्रीकाकी लडाईमें उन्होंने अपना हिस्सा 
आखिरतक पूरा अदा किया और हमारा मधुर संबंध अंततक 
बना रहा । 

इस बार विलायतसे जो शिष्टमंडल लौटा वह अच्छी खबर 
नहीं लाया। लोग लार्ड एम्पूटहिलके मा 
नतीजा क्या निकालेंगे इसकी चिंता मुझे नहीं थी । 
मेरे साथ अंततक कौन खड़ा होगा यह में जानता था। सत्याग्रह- 
के विषयमें मेरे विचार अब अधिक परिपक्व हो गये थे । उसकी 
व्यापकता और उसकी अलौकिकताको अब में अधिक समझ 
सकाथा। इसलिए में शांत था। 'हिंद-स्वराज” को मेंने 
विलायतसे लौटते हुए जहाजपर ही लिख डाला। उसका 
उद्देश्य केवल सत्याग्रहकी भव्यता दिखाना था। यह पुस्तक 
मेरी श्रद्धाका मानदंड हैं। इससे लड़नेवालोंकी संख्याका मेरे 
सामने सवाल ही नही था । 

पर मुझे पैसेकी चिता रहती थी। लंबे अरसेतक लड़ाई 
चलानी हो और पासमें पैसा न हो, यह दुःख भारी हो गया । 
पैसेके बिना लड़ाई चलाई जा सकती ह, पैसा अकसर सत्यकी 
लड़ाईंको दूषित कर देता हें; प्रभु॒सत्याग्रहीको, मुमुक्षुको, 
आवश्यकतासे अधिक साधन कभी देता ही नही, इस बातकों 
जितना स्पष्ट आज समझता हूं उतना उस वक्‍त नहीं समझता 
था। पर में आस्तिक हूं । प्रभुने उस वक्‍त भी मेरा साथ दिया । 
मेरा संकट काटा । एक ओर मुके दक्षिण अफ्रीकाके तटपर 
उतरते ही कौमको कामकी विफलताका समाचार देना था तो 
दूसरी ओर प्रभुने मुझे पेसोंके कष्टसे मुक्त कर दिया । केप- 
टाउनमें उतरते ही मुझे विछायतसे तार मिला कि सर रतनजी 
जमशेदजी ताताने सत्याग्रह कोषमें २५ हजार रुपया दिया है। 


इतना रुपया उस वक्‍त हमारे लिए काफी था । हमारा काम 
चल निकला । 

पर इस घनसे या बड़ी-से-बड़ी धनराशिसे सत्याग्रहकी 
आत्मशुद्धिकी-आत्मबलकी-लड़ाई नही चर सकती । इस 
संग्रामके लिए चारिव्यकी पूजी होनी चाहिए । मालिक बिना 
महल जैसे खंडहर-सरीखा लगता है वैसे ही चारिश्यहीन 
मनृष्य और उसकी सम्पत्तिको समझना चाहिए । सत्याग्रहियोंने 
देखा कि लड़ाई कितने दिन चलेगी इसका अंदाजा किसीसे नहीं 
लगाया जा सकता । कहां जनरल बोथा और जनरल स्मट्सकी 
एक इंच भी न हटनेकी प्रतिज्ञा और कहां सत्याग्रंहियोंकी मत 
दमतक जभनेकी प्रतिज्ञा ! हाथी और चीटीकी लड़ाई थे 
हाथीके एक पांवर्क नीचे अगणित चीटियोंका भरता बन सकता 
हु। सत्याग्रही अपने सत्याग्रहक्री अवधिको हदसे घेर नहीं 
सकता । एक बरस हरे या अनेक, उसके लिए सब वराबर हैं । 
उसके लिए तो लड़ना ही जय है । लड़नेके मानी थे जेल जाना, 
देशनिकाला होना । इसके बीच बाल-बच्चोंका क्या हो ? 
निरंतर जेल जानेवालेको नौकरी तो कोई देगा ही नहीं । जेल- 
से छटनेपर खुद क्या खायं, बाल-बच्चोंको क्या खिलायें ? 
कहां रहें ? भाड़ा कौन दे ? आजीविकाके बिना सत्याग्रही भी 
उहिस्त होता है। भर्यों मरकर और अपनोंको भूखों मारकर 
गरी लड़ाई लडते रहनेवाले दुनियामें अधिक नहीं हो सकते । 

अबतक जेल जानेवालोंक कूनबोंका भरण-पोषण उनको हर 
महीने पैसा देकर किया जाता था। हरएककों उसकी आवश्यकता- 
के अनुसार दिया जाता था । चींटीको कण और हाथीको मन । 
सबको बराबर तो दे ही नहीं सकते थे। पांच बच्चेवाले सत्याग्रही 
और ब्रह्मचारीको जिसके आगे-पीछे कोई हो ही नहीं, एक पांतमें 
नहीं बिठा सकते । केवल ब्रह्मचारियोंकों ही भरती करें, यह 
भी नहीं हो सकता था। तब किस दर या पेमानेसे पैसा दिया 
जाय ? आम तौरसे तो हरएक कूटुंबसे पूछा जाता कि 
कम-से-कम कितने रुपयेमें उसका गुजर हो जायगा और जो 


+ 

रकम वह बताता उसपर विश्वास रखकर उसीके अनुसार उसका 
खर्च दिया जाता। इसमें छल-कपटके लिए बहुत अवकाश था। 
कपटियोंने इसका कुछ लाभ भी लिया। दूसरे सच्चे लोग भी, 
किसी खास ढंगसे रहनेके आदी होनेसे उसके योग्य सहायताकी 
आशा रखते थे । मेनें देखा कि इस ढंगसे लंबे अरसेतक लड़ाई 
चलाना अशक्य है। लायकके साथ अन्याय होने और नाला- 
यकके अपने पाखंडमें सफल हो जानेका डर रहता है। यह 
मुश्किल एक ही तरह हल हो सकती थी कि सारे कटुंबोंको एक 
जगह रखें और सब साथ रहकर काम करें। इसमे किसीके 
साथ अन्याय होनेका डर न रहता | ठगोंके लिए बिलकुल गुंजा- 
इश नहो रहती, यह भी कह सकते हैं ।. जनताके पैसेकी 
बचत होती और सत्याग्रही कुटुंबोंको नये और सादे जीवनकी 
तथा बहुतोंके साथ मिलकर रहनेकी शिक्षा मिलती, अनेक 
प्रांतें और अनेक धर्मोंके भारतीयोंके साथ रहनेका मौका 
मिलता । 

पर ऐसी जगह कहां मिले ? झहरमें रहने जाय॑ तो बकरी- 
को निकालते हुए ऊंटाको घुसा लेनेका डर था। महीनेके ख्चके , 
बराबर शायद मकानभाड़ा ही देना पड़े और सत्याग्रही कुदुंबोंको 
शहरमें सादगीसे रहनेमें भी कठिनाई होती । फिर शहरमें 
इतना लंबा-चौड़ा स्थान भी न मिल सकता जहां बहुतसे परिवार 
घर बेठे कोई उपयोगी धंधा कर सकें । अत: यह स्पष्ट था कि हमें 
ऐसा स्थान पसंद करना चाहिए जो शहरसे न बहुल हुर हो हो और 
न बहुत नजदीक । फिनिक्स तोथा ही, 'इंडियन ” वहां 
छपता था। थोड़ी खेती भी होती थी, बहुतसे सुभीते मौजूद 
थे। पर फिनिक्स जोहान्सबर्गसे ३०० मीलके फासलेपर 
ओर रेलसे तीस घंटेका रास्ता था । इतनी दूर क॒दुंबोंको लाना, 
ले जाना टेढा और महँगा काम था । फिर सत्याग्रही कुटुब अपना 
धर-बार छोड़कर इतनी दूर जानेको तैयार नहीं हो सकते थे । 

होते भी तो उन्हें और सत्याग्रही बंदियोंको जेलसे छटनेपर 
इतनी दर भेजना अशक्य-सा लगा । 

अतः स्थान तो ट्रांसवालमें ही ओर वह भी जोहान्सबर्गके 
पास ही होना चाहिए था । मि० केलनबेकका परिचय पाठकों 
को करा चका है ११०० एकड जमीन खरीदी और 
सत्याग्रहियोंको बिना किसी भाड़े-लगानके उसको काममें लानेका 
अधिकार दे दिया (३० मई १९१०) । इस जमीनमें बहुतसें, 
एक हजारके लगभग, फलवाले पेड़ थे और पहाड़ीकी तलहटीमें 
पांच-सात आदमियोंके रहने लायक एक छोटा-सा मकान था । 
पानीके लिए एक भरना और दो कएं थे। रेलवे स्टेशन 
लॉले करीब एक मीलपर था और जोहान्सबर्ग २१ मील । 
इस जमीनपर ही मकान बनवाने और सत्याग्रही कृटंबोंको 
बसानेका निश्चय किया गया । 

यह जमीन ११०० एकड़ थी और उसके ऊंचे हिस्सेपर एक 
छोटी-सी पहाड़ी थी, जिसको तलह॒टीमें एक छोटा-सा मकान 
था। उसमें एक हजारके लगभग फल वाले पेड़ थे। उनमें नारंगी. 
एप्रिकाँट, प्लम इफरातसे फलते, इतने कि मौसिममें सत्याग्रही 
भरपेट खायें तो भी बच रहें । पानीका एक नन्‍हा-सा भरना 
था। उससे पानी मिल जाता। जहां रहना था उस जगहसे वह 
कोई ५०० गज द्र होगा। इसलिए पानी कांवरपर भरकर 
लानेकी मेहनत तो थी ही 

इस स्थानमें हमारा यह आग्रह था कि घरका कोई काम 
त्ौकरसे न लिया जाय और खेती-बारी और घर बनानेंका काम 

भी जितना अपने हाथों हो सकता हैँ किया जाय । इसलिए 
पाखाना साफ करनेसे लगाकर खाना पकानेतकका सारा काम 
हमें अपने हाथों ही करना था। कुटुंबोंका रखना था, पर हमने 
शुरूसे ही तै कर लिया था कि स्त्रियां और पुरुष अरूग-अलग 
रखे जाय । इसलिए दोनोंके लिए अलूग-अल्ग मकान और 
थोड़े फासलेपर बनानेका निरवय हुआ । १० स्त्रियों और 
६० पुरुषोंके रहने लायक मकान तुरत बना लेनेका निदचय 
किया गया । एक मकान मि० केलनबेकके रहनेके लिए 
बनाना था और उसके साथ-साथ एक पाठशालाके लिए भी। 
इनके सिवा बढ़ईके काम, मोचीके काम इत्योंदिके लिए एक 
कारखाना भी तेयार करना था । 

जो लोग इस स्थानमें रहनेके लिए आनेवाले थे बे गुजरात, 
मद्रास, आंध्र और उत्तरी हिंदुस्तानके थे। धर्ंके विचारसे 
वे हिंदू, मुसलमान, पारसी और ईसाई थे। कुछ ४०के लगभग 
युवक, दो-तीन बूढ़े, पांच स्त्रियां और २०से ३० तक बच्चे थे, 
जिनमें पांच लड़कियां थी । 

स्त्रियोंमें जो ईसाई थी उन्हें और दूसरोंको भी मांसाहार- 
की आदत थी । मि० केलनबेककी और मेरी भी राय थी कि 
इस स्थानमें मांसाहारका प्रवेश न हो तो अच्छा हूँ। 
पर जिन्हें उसके विषयमें धर्म-नीतिकी तनिक भी अड़चन न हो, 
जो संकटके समय इस स्थानमें आ रहे थे और जिन्हें जन्मसे इस 
चीजकी आदत हो उनसे थोड़े दिनोंके लिए भी उसे छोड़नेको कैसे 
कहा जा सकता ? न कहा जाय तो खर्च कितना होगा ? फिर 
का गोमांसकी आदत हो उन्हें क्या गोमांस दिया जाय? 
कितने रसोईंघर चलाये जाय॑ ? मेरा धर्म इस विषयमें क्या 
था ? इन कृटुंबोंको पैसा देनेका निमित्त बनकर भी तो में 
मांसाहार और गोमांसाहारमें सहायक होता ही था। अगर 
यह नियम कर हूं कि मांसाहार करनेवालेको मदद न मिलेगी तो 

सत्याग्रहकी लड़ाई जा केवल निरामिषभोजियोंके जरिये ही 
लड़नी होगी । यह भी कंसे हो सकेगा ? लड़ाई तो भारतीय- 
मात्रकी थी। अपना धर्म में स्पष्ट देख सका। ईसाई या 
मुसलमान भाई गोमांस ही मांगें तो मुझे उनको वह देना ही 
होगा । में उन्हें इस स्थानमे आनेकी मनाही नहीं कर सकता। 
पर प्रेमका बेली ईश्वर हैं ही। मेने तो सरल भावसे 
ईसाई बहनोंके सामने अपना संकट रखा । मसलूमान भाइयोंने 
तो मुझे केवल निरामिष रसोई चलानेकी इजाजत पहले ही 
दें दी थी, केवल ईसाई बहनोंकी बात म॒झे समभनी थी । उनके 
पति या पुत्र तो जेलमें थे । उनकी सम्मति मुझे प्राप्त थी 
उनके साथ ऐसे मौके अनेक वार आ चके थे। केवल बहनोंके 
साथ ऐसे निकट संबंधका यह पहला ही अवसर था। मेने 
उनसे मकानकी अड्रचन,पेंसेकी अड़चन और अपनी भावनाकी 
बात कही, साथ ही यह इतमीनान भी दिला दिया कि वे मंगेंगी 
तो में गोमांस भी हाजिर कर दूंगा । वहनोंनें प्रेमभावसे 
मांस न मांगना मंजर किया । रसोईका काम उनके हाथमें सौंपा 
गया । उनकी मददके लिए हममेंसे एक-दो पुरुष भी दे दिये 
गये। उनमें में तो था ही । मेरी मौजूदगी छोट-मोटे झगड़े-टंटोंको 
दूर रख सकती थी । रसोई जितनी सादी हो सकती हैँ रखनेका 
निरचय हुआ | खानेका समय निश्चित हुआ । रसोई एक ही 
रखी गईं। सबको एक ही पांतमें भोजन करना था, सबको 
अपने-अपने बरतन धो-मांजकर साफ रखने थे । शामिल 
बरतन सब लोग बारी-बारीसे मांजें यह ते हुआ । मुर्छे यह बता 
देना चाहिए कि टाल्सूटाय फार्म लबे अरसेतक चला, पर बहनों 
या भाइयोंने कभी मांसाहारकी मांग नहीं की। शराब, तंबाक्‌ 
आदि तो वर्जित थे ही । 
में लिख चुका हुं कि मकान बनानेका काम भी जितना 
अपने हाथों हो सके उतना करनेका हमारा आग्रह था। स्थापति 

(2४००४६८०८४ तो मि० केलनबेक थे ही । वह एक यूरोपियन 
राज ले आये । एक गुजराती बढ़ई नारायणदास दमानियाने, 
अपनी सहायता बिना पैसेके प्रदान की । और दूसरे बढ़ई भी 
थोड़े पैसेमें बुला दिये । केवल शारीरिक श्रमका काम हमने 
अपने हाथों किया । हममेंसे जिनके अंग छचीले थे उन्होंने 
तो कमाल कर दिया । बढईका आधा काम तो बिहा री नामके 
सत्याग्रहीने उठा लिया। सफाईका काम, शहर जाना और 
ब्रहांसे सामान छाना आदि सिह समान थंबी नायड्ने अपने 
जिम्मे ले लिया । 

इस टुकड़ीमें एक थे भाई प्रागजी खंदूभाई देसाईं। 
उन्होंने अपनी जिदगीमे कभी सर्दी-गर्मी नही सही थी। यहां तो 
कड़ाकेकी ठंड, कड़ी गर्मी और गहरी बरसात सब सहनी थी। 
इस स्थानमें हमारे निवासका श्रीगणेश तो खेमोंमें हुआ । जब- 
तक मकान बने तबतक उन्हीमें सोना पड़ा । मकान दो महीनेमें 
बने होंगे। सकान सफेद लोहेकी चादरोंके थे, इससे उनके 
बनानेमें ज्यादा वक्‍त न लगता । हमें लकड़ी भी जिस-जिस 
नापकी दरकार थी तैयार मिल जाती थी । हमको बस इतना ही 
करना रहता कि नापकर उसके टुकडे कर छे। खिड़की, दर- 
बाजे भी थोड़े ही बनाने थे, इसीसे इतने कम समयमे इनने अधिक 
मकान बना लिये गये । पर इन कामोंमें भाई प्रागजीकी पूरी 
मशक्कत हो गई। जेलकी तुलनामे फार्मंका काम निश्चय ही 
कड़ा था। एक दिन तो थकावट और गर्मीसे वह बेहोश हो 
गये; पर वह भट हार माननेवाले आदमी नहीं थे। उन्होंने 
अपने शरीरको यहां पूरी तरह कस लिया और अंतमें तो 
इतनी शक्ति प्राप्त कर ली थी कि मशकक्‍कतमें सबके साथ 
जुट सके । 
_ ऐसे ही दूसरे भाई थे जोसफ रॉयपन । वह तो बैरिस्टर 
थे, पर उन्हें बेरिस्टरीका गे न था । बहुत कड़ी मेहनत उनसे 

न हो सकती थी, ट्रेनसें बोका उतारना और बेलगाड़ीपर उसे 
लादना उनके लिए कठिन था, पर अपनी शक्तिभर उन्हों, ने 
इसे भी किया । | 

टाल्सूटाय फार्ममें निबेठ सबर हो गये और मेहनत 
सबके लिए शक्तिवद्धंक साबित हुई । 

सबको किसी-न-किसी कामसे जोहान्सबर्ग जाना पड़ता । 
बच्चोंको सेरके लिए जानेकी इच्छा होती, मझको भी 
कामवश जाना होता। हमने निरचय किया कि सार्वेजनिक 
आश्रमके कामसे जाना हो तभी रेलसे जानेकी इजाजत मिले 
और तीसरे दरजेको छोडकर और किसीमें जाना तो हो ही नहीं 
सकता था । जिसे सेरके लिए जाना हो वह पैदल चलकर जाय 
और अपना नाइता बांधकर साथ ले जाय । कोई शहरमें 
खानेको खर्च न करे । इतने कड़ें नियम न रखे होते तो जो पैसा 
बचानेके लिए हमने वनवास स्वीकार किया वह रेलभाड़े और 
बाजारके रास्तेमे उड़ जाता । घरका नाश्ता भी सादा ही 
होता । घरके पिसे और बिना छने आटेकी रोटी, मूगफलीका 
घर बनाया हुआ मक्खन और नारगीके छिलकेका मुरब्बा । 
आटा पीसनेके लिए हाथसे चलानेकी लोहेंकी बनी चक्की 
ली थी। मूंगफलीको भूनकर पीस लेनेसे मक्खन तेयार हो 
जाता था। उसका दाम दूधक मक्खनकोी अपेक्षा चार गुना 
सस्ता पड़ता । नारंगी तो फार्ममें ही इफरातसे होती थी । 
फार्मेमें गायका द्ध तो शायद ही कभी लिया जाता । हम 
डिब्बेका दध काममें लाते। 

अब फिर सफरकी चर्चापर आएं। जिसे जोहान्सबग्ग जानेका 

शौक होता वह हफ्तेमें एक या दो बार पेदल जाता 
और उसी दिन लौट आता । पहले बता चका हूं कि वह 
२१ मीलका रास्ता था। पेदल जाने-आनेके इस एक नियमसे 
ही सेकड़ों रुपये बच गये और पैदल जानेवालोंकों बहुत 

लाभ भी हुआ । कितनोंको पैदल चलनेकी नई आदत पड़ 
गई । नियम यह था कि इस तरह जानेवाले दो बजे रातकों 
उठें और २॥ बजे रवाना हो जाय॑ं ) सब छः: से सात घंटेके 
अंदर जोहान्सबर्ग पहुंच सकते थे । कम-सें-कम समय 
लेनेवाले ४ घंटे १८ मिनटमें पहुंचते । 

पाठक यह न माने कि ये नियम आश्रमवासियोंपर भाररूप 
थे। सभी उनका प्रेमपृ्वक पालन करते थे । बलात्कारसे तो 
में एक भी आदमीको वहां न रख सकता । युवक सफरमें हो 
या आश्रममें, सारा काम हँसते-हेसते ओर किलकतें 
हुए करते । शारीरिक श्रम समय तो उन्हें ऊधम मचानेसें 
रोकना कठिन होता | उनसे उतना ही काम लेनेका नियम 
रखा गया था जितना उन्हें खुश रखते हुए लिया जा सके । 
इससे काम कम हुआ, यह मुझे नहीं जान पड़ा । 

पाखानेकी कथा समझ लेनी चाहिए। इतने आदमी 
इकट्ठे रहते थे, फिर भी किसीको कहीं कूड़ा, मैछा या जूठन 
पड़ी दिखाई नही देती थी। एक गढा खोद रखा गया था, सारा 
कड़ा उसीमे डालकर ऊपरसे मिट्टी डाल दी जाती । पानी कोई 
रास्तेमें न गिराने पाता। सब बरतनोंमें इकट्ठा किया जाता 
और पेड़ोंको रीचनेमे खर्च किया जाता। जूठन और साग-तर- 
कारीके छिलकों आदिकी खाद बनती। पाखानेके लिए रहनेके 
मकानके पास एक चौरस गढ़ा डेंढ फूट गहरा खोद रखा था। 
उसीमें सारा पाखाना डाल दिया जाता और ऊपरसे खोदी 
हुईं मिट्टीको भी डालकर पाट दिया जाता। इससे जरा 
भी दुर्गंध न आती। मक्खियां भी वहां नहीं भिनभिनाती थीं 
ओर किसीको इसका खयाल भी न आता कि यहां पाखाना 
पाटा गया हैँ | साथ ही फामेंको अमूल्य खाद मिलती 
थी। हम मैलेका सदुपयोग करें तो छाखों रुपयेकी खाद 
बचाएं ओर अनेक रोगोंसे भी बच्चें। पाखानेके बारेमें अपनी 

ब्री आदतर्क कारण हम पवित्र नदीके किनारेको भ्रष्ट करते 
हैं, मक्खियोंकी उत्पत्ति करते हें और नहा-धोकर साफ-सुथरे 
होनेके बाद, जो मक्खियां हमारी बहूदी छापरवाहीसे खुले 
हुए विष्टापर बैठ चुकी हैं उन्हें अपने शरीरका स्पर्श करने 
देते हैं। एक छोटी-सी कृदालो हमें बहुत-सी गंदगीसे बचा 
सकती हे। चलनेके रास्तेपर मैला फेंकना, थकना, नाक 
साफ करना इंदइवर और मनृष्य दोनोंके प्रति पाप हे। इसमें 
दयाका अभाव हैं । जंगलमें रहनेवाला भी अगर अपने मेलेको 
मिट्टीमें दबा नहीं देता तो वह दंडके योग्य है । 

हमारा काम था सत्याग्रही क्टुंबोंको उद्योगी बनाये रखना, 
पैसा बचाना और अंतमें स्वावलंबी बनना । हम यह कर सके 
तो चाहे जितने अरसेतक लड़ सकते थे। जतोंका तो खर्च 
था ही । बंद जते (शू ) से गर्म आब-हवामें तो नुकसान ही होता 
है। सारा पसीना पर चस लेता है और नाजुक हो जाता हैं । 
मोजेकी जरूरत तो हमारी ज॑ंसी आबहवामे ं होती ही नहीं | 
पर कांटे-रोड़े आदिसे बचनेके लिए कूछ बचावकी आवश्यकता 
हम मानते थे। इसलिए हमने कंटकरक्षक अर्थात्‌ चप्पल 
बनानेका काम सीख लेनेका निश्चय किया। दक्षिण अफ्रीका 
पाइनटाउनके पास मेरियनहिलमें रोमनकंथेलिक पादरियोंका 
ट्रेपस्ट नामका मठ है । वहां ऐसे उद्योग चलते हें। ये 
पादरी जर्मन हें । उनके एक मठमें जाकर मि० केलनबेक 
चप्पल बनाना सीख आये । उन्होंने मुझे सिखाया और मेने 
दूसरे साथियोंकों। यों अनेक युवक चप्पल बनाना सीख 
गयें और हम मित्रमंडलीमें उसे बेचने भी लगे। मुझे यह 
कहनेकी आवश्यकता नहीं होनी चाहिए कि मेरे कितने ही 
चेले' इस हुनरमें मुझसे सहज ही आगे निकल गये । दूसरा 
धंधा हमने बढ़ईका दाखिल किया । हम एक गांव-सा बसा 
रहे थे। वहां हमें चौकीसे लगाकर बकस-संदृकतक अनेक 

छोटी-बड़ी चीजोंकी आवश्यकता थी । वे सब चीजें हम अपने 
हाथ ही बनाते । जिन परोपकारी मिस्त्रियोंकी बात ऊपर कह 
चुका हूं उन्होंने तो कई महीनेतक हमें मदद दी। इस विभागकी 
अध्यक्षता मि० केलनबेकने स्वयं स्वीकार की थी । उनकी कुश- 
लता और सावधानताका अनुभव हमें ग्रतिक्षण होता था। 

युवकों और बालक-बालिकाओंके लिए एक पाठशाला तो 
चाहिए ही थी । यह काम सबसे कठिन जान पड़ा और अततक 
पूर्णताको नही पहुंचा । शिक्षणका भार मुख्यतः मि० केलनबेक 
और मुझपर था। पाठशाला दोपहरसे ही चलाई जा सकती 
थी । उस वक्‍त हम दोनों स्वेरेकी मशक्कतसे खूब थके होते । 
पढ़नेवालोंका भी यही हाल होता । अतः: अकसर वे और हम 
भी ऊंघने लगते | हम आंखोंपर पानीके छोटे देते, बच्चोंके 
साथ हँस-खेलकर उनकी और अपनी ऊंघ भगाते; पर अकसर 
यह कोशिश बेकार जाती। शरीर जो आराम मांगता है 
वह लेकर ही छोडता हैं। यह तो एक और सबसे छोटा विध्न 
था, क्योंकि नीदमें भोंके खाते हुए भी कक्षाएं तो चलती ही थी । 
पर तामिल, तेलगू और गुजराती तीन भाषाएं बोलनेवालोंको 
क्या सिखाया जाय ओर कंसे ? मातृभाषाके द्वारा शिक्षा 
देनेका लोभ तो मुझे था ही। तामिल थोड़ी-बहुत जानता 
था, पर तेलगू तो एक अक्षर भी न आती थी । ऐसी स्थितिमें 
एक शिक्षक कया करे ? युवकोंमेंसे कुछका शिक्षकरूपमें उपयोग 
किया । यह प्रयोग सफल हुआ, यह नहीं कहा जा सकता । 
भाई प्रागजीका उपयोग तो होता ही था। युवकोंमेसे 
कुछ बड़े नटखट और आलूसी थे। किताबके 
साथ हमेशा लड़ाई करते थे । ऐसे विद्याथियोंको आगे बढ़ाने- 
की शिक्षक क्या आशा कर सकते थे ? फिर हमारा काम 
अनियमित था । जरूरी होनेपर मुझे जोहान्सबग जाना ही 
पड़ता । यही बात मि० केलनबेककौ थी। 

दूसरी कठिनाई धामिक शिक्षाकी थी। मुसलमानोंको 
क्रान पढ़ानेका लोभ तो मुझे था ही। पारसियोंको अवेस्ता 
पढ़ानेकी इच्छा होती। एक खोजाका लड़का था। उसके 
पास अपने पंथकी एक छोटी-सी पोथी थी। उसके बापने 
वह पोथी पढ़ानेका भार मुझपर डाल दिया था । मेने इस्लाम 
और पारसी धर्मकी पुस्तकें इकट्ठी कीं। हिंदृ-धर्मके 
जो मुझे मूलतत्त्व जान पड़े उन्हें मेने लिख डाला---अपने ही 
बच्चोंके लिए या फार्मके बच्चोंके लिए, यह बात अब याद नहीं 
रही । यह चीज मेरे पास होती तो अपनी प्रगति या गतिकी 
नाप करनेके लिए में उसे यहां दे देता; पर ये चीजें तो कितनी 
ही अपनी जिंदगीमें मेंने फेंक दीं या जला डालीं। इन 
वस्तुओंके संग्रहकी आवश्यकता मुझे ज्यों-ज्यों कम जान 
पडती गई और ज्यों-ज्यों मेरा काम बढ़ता गया त्यों-त्यों 
में इन चीजोंका नाश करता गया । मुझे इसका पछतावा भी 
नहीं । इन वस्तुओंका संग्रह मेरे लिए एक बोक और बडे खर्चकी 
चीज हो जाता। उनके रक्षणके साधन मुभे के जुटाने पड़ते 
और मेरी अपरियग्रही आत्माको यह असह्य होता । 

पर यह शिक्षणका प्रयोग व्यर्थ नहीं गया । बालकोंमें 
कभी असहिष्णुता नहीं आई। एक दूसरेके धर्म और रीति- 
रिवाजके प्रति उन्होंने उदार-भाव रखना सीखा । सगे भाइयों- 
की तरह हिल-मिलकर रहना सीखा । एक-दूसरेकी सेवा 
करना सीखा | सभ्यता सीखी । उद्यमी बने और आज भी 
उन बालकोंमेंसे, जिनके कार्योकी थोड़ी-बहुत खबर मुभको 
हैं उसपरसे में जानता हुं कि टाल्सूटाय फाम्ममें उन्होंने जो कुछ 
सीखा वह व्यर्थ नहीं गया । अधूरा सही, पर यह विचारमय 
ओर धामिक प्रयोग था और टाल्सूटाय फार्मके जो संस्मरण 
अत्यन्त मधुर है उनमें यह शिक्षणके प्रयोगका स्मरण तनिक भी 
कम मधुर नही हैं । ५ 

पर इन मघर स्मृतियोंके लिए एक पूरे प्रकरणकी 
आवश्यकता हैं । 


+ ११; 
टाह्सूटाय फामे---३ 


इस प्रकरणमें टाल्सूटाय फार्मके बहुतसे सस्मरणोंका संप्रह 
होगा । अतः: ये स्मरण असंबद्ध लगेंगे। पाठक इसके 
लिए मे क्षमा करेगे। 

पढानेके लिए जैसा वर्ग मुभे मिला था वैसा शायद ही किसी 
शिक्षकके हिस्से पड़ा हो। सात बरसके बालक-बालिकाओंसे 
लगाकर२० बरसतकके जवान और १२-१३ बरसतककी लड़- 
कियां इस वर्गमें थी । कुछ लड़के ऐसे थे जिन्हें जंगली कह सकते 
हैं । वे खब ऊधमः मचाते । 

ऐसे जमातको क्या पढ़ाऊं ? सबके स्वभावके अनुकल 
कैसे होऊं ? फिर सबके साथ किस भाषामें बातचीत करू ? 
तामिल और तेलगभाषी बच्चे या तो अपनी मातृभाषा समभते 
थे या अंग्रेजी । थोड़ी डच भी जानते थे । मुझे तो अंग्रेजीसे 
ही काम लेना होता । मेने वर्गंके दो विभाग कर दिये-- 
गुजराती भाषी बच्चोंसे गृजरातीमें बोलता, बाकी सबसे 
अग्रेजीमं । शिक्षणकी योजना यह थी कि उसका मुख्य भाग 
होता तो कोई रोचक वार्ता कहना या पढ़कर सुनाना | बच्चोंको 
साथ मिलकर बेठना और मित्रभाव, सेवाभाव सिखाना, यही 
उद्देश्य मेंने सामने रखा था । इतिहास-भगोलका थोड़ा 
सामान्य ज्ञान करा देता और थोड़ा लिखना सिखा देता । 
कुछको अंकगणित भी सिखाता । इस तरह गाड़ी चला 

लेता । प्रार्थनामें गानेके लिए कुछ भजन सिखाता | उसमें 
शामिल होनेके लिए तामिल बालकोंको भी ललूचाता। 

लड़के-लड़कियां आजादीसे साथ उठते-बेठते । टाल्स- 
ठाय फामंमें मेरा यह सहशिक्षाका प्रयोग अधिक-से-अधिक 
निर्भभ था । जो आजादी मेंने बालक-बालिकाओंको वहां दी 
या सिखाई थी वह आजादी देने या सिखानेकी मेरी हिम्मत 
भी आज नहीं होती। मुझे अकसर ऐसा लगा हैँ कि 
मेरा मन उन दिनों आजकी अपेक्षा अधिक निर्दोष था। इसका 
कारण मेरा अज्ञान हो सकता है । इसके बाद कई बार 
मुझे धोखा हुआ है, कड़वे अनुभव हुए हें। जिन्हें में निर्तांत 
निर्दोष समझता था वे सदोष सिद्ध हुए हे । अपने आप भी 
गहराईमें पैठनेपर मेंने विकार पाये हें। इससे मन कातर 
बन गया है । 

मुझे अपने इस प्रयोगपर पछतावा नहीं । मेरी आत्मा 
गवाही देती हे कि इस प्रयोगसे कूछ भी हानि नही हुईं; पर 
दूधका जला छाछको भी फूक-फूककर पिया करता हूँ । 
यही बात मेरे बारेमें समभनी चाहिए । 

मनुष्य श्रद्धा या हिम्मत दूसरेसे चुरा नहीं सकता। 
'सशयात्मा विनश्यति' । टाल्सूटाय फार्ममें मेरी हिम्मत और 
श्रद्धा पराकाष्ठाको पहुंची हुईं थी। यह श्रद्धा और हिम्मत 
फिर देनेके लिए में प्रभुसे प्राथंना किया करता हूं । पर वह 
सुने तब न! उसके सामने तो मुक-जेसे अगणित भिखारी 
होते हैं । भरोसा इतना ही हें कि जैसे उससे याचना करने- 
वाले असंख्य हैं वेसे उसके कान भी असंरुय हें। इसलिए 
उसपर मेरी श्रद्धा पूरी है । यह भी जानता हूं कि जब में इसका 
अधिकारी हो जाऊगा तब मेरी अर्ज जरूर सुनेगा । 

यह था मेरा प्रयोग । में तो बदमाश समझे जानेवाले 
लड़कों और निर्दोष सयानी लड़कियोंकों साथ नहानेको भेजता । 

लड़के-लड़कियोंकों मर्याराधर्मकें विपयमे खूब समझा दिया 
था। मेरे सत्याग्रहसे वे सभी परिचित थे। में उन्हें मांके 
जितना ही प्यार करता था इसे में तो जानता ही था, पर वे भी 
इसे मानते थे। पाठकोंकों पानीके भझरनेकी बात याद 
होगी। वह रसोईसे कुछ दूरपर था। वहां बालक-बालिकाओंका 
संगम होने देना और फिर यह आशा रखना कि वे निर्दोष 
निष्पाप बने रहेंगे ? मेरी आंखें तो उन लड़कियोंके पीछे 
वेसे ही फिरा करती थीं जैसे मांकी आंखें बेटीके पीछे फिरा 
करती हे। स्नानका समय नियत था। उसके लिए सब 
लड़कियां और सब लड़के साथ जाते । संधमें जो एक प्रकारकी 
सुरक्षितता होती हैँ वह यहां थी । उन्हें कही एकांत तो मिलता 
ही नही । आमतौरसे में भी उसी वक्‍त वहां पहुंच जाता । 
हम सभी एक खुले बरामदेमें सोते थे। लड़के-लडकियां 
मेरे आस-पास सोते । दो बिस्तरोके बीच मुश्किलसे 
तीन फूटका अंतर होता। बिस्तरोके क्रममें अवश्य थोड़ी 
सावधानी रखी जाती; पर सदोष मनके लिए यह सावधानी 
क्या कर सकती थी ? अब में देखता हूं कि इन लड़के-लड- 
कियोंके वारेजें प्रभुने ही लाज रखी। मेंने इस विश्वाससे 
यह प्रयत्न किया कि लड़कें-लडकियां इस तरह निर्दोष रीतिसें 
मिल-जुल सकते हेँ। उनके मां-बापने मुझपर बेहद विश्वास 
रखकर यह प्रयोग करने दिया। 
एक दिन इन लड़कियोंने ही या किसी लड़केने मुझे खबर 
दी कि एक यूृवकने दो लड़कियोंके साथ मजाक किया हे । 
में कांप उठा। मेने जांच की। बात सच थी। युवकोंको समझाया; 
पर इतना काफी नहीं था। दोनों छडकियोंके दरीरपर कोई 
ऐसा चिह्न चाहता था जिससे हरएक युवक यह समभ सके 
ओर जान ले कि इन बालाओंपर कष्ट ष्टि डाली ही नही जा 
सकती । लड़कियां भी समझ लें कि हमारी पवित्रतापर 

कोई हाथ डाल सकता ही नहीं । सीताके शरीरकों 
विकारी रावण स्पशंतक न कर सका । राम तो दूर थे। ऐसा 
कौन-सा चिह्नू इन लड़क्षियोंकों दू, जिससे वें अपने आपको 
सुरक्षित समझें और दूसरे भी उन्हें देखकर निविकार रहें ? 
रातभर जागा | सवेरे लड़कियोंसे बिनती की । उन्हें चौंकाये 
बिना समभाकर सलाह दी कि वे अपने सुंदर केश कतर देनेकी 
इजाजत मुझे दे दें। फार्मपर हम एक दूसरेकी दाढी बनाया 
और बाल कतर दिया करते थे। इससे कतरनी मेरे पास 
थी । पहले तो उन लड़कियोंने नहीं समझा । बड़ी स्त्रियोंको 
मेने अपनी बात समभा दी थी । उन्हें मेरी सलाह सहन तो 
नहीं हुई, पर वे मेरा हेतु समक सकी थी। उनकी मदद मुझे 
मिली । दोनों लडकियां भव्य थी। आह ! आज उनमेसे 
एक चल बसी हैँ । वह तेजस्विनी थी ! दूसरी जीवित हुँ और 
अपनी गृहस्थी चला रही हैँ। अंत व॑ दोनों समझ गईं । 
उसी क्षण उस हाथने जो आज यह प्रसंग लिख रहा है, उन 
बालिकाओंके केशपर कतरनी चला दी। पीछे दरजेमें इस 
कार्यका विश्लेषण करके' सबको समझा दिया। परिणाम 
सुदर रहा। फिर मेने मजाककी बात नहीं सुनी। इन 
लड़कियोंने कुछ खोया तो नहीं ही । कितना पाया यह तो 
भगवान ही जानते होंगे । में आशा रखता हूं कि युवक इस 
घटनाको याद करते और अपनी दृष्टिको शुद्ध रखते होंगे । 
ऐसे प्रयोग अनुकरणके लिए नहीं लिखे जाते। कोई 
शिक्षक उनका अनकरण करे तो वह भारी जोखिम अपने 
सिरपर लेगा। इस प्रयोगका उल्लेख स्थितिविशेषमें मनष्य 
किस हृदतक जा सकता हूँ यह दिखाने और सत्याग्रह्की लड़ाईकी 
विशुद्धता बतानेके लिए किया गया हैं। इस विशुद्धतामें ही 
उसकी विजयकी जड़ थी। इस प्रयोगके लिए शिक्षकको 
मां-बाप दोनों बनना होता है और हर कंष्ट-हानिके लिए 

दैयार होकर ही ऐसे प्रयोग किये जा सकते है । उनके पीछे 
कठिन तपश्चर्या का बल होना चाहिए। 

इस कार्यका असर फार्मवासियोंकी सारी रहन-सहनपर 
पड़े बिना न रहा । कम-से-कम खर्चमे गुजर करना हमारा 
उददेश्य था, इसलिए पहनावेमे भी हेर-फर किया । दक्षिण 
अफ्रीकाके शहरोंमें आमतौरसे हमारे पृरुषवर्गकका पहनावा 
यूरोपियन ढंगका ही होता है। सत्याग्रहियोंका भी था। फार्मपर 
उतने कपड़ोंकी जरूरत नही थी। हम सभी मजदूर बन गये 
थे। इससे पहनावा रखा मजदूरोंका, पर यूरोपीय ढंगका-- 
यानी मजदूरोंके पहननेका पतलून और उसी तरहकी कमीज । 
इस पहनावेमे जेलका अन॒करण था। मोटे आसमानी रंगके कपड़ेका 
सस्ता पतलून और कमीज मिलती, वही सब पहनते । स्त्रियोंमे 
अधिकाश सिलाईका काम सुंदर रीतिसे कर सकती थी। 
उन्होंने सिलाईंका सारा काम अपने ऊपर ले लिया । 

भोजनमें चावल, दाल, तरकारी, रोटी और कभी-कभी 
खीर होना सामान्य नियम था । ये सारी चीजें एक ही बरतनमें 
परसी जाती । बरतनमें थालीक बदले जेलकी जैसी तसली 
रखी गईं थी और लकड़ीके चमचे अपने हाथसे बना लिए गये 
थे। खाना तीन बकक्‍त दिया जाता। सबेरे छः बजे रोटी 
और गेहूका कहवा (काफी), ग्यारह बजे दाल-भात और तर- 
कारी और शामके ५॥ बजे गेहुंकी लपसी और दूध या रोटी और 
गेहूंका कहवा। रातके ९ बज सबको सो जाना होता। शामके 
भोजनके बाद सात या साढ़े सात बजे प्रार्थना होती। प्रार्थनामें 
भजन गाये जाते और कभी रामायणसे तो कभी इसलामके 
धर्मग्रंथोंमेंस कुछ पढा जाता। भजन अंग्रेजी, हिंदी और गुजराती- 
में होते । कभी तीनोंके भजन गाये जाते तो कभी एकहीसे । 

फार्ममें बहुतेरे एकादशी ब्रत करते । वहां भाई पी. के. 
कोतवाल पहुंच गये थे जिन्हें उपवास आदिका अच्छा ज्ञान 

और अनुभव था। उनको देखकर बहुतोंने चातुर्मास किया । 
इसी बीच रोजा भी आ गया । हममें कुछ मुसलमान 
नौजवान थे । उन्हें रोजा रखनेको प्रोत्साहन देना हमें अपना 
धर्म जान पड़ा। उसके लिए सरगही (सहरी) और रातके 
भोजनका प्रबंध कर दिया। उनके लिए रातमें खोर आदि 
भी बनती | मांसाहार तो होता ही नहीं था । किसीने इसकी 
मांग भी नहीं की। उनके धर्ममावका सम्मान करनेके 
लिए हम भी एक ही जून -शामको भोजन करते | हमारा 
सामान्य नियम सूर्यास्तसे पहले भोजन कर लेनेंका था । 
मुसलमान लडके थोड़े ही थे, इसलिए अंतर इतना ही होता कि 
दूसरे सूर्यास्तसे पहले खा-पीकर तैयार हो जाते । मुसलमान 
नवयुवकोने भी रोजा रखनेमे इतनी भलमनसी बरती कि 
किसीको ज्यादा तकलीफ न होने दी । पर इध् तरह गैर मुस्लिम 
लछड़कोंके आहार-संयममे उनका साथ देनेका असर सबके ऊपर 
अच्छा ही हुआ। हिंदू-मुसलछमानके लड़कोंके बीच मजहबको 
लेकर एक बार भी झगड़ा हुआ हो या भेद उत्पन्न हुआ हो इसकी 
याद मुझे नही हैं । इसका उलटा में जानता हूं कि सब अपने- 
अपने धर्मपर दृढ़ रहते हुए भी एक दूसरेके प्रति पूरा आदर 
रखते और एक दूसरेको स्वधर्माचरणमें सहायता देते । 
*हम' शहरसे इतनी दूर रहते थे फिर भी बीमारियोंके लिए 
' दवा-दारूका जो साधारण प्रबंध रखा जाता है वेसा कुछ भी 
नही रखा गया था । उन दिनों लड़के-लड़कियोंकी निर्दोषताके 
विबयमें मुझे जो श्रद्धा थी वही श्रद्धा बीमारीमें केवल प्राकृ- 
तिक उपचार करनेके विषयमें भी थी। में सोचता था कि 
पहले तो सादे जीवनमें बीमारी होगी ही क्यों और हो भी 
गईं तो हम उसका उपाय कर लेंगे। मेरी आरोग्यविषयक 
पुस्तक मेरे प्रयोगों और मेरी उस संयमकी श्रद्धाकी नोटबुक 
है । मुझे यह अभिमान था कि में तो बीमार हो ही नहीं सकता । 

यह मानता था कि केवल पानी, मिट॒टी या उपवासके प्रयोग 
या भोजनके अदल-बदलसे सब प्रकारके रोग दूर किये जा सकते 
हैं। फार्ममें एक भी बीमारीक मौकंपर डाक्टरका उपयोग 
नहीं किया गया । उत्तर भारतका रहनेवाझा एक सतर बरसका 
बूढ़ा था। उसको दमे और खांसीकी शिकायत थी । बह भी 
महज ख्राकके अदल-बदल और पानीके प्रयोगसे चंगा हो गया । 
पर ऐसे प्रयत्न करनेकी हिम्मत अब में खो बेठा हूं और खुद 
दो बार बीमार पड़नेके बाद यह मानने लगा हूं कि मेने 
इसका अधिकार भी खो दिया । 

फार्म जब चल रहा था उसी बीच स्व० गोखले दक्षिण 
अफ्रीका आये थे । उनकी यात्राके वर्णनके लिए तो अलूग 
प्रकरणकी जरूरत हैं । पर उसका एक कड़वा-मीठा संस्मरण 
यहा लिखे देता हूं । हमारा जीवन कसा था यह तो पाठकोंने 
जान ही लिया । फा्ममें खाट-जंसी कोई चीज नहीं 
थी; पर गोखलेजीके लिए एक मांग लाये। कोई ऐसा 
कमरा नही था जहां उनको पूरा एकात मिले। बेठनेक लिए 
पाठशालाकी बेंचें भर थी । ऐसी स्थितिमें भी नाजुक तबियत- 
वाले गोखलेजीको फार्मपर लाये बिना हमसे कंसे रहा जाता ? 
वेसे वह भी उसे देखे बिना कंसे रह सकते थे ? मेरा खयाल 
था कि उनका शरीर एक रातकी तकलीफ बर्दाश्त कर 
लेगा और वह स्टेशनसे फार्मंतक डेढ मील पेदल भी आ सकते * 
हैं । मेने उनसे पूछ लिया था और अपनी सरलतावश उन्होंने 
बिना सोचे-समझे मुझपर विश्वास रखकर सारी व्यवस्था 
स्वीकार कर ली थी । संयोगवश उसी दिन वर्षा भी हो गई । 
यकायक मेरे किये प्रबंधभ कोई हेरफेर नहीं हो सकला था । 
इस अज्ञानभरे प्रेमके कारण उस दिन मेने गोखलेजीदो जो 
कष्ट दिया वह मुझे कभी नहीं भूला | इतना बड़ा परिवर्तन 
उनकी प्रकृति सहन नही कर सकती थी | उन्हें ठंड लग गई । 

भोजनके लिए उन्हें रसोईमें नहीं ले जा सकते थे। मि० 
केलनबेकके कमरेमे उन्हे उतारा था । वहां खाना ले जानेमें ठंडा 
तो हो ही जाता । उनके लिए में खास शोरवा बनाता। भाई 
कोतवाल खास चपातियां बनाते । पर वे गरम कंसे रखे जाय॑ ? 
ज्यों-त्यों करके निबटाया । गोखलेने मुझे एक शब्द भी नहीं 
कहा; पर उनके चेहरेसे मे समक गया और अपनी मखेता भी 
समझ गया । जब उन्हें माट्म हुआ कि हम सभी जमीनपर सोते 
हैँ तव उनके लिए जो साट लाई गईं थी उसे हटा दिया और अपना 
बिस्तर भी फरशपर ही लूगा लिया। यह रात मेने पश्चात्ताप करते 
बिताई । गोखलेकी एक आदत थी जिसे में बुरी आदत कहता। 
वह नौकरकी ही सेवा स्वीकार करते । ऐसी यात्राओंमें नौकरको 
साथ न रखते । मेने और मि० केलनबेकने उनसे बहुत विनती की 
कि हमें पांव दबाने दीजिए; पर वह टस-से-मस न हुए। हमें 
अपना शरीर स्पर्शतक न करने दिया | उलटे आधी खीक और 
आधी हँसीमें कहा-जान पड़ता है कि आप सब लछोगोंने यही 
समझ लिया ह कि कष्ट भोगनेके लिए अकेले आप ही 
लोग जन्मे हो और हम-जसे लोग इसीलिए पंदा हुए हैं कि तुम्हें 
कष्ट दें । अपनी अतिकी सजा आज तुम प्री-परी भोग लो । 
में तुर्हें अपना गरीर छनेतक नही दंंगा। तूम सब लोग निबटनेके 
लिए दूर जाओगे और मेरे लिए कमोड रखोगे ! ऐसा क्‍यों ? 
चाहे जितनी तकलीफ उठानी पडे, में भोग लंगा; पर तम्हारा 
गये चूर करूंगा ।” यह वचन हमारे लिए वज्जसमान थे । में 
और मि० केलनबेक खिन्‍न हुए; पर इतना ढाढस था कि उनके 
चेहरेपर हास्य था। अर्जूनने कृष्णा अनजानेमें बहुत 
कष्ट दिया होगा, पर क्ृष्णने क्या उसे याद रखा ? गोखलते 
हमारा सेवाका भाव ही याद रखा, सेवा तो करने ही नही 
दी । मोंबासासे उन्होंने मुझे जो प्रेमभरा पत्र लिखा वह मेरे 
हुृदयपर अंकित हो गया है । उन्होंने कष्ट सह लिये, पर जो 

सेबा हम कर सकते थे वह अततक न करने दी । भोजन आदि 
हमारे हाथसे न लेते तो करते कया ? 

अगले दिन सबेरे न उन्होंने खुद आराम लिया, न हमें लेने 
दिया। उनके सब भाषणोंको जिन्हें हम पुस्तकरूपमें छपाने जा 
रहे थे, सूधारा । उनकी आदत थी कि कुछ भी लिखना हो 
तो उसका मजमून इधर-से-उधर टहलते हुए सोचते । उन्हें 
एक छोटा-सा पत्र लिखना था। मेने सोचा कि उसे तो वह तुरंत 
लिख डालेंगे; पर उन्होंने ऐसा नही किया । मेंने टीका की तो 
मुझे यह व्याख्यान सुनना पड़ा- मेरा जीवन तुम क्या जानो ? 
में छोटी-से-छोटी बात भी उतावलीमें नहीं करता । उसको 
सोचता हूं । उसके मध्यविदुको सोचता हूं; फिर विषयक अनुरूप 
भाषाका विचार करता हूं और तब लिखता हूं। सब ऐसा करें 
तो कितना वक्‍त बच जाय ? और समाज भी आज जो अघ- 
कचरे विचार उसे मिले रहें हें उनके भारसे बच जाय ।” 

जैसे गोखलंके आगमनके वर्णनक बिना टाल्सूटाय फार्म- 

के संस्मरण अधूरे माने जायंगे वेसे ही मि० केलनबेककी रहन- 
सहनके विषयमें भी यही बात कही जा सकती हे । इस निर्मल 
पुरुषका परिचय में पहले करा चुका हू । मि० केलनबेकका 
टाल्सूठाय फार्ममे, हम लोगोंके बीचमें हम-जेसे ही होकर रहना 
यही अचरजकी बात थी। गोखले सामान्य बातोंसे आक्ृष्ट होने- 
वाले आदमी नही थे; परकेलनबेकके जीवनके महान परिवतेन- 
से वह भी अतिशय आक्ृष्ट हुए थे। केलनबेकने कभी 
दुनियाकी सर्दी-गर्मी न सही थी, एक भी तकलीफ या अड़चन 
न उठाई थी। असंयम उनका धर्म हो गया था। 
संसारक सुख भोगनेमें उन्होंने कोई कसर नहीं रखी थी। पैसेसे 
जो चीज मिल सकती थी अपने सुखके लिए उसे प्राप्त करनेमें 
उन्होंने कभी आगा-पीछा न किया था। 

ऐसे आदमीका टाल्सूटाय फार्मेमें रहना, सोना-बैठना, 

खाना-पीना और फार्मवासियोके साथ घल-मिल जाना ऐसी- 
बसी बात नहीं थी। हम लोगोंको यह देखकर आनंदजनक 
आदचये हुआ । कुछ गोरोंने मि० केलनबेकको मूर्ख या पागल 
समभ लिया। दूसरे कितनोंके दिलमें उनकी त्यागदक्तिको 
देखकर उनके लिए इज्जत बढ़ी । केलनबेकने अपने त्यागको 
कभी दुःखरूप न माना । जितना आनंद उन्होने सुखोंके भोगमें 
पाया था उससे अधिक उनके त्यागमें पाया । सारी जिंदगीके 
सुखका वर्णन करते हुए वह तल्लीन हो जाते और क्षणभरके 
लिए तो सुननेवालेको भी वह सूख भोगनेकी इच्छा हो जाती । 
छोटें-बड़े सबके साथ वह इतने प्रेमसे हिल-मिल जाते कि उनका 
अल्प वियोग भी सबको खले बिना न रहता । उन्हें फलवाले 
पेड़ोंका बड़ा शौक था। इससे मालीका काम उन्होंने अपने ही 
लिए रख छोड़ा था। रोज सवेरे बच्चों और बड़ोंसे भी सीचने- 
संवारनेका काम कराते। वह इतने हँसमुख और 
स्वभावक इतने आनन्दमय थे कि मशक्कत प्री कराते, फिर 
भी उनके साथ काम करना सबको रुचता | जब-कभी रातके 
दो बजे उठकर टाल्सूटाय फामंसे जोहान्सबर्गंसे जाने वाले 
निकलते तो मि० केलनबेक इस टोलीमें जरूर होते । 

इनके साथ धा्िक संवाद सदा हुआ करता था । मेरे पास 
अहिसा, सत्य इत्यादि कामोंको छोडकर दसरी बात हो ही क्या 
सकती थी ? सर्पादिक मारनेमे भी पाप है, मेरी इस बातसे जसे 
मेरे अनेक दसरे य रोपियन मित्र पहले क्लौक थे वैसे ही मि० केलन- 
बेकको भी धक्का लगा; पर पीछे तात्त्विक दृष्टिसे उन्होंने यह 
सिद्धांत स्वीकार कर लिया । हमारे सबध के आरंभमें ही उन्होंने 
यह बात मान ली थी कि बुद्धि जिस वस्त॒कों स्वीकार कर ले 
उसका आचरण करना उचित और धर्म हैं । इसीसे वह अपने 
जीवनमें इतने महत्त्वके परिवर्तन एक क्षणमें बिना किसी हिंचक- 
के कर सके थे। अब अगर सर्पादिका मारना अनुचित है तो 

मि० केलनबेकको इच्छा हुई कि उनकी मित्रता संपादन करें। 
'पहले तो उन्होंने ऐसी पुस्तकें इकट्ठी कीं जिनसे भिन्‍न-भिन्‍न 
जातिक सर्पोंकी पहचान हो सके । उनमे उन्होंने देखा कि सभी 
सांप जहरीले नहीं होते । कुछ तो खेतोंकी फसलकी रक्षा 
करनेवाले होते है । हम सबने सांपोंको पहचानना सीख लिया 
और अंतमे एक विशाल अजग्ररको, जो फार्ममें ही मिल गया 
था, पाल लिया। उसको सदा अपने ही हाथसे खाना देते । 
मेने नरमीसे उनके साथ यह दलील को--“यद्यपि आपका 
“भाव शुद्ध हे फिर भी अजगर तो उसको पहचाननेसे रहा, क्योंकि 
आपकी प्रीतिके साथ भय मिला हुआ है । उसको खुला रखकर 
उसके साथ खेलनेकी हिम्मत तो न आपकी है, न मेरी और 
ऐसी हिम्मत ही वह चीज है जिसे हम अपने अदर पैदा करना 
चाहते हे । इसलिए इस सर्पको पालनेमें में सदभाव तो देखता 
हू, प पर उसमें अहिंसा नहीं देखता | हमारा व्यवहार तो ऐसा 
'होना चाहिए कि अजगर उसे पहचान सके । प्राणिमान भय 
और प्रीतिको पहचानते हे, यह तो हमारा रोजका अनुभव है । 
फिर इस सांपको आप जहरीला तो मानते ही नहीं। इसके 
तौर-तरीके, इसकी आदतें आदि जानवेके लिए ही उसे कंद 
कर रखा है । यह एक प्रकारकी विलासिता हुईं। मित्रतामें 
इसके लिए भी स्थान नहीं है ।” 
मि० केलनबेकको यह दलीरू जंची; पर उस अजगरको 
तुरंत छोड देनेकी उनकी इच्छा नहीं हुई । मेने किसी तरहका 
दबाव नहीं डाला । सर्पके व्यवहारमें में भी रस लेने रूगा था 
और बच्चोंको तो उसमे अतिशय आनंद मिल रहा था, उसको 
ठग करनेकी सभीको सनाही थी; पर इस कंदीने अपना रास्ता 
'खुद निकाल लिया | पिजड़ेका दरवाजा खुला रह गया होया 
उसी ने युक्तिसे खोल लिया हो, चाहे जो कारण हो, दो-चार 
दिनके अंदर ही एक दिन सत्रेरे मि० केलनब्रेक अपने कैदी मित्रसे 

मिलने गये तो देखते हें कि उसका पिंजड़ा खाली है । वह खुश 
हुए, में भी हुआ; पर इस प्रयोगके फलस्वरूप सर्प हमारी बात- 
चोतका स्थायी विषय हो गय। था । 
मि० केलनबेक एक गरीब जनको फार्मपर छाये थे। 
वह गरीब तो था ही, अपंग भी था। उसका कबड इतना 
निकल आया था कि लकड़ीके सहा रेके बिना चल ही नहीं सकता। 
उसकी हिम्मतकी हद नहीं थी । शिक्षित होनेसे सक्ष्म बातोंमें 
बहुत रस लेता था। फार्ममें वह भी हिदुस्तानियों-जेसा ही 
होकर सबके साथ हिल-मिलकर रहता था। उसने निर्भय 
होकर सांपोंके साथ खेलना शुरू किया । छोटे सांपोंको तो 
हाथमें पकड़कर ले आता और हथेलीपर रखकर खिलाता भी । 
फार्म लंबे अरसेतक चलता तो इस जरनके, जिसका नाम 
ऑलब्रेस्ट था, प्रयोगका फल क्‍या होता, यह तो ईश्वर ही 
जाने । 
इन प्रयोगोंके फलस्वरूप यद्यपि हमारे मनमें सांपोंका डर 
घट गया था; पर कोई यह न समभ ले कि फाममें कोई सांपसे 
डरता ही नहीं था या सर्पादिको मारनेकी सभीको मनाही थी । 
अमुक वस्तुमें हिसा है या पाप है, यह मान लेना एक बात है 
और तदनुसार आचरण करनेकी शक्ति होना दसरी बात है । 
जिसके मनमें सांपका डर बना हो और जो स्वयं प्राण त्याग 
करनेको तैयार न हो वह संकटमें पड़नेपर सांपको छोड़नेवाला 
नही । फार्मेमें ऐसी एक घटना हुईं थी जो मुझे याद हें । 
पाठकोंने यह तो समझ ही लिया होगा कि वहां सॉपोंका उपद्रव 
काफी था। हम जब इस फार्ममें गये तब वहां आदमियोंकी 
सती बिलकूल ही नहीं थी और कुछ अरसेसे योंही निर्जेन पड़ा 
था। एक दिन मि० केलनबेकके ही कमरेमें सांप दिखाई 
दिया और ऐसी जगह जहांसे उसे भगाना या पकड लेना नामुम- 
किन-सा था । फार्मके एक विद्यार्थीती उसको देखा । उसने 

मुझे बुलाया ओर पूछा कि अब क्‍या करना चाहिए। उसने 
उसे मारनेकी इजाजत मांगी । इस अनुमतिके बिना वह 
सांपको मार सकता था; पर आम तौरसे विद्यार्थी या दूसरे 
लोग भी मुभसे पूछे बिना ऐसे काम नहीं करते थे। मारनेकी 
इजाजत दे देना मुझे अपना धर्म दिखाई दिया और मेंने इजाजत 
दे दी । यह बात लिखते समय भी मुझे ऐसा नही जान पड़ता कि 
यह इजाजत देनेमें मेंने कोई गलती की । सांपको हाथसे पकड़ 
लेने या फार्मवासियोंको और किसी तरह भयथमुक्‍त कर देनेकी 
मुभमें शक्ति न थी और आज भी उसे उत्पन्न नहीं कर 
सकता हू। 

फाममें सत्याग्रहियोंका ज्वारभाटा आया करता था, यह 
बात तो पाठक आसानीसे समभ सकते हें। कोई सत्याग्रही जेल 
जानेवाला होता तो कोई-न-कोई उससे छुटकर आया होता । 
छूटकर आनेवालोंमें दो ऐसे आये जिन्हें मजिस्ट्रेटने ज्ञाती 
मुचलकेपर छोड़ा था और जिन्हें सजा सूननेके लिए अगले दिन 
अदालतमे हाजिर होना था । वे बैठे बातें कर रहे थे। इतनेमे 
उनके लिए जो आखिरी ट्रेन थी उसका वक्‍त हो गया और वे 
उसे पा सकेंगे या नहीं, यह संदिग्ध हो गया । दोनो जवान थे 
ओर अच्छे कसरती थे । वे और हममेंसे भी कुछ लोग जो उन्हें 
विदा करने जानेवाले थे, दोडे । रास्तेमें ही मेने ट्रेनके आनेकी 
सीटी सुनी । ट्रेन छूटनेकी सीटी हुई तब हम स्टेशनकी बाहरी 
हृदतक पहुंच पाये थे । वे दोनो भाई तो अधिकाधिक तेज दोडते 
जा रहे थे । में पीछे छूट गया । ट्रेन चल दी । दोनों युवकों को 
दौड़ते देख स्टेशनमास्टरने चलती ट्रेन रोक दी और उनको 
बेठा लिया। मेंने स्टेशन पहुंचकर स्टेशनमास्टरके प्रति 
कृतज्ञता प्रकट की । इस धटनाका वर्णन करनेमें मेने दो बातें 
जतायी है : एक तो यह कि सत्याग्रहियोंको जेल जाने और 
प्रतिज्ञा का पालन करनेको कितनी उत्सुकता होती थी। दूसरी 

थह कि स्थानीय कर्मंचारियोंक साथ उन्होंने कसा मधुर संबंध 
जोड़ लिया था। ये युवक उस ट्रेनको न पकड़ सके होते तो 
अगले दिन अदालतमे हाजिर न हो पाते । उनका कोई दसरा 
जामिन नही था। न उनसे रुपये-पैसेकी ही जमानत ली गई थी। 
वें महज अपनी भलमनसीक विश्वासपर छोड़े गये थे । सत्या- 
ग्रहियोकी साख इतनी हो गईं थी कि उनके खुद जेल जानेसे आतुर 
होनेके कारण मजिस्ट्रेट उनसे जमानत लेनेकी जरूरत नही सम भरते 
थे। इस कारण इन युवक सत्याग्रहियोंको ट्रेन छट जानेके डरसे 
भारी खेद हुआ था। अत' वे वायुवेगसे दौड़े। सत्याग्रहके आरभ- 
में अधिकारियोंकी ओरसे सत्याग्रहियोंको कुछ कष्ट दिये गये थे 

यह बात कही जा सकती है । यह भी कह सकते हें कि कही-कही 
जेलके अफसर-अह॒लकार बहुत ज्यादा सख्त थे; पर लड़ाई 
ज्यों-ज्यों आगे बढ़ती गईं हमने कुल मिलाकर देखा कि अहलकार 
पहलेसे कम कडवे हो गये और कुछ तो मीठे भी हो गये और 
जहाँ उनके साथ लंबा साबका पड़ा वहां इस स्टेशनमास्टरकी 
तरह हमारी मदद भी करने रंगे । कोई पाठक इससे यह न सोचे 
कि सत्याग्रहियोंने अहलूकारोंको किसी तरह घस देकर उनसे 
सभीते प्राप्त किये | ऐसे अयोग्य सभीते प्राप्त करनेकी बात' 
उन्होंने कभी सोची ही नहीं; पर सभ्यताके सुभीते लेनेका 
हौसला किसको न होगा ? और बवेसे सभीते सत्याग्रहियोंको 
कितनी ही जगह मिल सकते थे । स्टेशनमास्टर प्रतिकूल हो तो 
नियमोंकी सीमाम रहते हुए भी मुसाफिरको कितनी हो तरहसें 
हैरान कर सकता हैं। ऐसी हेरानियोक खिलाफ आप कोई 
शिकायत--फरियाद भी नही कर सकते। और वह अनुकल हो तो 
कायदेके अदर रहकर भी आपको बहुतसे सभीते दे सकता हैं । 
ऐसी सब सहलियते हम फार्मके पासके स्टेशन लॉलेके स्टेशन- 
सास्टरसे पा सके थे और इसका कारण था सत्याग्रहियोंका 
सौजन्य, उनका धैये और कष्ट-सहन करनेकी उनकी शक्ति । 

एक अप्रस्तृत प्रसंगकी चर्चा यहां कर देना संभवत: अनुचित 

न माना जायगा। मुझे भोजनके सुधार और प्रयोग धामिक, 
आर्थिक और आरोग्यकी दष्टिसे करनेका शौक लगभग ३५ 
बरससे रहा हैं) यह शौक आज भी मंद नही पड़ा हैं । 
मेरे प्रयोगोक्ा असर मेरे आसपासवालोंपर तो पड़ता ही है । 
इन प्रयोगोंके साथ दवाकी मदद लिये बिना प्राकृतिक-जसे पानी 
और मिट्टीकं--उपचारोंसे रोग मिटानेके प्रयोग भी में करता 
था। जब वकालत करता था उन दिनों मवक्किलोक साथ मेरा 
सबंध कौट्बिक-जसा हो जाता। इससे वे मुझे अपने सुख-दुःखर्में 
साथी बनाते । कछ आरोग्यविषयक भेरे प्रयोगोंसे परिचित 
हो जानेके बाद उस विषयमें मेरी सहायता लेते! ऐसी सहायता 
लनेवाले कभी-कभी टल्सूटाय फार्मपर भी चढ़ आते। यों आने- 
वालोंमें लटावन नामका एक बढा था जो उत्तर भारतका 
रहनेवाला था और पहले गिरमिटमें दक्षिण अफ्रीका आया था। 
उसकी उम्र ७०क पार होगी । उसे पुराने दमे और खांसीकी 
बीमारी थी । वंद्योंके चूर्ण और डाक्टरोंके मिक्सचर काफी 
आजमा चुका था। उन दिनों अपने उपचारोंके विषयोंमे मरे 
विश्वासकी भी कोई सीमा नही थी। मेने कहा कि तुम मेरी सभी 
शर्तोंका पालन करो और फाममे रहो तो में तुमपर अपने 
प्रयोगोंकी परीक्षा कर सकता हूं। यह तो कंसे कह सकता 
कि मेने उसका इलाज करना कबलू किया। लटावनने 
मेरी शर्तें मंजर कर ली । उसको तंबाक पीनेका भारी व्यसन 
था । उससे जो छा्ते कबूल कराई गई थी उनमें एक तंबाक 
छोड़ देनेकी भी थी। लटावनको मेने एक दिनका उपवास 
कराया । रोज १२ बजे धृपमें कने बाथ देना शुरू किया। 
उस वक्‍त मौसम ऐसा था कि धपमे बैठा जा सके। भोजनमें 
थोड़ा भात, थोड़ा जेतनका तेल, शहद और दहाहदके 
साथ कभी खीर' और मीठी नारंगी और कभी अंग्र 

और भूुने गेहूंका कहवा देता । नमक-मसाला बिलकुल 
बंद था। जिस मकानमें में सोता, उसीमें भीतरके हिस्सेमें 
लटावनका भी बिस्तर लगता था । बिस्तरमें सबको दो 
कबल मिलते थे--एक बिछानेके लिए दूसरा ओढ़नेके लिए । 
और एक काठका तकिया होता था। एक अठवारा बीता। 
लटावनके #ऋरीरमें तेज आया । दमा घटा, खांसी भी घटी । 
पर रातमें दमा और खांसी दोनों उठते । मेरा शक तंबाक- 
पर गया। मेने उससे पूछा। लटावनने कहा--में नहीं 
पीता ।” एक-दो दिन और गये | फिर भी फर्क न पड़ा 
तो मेने छिपे तौरपर लटावनपर निगाह रखनेका निश्चय 
किया । सभी जमीनपर सोते थे। सर्पादिका भय तो था ही. 
इसलिए मि० केलनबेकने मुझे बिजलीकी चोरबत्ती (टार्च) 
दे रखी थी और खद भी एक रखते थे। इस बत्तीको में 
पास रखकर सोता । एक रात मेने ते किया कि बिस्तरपर 
पडा-पडा जागता रहुगा । दरवाजेके बाहर बरामदेमे मेरा 
बिस्तर था और दरवाजेके भीतर बगलमें ही लटावनका लगा 
था। आधी रातको लटावनकों खांसी आईं। उसने दिया- 
सलाई जलहाई और बीडी पीना शुरू किया। में धीरेसे जाकर 
उसके बिस्तरके पास खडा हो गया और बत्तीका बटन दबा 
दिया । लटावन घबराया, सब समभ गया । बीड़ी बा 
दी और मेरे पांव पकड़ लिए। “मेने भारी कसर किया। 
अब में कभी तबाक न पीऊगा। आपको मेने घोखा दिया। 
मुझको आप माफ करें ।” यह कहते-कहते लुटावनका गला 
भर आथा। मेने उसको तसलली दी और कहा कि बीड़ी 
न पीनेमें तुम्हारा हित है । मेरे हिसाबसे खांसी अबतक 
चली जानी चाहिए थी-। वह नहीं गईं, इसलिए मुझे शक 
आ। लटावनकी बीडी गई और उसके साथ दो या तीन 
नेमें खांसी और दमा ढीले पडे, और एक महीनेमें दोनों 

चले गये। लुटावनमें खूब तेज-शक्ति-उत्साह आ गया 
और उसने हमसे विदा मांगी । 
स्टेशनमास्टरका बेटा, जो दो साछका रहा होगा, टाइफाइड 
ज्वर्से पीड़ित हुआ । उन्हें मेरे उपचारोंका पता था ही । 
मुझसे सलाह ली। उस बच्चेको दो दिन तो मेने कुछ भी 
खानेको नही दिया | तीसरे दिनसे आधा केला, खूब मसला 
हुआ और उसमें एक चम्मच जंतूनका तेल और दो-चार बूद 
नीबका रस डालकर देने लगा। इसके सिवा और सब खुराक 
बंद । रातमें उसके पेटपर मिट॒टीकी पट्टी बांधता। यह 
बच्चा भी चंगा हो गया । हो सकता है कि डाक्टरका निदार 
गलत रहा हो और उसका बुखार टाइफाइड (मियादी) न 
रहा हो । 
ऐसे है 5 प्रयोग मेंने फार्ममे किये। उनमेंसे एकमें 
भी विफल होनेकी बात मुझे याद नहीं हैं; पर आज वही 
उपचार करनेकी मेरी हिम्मत नहीं होती। ठाइफाइडके 
रोगीको जैतूनका तेल और केला देते तो मुझे कपकपी होने 
लगेगी । १९१८ में हिंदुस्तानमें मुझे आंवकी बीमारी हुईं 
और उसीका इलाज मेरे किये न हो सका और मुझे आजतक 
इसका पता नही कि जो उपचार दक्षिण अफ्रीका सफल होते 
थे वही उपचार हिंदुस्तानमें उसी अंशमें सफल नही होते 
इसका कारण मेरे आत्मविश्वासका घट जाना हैँ या यहकि 
यहांकी जलवायु उन उपचारोकें पूरी तरह अनुकूल नहीं ? में 
इतना जानता हूं कि इन घरेलू इलाजों और टाल्सूटाय फाममें 
रखी गई सादी जिदग़ीसे कौमके कुछ नही तो भी दो-तीन 
लाख रुपये बच गये। रहनेवालोंमे कौट्बिक भावना उत्पन्न 
हुईं । सत्याग्रहियोंकों शुद्ध आश्रय-स्थान मिछा । बेईमानी 
और मकक्‍कारीके लिए अवकाश न रहा; मूग और कंकड़ी 
अलग-अलग हो गई ।। 


टाल्सूटाय फार्स--रे ३२७ 


ऊपरकी घटनाओंमें वणित आहारके प्रयोग आरोग्यकी 
दृष्टिसे किये गये; पर इस फार्मके अंदर ही मेने अपने ऊपर 
एक अतिशय महत्त्वका प्रयोग किया, जो शुद्ध आध्यात्मिक 
दृष्टिसे था। 

निरामिषभोजीकी हेसियतसे हमें दूध लेनेका अधिकार 
हैं या नहीं, इस विषयपर मेने खूब विचार किया था, खूब पढ़ा 
भी था; पर फार्ममें रहनेके दिनोंमें कोई पुस्तक या अखबार 
मेरे हाथमें पड़ा जिसमें मेने देखा कि कलकत्तेमें गाय-भेसोंका 
दूध निचोडकर निकाल लिया जाता है। उस लेखमें फूंकेकी 
निर्देयताभरी और भयानक क्रियाका भी वर्णन था। एक बार 
मि० केलनबेकके साथ दूध लेनेकी आवश्यकताके बारेमें बात- 
चीत हो रही थी। उस सिलसिलेमें मेने इस क्रियाकी बात भी 
९4880 02४ त्यागके दूसरे अनेक आध्यात्मिक लाभ भी 
मेने और कहा कि दूध छोड़ा जा सकता हो तो अच्छा 
है । मि० केलनबेक अत्यन्त साहसी थे, इसलिए दुग्ध-त्यागके 
प्रयोगके लिए तुरंत तैयार हो गये । उन्हें मेरी बात बहुत पसंद 
आईं। उसी दिन हम' दोनींने दूध त्याग दिया और अंतर्में 
हम कंवल सूखे ओर ताजे फलोंपर रहने लगे। आगपर 
पकाई हुईं हर तरहकी खुराक त्याग दी। इस प्रयोगका अंत 
क्या हुआ, इसका इतिहास देनेका यह स्थान नहीं हैँ ।“पर 
इतना तो कह ही दूं कि में केवल फछ खाकर पांच बरस 
रहा। इससे न मेंने कोई कमजोरी अनुभव की और न मुझे 
किसी प्रकारकी व्याधि हुईं। इस कालमें मुभमें शारी- 
रिक काम करनेकी पूरी शक्ति थी, यहांतक कि एक दिन- 
में में पदल ५५ मीलकी यात्रा कर सकता था। दिनभरमें 
४० मीलकी मंजिल कर लेना तो मामूली बात थी. मेरा 
दृढ़ विश्वास है कि इस प्रयोगके आध्यात्मिक परिणाम बड़े 
सुंदर हुए । इस प्रयोगको अंशतः त्याग देना पड़ा, इसका दुःख 

मुझे सदा रहा है और में राजनंतिक काम-काजके भमेले- 
में जिस हृदतक उलभ गया हूं उससे छुटकारा पा सकूं तो 
इस उम्रमें और दशरीरके लिए जोखिम लेकर भी इसके 
आध्यात्मिक फलके परीक्षणके लिए फिरसे यह प्रयोग कर देखूं। 
डाक्टरों-वैद्योंमें आध्यात्मिक दृष्टिका अभाव होना भी हमारे 
मार्गमें विध्चकारक हो गया हैं । 

पर अब इन मधुर और महत्त्वके संस्मरणोकी समाप्ति 
करनी होगी। ऐसे कठिन प्रयोग आत्मशुद्धिके संग्रामके 
अंदर ही किये जा सकते हे । आखिरी लडाईके लिए टाल्सूटाय 
फार्म आध्यात्मिक शुद्धि और तपश्चर्याका स्थान सिद्ध हुआ । 
इसमे मुझे पूरा सदेह हैं कि ऐसा स्थान न मिछा होता या 
प्राप्त किया गया होता तो आठ बरसतक हमारी लडाई चल 
सकी होती या नही, हेमे अधिक पैसा मिल सका होता या नही 
और अतमे जो हजारो आदमी लडाईमे शामिल हुए वे शामिल 
होते या नही | टाल्सूटाय फार्मका ढोल पीटनेका नियम हमने 
नही रखा था | फिर भी जो वस्तु दयाकी पात्र नही थी उसने 
लोगोंके दयाभाव, सहानुभूतिको जाग्रत किया । उन्होने देखा 
कि हम खद जो बात करनेको तेयार नही हैं और जिसे कष्ट- 
रूप मानते हैं, फामंवासी उस बातकों कर रहे है । उनका यह 
विश्वास, १९१३ में जो फिरसे बड़े पैमानेपर लडाई शुरू हुईं, 
उसके लिए बड़ी पूजीरूप हो गया । इस पूजीक मुआविजेका 
हिसाब नही हो सकता | मुआवजा कब मिलता है, यह भी कोई 
नहीं कह सकता | पर मिलता है इस विषयमें मुझे तो तनिक 
भी शका नही और मेरा कहना हे कि किसीको भी शंका नहीं 
करनी चाहिए । 

इस तरह टाल्सूटाय फामंर्में सत्याग्रही अपनी जिंदगी 
बिता रहें थे और जो कुछ उनके नसीबमोें लिखा था 
उसके लिए तेयार हो रहे थे। युद्ध कब समाप्त होगा इसका 
न उन्हें पता था, न चिता थी। उनकी प्रतिज्ञा एक ही थी 
खूनी कानूनके सामने सिर न भुकायगे और ऐसा करते हुए 
जो कष्ट सिरपर आयंगे उन्हें सह लेगे। सिवाहीके लिए 
लड़ना ही जीत है; क्योंकि इसमें ही वह सुख मानता है 
और चूकि लडना अपने हाथमे होता हे इसलिए वह मानता 
है कि हार-जीत या सुख-दुःख खुद मुभपर ही अवलंबित हैं । 
या यों कह सकते हे कि पराजय-जैसी चीज उसके शब्दकोषमें 
होती दी नहीं | गीताक छाब्दोमें कहें तो उसके लिए सुख- 
दु.ख, हार-जीत समान हें। 

इकके-दुकक सत्याग्रही जेल जाया करते थे। जब इसका 
मौका न॑ हो तब फार्मके बाहरी कामोंको देखकर कोई यह 
नहीं सोच सकता था कि इसमे सत्याग्रही रहते होंगे और वे 
लड़ाइंकी तैयारी कर रहे होगे । फिर भी कोई नास्तिक वहां 
आ जाता तो बह मित्र होता तो हमपर तरस खाता और आहछो- 
चक होता तो हमारी निदा करता। कहता---आलस सवार 
हो गया है। इसीसे जंगलम पड़े-पडे रोटियां खा रहे हैं । 
जेलसे हार गये हे, इसलिए सुदर फलोद्यानमें बसकर नियमित 
जीवन बिता और झशहरक भभटोंसे दूर रहकर सुख भोग रहे 
हैं ।” ऐसे आलोचकको कंसे समभाया जाय कि सत्याग्रही 
अयोग्य रीतिसे नीतिको भंग करके जेल जा ही नही सकता ? 
उसे कौन समभाये कि सत्याग्रहीकी शांतिमे, उसके संयभमें 


३२० दक्षिण अफ्रोकाका सत्याग्रह 


ही लड़ाईकी तैयारी होती है ? उससे कौन कहे कि सत्याग्रही 
मनुष्यकी सहायताका खयालतक दिलसे निकाल देता है, केवल 
भगवानका भरोसा रखता है । परिणाम यह हुआ कि 
जिन्हें किसीने न सोचा था ऐसे संयोग आ उपस्थित हुए या 
भगवानने भेज दिये। ऐसी सहायता भी मिली जिसकी 
आशा हम नहीं रखते थे। हमारी परीक्षा भी अचानक, जब 
वह हमारी कश्पनासे कोसों दूर थी, आ पहुंची और अंतरममें 
ऐसी बाह्य विजय भी मिली, जिसको दुनिया समझ सके । 

में अरसेसे गोखले और दूसरे नेताओंसे प्रार्थना करता 
आ रहा था कि दक्षिण अफ्रीका आकर भारतीयोंकी स्थिति- 
को देंखें । पर कोई आयेंगे या नहीं इस विषयमें मुझे पूरा 
संदेह था। मि० रिच किसी भी नेताकों भेजनेकी कोशिश 
कर रहे थे; पर जब लड़ाई बिलकूल ही मंद पड़ गई हो 
वैसे वक्‍तमें आनेकी हिम्मत कौन करता ? १९११ में गोखले 
विलायतमें थे। उन्होंने दक्षिण अफ्रीकाके सग्रामका अध्ययन 
तो किया ही था । बड़ी कौंसिलमें बहस भी की थी और गिर- 
मिटियोंका नेटाल भेजना बद कर देनेका प्रस्ताव भी पेश किया 
था (२५ फरवरी १९१०), जो पास हुआ। उनके साथ 
मेरा पत्र-व्यवह्ाार बराबर चल ही रहा था। भारतमंत्रीके 
साथ वह मशविरा भी कर रहे थे और उन्हें यह जता दिया 
गया था कि वह दक्षिण अफ्रीका जाकर पूरे मसलेको 
समभना चाहते हे। भारतमंत्रीने उनके इरादेको पसद 
किया था। गोखलेने मुर्के छः हफ्तेके दौरेकी योजना बनाने- 
को लिख भेजा और दक्षिण अफ्रीकासे विदा होनेकी 
आखिरी तारीख भी लिख दी । हमारे हषका तो पार ही 
न रहा | किसी भी भारतीय नेताने अबतक दक्षिण अफ्रीकाकी 
यात्रा नही की थी। दक्षिण अफ्रीकाकी वात तो क्या, हिंदु- 
स्तानक॑ वाहरके एक भी देश या उपनिवेशमें प्रवासी 

भारतियोंकी हालत समभनेके उद्देश्यसे कोई नहीं गया था । 
इससे हम सभी गोखले-जेसे महान नेता्क आगमनके महत्त्वको 
समभ सके और तिरचय किया कि उनका ऐसा स्वागत-सम्मान' 
किया जाय जेसा कभी किसी बादशाहका भी न हुआ हो। 
दक्षिण अफ्रीकाके मुख्य-मख्य नग्रोंमें उनको ले जानेकी बात 
भी ते की गई। सत्याग्रही और दूसरे हिंदुस्तानी स्वागतकी 
तैयारीमें शा गीसे शरीक हुए। इस स्वागतंमें शामिल होनेके 
लिए गोरोंको भी निमत्रण दिया गया और रूगभग सभी जगह 
वे उसमें सम्मिलित हुए । हमने यह भी ते किया कि जहां-जहां 
सार्वजनिक सभा की जाय वहां-वहां उस नगरका मेयर स्वीकार 
करे तो आमतौरसे उसीको सभापतिके आसनपर बिठाया 
जाय और जहां-जहां मिल सके वहां-वहां टाउनहालमें 
ही सभा की जाय । रेलवे विभागकी इजाजत लेकर रास्ते- 
के बड़े-बड़े स्टेशनोंकी सजानेका भार भी अपने ऊपर 
लिया और अधिकाश स्टेशनोंके सजानेंकी इजाजत भी 
हासिल कर ली । आमतौरसे ऐसी इजाजत नही दी जाती । 
स्वागतकी हमारी जबदंस्त तेयारीका असर अधिकारियोंपर 
हुआ और उसमे जितनी हमदर्दी वह दिखा सके उतनी दिखाई । 
सालके लिए जोहान्सबगेंमें वहांके स्टेशनको सजानेमें 
ही हमें कोई १५ दिन लग गये होंगे; क्‍योंकि वहां हमने एक 
सुदर चित्रित तोरण बनाया था, जिसका नकशा मि० केलनबेकने 
तैयार किया था। 
दक्षिण अफ्रीका कैसा देश हैं इसका अंदाजा गोखलेको विला- 
यतमें ही हो गया था। भारतमंत्रीने दक्षिण अफ्रीकाकी सरकारको 
गोखलेके रुतबे, साम्राज्यमे उनके स्थान इत्यादिकी सूचना 
दें दी थी; पर स्टीमर कंपनीसे टिकट ले रखने या अच्छा 
केबिन (कमरा) रिजवे करा रखनेकी बात किसीको 
सूक सकती ? ग्रोखलेकी तबीयत नाजुक तो रहती ही थी । 

अत: उन्हें जहाजपर अच्छा केबिन चाहिए था। एकान्त भी 
जरूरी था। स्टीमर कंपनीके यहांसे दो ट्क जवाब मिला 
कि ऐसा केबिन हमारे यहां है ही नहीं । मुभे ठीक याद नहीं 
कि गोखलेने खुद या उनके किसी मित्रने इंडिया आफिस 
(भारतमंत्रीके दफ्तर) को इसकी खबर दी। कंपनीके 
डाइरेक्टरको इंडिया आफिसकी ओरसे पत्र लिखा गया और 
जहां कोई था ही नहीं वहां गोखलेके लिए अच्छे-से-अच्छा 
केबिन हाजिर हो गया। इस प्रारंभिक कड़वाहटका फल 
मीठा रहा | स्टीमरके कप्तानकों भी गोखलूेका सुदर स्वागत 
करनेकी हिदायत कर दी गई । इससे गोखलेके इस सफर- 
के दिन आनंद और शांतिमें बीते । वह जितने गभीर. थे 
उतने ही आनंदी और विनोदी भी थे। जहाजपर होनेवाले 
खेलों आदिमें वह अच्छी तरह शामिल होते और इससे जहाजके 
यात्रियोंमें खब लोकप्रिय हो गये थे। यनियन सरकारनें 
गोखलेसे उसके मेहमान होने और रेलवेका सरकारी सेलन 
स्वीकार करनेका अनुरोध किया था । मभसे मशविरा कर लेने- 
के बाद सेलन और प्रिटोरियामें सरकारका आतिथ्य स्वीकार 
कर लेनेका निशरुचय किया । 

गोखले कंप टाउन बंदरगाहमे जहाजसे उतरनेवाले थे। 
१९१२ की २२ वी अक़्तबरको बह जहाजसे उतरे । उनका 
स्वास्थ्य जितना में सोचता था उससे कही ज्यादा नाजक था। 
बह एक खास खूराक ही ले सकते थे। अधिक श्रम भी 
सहन नही हो सकता था। जो कार्यक्रम मेंने बनाया था वह 
उनसे नहों चल सकता था। जितना अदल-बदल हो सकता 
था उतना किया । वह बदला ही न जा सके तो स्वास्थ्यकी 
जोखिम उठाकर भी वह सारा कार्यक्रम कायम रखनेको तैयार 
हो गये | उनसे पछे बिना कठिन कार्यक्रम बना डालनेमें 
मेने जो मूखेता की उसका मुझे बहुत पछतावा हुआ | कुछ 

रद्दोबदल तो मेने किया, पर अधिकांश कार्यक्रम तो ज्यों-का- 
त्यों कायम रखना ही पड़ा। गोखलेको अधिक एकान्त 
मिलना आवश्यक था, यह में नहीं समझ सका था। ऐसा 
एकान्त दिलानेमें मुभे अधिक-से-अधिक कठिनाई पड़ी । 
पर सत्यके खातिर म॒भे नम्नतापबवंक इतना तो कहना ही होगा 
कि रोगियों और बड़ोंकी सेवा करनेका मुझे अभ्यास और 
शौक था, इससे अपनी मूखता जान लेनेके बाद मे प्रबंधर्मं इतना 
सधार कर सका कि उन्हें यथेष्ट एकान्त और झज्ाांति मिल 
सके । सारे दौरेमें उनके मंत्रीका काम मेने ही किया । स्वयं- 
सेवक ऐसे थे कि उन्हें अंधेरी रातमें भी जाकर जवाब ला दें । 
अतः सेवकोके प्रमादसे उन्हें कभी कोई कठिनाई हुई हो, इसकी 
मुझे याद नहीं । मि० केलनबेक भी इन स्वयसंवकोंमे थे । 

केप टाउनमें अच्छी-से-अच्छी सभा होनी चाहिए, यह तो 
स्पष्ट ही था । श्राइनर-कटुबक बारेमे में प्रथम खंडमें लिख 
चुका हू । उसके मुखिया सिनेटर डब्ल्यू० पी० श्राइनरसे इस 
सभाका सभापतित्व स्वीकार करनेकी प्रार्थना की और उन्होने 
उसे स्वीकार कर लिया। विशाल सभा हुईं। हिंदुस्तानी 
और यूरोपियन बडी संख्यामें उपस्थित हुए। मि० श्राइनरने 
मधर शब्दोंमं गोखलंका स्वागत किया और दक्षिण अफ्रीकार्क 
हिंदुस्तानियोंके साथ अपनी हमदर्दी जाहिर की | गोखलेका 
भाषण छोटा, परिपक्व विचारोंसे भरा हुआ, दृढ़ पर विनययुक्त 
था। उससे भारतीय प्रसन्न हुए और गोरोंका मन गोखलने 
हर लिया | अत' यह कह सकते हे कि गोखलेने जिस दिन 
दक्षिण अफ्रीकाकी धरतीपर कदम रखा उसी दिन वहांकी 
पचरगी जनताके हृदयोमे प्रवेश कर गये । 

केप टाउनसे जोहान्स्बर्ग जाना था। रेलका दो दिनका 
सफर था। युद्धका करुक्षेत्र ट्रांसाल था। कप टाउनसे 
आते हुए ट्रांवालका पहला बड़ा सरहदी स्टेशन क्लकंस्‌- 

डाप पड़ता । वहां हिंदुस्तानियोंकी आबादी भी खासी थी। 
इससे वहां और जोहान्स्बर्ग पहुंचनेसे पहले रास्तेमें पड़नेवाले 
ऐसे ही दो और नगरोंमें भी गोखलेको रोकने और सभामे उप- 
स्थित होनेका कार्यक्रम बनाया गया था। इससे क्लकंसडॉपंसे 
स्पेशल ट्रेनकी व्यवस्था कराई गई । तीनों जगह उन नगरोंके 
मेयरोंने सभापतिका आसन ग्रहण किया। कही भी एक घंटेसे 
अधिक समय नहीं दिया गया । जोहान्स्बगं ट्रेन ठीक 
वक्‍तपर पहुंची, एक मिनटका भी फके नहीं पड़ा । स्टेशनपर 
बढ़िया कालीन आदि बिछाये गये थे । एक मंच भी बनाया 
गया था। जोहान्स्बगरंके मेयर मि० एलिस और दूसरे 
यूरोपियन उपस्थित थे । मि० एलिसने अपनी मोटर इसके 
लिये पेश की कि गोखले जबतक जोहान्स्बर्गमें रहें तबतक 
उनकी सवारीमें रहे । गोखलूको मानपत्र स्टेशनपर 
ही भेंट किया गया। मानपत्र तो उन्हें हर जगह ही मिलता । 
जोहान्स्बगंका मानपत्र वहीकी खानसे निकले हुए सोनेकी 
हृदयाकार तख्तीपर खुदा हुआ था जो दक्षिण अफ्रीकाकी बढ़िया 
लकड़ी (रोडेशियाकी टीक) पर जडी हुई थी । इस 
लकड़ीपर ताजमहल और हिंदुस्तानके कुछ दुृश्योंके चित्र 
बड़ी खूबसूरतीसे खोदे गये थे। गोखलेका सबके साथ परिचय 
कराना, मानपत्र पढ़ना, उसका जवाब देना, दूसरे मानपत्र 
स्वीकार करना, ये सारे काम २० मिनटके अंदर ही निबटा 
दिये गये । मानपत्र इतना छोटा था कि उसे पढ़नेमें पांच 
मिनटसे अधिक नही लगे होंगे। गोखलके उत्तरने भी इससे 
ज्यादा वक्‍त नही लिया होगा। स्वयंसेवकोंका प्रबंध इतना 
सुदरे था कि पूर्व निश्चित लोगोंसे अधिक एक भी आदमी 
प्लेटफांपर नहीं आने पाया । झोरगुल बिलकूल नही था। 
बाहर जबदेस्त भीड़ थी, फिर भी किसीक आने-जानेमें तनिक 
भी अड़चन नहीं हुईं। 

गोखलेको ठहरानेका प्रबंध मि० केलनबेकर्के एक सुंदर 
बंगलेमें किया गया था जो जोहान्स्वगं से पांच मीलके फासलेपर 
अवस्थित एक पहाड़ीकी चोटीपर बना हुआ था। वहांका 
दृश्य इतना सुंदर था, शांति इतनी आनददायक थी और 
बंगलेकी बनावट सादी होते हर भी इतनी कलामय थी कि 
गोखलेको यह स्थान बहुत ही पसंद आया। सब लोगोंसे 
मिलनेका प्रबंध शहरमें किया गया था। इसके लिए एक 
खास दफ्तर किरायेपर लिया गया था। उसमें तीन कमरे 
थे : एक खास कमरा गोखलेके आराम करनेके लिए, दूसरा 
मुलाकातके लिए और तीसरा मिलनेको आनेवालोंके बैठनेंके 
लिए। नगरक कुछ विशेष व्यक्तियोंसें निजी मुझलाकातके 
लिए भी हम गोखलेको ले गये थे। प्रमुख यूरोपियनोंन 
भी अपनी एक निजी सभा की थी जिसमें उनके जाह सीने 
गोखले पूरी तरह समभ लें। इसके सिवा में 
उनके सम्मानमें एक बडा भोज भी दिया गया जिसमें ४०० 
आदभियोंको निमंत्रण दिया गया था । इनमें १५० के लगभग 
यूरोपियन होंगे। भारतीयोंका प्रवेश टिकटसे रखा गया था 
जिसकी कीमत एक गिनी रखी गई थी । इससे इस दावतका 
खर्च निकल आया। भोजन शुद्ध निरामिष और मद्यपान- 
रहित ही था। रसोई भी सारी स्वयंसेवकोंने ही बनाई थी। 
इस सुंदर आयोजनका चित्र यहां प्रस्तुत कर सकना कठिन है । 
दक्षिण अफ्रीकार्में हमारे भारतीय भाई हिंदू-मुसलमान छुआ- 
छत नही जानते । हां, निरामिषभोजी भारतीय अपने निरा- 
मिषाहारकी रक्षा करते हैं। हिदुस्तानियोंमें कितने ही इंसाईं 
भी थे। वे बहुत करके गिरमिटिया मां-बापकी संतान हे । उनमें- 
से बहुतेरे होटलोंमें खाना पकाने और परसने का धंधा करते हें । 
इन भाइयेंकी मददसे ही इतने बड़े भोजका प्रबंध कर 
लेना शक्य हुआ । भोजनमें कोई पंद्रह प्रकारकी चीजें रही 

होंगी । दक्षिण अफ्रीकाके यूरोपियनोंके लिए यह बिलकुल 
नया और अचरजभरा अनुभव था। इतने अधिक हिदुस्ता- 
नियोंक साथ एक पातमे भोजन करने बैठना, निरासिष भोजन 
और बिना शराबके काम चला लेना, तीनों अनुभव उनमेसे 
बहुतोंके लिए नये थे। दोतो सभीके लिए नये थे। 
इस सम्मेलनमें गोखलेने जो भाषण दिया बह दक्षिण 
अफ्रीकार्में उनका सबसे बड़ा और सबसे अधिक महत्त्वका 
भाषण था। वह लगातार ४५ मिनट बोले । इस भाषणकी 
तेयारीमे उन्होंने हमारी पूरी हाजिरी ली थी। उन्होंने 
अपना यह जिदगीभरका नियम बताया कि स्थानीय छोगोके 
दृष्टिविदुकी अवगणना न हो और उसका जितना लिहाज किया 
जा सकता हैं उतना किया जाय, इसलिए मुझे यह बता देनेको 
कहा कि में अपनी दृष्टिसे उनसे क्या कहलवाना चाहता हू । 
यह मुझे लिखकर देना था और इसके साथ यह शर्ते थी कि अगर 
उनके एक वाक्य या विचारका भी वह उपयोग न करे तो में 
बुरा न मानूं। वह मजमून न ज्यादा लबा हो न छोटा, फिर भी कोई 
जरूरी बात छुट न जाय । इन सारी झर्तोंका पालन करते हुए 
मुझे उनके लिए अपने नोट तैयार करने होते थे । यह तो कह ही 
दू कि मेरी भाषाका तो उन्होंने बिलकूल ही उपयोग नही किया। 
अग्रेजी भाषामें पारगत गोखले मेरी भाषाका कही भी उपयोग 
करेगे, यह आशा में रखता ही क्‍यों ? मेरे विचारोंका उन्होने 
उपयोग किया, यह भी में नहीं कह सकता । पर उन्होंने मरे 
विचारोंकी उपयोगिता स्वीकार की । इससे मेने मनको यह 
समझ लिया कि उन्होंने किसी तरह मेरे विचारोंका उपयोग 
कर लिया होगा । पर उनकी विचारश्रेणी ऐसी थी कि उन्होने 
उसमे अपने विचारको कही स्थान दिया या नही, इसका पता 
आपको चल ही नही सकता था। गोखलेके सभी भाषणोमे में 
उपस्थित था, पर मुझे एक भी ऐसा अक्षर याद नहीं आता 

जब मेने सोचा हो कि उन्होंने अमुक भाव अकट नहीं किया 
होता या अमुक विशेषणका व्यवहार न किया होता तो अच्छा 
होता । उनके विचारोंकी स्पष्टता, दृढ़ता, विनय इत्यादि 
उनके अतिशय परिश्रम और सत्यपरायणताका प्रसाद थी । 
जोहान्स्बग में केवल हिंदुस्तानियोंकी विराट सभा भी होनी 
ही चाहिए थी। मेरा यह आग्रह प्‌वंकालसे ही चला आ रहा है 
कि हम या तो अपनी मातृभाषामें बोलें या राष्ट्रभाषा हिंदुस्तानी- 
में। इस आग्रहकी बदौलत दक्षिण अफ्रीकामें भारतीयोंके 
साथ मेरा संबंध सरल और निक्रटका हो गया। इससे में 
सोचता था कि हिंदुस्तानियोंके साथ गोखले भी हिदुस्तानीमें ही 
बोलें तो अच्छा है। इस विषयमें गोखलेके विचार मुझे मालूम 
थे । टूटी-फूटी हिंदीसे वह अपना काम चला ही नहीं सकते थे। 
इसलिए या तो मराठीमें बोलते या अंग्रेजीमें । मराठीमें 
बोलना उन्हें बनावटी-सा जान पडा और उसमें बोलें 
भी तो गृजराती और उत्तर भारतवाले श्रोताओंके लिए 
उसका हिंदुस्तानी उलथा तो करना ही होता। तो फिर 
अंग्रेजीमें ही क्‍यों न बोलें ? सौभाग्यवश मेरे पास एक ऐसी 
दलील थी जिससे गोखले मराठीमें बोलना मंजूर कर ले। 
जोहान्स्ब्गमें कोंकणके बहुतसें मुसलमान बसते थे। थोड़े 
महाराष्ट्रीय हिंदू तो थे ही। इन सभीको गोखलेका मराठी 
भाषण सुननेकी बड़ी इच्छा थी और उन्होंने मुझसे कह रखा 
था कि गोखलेसे मराठीमें बोलनेकी प्रार्थना करूं। मेने उनसे 
कहा---“आप मराठीमें बोलेंगे तो ये लोग बहुत खुश होंगे और 
आप जो बोलेंगे उसका हिंदुस्तानी तरजुमा में कर दूंगा ।” वह 
खिलखिलाकर हँस पड़े और बोले--“तुम्हारा हिदुस्तानीका 
ज्ञान तो में सब जानता हूं । यह हिंदुस्तानी तुमको मुबारक 
हो । पर तुम मराठीका उल्था हिंदुस्तानीमें में करने चले हो। यह 
तो बताओ कि इतनी मराठी तुमने कहां सीखी ?” मेंने 

जवाब दिया--“जो बात आपने मेरी हिदुस्तानीके बारेमें कही है 
बही मराठीकी भी समभक्तिए | मराठीका एक अक्षर भी में 
बोल नहीं सकता । पर जिस विषयका मुझे ज्ञान है उस 
विषयपर आप मराठीमें जो कुछ कहेंगे उसका भावार्थ में 
जरूर समभझ जाऊंगा । इतना तो आप देख लेंगे कि में छोगोंके 
सामने उसका अनर्थ कदापि न करूंगा। में आपको ऐसे 
उलथा करनेवाले दे सकता हू जो मराठी अच्छी तरह समभते 
है, पर शायद आप इसको पसंद न करें। अतः मुझे निभा 
लीजिएगा और मराठीमें ही बोलिएगा। कोंकणी भाइयोंके 
जैसी मुझे भी आपका मराठी भाषण सुननेकी हवस है ।” 

“तुम अपनी टेक जरूर रखना। यहां तुम्हारे पाले पड़ा 
हू, इसलिए छुटकारा थोड़े ही पा सकता हू । यों कहकर 
मुझे रिकाया और इसके बाद ऐसी सभाओमे ठेठ जंजीबारतक 
मराठीमें ही बोले और में उनका विशेष रूपसे नियुक्त 
भाषांतरकार रहा । में नही जानता कि यह बात में उन्हें 
कहा तक समझा सका कि मुहावरेदार और व्याकरण-शुद्ध 
अग्रेजीमें बोलनेकी अपेक्षा यथासभव मातृभाषा, यहां तक कि 
टूटी-फूटी व्याकरण-रहित हिंदीमें ही बोलना मुनासिब हें । 
पर इतना जानता हू कि दक्षिण अफ्रीकार्में वह महज मुझे 
खुश करनेकी खातिर मराठीमें बोले । मराठीमें कुछ 
भाषण देनेके बाद इसके फलसे उन्हें भी प्रसन्न ता हुईं, यह में देख 
सका । गोखलेने दक्षिण अफ्रीकार्में अनेक अवसरोंपर अपने 
व्यवहारसे यह दिखा दिया कि जहां सिद्धांतका प्रइन नही 
वहां अपने सेवकोको प्रसन्‍न करना गण हैं । 

जोहान्स्बगंसे हमें प्रिटोरिया जाना था । प्रिटोरियामे 
गोखलेको यूनियन सरकारकी ओरसे निमत्रण था। अतः टद्रांसवाल 
होटलमे उसने उनके लिए जो स्थान खाली रखवाया था वही 
उतरना था। यहां गोखलेको यूनियन सरकारके मंत्रिमंडलसे 
मिलना था, जिसमें जनरल बोथा और जनरल स्मट्स भी थे । 
जैसा कि ऊपर बता चुका हू, उनका कार्यक्रम मेने ऐसा बनाया 
था कि रोज करनेके कामोंकी सचना में उन्हें सवेरे या वह परछें 
तो अगली रातको दे दिया करता था। मत्रिमडलसे मिलनेका 
काम बड़ी जवाबदेहीका था। हम दोनोंने ते किया कि में उनके 
साथ न जाऊं, जानेकी इच्छा भी प्रकट न करूँ । मेरी उपस्थिति- 
से मंत्रिमंडल और गोखलेके बीच कुछ-न-कुछ पर्दा पड़ जाता । 
मंत्रिगण जी-भरकर स्थानीय भारत और इच्छा हो तो 
मेरी भी जो गलतिया मानते हों उन्हे न बता सकते | वें कुछ 
कहना चाहते हों तो उसे भी खुले दिलसे न कह सकते, पर इससे 
गोखलेकी जिम्मेदारी दुगनी हो जाती थी । कोई तथ्यकी भूल 
हो जाय या वे कोई नया तथ्य सामने रखे और उसका जवाब 
गोखलेके पास न हो अथवा उन्हें हिंदुस्तानियोंकी ओरसे कोई 
स्वीकृति देनी हो तो उस दशामें क्या करना होगा, यह समस्या 
उपस्थित हो गईं | पर गोखलेने तुरत उसका हल निकाल 
लिया । में उनके लिए भारतीयोंकी स्थितिका अथसे इति तक 
खुलासा तैयार कर द्‌ । भारतीय कहातक जानेको तैयार हें, 
यह भी लिख द्‌ । उसके बाहरकी कोई भी बात सामने आये तो 
गोखले अपना अज्ञान स्वीकार कर ले । यह निश्चय करके वह 
निश्चित हो गये । अब करना इतना ही रहा कि में उस तरहका 


रे४ड० दक्षिण भ्रफ्रोकाका सत्याप्रह 


खुलासा तेयार कर दू और गरोखले उसे पढ़ लें । पर वह उसे 
पढ़ लें इतना वक्‍त तो मेंने रखा ही नहीं था । कितना ही छोटा 
खुलासा लिखूं फिर भी चार उपनिवेशों में भारतीयोंकी स्थितिका 
इतिहास दस-बीस पन्‍ने लिखे बिना कंसे दे सकता था ! फिर 
उस खुछासेको पढनेके बाद उनके मनमें कुछ सवाल तो उठते ही । 
पर उनकी स्मरणशक्ति जितनी तीब्र थी वेसी ही श्रम करनेकी 
शक्ति अगाघ थी । सारी रात जगे और पोलकको और मुझे 
जगाया । एक-एक बातकी पूरी जानकारी प्राप्त की और 
उन्होंने भी समझा या नही, इसकी जांच भी करा ली । अपने 
विचार मुझे सुनाते जाते । अतमें उन्हें संतोष हुआ। में तो 
निर्भय था ही । 

लगभग दो घंटे या इससे कुछ अधिक वह मंत्रिमंडलूके 
पास बैठे और लोटकर मुभसे कहा- तुम्हें एक बरसके अंदर 
हिंदुस्तान लौट आना हैं । सब बातोंका फेसला हो गया । खूनी 
कानून रद होगा । इमिग्रेशन कानूनसे वर्णभेद निकाल दिया 
जायगा । तीन पौंडका कर उठा दिया जायगा ।” मेने कहा, 
“मुझे इसमें पूरी शंका है। मत्रिमंडलको जितना मे जानता 
हूं उतना आप नही जानते | आपका आशावाद मुभे प्रिय है, 
क्योंकि में खुद भी आशावादी हूं; पर अनेक बार धोखा खा 
चुका हूं । इसलिए इस विषयमे आपकी जितनी आशा में नहीं 
रख सकता । पर मुझे कोई डर नही । आप मंत्रिमंडलसे वचन 
ले आये, इतना ही मेरे लिए काफी हैं । मेरा धर्म तो इतना ही है 
कि जब आवश्यक हो तब लड़ लू और यह साबित कर दूं कि 
हमारी लडाई न्यायकी है । इसको सिद्धिमें आपको मिला हुआ 
वचन हमारे लिए बहुत छाभजनक होगा' और लड़ना पडा ही 
तो लडनेमें उससे हमारा बल दूना हो जायगा। पर अधिक भार- 
तीयोंके जेलमें गये बिना और एक सालके अंदर में हिंदुस्तान 
लोट सकता हूं, ऐसा मुझे नहीं दिखाई देता ।” 

यह सुनकर वह बोले-“में तुमसें जो कहता हूं उसमें 
फर्क पड़नेवाला नहीं । मुझे जनरल बोथाने वचन दिया हैँ कि 
खूनी कानून रद कर दिया जायगा और तीन पौंडका कर उठा 
दिया जायगा । तुम्हें बारह महीनेके अंदर हिंदुस्तान लौटना ही 
होगा । में तुम्हारा एक भी बहाना सुननेवाला नही । 

जोहान्स्बगका भाषण प्रिटोरियाकी यात्राके बाद हुआ था। 

ट्रांसवालसे गोखले डबन, मेरित्सबर्ग आदि स्थानोंमें 
गये । वहा भी बहुतसे यूरोपियनोंसे मिले-जुले । किम्बरलीकी 
हीरेकी खान भी देखी । किम्बरली और डबंनमें भी स्वागत- 
मंडलकी ओरतसे जोहान्स्वर्गकी जैसी दावतें की गईं और उनमें 
भी बहुतसे यूरोपियव सम्मिलित हुए । यों भारतीय और यूरो- 
पियन दोनोंके मन हर कर गोखलेने १९१२की १७वीं नवंबर- 
को दक्षिण अफ्रीकार्के समुद्र-तटसे प्रस्थान किया । उनकी इच्छा- 

और मि० केलनबेक जंजीबारतक उन्हें पहुंचाने गये । 
स्टीमरपर उनके लिए ऐसे भोजनका प्रबंध कर दिया था जो 
उनकी प्रक्ृतिके अनकल हो । रास्तेमे डेलागोआ बे, इनहाम- 
बेन, जंजीबार आदि बदरगाहोंपर भी उनका खूब सम्मान किया 
गया । 

स्टीमरपर हमारे बीच होनेवाली बातचीतका विषय 
केवल हिंदुस्तान या उसके प्रति हमारा धर्म ही होता । उनकी 
हर बातमें उनकी कोमल भावना, उनकी सत्यपरायणता और 
उनका स्वदेशाभिमान भलक उठता। मेंने देखा कि स्टीमर- 
पर वह जो खेल खेलते उनमें भी खेलकी बनिस्बत हिदुस्तान- 
की सेवाका भाव अधिक होता । उसमें भी संपर्णता तो होनी ही 
चाहिए थी । 

स्टीमरपर हमें इतमीनानसे बातें करनेकी फ्रसत तो 
रहती ही । इन वार्तालापोंमें उन्होंने मुझे हिंदुस्तानके लिए 
तेयार किया। भारतके हरएक नेताक चरित्रका विश्लेषण 

करके दिखाया । उनका विश्लेषण इतना सही था कि उन 
नेताओंके विषयमें जो कुछ मेंने स्वयं अनुभव किया उसमें 
और गोखलेके आलेखनमे शायद ही कहीं फर्क पाया हो । 
गोखलेकी दक्षिण अफ्रीकाकी यात्रामे उनके साथ मेरा जो 
संबंध रहा उसके कितने ही पवित्र सस्मरण ऐसे हे जो यहां दिये 
जा सकते हे; पर सत्याग्रहक इतिहासवेी साथ उनका संबध नही 
है, इससे मरे अनिच्छाप्‌्वक अपनी कलम रोकनी पड़ रही है । 
जंजीबारम हुआ वियोग मेरे और मि० केलनबेक दोनोंके लिए 
अतिशय दःखदायी था, पर यह सोचकर कि देहधारियोंके 
निकट-से-निकट संबंधका भी एक दिन अत होता ही है 
हमने धघेर्य घारण किया और दोनोंने यह आशा रखी कि 
गोखलेकी भविष्यवाणी सत्य होगी और हम दोनों एक बरसके 
अंदर हिंदुस्तान जा सकेगे । पर यह अनहोनी बात निकली । 
फिर भी गोखलेकी दक्षिण अफ्रीकाकी यात्राने हमें अधिक 
दढ किया और कुछ दिन बाद जब यद्ध फिर अधिक तीक्ररूपमें 
आरंभ हुआ तब इस यात्राका मर्म और उसकी आवश्यकता हम 
अधिक समझ सके । गोखले दक्षिण अफ्रीका न गये होते और 
मंत्रिमंडलसे न मिले होते तो तीन पौडके करको हम युद्धका विषय 
न बना सके होते। अगर खूनी कानत रद हो जानेपर सत्याग्रह- 
की लड़ाई बंद हो जाती तो तीन पौंडके करके लिए हमें नया सत्या- 
ग्रह करना पड़ता और उसे करनेमें अपार कष्ट सहन करना 
पडता । इतना ही नही, लोग तुरंत दूसरे सत्याग्रहके लिए तैयार 
होते या नही, इसमें भी शंका ही थी । इस करको रद कराना 
स्वतंत्र भारतीयोंका फर्ज था । इसके लिए अरझजियां भेजना 
आदि सब बंध उपाय किये जा चुके थे। १८९५से यह कर 
अदा किया जा रहा था। पर कंसा ही घोर कष्ट क्‍यों न हो, वह 
लंबे अरसेतक बना रहे तो लोग उसके आदी हो जाते हैँ और 
उसके विरोध करनेका धर्म उन्हें समकाना कठिन हो जाता है, 

दुनियाको उसकी घोरता समभाना भी उतना ही कठिन हो जाता 
हैं। गोखलेको मिले हुए वचनने सत्याग्रहियोंका रास्ता साफ 
कर दिया । या तो सरकार अपने बचनके अनुसार उक्त करको 
उठा दे, नही तो यह वचन-भंग ही लड़ाईका सबल कारण हो 
जाता । हुआ भी ऐसाही । सरकारने एक बरसके अंदर कर 
नहीं उठाया । इतना ही नही, साफ कह दिया कि वह हटाया 
नही जा सकता । 

अत' गोखलेकी यात्रासे तीन पौडके करको सत्याग्रहके 
जरिये हटवानेमें हमें मदद तो मिली ही, इस यात्रासे वह दक्षिण 
अफ्रीकाके प्रइनके विशेषज्ञ मान लिये गये । दक्षिण अफ्रीकार्के 
बारेमें अब उनके कथनका वजन भी बढ गया । साथ ही 
दक्षिण अफ्रीकामें बसनेवाले भारतीयोंके विषयमें निजी जान- 
कारी हो जानेके कारण इस बातको अधिक समभने लगे कि 
हिंदुस्तानको उनके लिए क्या करना चाहिए और हिदुस्तानको यह्‌ 
बात समभानेमें उनकी शक्ति तथा अधिकार बहुत बढ़ गया। 
हमारी लड़ाई जब फिर छिड़ी तो हिंदुस्तानसे पैसेकी वर्षा होने 
लगी और लाड्ड हार्डिजने सत्याग्रहियोंके साथ अपनी गहरी 
ओर ज्वलन्त सहानुभूति दरसाकर उन्हें प्रोत्साहन दिया। 
हिंदुस्तानसे मि० एड्रज और मि० पियसेन दक्षिण अफ्रीका 
गये । गरोखलेकी यात्राके बिना ये सभी बातें अशक्य होतीं । 

वचन-भंग कंसे हुआ और उसके बाद कया हुआ, यह नये 
प्रकरणका विषय हे । 

दक्षिण अफ्रीकाक सत्याग्रह-संग्राममें इतने सूक्ष्म विचार- 

से काम लिया जा रहा था कि प्रचलित नीतिके विरुद्ध एक 
भी कदम नहीं उठाया जाता। इतना ही नहीं, बल्कि इस बातका 
भी ध्यान रखा जाता कि सरकारकों अनुचित रीतिसे कष्ट 
न पहुंचाया जाय। मिसालके लिए, खूनी कानून केवल 
ट्रांसवालक हिंदुस्तानियोंपर छाग्रू किया गया था । इससे सत्या- 
ग्रह-नीतिमें केवल ट्रांसालके भारतीय ही दाखिल किये 
जाते थे। नेटाल, कैप कोलोनी दइत्यादिसे सत्याग्रहियोंको 
भरती करनेका कुछ भी प्रयत्न नहीं किया गया, बल्कि 
वहांसे आये हुए इसके प्रस्ताव भी लौटा दिये गये । लड़ाई- 
की मर्यादा भी इस कानूनकों रद करानेतक ही थी। इस 
बातको न गोरे समझ सकते थे, न भारतीय । आरंभमें 
भारतीयोंकी ओरसे यह मांग हुआ करती थी कि अगर लडाई 
शुरू करनेके बाद खूनी कानूनके अतिरिक्त और कष्टोकों भी 
हम उसके उद्देश्योमें शामिल कर सकते हो तो क्‍यों न कर 
लें? मेने उन्हें धीरजके साथ समझाया कि इसमें सत्यका 
भंग होता है और जिस युद्धमें सत्यका ही आग्रह हो उसमें 
उसके भंगकी बात कंसे सोची जा सकती हूं ? शुद्ध युद्धमें 
तो लड़ते-लड़ते लडनेवालोंका बल बढ़ता हुआ दिखाई दे तो 
भी युद्ध आरंभ करते समय जो उद्देश्य नियत किये गये हों 
उनसे आगे जा ही नहीं सकते। दूसरी ओर लडनेका बल 
अगर दिन-दिन छीजता दिखाई दे तो भी जिस हेतुके लिए 
लड़ाई छेडी गईं हो उसका त्याग नही किया जा सकता । इन 
दोनों सिद्धांतोंपर दक्षिण अफ्रीकामं पूरी तरह अमर किया 
गया। युद्ध आरंभ करते समय जिस बलके भरोसे हमने 
युद्धका लक्ष्य नियत किया हमने देखा कि आगे चलकर वह 
बल भूठा निकला, फिर भी जो मुट्ठीभर सत्याग्रही बच रहे 
थे वे युद्धका त्याग नही कर सके। इस प्रकार लड़ना अपेक्षा- 
कत आसान होता है और बलमें वृद्धि होते हुए भी उद्देश्यमें 

वृद्धि न करना उससे कहीं कठिन होता हैँ । इसमें अधिक समय 
दरकार होता है । ऐसे प्रकोभन दक्षिण अफ्रीकामें अनेक बार 
हमारे सामने आये; पर में निशचयपूवंक कह सकता हूं कि 
उसका लाभ हमने एक बार भी नहीं उठाया और इसीसे मेंने 
अकसर कहा हैं कि सत्याग्रहीके लिए एक ही निश्चय होता है । 
वह उसे न घटा सकता हैँ, न बढ़ा सकता हैं । उसमें न क्षयका 
अवकाश होता है और न वृद्धिका । आदमी जो पेमाना अपने 
लिए ते करता है, दुनिया भी उसको उसी पैमानेसे नापती 
हैं। सरकारने जब जान लिया कि सत्याग्रही ऐसी सूक्ष्म 
नीति बरतनेका दावा करते हें तब उसने उनके ही पैमानेसे 
उनको नापना झुरू कर दिया, हालांकि वह खुद उस नीतिके 
एक भी नियम-सिद्धांतसे अपने आपको बंधा नहीं मानती 
थी । उसने सत्याग्रहियोंपर दो-चार बार नीति-भंगका इलजाम 
लगाया । खूनी कानूनके बाद हिदुस्तानियोंके खिलाफ कोई 
नया कानून गढा जाय तो उसका समावेश सत्याग्रहके हेतओंमें 
हो सकता है, इस बातकों एक बच्चा भी समझ सकता हूँ । 
फिर भी जब नये दाखिल होनेवाले हिदुस्तानियोंपर नया 
प्रतिबंध लगाया गया और वह लडाईक हेत॒ओंमें शामिल 
कर लिया गया तब सरकारने उनपर युद्ध-हेतुओंमें नये विष- 
योंको शामिल करनेका इलजाम लगाया। यह आरोप सो लहो- 
आने अनुचित था। अगर नये आनेवाले हिंदुस्तानियोंपर 
ऐसी रुकावट लगाई गईं जो पहले नहीं थीं तो उनको भी 
युद्धके हेतुओंमें शामिल करनेका हक हमें होना ही चाहिए 
था और हम देख चुके हें कि सोराबजी वगेरह इसीलिए 
ट्रांसवालमें दाखिल हुए। सरकारको यह बात बर्दाश्त 
नहीं हो सकती थी। पर निष्पक्ष लोगोंको इस कदमका 
ओऔचित्य समभानेमें मुझे तनिक भी कठिनाई नहीं हुई । 
गोखलेकी रवानगीके बाद ऐसा मौका फिर आया। 

गोखलेने तो सोचा था कि तीन पौडका कर एक बरसके अंदर 
रद हो ही जायगा और उनके जानेंके बाद यूनियन 
पालमिंटका जो अधिवेशन होगा उसमें उसे उठा देनेके कानून- 
का मसविदा पेश कर दिया जायगा। इसके बदलें जनरल 
स्मट्सने यह प्रकट किया कि नेटालक यूरोपियन यह कर उठा 
देनेको तैयार नहीं हैं, इसलिए यूनियन सरकार उसे रद 
करनेका कानून पास करनेमे असमर्थ हैं। वस्तृत: ऐसी कोई 
बात नहीं थी । यूनियन पार्लामेंटमे चारों उपनिवेश्ोंके प्रति- 
निधि बेठते हे । अकेले नेटालके सदस्योंकी उसमें कुछ नही चल 
सकती थी । फिर मंत्रिमडलक पेन क्रिये हुए बिलको पार्ला- 
मेंट नामजर करे वहांतक पहंचाना जरूरी था। जनरल 
स्मटसने इसमेंसे कछ भी नही किया। इससे हमें इस क्रर करको 
युद्धों कारणोंमे सम्मिलित कर छूनेका सुयोग सहज ही मिल 
गया । इसके लिए हमें दो कारण मिले : एक तो यह कि 
चलती छडाईक दरमियान सरकारकी ओरमभे कोई वचन 
दिया जाय और फिर उस वचनका भग किया जाय तो यह 
वचन-भग चलते सत्याग्रहके कार्य-क्र्ममं दाखिल हो जाता हैं । 
दूसरा यह कि हिंदुस्तानके गोखले सरीखे प्रतिनिधिको दिया 
हुआ वचन तोडा जाय तो यह उनका हो नही, सारे हिदुस्तानका 
अपमान हूँ और यह अपमान सहन नहीं किया जा सकता । 
केवल पहला ही कारण होता और सत्याग्रहियोंमें शक्ति न 
होती तो उक्त करको रद करनेके लिए सत्याग्रह करना वह 
छोड़ सकते थे। पर जब उससे हिदुस्तानका अपमान हो रहा 
हो तब तो उसे महन कर लेना सभव ही नहीं था। इसलिए 
तीन पौंडके करको युद्धके कार्य-क्रमम शामिल कर लेना 
सत्याश्रहियोंकों फज जान पडा और जब तीन पौंडके करको 
युद्धके हेतओंमें स्थान पल गया तब गिरमिटिया हिंदुस्तानियों को 
भी सत्याग्रहमें सम्मिलित होनेका मौका मिल गया। पाठकोंको 

यह बात ध्यानमें रखनी चाहिए कि अबतक ये लोग लड़ाईसे 
बाहर ही रखे गये थे। अत: एक ओर तो लड़ाईका बोभ 
वढा और दूसरी ओर लड़नेवालोंके भी बढ़नेका समय आया 
हुआ दिखाई दिया। 
गिरमिटियोंसे अबतक सत्याग्रहकी शिक्षा देनेकी तो 
वात ही क्‍या, लड़ाईकी चर्चातक नहीं की गई थी। 
निरक्षर थे, इसलिए 'इडियन ओपीनियन” या दूसरे अखबार 
कहांसे पढ सकते थे ? फिर भी मेने देखा कि ये गरीब लोग 
सत्याग्रहका निरीक्षण कर रहें थे और जो कुछ हो रहा 
था उसको समभ रहें थे। कछको इस लड़ाईमें शामिल न 
हो सकनेका दुख भी था । पर जब वचन-भंग हुआ और तीन 
पौडका कर भो गद्धक हेतओंमें शामिल किया गया तब उनमें- 
से कौन लडाईमें शामिल होगा, इसका मे कछ भी पता 
नही था । 
वचन-भगकी वात मंनें गोखलेको लिखी । उन्हें अत्यन्त 
दु ख हुआ । मेने उन्हें लिखा कि आप निर्श्चित रहें, हम मरते 
दमतक लड़ेंगे और इस करको रद कराक रहेंगे । 
हा, एक बरसके अंदर जो मुझे हिंदुस्तान छोटना था वह टला 
और पीछे कब लौट सकंगा यह कहना अशक्य हो गया । गोखले 
तो अंकशास्त्री थे। उन्होंने मझसे पछा कि तम्हारे पास अधिक- 
-अधिक और कम-से-कम कितने लड़नेवाले हो सकते हें और 
उनके नाम मांगे। जहांतक म॒भे याद है, मेने अधिक-से-अधिक 
६५ या ६६ और कम-से-कम १६ नाम भेजे थे। मेने यह भी 
लिख दिया कि इतनी छोटी सी तादादके लिए में हिंदुस्तानसे 
पेसेकी मददकी अपेक्षा नही रखंगा । यह विनती भी की कि 
हमारे बारेमें आप निश्चित रहें और अपने शरीरको अधिक 
कष्ट न दें । में अखबारोंके जरिये और दूसरे तौरपर भी जान 
चका था कि दक्षिण अफ्रीकासे बंबई वापस जानेपर गोखलेपर 

कमजोरी दिखाने इत्यादिके आक्षेप किये गये थे। इससे 
में चाहता था कि हिंदुस्तानमें हमें पैसा भेजनेके लिए वह कुछ 
भी आंदोलन न करें। पर गोखलेसे मुझे यह कडा जवाब 
मिला--“जैसे तुम लोग दक्षिण अफ्रीका अपना फर्ज समभते 
हो वेसे हम भी कुछ अपता फर्ज समभते होंगे । हमें क्या करना 
उचित है, यह तमको बतानेकी आवश्यकता नही हैं। में तो 
महज वहांकी स्थिति जानना चाहता था | हमारी ओरसे क्या 
होना चाहिए इस बारेमें सलाह नहीं मांगी थी।” इन शब्दोंका 
मर्म में समझ गया। इसके बादसे मेने इस विषयमें एक दाब्द भी 
नही कहा और न लिखा । उन्होंने इसी पत्रमें मुझे आइवासन 
दिया और चेतावनी भी दी । उन्हें डर था कि जब सरकारने 
इस तरह वचन-भंग किया हे तब लडाई बहुत लंबी होगी 
और ये मुट्ठीभर आदमी कबतक उससे लोहा ले सकेगे । इधर 
हम लोगोने अपनी तैयारिया शुरू की । इस बारकी छड़ाईमें 
शां तसे बैठना तो हो ही नही सकता था। हमने यह भी समभ; 
लिया कि इस वार सजाए लबी होंगी । अत. टाल्स्टायफार्म 
बंद कर देनेका निश्चय किय्रा गया। मर्दोके जेलसे छटनेके 
बाद कुछ कूट्ंब अपने-अपने घर चले गये। जो लोग बाकी 
रह गये थे उनमें अधिकांश फिनिक्स आश्रमके थे। अत निश्चय 
हुआ कि आमगेसे सत्याग्रहियोका केन्द्र फिनिक्स ही हो । तीन पौड- 
के करकी लडाईके अंदर अगर गिरमिटिये शामिल हुए तो उनसे 
मिलना-जुलना नेटालमें अधिक सभीतेसे हो सकता था। इस 
खयालसे भी फिनिक्सको केन्द्र बनाना ते हुआ । 

लड़ाई शुरू करनेकी तैयारी चल ही रही थी कि इतनेमें 
एक नया विध्न उपस्थित हो गया, जिससे स्त्रियोंको भी लडाईमे 
शामिल करनेका मौका मिला । कुछ वीर स्त्रियां उसमे शामिल 
होनेकी मांग पहले ही कर चुकी थीं और जब बिना परवाना 


् 


दिखाये फेरी करके जेल जाना आरंभ हुआ तब फेरी करने- 

वालोंकी स्त्रियोंने भी जेल जानेकी इच्छा प्रकट की थी। पर 
उस वक्‍त परदेशमें स्त्रीवर्गको जेल भेजना हम सबको अयोग्य 
जान पडा । उन्हें जेल भेजनेका कारण भी नहीं दिखाई दिया 
और उन्हें जेल ले जानेकी मेरी तो उस वक्‍त हिम्मत भी नहीं थी। 
इसके साथ-साथ यह भी दिखाई दिया कि जो कानून खास 
तौरसे मर्दोपर ही छागू होता हो उसको रद करानेमें स्त्रियों- 
को रोकना मर्दोकि लिए जिल्लतकी बात होगी। पर इस 
ववत एक ऐसी घटना हुईं जिसमें स्त्रियोंका खास तौरसे अपमान 
होता था और हमें जान पडा कि इस अपमानको दूर करनेके 
लिए स्त्रियां भी बलिदान हो जाएं तो अनुचित न होगा । 


$ १४ ४ 

मानों अदृश्य रहकर ईश्वर हिंदुस्तानियोंकी जीतका 
सामान तंयार कर रहा हो और दक्षिण अफ्रीकाके गोरोंके 
अन्यायको अधिक स्पष्ट रीतिसे प्रकट कर देना चाहता हो, 
दक्षिण अफ्रीकार्मे एक ऐसी घटना हुई जिसकी सभावना 
क्सीको भी नहीं थी। हिंदु तानसे बहुतेरे विवाहित 
लोग दक्षिण अफ्रीका गये थे और कछने वहीं ब्याह किया था । 
हिंदुस्तानमें सामान्य ब्याहोंकी रजिस्टरी करानेका कानून 
तो हे ही नहीं | घामिक क्रिया ही काफी समझी जाती है । 
दक्षिण अफ्रीकामें भी हिदुस्तानियोंके लिए यही प्रथा होनी 
चाहिए थी । हिंदुस्तानी चालीस बरससे उस देशमें बस रहे 
थे। फिर भी हिंदुस्तानके भिन्न-भिन्न धर्मोंकि अनुसार हुए 
ब्याह नाजायज नहीं समझे गये थे। पर इस वक्त एक मुकदमा 
ऐसा हुआ जिसमें केप सुप्रीमकोर्टके एक न्यायाधीशने यह फंसला 

दिया कि दक्षिण अफ्रीकाक कानूनमें वही ब्याह जायज माना 
जायगा जो ईसाई धर्मकी रीतिसे सपन्न हुआ हो और जिसकी 
रजिस्टरी विवाहके अधिकारी (रजिस्ट्रार आव मेरिजेज़ ) 
के यहां करा ली गईं हो। अर्थात्‌ हिंदू, मुसलमान, पारसी 
इत्यादि धर्मोकी विधिसे हुए ब्याह इस भयंकर निर्णयसे दक्षिण 
अफ्रीकामे रद हो गये और बहुत-सी विवाहिता भारतीय 
महिलाओंका दरजा दक्षिण अफ्रीका्में अपने पतिकी धर्म- 
पत्नीका न रहकर रखेलीका हो गया और उनकी संतानको 
बापकी कमाई पानेका हक भी नही रहा। यह स्थितति न स्त्रियो- 
को सहन हो सकती थी, न परुषोको । दक्षिण अफ्रीकामें बसने- 
वाले हिंदुस्तानियोंमे भारी खलबली मची। मेने अपने 
स्वभावके अनुसार सरकारसे पूछा कि सरकार न्यायाघोशके 
इस निर्णयकों मान लेगी या कानू नका उन्होने जो अर्थ किया 
हैं वह सही हो तो भी वह अनर्थ है यह समभकर नया कानून 
बनाकर हिदू-मुसलमान इत्यादि धर्मोकी विधिसे हुए ब्याहोको 
जायज मान लेगी ? सरकारका भाव इस वक्‍त एसा नही था 
कि वह हमारी बातकी परवा करती । इसलिए जवाब 
इन्कारी का मिला । 

उक्त निर्णयके विरुद्ध अपील की जाय या नहीं, इसपर 
विचार करनेके लिए सत्याग्रह-मडलूकी बैठक हुई । अंतमें 
सभीने निरचय किया कि ऐसे मामलेमे अपील हो ही नही सकती । 
अपील करनी ही हो तो सरकार करे या वह चाहे तो अपने 
वकील (एटर्नी जनरल) की मारफत खुले तौरपर हिंदुस्ता- 
नियोंका पक्ष ले, तभी हिंदुस्तानी अपील कर सकते है । इसके 
विना अपील करना हिंदू-मुसलमान विवाहोंका नाजायज 
ठहरा दिया जाना सहन कर लेना-सा होगा। फिर अपील 
की ३०4३ उसमें हमारी हार हुई तो सत्याग्रह करना ही होगा । 
अतः ऐसे अपमानके बारेमें अपील की ही नहीं जा सकती । 

अब ऐसा वक्‍त आ गया जब शभतिथि या 028 :%8: 
राह देखी जा ही नहीं सकती थी । स्त्रियोंका अपमान होने 
बाद धीरज कंसे रहता ? थोड़े या बहुत जितने भी आदमी 
मिल जाएं उन्हीको लेकर तीज रूपमें सत्याग्रह आरंभ करनेका 
निश्चय किया गया। अब स्त्रियोका लड़ाईमें शामिल होना 
रोका नहीं जा सकता था। इतना ही नही, हमने उन्हें लडाईमें 
शामिल होनेंका निमंत्रण देनेका निश्वय किया । पहले तो 
बहनें टाल्सूटाय फार्मम रह चुकी थी उन्हीको निमंत्रण दिया 
गया | वे बहनें तो लडाईमें शामिल होनेकों बेचेन हो रही 
थी। मेने उन्हें लडाइंकी सभी जोखिम बता दीं। खाने- 
पीने, कपडे-लत्ते, सोने-बैठनेमें पाबंदियां होंगी, यह समभा 
दिया । यह चेतावनी दे दी कि जेलमे उन्हें सह्त मशककत 
करनी होगी । कपड़े घृलवाये जाएंगे । अमले अपमान करेंगे । 
पर ये बहनें एक भी बातसे नहीं डरी | सभी बहादुर थीं । 
एकके तो कई महीनेका गर्भ था । कुछकी गोदमें बच्चे थे; पर 
उन्होंने भी शामिल होनेका आग्रह किया और उनमेसे किसीको 
भी रोक सकना मेरे बसकी बात नहीं थी। ये सभी बहनें 
तामिल थी । उनके नाम ये हें- 
? श्रीमती थंबी नायड, २ श्रीमती एन० पिलल्‍ले 
३ श्रीमती के० मरगेसा पिलले, ४ श्रीमती ए० पी० नायड 
५. श्रीमती पी० के० नायड श्रीमती चिहन्नस्वामी पिलले 
७. श्रीमती एन. एस. पिलले; ८. श्रीमती मृदलिगम; 
९. श्रीमती भवानी दयाल; १०. श्रीमती एम० पिलले 
११. श्रीमती एम० बी० पिलले । 
इनमेसे ६ बहनोकी गोदमे बच्चे थे । े 
अपराध करके जेल जाना आसान हैं। निर्दोष होते 
हुए अपने अपने आपको गिरफ्तार कराना कठिन है । अपराधी 
होना नहीं चाहता, इससे पुलिस उसके पीछे 

लगी रहती हे और उसे पकड़तो है । पर जो अपनी खुशीसे और 
निरपराघ होते हुए जेल जाना चाहता हैँ उसको पुलिस तभी 
पकड़ती है जब वह इसके लिए लाचार हो जाती है। इन 
बहनोंका पहला यत्न विफल हुआ । उन्होंने बिना परवानेके 
ट्रांसालमें दाखिल होकर फेरी की, पर पुलिसने उन्हें गिरफ्‌- 
तार करनेसे इन्कार किया। उन्होंने फ्रीनिसनसे ऑरेजिया 
(आरेंज फ्री स्टेट) की सरहदमें बिना अनुमतिके प्रवेश किया । 
फिर भी किसीने उन्हें न पकडा । अब स्त्रियोंके सामने यह 
सवाल खडा हो गया कि वह किस तरह अपने आपको गिरफ- 
तार कराएं। ज्यादा मर्द गिरफृतार होनेको तेयार नहीं थे 
और जो थे उनके लिए अपने आपको गिरफ्तार कराना आसान 
नही था । 

हमने वह कदम उठानेका निश्चय किया जिसे आखिरके 
लिए सोच रखा था| यह कदम बडा प्रभावकारी सिद्ध हुआ | 
मेंने सोच रखा था कि युद्धके अंतिम परव॑में फिनिक्सके अपने 
सभी साथियोंकों होम दृगा । यह मेरे लिए अतिम त्याग था । 
फिनिक्समें रहनेवाले मरे अंतरंग सहयोगी और संबंधी थे। 
खयाल यह था कि अखबार चलानेके लिए जितने आदमी 
चाहिए उतने आदमियों और सोलह बरससे नीचेके लड़के- 
लड़कियोंको छोडकर बाकी सबको जेल-यात्राके लिए भेज दें । 
इससे अधिक त्याग करनेके साधन मेरे पास नही थे । गोखलेको 
लिखते हुए जिन सोलह आदमियोंका उल्लेख किया था वें 
इनमेंसे ही थे। इस मंडलीको सरहद लांघ कर ट्रांसवालमें 
बिना परवानेके प्रवेश करनेके अपराधके लिए गिरफ्तार 
कराना था। डर था कि अगर इस कदमकी बात पहले 
ही प्रकट कर दी गईं तो सरकार उनको नहीं पकड़ेगी । 
इसलिए दो-चार मित्रोंकोी छोड़कर और किसीको मेंने यह बात 
नहीं बताई थी। सरहद लांघते समय पुलिस-अफसर सदा 

नाम-धाम पूछा करता था। इस वक्‍त उसको नाम-पता 
न बताना भी हमारी योजनाके अंदर था। प्रुलिस-अफसरकों 
नाम-धाम न बताना भी एक जुदा अपराध माना जाता था। 
डर था कि नाम-पता वतानेमें पुलिस यह जान गई कि वे मेरे 
सगे-संबंधियोंसे हें तो वह उन्हें गिरफतार नहीं करेगी । इससे 
नाम व ठिकाना न बतानेकी बात सोची गईं थी । इस कदमके 
साथ-साथ उन बहनोंकों नेंटालमें दाखिल होना था जो 
ट्रांसालमें दाखिल होनेका विफल प्रयत्न कर रही थीं। जेसे 
नेटालसे परवानेके बिना ट्रांसवालमें दाखिल होना अपराध था' 
बसे ही ट्रांसवालसे नेटालमें बिना परवानके दाखिल होना भी 
अपराध था । इसलिए हमने ते किया था कि पलिस इन 
बद्नोंकों पकड़े तो ये अपने आपको नेटालमें गिरफ्तार करा दें 
और न पकड़े तो नेंटालके कोयलेकी खातनोंके केन्द्र न्युकंसलमें 
जाकर वहांके गिरमिटिया मजदूरोंसे खानोंसे निकल आनेका 
अनुरोध करें। इन बहनोंकी मातृभाषा तामिल, थी। थोड़ी 
बहुत हिंदुस्तानी भी आती ही थी। मजदूरवर्गका बड़ा भाग 
मद्रास इलाकेका और तामिल-तेलग बोलनेवाला था। उत्तरी 
हिदुस्तानवा्ले भी काफी थे । मजदूर इन बहनोंकी बात सुनकर 
काम छोड दें तो सरकार मजदूरोंके साथ-साथ उन्हें भी गिर- 
फ्तार किये बिना नही रहती । इसीसे मजदूरोंमें और ज्यादा 
जोश पैदा होनेकी पूरी संभावना थी। इस प्रकारकी व्यूह- 
रचना मनमें करके मेंने उसे ट्रांसालकी बहनोंको समझा 
दिया था। 

इसके बाद में फिनिकूस गया । वहां सबके साथ बेठकर 
बातें की | पहले तो वहां रहनेवाली बहनोंके साथ मदवबिरा 
करना था। बहनोंको जेल भेजनेका कदम बड़ा भयानक हैं। 
यह में जानता था। फिनिकसमें रहनेवाली अधिकांश बहनें 
गुजराती थीं। अतः उन्हें उक्त ट्रांसालकी बहनोंकी तरह 


र्रे 

मुस्तेद या अः कक नहीं मान सकते थे। इसके सिवा यह 
बात भी थी कि.उनमेंसे अधिकांश मेरी रिहतेदार थी । इस- 
लिए हो सकता था कि मेरी लाज रखनेके लिए ही जेल जानेकी 
बात सोचें और पीछे कसौटीके समय डरकर या जेलमें जानेके 
बाद वहांके कष्टसे घबराकर माफी आदि मांग लें तो मेरे 
दिलको गहरा घक्‌का लगता ओर लड़ाई एकबारगी कमजोर 
हो जाती । अपनी पत्नीके बारेमें तो मेने निहचय कर लिया 
था कि उसको कभी नहीं ललचाऊगा । उसके मुंहसे तो ना 
निकल ही नही सकता । और हां निकले तो उस हांकी भी 
कितनी कीमत समभू, यह में जान न सकता था| में समझता 
था कि ऐसी जोखिमके काममे पत्नी अपनी मर्जीसे जो कुछ 
करे पतिको वही स्वीकार करना चाहिए और वह कुछ भी कहे 
तो उसका तनिक भी दुःख नहीं मानना चाहिए। इसलिए यह ते 
कर लिया था कि उसके साथ इस बारेमें बात ही नही करूगा । 
दूसरी बहनोके साथ मेने बाते को। उन्होने भी ट्रांसवाल- 
वाली बहनोंकी तरह तुरंत बीड़ा उठा लिया और जेल जानेको 
तेयार हो गईं। मुझे इस बातका इतमीनान दिलाया कि 
कंसे ही कष्ट क्यों न सहने पड़ें, वे अपनी सजाकी मुद्दत प्री 
करेगी। पर इस सारी बातचीतका सार मेरी पत्नीने भी 
जान लिया। उसने मुझसे कहा--“आप मुझे इस बातकी 
खबर नही देते, इसका मुझे ढु.ख होता है । मुझमें ऐसी क्या 
खामी है कि में जेल नही जा सकती ? मुक्के भी वही रास्ता 
लेता हँ्‌ जिसपर चलनेकी सलाह आप इन बहनोंकों दे रहे 
है ।” मेंनें जवाब दिया--“तुम्हारा दिल दुखानेकी बात में 
सोच ही नही सकता । इसमें अविश्वासकी बात नही है । में तो 
तुम्हारे जेल जानेसे प्रसन्न ही हृंगा। पर मुझे इसका आभास- 
तक नही होना चाहिए कि तुम मेरे कहनेसे जेल गई हो । 
ऐसे काम हरएकको अपनी हिम्मतसे ही करना चाहिए । में कह 


ब्याह ब्याह नहीं रहा ३५३ 


तो मेरी बात रखनेके लिए तुम सहज ही जेल चली जाओगी । 
पीछे अदालतमें खड़ी होते ही कापने लगो या हिम्मत हार दो 
अथवा जेलके कष्टोसे कातर हो जाओ तो इसमे तुम्हारा दोष 
तो में मानगा, पर मेरी दशा क्‍या होगी ? में तुम्हें किस तरह 
ग्रहण कर सकगा ? दुनियाके सामने कैसे मुह दिखा सकगा ? 
इसी डरसे मेने तुम्हं जेल जानेको नही ललचाया |” मझे 
जवाब मिला-- में हिम्मत हारकर चली आऊं तो आप 
मुझे न अपनाये । मेरे लड़के कष्ट सह सकते हे । आप सब 
लोग सह सकते हे और अकेली में ही नही सह सकती, यह आप 
कंसे सोच सकते हे ? मे तो इस लडाइंमे शामिल करना ही 
होगा। मेने जवाब दिया-- तो तुम्हे शामिल करना ही होगा । 
मेरी शर्त तो तम जानती ही हो । मेरा स्वभाव भी जानती 
हो । अब भी सोचना-विचारना हो तो सोच-विचार लो 
और भलीभाति विचार कर लेनेंके बाद अगर तुम्हारा दिल 
कहे कि तुम्हें इसमें शामिल नही होना चाहिए तो तुम्हें इसकी 
आजादी हैं। और यह भी जान लो कि निरचय बदललनेमें 
अभी कोई हार्म भी नहीं।” जवाब मिला--“मुझ कुछ 
सोच-विचार करना ही नही हे । मेरा निश्चय ही 
फिनिक्समें रहनेवाले दूसरे लोगोकों भी मेन स्वतत्र 
रीतिसे निश्चय करनेकी सलाह दी थी। लडाई थोड़े दिन 
चले या बहुत दिन, फिनिक्स-आश्रम कायम रहे या जमीदोज 
हो जाय, जेल जानेवाले तदुरुस्त रहें या बीमार हो जाएं, पर 
कोई पीछे नही हट सकेगा, यह छत मेने बार-बार और तरह- 
तरहसे कहकर समझा दी । सब तेयार हो गये । फिनिक्स- 
से बाहरके अकेले रुस्तमजी जीवनजी घोरखोदू थे। उनसे 
यह सारा विचार-विमर्श छिपा रखा जाय, यह नहीं हो सकता 
था। वह पीछे रहनवाले आदमी भी नहीं थे। वह जेल हो 

भी आये थे, पर फिर जानेका आग्रह कर रहे थे। इस 
जत्थेमें शामिल होनेवालोंके नाम इस प्रकार हैं . 

१.सौ० कस्तूर मोहनदास गांधी, २.सौ० जयाकुवर मणिलाल 
डाक्टर, ३. सौ० काशी छगनलाल गांधी, ४. सौ० सन्तोक 
मगनलाल गांधी, ५. श्रीपारसी रुस्तमजी जीवन घोरखोदू, 
<६- श्रीछयतलाल खुशालचंद गांधी, ७. श्रीरावजी भाई 
मणिलाल पटेल, ८. श्री मगन भाई हरिभाई पटल, ९. श्री- 
सालोमन रायपन, १०. भाई रामैदास मोहनदास गांधी, 
११, भाई राजगोविन्द, १२. भाई शिवपूजन बद्री, १३. 
गोविंद राजुलू, १४. श्रीकुप्पु स्वामी मुदालियार, १५. भाई 
गोकुलदास हंसराज, १६. रेवाशकर रतनशी सोढा । 

आगे क्‍या हुआ यह अगले प्रकरणमे पढियेगा । 


+ १६ ; 
स्त्रियां जेलमें 


इस जत्थेको सरहद पारकर बिता परवानेके ट्रासवालमें 
दाखिल होनेके जूमेमें गिरफ्तार होता था। नामोसे 
पाठक देखेंगे कि उनमे कुछ ऐसे नाम हें जो प्रकट हो जाते तो 
पुलिस जायद उन्हें गिरफूतार नही करती । मेरे विषयमें यही 
बात हुईं थी। एक-दो बार गिरफ्तार करनेके वाद सरहद 
पार करते वक्‍त पुलिसने मुझे पकडना छोड दिया था । इस 
जत्थेके कूचकी खबर किसीकों नहीं दी गई थी। अखबारोंको 
तो दे ही कंसे सकते थे ? जत्थेके सदस्योंको समझा दिया 
गया था कि वे पुछिसकों भी नाम-धाम न बताएं। पछनेपर 
उससे कह दें कि हम अदालतमे नाम बतायेगे। 

पुलिसके सामने ऐसे मामले अकसर आते । अपने आपको 


स्त्रियां जेलमें ३५७ 


गिरफ्तार करानेके आदी हो जानेके बाद हिंदुस्तानी अकसर 
सजके लिए पलिसको तंग करनकी नीयत भो उसको नाम 
ही बताते थे । अतः इस जत्थेके नाम न बतानमें उसे कोई 
विचित्रता नहीं जान पड़ी । पुलिसने इस जत्थेको गिरफ्तार 
किया । मकदसा चला। सबको तीन-तीन महीनेकी कड़ी 
कंदकी सजा मिली । 
जो बहनें ट्रांसवालमें अपने आयको गिरफ्तार कराने- 
के प्रयत्नमे निराञ्म हुई थी बे नेंटालकी सरहदम दाखिल हुईं । 
पुलिसने उन्हें बिना परवानेके प्रवेश करनेके जमंमे गिरफ्तार 
नही किया। यह ते हुआ था कि पुलिस उन्हें न पकड़े तो बे न्यू- 
कंसेल जाकर पड़ाव करे और कोयलेकी खानोके हिंदुस्तानी 
मजदूरोसे अपना काम छोड़ देनेकी विनती करें। न्यूकेंसेल 
नेटालम कोयलेकी खानोंका केन्द्र हें। इन खानोंमें मुख्यत 
दुस्तानी मजदूर ही काम करते थे। बहनोंने अपना काम 
शरू किया | उसका असर बिजलीकी तरह फंल गया । तीन 
पौदके करकी कहानी उन्होंने सनी तो उनपर गहरा असर 
हुआ । उन्होंने अपता काम छोड दिया। मुर्भे तार मिला। 
मे खदय हुआ, पर इतना ही घबराया भी । मुझे क्‍या करना 
हैं ? इस अद्भत जागरणके लिए में तयार नहीं था । मेरे पास 
पैसा नहीं था; न इतने आदमी थे जो इस कामको संभाल लें। 
अपना फर्ज में समझता था। मझे न्यकंसेल जाना और जो 
कुछ हो सके वह करना था। में उठा और चल दिया । 
सरकार अब इन बहादुर व्रहनोंकों क्यों छोड़ने लगी ? 
वे गिरफ्तार हुईं । उन्हें भी वही सजा मिली जो फिनिक्स 
बाल जत्थेको मिली थी--तीव-तीन महीनेकी कड़ी कंद और 
उसी जेलमे रखी गई । 
दक्षिण अफ्रीकाके भारतीय अब जागे। उनकी नींद 
टूटी । उनमें नई चेतना आईं जान पड़ी। पर बहनोंके 

बलिदानने हिंदुस्ताककों भी जगाया। सर फीरोजशाह 
मेहता अबतक तटस्थ थे । १९०१ में उन्होंने मुर्क कड़े शब्दोंमें 
चेतावनी देकर दक्षिण अफ्रीका न जानेको समकाया था। 
उनका मत में पहले बता चुका हूं । सत्याग्रहकी लडाईंका भी 
उनपर थोड़ा ही असर हुआ था । पर स्त्रियोंकी कैदने उनपर 
जादूका-सा असर डाला। बबईके टाउनहालमें भाषण देते 
हुए उन्होंने खुद कहा कि स्त्रियोंकी जेल-यात्राने मेरी शांति 
भग कर दी। हिदुस्तानसे अब चप बेठे नहीं रहा जा 
सकता । 

बहनोंकी बहादुरीके क्या कहने ' सभी नेटालकी 
राजधानी मारित्सबगेम रखी गईं। यहा उन्हें काफी कष्ट 
दिया गया। खूराकमें उनका जरा भी खयाल नही रखा गया। 
काम उन्हें कपड़े धोनेका दिया गया । बाहरसे खाना भेजनेकी 
सख्त मनाही लगभग आखिरतक रही । एक बहनने एक विशेष 
प्रकारके भोजनका ही ब्रत ले रखा था । बडी कठिनाइंसे उसे 
वह भोजन देनेका निश्चय हुआ । पर वह ऐसा हांता था कि 
गलेसे उतारा न जा सके | उसे जंत्‌नके तेलकी खास जरूरत 
थी। पहले तो वह मिला ही नहीं। फिर मिला भी तो 
बरसोंका पुराना और बदबूदार। अपने खचंसे मंगानेकी 
प्रार्थना की गई तो जवाब मिला--“यह कोई होटल नहीं है। 
जो मिले वह खाना होगा ।” यह बहन जब जेलसे निकली 
तो देहमें ठठरी भर रह गई थी । महाप्रयाससे जान बची । 

एक दूसरी बहन भयकर ज्वर लेकर निकली । उस 

ज्वरन रिहाई (२२ फरवरी १९१४) के बाद कुछ ही दिनोंमे 
उसे प्रभुके पास पहुचा दिया । उसको मे क॑ंसे भूल सकता हू ? 
वलिअम्मा सोलह सालकी लडकी थी । में जब उसको देखने 
गया५तो वह खाटपर पड़ी थी। लंबे कदकी होनेसे उसकी 
लकड़ी-जेसी देह डरावनी लगती थी । | 


स्त्रियां जेलमें श्भ्€ 


मेंने पूछा “बलिअम्मा, जेल जानेका पछतावा तो नहीं 
हो रहा हँ न?” 
“पछतावा क्‍यों होगा ? मृर्भ तो फिर गिरफ्तार करें 
तो इस वक्‍त भी जेल जानेको तेयार हूं ।” 
पर उसका फल मत्य हो तो ?” 
हुआ करे । देशक लिए मरना किसे न भायेगा ?” 
इस बातचीतक कछ ही दिन बाद वलिअम्मा स्वर्ग 
सिधारी । उसकी देह गई, पर यह बाला अपना नाम अमर 
कर गईं है । वलिअम्माकी मृत्यक बाद जगह-जगह शोक प्रकाश 
करनेवाली सभाएं हुई और कौमने इस पवित्र बहनकी स्मृति- 
रक्षाक लिए 'वलिअम्मा हाल' के नामसे एक सभा-भवन बनाने- 
का निश्चय किया । यह हाल बनानेके धर्मका कौमने अबतक 
पालन नही किया। उसमें अनेक विध्त आये। कौममें फट पडी। 
मुख्य कार्यकर्ता एकर्के पीछे एक छोड़कर चल गये । पर पत्थर- 
चनेका हाल बने या न बने, वलिअम्माकी संवाका नाश नही हो 
सकता । इस सेवाका हाल तो वह अपने हाथो ही निर्माण कर 
गई हे। उसकी मूर्ति आज भी बहुतसे हृदय-मदिरोंमें विराजती 
हैं और जबतक भारतवर्षका नाम हैं तबतक दक्षिण अफ्रीका- 
के इतिहासमें वलिअम्माका नाम भी अमर रहेगा । 
इन बहनोंका बलिदान विशुद्ध था। ये बेचारी कानन- 
कायदेकी बारीकियोको नहीं जानती थीं। उनमें बहुतोंको 
देशकी कल्पना नहीं थी, उनका देशप्रेम केवल श्रद्धापर अवलबित 
था। उनमें अनेक निरक्षर थी, इसलिए अखबार पढना कहांसे 
जानती ? पर वे इतना जानती थी कि कौमक मानरूपी 
वस्त्रका हरण हो रहा है । उनका जेल जाना उनका आत्तें- 
नाद था। शुद्ध यज्ञ था । ऐसी हृदयकी प्रार्थनाको प्रभु सुनते 
हैं। यज्ञकी सफलता उसकी उसी शद्धतापर आश्रित होती 

हैं। भगवान भावक भूखे हें । भक्तिप्‌वंक अर्थात्‌ निस्स्वार्थं- 

बुद्धिसे अधित पत्र, पुष्प या जलको वह सप्रेम स्वीकार करते हैं 
और उसका करोड़ गुना फल देते हे। सुदामाके मुट्ठीभर 
चावलकी भेंटसे उसकी बरसोंकी भूख भाग गई। बहुतोंके 
जेल जानेका चाहे कोई फल न हो, पर एक ही शुद्ध आत्माका 
भक्तिपूवंक किया हुआ आत्मापंण कभी निष्फल नही होता । 
दक्षिण अफ्रीकामें किस-किसका यज्ञ फला इसे कौन जानता 
है ? पर इतना हम जानते हे कि वलिअम्माका यज्ञ तो सफल 
हुआ ही । दूसरी बहनोंका यज्ञ भी जरूर सफल हुआ । 

स्वदेश-यज्ञमें, जगत-यतञ्ममें असख्य आत्माओका होम हो 
चुका है, हो रहा है और होगा । यही यथार्थ है; क्योंकि कोई 
नही जानता कि कौन शद्ध है । पर सत्याग्रही इतना तो समझ 
ही रखे कि उनमे एक भी शुद्ध हो तो उनका यज्ञ फल उपजानेके 
लिए काफी है । पृथ्वी सत्यके बलपर टिकी हुई है। असत्‌ू-- 
असत्य अर्थात्‌ नहीं, सत्‌ू--सत्य अर्थात्‌ हैं। जब असत्‌का 
अस्तित्व ही नही हे तव उसकी सफलता क्‍या होगी ? और 
जो है, उसका नाश कौन कर सकनेवाला हैँ ? इतनहीमें 
सत्याग्रहका सम्पूर्ण भास्त्र समाया हुआ हैं । 


ई १७ 4 
मजदूरोंकी धारा 


. बहनोंके इस त्यागका असर मजदूरोंपर अद्भुत हुआ । 
न्यूकेसलके नजदीककी खानोके मजदूरोंने अपने औजार 
फेक दिये । उनकी धारा नगरकी ओर बह चली। खबर मिलते 
ही मेने फिनिकूस छोड़ा और न्यूकंसलके लिए रवाना हो गया । 

इन मजदूरोंका अपना घर नहीं होता । मालिक ही 
उनके लिए घर बनवाते हें। उनकी सड़कों-गलियोंमें लैम्प 

लगवाते हें। मालिक ही उनको पानी भी देते है । अर्थात्‌ 
मजदूर हर तरह पराधीन होते हे और जैसा कि गोस्वामी 
तुलूसीदासजीन कहा है : 
“पराधीन सपनेहु सुख नाहों” 

ये हड़ताली मेरे पास अनेक प्रकारकी शिकायतें लाने 
लगे । कोई कहता--“मालिक रास्तेपरकी रोशनी बंद कर रहें 
हैं।” कोई कहता--“पानी बंढ कर रहे हैं।” कोई कहता---'वे 
हडतालियोंका सामान कोठरियोंसे बाहर निकालकर । फेंके दे 
रहे हैं ।” एक पठान सेयद इब्राहीमने अपनी पीठ दिखाकर 
कहा-- “यह देखो, मुर्भ कैसा मारा है ! मेने आपके लिए 
बदमाशकोी छोड दिया हैँ । आपका यही हुक्म है। में 
पठान हुं और पठान कभी मार खाता नही, मार मारता है ।” 

मेने जवाब दिया--“भाई, तुमने बहुत ही अच्छा काम 
किया। इसीको में सच्ची बहादुरी कहता हूं । तुम जंसे 
लोगोंसे ही हम जीतेंगे ।” 

मेने यों मुबारकबादी तो दी, पर दिलमें सोचा कि बहुतोंपर 
ऐसी बीती तो हड़ताल नहीं चलेगी। मारको छोड़ दें तो 
मालिकोंकी शिकायत किस बातकी करें ? हड़ताल करनेवालोंकी 
रोशनी-पानी आदिकी सुविधाएँ मालिक बंद कर दें तो इसमें 
शिकायतके लिए अधिक स्थान नहीं । पर हो या न हो, 
लोग ऐसी स्थितिमें कंसे निभा सकते हें ? मुझे कोई उपाय 
सोच लेना ही होगा । अथवा लोग थककर कामपर वापस 
जाय॑ इससे तो यही अच्छा हैँ कि वे अपनी हार कब॒ल कर हे 
और कामपर लौट जाएं! पर छोग मेरे मुहसे ऐसी सलाह 
हरगिज न सुनेगे । तब एक ही रारता था . मजदूर मालिकोंकी 
कोठरियां खाली कर दें, यानी 'हिजरत' करें । 

भजदूर दस-बीस नही थे, सकड़ों थे। हजारों होते भी 
देर न लगती । उनके लिए मकान कहांसे पैदा करूं ? खाना 

कहांसे लाऊं ? हिंदुस्तानसे पेसा मगाना नहीं था। वहसे 
पेसेका जो मेंह बरसा वह अभी आरभ नहीं हुआ था। भारतीय 
व्यापारी इतन। डर गये थे कि वे मर्भे खल तौरपर कोई मदद 
देनेकी तैयार नहीं थे। उनका व्यापार खान-मालिको और दूसरे 
गोरोके साथ था। इसलिए वे खले तौरपर मेरा साथ कंसे 
देते ” जब कभी मे न्यकंसेल जाता, उन्हीके यहां उतरता 
था। इस बार मेने खुद ही उनका रास्ता आसान कर दिया 
दूसरी ही जगह उतरनेका निश्चय किया । 

में बता चुका ह्‌ कि जो बहने ट्रासवालसे आई थी वे 
द्राविड़ प्रदेशकी थी । वे एक द्राविड कटुबके यहां, जो ईसाई 
था, ठहरी थी। यह कटुबव मध्यम स्थितिका था। उसके 
पास जमीनका एक छोटा-सा टकडा और दो-तीन कमरोंका 
मकान था। मेन यही उतरनेका निगअुचय किया। घरक 
मालिकका नाम लाजरस था । गरीबको किसका डर हो सकता 
हैँ ? ये लोग मूलत. एक गिरमिटिया कट्बर्क थे। इसलिए 
उन्हें और उनके स्वजनोंको भी तीन पौंडका कर देना होता । 
गिरमिटियोंक कष्टोंकी प्री जानकारी उन्हें होनी ही 
चाहिए थी और उनके साथ हमदर्दी भी प्री होनी चाहिए 
थी । इस कटंबने मेरा सहष स्वागत किया। मुर्भ मेहमान 
बनाना मित्रोंक लिए कभी आसान तो रहा ही नहीं; पर इस 
बकत' मेरा स्वागत करना' आर्थिक नाशका स्वागत करना था 
और शायद जेलका स्वागत करना भी होता । ऐसे धनिक व्यापारी 
थोड़े ही हो सकते थे जो अबने आपको ऐसी स्थितिमें डालनेको 
तंयार हों । अत: मेनें अपनी और उनकी मर्यादा समभकर 
ते किया कि, मुभे उनको कठिताईमें नहीं डालना चाहिए। 
लाजरस बेचारेको थोड़ी-सी तनख्वाह खोनी पड़ती तो वह खो 
देता । उसे कोई जेल ले जाय तो वह चला जाता। पर 
अपनेसे भी ज्यादा गरीब गिरमिटियोंका कष्ट बह कंसे 

अनदिग्न चित्तसे सहन करता ? इसने देखा कि ट्रांसालकी 
बहनें जो उसीक यहां टिकी हुईं थी, गिरमिटियोंकी मदद 
करने जाकर जेलखाने पहुंच गई । भाई लाजरसने सोचा 
कि उनके प्रति उसका भी कुछ फर्ज हैं और मुझे आश्रय 
दें दिया। उसने मुझे आश्रय तो दिया ही, साथ ही अपना 
सर्वस्व अपेंण कर दिया । मेरे उसके यहां जानेके बाद उसका 
घर धर्मशाला बन गया। सेकड़ों आदमी और हर तरह॒के 
आदमी चाहें जब आते और जाते | उसके घरक आसपासकी 
जमीन आदमियोंसे खचाखच भर गई । उसका चल्हा चौबीसों 
घटे जला करता। उसकी धममंपत्नीको इसमें जी-तोड़ 
मेहनत करनी पडती । फिर भी पति-पत्नी दोनोंके चेहरे 
हर वक्‍त हँसते रहते। उनकी मुखाकृतिमें मेने कभी अप्रसन्नता 
नहीं देखी । 

पर गरीब लाजरस क्या संकड़ों मजदूरोंकों खिला सकता 
था ? मजदूरोंको मैंने सना दिया कि उन्हें अपनी हडतालको 
स्थायी चीज समझकर मालिकोके दिये हुए भोंपडे खाली 
कर देने चाहिए । जो चीजें बिक सकती हो त्रेच डालो, बाकी 
सामानको कोठरीमें पडा रहने दो । मालिक उसको हाथ नहीं 
लगायंगे । पर और बदला च॒ुकानेके लिए वे उसे उठाकर 
फेंक दें तो मजदूरोंको यह जोखिम भी उठानी होगी । मेरे 
पास वे पहननेके कपडे और ओढ़नेके कंबलके सिवा और कोई 
भी चीज न लाये । जबतक हड़ताल चलती रहेगी और 
जबतक वे जेलके बाहर रहेंगे तबतक में उन्हीके साथ रहुंगा 
ओर खाऊंगा-पिऊंगा। इन शर्तोंके साथ वे खानोसे बाहर निकल 
आयें तभी वे टिक सकते हें और कौमकी जीत हो सकती है । 
जिसमें इसकी हिम्मत न हो वह अपने कामप्र छौट जाय । 
जो कामपर वापस जाय, उसका कोई तिरस्कार न करे, उसको 
तंग न करे । इन शर्तोंको माननेसे किसीने इन्कार किया हो 

इसकी याद मुझे नहीं है। जिस दिन मेने कहा उसी दिनसे 
हिजरत करनेवालों--गृहत्यागियोंका तांता लग गया। सब 
अपने बीबी-बच्चोको साथ लिए सिरपर कपडोंकी गठरी रखें 
पहुंचने लगे । मेरे पास घरके नामपर तो सिर्फ खली जमीन 
थी। सौभाग्यवश उस मौसममे न वर्षा हो रही थी और न 
ठड ही पड़ रही थी ।, 

मेरा विश्वास था कि भोजनका भार उठानेमे व्यापारी- 
वर्ग पीछे न रहेगा । न्यूकंसेलक व्यापारियोंने पकानेके लिए 
बरतन दिये और चावल-दालके बोरे भेज | दूसरे स्थानोसे भी 
दाल, चावल, सब्जी, मसाले आदिकी वर्षा होने लगी । जितनकी 
आशा मे रखता था उससे कही अधिक ये चीजे मेरे पास आने लगीं। 
सब जेल जानेको तैयार न हों; पर सबकी हमदर्दी तो थी ही। 
सब इस यज्ञमें यथाशक्ति सहायताके रूपमें अपना भाग अपण 
करनेको तेयार थे। जो कुछ देने लायकन थे उन्होंने अपनी 
सेवा देकर मदद की । इन अनजान अपढ आदमियोको सम्हा- 
लनेके लिए जाने-पहचाने हुए और समभदार स्वयसेवक तो 
दरकार थे ही । वे मिल गये और उन्होने अमूल्य सहायता 
की । उनमेंसे बहुतेरे तो गिरफ्तार भी हुए । यो सबने 
यथाशक्ति सहायता की और हमारा रास्ता आसान हो गया । 

आदमियोंकी भीड बढ़ने लगी । इतने बडे और लगातार 
बढ़ते जानेवाले मजदूरोंके मजमेको एक ही स्थानमे बिना « 
किसी काम-धंधेके समेट रखना नामुमकिन नहीं तो खतरनाक 
जरूर था। उनकी झौच आदिकी आदते तो सुथरी होती ही 
नही थी । इस समुदायमें कितने ही ऐसे थे जो अपराध करके 
जेल भी हो आये थे । कोई हत्याका अपराधी था, कोई 
चोरीके जुमेमें कंदकी सजा भुगतकर छुटा था, कोई व्यभि- 
चारके अपराधमें जेल काटकर आया था | हडताली मजदूरों- 
में नीतिका भेद मेरे किये नहीं हो सकता था। भेद करू भी 

तो अपना भेद मुझे कौन बतलाता ? में काजी बन बेढ़ूँ 
तो विवेकहीन बन । मेरा काम केवल हड़ताल चलाना 
था । इसमेंदू सरे सुधा रोंकी मिलाना मुमकित नहीं था। छावनी- 
में नीतिका पालन करना मेरा काम था। आनेवाले पहले 
कैसे थे, इसकी जांच करना मेरा फर्ज नही था| यह शिवकी 
बरात एक जगह जमकर बेठ जाय तो अपराध होना निश्चित 
था । अचरजकी बात तो यह थी कि जितने दिन मेने यहां 
बिताये वे शातिसे बीते । सब लोग ऐसी शांतिसे रहे मानों 
उन्होंने अपना आपद्धम समझ लिया हो । 

मुर्भे उपाय सूका : इस दस्तेको टद्रांसाल ले जाऊं 
और जैसे पहलेके १६ आदमी गिरफ्तार हो गये वेसे इन्हें 
भी जेलमे बिठा द। इन लोगोंको छोटे-छोटे जत्थोंमे 
बाटकर उनसे सरहद पार कराऊं। यह॒ विचार ज्योंही 
मनमें आया त्योंही उसे रद कर दिया | इसमें बहुत वक्‍त 
जाता और सामुदायिक कार्यका जो असर होता वह छोटे- 
छोटे जत्थोंके जेल जानेंका न होता । 

मेरे पास कोई पाच हजार आदमी इकट्ठा हुए होंगे । 
इन सबको ट्रेनसे नही ले जा सकता था। इतना पैसा कहांसे 
लाऊ ? और इसमें छोगोकी परीक्षा भी नही हो सकती थी । 
न्यूकंसेलसे ट्रांसवालकी सरहद ३६ मील थी । नेटालूका सरहदी 
गांव चाल्सेटाउन था; ट्रांसवालका वाक्सरस्ट । अंतमे मेने 
पेदल यात्रा करनेका ही निश्चय किया । मजदूरोंके साथ 
मशबिरा किया। उनके माथ स्त्रियां, बच्चे आदि थे। अतः 
कुछने आनाकानी की । मरे पास दिल कड़ा करनेके सिवा 
दूसरा उपाय ही नही था। मेने लोगोंसे कह दिया कि जिसे खान- 
पर वापस जाना हो वह जा सकता है । पर कोई वापस जाने- 
को तैयार न था । जो लोग अपंग थे उन्हें ट्रेनसे भेजनेका निश्चय 
किया | बाकीके सब लोगोंने कहा कि हम पेदलर चलकर 

चाल्सेटाउन जानेको तैयार हे । यह मंजिल दो दिनमें पूरी 
करनी थी। अंतरम्म सभी इस निदचयसे प्रसन्न हुए। छोगोने 
यह भी समझा कि इससे बचारे लाजरस-परिवारकों कुछ 
राहत मिलेगी। न्यूकंसेलके गोरोंको प्लेग फंलनेका डर रूग 
रहा था और उसके प्रतीकारके लिए अनेक उपाय करनेकी बात 
सोच रहे थे। वे भयमुकक्‍त हुए और उनकी कारेवाइयोंके 
डरसे हम भी मुक्त हुए । 

इस कचकी तैयारी चल रही थी कि मु्े खानमालिकोंसे 
मिलनेका बुलावा आया । में डबंन गया; पर इस कहानी- 
का उल्लेख पृथक्‌ प्रकरण में करूंगा । 


$ रै८ ३ 
खानमालिकोंके पास और उसके बाद 


खानमालिकोंके बुलावेपर मे उनसे मिलने डबेन गया। 
मेने समझा कि मालिकोंपर कुछ असर हुआ हैँ । इस बातचीतसे 
कुछ मिलेगा थह आशा तो में नही रखता था। पर सत्याग्रहीकी 
नम्नताकी कोई हद नहीं होती । वह समभौतेके एक भी 
अवसरको जाने नहीं देता । इससे कोई उसको डरपोक मानने 
तो वह अपने आपको डरपोक मानने देता है । जिसके हृदयमें 
विश्वास और विश्वाससे उपजनेवाला बल हैं वह दूसरोंकी 
अवगणनाकी परवा नहीं करता। वह अपने अन्‍न्तबेलका 
भरोसा रखता हे । इससे सबके सामने नम्न रहकर वह जगतके 
जनमतको जगाता और अपने कार्ययी ओर खींचता हैं । 

इससे मुझे" मालिकोंका निमंत्रण स्वागत करने योग्य 
जान पड़ा। में उनके पास पहुंचा । मेने देखा कि हवामें गर्मी 
हैँ । मुझसे स्थिति समभनेके बदले उनके प्रतिनिधिने मुभसे 

जिरह शुरू कर दी । मेने उसको मुनासिब जवाब दिये। मेंने 
कहा-- यह हड़ताल बंद कराना आपके हाथमे है ।” » 

उनकी ओरसे जवाब मिला- हम कोई अधिकारी नही है। 

मेंनें कहा--आप अधिकारी नही हैं, फिर भी बहुत कुछ 
कर सकते है। आप मजदूरोंका केस लड सकते हें । आप 
सरकारसे तीन पौंडका कर उठा देनेकी मांग करें तो में यह 
नही मानता कि वह उसे नामंजूर करेगी । आप दूसरोंका मत 
अपने अनुकूल बना सकते हे ।” 

“पर सरकारके रगाये हुए करके साथ हड़तालका क्‍या 
संबंध ? मालिक मजदूरोंको कष्ट देते हों तो आप उनसे 
बाकायदा आवेदन करें ।” 

“मजदूरोंके पास हड़ताल करनेके सिवा इसका रास्ता 
मुझे नहीं दिखाई देता। तीन पौडका कर भी मालिकोंकी 
खातिर ही लगाया गया हें। मालिक मजदूरोंकी मेहनत 
चाहते हे ; पर उनकी आजादी नहीं चाहते | इससे इस 
करको दूर करानेके लिए मजदूरोंके हड़ताल करनेमें में कुछ 
भी अनीति या मालिकोंके प्रति अन्याय नहीं देखता ? 

“तो आप मजदूरोंसे कामपर वापस जानको नही कहेंगे ? ” 

“में लाचार हूं ।' 

“आप इसका नतीजा जानते हैं ?” 

“में सावधान हूं। अपनी जिम्मेदारीका मुझे पूरा खयाल हे । 

“बेशक, इसमे आपका जाता ही क्‍या हें ? पर इन 
बल काम हुए मजदूरोंकी जो हानि होगी वह क्‍या आप भर 
द्गे ँ 33 

“मजदूरोंने सोच-समभकर और अपने नुकसानको 
जानते-समभते हुए यह हड़ताल की है । मनृष्यके लिए आत्म- 
सम्मानकी हानिसे बड़ी हानि में सोच ही नहीं सकता । मज- 
दूरोंने इस बातको समक लिया है, इसका मुझ संतोष हे ।” 

इस तरहकी बातचीत हुईं। पूरी बातचीत मुझे इस 
क्क्‍त याद नहीं आ सकती । जो बातें याद रह गई हैं उन्हें 
थोड़ेमें दे दिया है। में इतना जान सका कि मालिकोंकों 
अपना पक्ष पंग जान पड़ा; क्‍योंकि सरकारके साथ उनकी 
बात-चीत पहलेसे चल रही थी । 

डर्बन जाते और वहांसे लौटते हुए मेने देखा कि रेलवेके 
गाड्डों आदिपर इस हड़ताल और हड़तालियोकी शांतिका 
बहुत अच्छा असर हुआ । मेरा सफर तो तीसरे ही दरजेमें 
चल रहा था। पर वहां भी गा आदि रेलकमंचारी मुझे 
घेर लेते, दिलूचस्पीभरे आग्रहके साथ हमारी लडाईके समाचार 
पूछते और सब हमारी विजय मनाते। मुझे अनेक प्रकारके छोटे- 
मोटे सुभीते कर देते। उनके साथ अपना संबध में निमेल रखता । 
एक भी सुभीतेके लिए में उन्हें छालच न देता। अपनी इच्छासे 
वे भलमनसी बरतें तो मुझे उससे प्रसन्‍नता थी, पर भलमनसी 
खरीदनेकी कोशिश कभी नहीं की । गरीब, अपढ, नासमभ 
इतनी दृढ़ता दिखायें यह उनके लिए अचंभेकी बात थी, और 
दढता तथा वीरता ऐसे गुण हे जिनकी छाप विरोधीपर पड़े 
बिना नही रहती । 

में न्यूकसेल लौटा । मजद्रोंकी धारा तो चली ही आ रही 
थी । उनको सारी बातें बारीकीके साथ समझा दी । यह भी 
कह दिया कि आप लोग कामपर वापस जाना चाहते हों तो जा 
सकते हें । मालिकोंकी घमकीकी बात भी बताई और भविष्य- 
में जो जोखिम उठानी थी उनका वर्णन भी कर दिया । कह 
दिया कि लड़ाई कब खत्‌म होगी यह भी नही कहा जा सकता । 
जेलके कष्ट समझा दिया। फिर भी मजदूर अडिग रहे। 
“जबतक आप लड़नेको तैयार होंगे तबतक हम हिम्मत हारने- 
वाले नही । हमें कष्ट सहनेका अभ्यास है । आप हमारी चिता 
न करें ।” यह निर्भय जवाब मुझे उनसे मिला । 

मेरे लिए तो अब कूच करना ही बाकी रह गया था । एक 
दिन शामको लछोंगोंसे कह दिया कि उन्हें अगले दिन भोरमें 
कच शुरू करनी होगी (२८ अक्तूबर १९१३) । रास्तेमें जिन 
नियमोंका पालन करना था वे सुना दिये गये । ५-६ हजारके 
मजमेको सम्हालता ऐसी-वैसी बात नहीं थी। उनकी गिनती 
तो मेरे पास थी ही नहीं, न था नाम-धाम । जो रह गये सो रह 
गयें । उतनेहीको अपने लिए काफी मान लिया। रास्तेके लिए 
हरएकको तीन पाव रोटी (डेढ़ पोंड) और आधी छठांक 
शकक्‍्करके सिवा और कोई खराक देनेकी गुजाइश नहीं थी । 
इसके अतिरिक्त यह कह दिया था कि हिंदस्तानी व्यापारी अगर 
रास्तेमें कछ देंगे तो वह ले लंगा। पर लोगोंको रोटी और 
शकक्‍्करसे ही संतोष करना था। बोअर-युद्ध और जुल-बगावतमें 
मुझे जो अनुभव प्राप्त हुआ था वह इस वक्‍त बहुत काम आया । 
जरूरतसे ज्यादा कपड़े साथ न रखनेकी शर्त तो थी ही । रास्तेमें 
कोई किसीका माल न ले, कोई सरकारी कमंचारी या यरोपियन 
मिले और गाली दें या मारे भी तो बर्दाइत कर ले, पुलिस 
गिरफ्तार करें तो गिरफ्तार हो जाय । में गिरफ्तार कर लिया 
जाऊं तो भी कच जारी रहे आदि बातें समझा दीं। मेरे स्थानपर 
पक बाद दसरे कौन लोग नियक्‍त होंगे यह भी बता 
देया । 

लोगोंने सब बातें समझ लीं । काफला सहीसलामत 
चाल्सेटाउन पहुंचा । वहांके व्यापारियोंनें हमारी खूब मदद 
की । अपने मकानोंको काममें छाने दिया । मस्जिदके सहनमें 
खाना पकानेकी इजाजत दे दी। कचके वक्‍त जो खराक दी जाती 
वह पड़ावपर है चनेतक चुक जाती । इसलिए हमें खाना 
पकानेके बरतन भो चाहिए थे। व्यापारियोंने उन्हें भी खशीसे 
हाजिर कर दिया । चावल आदि तो हमारे पास काफी हो गया 
था। व्यापारियोंने इसमें भी अपना हिस्सा दिया । 


बम 

चाल्सेटाउन छोटा-सा गांव कहा जु सकता हूँ। इस वक्त 
* उसमें मुश्किलसे एक हजारकी आबादी रैही होगी। उसमें 
इतने आदमियोंका समावेश कर लेना कठिन था। स्त्रियों और 
बच्चोंको ही मकानोंमें रखा। बाकी सबको मंदानमें ही 
ठहराया । 

यहांकी मधुर स्मृतियां कितनी ही हैं । कुछ कड़वी भी 
हैं। मधुर स्मरण मुख्यतः चाल्संटाउनके स्वास्थ्य-विभाग और 
उसके अधिकारी डाक्टर ब्रिस्कोके हें । गांवकी आबादी इतनी 
वढ़ी हुईं देखकर वह घबरा गये; पर कोई कडा उपाय करनेके 
बजाय मुभसे ही मिले । कुछ सुझाव पेश कियें और मेरी मदद 
करनेकी भी बात कही । यूरोपके छोग तीन बातोंका खास 
तौरसे खयाल रखते हं--हम नहीं रखते--पानीकी सफाई, 
रास्तेकी सफाई और पाखानेकी सफाई। मुझे यह करना था 
कि रास्तेपर पानी न गिराने दू, जहां-तहां लोगोंको पेशाबै न 
करने दूं और कही कूड़ा-करकट न फेंकने दूं। वह जहां बतायें 
वही लोगोंको टिकाऊ और उस स्थानकी सफाईके लिए अपने 
आपको जिम्मेदार समभूं । इन सारी सूचनाओंको मेने धन्य- 
वाद-सहित स्वीकार किया । मुझे प्री शांति हो गई। 

अपने देशवासियोंसे इन नियमोंका पालन कराना बहुत 
ही कठिन काम हैं । पर मजदूर भाइयों और साथियोंने उसे 
आसान कर दिया। मेरा सदा यह अनुभव रहा हूँ कि सेवक सेवा 
करे और हुक्म न चलाये तो बहुत काम हो सकता है । सेवक 
खुद अपनी देहको काममें लगाये तो दूसरे भी लंगायेंगे । इसका 
पूरा अनुभव मुझे इस छावनीमें हुआ । में और मेरे साथी 
भाड़ लगाना, मेला उठाना आदि काम करते तनिक भी नहीं 
हिचकते थे। इससे लोगोंने ये काम उत्साहसे उठा लिये। यदि 
हम ऐसा न करते तो हुक्म किस पर चलाते ? सब सरदार 
बनकर दूसरोंपर हुक्म चलायें तो अंतर्में काम पड़ा ही रह 

जाता । पर जहां सरदार खुद ही सेवक बन जाय वहां दूसरे 
सरदारीका दावा कंसे कर सकते हैं ? 

साथियोंमें कंलनबेक पहुंच गये थे | मिस इलेजिन भी 
उपस्थित हो गई थीं । इस बहनकी श्रमशीलूता, सजग चिता 
और सचाईकी जितनी भी सराहना करूं कम होगी । हिदुस्ता- 
नियोंमे स्वर्गीय पी. के. नायडू और अलबर्ट क्रिस्टोफरके नाम 
तो मुझे इस वक्‍त याद आ रहे है। दूसरे भी थे जिन्होंने भरपूर 
मेहनत की और अच्छी सहायता को । 

भोजनमें चावल और दाल दी जाती। सब्जी हमारे पास 
काफी जमा हो गई थी, पर उसको अलग पकानेका सुभीता नहीं 
था। इसलिए दालमें ही डाल दी जाती । अलग पकानेको समय 
ने मिलता, इतने बरतन भी नही थे। रसोईमें चौबीसो घटे 
चूल्हा जला रहता; क्‍योंकि चाहे जिस वक्‍त भ्रूखे-प्यासे लोग 
आ पहुचते । न्यूकैसेलमे किसीको रहना नहीं था। सबको 
रास्तेकी खबर थी। इसलिए खानसे निकलकर वे सीधे चाल्स- 
टाउन पहुंचते । 

मनृष्योके धीरज और सहनशीलताका विचार करता 
हूं तो भावताकी महिमा मेरे. सामने मृतिमान्‌ होकर खड़ी हो 
जाती हूँ । भोजन पकानेवालोंमें मुखिया मे था। कभी 
दालमें पानी ज्यादा हो जाता तो कभी वह कच्ची रहती । 
कभी तरकारी पकी न होती तो कभी भात ही कच्चा रह जाता । 
ऐसा भोजन प्रसन्न चित्तसे ग्रहण कर लनवाले मेंने दुनियामें 
अधिक नहीं देखे है । इसका उलटा दक्षिण अफ्रीकाकी जेंलमें 
यह अनुभव भी हुआ कि खाना जरा कम, या कच्चा होने या 
जरा देरसे मिलनपर सुशिक्षित माने जानेवालोंका भी पारा 
चढ़ जाता था । 

परसनेका काम पकानेसे भी अधिक कठिन था और वह 
मेरे ही जिम्मे था। कच्चे-पक्केका हिसाब तो मुझे देना ही 

ही । भोजन कमर हो और खानेवाले ज्यादा हो जाय॑ तो 
डा देकर सबका संतोष कराना भी मेरा ही कतंव्य होता । 
बहनोंके सामने में थोड़ा खाना रखता तो क्षणभर मेरी ओर 
डांटनेकी निगाहसे देखतीं और फिर मेरी स्थिति समझकर 
हँसते हुए चल देतीं । वह दृह्य मुझे जिदगीभर भूलनेका नही। में 
कह देता कि में लाचार हूं। मेरे पास पका हुआ भोजन थोड़ा हैं 
और खानेवाल बहुत हैं । इसलिए मुझको उतना ही देना होगा 
कि सभी को थोड़ा-थोड़ा मिल जाय । इसपर वे स्थितिको' 
समभ जातीं और 'सन्तोषम्‌' कहकर हँसते हुए चल देती । 
ये सब तो मधुर स्मरण हुए । कड़वे स्मरण ये हूँ कि छोगोंको 
थोड़ी फुरसत मिली तो उसका उपयोग आपसके भगड़े-टंटेमे 
होने लगा | इससे भी बुरी बात यह हुई कि व्यभिचा रकी 
घटनाएं हुईं । स्त्री पुरुषोंको साथ तो रखना ही पड़ता | भीड 
भी वेसी ही थी, व्यभिचारीको शर्म क्‍यों आने छूगी ? ये घटनाएं 
ज्योंही घटित हुईं में मौकेपर जा पहुंचा । अपराधी शर्माये। 
उनको अलग रखा। पर जो मेरे कानतक नही पहुंची, 
ऐसी घटनाएं कितनी हुईं होंगी, यह कौन कह सकता है ? 
इस विषयका अधिक विस्तारसे वर्णत करना बेकार है । इतना 
यह जतानेके लिए लिख दिया कि सब कुछ आसान नही था 
और ऐसी घटनाएं घटित हुई तब भी किसीन मेरे साथ उजडुपन- 
का बरताव नही किया । नीति-अनीतिका भेद अधिक न जानने- 
वाल जंगली जैसे लोग भी अच्छे वातावरणमें कैसे सीधे चलते 
हैं, इसे मंने अनेक अवसरोंपर देख लिया है और इसे जान 
लेना अधिक आवश्यक और लाभदायक हूँ । 

अब हम १९१३के नवंबर महीनेके आरंभमें हे । कच 
करनेके पहलें दो घटनाओंका उल्लेख कर देना उचित होगा । 
न्यकैसेलमें द्वाविड़ बहनोंको जेलकी सजा मिली तो डर्बनकी 
बाई फातिसमा महताबसे न रहा गया । इसलिए वह भी अपनी 
मां हनीफा बाई और ७बरसके लड़के के साथ जेल जानेको 
निकल पड़ी माँ-बेटी तो पकड़ ली गईं, पर बेटेको गिरफ्तार 
करनेसे सरकारने साफ इन्कार कर दिया । पलिसने 
फातिमा बाईकी उंगलियोंकी निशानी लेनेकी कोशिश की 
पर वह निडर रही और उंगलियोंकी निशानी नहीं दी । 

इस वक्‍त हड़ताल परे जोरमें चल रही थी। उसमें परुषोंकी 
तरह स्त्रियां भी आकर शामिल हो रही थीं । दो स्त्रियोंकी 
गोदमें बच्चे थे । एक बच्चेको कचमें सर्दी लग गई और वह 
मौतकी गोदमें चला गया । दसरा बच्चा एक नालंको लछांघतें 
हुए माकी गोदसे गिर गया और प्रवाहमें बहकर डूब गया 
पर वीर माताने दिल छोटा नहीं किया । दोनोने कच जारी 
रखी । एकने कहा- हम मरे हुओंका शोक करके क्‍या 
करेंगी ? वे कही लौटकर आ सकते हैं ? जीवितोंकी सेवा 
करना हमारा धर्म हैं ।” ऐसी शांत वीरता, इईंब्वरमें ऐसी दृढ़ - 
आस्था, ऐसे ज्ञानकी मिसाले गरीबोंमें मुझे अकसर मिली हें । 

ऐसी ही दढतासे चाल्सटाउनमें स्त्री-पुरष अपने कठिन 
धर्मका पालन कर रहें थे। पर हम यहां कछ शांतिके लिए 
नही आये थे । ज्ञांति जिसे दरकार हो वह उसे अपने अंतरमें 
प्राप्त करे। बाहर तो जहां देखो और देखना आता हो तो “यहां 
शांति नहीं मिलती” की ही तख्तियां लगी दिखाई देंगी । 

पर इसी अशांतिके बीच मीराबाई-सरीखी भकक्‍त हाथमें 
जहरका प्याला लेकर हँसते हुए मुंहको लगाती हैँ। अपनी 
अंधेरी कोठरीमें बैठा हुआ सुकरात अपने हाथमें जहरका प्याला 
थामे अपने मित्रको गृढ़ज्ञाका उपदेश करता है और 
कहता है--जो शांति चाहता हो वह उसे अपने अंतरमें तलाश 
करे । 

इसी शांतिके बीच सत्याग्रहियोंका दस्ता पड़ाव डालकर, 
सबरे क्या होगा इसकी चिता न करते हुए पड़ा था । 

मेने सरकारकों चिट्ठी लिखी थी कि हम ट्रांसवालमें बसने- 
के इरादेसे प्रवेश करना नही चाहते । हमारा प्रवेश सरकारके 
वचनभंगके विरुद्ध अमली फरियाद हैं और हमारे आत्म- 
सम्मानके भंगसे होनेवाले दु.खका शुद्ध निदर्शन है । हमे तो 
सरकार यहीं चाल्संटाउनमें गिरफ्तार कर ले तो हम निर्दिचत 
हो जाय॑ । वह ऐसा न करे और हममेंसे कोई छिपकर ट्रांसवाल- 
में दाखिल हो जाय तो हम उसके लिए जिम्मेदार नहीं होगे । 
हमारी लड़ाईमें गृप्त कुछ हैं ही नही। व्यक्तिगत स्वार्थ किसीको 
साधना नहीं है । किसीका छिपकर प्रवेश करना हमें पसंद नही 
होगा, पर जहां हजारों अनजान आदमियोसे काम लेना हो और 
जहां प्रेमके सिवा दूसरा कोई बंधन न हो वहां किसीके कामके 
लिए हम जिम्मेदार नही हो सकते । फिर सरकार यह भी जान ले 
कि अगर उसने तीन पौंडका कर उठा दिया तो गिरमिटिए 
कामपर लौट जायंगे और हड़ताल बंद हो जायगी । अपने 
दूसरे कष्ट दूर करनेके लिए हम उन्हें सत्याग्रहमें शामिल 
नही करेंगे। 

अतः स्थिति ऐसी अनिश्चित थी कि सरकार कब गिर- 
फ्तार करेगी यह कहा नहीं जा सकता था । पर ऐसी स्थितिमें 
सरकारके जवाबकी राह अधिक दिन नही देखी जा सकती थी । 
एक-दो डाककी ही राह देखी जा सकती थी। इसलिए हमने 

निश्चय किया कि सरकार हमें गिरफ्तार न करे तो तुरंत चाल्सें- 
टाउन छोड़ दें और द्रांसवालमें दाखिल हो जाय॑। रास्तेंमें 
पलिस न पकड़े तो काफिला रोज आठ दिनतक २० से २४ मील- 
तक कच करता जाय। हमारा इरादा आठ दिनमें टाल्सूटाय फार्म 
पहुंचनेका था । हमने सोचा था कि जबतक लड़ाई खतम नहीं 
होती तबतक सब वहीं रहें और फार्ममें काम करके आजीविका 
पदा करें । मि० केलनबेकने सारा प्रबंध कर रखा था। काफिले- 
के रहनेके लिए कच्चे घर बनवाने और यह काम उससे ही 
लेनेकी बात सोची गई थी। इस बीच छोटे-छोटे खेमे खड़े 
करके बढे, कमजोर उनमे रखे जायं और सबल शरीरवाले 
खले मंदानमें पड़े रहें । इसमें कठिनाई यही थी कि बरसातका 
मौसम आ रहा था और इस मौसममें सबल-निरबंछ सबको कोई 
आश्रय चाहिए ही । पर मि० केलनबेक इस कठिनाईका उपाय 
कर लेनेको हिम्मत रखते थे । 

काफिलेने कचकी दूसरी तैयारियां भी कर लीं। चाल्सें- 
टाउनके भले अंग्रेज डाक्टर ब्रिस्को (जिलेके हेलूथ अफसर ) ने 
हमारे लिए दवाइयोंका एक छोटा-सा बक्स तैयार कर दिया 
और अपने कुछ औजार भी दिये, जिन्हें मुक-सा अनाड़ी आदमी 
भी इस्तेमाल कर सकता था । यह बक्स हमें खुद लादकर ले 
जाना था, क्योंकि काफिलेके साथ कोई भी सवारी नहीं रखनी 
थी | इससे पाठक समभ सकते हें कि इस बक्समें कम-से- 
कम दवाएं रही होंगी । वे इतनी भी नही थी कि एक वक्‍तमें सौ 
आदमियोंके लिए काफी हो सकें। इतनी कम दवाएं साथ 
रखनेका खास कारण तो यह था कि हमें रोज किसी-न-किसी 
गांवके पास पड़ाव करना था। इसलिए जो दवा च॒कती, वह 
मिल सकती थी और हमें अपने साथ एक भी रोगी या अपंग 
आदमी को नहीं रखना था ।& उन्हें तो रास्तेमें ही छोड़ 
देनेका निश्चय किया गया था । 

खानेके लिए रोटी और शाकके सिवा और कुछ तो था 
ं पेटियां च् 

ही नहीं । पर र आठ दिन बराबर मिलती रहें, इसका 
क्या उपाय हो ? रोज-की-रोज बांट देनी थी। इसका उपाय 
तो एक ही था कि हर मंजिलपर हमारे लिए कोई उन्हें पहुंचा 
दिया करें। यह कोन करे ? हिंदुस्तानी बावर्ची तो थे 
ही नही । फिर हर गांवमें डबल रोटी बनाने-बेचनेवाले नही 
थे। गांवोंमें रोटी शहरोंसे जाती। अतः कोई बावर्ची तैयार करके 
दे और रेलवे उन्हें पहुंचा दे तभी हमें रोटियां मिल सकती 
थीं। वोकसरस्ट (ट्रांसालके चाल्संटाउनके नजदीकका 
सरहदी स्टेशन) चाल्संटाउनसे बडा नगर था। वहां डबल रोटी 
बनाने वालेकी एक बड़ी (यूरोपियन) दूकान थी। उसने खुशीसे 
हर जगह रोटियां पहुंचा देनेका इकरार किया। हमारी 
मजबूरी जानकर उसने हमसे बाजार-भावसे अधिक लेनेकी 
भी कोशिश नहीं की । बढ़िया आटेकी बनी रोटियां दीं। उसने 
वक्‍तसे रोटियां रेलवेके पास पहुंचाईं और रेलवे कर्मंचारियोंने-- 
ये भी यूरोपियन ही थे--उन्हें ईमानदारीके साथ हमारे 
पास पहुंचा दिया । पहुंचानेमें प्री सावधानी रखी और 
हमारे लिए कुछ सुभीते भी कर दिये। वे जानते थे कि 
हमारी किसीसे शत्रुता नहीं। हमें किसीको नुकसान नहीं 
पहुंचाना था । हमें तो कष्ट सहन कर न्याय प्राप्त करना था । 
इससे हमारे आसपासका वातावरण शुद्ध हो गया और बना 
रहा । मानव-जातिका प्रेमभाव प्रकट हुआ। सबने अनुभव 
किया कि हम ईसाई, यहुदी, हिंदू, मुसलमान कोई भी हों, 
सब भाई-भाई ही हैं । 

यों कचकी सारी तंयारी कर लेनेके बाद मेंने फिर सम- 
भोतेकी कोशिश की । चिट्ठयां, तार आदि तो भेज ही चुका 
था। मेने तय किया कि मेरा अपमान तो होगा ही; पर 
उसका खतरा उठाकर भी मुझे टेलीफोन भी कर ही लेना 

चाहिए । चाल्सटाउनसे प्रिटोरियाकों ठेलीफोन था। 
मेने जनरल स्मट्सकों टेलीफोन किया । उनके मंत्रीसे मेंने 
कहा--“जनरल स्मट्ससे कहिये कि मेरी कचकी परी तेयारी 
हो च॒को है । वोक्सरस्टक लोग उत्तेजित हें । वे शायद हमारी 
जानका भी नकसान करें। ऐसी घमकी तो दे ही चके 
हैं। यह॑ परिणाम वह (जनरल स्मठस) भी नही चाहेंगे । 
वह तीन पौंडका कर उठानेका वचन दे दें तो मुझे कच नहीं 
करता हूँ । मुझे कानून तोड़नेके लिए ही कानून नहीं तोड़ना 
है। में इसके लिए लाचार हो गया हूं। वह मेरी इतनी 
प्राथंना न सूुनेंगे ?” आधे मिनटमें जवाब मिला--जनरलूू 
स्मट्स आपसे कभी कोई सरोकार नही रखना चाहते । आपकी 
मर्जीमें जो आये वह करें ।” टेलीफोन बंद 

यह फल मेने सोच ही रखा था। हां, ऐसी रुखाईकी 
आजा नहीं रखता था। जनरल स्मट्सके साथ सत्यागहके 
बादका मेरा राजनंतिक संबंध छः: सालसे माना जा सकता 
था। अत. में उनसे शिष्ट, विनययुकत उत्तरकी आशा रखता 
था; पर उनकी विनयसे मुझे फल नही जाना था। वंसे ही 
इस अविनयसे ढीला भी नहीं पडा। अपने कतेव्यकी सीधी 
रेखा मुझे साफ दिखाई दें रही थी। अगले दिन (६ नवंबर 
१९१३) नियतकालका (६॥ बजे सबेरे) घंटा बजनेपर हमने 
प्राथंना की और इंश्वरका नाम रेकर कूच कर दिया। 
काफिलेमें २०३७ परुष, १२७ स्त्रियां और ५७ बच्चे थे । 


$ २० $ 
टांसवालमें प्रवेश--- २ 


इस प्रकार मजमा कहिये, कफिला कहिये, यात्रीसमुदय 

कहिये नियत समयपर रवाना हो गया। चाल्संठाउनसे एक मीलके 
फासलेपर वोकसरस्टका नाला पड़ता हें। उसको लांघा और 
वोक्सरस्ट या ट्रांसवालमें दाखिल हुए । इस नालेके सिरे- 
पर घुड़सवार पुलिस खड़ी थी। में पहले उसके पास गया 
और लोगोंसे कह दिया था कि जब में इशारा करूं तब वे प्रवेश 
करें। पर में पुलिससे बात कर ही रहा था कि शांति-सेनाने 
हमला बोल दिया और 'लोग नालेकों लांघ आये। घृड- 
सवारोंने उन्हें घेर लिया, पर यह काफिला ऐसा न था कि 
यों रोके रोका जा सके। पुलिसका इरादा हमें गिरफ्तार 
करनेका तो था ही नहीं। मेंने लछोगोंको शांत किया और 
पंक्तिबद्ध होकर चलनेको समभाया। पांच-सात मिनटमें 
सारी गड़बड़ दूर हो गईं और ट्रांसवालमें हमारा दाखिल 
होना शुरू हो गया । 
वोक्सरस्टक लोगोंने दो दिन पहले ही सभा की थी। 
उसमें हमें अनेक प्रकारकी धमकिया दी गईं थी । कुछने कहा 
था कि हिंदुस्तानी ट्रांसवालमें दाखिल हुए तो हम गोलियोंसे 
उनका स्वागत करेंगे। मि० केलनवेक इस सभामें गोरोंको 
समभानेके लिए गये थे । कोई उनकी बात सुननेको तैयार 
नहीं था । कुछ लोग तो उन्हें मारनेके लिए खड़े हो गये । मि० 
केलनबंक पहलवान हेँ। उन्होंने सेंडोसे कसरतकी तालीम 
लो हैँ। उन्हें डराना कठिन था। एक गोरेने उन्हें दन्द्रयद्ध- 
के लिए ललकारा। मि० केलनबेकनें जवाब दिया-- मेने 
शांति-धमंको स्वीकार किया है, इसलिए यह ( इन्द्रयुद्ध ) 
तो मुभसे नहीं हो सकेगा । पर मफऋपर जिसको प्रहार करना 
हो वह खशीसे कर ले । मगर इस सभामें तो में बोलकर 
ही रहूंगा। आपने सभी यरोपियनोंकों इसमें आनेका सावं- 
जनिक निमंत्रण दिया हे । सभी यूरोपियन आपकी तरह 
निर्दोष मनृष्योंको मारनेंको तैयार नहीं। यही सुनानेके लिए 

में यहां आया हूं । एक यूरोपियन ऐसा भी है जो आपको बता 
देना चाहता हैं कि आपने हिंदुस्तानियोंपर जो इलजाम लगाये 
है वे गलत हैं। आप जो सोचते हें वह हिंदुस्तानी नही चाहते । 
उन्हें न आपका राज्य चाहिए, न वे आपसे लडना चाहते हैं । 
उनकी मांग तो शुद्ध न्यायकी है। जो छोग ट्रांसवालमें 
दाखिल होना चाहते हे वे वहां बसनेके लिए नहीं जाना चाहते । 
उनपर अन्यायकारी कर लगाया गया हैँ। उसके खिलाफ 
अमलो फरियाद करनेके लिए उन्हें दाखिल होना है। वें 
बहादुर है। वे ऊड़ाई-फरगडा नहीं करेंगे। आपसे लड़ेंगे 
नहीं; पर आपकी गोलियां खाकर भी -द्रांसवालमें दाखिल तो 
होंगेही । वे आपकी गोलियों या भालोंसे डरकर पीछे कदम 
हटानेवाले नहीं | उन्हें स्वय कष्ट सहनकर आपका दिल 
पिघलाना हूँ । वह पिघलेगा ही। इतना ही कहनेके लिए 
में यहां आया हूं । यह कहकर मेने तो आपकी सेवा ही की है । 
आप चेतें, अन्यायसे बचे ।” इतना कहकर मि० केलनबेक 
अपनी जगहपर बेठ गये । लोग कुछ रूज्जित हुए । लड़नेको 
ललकारनेवाला पहलवान तो उनका दोस्त हो गया । 

पर इस सभाकी हमें खबर थी, इसलिए वोक्सरस्टके 
गोरोंकी ओरसे कोई उपद्रव हो तो हम उसके लिए तेयार थे । 
सरहदपर जो इतनी बडी पुलिस इकट्ठी कर रखी गई थी उसका 
अर्थ यह भी हो संकता हैं कि गोरोको मर्यादाका उल्लंघन न 
करनेसे रोका जाय । जो हो, हमारा जलूस वहांसे शांति-पूर्वक 
गूजर गया। किसी गोरेंके कोई दारारत करनेकी याद 
मुझे नहीं है । सब यह नया कौतृक देखनेको निकछ पड़े । 
उनमेंसे कितनोंकी आंखोंमें मित्रताकी कलक भी थी। 

हमारा मुकाम पहले दिन वोक्सरस्टस कोई आठ मीलपर 
पड़नेवाला पामफोर्ड नामका स्टेशन था और हम शामके ५-६ 
बजेतक वहां पहुंच गये । लोगोंने रोटी और शकक्‍करका 

आहार किया और मदानमें लेट गये । कोई भजन गाता था 
कोई बातें करता था। कुछ स्त्रियां रास्तेमें थक गईं । अपने 
बच्चोंको गोदमें लेकर चलनेकी हिम्मत तो उन्होंने की थी। 
पर और आगे जाना उनकी शक्त्तिक बाहर था । इसलिए 
अपनी चेतावनीक अनुसार मेने उन्हें एक भले हिंदुस्तानीकी 
दुकानमें छोड़ दिया और कह दिया कि हम टाल्सूटाय फार्म 
पहुंच जाएं तो उनको वहां भेज दें । हम गिरफ्तार कर लिये 
जाए तो उनको घर भेज दें । उस व्यापारी भाईने यह प्रार्थना 
स्वीकार कर ली 

ज्यों-ज्यों अधिक रात होती गई त्यों-त्यों सब शोरगुल 
गांत होता गया । मे भी सोनकी तेबारीमें था। इतनेमें खड़- 
खड़ाहट सनी । मेने एक यूरोपियनको लालटेन लिए आते देखा । 
में समझ गया। मुझे कोई तैयारी तो करनी ही नहीं थी। 
पुलिस-अफसरने मुझसे कहा--आपके लिए मेरें पास वारंट 
है। मुझे आपको गिरफ्तार करना है । 

मेने पछा---“कब ?” 

जवाब मिला--“अभी ।” 

मुझे कहां ले जाइयेगा ? 
अभी तो पासक स्टेशन पर और जब ट्रेन आयेगी तब 

वोक्सरस्ट ले जाऊंगा । 

मेने कहा-- तो में किसीको जगाये बिना तम्हार साथ 
चलता हक पर अपने साथीको कुछ हिदायतें दे दूं । 

दीजिए । 

मेने बगलमें सोये हुए पी० क० नायड्को जगाया। उनसे 
अपनी गिरफ्तारीकी खबर देकर कहा कि काफिलेबालोंको 
सवरा होनके पहले न जाना और सवरा होनेपर नियमानसार 
कूच कर देना । कच तो सूर्योदयसे पहले ही करनी थी। 
जहां विश्राम करने और रोटी बांटनेका समय आये वहां लोगोंको 

मेरी गिरफ्तारीकी बात बता देना । इस बीच जो पूछे उसको 
बताते जाओ । काफिलेको पूलिस गिरफ्तार करे तो वह 
गिरफ्तार हो जायें । न गिरफ्तार कर तो निर्द्धारित रीतिसे 
कच जारी रखे। नायड़को कोई डर तो था ही नहीं । उनको 
यह भी बता दिया कि वह पकड़ लिये जाएं तो क्या करना होगा । 

वोकसरस्ट में मि० केलनबेक तो मौजूद ही थे। 

में उस पुलिस-अफसरके साथ गया । सवबरा हुआ। 
वोकसरस्ट जानवाली ट्रूनमें बेठा। वोक्सरस्ट में मुझपर 
मृकदमा चलाया गया। सरकारी वकीलने खद ही 9४ 
तारीखतक मामला मूलतवी रखनकी प्रार्थना की; क्योंकि 
उनके पास शहादत तैयार नहीं थी। मुकदमा मृलतवी हो 
गया । मेंने जमानतपर छोड़ जानकी दरख्वास्त दी । कारण यह 
बताया कि मेरे साथ दो हजार मर्द, १२२ औरतें और ५० 
बच्चे हैं । मुकदमेकी तारीखतक में उनको ठिकाने पहुंचाकर 
लौट आ सकता हुं | सरकारी वकीलने जमानतकी दरख्वास्त- 
का विरोध तो किया, पर मजिस्ट्रेट लाचार था। मुकपर जो 
आरोप था वह एसा नहीं था जिसमें अभियुक्तको जमानतपर 
छोडना भी मजिस्ट्रेटी मर्जीकी बात हो । अतः उन्होंने 
मुझे ५० पौंडकी जमानतपर रिहा कर दिया। मेरे लिए 
मोटर तो मि० केलनबेकने तैयार ही रखी थी। उसमें 
बेठाकर तुरंत मुझको मेरे काफिलेक :पास पहुंचा दिया। 
ट्रांसालके अखबार दी ट्रांसवाल लीडर' का प्रतिनिधि हमारे 
साथ आना चाहता था। उसे अपनी मोटरमें बठा लिया । 
उसने इस यात्रा, मुकदर्म और यात्रीदलसे मिलनेका विशद 
वर्णन अपने पतन्नमें प्रकाशित किया । लोगोंने हर्षपर्वक मेरा 
स्वागत किया। उनके उत्साहकी सीमा नहीं रही। मि० केलनबेक 
तुरंत वोक्सरस्ट लौट गये। उन्हें चाल्सेटाउनमें ठहरे हुए 
और नये आनेवाले भारतीयोंकी सम्हाल करनी थी। 

हम आगे बढ़े, पर मु के आजाद छोड़ना सरकारको अनुकूल 
नहीं पड़ सकता था । इसलिए अगले दिन में फिर स्टेंडरटनमें 
गिरफ्तार कर लिया गया। स्टेंडरटन औरोंकी तुलनामें 
कुछ बड़ा गांव है। यहां में विचित्र रीतिसे गिरफ्तार किया 
गया। में लछोगोंको रोटी बांट रहा था। यहांके हिंदुस्तानी 
दुकानदारोंने मरब्बेके कुछ डब्बे भेंट किये थे । इससे वितरणमें 
कूछ अधिक समय छूग रहा था। इस बीच मजिस्ट्रेट मेरे पास 
आकर खड़े हो गये। उन्होंने वितरणका काम पूरा हो 
जाने दिया | इसके बाद मुझे एक किनारे बुछाया । उनको 
में पहचानता था। इसलिए मंने सोचा कि वह म्‌भसे कुछ 
बातें करना चाहते होंगे। उन्होंने हँसकर मुझसे कहा-- 

“आप मेरे कैदी हैं ।” 

मेनें कहा--“तो मेरा दर्जा बढ़ा; क्योंकि पुलिसके बदले 
खुद मजिस्ट्रेट मुझे गिरफ्तार करने आये हे । पर मुकझपर 
अभी मुकदमा चलाइयेंगा न ? ” 

उन्होंने जवाब दिया--'मेरे साथ ही चलिए । अदालत 
तो बेंठी ही हैं ।' 

लोगोंको कूच जारी रखनेकी सलाह देकर मेने विदा 
ली । अदालतमें पहुंचते ही देखा कि मेरे कुछ साथी भी पकड़ 
लिए गये हें । वे थे पी० के० नायड, बिहारीलाकू महाराज, 
रामनारायणसिह, रंघुनारसू और रहौम खां--ये पांच जने । 

में तुरंत अदालतक सामने पेश किया गया। मेने वही 
कारण देकर जो वोक्सरस्टमें दिये थे, मूहूकतत और जमानत- 
की दरख्वास्त दी । यहा भी सरकारी वकोलने विरोध किया । 
पर मजिस्ट्रेटें २९ नववरतक मुकदमा मुलतबवी कर दिया 
और मुझे ५० पौंडके जाती मृचलकेपर रिहा कर दिया। 
भारतोय व्यापारियोंने मेरे लिए इकका तंयार रखा ही था । 
काफिला अभी तीन मील भी आगे नहीं पहुंचा था कि में फिर 

उससे जा मिला। अब तो छोगोंने और मेने भी सोचा कि 
शायद हम टाल्सूटाय फार्म पहुंच जायंगे । पर यह खयाल सही 
नहीं था। लोग मेरी गिरफ्तारीके आदी हो गये, यह कोई 
छोटी-मोटी बात नहीं थी । मेरे पांचों साथी जेलमें ही रहे । 

अब हम जोहान्सबगंके काफी नजदीक पहुंच गये थे। 
पाठक याद रखें कि सारा रास्ता हमने आठ दिनमें ते करनेका 
निश्चय किया था। अबतक हम योजित मजिलें पूरी करते 
आये थे, इसलिए अब पूरी चार मंजिलें वाकी रह गई थीं। 
पर जंसे-जसे हमारा उत्साह बढ़ रहा था वेसे-वैसे सरकार- 
की जागृति भी वढनी ही चाहिए थी । हमें अपनी मंजिलूपर 
पहुंच जाने दे और इसके बाद गिरफ्तार कंरे तो यह 
उसकी कमजोरी और अकुशलूता समभी जाती । इसलिए 
अगर हमें गिरफ्तार करना हो तो मंजिल पूरी होनेके पहले 
ही गिरफ्तार करना चाहिए । 

सरकारने देखा कि मुभको गिरफ्तार कर लेनेपर भी 
काफिला न निराश हुआ, न डरा, न उसने उपद्रव किया। उपद्रव 
करें तो सरकारको तोप-बंदूकसे काम लेनेकों पूरा मौका मिल 
जाय । जनरल स्मट्सके लिए तो हमारी दुढता और उसके 
साथ-साथ श्ञांति, यही दुःखकी बात हो गईं। उन्होंने तो यहां तक 
कह डाका--“शांत मनुष्यको कोई कबतक सताये ? ” मरे हुएको 
मारना कंसे हो ? मरेको मारनेमें कोई मजा ही नहीं आता । 
इसीसे दृश्मनको जिंदा पकड़नेमें गौरव माना जाता है। चूहा 
बिल्लीको देखकर भागना छोड़ दे तो बिललीको दूसरा 

छ्षिकार ढूंढना ही होगा । सभी मेमने सिंहकी बगलमें जाकर 
बैठ जाएं तो सिहको मेमनोंका आहार छोड़ ही देना पड़े । 
सिंह सामना न करता हो तो पुरुषसिह क्या सिहका शिकार 
करें ? 

हमारी शांति और हमारे निशचयमें हमारी विजय 
छिपी हुई थी । 

गोखलेकी इच्छा थी कि पोलक हिंदुस्तान जाकर भारत- 
सरकार और साम्राज्य-सरकारके सामने दक्षिण अफ्रीकाकी 
परिस्थिति रखनेमें उनकी सहायता करें । मि० पोलकका 
स्वभाव ऐसा था कि जहां हों वहीं उपयोगी हो जाएं । वह जो 
काम हाथमें लेते उसीमे तन्‍्मय हो जाते । इससे उन्हें हिंदु- 
स्तान भेजनेकी तैयारी चल रही थी। मेंने तो उन्हें लिख 
दिया था कि आप जा सकते हैं । पर मुभसे मिले और जबानी 
पूरी हिंदायतें लिये बिना जाना वह पसंद नहीं करते थे। इसलिए 
उन्होंने कृचक ही दरमियान आकर मिल जानेकी इजाजत 
मांगी । मेंने तारसे जवाब दिया कि पकड़ लिये जानेकी 
जोखिम उठाकर आना चाहें तो आ सकते हें । लडनेवाले 
'जरूरी खतरे सदा उठा ही छेते हैं । सरकार सबको गिर- 
फ्तार कर ले तो गिरफ्तार हो जानेकी तो यह लड़ाई ही थी । 
जबतक न पकड़े तबतक पकड़े जानेके लिए सब सरहू और 
नीतिमय यत्न करते जाना था। अतः मि० पोलकने पकड़े 
जानेकी जोखिम लेकर आना पसंद किया । 

हम हेडलूवर्गके पासतक पहुँ चेथे। मि० पोलक पासके 
स्टेशनपर उतरकर और पैदल ही आकर हमसे मिले । हमारी 
बातें चल रही थों। लगभग पूरी भी हो चली थी । इस वक्‍त 
दिनके कोई तीन बजे होंगे । हम दोनों काफिलेके आगे-आगे चल 
रहे थे । का साथी भी हमारी बातें सुन रहें थे। मि० पोलक- 
को शामको डबेन जानेवाली ट्रेन पकड़नी थी। पर जब राम- 

चंद्रजी-सरीखे पुरुषको राजतिलकके ही समय वनवास मिला 
तो पोलककी क्‍या हकीकत थी ? हम बातें कर रहे थे कि 
एक घोडागाड़ी सामने आकर खड़ी हो गई । उसमें एशियाई 
महकमेके प्रधान (ट्रांसालके प्रधान इमिग्रेशन आफिसर) 
मि० चमनी और एक पूुलिस-अफसर थे। दोनों नीचे उतरें। - 
मुझको थोड़ी दूर ले जाकर एकने कहा, “में आपको गिरफ्तार 
करता हूं ।” 

इस तरह चार दिनके अंदर में तीन बार गिरफ्तार किया 
गया । मेने पूछा, “और काफिलेको ? ” 

“बह होता रहेगा ।” 

में कुछ नही बोला । पोलकसे कहा कि आप काफिलेके 
साथ जायें। पुलिस-अफसरने मुझे सिर्फ अपनी गिरफ्तारीकी 
खबर लोगोंको दे देनेकी इजाजत दी | ज्योंही लोगोंसे शांति 
रखने आदिक लिए कहना आरभ किया, उक्त अफसर 
साहब बोल उठे--- अब आप कंदी हैं, भाषण नही दे सकते ।” 

मेने अपनी मर्यादा समक ली। समभनेकी जरूरत 
तो नहीं थी; क्‍योंकि मुझसे बोलना बंद करनेके साथ ही 
उक्त अफसरने गाड़ीवानकों जोरसे गाडी हांकनेका हुक्म 
दिया । क्षणभरमें काफिला अदृश्य हो गया। 

उक्त अधिकारी जानता था कि घड़ीभर तो मेरा ही 
राज्य हैं; क्योंकि वह तो हमारे अहिसा ब्रतपर विश्वास 
रखकर ही इस वीरान मैदानमें दो हजारके मजमेके सामने अकेला 
आया हुआ था। वह यह भी जानता था कि उसने मुझे चिट्ठीसे 
कैद किया होता तो भी में अपने आपको उसके हवाले कर देता । 
ऐसी हालतमें में कंदी हूं, इसकी याद मुझे दिलाना अनावश्यक 
था। में लोगोंसे जो कहता वह अधिकारियोंके लिए भी 
उपयोगी ही होता | पर उन्हें तो अपना रूप दिखाना ही 
चाहिए | इसके साथ ही मुझे यह भी कह देना चाहिए कि 

अनेक अधिकारी हमारी केदको समभते थे। वे जानते थे 
कि कैद हमारे लिए अंकुश या दुःखरूप नही है, हमारे लिए 
तो वह मृक्तिका द्वार है। इससे हमें हर तरहकी जायज 
आजादी देते । इतना ही नही, गिरफ्तार करनेमें उनको आसानी 
* हो और उनका वक्‍त बचे इससे हमारी“मदद लेते और मिलनेसे 
उपकार मानते । दोनों तरहके नमूने इन प्रकरणोंमे पाठकोंको 
मिलेंगे । 
मुझे एकसे दूसरी जगह घुमाते हुए अंतमें हेंडलब्रगके 
थानेमें ले जाकर रखा। रात वही बिताईं। 

पोलक काफिलेको लेकर आगे बढ़े और पग्रेलिग्स- 

टेंड पहुंचे। वहां भारतीय व्यापारियोंका अच्छा जमाव 
था रास्तेमें सेठ अहमद मुहम्मद काछलिया और सेठ आमद 
मुहम्मद भायात मिले। क्या होनेवाला है, इसकी खबर उन्हें 
मिल गई थी। मेरे ही साथ पूरे काफिलेको भी गिरफ्तार 
कर लेनेका प्रबध कर लिया गया था। इसलिए मि० 
पोलकते सोचा कि काफिलेको ठिकाने पहुंचा दिया तो एक 
दिन देरसे भी डर्बन पहुंचकर हिंदुस्तान जानेवाले जहाजको 
पकड़ सकते हे। पर इंइवरने कुछ और ही सोच रखा था । 
१० तारीखको लगभग ९ बजे सवेरे काफिला बालफोर 
पहुंचा जहां काफिलेकों गिरफ्तार कर नेटाल पहुंचा देनेके 
लिए तीन स्पेशल ट्रेनें खड़ी थीं । यहां लोगोंने कुछ हठ पकड़ी ॥ 
कहा--गांधीको बुलाओ। वह कहें तो हम गिरफ्तार होंगे 
और दट्रेनमें सवार होंगे ।” यह हठ अनुचित थी। उसको 
न छोडनेसे हमारी बाजी बिगड़ती, सत्याग्रहीका तेज घटता । 
जेल जानेमें गांधीको क्या काम ? सिपाही कहीं सेनानायकका 
चुनाव करता है या उनमेंसे किसी एकका ही हुक्म माननेका 
आग्रह कर सकता हैँ ? मि० चमनीने इन लोगोंको समभनेमें 
मि० पोलक और सेठ काछलियाकी मदद ली। वे कठि- 

नाइसे उन्हें समझा सके कि उनकी तो मुराद ही जेल जाना है 
और जब सरकार गिरफ्तार करनेको तैयार हैँ तो हमें उसके 
न्यौतेका स्वागत करना चाहिए। इसीमें हमारी सज्जनता 
और विजय हे। उन्हें समझ लेना चाहिए कि मेरी इच्छा 
दूसरी हो ही नहीं सकती। लोग समझ गये और ट्रेनमें 
सवार हो गये । 

इधर में फिर मजिस्ट्रेटके सामने पेश किया गया। 
उस वक्‍त ऊपरकी घटनाकी मुझे कुछ भी खबर नहीं थी। मेंने 
किर अदालतसे मुहरूतकी प्राथना की। बताया कि दो 
अदालते मुहलूत मंजूर कर चुकी हैं । यह भी कहा कि हमारी 
मंजिल अब थोड़ी ही बाकी है और प्रार्थना की कि सरकार 
या तो काफिलेको गिरफ्तार कर ले या मुझे उनको उनके 
स्थान टाल्सूटाय फा्ममें छोड़ आने दे । अदालतने मेरी प्रार्थना 
तो स्वीकार नही की; पर मेरी दरख्वास्त तुरंत सरकारके 
पास भेज देना मंजूर किया । इस वक्‍त मुझे डंडी ले जाना था । 
मुझपर असछ मुकदमा गिरमिटिया मजदूरोंकों नेटाल छोड़- 
कर चले जानेका बहकानेका तो वही चलाया जानेवाला 
था। अत: मुझे उसी दिनकी ट्रेनसे डंडी ले गये। 

उबर मि० पोलक बालफोरमें गिरफ्तार नहीं किये 
गये, बल्कि काफिलेकी गिरफ्तारीमें अधिकारियोंको उनसे 
जो मदद मिली उसके लिए उन्हें धन्यवाद भी दिया गया। 
मि० चमनीने तो यह भी कहा कि आपको गिरफ्तार करनेका 
सरकारका इरादा ही नहीं है । पर यह तो था मि० चमनीका, 
और जहांतक उन्हें मालम था, सरकारका विचार था, किन्तु 
सरकारका विचार तो घड़ी-घड़ी बदला करता हैँ। सर- 
कारने अंतमें ते किया कि मि० पोलकको हिंदुस्तान नहीं 
जाने देना चाहिए और उनको तथा मि० केलनबेककों, जो 
खूब काम कर रहें थे, गिरफ्तार कर लेना चाहिए। फलतः 

मि० पोलक चाल्सेटाउनमें गिरफ्तार कर लिए गये । मि० 
कलनबेक भी पकड लिए गये । दोनों वोक्सरस्ट जेलमें बंद 
किए गये । 

मुभपर डंडीमें मकदमा चलाया गया और नौ महीनेकी 
कडी कैदकी सजा मिली (११ नवबर) । अभी वोकसरस्टमें 
दूसरा मुकदमा वर्जित व्यक्तियोको ट्रासवालमे दाखिल 
होनेकी प्रेरणा और इसमें सहायता करनेका वाकी था। मुर्के 
बोक्सरस्ट ले गये । वहा मेंने मि०केलनबेक और मि० 
पोलकको देखा । यों हम तीनों वोक्सरस्ट जेलमे मिले। 
इससे हमार हषंका पार न रहा । 

वोक्सरस्टमें मुकपर जो मुकदमा चलाया गया उसमे 
अपने खिलाफ मुझको ही शहादत देनी थी । पुलिसको मिल 
सकती थी; पर कठिनाइईसे । इसलिए उसने मेरी मदद ली । 
यहांकी अदालते केवल अभियकक्‍तके अपराधी होना स्वीकार 
कर लेनेपर सजा नहीं करती थी । 

मेरा काम तो हुआ; पर मि० केलनबेक और मि० पोलकके 
खिलाफ कौन शहादत दे ? शहादत न मिले तो उनको सजा 
देना नाममकिन था। उनके खिलाफ भट शहादत हासिल 
कर लेना भी कठिन था । मि० केलनबेकको तो अपना अपराध 
स्वीकार कर लेना था, क्योकि उनका इरादा काफिलेके साथ 
रहनेका था। पर भि० पोझकका विचार तो हिंदुस्तान जानेका 
था। इससे हम तीनोंने मिलकर यह ते किया कि मि० पोलकने 
अपराध किया है या नही, इस सवालके जवाबमें हम हां! या 
ना' कुछ भी न कहे । 

इन दोनों साथियोंके विरुद्ध में गवाह बना । हम यह नही 
चाहते थे कि मुकदमे ज्यादा वक्‍त लें, इसलिए तीनों मुकदमे 
एक-एक दिनमें ही खतम हो जाय॑, इसमें अपनी ओरसे परी 
मदद दी। ऐसा हुआ भी । हम तीनोंको तीन-तीन महीनेकी 

कैदकी सजा मिली। हमने सोचा कि ये तीन महीने तो हम 
साथ रह सकेगे, पर सरकारका सुभीता इसकी इजाजत नहीं 
देता था। 
इस बीच थोडे दिन हम वोकसरस्ट जेलमें सूखसे रहे। 
यहां रोज नये कंदी आते और बाहरकी खबर लाते। इन 
सत्याग्रही कंदियींमें एक हरबतसह नामका बढ़ा था। उसकी 
उम्र ७५ से ऊपर थी। वह किसी खानमें काम नह करता था। 
अपना गिरमिट तो वह बरसों पहले प्रा कर चुका था । इसलिए 
वह हड़तालमें शामिल नही था । मेरी गिरफ्तारीके बाद लोगोंमें 
उत्साह बहुत ही बढ गया था और बहुतेरे नेटालसे ट्रांस- 
वालमें दाखिल होकर गिरफ्तार हो रहे थे। हरबर्तासह भी 
उन्हीमें था। मेने उससे पूछा--आप जेलमें क्‍यों आये 
आप , जसे बढ़ोको मेने जेलमें आनेका निमंत्रण नहीं दिया 
हरबतसिहने जवाब दिया--“में कंसे रह सकता था, 
जब आप, आपकी धमंपत्नी और आपके लड़के तक हम लोगोंके 
लिए जेल चले गये ? ” 
“लेकिन आपसे जेलके दु.ख बर्दाइत नही हो सकेगे। आपके 
»छटनेके लिए में कोशिश करूं ?” ; 
में हरगिज जेल नही छोड गा। मृझे एक दिन तो मरना हैं 
ही । फिर ऐसा दिन कहां, जो मेरी मौत यहां हो जाय ! ” 
इस दढ़ताको में कंसे डिगाता ? बह डिगाए 
डिगती भी नहीं । मेरा सिर इस निरक्षर ज्ञानीके सामने भूक 
गया | जंसी हरबतसिहकी भावना थी वसा ही हुआ । हरबत- 
सिंहकी मृत्यु जेलमें हुईं । उसका शव वोकसरस्टसे डर्बन 
मंगाया गया और सेकड़ों भारतीयोंकी उपस्थितिमें उसका 
सम्मानपवक अग्निसंस्कार किया गया। ऐसे हरबर्तासह इस 
लड़ाईमें एक ही नहीं, अनेक थे। पर जेलमें मरनेका सौभाग्य 

केवल अकेले उसीको मिला । इससे दक्षिण अफ्रीकार्के सत्याग्रहके 
इतिहासमें वह उल्लेखका अधिकारी हो गया । 
इस प्रकार लोग आक्ृष्ट होकर जेल आयें यह सरकारको पसंद 
नही हो सकता था । फिर जेलसे छूटनेवाले मेरा संदेसा ले जाय॑ 
यह भी उसको गवारा नहीं हो सकता था। अतः हम तीनोंको 
अलग कर देने, एकको भी वोकसरस्टमें न रहने देने और 
मभे ऐसी जेलमे ले जानेंका निश्चय किया गया जहां कोई 
हिंदुस्तानी जा ही न सके । फलत: में आरेंजियाकी राजधानी 
ब्लम फोनटीनकी जेलमें भेजा गया । आरेंजियामें कूल मिलाकर 
७५० से अधिक हिंदस्तानी नहीं थे। वे सभी होठलोंमे नौकरी 
करते थे ऐसे प्रदेशकी जेलमें हिंदुस्तानी कैदी हो ही नही 
सकते थे । उस जेलमें में अकेला ही हिंदुस्तानी था। बाकीके 
सभी कंदी गोरे या हबशी थे। मुझे इसका दुःख नहीं था, 
बल्कि मेने इसको सुख माना। मुझे न कुछ सुनना था, न 
देखना । नया अनुभव मिले यह मेरे मनको भानेवाली बात 
थी। फिर मे पढ़नेका समय तो बरसोंसे, कहिये १८९३ के 
बादसे, मिला ही नहीं था। अब एक बरस मिलेगा यह जान 
कर मुझे तो खजी हुईं । 
में ब्लम फोनटीन पहुंचाया गया । वहां एकांत तो 
यथेच्छ मिला । कठिनाइयां भी बहुत थी, पर सभी सह्य 
थीं। उनका वर्णन करके पाठकोंका समय नही हँगा । फिर 
भी इतना बता देना जरूरी है कि वहांका डाक्टर मेरा मित्र 
हो गया । जेलर तो कंबल अपने अधिकारकों ही समझता था 
पर डाक्टर कंदियोंके हककी रक्षाका ध्यान रखता था। मेरा 
काल बुद्ध फलाहारका था। न दूध लेता, न घी। अन्न भी 
न खाता। केले, टमाटर, कच्ची मृगफली, नींबू और 
जतूनका तेल, बस यही मेरी खराक थी । इनमें एक भी चीज 
सड़ी आये तो भखों मरना पड़ता। इसलिए डाक्टर खास 

तौरसे ध्यान रखते और उन्होंने मेरी खूराकमें बादाम, अखरोट 
और ब्रेजीलनट बढा दिया। खुद सारे फलोंको देखते और उनके 
अच्छे होनेका इतमीनान करते | मुझे जो कोठ८री दी गई थी 
उसमें हवा बहुत ही कम आती थी। उसका दरवाजा खुला 
रखवानेकी उन्होंने प्री कोशिश की, पर उनकी चली नही । 
जेलरने धमकी दी कि दरवाजा खुला रखा गया तो में इस्तीफा 
दे दूगा। जेलर बुरा आदमी नही था, पर उसका स्वभाव एक 
ही साचेमें ढला हुआ था, वह कैसे बदला जाय ? उसे उपद्रवी 
कंदियोसे काम पड़ता था | इसलिए मुझ जैसे भले कंदीके साथ 
भेदभाव करता तो दूसरे कंदियोंके उसपर हावी हो जानेका 
सच्चा डर था। में जेलरका दृष्टिविंद ठोक तौरसे समझ 
सकता था और इससे डाक्टर और जेलरके बीच मेरे वारेमें 
जो भगडा होता उसमे मेरी हमदर्दी जेलरकी ओर होती । जे लर 
अनुभवी और सीधे रास्तेपर जानेवाला था और अपने रास्तेको 
साफ देख सकता था । 

मि० केलनबेक प्रिटोरियाकी जेंलमें भेजे गये और मि० 
पोलक जरमिस्टनकी जेलमें। 

पर सरकारकी सारी योजना बेकार थी। आसमान टूटे 
तो पेवंद क्‍या काम देगा ? नेटालके गिरमिटिए हिंदुस्तानी 
पूरे तौरसे जग गये थे । दुनियाकी कोई भी ताकत उनको रोक 
नही सकती थी । 


, सोनेकी परख करनेवाला सदा उसको कसौटीपर घिसता 
है। फिर और परीक्षा करनी हो तो उसे भट्टीमें डालता है, उसे 

पीटता हैं, मेल हो तो उसे निकाल डालता हूँ और अंतमे उसका 
कुदन बनाता है। ऐसी ही कसौटी हिंदुस्तानियो 
हथौड़ेसे पीटे गये, भठ॒टीमें डाले गये, तपाये गये 
बे परोक्षामें सच्चे उतरे तभी उनकी कीमत आंकी गई। 
यात्रियोंकों जो स्पेशल ट्रेनमें सवार कराके ले गये तो वन- 
भोजके लिए नही; बल्कि उनको निहाई पर चढानेके लिए ले 
गये। रास्तेमें उनको खाना देनेका भी प्रबंध नही था। नेटाल 
पहुंचे कि त्रत उनपर मृकदमा चलाया गया। उनको कैदकी 
सजा मिली। यह तो समझी हुई बात थी; पर हजारों आद- 
मियोंको जेलमें रखना तो खर्च बढ़ाना और हिंदुस्तानियोंकी 
मनचाही करना होता। कोयलेकी खानें बंद रहती। ऐसी स्थिति 
अधिक दिन चले तो तीन पौडका कर रद करना ही पडता । इस- 
लिए यूनियन सरकारने एक नयी यक्ति सोची। गिरमिटिये 
जहां-जहांसे आये थे उन्हीं स्थानोको, एक नया कानून 
बनाकर, उसने जेल बना दिया और इन जेलोंका दारोगा 
खानोंके गोरे कर्मेचारियोंको बना दिया । इस प्रकार जो काम 
मजद्रोंने छोड़ दिया था वही सरकारने उनसे जबद॑स्ती कराया। 
गुलामी और नौकरीमें यह फक है कि नौकर काम छोड़ दे तो 
उसपर दीवानी अदालतमें नालिश ही की जा सकती हे और 
गूलाम काम छोड़े तो जबदंस्ती कामपर वापस लाया जा 
सकता हे, यानी अब मजद्र प्रे तौरपर गलाम हो गये । 
पर इतनाही काफी नही था । मजद्र बहादुर थे । उन्होंने 
खानोंमें काम करनेसे साफ इन्कार कर दिया । इसके फल- 
स्वरूप उन्हें कोड़ोंकी मार सहनी पड़ी । अक्खड आदमियोंने 
जो क्षणभरमें अधिकारी बन बंठे थे उन्हें छाते मारी, गालियां 
दी और दसरे अत्याचार किये | उसका तो कही उल्लेवतक नही 
हुआ है । गरीब मजद्रोंने इस सवको धीरजक साथ सह लिया । 
, इन अत्याचारोंके तार हिंदुस्तान पहुंचे । सब तार गोखलेके 

नाम भेजे जाते । उन्हें एक दिन भी ब्योरेवार तार न मिलता 
तो सीधे पछते । इन तारोंका प्रचार वह अपनी रोगशस्यासे 
करते, क्योंकि इन दिनों वह सख्त बीमार थे। पर दक्षिण 
अफ्रीकाका काम इस दशामें भी खुद देखनेका आग्रह रखते थे 
और इस काममें न रात देखते, न दित । फल यह हुआ कि 
सारा हिंदुस्तान भड़क उठा और दक्षिण अफ्रीकाका सवाल 
वहां प्रधान प्रश्न बन गया । 
यही वक्‍त था जब लाड्ड हाडिजने मद्रासमें (दिसंबर १९१३) 

बह प्रसिद्ध भाषण दिया जिसने दक्षिण अफ्रीका और विलायतमें 
खलबली मचा दी। वाइसराय दसरे उपनिवेशों या साम्राज्यके 
अंगभत देशोंकी आलोचना नही कर सकता। पर लाड्ड हाडिजने 
यनियन सरकारकी कड़ी टीका ही नहीं की, सत्याग्रहियोंके 
कामका प्रा बचाव भी किया, यहातक कि सविनय कानून भंग- 
का भी समर्थन किया । विलायतमें उनके साहसकी कछ कड़वी 
आलोचना अवश्य हुईं, फिर भी उन्होंने अपने कार्यपर परचात्ताप 
न कर डसका ओऔचित्य प्रकट किया । उनकी इस दढ़ताका 
असर बहुत अच्छा हुआ । 

इन अपनी खानोंमें कंद दःखी और हिम्मतवाले मजदरों- 
को छोडकर हम क्षणमर खानोंक बाहरकी स्थितिपर निगाह 
डालें । 

खानें नेटालके उत्तरी भागमे अवस्थित थीं, पर हिंदुस्तानी 
मजदरोंकी बडी-से-वडी तादाद नंटालके नऋत्य और 
वायव्य कोणोंमें थी । वायव्य कोणमें फिनिक्स, बेरू- 
लम, टोंगाट इत्यादि स्थान पडठते हे, नेऋत्यमें इसीपिगो 
और अमजिन्टो इत्यादि | वायव्य कोणके मजद्रोंके साथ 
मेरा खास परिचय था । उनमेंसे बहुतेरे बोअर-युद्धमें 
भी मेरे साथ रह चुके थे । नऋत्य दिशाके मजदूरोंके साथ 
मेरा इतना नजदीकका साबका नहीं पड़ा था । उस ओर 

मेरे साथी भी बहुत थोड़े थे। फिर भी हडताल और जेलकी बात 
विद्युत गतिसे फेल गई । दोनों कोणोंसे हजारों मजदूर यका- 
यक निकल पड़े । कितनोंने यह सोचकर अपना सामान बेच 
डाला कि लड़ाई रूबी होगी और हमें खाना कोई देगा नही । 
मेने तो जेल जाते समय साथियोंको चेता दिया था कि ज्यादा 
मजदूरोंकों हडताल करनेसे रोके। मुझे आद्या थी कि खानोंके 
मजदूरोंकी मददस ही लड़ाईंकी सब मंजिल पार कर लूंगा । 
अगर सारे मजदूर यानी लगभग दस हजार लोग हडताल कर दें 
तो उनके भरण-पोषणका भार उठाना कठिन होंगा। 
इतनी बड़ी सेनासे कूच कराने जितनी सामग्री भी अपने पास 
नही थी । न इतने मुखिया थे, न इतना पैसा। फिर इतने 
गा इकट्ठा कर शाति-भंग बचाना भी नाममकिन 
होता । 

पर बाढ़ आये तो किसीके रोक रुक सकती है ? मजदूर 
हर जगह अपने आप काम छोडकर निकल पड़े । स्वयसेवक भी 
उन स्थानोंमे स्वेच्छासे संघटित हो गये । 9 

सरकारने अब बंदकसे काम लेनेकी नीति अपनाई। 
लोगोंको हडताल करनेसे जबदेस्ती रोका । उनके पीछे घुड- 
सवार दोड़ाये और वे अपने स्थानपर पहुंचा दिये गये । वे 
तनिक भी उपद्रव करें तो फर कर देनेका हुक्म था। हडतालियों- 
के एक समूहने उन्हें कामपर वापस ले जानेकी कोशिशका 
विरोध किया । किसी-किसीने पुलिसपर ईंट-पत्थर भी फेंके । 
उनपर गोलियोंकी बौछार कर दी गई। बहुतेरे घायल हुए, 
दो-चार मरे भी । पर मजद्रोंका जोश इससे ठंडा नहीं हुआ । 
स्वयंसेवकोंने बड़ी कठिनाइसे वेरूलमर्क पास हड़ताल करनेसे 
लोगोंको रोका । पर सब मजदूर कामपर वापस नही गये । कुछ 
तो डरसे छिप गये और फिर कामपर वापस नहीं गये । 

एक घटता उल्लेखयोग्य हैँ । वेरूलममें बहुतसे मज- 

दूर काम छोड़कर निकल पड़े थे। वे किसी उपायसे कामपर 
वापस नही जाते थे । जनरल ल्यूकिन अपने सिपाहियोंके साथ 
वहां मौजूद थे और हड़तालियोंपर गोली चलानेका हुक्म 
देनेको तेयार थे । स्वर्गीय पारसी रुस्तमजीका छोटा लड़का 
बहादुर सोराबजी जो उस वक्‍त मुश्किलसे १८ बरसका 
रहा होगा, डबेनसे यहां पहुंच गया था। जनरलके घोड़ेकी 
लगाम थामकर वह बोल उठा, “आप फंर करनेका हुक्म 
नहीं दे सकते । में अपने आदमियोंको शांतिसे कामपर लौटा 
देनेकी जिम्मेदारी छेता हूं । जनरल ल्यूकिन इस नौजवानकी 
बहादुरीपर मुग्ध हो गये और उसे अपना प्रेम-बल आजमा लेने- 
की मठुलत दें दी । सोराबजीने लोगोंको समझाया । वें समझ 
गये और अपने कामपर लौट गये ! इसतरह एक नवयुवक- 
की मौकेकी सूक, निर्भयता और प्रेमसे खूनखराबी होते-होते 
बची । 

पाठकोंको जान लेना चाहिए कि ये गरोलियोंकी बौछार 
आदि काम गैरकानूनी ही माने जा सकते हे। खानोंके मजद्रों- 
के साथ व्यवहार करनेमें सरकारकी कारंवाइंकी जाहिरा शक्ल 
बाकायदा थी। वे हड़ताल करमेके लिए नहीं, बल्कि ट्रांसवालकी 
सरहदमें बिना परवानोंके प्रवेश करनेके जुमंमें गिरफ्तार किये 
गये थे । नेऋत्य और वायबव्य कोणोंमें हड़ताल करना ही अगर 
अपराध मान लिया गया था तो वह किसी कानूनके रूसे नहीं; 
बल्कि अधिकारके बलसे । अंतमें तो शक्ति ही कानून बन जाती 
है । अंगरेजीमें एक कहावत है जिसके माने यह हैं कि बादशाह 
कभी कोई गलती करता ही नहीं ।' हुकूमतका सुभीता ही 
आखिरी कानून है । यह दोष सार्वभोम है । सच पूछिये तो इस 
तरह कानूनकों भूल जाना सदा दोष ही नहीं होता । कुछ 


दी किंग कैन डू नो रोग । 

' मौकोंपर कानूनसे चिपके रहना ही दोष बन जाता है । जब 
राजशक्ति लोकसंग्रह करती हो और जब उसका नियत्रित करने 
वाला बंधन उस शक्तिका नाश करनेवाला बन रहा हो तब उस 
बंधनका अनादर धर्म-संगत और विवेकका अनुसरण हे । ऐसे 
अवसर कभी-कभी ही उपस्थित होते हें । जहां राज्य अकसर 
निरंकुश होकर व्यवहार करता हैँ वहा वह लोकोपकारी नहीं 
हो सकता । यहां राज्यक॑ निरक॒श होनेका कोई कारण नहीं 
था, हड़ताल करनेका हक अनादि हैँ । यह जान लेनेके लिए 
सरकारके पास काफी मसाला था कि हड़ताल करनेवालोंको 
उपद्रव कदापि नहीं करना था। हड़तालका बड़ें-से-बडा 
परिणाम इतना ही हो सकता था कि तीन पौडका कर रद हो 
जाता । शांतिप्रिय छोगोंक विरुद्ध शांतिमय उपाय ही उचित 
माने जा सकते हे।। फिर यहां राजशक्ति लोकोपकारी नहीं थी । 
उसका अस्तित्व केवल गोरोंके भलेके लिए था। आमतौरसे 
वह ॒हिदुस्तानियोंकी विरोधिनी थी। इसलिए ऐसी एक- 
पक्षीय राजशक्तिकी निरंकुशता किसी तरह उचित और 
क्षन्तव्य नही मानी जा सकती । 

अतः मेरी समभसे यहा शक्तिका शुद्ध दुरुपयोग हुआ। 
जिस कार्यकी सिद्धिके लिए शक्ति या अधिकारका यों दुरुपयोग 
किया जाता हूँ वह कभी सिद्ध नही होता । कभी-कभी क्षणिक 
सिद्धि मिलती दिखाई देती है, पर स्थायी सफलता कभी नहीं 
मिलती । दक्षिण अफ्रीका्में गोलियां बरसानेक ६ महीनेके 
अंदर ही जिस तीन पौंडक करको कायम रखनेके लिए यह 
अत्याचार किया गया वही रद हो गया । यों अकसर दुख 
सुखके लिए होता हैँ । इन क्लेशोंकी पुकार हर जगह सुनी 
गई । में तो यह मानता हूं कि जैसे एक रेलमें उसके हर पुरजें- 
का अपना स्थान होता है बसे ही हर-एक संघर्ष-संग्राममें हर 
चीजकी अपनी जगह होती है और जंसे कीट, मेल आदि 

कलकी गति रोक देते हें वैसे ही कितनी चीजें युद्धकी गति 
भी रुद्ध कर देती हे | हम तो निमित्तमात्र होते है, इसलिए 
हम सदा यह नही जानते कि कया हमारे प्रतिकूल हैं और क्या 
अनुकूल । अतः हमें केवल साधनको जाननेका अधिकार हूँ 
और साधन पवित्र हो तो फलके विषयमें हम निर्भग और 
निश्चित रह सकते हे । 

इस लड़ाईमे मेने यह देखा कि ज्यों-ज्यों लड़नेबालोंका 
कष्ट बढ़ा त्यो-त्यों उसका अंत निकट आता गया । कष्ट 
उठानेवालोंकी निर्दोषिता ज्यों-ज्यों अधिक स्पष्ट होती गई 
त्यीं-त्यों भी युद्धछका अंत निकट आता गया । फिर इस युद्धमें 
मेने यह भी देखा कि ऐसे निर्दोष, निःशस्त्र और अहिंसक 
युद्धमे आड़े वकतपर आवश्यक साधन अनायास जुट जाते हे । 
बहुतसे स्वयंसेवकोंने, जिन्हें में आजतक नही ! जानता, 
अपने आप आकर हमारी मदद की । ऐसे सेवक बहुत करक 
निस्स्वार्थ होते हें। इच्छा न होते हुए भी अदृश्य रीतिसे 
सेवा कर देते हे । न कोई उनकी सेवा कही लिखता है और 
न कोई उन्हें प्रमाणपत्र देता हैं। कितने ही तो इतना भी नही 
जानते कि उनके ये अमूल्य कार्य भगवानकी बहीसमें दर्ज किये 
जाते हैं। 

दक्षिण अफ्रीकाके भारतीय परीक्षामें पास हुए । उन्होंने 
अग्निमें प्रवेश किया और उससे बिना वाल बांका हुए बाहर 
निकले । युद्धका अंत किस तरह आरंभ हुआ यह अलग 
प्रकरणमें देखेंगे । 

पाठकोंन देखा होगा कि जितना बल लगाया जा सकता 
था उतना और जितनेकी उससे आशा रखी जा सकती थी 
उससे अधिक शांत बल कौमने लगा दिया। उन्होंने यह भी 
देखा होगा कि बल लगानेवालोंका बहुत बड़ा भाग ऐसे 
गरीब और दलित जनोंका था जिससे कुछ भी आशा नहीं रखी 
जा सकती थी । उन्हें यह भी याद होगा कि दो या तीनको छोड- 
कर फिनिक्स-आश्रमके सभी जिम्मेदार कार्य कर्ता इस वक्‍त जेल- 
में थे। फिनिक्ससे बाहर रहनवालोंमें स्वर्गीय सेठ अहमद 
मुहमद काछलिया बचे थे। फिनिक्समें मि० वेस्ट, मिस 
वेस्ट और मगनलाल गांधी थे। सेठ काछलिया साधारण 
देखभाल करते थे । मिस इलेजिन ट्रांसालका सारा हिसाब- 
किताब और सरहद लांघनेवालोकी देख-रेखव रखती थी। 
मि० वेस्टपर इडियन ओपीनियन के अंग्रेजी भागका काम 
सम्हालने और गोखलेके साथ तारद्वारा पत्रव्यवहार रखनेकी 
जिम्मेदारी थी। जब परिस्थिति क्षण-क्षणमे नया रंग बदला 
करती हो उस वक्‍त डाकसे होनेवाले पत्रव्यवहारकी जरूरत 
ही क्‍यों होती ? तार पत्रके ज॑से लंबे भेजने पड़ते थे। 

अब फिनिकस न्यूकंसेलकी तरह वायव्यकोणक हड़ता- 
लियोंका केन्द्र हो गया। सेकड़ों वहां आकर सलाह और 
आश्रय लेने लूगे । इस दक्ार्में सरकारकी निगाह फिनिक्सकी 
ओर गये बिना कंसे रहती ? आसपास रहनेवाले गोरोंकी 
त्यौरी भी चढ़ने लगी। फिनिक्समें रहना कुछ अंशोंमें खतर- 
नाक हो गया। फिर भी छोटे-छोटे लड़के-लड़कियां भी 
जोखिमभरे काम कर रहे थे। इतनेमें वेस्ट पकड़े गये । सच 


झंतका आरंभ इ्श्९ 


पूछिये तो वेस्टको गिरफ्तार करनेका कोई कारण नही था । 
हमने यह ते कर रखा था कि वेस्ट और मगनलाल गांधी अपने 
आपको गिरफ्तार करानेका एक भी प्रयत्न न करें। इतना ही 
नहीं, जहांतक हो सके गिरफ्तारीके मौकोंसे दूर भी रहें। 
इसलिए वेस्टने गिरफ्तार करनेके लिए सरकारको कोई 
कारण दिया ही नही था, पर सरकार कुछ सत्याग्रहियोंका 

5३830 थोड़े ही देखनेवाली थी या उसे गिरफ्तार करनेका 
मौका थोड़े ही ढूढना था । अधिकारवालेको कोई काम करने की 
इच्छा होना ही उसका अवसर है। अतः वेस्टकी गिरफ्तारीका 
तार ज्योंही गोखलेके पास पहुंचा, उन्होंने हिंदुस्तानके कुछ 
योग्य आदमियोंको दक्षिण अफ्रीका भेजनेका यत्न आरंभ कर 
दिया। लाहौरमें जब दक्षिण अफ्रीकाके सत्याग्रहियोकी 
सहायताके लिए सभा हुईं थी तो सी० एफ० एंड्रजने, जितना 
पैसा उनके पास था, सब दे दिया था। तभीसे गोखलेकी 
नजर उनपर पड रही थी । अतः वेस्टकीगिरफ्तारीकी खबर 
मिलते ही उन्होंने एंड्रजसे तारसे पूछा कि आप तुरत 
दक्षिण अफ्रीका जानेको तैयार हें? एंड्रजने जवाबमों 
तुरंत हा कह दिया। इसी क्षण उनके परम प्रिथे मित्र पियसंन 
भी तैयार हो गये और वे दोनों पहले स्टीमरसे दक्षिण अफ्रीका 
जानेको रवाना हो गये । 

पर अब तो युद्ध समाप्तिक पास पहुंच गया था। हजारों 
निरपराध छोगोंको जे लमे बंद रखनेकी शक्ति दक्षिण अफ्रीकाके 
सरकारके पास नही थी। वाइसराय भी इसे सहन नहीं कर सकते 
थे। सारो दुनिया यह देख रही थी कि जनरल स्मद्स क्‍या 
करते हें। ऐसे मौकपर राज्य आमतौरसे जो किया करते 
हैं, दक्षिण अफ्रीकाकी सरकारने भी वही किया । जांच-पड़ताल 
तो कुछ करनी नहीं थी । जो अन्याय हुआ था वह जाहिर था। 
उसे दूर करनेकी आवश्यकता हर आदमी देख रहा था । जनरल 

स्मट्स भी देख सकते थे कि अन्याय हुआ है और वह दूर होना 
चाहिए; पर उनकी दशा सांप-छछुंदरकी-सी हो रही थी। 
उन्हें न्याय करना था, पर न्याय करनेकीं शक्ति वह खो बेठे 
थे, क्योकि दक्षिण अफ्रीका गोरोंकों उन्होंने यह इतमीनान 
दिला दिया था कि वह खुद तीन पौडका कर रद नहीं 
करेंगे और न दूसरे सुधार ही। पर अबतो उक्त करको 
उठाकर और दूसरे सुधार करके ही छटकारा था। ऐसी 
बिकठ स्थितिसे तिकलनेके छिए लोकमतसे डरकर चलनेवाले 
राज्य सदा कमीशन नियुक्त किया करते हे । उसके जरिये 
महज नामकी जांच कराई जाती है, क्योंकि वह क्या सलाह 
देगा यह पहलेसे जाना-समझा हुआ होता है। यह आम 
रवाज है कि कमीशन जो सिफारिश करे उसपर अमल होना 
ही चाहिए । इसलिए कमीशनकी सिफारिशकी आड लेकर 
राज्य पीछ वही न्याय किया करते हूँ जिसे करनेसे पहले इन्कार 
कर चुके होते हे । जनरल स्मट्सने कमीशनमे तीन' सदस्य 
नियुक्त किये । भारतीय जनताने कमीशनके बारेमें कुछ 
दर्ते पेश की और जबतक वे पूरी न कर दी जाएं तबतक कमी- 
शनका बहिष्कार करनेकी प्रतिज्ञा की। इन शर्तोंमेसे एक 
यह थी कि सब सत्याग्रही कंदी छोड दिये जाएं और दूसरी यह 
कि कमीशनमें कम-सें-कम एक सदस्थ तो हिंदुस्तानी कौमकी 
ओरसे होना ही चाहिए । पहली शर्त तो अशतः कमीशनने ही 
मंजूर कर ली थी । उसने सरकारसे सिफारिश की थी कि 
कमीशनके कामको आसान बनानेके लिए मि० केलनबेक, 
मि० पोलक और गांधी बिना किसी झातंक छोड दिये 
जाय । सरकारने इस सिफारिशको मंजूर किया और हम 
तीनोंकों एक साथ (१८ दिसंबर १९१३) छोड दिया। 
हम मुश्किलसे दो महीने जेलमे रहे होंगे । दूसरी ओर मि० 
वेस्टको सरकारने गिरफ्तार तो कर लिया, पर उनपर मुकदमा 





गांधीजी ओर कस्त्रवा 
(द० अ्रफ्रीकासे बिलायत जाते समय १४-७-१४) 

चलानेके लिए कोई मसाला नहीं था । इसलिए उन्हें भी 
छोड़ना पड़ा । 

ये घटनाएं एंड्रज और पियसनके पहुंचनेके पहले ही हो 
चुकी थीं। इसलिए इन दोनों मित्रोंकों मेने ही डबेन जाकर 
जहाजसे उतारा । उन दोनोंको इन घटनाओंकी कुछ भी 
खबर नहीं थी। इसलिए पर उन्हें सुखद आदचर्य हुआ । 
इन दोनों मित्रोंके साथ मेरी यह पहली ही मुलाकात थी । 

छोड़े जानेसे हम तीनोंको मायूसी ही हुईं। बाहरकी 
हमें कुछ भी खबर नहीं थी । कमीशनकी खबरसे हमें अचरज 
हुआ। पर हमने देखाकि हम कमीशनकी कोई सहायता 
करनेमें असमर्थ हें। इतना जरूर समभा कि उसमें हिंदुस्ता- 
नियोंकी ओरसे कोई एक आदमी तो होना ही चाहिए । इसपर 
हम तीनों डर्बन पहुंचे और वहांसे जनररू स्मट्सको इस 
आंशयका पत्र लिखा : 

“हम कमीशनका स्वागत करते हें । पर उसके दो 
सदस्यों--मि० एसेलेन और मि० वाइलीकी नियुक्ति जिस 
रीतिसे हुईं हैँ उसपर हमें सख्त एतराज है। उनके व्यक्तित्वसे 
हमारा कुछ भी विरोध नहीं । थे प्रसिद्ध और सुयोग्य नागरिक 
हैं । पर दोनों अनेक बार भारतीयोंको नापसंद करनेका भाव 
प्रकट कर चुके हेँ। इसलिए उनसे बिना जाने अन्याय हो 
जाना संभव हूँ। मनुष्य अपना स्वभाव यकायक बदल नहीं 
सकता | ये दोनों सज्जन अपना स्वभाव बदल लेंगे यह 
मानना प्रकृतिके नियमके विरुद्ध हे। फिर भी हमारी मांग 
यह नहीं है कि वे कमीशनसे अलग कर दिये जाएं। हमारा 
सुकाव इतना ही है कि एक-दौ तटस्थ पुरुष उसमें बढ़ा दिये 
जाएं और इसके लिए हम सर जेम्स रोज़ इनिस ओर ऑन- 
रेबल डब्ल्यू०पी० श्राइनरक नाम पेश करते हैं । दोनों नामी 
व्यक्ति अपनी न्यायवृत्तिके लिए सुविख्यात हें। हमारी 

२६ 

दूसरी प्रार्थना यह हे कि सभी सत्याग्रही कैदी छोड़ दिये जाएं। 
यह न होनेसे हमारा अपना जेलके बाहर रहना कठिन हो 
जायगा | अब उन्हें जेलमें बंद रखनेका' कोई कारण नही 
है। तीसरे अगर हमें कमीशनके सामने गवाही देनी हे 
तो हमें खानोंमें और जहां-जहां गिरमिटिए काम करते हैं वहां- 
वहां जानेकी आजादी होनी चाहिए | हमारी थे प्रार्थनाए 
स्वीकार न की गईं तो हमें खेदक साथ फिर जेल जानेके 
उपाय ढूंढने होंगे |” 

जनरल महोदयने कमीशनमें और किसीको लेनेसे इन्कार 
किया और कहा कि कमीशन किसी पक्षके लिए नहीं नियुक्त 
हुआ हैँ । वह केवल सरकारक संतोषक लिए बनाया गया हैं । 
यह जवाब मिलनेपर हमारे पास एक ही इलाज रह गया और 
हमने जेलकी तेयारी करके यह विज्ञप्ति निकाली कि १९१४ 
की पहली जनवरीको जेल जानेवालोंकी डर्बनसे कूच शुरू 
होगी । १८ दिसंबर (१९१३)को हम छोड़े गये थे, २१ को 
हमने उपर्युक्त पत्र लिखा और २४ को जनरल स्मट्सका 
जवाब मिला । 

पर इस उत्तरमें एक बात ऐसी थी जिससे मेंनें जनरल 

स्मट्सको फिर पत्र लिखा | उनके जवाबमें इस आशयका 
वाक्य था---“कमीशन निष्पक्ष और अदालती बनाया गया हैं, 
और उसकी नियुक्तित करते समय अगर भारतीयोंसे मशविरा 
नहीं किया गया तो खानवालों और शकक्‍्करवालोंसे 
भी नहीं किया गया।” इस वाक्यकों देखकर मेने जनरल 
महोदयको निजी पत्रमें लिखा कि अगर सरकार न्याय ही 
करना चाहती हो तो मुझे आपसे मिलना है और कुछ तथ्य 
आपके सामने रखने हें ।” इसके जवाबमें जनरल स्मट्सने 
मुलाकातका अनुरोध स्वीकार किया। इससे कूच कुछ दिनके 
लिए तो मुलतवी हो ही गई । 

उधर गोखलेने जब सुना कि हम नई कूच करनेवाले 
है तब उन्होंने लंबा तार भेजा । उसमें लिखा कि ऐसा 
करनेसे लार्ड हाडिंजकी और मेरी स्थिति भी कठिन हो जायगी 
और दूसरी कूच मूलतबी रखने और कमीशनके सामने 
इजहार देनेकी जोरदार सलाह दी। 
हमारे ऊपर धर्मंसंकट आ पड़ा। कमीशनके सदस्योंमें 
और आदमी नहीं लिए गये तो भारतीय जनता उसका बहिष्कार 
करनेकी प्रतिज्ञा कर चुकी थी। लाडड हार्डिज नाराज हों, 
गोखल दुःखी हों तो भी प्रतिज्ञा कंसे तोड़ी जाय ? मि० 
एंड्रजने गोखलेकी भावना, उनके नाजुक स्वास्थ्य और हमारे 
निरेचयसे उनके दिलको लगनेवाले धक्केपर विचार करनेकी 
सलाह दी। में तो जानता ही था। नेताओंने इक्टठे होकर 
स्थितिपर विचार किया और अंतर्में निश्चय किया कि चाहे 
जो जोखिम उठानी पड़े; पर बहिष्कार तो कायम रहना ही 
चाहिए । इसलिए हमने गोखलेको लगभग सौ पौड खच्त 
करके लंबा तार भेजा । उससे श्रीएंड्रज भी सहमत हुए । 
उसका आशय यह था : झ 
आपका दुःख समझता हूं। में सदा ही चाहूंगा कि 
बड़ी-से-बड़ी वस्तुका त्याग करके भी आपकी सलाहका अन- 
सरण करूँ। लार्ड हा्डिजने हमारी जो सहायता की है वह 
अमूल्य हूँ । में यह भी चाहता हूं कि यह मदद हमें अंततक 
मिलती रहे | पर में चाहता हूं कि आप हमारी स्थितिको 
समभें । इसमें हजारों आदमियोंकी प्रतिज्ञाका प्रश्न आता 
हैं। प्रतिज्ञा शुद्ध है । हमारी सारी लडाईकी इमारत प्रति- 
ज्ञाओंकी नीवपर खड़ी की गई है । प्रतिज्ञाओंका बंधन नही 
होता तो हममेंसे बहुतेरे आज गिर गये होते । हजारोंकी 
प्रतिज्ञापर एक बार पानी फिर जाय तो नेतिकबंधन-जैसी कोई 
चीज रहेगी ही नही । प्रतिज्ञा करते समय लोगोंने पूरी तरह 

विचार कर लिया था | उसमें कोई अनीति तो है ही नही । 
बहिष्कारकी प्रतिज्ञा करनेका कौमको अधिकार है। में 
चाहता हूं कि आप भी हमें यह सलाह दें कि ऐसी प्रतिज्ञा किसी- 
की खातिर भी नहीं तोड़ी जानी चाहिए और हर हानि-जोखिम 
उठाकर भी उसका पालन होना चाहिए। यह तार आप 
लार्ड हाडिजिको दिखाइयेगा । में चाहता हूं कि आपकी स्थिति 
कठिन न हो जाय । हमने अपनी लड़ाई इंदवरको साक्षी 
और उसकी सहायताका भरोसा रखकर शुरू की । 
बड़ोंकी ओर बड़े आदर्मियोंकी सहायता हम चाहते ओर मांगते 
हैं । वह मिल जाय तो प्रसन्न होते हें । पर मेरी नम््र राय हैं 
कि वह मिले या न मिले, प्रतिज्ञाका बंधन कदापि न टूटना 
चाहिए । उसके पालनमें आपका समर्थन और आशीर्वाद 
चाहता हूं ।” 

यह तार गोखलेको मिला । इसका असर उनके स्वास्थ्य- 
पर तो हुआ; पर उनकी सहायतापर नही हुआ या हुआ तो 
यही कि उसका जोर और बढ़ गया। लार्ड हा्डिजको उन्होंने 
तार भेजा; पर हमारा त्याग नहीं किया। उलटे हमारी 
दृष्टिका बचाव किया। छार्ड हाड्डिज भी दृढ़ रहे । 

में एंद्जको साथ लेकर प्रिटोरिया गया। इसी वक्‍त 
यूनियन रेलैवेमें गोरे कमंचारियोंकी जबददेस्त हड़ताल हुई । 
इस हड़तालसे सरकारकी स्थिति नाजुक हो गईं। मुभसे 
कहलाया गया कि हिंदुस्तानियोंकी कृच बोल दो । मेंने जाहिर 
किया कि मुझसे हड़तालियोंकी इस रीतिसे मदद नहीं होने की । 
हमारा उद्देश्य सरकारकों हँरान करना नहीं हूँ । हमारी 
लड़ाई जुदी और दूसरे तरीकेको है । हमें कच करना ही 
होगा तो भी हम जब रेलवेकी गड़बड़ शांत हो जायगी तब 
करेंगे । इस निशचयका गहरा असर हुआ । रायटरने 
उसका तार विलायत भेजा | लार्ड अम्पटहिलने वहांसे 


झंतका शारंस इग्र्‌ 


धन्यवादका तार भेजा । दक्षिण अफ्रीकार्क अग्रेज मित्रोंन 
भी धन्यवाद दिया । जनरल स्मट्सके एक मंत्रीने मजाक्में 
कहा--“मुझे तो आपके लोग तनिक भी नही भाते। में 
उनकी जरा भी मदद करना नही चाहता। पर उनका हम 
करें कया ? आप लोग हमारे संकटकालमें हमारी सहायता 
करते हैँ | हम आपको केसे मारें ? में तो बहुत बार चाहता 
हूं कि आप लोग भी अंग्रेज हड़तालियोंकी तरह दंगा-फसाद 
करें। तब हम तुरंत सीधा कर दें । आप तो दुश्मनको भी 
दुःख देना नहीं चाहते । आप तो स्वयं दुःख सहकर विजय 
प्राप्त करना चाहते हैं। भलमतसी और शिष्टताकी मर्यादाका 
कभी उल्लंघन नहीं करते । यहां हम लाचार हो जाते हैं ।” 

इसी तरहके भाव जनरल स्मट्सने भी प्रकट किये | 

पाठकोंको मालम होना चाहिए कि सत्याग्रहीके सोजन्य 
और विनयका यह पहला उदाहरण नहीं था। जब वायब्य 
कोणके हिंदुस्तानी मजदूरोंने हड़ताल की तो गा इंख जो 
काटी जा चुकी थी, ठिकाने--कारखानेमें पहुंच जाती 
तो मालिकोंको भारी नुकसान उठाना पडता। इसलिए १२०० 
भारतीय मजदूर उस कामको पूरा करनेके लिए कामपर 
वापस गये और उसके पूरा हो जानेपर ही अपने साथियोंके 
साथ शामिल हुए । फिर जब डबंन म्युनिसिपेलिटीके ग्रिर- 
मिटियोंने हड़ताल की तो उसमें भी जों लोग भंगीका और 
अस्पतालका काम करते थे वे वापस भेजे गये और वे खुशीसे 
अपने कार्मोपर लछौट गये । भंगी और अस्पतालके काम करने- 
वाले अपना काम छोड़ दें तो शहरमें बीमारी फंलती और 
रोगियोंकी सेवा-शु गा न हो पाती। सत्याग्रही ऐसे परि- 
णामकी इच्छा नहीं कर सकता। इसलिए ऐसे कमंचारी 
हड़तालसे अलग रखे गये । सत्याग्रही जो भी कदम उठाये 
उसमें उसे विरोधीकी हिम्मतका विचार कर ही लेना चाहिए। 

ऐसी भलमनसीक अनेक दुृष्टांतोंका अदृश्य प्रभाव चारों 
ओर पड़ता हुआ में देख सकता था और उससे भारतीयोंकी 
प्रतिष्ठा ४ और समभौतेके लिए हवा अनुकूल होती जा 
रही थी । 


+ रे 5 
प्राथमिक समभोता 


इस प्रकार सममकौतेके लिए वातावरण अनुकूल होता जा 
रहा था। में और मि० एंड्रज जब प्रिटोरिया पहुंचे उसी वक्‍त 
सर बेंजामिन राबटंसन, जिन्हें ला हार्डिजने स्पेशल स्टीमर- 
में भेजा था, पहुंचनेवाले थे । पर हमें तो जनरल स्मट्सने 
जो दिन नियत किया था उसी दिन पहुंचना था। इससे सर 
बेंजामिनकी राह देखे बिना ही हम रवाना हो गये थे। 
राह देखनेका कारण भी नही था । लड़ाईका अंतिम परिणाम 
तो हमारी शक्तिक अनुसार ही होनेवाला था। 

हम दानों प्रिटोरिया पहुंचे; पर जनरल स्मटससे 
मुझे अकेले ही मिलना था। वह रेलवेक गोरे कर्मचारियोंकी 
हड़तालमें उलक रहे थे। यह हडताल ऐसी भयानक थी कि 
यूनियन सरकारने फौजी कानून जारी किया था। इन 
कर्मेचारियोंका उद्देश्य मजदूरी बढ़वाना मात्र नहीं था; 
बल्कि राज्यकी लूगाम अपने हाथमें कर लेना था। मेरी पहली 
मुलाकात बहुत ही छोटी हुईं | पर मेंने देखा कि जनरल 
स्मट्सकी जो स्थिति पहले यानी कूच शुरू कर देनेके समय 
थी वह आज नहीं थी। पाठकोंको याद होगा कि उस वक्‍त 
उन्होंने मुझसे बात करनेसे भी इन्कार कर दिया था । सत्या- 
ग्रहकी धमकी तो जैसे उस वक्‍त थी वैसे ही आज थी । फिर 

भी उस वक्‍त उन्होंने समभौतेकी बातचीत करनेसे इन्कार कर 
दिया था । इस वक्‍त वह मुभसे मशविरा करनेको तैयार थे । 
भारतीय जनताकी मांग तो यह थी कि कमीशनमें 
हिंदुस्तानियोंका कोई प्रतिनिधि होना चाहिए। पर इस 
बातपर जनरल स्मट्स अटल थे। उन्होंने कहा--“यह वृद्धि 
किसी तरह नहीं हो सकती । उसमें सरकारकी प्रतिष्ठा 
घटेगी और में जो सुधार करना चाहता हुं उन्हें नहीं कर 
सक्‌ंगा । आपको मालम होना चाहिए कि मि० एसेलेन हमारे 
आदमी हें। सुधार करनेके बारेमें वह सरकारक खिलाफ 
नही जायेगे; बल्कि उसके अनुकूल ही है: । कनेल़ वाइली 
नेटालके प्रतिष्ठित पुरुष हें और आप लोगोंके विरोधी भी 
माने जा सकते हें । अतः वह भी तीन पौंडका कर उठा देनेमें 
सहमत हो जाय॑ तो हमारा काम आसान हो जायगा। हमारे 
अपने भगड़े-मंभट इतने हें कि हमें क्षणम रकी फ्रसत नहीं हैं । 
अतः हम चाहते हें कि आपका सवाल ठिकाने लगजाय । 
आप जो मांगते हैं उसे देनेका हमने निश्चय कर लिया हैं; 
पर कमीशनकी सम्मतिके बिना वह दिया नहीं जा सकता । 
आपकी स्थिति भी में समझ सकता हूं हा आपने कसम खा ली 
हैं कि जबतक हम आपकी ओरसे कमीशनमें नहीं 
ले लें तबतक आप उसके सामने शहादत न देंगे। आप शहादत 
भले ही पेश न करें; पर जो लोग देने आयें उन्हें रोकनेका 
आदोलन न करें और सत्याग्रहकों मुख्तवी रखें । में मानता 
हूं कि इससे आपका लाभ ही होगा और मुझे शांति मिलेगी। 
आप छोग हड़तालियोंपर जुल्म होनेकी बात कहते हैं । इस 
बातको आप साबित नहीं कर सकेंगे; क्योंकि आप शहादत नहीं 
दे रहें हें । इस बारेमें आपको खुद सोच-विचार लेना है ।” 
. इस प्रकारके भाव जनरल स्मट्सने प्रकट किये। मुझे तो 
ये सारे भाव कुल मिलाकर अनुकूल मालूम हुए। सिपाहियों 

और जेलके दारोगाओंके दुव्यंवहारके बारेमें हमने बहुत 
शिकायतें की थीं; पर कमीशनका बहिष्कार करनेके कारण 
उन्हें साबित करनेका सुयोग हमारे पास नहीं था। यह धर्मंसंकट 
था। हममें इस विषयमें मतभेद था। एक पक्षका विचार 
था कि भारतीयोंने सिपाहियोंपर जो इलजाम लगाया है वे 
साबित किये ही जाने चाहिए। इसलिए उसकी सलाह थी कि 
अगर हम कमीशनके सामने शहादत न दे सकें तो कौम जिन्हें 
अपराधी मानती है उनके खिलाफ अपनी शिकायतें इस रूपमें 
प्रकाशित कर दें कि अभियुक्तकी मरजी हो तो मानहानि- 
की नालिशझ्य दायर कर सकें । में इस पक्षका विरोधी था। 
कमीशनके सरकारके विरुद्ध निर्णय करनेकी संभावना बहुत 
कम थी । मानहानिका दावा दायर करने लायक तथ्य प्रका- 
शित करनेमें कौमको भारी भमेलेमें पडना पड़ता और इसका 
नतीजा इतना ही होता कि हमें अपनी शिकायतें साबित कर 
देनेका संतोष मिल जाता । वकीलकी हँसियतसे में जानता था 
कि मानहानिवाली बातोंकों साबित करनेमें कंसी कठिनाइयां 
होती हैं; पर मेरी सबसे वजनदार दलील तो यह थी कि 
सत्याग्रहीको कष्ट सहन करना था। सत्याग्रह आरंभ करनेके 
पहले सत्याग्रही जानते थे कि हमें मरणान्त कष्ट सहना होगा 
और उसे सहनेको वे तैयार भी थे। ऐसी दश्ामें यह साबित 
करनेमें कोई विशेषता नहीं थी कि हमें कष्ट सहने पड़े । 
बदला लेनेकी वृत्ति तो सत्याग्रहीमें होनी ही नही चाहिए । 
इसलिए जहां अपने कष्ट साबित करनेमें असाधारण कठि- 
नाइयां सामने आ जायें वहां शांत रहें, यही सही रास्ता माना 
जायगा । सत्याग्रहीको तो मूलवस्तुके लिए ही लड़ना होता 
हूं । मूलवस्तु तो थी उक्त कानून । जब उनके रद कर 
दिए जाने या उनमें यथोचित सूधार हो जानेकी प्री संभवना हो 
तो बह दूसरे भंभटोंमें ज्यों पड़ेगा ? दूसरे सत्याग्रहीका मोन 

अभ्यायकारी कानूनोंके विरुद्ध उसकी लड़ाईमें समकौता होते 
समय तो सहायक ही होगा। इस तरहकी दलीलोंसे विरोधी 
पक्षके बडे भागकों में समझा सका और अंतममं हमने कष्टों- 
की शिकायतें बाकायदा साबित करनेका विचार त्याग दिया । 


$ २४ ६ 
पत्र-व्यवहार 


प्राथमिक समभौतेके लिए जनरल स्मद्सके और मेरे 
बीच पत्रव्यवहार हुआ। मेरे पत्रका आशय यह था: 

“अपनी प्रतिज्ञाके कारण हम आपके सूचनानुसार कमी- 
शनके काममें मदद नहीं कर सकते । इस प्रतिज्ञाको आप 
समभ सकते हैं और उसकी कद्र भी करते हें; पर आपने 
हिंदुस्तानी कौमके साथ महाविरा करनेका सिद्धांत स्वीकार 
कर लिया है । इसलिए में अपने देशवासियोंको यह सलाह दें 
सकता हूं कि कमीशनके सामने शहादतें पेश करना छोड़कर 
दूसरी: तरहसे उसकी सहायता करें और कम-से-कम उसके 
काममें रुकावट तो नहीं ही डालें। इसके सिवा जबतक 
कमीशनका काम चलता रहे और नया कानून नहीं बने 
तबतक सरकारकी स्थिति कठिन न हो जाय इस खयालसे 
सत्याग्रह मुठतवी रखनेकी सलाह भी में उन्हें दे सकता हूं । 
सर बेंजामिन राबटंसनकी, जिन्हें वाइसरायने यहां भेजा 
है, सहायता करनेकी सलाह भी में अपने देशवासियोंको दूंगा। 
जेलमें और हड़तालके दौरानमें हमारे ऊपर जो जुल्म-ज्याद- 
तियां हुईं उनके बा फ्रे कहना होगा कि अपनी प्रतिज्ञाके 
कारण हम इन को साबित भी नहीं कर सकते । 
सत्याग्रहीकी हेसियतसे हमसे जहांतक हो सकता है, अपने 

कष्टोंकी शिकायत नहीं करते और न उनका मुआवजा मांगते हैं । 
पर इस समयके हमारे मौनका अथे यह न किया जाय कि हमारे 
पास साबित करनेका कोई मसाला तो हें ही नहीं । में चाहता 
हूं कि आप मेरी स्थिति समझ सकें । इसके अतिरिक्‍त चूंकि 
हम सत्याग्रह मुलतवी रख रहे हें इसलिए लडाईक सिलसिलेमें 
जो लोग इस वक्‍त जेलमें हें उन्हें रिहाई मिलनी ही चाहिए । 

हमारी मांग क्‍या है, यह भी यहां जता देना आवश्यक 
जान पड़ता हूँ : 

१. तीन पौंडका कर उठा दिया जाय । 

२. विवाह हिंदू-धर्म, इस्लाम इत्यादिकी रीतिसे हुआ 
हो तो जायज माना जाय। 

३. पढे-लिखे भारतीय इस देशमें दाखिल हो सकें । 

४. ऑरेंजिया (आरेंज फ्री स्टेट) के बारेमें जो कौल-करार 
हुआ है उसमें सुधार किया जाय । 

५. यह आइवासन दिया जाय कि मौजूदा कानूनोंका 
व्यवहार इस तरह किया जायगा कि जो हक आज भोगे जा रहे 
हैं उनको नुकसान न पहुंचे । 

इन बातोके विषयम आपसे संतोषजनक उत्तर मिले तो 
में कौमको सत्याग्रह मुखतवी रखनेकी सलाह दू ।” 

यह पत्र मेंने १९१४की २१वीं जनवरीको लिखा । उसी 
दिन उसका जो जवाब मिला उसका आशय यह था : 

“आप कमीशनके सामने इजहार नहीं दें सकते इसका 
सरकारको खेद है, पर वह आपकी स्थिति समऋ सकती है। आप 
जो कष्टोंकी बात न उठानेका विचार प्रकट कर रहे हें उसको 
भी सरकार समभती है । इन कष्टोंसे सरकार तो इन्कार ही 
करती हें; पर जब आप उसका सबूत नहीं पेश कर रहे हैं तो 
सरकारको इस विषयमें कुछ करना नहीं रह जाता । सत्याग्रही 
कंदियोंकी रिहाईक बारेमें तो सरकार आपका पत्र मिलनेसे 


पत्र-व्यवहार डे११ 


पहले ही हुक्म दे चुको है । हिंदुस्तानी कौमक कष्ट जो 
आपने गिनाये हैं उनके बारेमें सरकार कमीशनकी रिपोर्ट 
मिलनेतक कोई कदम नही उठायेगी ।” 

यह पत्रव्यवहार होनेसे पहले हम दोनों--में और मि० 
एड्ज---अनेक बार जनरल स्मट्ससे मिल चुके थे; पर इस बीच 
सर बेंजामिन राबटंसन भी प्रिटोरिया पहुंच गये थे। सर 
बेजामिन यद्यपि लोकप्रिय अधिकारी माने जाते थे, गोखलेकी 
सिफारिशी चिट्टी भी अपने साथ लाये थे, फिर भी मेंने देखा कि 
आम अंग्रेज अफसरोंकी कमजोरियोंसे वह सर्वथा मुक्त नहीं थे । 
पहुंचनेके साथ ही उन्होंने कौममें फूट डालना और सत्याग्रहियों- 
को डरवाना शुरू कर दिया। प्रिटोरियार्में हुईं मेरी पहली 
मुलाकातमें उनकी अच्छी छाप नहीं पड़ी। डरानेके 
बारेमें मुके जो तार मिले थे उनका जिक्र भी मेंने उनसे कर 
दिया । मुझे तो सबके साथ एक ही रीतिसे यानी सफाई और 
सचाईका व्यवहार करना था। अतः हम मित्र हो गये; पर 
मेने अनेक बार देखा हैँ कि डरनेवालेकों तो अधिकारी डराते 
हैं और सीधे तथा न डरनेवालेके साथ वह सीधे रहते हें । 

इस प्रकार प्राथमिक-अस्थायी समझौता हुआ और सत्या- 
ग्रह आखिरी बार सदाके लिए मुखतवी किया गया 83% 8 तरे 
अंग्रेज मित्रोंकों प्रसन्नता हुईं और उन्होंने अंतिम मं 
मदद करनेका म्‌के भरोसा भी दिलाया । कौमसे इस, समझौते- 
को मंजूर करा लेना जरा ठेढ़ी खीर थी । जगा हुआ जोश ठंडा 
पड़ जाय, यह किसीको भी रुचनेवाली बाल नहीं थी । फिर जन- 
रल स्मट्सका विश्वास कोई क्‍यों करने लूगा ? कुछ भाइयोंने 
१९०८के समभोतेकी याद दिलाई और कहा-- एक बार 
जनरल स्मट्सने कौमको धोखा दिया, अनेक बार आपपर 
अपनी मांगोंमें नई बातें शामिल कर लेनेका दोष लगाया, 
कौमपर भारी मुसीबतें गृजारीं, फिर भी आपने नहीं समभा, 

यह कंसे दु.खकी बात है ? यह आदमी फिर घोखा देगा और 
आप फिर सत्याग्रह करनेकी बात कहेंगे । उस वक्‍त कौन आपका 
विश्वास करेगा ? लोग बार-बार जेल जायें और बार-बार 
घोखा खायें, यह कंसे हो सकता है ? जनरल स्मद्स-जैसे आदमी- 
के साथ तो एक ही समझौता हो सकता है. जो मांगना वह ले 
लेना। उनसे वचन नहीं लेने चाहिए। जो वादा करके मुकर 
जाय उसे उधार कोई कंसे दे सकता है ? ” 

में जानता ही था कि इस तरहकी दलीलें कितनी 
ही जगह पेश की जायेंगी इससे मझ्के अचरज नहीं हुआ। सत्या- 
ग्रही कितनी ही बार घोखा क्‍यों न खाये जबतक वचनपर 
विश्वास न करनेका स्पष्ट कारण नहीं हो तबतक विपक्षीके 
वचनका विश्वास करेगा ही । जिसने दुःखको सुख मान लिया हो 
वह जहां अविश्वास करनेका कारण नहो वहां केवल दःखके 
नामसे डरकर अविश्वास नहीं करेगा, बल्कि अपनी शक्तिपर 
भरोसा रखकर विपक्षके विश्वासधातकी ओरसे निर्श्चित 
रहकर कितनी ही बार विश्वासघात क्‍यों न किया जाय 
फिर भी विश्वास करता ही जायगा और यह मानेगा कि ऐसा 
करनेसे सत्यका बल बढेगा और विजय निकट आयेगी । अतः 
जगह-जगह सभाएं करके में अंतर्मे छोगोंको समझौता स्वीकार 
करानेके लिए समझा सका और वे भी सत्याग्रहका रहस्य अब 
अधिक समभने लगे। इस वकक्‍तके समभौतेमें मि० ऐंड्ज 
मध्यस्थ और साक्षी थे। वैसे ही वाइसरायके राजद्तके रूपमे सर 
बेंजामिन राबटंसन भी थे । इसलिए इस समभौतेके मिथ्या 
होनेका डर कम-से-कम था । मेने हठकरके समझौता करनेंसे 
इन्कार कर दिया होता तो यह उलटा कौमका दोष समझा 
जाता और जो विजय छ: महीने बाद हमें मिल्ली उसकी प्राप्तिमें 
अनेक प्रकारके विध्न आते | सत्याग्रही किसी भी कालमें इसका 
कारण नहीं प्रस्तुत करता कि कोई उसकी ओर उंगलीतक 

हे, 


उठा सके । क्षमा वीरस्य मम वाक्य ऐसे ही अनुभवके 
आधारपर लिखा गया है । सत्याग्रहमें निर्भवता रहनी ही चाहिए । 
फिर निर्भभकों भय क्‍या ? और जहां विरोधीका विरोध 
जीतना है, उसका नाश नहीं करना है, वहां अविश्वास कैसा ? 

इस तरह कौमके समझौता स्वीकार कर लेनेके बाद 
हमें महज यूनियन पार्लामेंटके बेठनेकी राहभर देखनी बाक़ी 
रही । इस बीच पूर्वोक्त कमीशनका काम जारी था। हिंदुस्ता- 
नियोंकी ओरसे बहुत ही कम गवाह उसके सामने गये । उस 
वक्‍त कौमपर सत्याग्न हियोंका कितना ज्यादा असर था इसका 
अकादय प्रमाण इससे मिल गया । सर बेंजामिन राबटेसनने भी 
हिंदुस्तानियोंकों गवाही देनेके लिए समझाया; पर लड़ाईके 
कट्टर विरोधी थोड़ेसे भारतीयोंके सिवा और सब लोग अवि- 
चल रहे । इस बहिष्कारका असर तनिक भी ब्रा नहीं 
हुआ । कमीशनका काम मुख्तसर हो गया ओर रिपोर्ट कटपट 
प्रकाशित हो गईं। रिपोटमें कमीशनरक॑ सदस्योंने भारतीय 
जनताके कमीशनके काममें सहायता न करनेकी अवश्य कड़ी 
आलोचना की थी । सेनिकोंक दुव्येवहारक आरोपको उड़ा 
दिया; पर कौमको जो-जो चीज चाहिए थी उस सबको देनेकी 
सिफारिश कमीशनने की । यानी उसने तीन पौंडका कर उठा 
देने, ब्याहके विषयमें ट्दुस्तानियोंकी मांग मंजूर करने और 
दूसरी अनेक छोटी-मोटी रियायतें देने और सारा काम बिना 
ढिलाईं किये करनेकी सिफारिश की । इस तरह कमीशनकी 
रिपोर्ट जेसा कि जनरल स्मट्सने कहा भारतीयोंके अनुकूल 
निकली । मि० एंड्रजने विछायत जानेके लिए बिदा ली। 
सर बेंजामिन राबटंसेन भी रवाना हो गये । हमें यह आइवा- 
सन दिया गया था कि कमीशनकी रिपोर्टके अनुसार कानन 
बनाया जायगा। यह कानून क्या था, इसपर अगले प्रकरणमें 
विचार करूंगा । 

कमीशनकी रिपोर्ट निकलनेके थोड़े ही दिन बाद जिस 
कानूनके जरिये समझौता होने वाला था उसका मसविदा यनियन 
गजटमें प्रकाशित हुआ । इस मसविदेक प्रकाशित होते ही मुझे 
कप टाउन जाना पड़ा। यूनियनकी विधान-सभा (यूनियन 
पार्लामेंट) की बेठक वहीं हो रही थीं, अब भी वही होती 
हें। इस बिलमें ९ धाराएं हे ओर पूरा बिल 'नवजीवन' क दो 
कालमोंमें आजायगा । उसका एक भाग भारतीयोंके बीच 
हर ब्याहके विषयमें है, जिसका आद्यय यह हैँ कि जो ब्याह 
ह॒दुस्तानमें वेध माना जाता हूँ वह दक्षिण अफ्रीकार्में भी जायज 
समभा जायगा; पर एक ही वक्‍तमें किसीके एकसे अधिक 
पत्नियां हों तो उनमेंसे एक ही दक्षिण अफ्रीकार्में कानूनन 
जायज पत्नी मानी जायगी। दूसरे भागके द्वारा उस तीन 
पोंडके करको रद करना हैं जो हरएक गिरमिटिएको, अगर 
वह स्वतंत्र भारतीयक रूपमें दक्षिण अफ्रीकार्मे रहना चाहता 
हो तो हर साल देना पड़ता था। तीसरे भागमें जिन लोगोंको 
दक्षिण अफ्रीका रहनेके प्रमाणपत्र मिले हुए थे उन प्रमाण- 
पत्रोंका महत्व बताया गया है। यानी यह बताया गया हैं 
कि जिसके पास यह प्रमाणपत्र हो उसका दक्षिण अफ्रीका 
रहनेका हक किस दरजेतक साबित होता हैँ । इस बिलपर 
यूनियन पार्लामेंटर्मे खासी और मीठी बहस हुई । 
दूसरी बातोंका, जिनके लिए कानूनकी जरूरत नहीं थी, 
स्पष्टीकरण जनरल स्मट्सके और मेरे बीच हुए पत्रव्यवहा रमें 
किया गया । उसमें इन विषयोंका खलासा किया गया था। 
पढ़े-लिखे भारतीयोंके केप कालोनीमें प्रवेशके अधिकारकी रक्षा, 


युद्धका झंत ड्श्ध 


जिन्हें दक्षिण अफ्रीकामें दाखिल होनेकी खास परवानगी प्राप्त 
थी उनका अधिकार, जो छह का १९१४के पहले दक्षिण 
अफ्रीकार्में दाखिल हो चुके हों उनकी हैसियतें और जिन्होंने 
एकाधिक स्त्रियोंसे ब्याह कर लिया हो उन्हें कृपारूपमें अपनी 
दूसरी पत्नीको भी छाने देना | जनरल स्मद्सके पत्रमें इस 
आशयका वाक्य भी हैं: 

“प्रचलित कानूनोंके बारेमें यूनियन सरकारकी सदा यह 
इच्छा रही है और आज भी हूँ कि उनपर न्यायपूर्वक और जो 
अधिकार आज भोगे जा रहे हैं उनकी रक्षा करते हुए ही अमल 
किया जाय ।” यह पत्र ३० जून १९१४ को लिखा गयाथा । 
उसके जवाबर्में उसी दिन मेंने जनरल स्मट्सको जो पत्र लिखा 
उसका आशय यह हैं ' 

“आपका आजकी तारीखका पत्र मुझे मिला। आपने 
धीरज और सौजन्यके साथ मेरी बातें सुन लीं इसके लिए अह- 
सानमंद हू । 

/हिंदुस्तानियोंको राहत देनेवाले कानून (इंडियन रिलीफ 
बिल्स) के पास हो जाने और हमारे बीच हुए पत्रव्यवहारसे 
सत्याग्रह-संग्रामकी समाप्ति हो रही है। यह लड़ाई १९०९ ई० 
के सितंबर महीने में शुरू हुईं । हिंदुस्तानी कौमको इसमें बहुल 
कष्ट और पैसेका नुकसान उठाना पड़ा । सरकारको भी चिता- 
ग्रस्त रहता पड़ा । 

“आप जानते हें कि मेरे कछ भाइयोंकौ मांग बहुत ज्यादा 
थी । अलग-अलग प्रांतोंमें व्यापारके परवानेक कानूनोंमें जेसे 
ट्रांसालका गोल्ड लॉ', ट्रांसाल टाउन शिक्षा ऐक्ट और 
१८८५का ट्रांसवालका नं०३ गई इनमें कुछ भी अदल-बदल 
नहीं हुआ, जिससे भारतीयोंको निवास, व्यापार और जमीन- 
को मालिकीका पूरा-परा हक मिले। इससे उनको असंतोष 
हुआ है । कुछ लोगोंकों तो इस कारण असंतोष है कि एकसे 

दूसरे सूबेमें जानेकी पूरी आजादी नहीं दी गई। कुछ लोगोंको 
इस बातसे असंतोष है कि हिंदुस्तानियोंकों राहत देनेवाले कानू न- 
में विवाहके प्रइनके विषयमें जितना किया गया है उससे अधिक 
होना चाहिए था। उनकी मुझसे यह मांग हैं कि थे सभी बातें 
सत्याग्रहकी लड़ाईमें शामिल कर ली जाय॑ । पर मेंने उनकी मांग 
मंजर नहीं की । अतः यद्यपि ये बातें सत्याग्रहके विषयके रूपमें 
शामिल नहीं की गईं तो भी इस बातसे तो हगिज इन्कार नहीं 
किया जा सकता कि किसी दिन सरकारको इन प्रश्नोंपर और 
विचार करके राहत देना मुनासिब होगा। जबतक यहां 
बसनेवाली हिंदुस्तानी कौमको नागरिकके पूरे-पूरे हक नहीं 
दे दिये जाय॑ तबतक पूरे संतोषकी आशा नहीं रखी जा 
सकती । 

“अपने भाइयोंसे मेंने कहा है कि आप लोगोंको घीरज 
रखना है और हरएक योग्य साधनके द्वारा लोकमतकों ऐसा 
बनाना हे जिससे इस पत्रव्यवहारमें दरसायी हुई शर्तोंसे भी 
भविष्यकी सरकार आगे जा सके । में आशा रखता हूं कि दक्षिण 
अफ्रीकार्के गोरे जब यह समभेंगे कि हिदुस्तानसे गिरमिटिए 
मजदूरोंका आना अब बंद हो नका है और दक्षिण अफ्रीकामें 
नये आनेवालोंसे संबंध रखनेवाले कानून (इमिग्रेशन रेगलेशन 
ऐक्ट) से स्वतंत्र भारतीयोंका इस देशम आना भी लगभग बंद 
हो गया है और यह भी समभेंगे कि भारतीयोंकी महत्वाकांक्षा 
यहांके राजकाजमें कोई अधिकार स्थापित करनेकी नहीं हैं 
तब वे देखेंगे क्रि मेंने जो बताये हें वे हक हिंदुस्तानियोंको 
मिलने ही चाहिए और उसीमें न्याय भी हैं। इस बीच इस 
मसलेको हल करनेमें पिछले कुछ महीनोंस सरकारने जो 
उदार नीति ग्रहण कर रखी है वही उदार नीति, जैसा कि 
आपके पत्रमें बताया गया है, वर्तमान कानूनोंपर अमलूः 
करनेमें बरंती गई तो मेरा विश्वास है कि संपूर्ण यूनियनमें 

हिंदुस्तानी कौम कुछ शझ्ञांति भोगते हुए रह सकेगी और 
सरकारके लिए हैरानोका कारण नही होगा । 


उपसंहार 


इस प्रकार आठ बरसके बाद सत्याग्रहका यह महान संग्राम 
समाप्त हुआ और ऐसा जान पड़ा कि सारे दक्षिण अफ्रीकामें 
बसनेवाले भारतीयोंको शांति मिली। में खेद और हर दोनोंके 
साथ इंगलंण्डमें गोखलेसे मिलकर हिंदुस्तान जानेके लिए दक्षिण 
अफ्रीकासे रवाना हुआ । जिस देशम में प्रे २९ बरस रहा, 
अगणित कड़वे-मीठे अनुभव प्राप्त किये, जिस देशमें में अपने 
जीवनके कार्य, उद्देश्यके दशेन कर सका उस देशको छोडने- 
में मुझे बहुत दु:ख हुआ और में खिन्‍न हुआ। हर्ष यह्‌ सोचकर 
हुआ कि इतने बरसोक बाद हिंदुस्तान वापस जाकर मुझे गोखले- 
की मातहती और रहनुमाईमें सेवा करनेका सौभाग्य प्राप्त 
होगा । 

इस युद्धका जो एसा सुंदर अंत हुआ उसके साथ दक्षिण 
अफ्रीकाके भारतीयोंकी आजकी स्थितिकी ० 22380803 
क्षणभरके लिए दिलमें यह सवाल उठता हैं कि नि 
इतने सारे दुःख किस लिए उठाये ? अथवा सत्याग्रहके शस्त्रकी 
श्रेष्ठ ही कहां सिद्ध हुई ? इसके उत्तरपर यहां विचार कर 
लेना चाहिए। सृष्टिका एक नियम हैँ कि जो वस्तु जिस साधन- 
से मिलती है उसकी रक्षा उस साधनसे ही होती है । अर्थात्‌ 
दंडसे मिली हुईं वस्तुकी रक्षा दंड ही कर सकता है, सत्यसे 
प्राप्त वस्तुका संग्रह सत्यके द्वारा ही हो सकता हैं। इसलिए 
दक्षिण अफ्रीकाक भारतीय आज भी सत्याग्रहके हथियारसे 
काम ले सके तो अपने आपको सुरक्षित बना सकते हैं। सत्या- 

ग्रहमें ऐसी विशेषता तो है ही नहीं कि सत्यसे मिली 

हुईं वस्तु सत्यका त्याग कर देनेपर भी बनाये रखी जा सके । 
ऐसा परिणाम हो सकता हो तो वह इष्ट भी नही सम का जायगा। 
अत: अगर दक्षिण अफ्रीकार्के भारतीयोंकी लय आज दुबेल 
है तो हमें समक लेना चाहिए कि इसका कारण सत् ँ 
अभाव है । यह कथन दक्षिण अफ्रीकाके आजके भारतीयोंके 
दोषका सूचक नही है, बल्कि वहांकी वस्तुस्थिति बताता है । 
व्यक्ति या समुदाय, जो चीज अपने आपकमें नहीं है, वह कहसि 
लायेगा ? सत्याग्रही सेवक एकके बाद एक इस दुनियासे कूच 
कर गये । सोराबजी काछलिया, नायडू, रुस्तमजी, 
इत्यादिके स्वर्गंवाससे सत्याग्रहके अनुभवियोंमेसे थोड़े ही बच 
रहे हें । जो रह गये हूँ वे आज भी जूभ रहे हे । 

अंतमें इन प्रकरणोंको पढ़ जानेवाल इतना तो समभ ही 
गये होंगे कि अगर यह संग्राम नहीं किया होता और बा 
भारतीयोंने जो कष्ट सहे वे न सहे गये होते तो आज दक्षिण 
अफ्रीकामे हिंदुस्तानियोंके कदम ही न रह गये होते । इतना ही 
नही, दक्षिण अफ्रीकार्में भारतीयोंकी विजयसे दुसरे ब्रिटिश 
उपनिवेश्ोंके हिंदुस्तानी भी कमोबेश बच गये | कुछ न 
बच सके तो यह दोष सत्याग्रहका नही है, बल्कि इससे साबित 
हो गया कि उन उपनिवेशोंमें सत्याग्रहका अभाव है और 
हिंदुस्तानमें उनकी रक्षा करनेकी शक्ति ही नहीं है । सत्याग्रह 
अमूल्य शस्त्र हैं, उसमें नेराश्य या हारके लिए अवकाश नही, 
यह बात अगर इस इतिहासमें थोड़े-बहुत अंशम्में भी सिद्ध हो 
सकी हो तो में अपने आपको कृतार्थ समभूंगा । 
समाप्त 


परिशिष्ट 


सत्याग्रइ-संग्रामका तारीखवार इतिहास 


गाधीजी १८६३के प्रप्रेल महीनेमे हिद्ुस्तानसे रवाना होकर मई 
मासमें डबंन पहुँचे थे । 

१९०६ है 

४ अगस्त--मि० इन्कनने ट्रासवाल लेजिस्लेटिव कौसिलमे एशियाटिक 
एमेंडमेंट ऐक्ट पेश करनेंकी दरख्वास्त दी। 

११ सितबर--जोहान्सबर्गके एपायर थियेटरमें भारतीयोंकी श्राम सभा 
हुईं। सभामे उपस्थित लोगोने इस बातकी शपथ ली कि 
अगर कानून पास हो तो उसे न मानकर जेल जायंगे । 

१२ सितबर---ट्रासवालकी धारासभामे खूनी कानून पास हुआ । 

१ अकक्‍्सूबर--जोहान्सबर्गसे भारतीय शिप्ट-मडल इग्लेण्ड गया। 

८ नवबर--उपनिवेज्ञ मत्नी लार्ड एल्गिनसे शिष्ट-मंडलकी मेट । 

२६ नवबर--दक्षिण श्रफीका ब्रिटिज इडियन कमेटीकी लंदनमें स्थापना । 
सर लेपल ग्रिफिन उसके पहले भ्रध्यक्ष और मि० रीच मंत्री 
नियुक्त हुए । 

१ दिसबर--विलायतसे भारतीय शिष्ट-मंडल लौटा । 

३ दिसबर--खूनी कानूनको बादशाहते नामंजूर कर दिया । 

१६९०७ 

२२ मार्च--ट्रासवालकी नई पालंमेंटने सम्राट्‌ सरकार द्वारा नामंजूर 
खूनी कानून २४ घटेमें पास कर दिया । 

२ मई---बादशाहने इस कानूनको स्वीकृति दी । 


१ जुलाई--खूनी कानूनका अमल शुरू; उसके अ्रनृसार पहले-पहल प्रिटो- 

रियामे रजिस्ट्री करनेके लिए रजिस्ट्रेशन श्राफिस खुला। 
वह आफिस चार महीनेतक ट्रासवालके गांवोंमे 
घूमा; पर लगभग सभी जगह उसका बहिष्कार किया गया | 
आठ हजारकी श्राबादीमेंसे कोई चार सौसे भी कम 
लोगॉने रजिस्ट्री कराई। इस मियादके बाद पकड़-धकड़ 


शुरू हुई। 
१८ सितबर---माननीय गोखलेकी ओरसे भ्रसोसियेशनकों नीचे लिखें 
श्रनुसार तार मिला--- «» 


“आपकी लड़ाई में बराबर देखता रहता हू । चितातुर 
होकर मन उसीमें लगा रहता है। मेरी पूरी सहानुभूति 
है। लड़ाईकी तारीफ करता हूँ। ईदवरेच्छापर दृढतासे 
आधार रखियेगा। 

२५ अक्तूबर--असोसियेशनकी ओरसे खूनी कानूनके विरुद्ध ट्रासवालक 
७-८ हजार भारतीयोंमेसे ४,५२२ लोगोकी सहीसे एक बडी 
अर्जी सरकारको भेजी गई। 

३ नवबर--रजिस्ट्रेशनके लिए दरख्वास्ते लेना बद हुआ । 

११ नवंबर---सत्याग्रहियोंकी पहली बार पकड-धकड़ शुरू हुई। 

२७ दिसवर---गाधीजीको कोर्टमे हाजिर होनेकी चेतावनी दी गई। 

२८ दिसवर--जोहान्सबर्गमे मि० जोर्डननें गाधीजीको ४८ घटेके भ्रदर 
ट्रासवाल छोड़नेका हुक्म दिया | 

१९०८ 

१० जनवरी--जोहान्सबगगं मे मि० जोडंननें गाधीजीकों दो मास की सादी 
कंद की सजा दी । 

३० जनवरी--सत्याग्रही कैदी छोड़े गये। ट्रासवाल सरकारने भार- 
तीयोंकी भ्रपने श्राप रजिस्ट्री करा लेनेकी मांग स्वीकार 
की और खूनी कानून रद करनेका वचन दिया। 


परिश्चिष्ट ४२४१ 


१० फरवरी--श्री थबी नायडू और दूसरे कुछ लोगोके साथ गाघीजीके 
रजिस्ट्री करानेके लिए रजिस्ट्री दफ्तर जाते हुए रास्तेमें 
गाधोजी पर हमनला। 

२४ जून--सरकारने खूनी कानून रद करनेसे इन्कार कर दिया। इस 
कारण सत्याग्रहकी लड़ाई फिर शुरू हुई। श्री सोराबजी 
नेटालमेसे ट्रासवालमे दाखिल हुए और २० जुलाईको 
वोकरेस्टके मजिस्ट्रेटने उन्हें एक मासकी सजा दी। 

१२ जुलाई--जोहान्सबगंकी श्रामसभामे कोई २ हजार परवानोंकी 
होली की गई । 

२२ जुलाई--स म्राट्‌ सरकारका लाड्ड सेलबनेको तार मिला कि रोडेशिया- 
में जो कडा एशियाटिक कानून बना हैँ उसे बादशाहकी 

मजूरी नहीं दी जा सकती । 

२२ ग्रगस्त--अपने आप रजिस्ट्री करा लेनेवालोको नियमित करार 
देने तथा दूसरे भारतीयोंकी रजिस्ट्री करनेके संबधमे ट्रांस- 
बालकी दोतो धारासभाश्रोंमे कानून पास हुआ । 

३० अ्रगस्त--प्रिटोरियाकी आ्रामसभामे श्रपने श्राप लिये गये २०० 
» के करीब दूसरे परवानोंकी होली की गई। 

७ सितबर--गाधीजी वोकरस्टमे पकड़े गये और एक हफ्ते बाद उनका 
मुकदमा शुरू हुआ। उसमे उन्हें दो मासकी कडी कंदकी 
सजा दी गई | 

€ से १४ नवत्र--इस बीच २२७ भारतीय जेल गये । इनमें कई 
प्रमुख हिंदू और मुसलमान व्यापारी थे । इनमें ६४ जोहान्स- 
बर्गके, ६७ जमिस्टनके, भ्रौर ६० प्रिटोरियाके ६ दूसरी 
जगहके थे । 

१७ नवंब्‌ <--५३ तामिल फेरी करते हुए पकडे गये। उनको ७ दिनकी 
सजा मिली । 


४श२ वक्षिण अफ्रीकाका सत्याग्रह 


२२ नवंबर--कलकत्तामें मि० भ्रन्दुल जबरके सभापतितवमे सत्याग्रहियोंके 
प्रति सहानुभूति प्रदर्शित करनेके लिए सभा हुई। 

१३ दिसंबर--गांधीजी अ्रपनी दो मासकी दूसरी कैदकी सजा पूरी करके 
छूटे । 

१६९०६ 

६ जनवरी--डर्बनमे मर्क्यूरी-पत्रके प्रतिनिधिनो गांधीजीसे मेट की 
उसमे उन्होंने बताया कि ट्रांसवालमे लगभग २ हजार भार- 
तीय जेल गये । 

१५ जनवरी--भाधीजी लेटालसे वोकरस्ट जाते हुए तीसरी बार पकड़े 
गये । कुछ हफ्ते बाद मुकदमा चला । उसमें तीन मासकी 
सजा मिली | उसी दिन हमीदिया सोसाइटीके उप-प्रधान 
मि० उमरजी साले, जिनकी उम्र ६५ वर्षकी थी तथा मि० डेविड 
अर्नेस्ट वर्गरह प्रसिद्ध भारतीयोको ३-३ मासकी सजा हुई । 

२६ जनवरी--क्रगर्सडोरपमे कान्फरेस हुई। उसमें पिसी भी प्रकारके 
परवाने न लेकर और द्ुकाने समेटकर फिरसे जेल जानेका 
प्रस्ताव पास किया । 

६ फरवरी--ट्रांसवलके मि० हास्केनकी कमिटीने भारतीगोौकों राहत 
देनेके बारेमें 'लंदन टाइम्स'को पत्र लिखा। 

१० फरवरी--रोडेशियाका एथियाटिक कानून सम्रा5 सरकारने 
नामंजूर किया। 

१३ फरवरी--पारसी रुस्तमजी और दूसरे कई लोगोंको ६ मासकी 
सजा मिली । 

६ सार्च--बॉक्सवर्ग, नौरवुड, वराम फॉंटीन, वार्बरटव, कूगर्सडोरपमें 
बस्ती बनानेका गोरोंने आदोलन शुरू किया। 

१० माच--डेलागोओ॥ा बेके रास्ते सत्याग्रहियोंकों देशनिकाला देकर हिंदु- 
स्तान भेज देना शुरू हुप्रा । 


परिशिष्ट ४२३ 


१२ मार्च--प्रिटोरियाम श्रीमती पिल्लेंके केसमे गाधीजीको हाथमें 
हथकड़ी डालकर कोर्टेमें ले जाया गया। 

५ अप्रैल---ता० १४ सितबरसे १७ माचंतकके लेख-वक्‍तव्य ग्रादि 
सम्राट सरकारने “यू बुक'के नामसे प्रकाशित किये । 

३० श्रप्रैल---श्री ० काछलिया श्रौर दूसरे श्रठारह सत्याग्रही सजा पूरी 
करके छूटे । 

४ मई--भारतीय सत्याग्रही कैदियोकों जेलमे घी दिया जाने लगा। 

२४ मई---गाधीजीको चौथी बार तीन मासकी सजा हुई। 

७ जून--जमभिस्टनमे गोरोंकी 'लिटरेरी और डिबेटिंग सोसाइटी'मे गाधी- 
जीने सत्याग्रहकी नीति! विषयपर भाषण दिया। 

१६ जन--जोहास्सबर्गकी आमसभामे श्री० ए० एम० काछलिया, श्री० 
हाजी हबीब, श्री० बी० ए० चेट्टियार श्रौर गाधीजीको 
विलायत तथा श्री० एम० ए० कामा, श्री० एन० जी० 
नायडू, श्री० ई० ए० कुवाडिया और एच० एस० पोलकको 
हिंदुस्तान भेजनेका प्रस्ताव हुआ । इस शिष्ट-मण्डल के रवाना 
होनेसे पहले ही श्री ० काछलिया, श्री ० कुवात्िया, श्री० कामा 

; तथा श्री चेट्टियारको गिरफ्तार कर लिया गया। 
४जुलाई--जोहान्सबर्ग-जेलसे छूटनेके बाद, जेलमें पाये कष्टोंसे, नागप्पन- 
की मृत्यु । 

१६ जुलाई--मृजफरी स्टीमरसे १४ भारतीयोको देशनिकाला देकर 
बाहर भेजा गया । 

१ सितंब*--बंबईके छोरिफने दक्षिण भ्रफ्रिकाके युड्धके बारेमें चर्चा 
करनेको सभा बुलाई। उसे बंबई-सरकारने रोक दिया । 
फिर यह सभा तेरह दिन बाद हुई । 

१६ सितंबर---विलायतमें शिष्ट-मंडलने लाई कूसे भेंट की । 


डरड दक्षिण प्रफ्रोकाका सत्याध्ह 


१३ नववर--विलायत गया हुआ शिष्ट-मंडल किलडोजन कैसल जहाजसे 
धापस रवाना हुआ । 

१ दिसबर---हिंदुस्तानमे श्री० रतन ताताने २५ हजार रुपया दिया, 
इसकी घोषणा हुई । 

१६१० 

२५ फरवरी--भारतकी लेजिस्लेंटिव असेबलीमे गोखलेका गिरमिट 
बंद करनेका प्रस्ताव पास हुआ । 

१ जून--दक्षिण भ्रफीकाका यूनियन बना । उसी दिन सो राबजी शापुरजी 
अ्रडाजनिथा सातवी बार पकड़े गये । 

४ जून--मि० केलनबेकने सत्याग्रहियोंको रहनेके लिए लोलीका श्रपना 
फार्मे दे दिया । 

१३ जून--२६ सत्याग्रही प्रेसिडिट नामक स्टोमरसे हिंदुस्तानसे वापस आ्राये । 

२६ जुलाई--पोर्चुगीज सरकारकी मददसे भारतीयोकों देश-बाहर 

किये जानेकी लार्ड एम्पुहिलने लार्डसभामे विद्दद चर्चा की । 

३० जुलाई---भारतीयथ बालक जो भ्राजतक वयस्क होनेपर रजिस्टर 
हो सकते थे, उनको १६०८के कानून पास हो जानेके बाद 
बयस्क होनेपर, रजिस्टर करनेसे इन्कार किया गया । 

२२ भ्रगस्त--छोटाभाईके लड़केका मुकदमा जोहान्सबगंकी कोर्टमें शुरू 
हुआ । अ्रतमें छोटाभाई जीते । 

२८ सितबर---पोर्चुगीज सरकारकी सहायतासे देशनिकाला पाये हुए 
८५ सत्याग्रहियोके साथ पोलक डबंन पहुचे । 

१६ श्रक्तूबर--श्री० नारायणस्वामीका गर्टरंडवुर्मन स्टीमरमें देशसे 
वापस आते हुए डेलागोश्ना बेमे देहावसान हो गया। 

२४ फरवरी--इमिग्रेशन रिस्ट्रिकशन बिल यूनियन गश्नटमें प्रकाशित 

हुप्ना । 
२४ भ्रप्रैल--वह बिल चालू पार्ल॑मेटमें स्थगित होगया । 


परितरिष्ट डर 


२० मई--कुछ शर्तोपर समभोता हुआ भौर सत्याग्रहकी लड़ाई स्थगित 
हुई । 

(इसके बाद लगभग दो वर्षतक कुछ शाति रही और फिर १६ १ रेमें 
चौंका देनेवाली घटनायें हुईं ।) 

१६१३ 

२२ मार्च--भारतीय धर्मपर हमला । जस्टिस सलने फंसला दिया जिसके 
मुताबिक इस्लामकी शरहसे भरियमबाईका उनके पतिके 
साथ हुआ विवाह गैरकानूनी करार दिया गया । 

३ अप्रैल--यूनियन गजटमें नया इमिग्रेशन बिल प्रकाशित हुआ। 

३ मई--जोहान्सबर्गकी आमसभामें सत्याग्रह शुरू करनेका प्रस्ताव पास 
हुआ । इसी हफ्ते स्त्रियोकी तरफसे भी ऐसा ही प्रस्ताव 
डोमीनियन सेक्रेटरीको भेजा गया। 

२४ मई--गांधीजी और मि० फिशर (डोमीनियन सेक्रेटरी )के बीच- 
का पत्न-व्यवहार प्रकाशित हुआ । 

७ जून---उपरोक्‍त पत्र-व्यवहारका श्रागेका भाग प्रकाशित हुआ । 

२१ जुन--इमीग्रेशन कानूनको बादशाहकी स्वीकृति मिली । 

१५ जुलाई--नये कानूनकी धारायें यूनियन गजटमे प्रकाशित हुईं। 

१ अगस्त--नये कानूनकी रूसे तीनो कालोनीमे भ्रपील बोड्ड नियुक्त हुए। 
इस बोडेके इमिग्रेशन भ्रधिकारी भी एक-एक सदस्य थे। 

१३ सितंबर--सत्याग्रहका प्रारभ। सरकार और गांधीजीके बीचका 
महत्त्वपूर्ण पत्र-व्यवहार प्रकाशित हुआ । 

२२सितंबरसे १४ भ्रक्तूबर--नेटाल और द्रांसवालमेंसे सेकड़ों सत्याग्रही 
स्‍्त्री-पुरुष फेरी करके या सरहद पार करके पकड़े गये स्‍भौर 
जेल गये । 

१६ अ्रक्तूबर--न्यू कैसलमें तीन पौंडके करके विरुद्ध हड़ताल क्षूरू हुई 
श्रौर वह चारों भोर फैल गई। 


४२६ दक्षिण अफ्रोकाका सत्याग्रह 


६ नवबर--गाधीजी हड़तालियोंके साथ ट्रासवालमें दाखिल हुए । 

११ तवंबर---गाधीजीको डंडीमें नौ मासकी सजा हुईं। 

२८ नवंबर---भारतके वाइसराय लार्ड हार्डिजका भाषण । 

११ दिसंबर--कमीशनकी नियुक्ति । 

१६ दिसंबर--गांधीजी, मि० केलनबेक तथा मि० पोलककी रिहाई। 

१६१४ 

१६ फरवरी--समभौतेके श्रनूसार यूनियनकी जेलोमेंसे सारे सत्याग्रही 
कैदी छोड़े गये । 

१८ मा्च--कमीझनकी रिपोर्ट प्रकाशित हुई। 

३ जून--रिलीफ बिल प्रकाशित हुआ । 

३० जून--अंतिम समझौता । 

२० जुलाई--गांधीजीकी कस्तूरवा और मि० केलनबैकके साथ विलायत 
जानेके लिए दक्षिण श्रफ़ीकासे विदाई। 


बोर सेवा मन्दिर 
2240) आह * 
ेफ (६) गाद्व 
काल न ० 
बेशक गाप्यी मे छरदपप बनाए जम 


शीषंक “दाहितू फर्फास्तृछत संणर- 


खण्ड 77 क्षम संख्या है 


